LU — (į 


po 
md 


UN 
Fi/4 „ią | ži 21; 
A d 


| D 
“ 

' 

* 


"= Ai. 
t 


"4 2 L( į 
SH 26 
us 


LS 
in 0 


MAIN RIDAS 


Hi Ii 
HB 4 N 


---u 1 a ! 
, JU 3 i 4 p 

> al | 

(lt 2 ga 
ng 


KVARTERONĖ 


Romanas 


VERTĖ 
PETRAS VELIČKA 


Wa 


Vaga 


UDK 820-3 Thomas Mayne Reid 
Re 78 THE OUADROON, London, b.m. 


Antra laida 


O Vertimas į lietuvių kalbą, Petras Velička, 
1962 ir Gintautas Velička, 2005 
ISBN 5-415-01787-9 O Leidykla VAGA, 2005 


Skaitytojau, 
Čia romanas, ir niekas daugiau. 
Nelaikyk knygos autoriaus jo veikėju. 


4 "NC 2 
8, 


LA 
Žas Ž ; 
7 "A 
"B 
ŽAS 
VA LLA > . 


+ I SKYRIUS > 
Vandenų motina 


VANDENŲ MOTINA! Aš garbinu galingą tavo tėkmę. 
Kaip indas prie šventosios upės krantų klaupiuosi prieš 
tave ant kelių 1r šlovinu tave! 

Bet kaip nepanašūs jausmai, kurie mus uždega! Indui 
geltonojo Gango vandenys sukelia pagarbų drebulį, įasme- 
nindami nežinomybę ir ateities baimę, o man gi auksinės 
tavo bangos žadina šviesius atsiminimus ir sieja mano da- 
bartį su praeitimi, kada aš patyriau tiek laimės. Taip, didžio- 
Ji upe! Aš šlovinu tave už tai, ką man davei praeityje. Ir 
širdis tirpsta iš džiaugsmo, kada girdžiu tariant tavo vardą! 


*+*+k 


Vandenų motina, kaip gerai aš tave pažįstu! Prie tavo 
ištakų žaisdamas šokinėjau per siaurutę tavo tėkmę, ka- 
dangi tūkstančio ežerų šalyje, Oter de Tero viršūnėje, tu 
dar tebesi mažas upeliūkštis. Į tave girdantį mėlyną eže- 
riuką, aš nuleidau tošinį laivelį ir, nešamas sraunios sro- 
vės, išplaukiau į pietus. 

Plaukiau palei krantus, kur noksta laukiniai ryžiai, kur 
balti beržai atspindi tavo vandenų veidrodyje sidabrinius 
savo liemenis 17 didžiulių eglių šešėliai maudo plyname 
tavo paviršiuje smailas savo viršūnes. Mačiau, kaip indė- 
nas čipeva skrodė krištolinę tavo srovę lengva kanoja, kaip 
briedis milžinas stovėjo vėsiame tavo vandenyje ir lieknas 
danielius šmėkščiojo pakrantėmis žolėje. Klausiausi tavo 
krantų muzikos —- kokovos riksmo, vava žąsies gagenimo, 
didžiosios šiaurinės gulbės trimitavimo. "Taip, didžioji upe, 
net tolimosios šiaurės krašte, rūsčioje tavo gimtinėje, aš 


nusilenkiau tau! 


+++ 

Vis į priekį ir į priekį plaukiu kirsdamas vieną po kito 
platumos laipsnius ir klimato juostas. 

Ir šit stoviu ant tavo kranto, ten, kur tu šoki per uolas ir 
vadiniesi Šventojo Antano kriokliu ir tarsi audringas, smar- 
kus srautas skiniesi kelią į pietus. Kaip pasikeitė tavo kran- 
tai! Spygliuočiai medžiai išnyko, ir tu pasipuošei ryškiu, 
bet neilgaamžiu apdaru. Ąžuolai, guobos ir klevai supynė 
lyg palapinę savo lapus ir tiesia virš tavęs galingas savo 


rankas. Nors tavo miškai po senovei tebesidriekia be galo, 
be krašto, bet natūraliam gamtos grožiui ateina pabaiga. 
Žvilgsnį džiaugsmingai glosto civilizacijos ženklai, ausis go- 
džiai gaudo jos garsus. Tarp nuverstų medžių stovi iš rąs- 
tų suręsta trobelė, vaizdinga primityvių savo paprastumu, 
o tamsioje miško tankmėje poška kirviai. Virš pargriautų 
milžinų išdidžiai linguoja šilkiniai kukurūzų lapai, iv auk- 
siniai jų sultonai žada gausų derlių. Pro žalius medžių vai- 
nikus staiga kyšteli smailus bažnyčios bokštas, ir malda kyla 
į dangų, susiliedama su tavo bangų šniokštimu. 


* k 


Aš vėl nuleidžiu laivelį į sraunias tavo bangas ir džiaugs- 
mo kupina širdimi plaukiu vis piimyn ir pirmyn, į pietus. 
Plaukiu tarp stačių krantų, kur tu staugdama skiniesi sau 
kelią, ir susižavėjęs žvelgiu į įmantrias uolas, kurios čia lyg 
stati siena šauna aukštyn, čia atsitraukia tolyn ir švelniais 
vingiais šmėkšo mėlyname danguje. Žiūriu į pakibusią virš 
vandens uolą, pavadintą „Najade“, ir į kitą aukštą uolą, 
kurios apskritoje viršūnėje kadaise kareivis keliauninkas 
buvo išskleidęs savo palapinę. 

Čiuožiu lygiu tarsi veidrodis Penino ežero paviršiumi, 
grožėdamasis dantytais, į tvirtovės sieną panašiais krantais. 

Susijaudinęs žiūriu į kraupią uolą „Meilės šuolis“, ku- 
rios skardingi šlaitai dažnai aidu atliepdavo linksmas ne- 
rūpestingų keliauninkų dainas, o kartą aidas pakartojo 
liūdną gaidą - priešmirtinę Venonės giesmę, giesmę gra- 
žuolės Venonės, kuri dėl meilės paaukojo gyvybę. 


+++ 


Vis plaukia ir plaukia mano laivelis ten, kur bekraštės 
Vakarų prerijos prieina iki pat upės, 11 mano žvilgsnis links- 
mai bėga amžinai žaliomis jų platybėmis. 

Pristabdau savo laivelį, kad galėčiau geriau įsižiūrėti į 
raitelį išpieštu veidu, šuoliais lekiantį tavo pakrante ant 
laukinio arklio, ir pasigrožėti grakščiomis dakotėmis, besi- 
maudančiomis krištoliniuose tavo vandenyse, o paskui — 
vėl pirmyn pro „Uolų karnizą“, pro rūdinguosius Galenos 
1 Diubiuko krantus ir kabantį drąsaus rūdakasio kapą. 

Štai aš pasiekiau tą vietą, kur sraunus Misūris audrin- 
gai puola į tave, tartum norėdamas apglėbti ir nusinešti 
savo keliu. Iš mažo laivelio stebiu jūsų dvikovą. Žiaurios, 
trumpos grumtynės, ir sutramdytas tavo varžovas, įsilie- 
damas į plačią tavo vagą, nuo šiol yra priverstas mokėti 
tau aukso duoklę, ir tu didingai ritini savo vandenis į 
priekį. 


*** 


Pergalingos tavo bangos vis neša mane į pietus. Matau 
aukštus žalius piliakalnius — tai vieninteliai paminklai se- 
novinės genties, kadaise gyvenusios tavo krantuose. Bet 
dabar čia regiu kitos tautos žmones. Prieš saulę blizgan- 
čios varpinės ir bokštai kelia į dangų savo smailes, rūmai 
stovi tavo krantuose, o kiti plaukiojantys rūmai sūpuojasi 
ant tavo bangų. Priekyje matyti didelis miestas. 

Bet aš čia ilgai nestoviu. Mane vilioja saulėtieji pietūs, 
i vėl atsidavęs tavo srovei plaukiu toliau. 

Štai plačios kaip jūra Ohajo žiotys ir kito, didžiausio 
tavo intako, įžymios lygumų upės žiotys. 

Kaip pasikeitė tavo krantai! Nei pakibusių uolų, nei 
stačių skardžių. "Tu prasiveržei pro tave kausčiusias kal- 
nų grandines ir dabar plačiai ir laisvai teki per savo pa- 
čios sąnašynus. Tu pati audringo siautulio akimirką susi- 
pylei krantus ir gali juos pralaužti, kada tau patiks. Da- 
bar miškai vėl gaubia tave, miškai milžinų: plačiašakiai 
platanai, aukšti tulpmedžiai, gelsvai žalios tuopos kyla 
pakopomis nuo pat vandens. Miškai niūkso tavo kran- 
tuose, ir plačia savo krūtine tu neši mirusių medžių pa- 
laikus. 


** k. 

Aš neriu pro paskutinį didelį tavo intaką, kurio purpu- 
riniai vandenys tik vos ne vos rausvina tavo bangas. Plau- 
kiu žemyn tavo delta, palei krantus, išgarsintus De Soto! 
kančiomis ir Ibervilio? bei La Salio žygdarbiais. 

Man krūtinę užlieja nepaprastas džiugesys. Tik žmo- 
gus su akmenine širdimi, atbukęs viskam, kas gražu, gali 
žiūrėti į tave čia, šiose pietų platumose, nejausdamas be- 
galinio džiaugsmo. 

Pasakiški vaizdai, slenką vienas paskui kitą kaip pa- 
noramoje, plaukia man prieš akis. Nėra žemėje gražes- 
nio peizažo. Nei Reinas su savo pilimis ant uolų, nei 
senovinės Viduržemio jūros krantai, nei Vakarų Indijos 
salos — niekas negali lygintis su tavimi. Nė vienoje pa- 
saulio dalyje nėra tokios gamtos, niekur švelnūs burtai 

nesiderina taip harmoningai su pirminiu grožiu. Tačiau 
žvilgsnis čia nesutinka nei uolų, netgi nei kalvų; tik ma- 
tyti tamsūs kiparisų miškai, aplipę sidabrinėmis sama- 
nomis, ir savo didingumu jie nė kiek ne menkesni už 
granitines uolas. 

Miškas jau nebesiekia tavo krantų. Jį seniai jau išgul- 
dė naujasėdžio kirvis, ir jo vietoj auga auksinės cukra- 
nendrės, balta kaip sniegas medvilnė ir sidabriniai ryžiai. 
Miškas pasitraukė atgal ir dabar tik iš tolo puošia gamto- 
vaizdį. Matau tropinius medžius plačiais blizgančiais la- 
pais —- sabalo palmes, anonus, vandeningąją nisą, katalpą 
su dideliais tūtelių pavidalo žiedais, kvapnųjį stiraksą ir 
magnoliją vaško spalvos vainiklapiais. Į šių gražuolių čia- 
buvių lapiją pina savo lapus šimtai nuostabių ateivių: 
apelsinai, citrinos ir figmedžiai, Indijos alyvos ir tama- 
rindai, alyvmedžiai, mirtos ir bromelijos, o nusvirusios 
babiloniškųjų gluosnių šakos sudaro griežtą kontrastą tie- 
siems milžiniškų cukranendrių stiebams ir iečių pavida- 
lo aukštųjų jukų lapams. 

Apsuptos šios vešlios augmenijos, stovi vilos 17 sodybos 
kuo įvairiausios architektūros, tokios pat įvairios kaip ir 
jose gyvenančių žmonių tautybės. Taip, labai įvairios, nes 
tavo krantuose gyvena visokių tautybių žmonės, ir jie visi 
atnešė tau savo dalį, tave papuošė šaunios viso pasaulio 
civilizacijos vaisiais. 

Sudieu, vandenų motina! 

++x 

Nors ir gimiau ne po tuo palaimintu pietų dangumi, čia 
praleidau daug metų ir šitą šalį myliu net labiau kaip savo 
tėvynę. Aš čia išgyvenau šviesios jaunystės dienas, sutarpau 
ir praleidau audringus brandos metus, ir prisiminimai tų 
metų, kupinų neblėstančios romantikos, niekad neišdils man 
iš atminties. Jauna mano širdis čia pirmą kaitą pažino Mei- 
lę - pirmąją, tyrą meilę. Tad nenuostabu, kad ši šalis mano 
godose visada liks apgaubta negęstančios aureolės. 

Skaitytojau, išklausyk šios meilės istoriją! 


II SKYRIUS 


Nė 


Seši mėnesiai Naujajame Orleane 


Kaip ir daugelis jaunuolių, ištrūkusių iš koledžo, aš bo- 
dėjausi gyvenimu tėvų namuose. "Troškau keliauti, svajo- 
jau pamatyti pasaulį, tuo tarpu man pažįstamą tik iš knygų. 

Netrukus mano svajonė išsipildė. Be jokio gailesčio Žiū- 
rėjau, kaip nyksta mano tėvynės kalvos už tamsių bangų, 
visai negalvodamas, ar vėl kada nors jas bepamatysiu. 

Nors ir ilgai išsėdėjau tarp klasikinio koledžo sienų, ne- 
Jaučiau jokio polinkio į klasikinius mokslus. 

Per dešimt metų, kaldamas pompastiškas Homero hi- 
perboles, nuobodžias Vergilijaus eiles, įkyrias Horacijaus 
Flako nešvankybes, aš neperpratau to klasikinės literatū- 

ros žavesio, kurį jaučia — arba dedasi jaučią, - garbingi 
mokslininkai su akiniais ant nosies. 

Aš nesukurtas gyventi abstrakčių idėjų arba praeities 
svajonių pasaulyje. Aš mėgstu mane supantį realų gyveni- 
mą. Tegu donkichotai vaidina trubadūrus tarp senovės pilių 
griuvėsių, o manieringos panelės telanko vietas, išliaup- 
sintas kelionių vadovų. Dėl manęs, tai aš abejingas praei- 
ties romantikai. Į šiuolaikinį Vilhelmą Telį žiūriu tik kaip į 
samdinį, pasiruošusį parduoti savo raumenų jėgą bet ku- 
riam tironui, o vaizdingasis ladzaris, arčiau su juo susipa- 
žinus, man atrodo smulkus vagišius. Žvelgdamas į trupan- 
čias Atėnų sienas ir Romos griuvėsius, matau tik skurdą ir 
badą. Nesu vaizdingos elgetystės mėgėjas. Manęs nejau- 
dina romantiški skarmalai. 

Bet romantinių nuotykių troškulys mane privertė pa- 
likti gimtąją pastogę. Mane viliojo visa, kas šviesu ir nepa- 
prasta, nes buvau to amžiaus, kada žmogus užvis labiau- 
siai žavisi romantika. Ir dabar aš nepasikeitęs. Esu jau au- 
gesnis, bet nusivylimo valanda man dar neatėjo ir, manau, 
niekados neateis. Gyvenime daug romantikos - tai ne me- 
las. Romantikos prieglobstis ne aukštuomenės salonai su 
netikusiais jų papročiais ir kvailomis ceremonijomis; ji ne- 
dėvi blizgančių mundurų ir šalinasi neskoningų diduome- 
nės pramogų. Žvaigždės, ordinai ir titulai jai svetimi. Pur- 
puras ir paauksinimai žudo ją. 

Romantikos reikia ieškoti kitose vietose - tarp didingos 
ir galingos gamtos, nors ne vien tik ten. Ją galima rasti 
tarp laukų ir ąžuolynų, tarp uolų ir ežerų, taip pat ir žmo- 

nių pilnose gatvėse dideliuose miestuose. Nes jos buveinė 
yra Žmonių širdys — širdys, kupinos aukštų siekių ir pla- 
kančios krūtinėse žmonių, trokštančių Laisvės ir Meilės. 

Taigi aš leidausi ne į senuosius klasikinius krantus, o į 
daug jaunesnes ir gyvesnes šalis. Ieškodamas romantikos, 
iškeliavau 4 vakarus. Ir ją radau, ir ja svaigau po ryškiu 
Luizianos dangumi. 


*+X* 


18... metų sausio mėnesį išlipau Naujojo Pasaulio že- 
mėje, žemėje, aplaistytoje anglų krauju. Malonus škipe- 
ris, pervežęs mus per Atlanto vandenyną, savo valtimi 
mane iškėlė į krantą. Aš troškau apžiūrėti vietas, kur vy- 
ko paskutinieji mūšiai; tuo metu domėjausi karo istorija. 
Bet man knietėjo apžiūrėti mūšio lauką Naujajame Orle- 
ane ne iš paprasto smalsumo. Aš buvau nuomonės, tuo 
metu laikomos eretiška, kad taikūs žmonės, priversti 
griebtis ginklo, kai kuriais atvejais kaunasi ne blogiau už 
samdinius profesionalus ir kad ilgas karinis muštras nė- 
ra būtinas pergalės laidas. Paviršutiniškas karo istorijos 
tyrinėjimas tartum paneigia šią nuomonę; ji prieštarauja 
ir kariškių tvirtinimams. Tačiau profesionalų tvirtinimai 
šiuo klausimu neturi didelės reikšmės. Argi rasi bent vie- 
ną kariškį, kuris nesistengtų savo meną pavaizduoti kuo 
didvyriškiau? Be to, pasaulio valdovai nesigailėjo pastangų 
mulkindami savo tautas. Juk reikėjo surasti kokį nors pa- 
teisinimą tai naštai, kuri pas mus vadinama „reguliariąja 


kariuomene“. 

Mano troškimas pamatyti mūšio lauką Misisipės ki'an- 
tuose* turėjo tiesioginį ryšį su mane dominusiu klausimu. 
Ši karinė operacija man buvo svarus argumentas, nes toje 
vietoje šeši tūkstančiai vyrų, niekad negirdėjusių koman- 
dos: „De-ši-nėn!“, visiškai sumušė 11, galima sakyti, nušla- 
vė nuo žemės paviršiaus dukart gausesnę, puikiai ginkluotą 
ir apmokytą kariuomenę. 

Paskui, kai apsilankiau šių kautynių vietoje, man ir 
pačiam teko dalyvauti daugelyje mūšių. Ir teoriją, kurią tuo 
metu gyniau, vėliau patikrinau praktika. "Tikėjimas kariniu 
muštru — tai klaida, o reguliariosios kariuomenės jėga — 
mitas. 


+++ 

Po valandos aš jau klaidžiojau Naujojo Orleano gatvė- 
mis daugiau nebegalvodamas apie karą. 

Mano mintys pakrypo kita tėkme. Prieš akis, tarytum pa- 
noramoje, plaukė įvairus ir gaivus Naujojo Pasaulio gyveni- 
mas, ir aš, prieštaraudamas savo ryžtui 141 adiirari - niekuo 
nesistebėti, —- nejučiom ėmiau stebėtis ir dairytis aplink. 

Viena iš pirmųjų staigmenų, mane pritrenkusių, galima 
sakyti, dar prie pat gyvenimo slenksčio už vandenyno, bu- 
vo tai, kad aš pasijutau niekam netinkamas. Galėjau remtis 
savo atestatu ir pasakyti: „Štai mano mokslingumo įrody- 
mas - koledže man suteiktas aukščiausias apdovanojimas“. 
Bet kam jis galėjo man praversti? Tie abstraktūs mokslai, 
kurių mokiausi, realiame gyvenime neturėjo jokios prakti- 
nės reikšmės. Mano logika buvo tiesiog papūgos plepalai. 

Klasikiniai mokslai tik laikė užgriozdinę mano atmintį. Ir 
aš taip blogai buvau paruoštas gyvenimo kovai, darbui savo 
ir savo artimo labui, lyg būčiau studijavęs kinų hieroglifus. 

O jūs, buki mokytojai, kimšę man į galvą sintaksės ir 
eilėdaros taisykles, - jūs, žinoma, pavadintumėte mane ne- 
dėkingu, jei jums iškločiau visą savo pasipiktinimą ir pa- 
nieką, kai atsigręžęs atgal pamačiau, kad dešimt gyveni- 
mo metų, praleistų jūsų globoje, dingo man be naudos, 
kad aš didžiai klydau manydamas esąs mokytas, nes iš tik- 
rųjų visiškai nieko nežinau. 


*+X* 

"Taigi su šiokiais tokiais pinigų ištekliais kišenėje ir labai 
mažais Žinių ištekliais galvoje aš klaidžiojau Naujojo Orle- 
ano gatvėmis, nustebusiu žvilgsniu dairydamasis aplink. 

Bet šit praėjo pusmetis, o aš vis tebevaikščiojau tomis 
pačiomis gatvėmis jau beveik be pinigų, bet užtat su gero- 
kai padidėjusiais žinių ištekliais. Per tuos šešis mėnesius 
įgijau daugiau gyvenimo patirties negu per paskutiniuo- 
sius šešerius savo gyvenimo metus. 

Ši patirtis man atsiėjo nepigiai. Į kelionę pasiimti pini- 
gai greitai ištirpo restoranų, teatrų, maskaradų ir „kvarte- 
ronų balių“ sūkuryje. Nemažą dalį palikau ir tame banke, 
kuris vadinamas „Faraonu“ ir kuris savo indėlininkams ne- 
išmoka nei kapitalo, nei procentų. 

Aš net bijojau paskaičiuoti visas savo išlaidas. Bet galų 
gale nugalėjau save ir suvedžiau balansą. Pasirodė, kad, 
apmokėjus sąskaitą viešbutyje, man beliko lygiai dvidešimt 


penki doleriai! Už dvidešimt penkis dolerius turėjau gy- 
venti, kol parašysiu laišką namo i+ gausiu atsakymą, vadi- 
nasi, ne mažiau kaip tris mėnesius — juk tai buvo tas lai- 
kas, kai dar nemokėta statyti didžiulių okeaninių garlaivių. 

Pusmetį aš šauniai valiūkavau. Dabar labai to gailėjausi 
ir norėjau pasitaisyti. Net mielai būčiau stojęs tarnauti. Bet 
visa mokykloje įgyta išmintis, kuri man nepadėjo užrišus 
laikyti piniginę, dabar buvo bejėgė vėl ją prikimšti. Visame 
šitame kunkuliuojančiame mieste negalėjau, susirasti tin- 
kamo darbo. 

Be draugų, nusiminęs, persisotinęs gyvenimo džiaugs- 
mais ir labai susirūpinęs artimiausia savo ateitimi, slankio- 
jau gatvėmis. Mano pažįstamų kas dieną vis mažėjo. Ne- 
besutikdavau jų pasilinksminimo vietose, kur paprastai 
vinkdavosi: Kurgi jie dingo? Dingo? 

Jų išnykimas nebuvo jokia paslaptis. Įpusėjo birželis, 
spigino nepakeliami karščiai, ir kasdien gyvsidabrio stul- 
pelis termometre kilo vis aukštyn. Temperatūra pasiekė 
100 laipsnių Farenheito. Po savaitės kitos reikėjo laukti kas- 
metinio, nors.ir neprašyto svečio, praminto „Geltonuoju 
Džeku“, kurio vienodai bijojo ir senas, ir mažas. Geltono- 
sios karštinės baimė vijo iš Naujojo Orleano visą aukštuo- 
meną, ir ji kaip paukščiai keliauninkai leidosi į šiaurę. 

Aš nebuvau drąsesnis už kitus. Neturėjau jokio noro 
susipažinti su tuo baisiu pelkių velniu ir maniau, kad bū- 
tų geriau pasišalinus, kol sveikas ir gyvas. Tereikėjo tik sės- 
ti į garlaivį ir išplaukti upe aukštyn, į kokį nors miestą, 
kurio nesiekia tropikų maliarija. 

"Tuo metu vienu iš mėgstamiausių šiaurės miestų buvo 
laikomas Sent Luisas, ir aš sumaniau leistis tenai, nors ir 
neturėjau jokio supratimo, iš ko ten gyvensiu, kadangi pi- 
nigų man užteko tik kelionei. 

"Taręs sau, kad iš dviejų blogybių reikia rinktis geresnę, 
aš tvirtai pasiryžau važiuoti į Sent Luisą. Taigi susirinkęs 
mantą pakilau į „Vakarų gražuolės“ garlaivį, išplaukiantį į 
tolimąjį „Miestą ant kalvų“. 


III SKYRIUS 
„Vakarų gražuolė“ 


Skirtu laiku jau buvau garlaivyje. Bet pasirodė, kad pa- 
sitikėjęs čionykščių garlaivių punktualumu atėjau perne- 
lyg anksti, vos ne dvi valandas ligi išplaukiant. 

Bet ne tuščiai sugaišau laiką - aš jį praleidau naudin- 
gai, tyrinėdamas savotišką šio laivo sandarą. Pasakiau „sa- 
votišką“, kadangi garlaiviai, plaukiojantys Misisipe ir jos 
intakais, visiškai nepanašūs į kitų šalių garlaivius, ir net į 
tuos, kurie plaukioja Rytų valstijų upėmis. 

Tai vien upių garlaiviai, jie negali plaukti į atvirą jūrą, 
nors kai kurie išdrįsta plaukioti pagal Teksaso krantus nuo 
Mobilio iki Galvestono. 

Jų korpusas pastatytas taip pat kaip ir jūros laivų, bet 
nuo jų skiriasi triumo gilumu. Tiį laivų gremzlė tokia ma- 

ža, kad labai nedaug vietos belieka kroviniams, o denis vos 
per kelis colius pakilęs nuo vaterlinijos. O kai laivas būna 
sunkiai prikrautas, vanduo siekia ligi pat falšborto. Mašinų 
skyrius įtaisytas apatiniame denyje; ten pat stovi ir dideli 
ketaus katilai su plačiomis pakuromis, nes šie lavai kūrena- 
mi malkomis. Ten pat į gilų triumą sudedama ir didelė dalis 
krovinio; visame denyje aplink mašinas ir katilus suverčia- 
mi ryšuliai medvilnės, statinės su tabaku ir maišai su grū- 
dais. Toks būna krovinys laive, plaukiančiame žemyn. Atgal 
garlaivis veža jau kitas prekes: dėžes su namų reikmenimis, 
žemės ūkio padargus, madingą galanteriją, pristatomą į lai- 
vus iš Bostono, kavos pėdelius iš Vakarų Indijos, ryžius, cuk- 
rų, apelsinus ir kitus tropinių kraštų produktus. 

Laivagalyje atskirta vieta vargingiausiai publikos daliai, 
vadinamiesiems „denio keleiviams“. Čia jūs niekada ne- 
pamatysite amerikiečių. Vieni keleiviai — padieniai darbi- 
ninkai airiai, kiti - neturtingi vokiečių emi grantai, plaukią 
į tolimuosius Šiaurės Vakarus, o daugiausia — negrai, kai 
kurie laisvi, o šiaip jau vergai. 

Norėdamas baigti apie laivo korpusą, dar pasakysiu, kad 
tokia maža gremzlė laivui suteikta labai protingai. "Tai da- 
10ma tam, kad jis galėtų plaukti per seklumas, labai daž- 
nas toje upėje, ypač sausrų laikotarpiu. Tai štai kodėl kuo 
mažesnė gremzlė, tuo geriau. Vienas Misisipės kapitonas, 
girdamasis savo laivu, tikino, kad jeigu tik iškristų didelė 
rasa, jis imtųsi laivą vesti net per preriją. 

Nors Misisipės garlaivio tik labai maža dalis slypi po 
vandeniu, to negalėtum pasakyti apie antvandeninę jo da- 

lį. Įsivaizduokite dviaukštį apie dviejų šimtų pėdų ilgio len- 
tinį namą, nudažytą akinamai balta spalva; įsivaizduokite 
per visą antrojo aukšto ilgį eilę langelių su žaliais rėmais, 
arba, tikriau, durų, atsidarančių į siaurą balkoną; įsivaiz- 
duokite plokščią arba pusapvalį stogą, dengtą smaluotu 
brezentu, o jame eilę angų viršutinei šviesai įeiti tartum 
stiklų šiltadaržyje; įsivaizduokite du didžiulius, juodus, plo- 
nos geležies cilindrus dešimt pėdų skersmens ir vos ne 
šimto pėdų aukščio, stypsančius lyg bokštai, — tai garlaivio 
kaminai; šone — mažesnis cilindras, arba vamzdis garui 
išleisti, o priekyje, pačiame laivo pirmagalyje, ilgas flagšto- 
kas su plevėsuojančia žvaigždėta vėliava, - jei visa tai įsivaiZ- 
duosite, bent kiek suprasite, kas yra Misisipės garlaivis. 

Įeikite vidun — ir pirmąją akimirką jus apstulbins netikė- 
tas reginys. Išvysite prabangų saloną kokio šimto pėdų 1l- 
gio, išklotą brangiais kilimais ir apstatytą brangiais baldais. 
Jūsų dėmesį patrauks viso įrengimo dailumas, brangūs krės- 
lai, sofos, stalai ir kušetės; vingriais raštais išmargintų ir auksu 
apvedžiotų sienų grožis; krištoliniai sietynai, besileidžian- 
tys nuo lubų; dešimtys durų abipus salono į atskiras kajutes 
ir didžiulės spalvoto, raižyto stiklo durys, už kurių įrengta 
šventų švenčiausia — moterų salonas. "Trumpiau tariant, jūs 
aplink pamatysite perteklių ir prabangą, prie kurio visiškai 
nebuvote pripratę keliaudami po Europą. Apie panašią pra- 
bangą jūs tik esate skaitę kurioje nors stebuklingoje pasako- 
je arba knygoje „Tūkstantis 17 viena naktis“. 

Ir visas šitas puošnumas kartais itin nesiderina su čio- 
nykštės publikos elgesiu, nes prabangiame salone šalia ne- 

tašytų stuobrių jūs sutiksite ir“ rafinuotus džentelmenus. 
Nustebę galite pamatyti kiaulės odos batus, užkeltus ant 
raudonmedžio staliuko, arba juodą nuo nikotino skreplį, 
suteršusį brangaus kilimo marginius. Bet tai atsitinka retai, 
o dabar dar rečiau negu čia mano aprašytomis dienomis. 


+++ 

Apžiūrėjęs vidines „Vakarų gražuolės“ patalpas, išėjau į 
denį. Čia, laivo priekyje, buvo atskirtas laisvas plotas, pa- 
prastai vadinamas tentu, — puiki vietelė poilsiui vyriško- 
sios dalies keleiviams. Viršutinis denis, kuriame įtaisytos 
kajutės, čia truputį išsikiša į priekį; jį laiko nedidelės kolo- 
nėlės, atremtos į apatinį denį. Stogas, arba šturmano tilte- 
lis, išsikišęs į priekį kaip ir denis ir paremtas plonais medi- 
niais stulpais, dengia aikštelę nuo lietaus ir nuo saulės, o 
žemi turėklai apsaugo, kad neiškristum. Iš priekio 1r 1š ŠO- 
nų ji yra atvira, ir dėl to keleiviai gali stebėti apylinkes, o 
lengvas vėjelis laivui plaukiant maloniai gaivina; štai kodėl 
tentas — mėgstama keleivių vieta. Jų patogumui čia stovi 
krėslai ir leidžiama rūkyt. 

Tik žmogus, visiškai abejingas kunkuliuojančiam mi- 
nios gyvenimui, atsisakytų valandą kitą jį stebėti Naujojo 
Orleano krantinėje. Atsisėdęs krėsle ir užsirūkęs cigarą, aš 
nusprendžiau paskirti kurį laiką tam įdomiam reginiui. 

IV SKYRIUS 
Garlaiviai varžovai 


"Ta krantinės dalis, kuri buvo priešais mane, vadinosi 
„uostu“. Prie medinių jos prieplaukų stovėjo gal dvide- 
šimt ar trisdešimt laivų. Kai kurie garlaiviai buvo ką tik 
atplaukę iš upės aukštupio ir krovė ant kranto savo prekes 
ir laipino keleivius, labai negausius šiuo metų laikotarpiu. 
Kiti, apgulti knibždančios minios, kūrino katilus ruošda- 
miesi išplaukti, o likusieji, rodos, buvo be įgulų ir kapito- 
nų - jie veikiausiai linksminosi triukšminguose restoranuo- 
se ir smuklėse. Retkarčiais pasirodydavo dabita tarnauto- 
jas mėlynomis medvilninėmis kelnėmis, baltu drobiniu 
švarku, brangia panama, batistiniais marškiniais su puoš- 
nia krūtinėle ir briliantiniais segtukais. Toks išsipustęs džen- 
telmenas trumpam prieidavo prie tuščio laivo, veikiausiai 
sudaryti kokio nors sandorio, ir vėl nuskubėdavo atgal į 
miestą, kur jo laukė daug įdomesnis užsiėmimas. 

Ypač didelis sambrūzdis buvo ant kranto prie dviejų 
didelių garlaivių. Vienas jų buvo tas pats, kuriuo aš keti- 
nau išplaukti. Antrasis, kaip perskaičiau ant vairininko bū- 
delės, vadinosi „Magnolija“. Šis laivas irgi ruošėsi išplauk- 
ti, 1r tai rodė bruzdesys ant denio, ryški ugnis pakurose ir 
kamuoliai švilpiančio garo. 

Krantinėje buvo iškraunami paskutiniai vežimai; ke- 
leiviai, bijodami pavėluoti, skubėjo nešini kartoninėmis 
dėžutėmis su naujomis skrybėlėmis; lieptais žmonės vil- 

ko dėžes, skrynutes, ryšulius, ritino statines; raštininkai, 
"nusitvėrę bloknotus ir pieštukus, skaičiavo ir užsirašinė- 
jo krovinius; iš to galėjai spręsti, kad garlaivis netrukus 
turi išplaukti. Visiškai tokia pat scena vyko ir prie „Vaka- 
rų gražuolės“. 

Įsižiūrėjęs į šiuos pasiruošimus, aš greitai pamačiau, kad 
tarp abiejų garlaivių įgulų dedasi kažkas ne visai paprasta. 
Laivai stovėjo prie gretimų prieplaukų, ir jūrininkai kiek 
garsiau šaukdami galėjo tarpusavyje susikalbėti, ir jie tai 
dabar darė. Iš keleto mano nugirstų jų kalbos nuotrupų ir 
paniekinamo tono, kuriuo jos buvo pasakytos, supratau, 
kad „Magnolija“ ir „Vakarų gražuolė“ varžėsi dėl greitu- 
mo. Netrukus išgirdau, kad jie turi išplaukti beveik vienu 
laiku ir ketina eiti lenktynių. 

Žinojau, kad vadinamieji „pirmosios klasės“ garlaiviai 
dažnai čia ruošia panašias rungtynes, o „Magnolija“ ir jos 
varžovė priklausė šiai kategorijai. Ir dydžiu, ir puošnumu 
abu jie buvo „aukščiausios klasės“ garlaiviai; abu plaukė 
tą patį kelią nuo Naujojo Orleano iki Sent Luiso; pagaliau 
abiem vadovavo prityrę ir žinomi upių kapitonai. Visa tai 
juos neišvengiamai stūmė į varžybas, ir tai jautė abi įgulos, 
pradedant kapitonu ir baigiant tarnu vergu. 

Laivų savininkai ir kapitonai rungtyniauti turėjo savų 
sumetimų. Laimėjęs laivas įgyja populiarumo. „Greičiau- 
sias“ garlaivis tampa ir madingiausiu, ir savininkas gali būti 
tikras, kad jo keleivių sąrašai visada bus pilni, nors ir bran- 
giai tektų mokėti už kelionę, nes amerikietis turi tokią silp- 
nybę: jis išleis paskutinį dolerį, kad tik paskui galėtų girtis 

plaukęs patogiausiu garlaiviu, lygiai kaip ir anglas bet ku- 
ria proga ir be progos priminti, kad jis važiavęs „pirmąja 
klase“. Tuščias pagyrūniškumas būdingas ne kuriai nors 
vienai tautai, o yra visuotinis reiškinys. 

Būsimos lenktynės tarp „Vakarų gražuolės“ ir „Magno- 
lijos“ sujaudino ne tik abejų laivų įgulas, - varžybų aistra 
užsikrėtė ir keleiviai. Atrodo, kad dauguma jų taip žavisi 
tomis varžybomis kaip anglai arklių lenktynėmis. Kai ku- 
riuos, be abejo, viliojo sportinis azartas, bet netrukus aš 
pastebėjau, kad dauguma lažinasi iš pinigų. 

+— „Gražuolė“ turi nugalėti! - šaukė man už nugaros 
kažkoks vyrukas su auksinėmis sagėmis. - Dedu dvidešimt 
dolerių už „Gražuolę“! Norite lažintis, nepažįstamasis? 

— Ne, nenoriu, - atsakiau piktokai, nes jis nesivaržyda- 
mas padėjo man ranką ant peties. 

— Ką gi, kaip sau norite! - atsakė jis. - Jūsų dalykas. - Ir 
kreipdamasis į kitą sušuko: — „Gražuolė“ nugalės, dedu 
dvidešimt dolerių! Dvidešimt dolerių už „Gražuolę“! 

Prisipažinsiu, tą akimirką mane buvo apėmusios gana 
liūdnos mintys. Aš pirmą kartą plaukiau amerikinių garlai- 
viu, ir čia pat prisiminiau daugybę girdėtų atsitikimų apie 
sprogusius katilus, pramuštus korpusų šonus ir gaisrus lai- 
vuose. Buvau girdėjęs, kad lenktynės dažnai baigiasi laivų 
katastrofomis, ir turėjau pagrindo tikėti tomis kalbomis. 

Kai kurie keleiviai, blaiviau mąstą ir protingesni, būgš- 
tavo kaip ir aš; kai kas net kalbėjo, kad reikia paprašyti 
kapitoną uždrausti lenktynes. "Tačiau jie žinojo, kad jų liks 
tik mažuma, ir jokių žygių nedarė. 

Daugiau iš smalsumo negu iš baimės, aš vis dėlto 1y- 
žausi eiti pas kapitoną ir paklausti, ką jis žada daryti. Pali- 
kęs savo vietą po tentu, nusileidau tilteliu ir pakilau į kran- 
tinę, kur stovėjo kapitonas. 


+ V SKYRIUS 
Gražioji pakeleivė 


Dar nespėjęs pakalbėti su kapitonu, pamačiau link prie- 
plaukos riedančią karietą, išvažiavusią, matyt, iš prancūzų 
kvartalo mieste. "Iai buvo dailus ekipažas, kurį valdė gerai 
apsirengęs stambus vežėjas negras; kai ekipažas pririedė- 
jo artyn, išvydau jame sėdinčią jauną grakščią damą. 

Nežinau kodėl, bet mane apėmė nuojauta, o galbūt ir 
slaptas troškimas, kad ta nepažįstamoji būtų mano pake- 
leivė. Netrukus sužinojau, kad ji iš tikrųjų nori plaukti mū- 
sų garlaiviu. 

Karieta pririedėjo prie kranto, ir aš pamačiau, kaip da- 
ma kreipėsi į vieną iš artimiausių keleivių, o tas jai parodė 
mūsų kapitoną. Supratęs, kad kalbama apie jį, kapitonas 
priėjo prie ekipažo ir nusilenkė. Aš stovėjau čia pat, visai 
netoli, ir girdėjau kiekvieną žodį. 

— Mesjė, ar jūs esate „Vakarų gražuolės“ kapitonas? — 


paklausė dama prancūziškai. 

Kapitonas truputį mokėjo šią kalbą, nes nuolat susi- 
durdavo su kreolais. 

— Taip, madam, - atsakė jis. 

= Aš norėčiau plaukti jūsų garlaiviu. 

— Būsiu laimingas, galėdamas jums pasitarnauti, ma- 
dam... Pone Širli, ar pas jus atsiras laisva kajutė? - kreipėsi 
jis į prieinantį stiuardą. 

- Tai nesvarbu, - pasakė dama, nutraukdama jo žo- 
džius. - Man kajutė nereikalinga. Mano plantaciją jūs 
pasieksite dar prieš pusiaunaktį, ir aš neketinu miegoti 
garlaivyje. 

Žodžiai „mano plantacija“, matyt, padarė kapitonui 
įspūdį. Būdamas ir šiaip nešiurkštus žmogus, jis tapo dar 
malonesnis ir atidesnis. Plantacijos Luizianoje savininkas — 
tai toks žmogus, su kuriuo negalima elgtis nepagarbiai, 
ypač jei tai jauna ir žavi dama, kas gi galėtų jai būti ne- 
mandagus! Šiaip ar taip, tik jau ne kapitonas B., „Vakarų 
gražuolės“ garlaivio vadas. Pats jo laivo pavadinimas grio- 
vė panašias prielaidas. 

Mandagiai šypsodamasis, jis paklausė, kur turįs nuga- 
benti tokį brangų krovinį. 

— Į Brindžessą, - atsakė dama. - Mano dvaras stovi tru- 
putį žemiau prie upės, bet ten nepatogi prieplauka, o aš 
turiu daug krovinių, tad man geriau bus išlipus Brindžerse. 

Ir karietos šeimininkė ranka parodė į virtinę vežimų su 
dėžėmis ir statinėmis, kurie ką tik buvo privažiavę ir su- 


stoję už jos ekipažo. 

Šis krovinys dar geriau nuteikė kapitoną, kuris buvo 
kartu ir šio laivo dalininkas. Jis dar labiau ėmė berti komp- 
limentus naujajai savo keleivei ir pareiškė esąs pasiruošęs 
įvykdyti viską, ko ji panorėsianti. 

— Mesjė kapitone, - tarė gražioji dama maloniu, bet rim- 
tu tonu, vis dar neišlipdama iš karietos, - aš turiu jums 
vieną būtiną sąlygą. . 

— Malonėkite. Sakykite kokią? 

- Štai kokią. Aš girdėjau, kad jūsų laivas ketina eiti lenkty- 
nių su kitu laivu. Jeigu tai tiesa, aš negalėsiu būti jūsų keleivė. 

Kapitono veidas ištųso. 

— Kartą per vienas lenktynes aš vos nežuvau ir tvirtai 
nusprendžiau niekuomet daugiau nelįsti į tokį pavojų. 

— Madam... - buvo bepradedąs kapitonas ir užsikirto. 

— Ką gi! - sušuko dama. - Jei jūs negalite užtikrinti, 
kad neisite lenktynių, aš palauksiu kito garlaivio. 

Keletą akimirkų kapitonas stovėjo nuleidęs galvą. Ma- 
tyt, abejojo. Priimti sąlygas — vadinasi, atsisakyti laukiamo 
malonumo ir lenktynių azarto, pergalės, kurios tikėjosi, ir 
pelno, kurį ji siūlė. Be to dar, visi nuspręs, kad jis nepasiti- 
ki savo laivo greitumu ir bijo pralaimėti, o tai varžovui leis 
visur girtis ir pažemins kapitoną įgulos ir keleivių akyse, — 
juk visi girdėjo, kad ruošiamos lenktynės. Kita vertus, kaip 
nepatenkinti tos damos prašymo, teisybę sakant, ne tokio 
jau kvailo, o turint galvoje, kad ji gabeno didelį krovinį — 
net labai išmintingo, juoba kad ta dama - turtinga planta- 
cijos savininkė iš „prancūzų kranto“ ir gali rudenį, kai jis 
plauks į Naująjį Orleaną, pasiųsti jo garlaiviu keletą šimtų 

statinaičių cukraus ir kelis šimtus ryšulių tabako. Visi tie 
samprotavimai, kaip jau sakiau, buvo labai palankūs da- 
mos prašymui. Manau, kad gerai apsvarstęs kapitonas B. 
priėjo kaip tik tokią išvadą, kadangi valandėlę abejojęs pa- 
žadėjo patenkinti tą prašymą, nors ir be ypatingo noro. 
Apsispręsti, matyt, jam nebuvo lengva, bet vis dėlto viršų 
paėmė nauda, ir jis tarė: 

— Aš priimu jūsų sąlygą, madam. Laivas nedalyvaus lenk- 
tynėse. Aš tai jums pažadu! 

— Malonu! Ačiū! Nuoširdžiai jums dėkoju, pone kapi- 
tone. Būkite toks geras ir priimkite į laivą mano krovinį. 
Karietą aš taip pat imu su savimi. Štai mano ūkvedys... 
Fikšekite, Antuanai!.. Jis viską prižiūrės. O dabar malonė- 
kite pasakyti, kapitone, kada ketinate išplaukti? 

— Po kokių penkiolikos minučių, ne vėliau. 

— Jūs tikras, kapitone? — paklausė ji, vylingai šypsoda- 
masi ir tuo parodydama, kad jai labai gerai žinomas čio- 
nykščių garlaivių punktualumas. 

— Visiškai tikras, madam, - atsakė kapitonas, —- tuo jūs 
galite pasitikėti. 

— Jei taip, negaišiu. 

"Tai pasakiusi, ji lengvai nušoko nuo karietos pamynos 
ir atsirėmusi į ranką, mandagiai pasiūlytą kapitono, nuėjo 
su juo į garlaivį; jis ją palydėjo į moterų saloną, kuriame ji 
ir pasislėpė nuo nustebusio ne tiktai mano, bet ir kitų ke- 
leivių žvilgsnio. 

(VI SKYRIUS 
UŪkvedys Antuanas 


Aš labai susidomėjau šia dama. Mane ne tiek stebino jos 
grožis, nors ji ir buvo nepaprastai graži, kiek jos manieros ir 
povyza. Man sunku tai apsakyti, bet jos laikysena dvelkė 
savotišku tiesumu, rodančiu jos savitvardą ir drąsą. J os el- 
gesys niekuo netraukė dėmesio, bet jautei, kad ši nerūpes- 
tinga būtybė, linksma kaip vasaros diena, gali, jei reikės, pa- 
rodyti nepaprastą valios jėgą ir narsumą. Ši moteris bet ku- 
rioje šalyje būtų pripažinta gražuole. Su jos grožiu derėjo 
manierų ir drabužių grakštumas, matei, kad ji įpratusi ben- 
drauti su aukštuomene. O atrodė labai jauna, turėjo ne dau- 
giau kaip dvidešimt metų. Beje, veikiamas Luizianos klima- 
to Žmogus subręsta anksčiau, ir dvidešimties "metų kreolė 
dažnai atrodo kaip dešimčia metų už ją vyresnė anglė. 

Ar ji ištekėjusi? Man tuo sunku buvo patikėti; kažin ar 
ji būtų sakiusi „mano plantacija“ ir „mano ūkvedys“, jei 
savo namuose būtų turėjusi ką nors artimą, nebent tik la- 
bai mažai būtų jį gerbusi — tikriau, jei tas „artimas“ jai bū- 
tų buvęs tiesiog „niekas“. Ji galėjo būti našlė, labai jaunutė 
našlė, bet ir tai buvo mažai įtikėtina. Mano akimis žiūrint, 
ji visai neatrodė panaši į našlę, ir nei jos drabužiai, nei vei- 
do ištaiška nebuvo pažymėti jokiu gedulo žėnklu. Tiesa, 
kapitonas ją vadino „ponia“, bet jis, matyt, su ja nebuvo 
pažįstamas, lygiai kaip ir su prancūzų papročiais, kitaip 
tokiu neaiškiu atveju ją būtų pavadinęs „panele“. 

Nors tuo metu dar buvau nesubrendęs, anot amerikie- 
čių, „žalias“ jaunuolis, bet jau domėjausi moterimis, ypač 
gražiomis. Šiuo atveju mano smalsumą žadino daugelis 
priežasčių. Pirmiausia, dama buvo nepaprastai žavi; an- 
tra, mane domino jos kalbėjimo maniera ir tie faktai, ku- 
riuos sužinojau iš jos pašnekesio su kapitonu; trečia, jei 
neklydau, ji buvo kreolė. 

Man dar maža buvo tekę susidurti su tais savotiškais 
žmonėmis ir mMagėjo juos pažinti iš arčiau. Aš buvau gir- 
dėjęs, kad jie nelabai nusiteikę atidaryti savo namų duris 
atvykėliams anglams ir saksams, ypač senoji „kreolų aukš- 
tuomenė“, kuri ir po šiai dienai anglų kilmės amerikiečius 
laiko savotiškais grobikais ir uzurpatoriais. Šitoks nepalan- 
kumas įsišaknijęs nuo senų laikų. Mūsų dienomis jis pa- 
mažu nyksta. 

"Ketvirtoji priežastis, kaitinusi mano smalsumą, buvo 
damos į mane mestas atidus žvilgsnis, reiškiantis daugiau 
nei paprastą dėmesį. Neskubėkite manęs smerkti už šią 
prielaidą. Pirma mane išklausykite. Aš nė vienos akimir- 
kos nedrįstu vaizduotis, kad tame žvilgsnyje švietė susiža- 
vėjimas. Man tai nė į galvą neatėjo! Tuo metu buvau per 
daug jaunas, kad būčiau galėjęs guostis tokiais prasima- 
nymais. Be to, mano padėtis tuo metu buvo be galo ap- 
verktina. Likęs su penkiais doleriais kišenėje, jaučiausi la- 
bai nekaip. Ar galėjau tada vaizduotis, kad tokia nepaprasta 
gražuolė, pirmojo dydžio žvaigždė, turtinga plantacijos sa- 
vininkė, ūkvedžio ir būrio vergų valdytoja, nusileistų iki 
manęs ir imtų žvalgytis į tokį benamį klajūną kaip aš? 

Sakau tikrą teisybę: nepuoselėjau tokių vilčių. Pama- 
niau, kad tai tik paprastas smalsumas, ir daugiau nieko. Ji 
pastebėjo, kad aš užsienietis. Mano išorė, šviesios akys, dra- 
bužiai, galbūt šioks toks nerangumas jai sakė, kad esu sve- 
timas šiame krašte, ir ji akimirką į mane pažiūrėjo, bet tik 
kaip į paprasčiausią užsienietį, štai ir viskas. 

"Tačiau tas jos žvilgsnis dar labiau sužadino mano smal- 
sumą, ir aš panorau bent sužinoti, kuo vardu ta nepapras- 
ta būtybė. 

„Sužinosiu iš jos ūkvedžio“, - pagalvojau ir nuėjau pas jį: 

"Tai buvo aukštas, padžiūvęs ir žilas prancūzas, gražiai 
apsirengęs ir toks orus, kad jį galėjai palaikyti jaunosios 
damos tėvu. Laikėsi labai. didingai, ir tai rodė, kad jis se- 
niai tarnauja įžymioje šeimoje. Eidamas prie jo, aš supra- 
tau, kad man labai maža vilties ką nors laimėti. Jis buvo 
toks slapus kaip vėžlys atsiskyrėlis. Mūsų pokalbis buvo 
labai trumpas, jo atsakymai - vienaskiemeniai. 

— Mesjė, leiskite paklausti, kas jūsų šeimininkė? 

— Dama. 

— Visiškai teisingai. Tą pasakytų kiekvienas, kas turi ma- 
lonumą ją matyti. Bet aš klausiu, kuo ji vardu. 

— Jums nereikia jo Žinoti. 

- Žinoma, jei jūs turite priežastį jį slėpti. 

— Po velnių! | 

"Tais žodžiais, kuriuos jis samurmėjo sau vienas, baigė- 
si mūsų pokalbis, ir senasis tarnas nusigręžė, turbūt širdy- 


je mane pavadinęs „įkyriu jankiu“. 

Paskui kreipiausi į juodaodį vežėją, bet ir vėl nieko ne- 
pešiau. Jis vedė savo arklius į garlaivį, 17 nenorėdamas man 
atsakinėti visaip išsisukinėjo bėgiodamas aplink arklius ir 
dėdamasis labai įnikęs į savo darbą. Aš negalėjau išgauti 
net jo ponios vardo ir pasitraukiau visiškai suglumęs. 

Bet netrukus viena aplinkybė man padėjo sužinoti jos 
vardą. Aš grįžau į garlaivį, vėl atsisėdau po tentu ir ėmiau 
stebėti jūrininkus, kurie atsiraitoję raudonų savo marški- 
nių rankoves plikomis raumeningomis rankomis vilko į laivą 
krovinius. "Tai buvo tie patys kroviniai, kuriuos ką tik atga- 
beno nepažįstamosios damos vežimai. "Tai buvo daugiau- 
sia statinės su kiauliena ir miltais, daugybė 1ūkytų kum- 
pių ir kavos maišai. | 

„Atsargos dideliam jos dvarui“, - pagalvojau aš. 

Tuo tarpu nešėjai tilteliu pradėjo gabenti visai kitos 1ū- 
šies krovinį: odinius lagaminus, kelionės krepšius, raudon- 
medžio skrynutes, dėžutes su skrybėlėmis 1r t. t. 

„Aha, štai asmeninis jos bagažas“, —- pagalvojau pūsda- 
mas cigaro dūmus. Stebėdamas, kaip kraunami šie daik- 
tai, netyčia pamačiau užrašą ant didelio odinio lagamino. 
Pašokau nuo kėdės ir priėjau artyn. Žvilgtelėjęs į užrašą 
perskaičiau: 

„Panelė Eženė Bezanson“. 

VII SKYRIUS 
Išplaukiame 


Paskutinis varpo dūžis... Klubo „Negalime išvažiuoti“? 
nariai tekini bėga nuo garlaivio į krantą, tiltelis nuimamas, 
kažkuriam lydėtojui tenka šokte šokti į krantą, lynai įtrau- 
kiami į laivą ir sukami į ritinius, mašinų skyriuje žvanga 
skambalas, sukasi didžiuliai ratai, keldami putas rudame 
vandenyje, garas švilpia ir kunkuliuoja katiluose ir vieno- 
dais protarpiais šnypščioja verždamasis iš garo išleidžia- 
mųjų vamzdžių, gretimi laivai siūbuoja, trinkčioja vienas į 
kitą laužydami apkaustus, jų tilteliai braška ir girgžda, o 
jūrininkai garsiai plūstasi. Ši maišatis trunka keletą minu- 
čių, ir pagaliau didžiulis laivas išplaukia į upės platybes. 

Garlaivis krypsta į šiaurę; besisukančios mentės keletą 
kartų smogė į vandenį — ir srovė įveikta: išdidus laivas, 
paklusdamas mašinų jėgai, greitai skrodžia bangas ir slen- 
ka į priekį tartum gyvas padaras. 

Kai kada jam išplaukiant nuaidi patrankos šūvis; kar- 
tais į kelionę jį palydi dūdų orkestro garsai; bet užvis daž- 
niausiai garlaivyje suskamba trankios senovinės jūreivių 
dainos melodija, kurią sutartinai užtraukia šiurkštūs, bet 
darnūs įgulos balsai. 

Lafajetas ir Karoltonas lieka užpakalyje, neaukštų na- 
mų ir sandėlių stogai dingsta už horizonto: ir tik Šventojo 
Karolio bažnyčios kupolas, kitų bažnyčių smailės ir didžio- 
sios katedros bokštai dar ilgai matyti tolumoje. Bet ir jie 

pamažu išnyksta, o plaukiojantys rūmai lygiai ir didingai 
slenka tarp vaizdingų Misisipės krantų. Aš pasakiau - vaiz- 
dingų, bet šis epitetas manęs netenkina, nors ir negaliu 
parinkti kito, kuris nusakytų mano įspūdį. Man reikėtų 
pasakyti „didingų ir nuostabiai gražių“ norint išreikšti sa- 
vo Žavesį tais krantais. Aš juos drąsiai galiu pavadinti pa- 
čiais gražiausiais pasaulyje. 

Į juos žiūrėjau ne šaltu abejingo stebėtojo žvilgsniu. Aš 
negaliu atskirti gamtovaizdžio nuo žmonių gyvenimo - ne 
tik nuo praėjusio ankstesnių kartų gyvenimo, bet ir nuo 
mūsų amžininkų gyvenimo. Aš mačiau Reino pilių griu- 
vėsius, ir jų istorija man kėlė pasišlykštėjimą praeitimi. Ma- 
čiau pastatytus naujus namus ir jų gyventojus, ir vėl jau- 
čiau pasišlykštėjimą, šį kartą dabartimi. Neapolio įlankoje 
patyriau tą pat jausmą, o kai klaidžiojau netoli parkų, pri- 
klausančių anglų lordams, aplink mačiau tik skurdą ir siel- 
vartą, ir jų grožis man atrodė apgaulingas. 

Tiktai čia, ant tos didingos upės krantų, aš pamačiau 
perteklių, plataus masto švietimą ir visuotinę gerovę. Čia 
beveik kiekviename name rasdavau subtilų skonį, būdin- 
gą civilizuotiems žmonėms, ir vaišingą piiėmimą. Čia ga- 
lėdavau kalbėti su šimtais žmonių nepriklausomų pažiū- 
rų, žmonių, laisvų ne tik politine prasme, bet ir nežinan- 
čių, kas yra miesčioniškas maivymasis ir šiurkštūs prieta- 
rai. "Trumpiau sakant, aš čia galėjau stebėti nors ir ne to- 
buliausią visuomenės formą - kadangi tokia ji bus tik toli- 
moje ateityje, — tai bent jau tobuliausią civilizacijos formą, 
kokią tik mūsų dienomis galima aptikti žemėje. . 

Bet štai šitą šviesų paveikslą užtemdo juodas šešėlis, ir 
mano širdį suspaudžia skausmas. "Tai šešėlis žmogaus, tu- 
rėjusio nelaimę gimti su juoda oda. Jis vergas! 

"Trumpą akimirką viskas aplinkui nublanksta. Kuo mes 
galime žavėtis čia, tuose laukuose, dengiamuose auksinių 
cukranendrių, kukurūzų sultonų ir baltos kaip sniegas 
medvilnės? Kuo džiaugtis tuose puikiuose namuose, ap- 
suptuose oranžerijų, tarp žydinčių sodų, ūksmingų me- 
džių ir tylių pavėsinių? Visa tai sukurta vergų „prakaitu ir 
krauju! | 

Dabar aš nebesižaviu. Paveikslas nebeteko ryškių spalvų. 
Prieš mano akis tik nyki dykuma. Susimąstau. Bet štai pa- 
mažu debesys sklaidosi, aplinkui darosi šviesiau. Aš galvoju 
ir lyginu. "Tiesa, čia žmonės juodaodžiai —- vergai; bet jie 
vergai ne laisvu noru, ir tai kiekvienu atveju kalba jų naudai. 

Šitose šalyse, tarp jų ir manojoj, aplinkui aš matau to- 
kius pat vergus, tik tėn jų daug daugiau. Vergus, priklau- 
sančius ne vienam žmogui, bet daugybei jų, visai oligar- 
chijos klasei. Jie ne baudžiauninkai, ne feodalo jungane- 
šiai, o aukos mūsų laikais tą feodalą pakeitusios mokesčių 
naštos, kurios pasekmės tokios pat pražūtingos. 

Garbės žodis, aš manau, kad Luizianos negrų vergija 
yra mažiau Žmogų žeminanti negu baltųjų belaisvių padė- 
tis Anglijoje. Nelaimingas juodaodis vergas buvo nugalė- 
tas kovoje, jis vertas pagarbos, ir gali save priskirti garbin- 
gai karo belaisvių kategorijai. Vergu jis prievarta padary- 
tas. Ogi tu, bakalėjininke, mėsininke, kepėjau, - dar, ko 
gero, ir tu, išdidus pirkly, laikąs save laisvu žmogumi! — 

visi jūs'virtote vergais gera valia. Jūs remiate politines ma- 
chinacijas, kurios kasmet iš jūsų išspaudžia pusę pajamų, 
kurios kasmet išveja iš šalies šimtus tūkstančių jūsų bro- 
lių, kitaip jūsų valstybė žūtų sustojus kraujo apytakai. Ir 
su visu tuo jūs sutinkate nemurmėdami ir nuolankiai. Ma- 
ža to, pamatę žmogų, mėginantį kovoti su ta padėtimi, jūs 
visada pasiruošę šaukti: „Nukryžiuokite jį“ ir garbstote tą, 
kuris nori įverti naują grandį į jūsų grandinę. 

Ir dabar, kai rašau šias eilutes, argi žmogus, kuris jus 
niekina, kuris per keturiasdešimt metų — per visą savo gy- 
venimą — buvo amžinas jūsų priešas, nelaikomas populia- 
riausiu jūsų valdovu? Kai rašau šias eilutes, ryškūs fejer- 
verkai akina jūsų akis, barškučiai ir juokdariai linksmina 
jūsų ausis, ir jūs šaukiate iš džiaugsmo, kad pasirašyta su- 
tartis, kurios vienintelis tikslas — dar stipriau suveržti jums 
grandines. O tik prieš vienerius metus jūs karštai sveiki- 
note karą, kuris lygiai taip pat buvo priešingas jūsų inte1e- 
sams kaip ir jūsų laisvei. Apgailėtina klaida!“ 

Ir dabar tvirtai įsitikinęs sakau, ką sau vienas tada galvo- 
jau: garbės žodis, Luizianos negrų vergija yra mažiau žmo- 
gų Žemninanti negu baltųjų belaisvių padėtis Anglijoje! 

"Tiesa, čia vergas - juodaodis, ir trys milijonai jo genties 
žmonių yra patekę į tokią bėdą. Skaudi mintis! Bet ji kiek 
sušvelnėja pagalvojus, kad toje plačioje šalyje vis dėlto gy- 
vena dvidešimt milijonų laisvų ir nepriklausomų žmonių. 
Trys milijonai vergų ir dvidešimt milijonų ponų! Gimtojoj 
mano šaly ši proporcija kaip tik atvirkštinė. Galbūt mano 
išvada neaiški, bet tikiuosi, kad kas nors ją supras. 

+++ 


Kaip malonu atsipalaiduoti nuo tų jaudinamų ir sun- 
kių minčių ir pasinerti į ramius apmąstymus, žadinamus 
aplinkinės gamtos! Kiek džiaugsmo man teikė daugybė 
naujų įspūdžių, kai stebėjau gyvenimą tos didingos upės 
krantuose! Net dabar su pasitenkinimu juos prisimenu; 
ir kai mąstau apie tolimą praeitį, apie vietas, kurių gal 
jau niekada nebeteks pamatyti, mane paguodžia tvirta ir 
aiški mano atmintis, ir magiška tos praeities jėga atgaivi- 
na mano vaizduotėje kadaise matytus paveikslus su viso- 
mis gyvomis spalvomis, su visais aukso ir smaragdo at- 
spindžiais. 


VIII SKYRIUS 
Misisipės krantai 


Kai tik atsitolinome nuo kranto, pakilau į vairininko til- 
telį, norėdamas geriau matyti vietas, pro kurias plaukėme. 
Čia aš buvau vienas, kadangi tylusis vairininkas stiklinėje 
savo būdelėje vargu ar galėjo man tikti į pašnekovus. 

Turbūt skaitytojui bus įdomu žinoti, kad Misisipės plo- 
tis dažnai perdedamas. Čia jis siekia maždaug pusmylį, 
kartais ir daugiau, būna ir mažiau. (Tas. vidutinis plotis 
išlieka daugiau kaip per tūkstantį kilometrų nuo žiočių.) 
Jos srovės greitis siekia tris keturias mylias per valandą, 

vanduo gelsvas, kiek rausvo atspalvio. Geltonumo jai tei- 
kia Misūris, o ji patamsėja, kai į ją įteka Red Riveris — 
Raudonoji upė. 

Misisipė su savo srove neša daugybę medžių; čia juos 
pamatysi plaukiant ir po vieną, ir didelius jų telkinius, ne- 
lyginant kokius sielius. Tokie sieliai garlaiviui gana pavo- 
Jingi, ir vairininkas stengiasi juos apeiti. Kartais po vande- 
niu plaukiantis rąstas lieka jo nepastebėtas, ir tada stiprus 
smūgis į priekį sudrebina visą laivą, išgąsdindamas nepri- 
tyrusius keleivius. Bet užvis pavojingiausios būna kerplė- 
šos. "Iai su šaknimis išrauti medžiai, primirkę ir pasunkė- 
ję. Sunkios jų šaknys nugrimzta į dugną ir įstringa dum- 
ble, kuris stipriai jas laiko vienoje vietoje. Daug lengvesnė 
viršūnė su aplaužytomis šakomis iškyla į paviršių, bet sro- 
vė neleidžia medžiui atsistoti stačiam, o jį laiko palinkusį. 
Jei viršūnė kyšo iš vandens, pavojus nedidelis, nebent tik 
labai tamsią naktį. Bet jei pasinėrusi du tris metrus po van- 
deniu, tada kerplėša tikrai baisi. Garlaivį, užplaukusį ant 
jos prieš srovę, neabejotinai galima laikyti žuvusiu. Me- 
džio šaknys, tvirtai įlindusios į dumblą, neleidžia jam pa- 
Judėti iš vietos, o smarkios kietos šakos pramuša laivo dug- 
ną, ir jis gali nuskęsti tiesiog per kelias minutes. 

Dar yra vadinamieji „malkapjoviai“: tai medžiai, įstrigę 
į dumblą kaip ir kerplėšos, bet srovės mėtomi aukštyn ir 
žemyn, todėl savo judesiais panašūs į dirbanų malkų pjo- 
vėją — iš čia ir kilęs jų pavadinimas. Laivas, užlėkęs ant 
tokio medžio, kartais įstringa tarp jo šakų, o atsitinka, kad 
ir lūžta pusiau nuo savo paties svorio. 

Pasroviui plaukė daug man įdomių daiktų. Cukranen- 
drių stiebai, matyt, jau nupjauti 17 išspausti (už šimto my- 
lių toliau prieš srovę jau būčiau jų nesutikęs), kukurūzų 
lapai ir burbuolės, moliūgių žievės, medvilnės gniužulai, 
tvorų lentos, kartais kokio nors gyvulio lavonas su tupin- 
čiu vanagu arba aplink jį skraidančiu maitėda. 

Aš buvau tose platumose, kur veisiasi aligatoriai, bet 
čia tie dideli driežai aptinkami retai — jie labiau mėgsta 
pelkėtus užutekius arba negyvenamus upių krantus. Srau- 
niame Misisipės vandenyje arba dirbamuose jos krantuo- 
se keliautojas retai kada pamatys krokodilą. 

„Garlaivis priartėdavo čia prie vieno, čia prie kito kran- 
to. Jie čia sąnašinės kilmės ir palyginti neseni. Tai žemės 
ruožas nuo šimto jardų iki kelių mylių pločio, kuris pama- 
žu žemėja, ir todėl kartais atrodo, kad upe teka ilgo kalna- 
gūbrio ketera. Toliau driekiasi užlaja - pelkėta lyguma, kas- 
met užliejama upės, išmarginta ežerų 1r lagūnų, apaugusi 
viksvomis ir meldais. Kai kuriose vietose šios baisios klam- 
pynės ir liūnai tęsiasi per keliasdešimt mylių ir daugiau. 
Ten, kur: pavasariniai vandenys pasiekia tik per potvynį, 
lygumą dengia tamsūs beveik neįžengiami miškai. Tarp 
dirbamos žemės ruožo išilgai krantų ir plačios pievos juo- 
duoja tamsi miškų juosta, sudarydama tartum užpakalinį 
viso gamtovaizdžio planą ir atstodama kalnų grandinę, bū- 
dingą kitiems kraštams. Tuose miškuose auga dažniausiai 
milžiniški kiparisai. Bet čia rasi ir kitų medžių, paplitusių 
tuose kraštuose, kaip sirakso medis, Virginijos ąžuolas, rož- 
medis, nisa, tuopa, įvairios magnolijų ir ąžuolų rūšys. Že- 

maūgių palmių trakas ir visokių rūšių nendrės atrodo lyg 
tankus brūzgynas, o nuo medžių žemyn driekiasi lyg ilgas 
aksomo audinys ispaniškosios samanos — keistas parazi- 
tas, miškui teikiantis niūrų vaizdą. 

"Tarp miško ir upės žaliuoja dirbami laukai. Kai kuriose 
vietose upė teka kelias pėdas aukščiau jų, bet laukus sau- 
goja damba - dirbtinė sankasa, supilta abiejuose krantuo- 
se, kuri tęsiasi keletą šimtų mylių nuo upės žiočių. 

Čia auginamos cukranendrės, ryžiai, tabakas, medvil- 
nė, indigas ir kukurūzai. Laukuose pluša būriai juodųjų 
belaisvių dryžuotais ir ryškiais drabužiais, dažniausiai 
melsvos spalvos. Aš matau didžiulius furgonus, traukia- 
mus mulų ir jaučių: jie grįžta iš laukų arba palengva va- 
žiuoja pakrantėmis. Matau, kaip lieknas kreolas su med- 
vilnine striuke ir skaisčiai mėlynomis kelnėmis šuoliuoja 
ant nedidelio ispaniško arkliuko pakrantės keliu. O antai 
graži plantatoriaus sodyba, apsupta apelsinų giraičių, di- 
delis namas su žaliomis žaliuzėmis, dailiomis verando- 
mis ir gražia tvora. Toliau — didelė daržinė cukranen- 
drėms arba pašiūrė tabakui, arba sandėlys medvilnei; o 
šali4 jų daugybė švarutėlių medinių namelių, susispietu- 
sių į krūvą arba išsitiesusių į eilę tartum maudyklės ma- 
dingame kurorte. 

Dabar mes plaukiame pro plantaciją, kur susirinkę sve- 
čiai triukšmingai linksminasi —- matyt, kokia vietinė šven- 
tė. Medžių pavėsyje stovi daug pabalnotų arklių, tarp jų 
nemaža moteriškais balnais. Verandoje, pievelėje prie na- 
mo ir apelsinų giraitėje vaikštinėja vyrai ir moterys puoš- 

niais apdarais. Groja muzika, poros sukasi atvirame ore. Ir 
aš nenorom imu pavydėti tiems laimingiems kreolams jų 
nerūpestingo Arkadijos piemenų gyvenimo. 


*+*k 


Vienas už kitą gražesni vaizdai slenka pro mano akis 
tartum nuostabi panorama. Sužavėtas šio reginio, aš laiki- 
nai užmiršau Eženę Bezanson. 


IX SKYRIUS 
Eženeė Bezanson 


Ne, netiesa, aš neužmiršau Eženės Bezanson. Švelnus 
Jos paveikslas ne kartą šmėkščiojo mano vaizduotėje, ir aš 
nejučiomis jį siejau su vietomis, pro kurias mes plaukėme 
ir kur ji tikriausiai gimė ir augo. O linksmoji šventė, kurio- 
je buvo daug kreolių merginų, vėl man ją priminė, ir, nusi- 
leidęs nuo vairininko tiltelio, aš įėjau į saloną, tikėdamasis 
pamatyti mane sudominusią nepažįstamąją. 

Bet jau iš pat pradžių man teko nusivilti. Didelės stikli- 
nės moterų salono durys buvo uždarytos, ir nors bendra- 
jame salone buvo daug damų, tarp jų nemačiau gražiosios 
kreolės. Moterų skyrius laivo vairagalyje buvo laikomas šven- 
tove, į kurią galėjo įeiti tik tie vyriškiai, kurie ten turėjo 
pažįstamų; bet irgi tik tam tikromis valandomis. 

Aš nebuvau iš tų laimingųjų. Iš daugiau kaip šimto lai- 
vo keleivių aš nepažinojau nė vieno asmens - nei vyro, nei 
moters; ar tai buvo laimė ar nelaimė, bet ir manęs niekas 
nepažinojo. Tokiomis aplinkybėmis mano pasirodymas mo- 
terų salone būtų buvęs laikomas mandagumo pažeidimu; 
todėl aš ir atsisėdau bendrajame salone ir ėmiau stebėti 
savo bendrakeleivius.. 

"Tai buvo labai mišri publika. Čia sėdėjo turtingi pirk- 
liai, bankininkai, biržos makleriai ir komisionieriai iš Nau- 
jojo Orleano su žmonomis ir dukterimis, kiekvieną vasarą 
keliaujantys į šiaurę, bėgdami nuo geltonojo drugio, ieš- 
kodami daug malonesnės epidemijos - gyvenimo madin- 
game kurorte. Čia važiavo ir medvilnės ir kukurūzų planta- 
cijų savininkai, gyvenantys aukščiau prie upės, grįžtantys 
namo, ir smulkūs pirkliai iš šiaurinių miestų, ir sielininkai. 
Drobinėmis kelnėmis ir raudonais flaneliniais marškiniais, 
jie nuplukdė sielius du tūkstančius mylių žemyn ir dabar 
grįžo atgal, apsitaisę naujutėliais juodos gelumbės kostiu- 
mas ir baltais kaip sniegas marškiniais. Kokie dabitos jie grįš 
namo, į Solt Riverio, Kamberlendo, Likingo ar Majamio 
aukštupius! Čia buvo ir kreolų, senų vyno pirklių iš pran- 
cūzų kvartalo su šeimomis; jie vilkėjo vaizdingus kostiumus: 
gražias liemenes, ant juosmens surauktas kelnes, su priune- 
liniais batais, išsipuošę stambiomis brangenybėmis. 

Čia inaišėsi ir išsipustę prekybos įmonių tarnautojai, ku- 
riems buvo leista išvažiuoti iš Naujojo Orleano karštaisiais 
mėnesiais, ir dar geriau apsirengę jaunuoliai, ploniausios 
gelumbės kostiumais, sniego baltumo marškiniais ir nė1i- 

nių kiūtinėlėmis, ypatingai dideliais briliantų segtukais ir 
storais žiedais ant pirštų. Tai vadinamieji „medžiotojai“. 
Jie buvo susispietę aplink stalą rūkomajame kambaryje, 
vienas jau turėjo išsitraukęs iš kišenės naują kortų malką, 
rodančią tikrąją jų profesiją. | 

Tarp jų aš pamačiau ir tą vyruką, kuris taip familiariai 
man pasiūlė kirsti lažybų. Jis keletą kartų praėjo pro šalį 
mane varstydamas tokiais žvilgsniais, kurių anaiptol ne- 
galėjai pavadinti draugiškais. 

Jau mūsų pažįstamas ūkvedys taip pat sšdčio čia. Ne- 
manykite, kad dvariškio ar ūkvedžio pareigos jam galėjo 
atimti teisę keliauti pirmosios klasės salone. Amerikos gar- 
laiviuose nėra antrosios klasės salono. Misisipė - tai toli- 
1nieji vakarai, ir čia nežinomas toks paskirstymas. 

Plantacijų prižiūrėtojai paprastai — šiurkštūs Žmonės, 
to reikalauja jų amatas. Bet tas prancūzas buvo akivaizdi 
išimtis. Jis atrodė labai orus senas ponas. Man patiko jo 
išorė, 1r aš jutau jam simpatiją, nors jis, matyt, apie mane 
buvo kitokios nuomonės. 


++33 

Kažkuris keleivis pasiskundė uodais ir paprašė atidary- 
ti moterų salono duris. Keletas žmonių - moteių ir vyrų — 
pritarė šiam sumanymui. Tą atsakingą darbą galėjo atlikti 
tik stiuardas. Buvo kreiptasi į jį. Prašymas turėjo pagrin- 
dą, todėl jį reikėjo patenkinti, ir netrukus „rojaus“ durys 
atsilapojo. Lengvas vėjelis padvelkė per ilgą saloną nuo 
laivo priekio iki vairagalio, nepraėjo nė penkių minučių, 

ir laive neliko nė vieno uodo, išskyrus tuos, kurie nuo skers- 
vėjo pasislėpė kajutėse. Keleiviai lengviau atsikvėpė. 

Slankiojamąsias duris buvo leista laikyti atidaras, ir tai 
teikė malonumo visiems, ypač būreliui išsipusčiusių pre- 
kybos tarnautojų, kurie dabar galėjo nekliudomi apžiūri- 
nėti „haremo“ vidų. Daugelis jų, kaip aš pastebėjau, nau- 
dojosi ta galimybe; jie ten nespoksojo atvirai, nes tai būtų 
buvę palaikyta įžūlumu, bet skersomis dirsčiojo į švento- 
vę, dėdamiesi skaitą šaudė akimis per knygos viršų arba 
vaikščiojo po saloną šen ir ten ir, artindamiesi prie užgin- 
tos vietos, lyg netyčia nužvelgdavo salono vidų. Matyt, kai 
kurie ten turėjo pažįstamų, bet ne tokių artimų, kad tai 
būtų jiems suteikę teisę įžengti; kitiems būtų buvę ne pro 
šalį sueiti į pažintį, jei būtų pasitaikiusi proga. Aš sugavau 
keletą išraiškingų žvilgsnių, o kartais ir atsakomųjų šypse- 
nų, rodančių abipusišką supratimą. Dažnai švelni mintis 
randa atbalsį be žodžių, liežuvis kartais mums suteikia kar- 
taus nusivylimo. Ne kartą man teko matyti, kaip jis niekais 
paversdavo visai jau subrendusią dviejų mylinčių širdžių 
sutartį. 

Man buvo įdomu sekti šią bežodę pantomimą, ir keletą 
minučių aš sėdėjau ją stebėdamas. Pagautas visuotinio smal- 
sumo, ir pats retkarčiais nejučiom pažvelgdavau į moterų 
saloną. Aš apskritai mėgstu stebėti. Visa, kas nauja, mane 
vilioja, o tas gyvenimas amerikietiško laivo salone man buvo 
visiškai nepažįstamas ir atrodė labai įdomus. Magėjo ar- 
čiau susipažinti su juo. Galbūt mane domino ir dar šis tas: 
aš tikėjausi vėl pamatyti jaunąją kreolę Eženę Bezanson. 

Mano troškimas greitai išsipildė: aš ją pamačiau. Ji 1š- 
ėjo iš savo kajutės ir vaikščiojo po saloną, grakšti 1r žvali. 
Dabar ji buvo be skrybėlės; tankūs auksiniai jos plaukai 
buvo sudėti pagal kinišką madą - kreolių mėgstama šu- 
kuosena. Vešlūs plaukai, susukti į didelį mazgą ant pakau- 
šio, nedengė kilnios kaktos ir liekno kaklo, ir tai labai jai 
tiko. Šviesiais plaukais ir šviesia oda kreolų beveik niekur 
nepamatysi. Jų oda dažniausiai tamsi, o plaukai juodi; bet 
Eženė Bezanson buvo reta išimtis. 

Nors jos veidas turėjo koketišką, beveik lengvabūdišką 
išraišką, vis dėlto galėjai jausti, kad ši išorė slepia tvirtą 
būdą. Ji buvo gražiai nuaugusi, jos veidas, kad ir ne klasiš- 
kai taisyklingų bruožų, buvo iš tų, į kuriuos negalėjai Žiū- 
rėti nesižavėdamas... 

Matyt, ji pažinojo kai kurias savo bendrakeleives, nes 
su jomis laisvai šnekėjosi. Beje, moterys greitai sueina į pa- 
žintį, prancūzės ypač. 

Buvo nesunku pastebėti, kad su ja kalbančios keleivės 
jai rodo pagarbą. Matyt, jos jau buvo spėjusios sužinoti, 
kad jai priklauso gražusis ekipažas su arkliais. Labai gali- 
mas daiktas! 

Aš vis stebėjau tą įdomią damą. Jos negalėjau pavadinti 
mergina, nes kreolė, nors ir buvo jauna, atrodė kaip gyve- 
nimą pažįstantis žmogus. Ji laikėsi labai laisvai ir, rodos, 
galėjo valdyti ir save, ir visus aplinkinius. 

„Kokia ji nerūpestinga! —- pagalvojau aš. - Ta moteris 


neįsimylėjusi!“ 

Negaliu paaiškinti, kodėl padariau tokią išvadą ir kodc! 
ji man teikė pasitenkinimą, bet vis dėlto buvo taip. Kodėl 
Žinoma, tarp manęs ir jos nebuvo nieko bendro. Ji man 
atrodė tokia nepasiekiama, kad aš vos drįsdavau į ją pasi- 
žiūrėti. Laikiau aukštesne būtybe ir tik retkarčiais baikš- 
čiai žvilgtelėdavau lyg į kokią gražuolę bažnyčioje. Žino- 
ma, tarp manęs ir jos nebuvo nieko bendro. Po valandos 
jau bus tamsu, o nakt ji išlips į krantą, ir aš niekada jos 
nebematysiu. Apie ją galvosiu dar valandą ar dvi, o gal ir 
visą dieną, ir kuo daugiau sėdėsiu ir Žiūrėsiu į ją kaip kvai- 
lys, tuo labiau galvosiu. Aš pats rezgiau sau tinklą žinoda- 
mas, kad jos dūsausiu ir jai išlipus į krantą. 

"Taigi ryžausi bėgti nuo tų žavų ir vėl stebėti krantus 
nuo vairininko tiltelio. Dar vienas žvilgsnis į nuostabiąją 
kreolę - ir aš eisiu sau. 

Tą akimirką ji atsisėdo į krėslą, vadinamąją sūpynę, iT 
jos judesiai dar kartą pabrėžė jos stoto grožį ir proporcin- 
gumą. Atsukusi veidą į atviras duris, ji pažvelgė į mano 
pusę. Ir, prisiekiu, ji vėl į mane pažiūrėjo taip kaip ir pir- 
mąjį kartą! Ką reiškė tas keistas žvilgsnis, tos liepsnojan- 
čios akys? Ji žiūrėjo įdėmiai, nenuleisdama akių, o aš ne- 
drįsau jai tuo pačiu atsakyti. | 


*++ 
Valandėlę jos akys buvo prikaustytos prie manęs ir Žiū- 
rėjo neatsitraukdamos. Tuo metu aš buvau per daug jau- 
nas suvokti jų išraišką. Vėliau būčiau sugebėjęs jas supras- 
ti, bet tik ne tada. 

Pagaliau ji nepatenkinta pakilo iš savo vietos, tartum 
pykdama lyg ant savęs, lyg ant manęs, staigiai apsigręžė ir 
atidariusi duris įėjo į savo kajutę. 

Ar aš galėjau ją kuo nors įžeisti? Ne! Nei žodžiu, nei 
Judesiu, nei žvilgsniu! Aš nepratariau nė garso, net nepa- 
judėjau, ir drovaus mano žvilgsnio nieku gyvu negalėjai 
pavadinti įžūliu. 

Suglumintas Eženės Bezanson elgesio ir visiškai įsitiki- 
nęs, kad niekados. daugiau jos nepamatysiu, paskubėjau 
išeiti iš salono ir vėl užkopiau į vairininko tiltelį. 


X SKYRIUS 
Naujas būdas pakelti garo slėgį 


Diena slinko vakarop; ugninis skritulys leidosi už kipa- 
Tisų Sienos, gaubiančios lygumą iš vakarų, ir žėrė į upę 
auksinius atspindžius. Vaikščiodamas pirmyn ir atgal po 
brezentiniu stogu, aš žiūrėjau į šį paveikslą, gėrėdamasis 
nepaprastu jo grožiu. 

Bet greitai mano svajonės buvo nutrauktos. Pažvelgęs į 
upę, pamačiau, kad mus vejasi didelis garlaivis. "Tiršti dū- 
mai, besiverčią iš aukštų jo kaminų, ir skaisti ugnis paku- 
rose rodė, kad jis plaukia visu greičiu. Iš jo dydžio ir gar- 
saus pūškavimo galėjai spręsti, kad čia pirmaklasis garlai- 

vis. Tai buvo „Magnolija“. Ji plaukė labai greitai, ir netru- 
kus pamačiau, kad ji baigia mus prisivyti. 

Tą pat akimirką apačioje kilo klegesys. Buvo girdėti 
skardūs, pikti šūksmai, lentinių deniu čiužėjo ir trepsėjo 
daugybė bėgančių kojų. Tarp šio klegesio galėjai išgirsti ir 
plonesnius moterų balsus. 

Aš tuoj supratau, ką visa tai reiškia. Sąmyšį sukėlė pasi- 
rodęs garlaivis varžovas. 

Ligi to laiko garlaivių varžybas beveik visi buvo pamir- 
šę. Ir laivo įgula, ir keleiviai jau žinojo, kad kapitonas ne- 
ketina eiti lenktynių, ir nors šis „pasitraukimas iš lošimo“ 
iš pradžių susilaukė viešai reiškiamo nepritarimo, tačiau 
visuotinis nepasitenkinimas pamažu atslūgo. 

Laivo įgula tvarkė krovinius, kūrikai skaldė malkas ir 
sukosi apie pakuras, lošėjai buvo įnikę į kortas, o keleiviai 
kniūstėsi su savo lagaminais arba skaitė naujus laikraščius. 
Antrasis garlaivis išplaukė vėliau, visi jį buvo pametę iš akių, 
o lenktynės visiems išėjusios iš galvos. 

Kai tik pasirodė varžovas, tuoj visi sujudo. Kortuotojai 
metė nebaigtą dalinti kortų malką, tikėdamiesi pradėti azar- 
tiškesnį lošimą; skaitantieji skubiai padėjo į šalį knygas 1r 
laikraščius; keleiviai, kraustę savo lagaminus, greitai užvo- 
žė jų dangčius; o gražiosios keleivės, sėdėjusios supamo- 
siose kėdėse, pašoko 1š savo vietų; visi išbėgo iš kajučių ir 
susigrūdo vairagalyje. 

Vairininko tiltelis, ant kurio aš stovėjau, buvo geriausia 


vieta stebėti prisiartinantį laivą, ir netrukus daugelis kelei- 

vių atsirado priė manęs. Bet man knietėjo pažiūrėti, kas 
dedasi viršutiniame denyje, ir aš nulipau žemyn. 

Įėjęs į bendrąjį saloną, pamačiau, kad jis visiškai ištuš- 
tėjęs. Visi keleiviai — ir moterys, ir vyrai — buvo išbėgę į 
denį ir, susigrūdę palei bortus, susijaudinę žiūrėjo į artė- 
jančią „Magnoliją“. 

Kapitoną radau po tentu, garlaivio priešakyje. Jį buvo 
apsupusi minia be galo įsiaudrinusių keleivių. Visi jie rėkė 
vienas per kitą stengdamiesi kapitoną įtikinti, kad reikia 
padidinti garlaivio greitį. 

Kapitonas, matyt, norėdamas atsikratyti įkyrių prašy- 
tojų, vaikščiojo deniu iš vieno galo į kitą. Tuščios pastan- 
gos! Kur tik jis pasukdavo, jį kaipmat apstodavo būrys 
žmonių ir neatlyždami prašė vis to paties; kai kurie net 
maldavo „vardan viso, kas šventa“ neleisti „Magnolijai“ 
jų pralenkti. | 

— Gerai, kapitone! — šaukė jie. - Jei „Gražuolė“ pasi- 
duoda, tegu daugiau nesirodo mūsų krašte, žinokite tatai! 

— Teisingai! — vėl atsiliepė pirmasis. - Ten nesigailima 
garo, tuoj matyti! 

Aš nuėjau pakraščiu link moterų kajučių. Jų keleivės 
buvo susispietusios prie turėklų ir, matyt, jaudinosi ne ma- 
žiau Už vyrus. Girdėjau, kaip daugelis reiškė norą, kad lenk- 
tynės įvyktų. O kad tai susiję su rizika ir pavojumi, nė vie- 
nai iš jų nebuvo galvoj. Ir esu tikras, kad jei šis klausimas 
būtų buvęs iškeltas balsuoti, prieš nebūtų atsiradę nė trijų 
balsų. Prisipažinsiu, kad ir aš pats būčiau balsavęs už lenkty- 

nes; mane pagavo visuotinis jaudinimasis, ir jau nebegal- 
vojau apie kerplėšas, „malkų pjovėjus“ ir katilų sprogimus. 

Kuo labiau artėjo „Magnolija“, tuo daugiau visi jaudi- 
nosi. Buvo visiškai aišku, kad po kelių minučių ji mus pa- 
vys, o netrukus ir pralenks. Daugelis keleivių negalėjo su- 
tikti su šia mintimi, aplinkui buvo girdėti pikti šūkčioji- 
mai, o kai kur ir tulžingi keiksmai. Visa tai griuvo vargšui 
buvo už lenktynes. "Tik vienam kapitonui „drebėjo kinkos“. 

„Magnolija“ jau buvo mums už vairagalio, jos priekis 
pamažu suko į šoną; aiškiai buvo matyti, kad ji ketina mus 
lenkti. 

Visa jos įgula susikaupusi zujo po denį. Vairininkas sto- 
vėjo aukštai vairininko būdelėje, kūrikai plušėjo prie kati- 
lų; kūryklų durelės buvo įkaitusios raudonai, ir skaisti lieps- 
na per kelias pėdas veržėsi iš milžiniškų kaminų. Galėjai 
pamanyti, kad laivas dega. 

— Jie kūrena kumpiais! - sušuko vienas keleivis. 

— Tikrai, šimts velnių! - sušuko kitas. - Žiūrėkite, kokia 
krūva suversta prie pakuros! | 

Aš pažiūrėjau į tą pusę. Tai buvo tiesa. Denyje prie žio- 
ruojančios pakuros dunksojo kalnas kažkokių tamsiai ru- 
dų daiktų. Sprendžiant iš jų dydžio, formos ir spalvos bu- 
vo numanu, kad ten rūkyti kiaulienos kumpiai. Mes ma- 
tėme, kaip kūrikai griebė juos vieną po kito ir mėtė į lieps- 
nojančias kūryklų žiotis. 

„Magnolija“ greitai mus vijosi. Jos priekis jau atsidūrė 
ties „Gražuolės“ vairininko būdele. Jaudinimasis 17 klege- 

sys mūsų laive vis didėjo. Iš mus besivejančio laivo buvo 
girdėti keleivių patyčios, ir dėl to aistros dar labiau kaito. 
Kapitoną visi maldavo priimti iššūkį. Vyrai jį apsupo; ro- 
dės, tuoj pat prasidės peštynės. 

„Magnolija“ vis smelkėsi į priekį. Ji jau plaukė lygia greta 
su mumis. Praėjo valandėlė gūdžios tylos. Abiejų laivų ke- 
leiviai ir įgulos sulaikę kvapą stebėjo varžybas. Dar kelios 
akimirkos - ir „Magnolija“ išsikišo į priekį! 

Nuo jos denio pasigirdo garsūs, džiugūs šauksmai, o 
paskui pasipylė įžeidinėjimai, patyčios, pašaipos. 

- Meskit lynus, mes jus patempsime! 

— Kur ten jūsų skryniai lygintis su mumis! 

— Tegyvuoja „Magnolija“! Lik sveika, „Gražuole“! Lik 

sveikas, senas lauže! - šūkavo „Magnolijos“ keleiviai tarp 
griausmingo juoko protrūkių. 
Negaliu jums apsakyti, kokį pažeminimą jautė visi, kas 
tuo metu buvo „Gražuolėje“. Ne tik įgula, bet ir keleiviai, 
visi aliai vieno, išgyveno šį jausmą. Ir aš pats jaudinausi 
daugiau negu galėjau įsivaizduoti. 

Niekam nepatinka būti nugalėtųjų stovykloje, nors jis 
ten ir atsitiktinai būtų atsidūręs; be to, kiekvienas neju- 
čiom užsikrečia visuotiniu entuziazmu. Aplinkinių nuo- 
taika, - galbūt pagal kurį nors fizinį dėsnį, kuriam jūs ne- 
galite priešintis, - tuoj apima ir jus. Net kai džiūgaujama 
kvailai ir beprasmiškai, nejučiom pritariate džiūgaujančiai 
miniai. į 

Atsimenu, kaip kartą pagautas tokio įkarščio šaukiau 
kartu su džiūgaujančia minia, sveikinančią karaliaus paly- 

dą. Praėjo kelios akimirkos, mano jaudulys atslūgo, ir aš 
susigėdau dėl savo silpnumo ir minkštumo. 

Ir įgula, ir keleiviai turbūt manė, kad kapitonas, nors ir 
koks būdamas protingas, padarė didelę klaidą. Aplinkui 
visi neįsivaizduojamai triukšmavo, ir šauksmai „Gėda!“ 
skambėjo po visą laivą. 

Vargšas kapitonas! Per visą tą laiką aš nenuleidau nuo 
jo akių. Man buvo labai jo gaila. Be gražiosios kreolės, tur- 
būt aš buvau vienintelis keleivis, žinantis jo paslaptį, ir tie- 
siog negalėjau atsistebėti, su kokiu riterišku atkaklumu jis 
laikosi savo žodžio. | 

Mačiau, kaip liepsnojo jo veidai ir piktai žaibavo akys. 
Jei kas nors būtų jo paprašęs duoti šį pažadą dabar, reikia 
manyti, jis nebūtų sutikęs net už visas pajamas, gaunamas 
už krovinių vežiojimą Misisipe. 

"Tą akimirką, stengdamasis pasislėpti nuo jį spaudžian- 
čių keleivių, jis per moterų saloną šmurkštelėjo į laivo vai- 
ragalį. Bet ir čia jį tuoj pat pamatė ir užpuolė gražiosios 
lyties atstovės, atkaklumu nenusileidžiančios vyrams. Kai 
kurios pašaipiai šaukė, kad niekados daugiau nesės į jo 
garlaivį, kitos jį kaltino nemandagumu. Tokie priekaištai 
bet ką galėjo išvesti iš kantrybės. | 

Aš įdėmiai stebėjau kapitoną, jausdamas, kad artinasi 
lemiama akimirka. Kažkas turėjo atsitikti. 

Išsitiesęs visu ūgiu, kapitonas kreipėsi į jį puolančias 
moteris: 

— Ponios! Aš pats būčiau laimingas, jei galėčiau paten- 
kinti jūsų prašymą, bet išplaukdamas iš Naujojo Orleano 
pažadėjau... daviau garbės žodį vienai poniai... 

Bet tuo tarpu malonią kapitono kalbą nutraukė jauna 
moteris, kuri puolė prie jo šaukdama: 

— Ak kapitone! Brangusis kapitone! Neleiskite tam ap- 
sususiam garlaiviui mūsų aplenkti! Smarkiau kurkite kros- 
nis ir pavykite jį! Maldauju jus, brangusis kapitone! 

— Kaip, ponia?! — atsakė nustebęs kapitonas. - Juk aš 
jums daviau žodį neiti lenktynių. O jūs... 

— Dieve mano! - sušuko Eženė Bezanson, nes tai buvo 
Ji. - Tikra tiesa! Aš visai buvau užmiršusi!.. Ak brangusis 
kapitone,-aš jums grąžinu jūsų žodį... Deja! Tikiuosi, kad 
dar ne vėlu! Vardan visų šventųjų, pasistenkite jį pralenk- 
ti. Girdite, kaip jie tyčiojasi iš mūsų? 

' Kapitono veidas nušvito, bet tuoj vėl apsiniaukė. 

— Dėkoju jums, ponia, — prieštaravo jis. - Deja, turiu 
pasakyti, kad dabar jau nebėra vilties pralenkti „Magnoli- 
Ją“. Mūsų ir jų padėtis nelygi. Jie į pakuras meta rūkytus 
kumpius, kurių pasirūpino šiam atvejui, o aš, kai jums pa- 
žadėjau nelenktyniauti, nepasiėmiau nė vieno. Beprasmiš- 
ka pradėti lenktynes tik su malkomis, nebent „Gražuolė“ 
būtų greitesnė už „Magnoliją“, bet mes to nežinome, nes 
niekad nemėginome lenktyniauti. 

Padėtis atrodė be išeities, ir daugelis damų piktai žvilg-- 
čiojo į Eženę Bezanson. 

— Kumpių! - šūktelėjo ji. - Jūs pasakėte - rūkytų kum- 
pių, brangusis kapitone? Kiek jums reikia? Užteks dviejų 
šimtų? 

— O, per akis, - atsakė kapitonas. 

— Antuanai! Antuanai! Eikite šen! — sušuko ji senajam 
ūkvedžiui. - Kiek kumpių atgabenote į laivą? 

— Dešimt statinių, ponia, - atsakė ūkvedys, pagarbiai 
lenkdamasis. 

— Dešimt statinių užteks, tiesa? Brangusis kapitone, ga- 
lite juos imti! 

— Ponia, aš už juos sumokėsiu, — tarė kapitonas nušvi- 
tusiu veidu, apimtas visuotinės aistros. 

— Ne, ne, ne! Išlaidas apmoku aš. Juk aš sutrukdžiau 
jums pasirūpinti kuru. Kumpiai pirkti mano plantacijos 
darbininkams, bet jie kol kas nereikalingi. Mes jų parsive- 
šime kitą kartą... Eikite, Antuanai! Eikite pas kūrikus! At- 
kalkite statines! Darykite su jais, ką norite, tik neleiskite 
tai bjauriai „Magnolijai“ mūsų nugalėti!.. Žiūrėkite, kaip 
jie džiaugiasi! Bet nieko, greitai mes juos pralenksime! 

"Tarusi tuos žodžius, įsikarščiavusi kreolė šoko prie gar- 
laivio turėklų, apsupta susižavėjusių keleivių. 

Kapitonas tuoj atgijo. Žinia apie kumpius greitai pa- 
sklido po visą garlaivį ir dar labiau įaudrino keleivius ir 
įgulą. Jaunosios kreolės garbei triskart nuskambėjo „va- 
lio“, 1r tai labai nustebino „Magnolijos“ keleivius, kurie štai 
jau kelios minutės, kai džiaugėsi savo pergale ir mus lenkė 
vis daugiau ir daugiau. 

„Gražuolėje“ visi karštai kibo į darbą. Buvo išristos sta- 
tinės, išmušti jų dugnai, kumpiai išversti ant denio prie 
pakurų, kūrikai ėmė juos mėtyti į ugnį. Ketinės pakurų 
sienelės tuoj paraudo, garo slėgis pakilo, garlaivis drebėjo 
kratomas šnypščiančių mašinų, laivo varpelis be perstojo 
žvangėjo duodamas signalus, ratai sukosi vis smarkiau ir 
smarkiau, ir garlaivis padidino greitį. 

Viltis laimėti nuramino keleivius. Šauksmai nutilo, ir 
pasidarė palyginti tylu. "Tik buvo girdėti atskiros pastabos 
dėl garlaivių greitumo, vėl prasidėjo lažybos, o kai kas dar 
tebekalbėjo apie atsitikimą su kumpiais. 

Visų žvilgsniai buvo įsmeigti į upę, ir visi įdėmiai stebė- 
jo nuotolį tarp abiejų garlaivių. 


XI SKYRIUS 
Garlaivių lenktynės Misisipėje 


"Tuo tarpu jau visai sutemo. Danguje nebuvo nei mė- 
nulio, nei žvaigždžių. Misisipės žemupyje giedros naktys 
pasitaiko ne taip jau dažnai. Iš pelkių kylantis rūkas pa- 
prastai aptraukia dangų. 

Tačiau lenktynėms šviesos pakako. Šviesus gelsvo van- 
dens ruožas blizgėjo tarp tamsių krantų. Farvateris buvo 
platus, o abiejų laivų vairininkai, „seni upių vilkai“, pui- 
kiai žinojo kiekvieną upės protaką, kiekvieną seklumą. 

Abu garlaiviai aiškiai matė vienas kitą. Buvo galima ne- 
kabinti jokių žibintų, nors ant kiekvieno laivo gafelio švietė 
signalinis žiburys. Pro laivų kajučių langus tvieskė šviesa, 
o ugnies atšvaitas nuo pakunų, kur skaisčiai liepsnojo kum- 
piai, driekėsi vandens paviršiumi tarsi ilga žvilganti juosta. 

Ir vieno, ir kito garlaivio keleiviai iškišę galvas Žiūrėjo 
pro kajučių langus arba stovėjo persisvėrę per turėklus vi- 
saip reikšdami gyvą savo domesį. 

"Tuo tarpu, kol „Gražuolė“ kėlė garo slėgį, „Magnolija“ 
ją pralenkė ne mažiau kaip pusmyliu. Nuotolis labai men- 
kas, jei vienas garlaivis daug greitesnis už kitą, bet kada 
laivai plaukia beveik vienodu greičiu, būna labai sunku at- 
sigriebti. "Todėl praėjo gana daug laiko, kol „Gražuolės“ 
įgula įsitikino, kad mes artėjame prie „Magnolijos“. Tai 
gana sunku nustatyti ant vandens, kada laivai plaukia vie- 
nas paskui kitą. Keleiviai vis klausinėjo laivo įgulą ir vienas 
kitą ir kūrė šia įdomia tema įvairiausias prielaidas. 

Pagaliau kapitonas pareiškė, kad mes keletu šimtų jardų 
prisivijome „Magnoliją“. Jo žodžiai sukėlė neapsakomą 
džiaugsmą, tiesa, nevisiškai vieningą, kadangi „Gražuolėje“ 
atsirado ir tokių atskalūnų, kurie lažinosi už „Magnoliją “. 

Praėjo dar valanda, ir visiems pasidarė aišku, kad mū- 
sų laivas artėja prie varžovo, nes ligi jo jau bebuvo likę ma- 
žiau kaip ketvirtis mylios. Ketvirtis mylios ramiame vande- 
nyje —- nedidelis atstumas, ir abiejų laivų keleiviai garsiai 
šaukdami galėjo kalbėtis tarp savęs. Tuo netrukus pasi- 
naudojo „Gražuolės“ keleiviai, stengdamiesi atsimokėti sa- 
vo priešininkams. Ant jų galvų pasipylė pašaipos, ir visi 
ankstesni jų įžeidinėjimai buvo grąžinti su kaupu. 

— Kas turi reikalų Sent Luise? Mes netrukus ten būsi- 
me ir galime juins suteikti paslaugų! — šaukė vienas. 

— Valio „Gražuolė“! Tai bent laivelis! - laidė gerklę kitas. 

- Ar jums užteks kumpių? — klausinėjo trečias. - Mes 
galime paskolinti keletą! 

— Ką atsakyti, jei mus kas paklaustų, kur taip ilgai už- 
trukote? - rėkė ketvirtas. - Mes sakysime, kad Vėžlių uoste! 

Šį juoką palydėjo garsus kvatojimas. 

Artinosi vidurnaktis, bet nė vienas abiejų garlaivių ke- 
leivis nė negalvojo apie poilsį. Sužavėti lenktynių jie Visai 
užmiršo miegą. Visi - ir vyrai, ir moterys - stovėjo denyje 
arba vis eidavo iš kajučių pažiūrėti, kaip vyksta lenktynės. 
Nuo jaudinimosi keleiviams, matyt, ir gerklės išdžiūvo, ir 
daugelis jau buvo įsilinksminę. Įgula stengėsi nuo jų neat- 
silikti,-i1r net kapitonas buvo ne visai blaivus. Niekas jo už 
tai nesmerkė, o atsargumas visiems išgaravo iš galvų. 


*++ 


Artinosi vidurnaktis. Mašinos žvanga ir dunda, o gar- 
laiviai vis plaukia pirmyn. Aplinkui tirštas rūkas, bet nie- 
kas dėl to nesijaudina. Skaisčiai liepsnoja pakuros; iš aukštų 
kaminų pliūpsi raudona liepsna; katiluose švilpia ir kau- 
kia garas; didžiulės ratų mentės putomis verčia juodą van- 
denį; mediniai laivo griaučiai dreba ir vaitoja, o garlaiviai 
vis lekia pirmyn. 

Ateina vidurnaktis. Dabar tarp garlaivių belikę tik ko- 
kie du šimtai jardų. „Gražuolė“ jau supasi „Magnolijos“ 
bangose. Dar dešimt minučių, ir jos priekis pasieks varžo- 
vo vairagalį! Dar dvidešimt minučių - ir džiaugsmo riks- 
mas nuo jos denio nuskambės tarp upės krantų. 


++3 
Aš stovėjau netoli kapitono ir į jį žiūrėjau su tam tikra 
baime. Man buvo nemalonu, kad jis taip dažnai leidžiasi į 
bufetą ir jau buvo smarkiai įkaušęs. Jis ką tik grįžo į savo 

vietą prie vairininko būdelės ir įdėmiai žvelgė į priekį. De- 
šiniajame upės krante, maždaug už mylios nuo mūsų, su- 
mirgėjo keletas žiburių. Juos pamatęs jis krūptelėjo ir pik- 
tai sušuko: 

— Po velnių! Juk ten Brindžersas! 

— "Ta-aip, —- nutęsė vairininkas už jo nugaros. - Neju- 
tom, kaip pasiekėme, teisybę sakant. 

— Diėve mano! Dabar aš jau pralošiu lenktynes! 

— Kodėl? — paklausė tas nesuprasdamas. - Kuo čia dė- 
tos lenktynės? 

— Čia turiu sustoti. Man teks... Reikia išlaipinti damą, 
kuri mums davė kumpius! | 

— Mat kaip! - atsiliepė fleginatiškasis vairininkas. - O 
juk velniškai gaila! - pridūrė jis. - Na ką gi, jei reikia, tai 
reikia... Ak, kad tu prasmegtum! O juk dar truputėlį, ir 
mes būtume juos apstatę. Tiesa, kapitone? 

- Nieko nepadarysi, - atsakė kapitonas. - Suk prie kranto. 

Davęs šį įsakymą, jis greitai nulipo žemyn. Matydamas, 
kaip jis susijaudinęs, aš nusekiau paskui. Denyje, prieš vai- 
rininko būdelę, stovėjo būrelis moterų, tarp kurių buvo ir 
jaunoji kreolė. 

— Madam, - tarė kapitonas, kreipdamasis į ją, - nors ir 
ką darėme, lenktynes vis tiek pralaimėsime! 

—- Kodėl? — paklausė ji nustebusi. - Jums neužtenka 
kumpių?.. Antuanai! Jūs gavote viską, kas buvo? 

— Ne, madam, - paprieštaravo kapitonas. - Ne dėl to. 
Dėkoju jums už dosnumą. Bet jūs matote antai tuos žiburius? 

— Matau. Na tai kas? 

— Ten Brindžersas. 

- Štai kaip! Jau? 

— Taip: Čia aš turiu jus išlaipinti. 

— Ir dėl to pralaimėsite lenktynes? 

- Žinoma. 

— Jei taip, tai aš nelipsiu į krantą. Kas man viena diena? 
Aš ne tokia sena, kad bijočiau tuščiai sugaišti kokią dieną. 
Cha cha cha! Aš neleisiu, kad per mane nukentėtų puikaus 
laivo reputacija! Nė nemanykite sustoti, brangusis kapitone! 
Mane nuvežkite iki Baton Ružo, o rytą aš sugrįšiu namo. 

Aplinkui pasigirdo pritarimo šauksmai, o kapitonas puo- 
lė atgal prie vairininko pakeisti savo įsakymo. 


+++ 


„Gražuolė“ vis slenka paskui „Magnoliją“, ir nuotolis tarp 
jų vis tebėra apie du šimtai jardų. Dunda mašinos, šniokš- 
čia garas, pliauška į vandenį mentės, braška laivo šonai, rė- 
kia žmonės denyje, ir visa tai sudaro griausmingą koncertą. 

Į priekį neria „Gražuolė“, į priekį, į priekį - ir nors la- 
bai stengiasi „Magnolija“, baigia ją prisivyti. Arčiau, vis a1- 
čiau — ir štai jos priešakys atsiduria ties varžovės vairaga- 
liu. Štai jis jau ties vairininko būdele, štai jau ties šturmano 
tilteliu, štai jau lygiai su viršutinio denio galu! Dabar jų 
šviesos susilieja į vieną liniją ir kartu atsispindi vandeny- 
Je - jie jau plaukia lygia greta! 

Dar minutė - „Gražuolė“ tįsteli per pėdą į priekį, kapi- 
tonas mojuoja kepure, ir skardus džiaugsmo riksmas nu- 
skamba viršum upės. 

+++ 


Šis riksmas nenuskambėjo iki galo. Vos tik jis pratrūko 
nakties tyloje, jį nutraukė griausmingas trenksmas, tartum 
visas parako sandėlis būtų išlėkęs į orą. Jis supurtė dangų, 
žemę ir vandenį! Pasigirdo traškėjimas, į visas puses pabi- 
ro lentos, spiegdami žmonės išlėkė aukštyn, dūmai ir ga- 
ras apgaubė viską aplinkui, ir baisus šimtų žmonių šauks- 
mas pasigirdo nakties tylumoje. 


XII SKYRIUS 
Gelbėjimosi juosta 


Iš nepaprastai smarkaus sukrėtimo man tuoj paaiškėjo 
katastrofos priežastis. Aš nusprendžiau, kad sprogo mūsų 
garo katilai, ir neklydau. 

Sprogimo metu aš stovėjau prie savo kajutės. Jei nebū- 
čiau laikęsis už turėklų, tai tikriausiai nuo smūgio būčiau 
išlėkęs į į vandenį. Pats nežinodamas, ką darau, svirduliuo- 
damas sugrįžau į kajutę, o iš jos pro kitas duris įėjau į ben- 
drąjį saloną. 

Čia aš sustojau ir apsidairiau. Visa priekinio laivo dalis 
buvo apgaubta dūmų, o į saloną veržėsi karštas, peršus 
garas. Bijodamas, kad jis manęs nenušutintų, šokau į vai- 
ragalį, kuris, laimė, buvo atsuktas prieš vėją, nešant tolyn 


nuo jo pavojingą garą. 

Dabar mašina tylėjo, ratai nesisuko, o išmetamnasis vamz- 
dis nebepūkštė, bet vietoj šio triukšmo buvo girdėti kiti 
baisūs garsai. Vyrai šaukė, barėsi, keikėsi, spiegė moterys, 
apatiniame denyje vaitojo sužeistieji, sukritusieji į vande- 
nį ir skęstantieji maldavo pagalbos - aplink aidėjo bepro- 
tiškos dejonės. Kaip jos buvo nepanašios į tą džiaugsmo 
riksmą, kuris ką tik skambėjo iš tų pačių žmonių lūpų! 

Dūmai ir garas netrukus ėmė sklaidytis, ir aš galėjau įžiū- 
rėti, kas darosi garlaivio priekyje. Ten buvo tikras chaosas. 
Rūkomasis kambarys, bufetas su visu savo turtu, priekinis 
tentas ir dešinioji vairininko būdelės pusė visiškai buvo din- 
gę, lyg apačioje būtų sprogusi mina, o aukšti kaminai rėpsojo 
nuvirtę ant denio. Iš pirmo žvilgsnio supratau, kad kapito- 
nas, vairininkas ir visi, kas stovėjo šioje garlaivio dalyje, žuvo. 

Šios mintys man akimirką šmėkštelėjo galvoje, bet ilgai 
joms neatsidėjau. Jaučiau, kad likau sveikas ir gyvas, ir pir- 
mas natūralus mano noras buvo gelbėti savo gyvybę. Aš 
nepuoliau į paniką ir supratau, kad antro sprogimo būti 
negali, bet mačiau, kad garlaivis rimtai sužalotas ir smar- 
kiai pakrypęs į šoną. Ar ilgai jis beišsilaikys ant vandens? 

Aš dar nebuvau spėjęs pateikti sau šio klausimo, bet 
jau gavau atsakymą. Netoliese pasigirdo beviltiškas riksmas: 

— O Dieve! Mes skęstame! Skęstame! 

Jam įkandin sušuko kitas balsas: „Gaisras!“ - ir tą pat 
akimirką ilgi liepsnos liežuviai lyžtelėjo iš laivo gilumos ir 
pliūptelėjo aukštai į viršų, pasiekdami šturmano tiltelį. Bu- 
vo aišku, kad laivas neilgai išliks mūsų prieglobstis, - mes 
arba jame sudegsim, arba nugrimsim su juo kartu į dugną. 

Visų gyvų likusiųjų žvilgsniai įsmigo į „Magnoliją“. Aš 
taip pat pažvelgiau jos pusėn ir pamačiau, kad ji plaukia 
atbula ir kiek tik galėdama stengiasi kuo greičiau pasukti 
atgal; bet ji nuo mūsų jau buvo už keleto šimtų jardų. Kai 

mūsų garlaivis norėjo sustoti prie Brindžerso, jis pasuko į 
šalį nuo „Magnolijos“, ir nors katastrofos metu jie plaukė 
viena linija, juos skyrė platus vandens 1uožas. Dabar „Mag- 
nolija“ nuo mūsų buvo per gerą ketvirtį mylios, ir visi matė, 
kad praeis nemaža laiko, kol ji atskubės prie mūsų. Ar galės 
sužalota „Gražuolė“ tiek laiko išsilaikyti ant vandens? 

Iš pirmo žvilgsnio įsitikinau, kad negalės. Jutau, kaip 
denis po manini leidžiasi vis žemyn ir žemyn, o liepsna 
Jau artėjo prie vairagalio; ugnies liežuviai jau laižė medi- 
nius prabangaus salono pagražinimus, ir jie liepsnojo kaip 
šiaudai. Nebuvo galima gaišti nė minutės! Beliko arba pa- 
čiam šokti į vandenį, arba grimzti į dugną kartu su laivu, 
arba sudegti. Kitos išeities nebuvo. 

Jūs turbūt manote, kad buvau mirštamai išsigandęs. 
Klystate. Aš visai nebijojau dėl savo gyvybės. Ir ne todėl, 
kad būčiau buvęs nepaprastai drąsus, o todėl, kad pasiti- 
kėjau savo jėgomis. Gerokai nerūpestingas iš prigimties, 
aš niekada nebuvau fatalistas. Mane ne kartą nuo mirties 
gelbėjo šaltas kraujas, tvirta valia ir sumanumas. Todėl aš 
nebuvau prietaringas, netikėjau likimu ir nepasiklioviau 
Jokiu „gal“, ir jei netingėdavau, visada pasirūpindavau, kaip 
išvengti pavojų. 

"Taip pasielgiau ir tą kartą. Mano lagamine buvo labai 
paprastas daiktas, kurį nuolat vežiodavausi: gelbėjimosi 

juosta. Aš visada ją laikiau viršuje, po ranka. Nepraeidavo 
nė minutė, ir aš ją jau būdavau užsijuosęs, o su juosta ne- 
bijodavau paskęsti nors plačiausioje upėje ir net jūroje. "Iai- 
gi ja pasitikėdamas, o visai ne dėl kokios ypatingos drąsos, 
buvau toks ramus. 

Aš nubėgau atgal į savo kajutę, atvožiau lagaminą ir po 
akimirkos jau laikiau rankose kamštinę juostą. Dar akimir- 
ka —ir ją užsimoviau per galvą ir tvirtai prisirišau raiščiais. 

Užsirišęs juostą, pasilikau kajutėje ketindamas niekur 
iš jos neiti, kol laivas pakryps dar labiau. Jis grimzdo labai 
greitai, 11 aš buvau tikras, kad laukti man teks neilgai. Du- 
ris į saloną užrakinau, o kitas palikau pienas bet tvirtai 
jas laikiau už rankenos. K 

Aš ne veltui slėpiausi kajutėje: neforėjau „pakliūti į į akis 
panikos apimties keleiviams, kurie lyg be galvos blaškėsi 
po denį, - jų bijojau daug labiau kaip upės. Žinojau, kad 
vos tik jie pamatys gelbėjimosi juostą, tuoj mane apspis iš 
visų pusių, ir tada man jau nebeliks jokios vilties išsigelbė- 
ti: dešimtys nelaimingųjų šoks paskui mane į vandenį, ka- 
binsis į mane iš visų pusių ir nutrauks su savimi į dugną. 

Aš tai Žinojau, tad tvirtai laikiau duris, stovėjau ir tylė- 
damas žiūrėjau pro plyšį. 

XIII SKYRIUS 
Aš sužeistas 


Nespėjo praeiti nė kelios minutės, prie mano durų su- 
stojo kažkokie žmonės, ir aš išgirdau pažįstamus balsus. 

Pažvelgęs pro plyšį, tuoj juos pažinau: tai buvo jaunoji kreolė 
ir jos ūkvedys. Nepasakytum, kad jų kalba būtų buvusi riš- 
li, - tai buvo tik padriki mirštamai išsigandusių žmonių šūk- 
čiojimai. Senis laikė pagriebęs kelias kėdes ir drebančiomis 
rankomis mėgino jas surišti, norėdamas padaryti lyg ir kokį 
plaustą. Vietoj virvės jis turėjo nosinę 11 keletą šilkinių kaspi- 
nų, kuriuos jo šeimininkė buvo nuplėšusi nuo savo sukne- 
lės. Jei jam ir būtų pavykę kėdes surišti, plaustas veikiausiai 
nebūtų išlaikęs net katės. Tai buvo tik pasigailėjimo vertas 
skęstančio žmogaus mėginimas „griebtis už šiaudo“. Iš pir- 
mo žvilgsnio supratau, kad toks plaustas nė minutės neatito- 
lins jų pražūties. Kėdės buvo sunkaus palisandio ir tikriau- 
siai būtų nugrimzdusios nuo savo pačių svorio. 

Šita scena visai susuko man galvą. Ji man sukėlė prieš- 
taringus jausmus. Man reikėjo apsispręsti — gelbėtis pa- 
čiam arba suteikti pagalbą savo artimui. Jei nebūčiau tikė- 
jęsis sykiu išsaugoti ir savo gyvybę, veikiausiai būčiau 
paklusęs savisaugos instinktui. 

Bet, kaip jau sakiau, dėl savęs aš nebijojau, man buvo 
iškilęs tiktai vienas klausimas: ar pavyks man pačiam neri- 
zikuojant išgelbėti tai damai gyvybę? Aš viską greit apgal- 
vojau. Gelbėjimosi juosta buvo labai maža, ji negalėjo išlai- 

kyti mudviejų abiejų. Kas būtų, jei aš juostą atiduočiau jai, 
o pats plaukte plaukčiau greta? Aš galėčiau retkarčiais įsi- 
kibti į ją — man to pakaktų ilgai išsilaikyti ant vandens. Juk 
aš geras plaukikas. Tik ar toli krantas? 

Aš pažiūrėjau į kitą pusę. Degantis laivas skaisčiai lieps- 
nojo ir toli apšvietė upę. Aiškiai mačiau tamsų krantą. Ligi 
jo buvo ketvirtis mylios, be to, dar reikėjo irtis prieš smar- 
kią srovę. | 

„Žinoma, aš pasieksiu krantą, - pagalvojau. - Bet kas 
bus, tas, vis tiek pamėginsiu ją gelbėti“. 

"Tiesą sakant, aš turėjau ir kitų sumetimų, kada taip nu- 
sprendžiau. Negaliu neprisipažinti, kad prie kilnių jaus- 
mų prisidėjo ir noras suvaidinti jos akyse didvyrį. Jei Eže- 
nė Bezanson nebūtų buvusi jauna ir graži, o sena ir 
neišvaizdi, gal... ko gero, aš ją būčiau palikęs Antuano glo- 
bai su jo kėdžių plaustu. Šiaip ar taip, ryžausi, ir man ne- 
buvo kada svarstyti, kokie sumetimai mane skatino. 

— Panele Bezanson! — pašaukiau ją už dunį. 

— Kažkas mane šaukia! — suriko ji staigiai atsigręždama. — 
Dieve mano! Kas čia? 

— Panele, aš noriu... 

- Prakeikimas! - piktai sumurmėjo senis, pamatęs ma- 
ne: jis manė, kad noriu užgrobti jo plaustą. - Prakeikimas! 
Plaustas neišlaikys dviejų, gerbiamasis. 

- Jis neišlaikys nė vieno, - pasakiau aš. - Panele, — vėl 
kreipiausi į jo šeimininkę, - šitos kėdės neišgelbės jūsų, o 
veikiau nuskandins. Štai, imkite. Tai išgelbės jums gy- 
vybę. — Aš nusijuosiau gelbėjimosi juostą ir atkišau jai. 

— Kas čia? — skubiai paklausė ji, bet greitai viską su- 
prato ir sušuko: — Ne, ne, ne! Ką jūs, pone! Gelbėkitės 
patys! Patys! 

— Aš tikiuosi priplaukti krantą ir be juostos. Užsiriškite 
ją, panele! Greičiau! Greičiau! Laikas nelaukia. Po kelių 
minučių laivas nugrims į dugną. „Magnolija“ dar toli, be 
to, ji pabijos arti priplaukti prie degančio laivo. Žiūrėkite, 
kokia liepsna! Ugnis artinasi prie mūsų... Greičiau! Leis- 
kite jums užrišti juostą. 

— Dieve! Dieve! Kilnusis nepažįstamasis... 

— Nė žodžio daugiau! Štai taip! Viskas! Dabar šokite į 
vandenį! Nebijokite! Šokite ir kuo toliau plaukite nuo laivo. 
Pirmyn! Aš šoksiu paskui jus 17 jums padėsiu. Greičiau! 

Išsigandusi mergina paklausė primygtinų mano įkalbi- 
nėjimų ir šoko į vandenį. Po akimirkos aš pamačiau, kaip ji 
pasirodė upės paviršiuje; šviesi jos suknelė aiškiai buvo ma- 
tyti tamsiame vandens fone. 

Dabar pajutau, kaip kažkas mane pagriebė už rankos. 
Aš atsigręžiau: tai buvo Antuanas. 

— Atleiskite man, kilnusis jaunuoli! Atleiskite man! - 
sušuko jis, ir ašaros nusirito per jo skruostus. 

Dar nespėjęs jam ką nors atsakyti, pamačiau, kaip kaž- 
koks žmogus puolė prie laivo turėklų, nuo kurių ką tik 
buvo nušokusi kreolė. Jis akylai žiūrėjo į ją ir turbūt paste- 
bėjo gelbėjimosi juostą. Jo kėslai man buvo aiškūs. Jis jau 
buvo bešokąs į vandenį, bet tuo taipu aš pribėgau prie jo. 
Pagriebiau jam už apykaklės ir nutraukiau atgal. Tą aki- 

mirką liepsna apšvietė jo veidą, ir aš pažinau tą patį vyru- 
ką, kuris man siūlė kirsti lažybų. 

— Neskubėkite, sere, - tariau jam, vis dar tvirtai tebelai- 
kydamas už apykaklės. 

Atsakydamas į šiuos mano žodžius, jis baisiai nusikei- 
kė, ir tą pat akimirką iškeltoje jo rankoje blykstelėjo me- 
džioklinis peilis. Jis tą peilį išsitraukė taip netikėtai, kad aš 
nespėjau jo išsilenkti, ir pajutau, kaip šaltas plienas smin- 
ga man į ranką. Tačiau smūgis nebuvo mirštamas, ir kol 
niekšas užsimojo antrą kartą, aš, anot boksininkų, „vožiau“ 
jam į Žiauną taip, kad jis perlėkė per kėdes, o peilis iškrito 
jam iš rankos. Griebiau peilį ir akimirką dvejojau, ar neat- 
keršijus šitam galvažudžiui, tačiau geriausi mano jausmai 
nugalėjo, ir aš išmečiau peilį į upę. 

Ilgai negaišdamas ir pats šokau į vandenį. Liepsna.jau 
buvo apėmusi vairininko būdelę, prie kurios mes stovėjo- 
me, ir karštis pasidarė nepakenčiamas. Paskutinį kartą pa- 
žvelgęs į laivą, pamačiau, kad Antuanas ir mano priešas 
grumiasi tarp kėdžių. 

Balta suknelė buvo nunešusi merginą gana toli nuo skęs- 
tančio laivo. 

Vandenyje aš greitai nusimečiau švarką ir batus, o ka- 
dangi buvau labai lengvai apsirengęs, tai likę drabužiai ne- 
varžė mano judesių. Keletą kartų užsimojęs, visiškai lais- 
vai nuplaukiau pasroviui, sekdamas paskui baltą suknelę. 
Kartais pakeldavau nuo vandens galvą ir pažiūrėdavau at- 
gal. Vis dar bijojau, kad tas niekšas neplauktų paskui mus, 
ir buvau pasiryžęs kautis su juo vandenyje. 


69 


Po kelių minučių priplaukiau prie savo globotinės. 

Pasakęs jai keletą padrąsinamų žodžių, viena ranka įsi- 
kibau į jos gelbėjimosi juostą, o kita yriau stengdamasis 
kreipti ją į krantą. 

Taigi sausumos link mudu plaukėme įžambiai, nes sro- 
vė gana greitai mus nešė žemyn. Šis kelias man pasirodė 
ilgas ir sunkus; jei jis būtų buvęs dar ilgesnis, aš tikriausiai 
nebūčiau pasiekęs kranto. | 

Pagaliau mes buvome jau nebetoli; bet kuo labiau artė- 
Jome į tikslą, tuo mano judesiai darėsi vis silpnesni, o kai- 
rioji ranka paskutinėmis pastangomis mėšlungiškai gniau- 
žė kamštinę juostą. . 

"Tačiau aš pamenu, kaip mes pasiekėine žemę; kaip su 
dideliu vargu kopiau į šlaitą, o mano bendrakeleivė mane 
prilaikė; pamenu, kaip prieš mus išaugo didelis.namas, — 
į krantą mes išlipome kaip tik prieš jį; pamenu, kaip išgir- 
dau žodžius: 

— Tikras stebuklas! Juk čia mano namas! Tikrai, mano 
namas! 

Atsimenu, kaip ėjau keliu ir švelni ranka mane prilaikė, 
kaip įėjau pro vartus ir atsidūriau gražiame sode su suole- 
liais, statulomis ir kvapniomis gėlėmis; atsimenu, kaip iš 
namo išbėgo daug tarnų su žibintais, ir čia pat pamačiau, 
kad mano rankos kruvinos ir iš rankovės laša kraujas. Pa- 
menu išgąsčio kupiną moters riksmą: 

— Jis sužeistas!.. 

Ir daugiau nieko nebeatsimenu. 

XIV SKYRIUS 
Kur aš? 


Kai atsipeikėjau, buvo visiškai šviesu. Skaisti saulė žėrė 
į mano kambarį auksinę šviesą, ir įstriži šešėliai ant grindų 
rodė, kad dabar arba ankstus rytas, arba netrukus ateis 
vakaras. Tačiau sode čiulbėjo paukščiai, ir aš nusprendžiau, 
kad turi būti rytas. 

Gulėjau ant žemos gražios kušetės be užuolaidos, bet 
jos vietoj mano guolį gaubė ploniausias tinklelis nuo uo- 
dų. Baltos kaip sniegas plonos drobės paklodės, puiki šil- 
kinė antklodė, minkštas patogus čiužinys po manimi - vis- 
kas rodė, kad guliu prabangiame patale. Bet aš negalėjau 
mėgautis jo patogumu ir prašmatnumu, nes atsipeikėjau 
nuo stipraus skausmo. 

Greitai atsiminiau visus praėjusios nakties įvykius — jie 
slinko mano vaizduotėje vienas paskui kitą. Ligi tos akimir- 
kos, kai mes pasiekėme krantą ir išlipome iš vandens, vis- 
ką atsiminiau labai aiškiai. Bet kas buvo paskui, negalėjau 
atgaivinti atmintyje. Kažkoks namas, platūs vartai, sodas, 
medžiai, gėlės, statulos — viskas susijaukė mano galvoje. 

Visoje šioje maišatyje man lyg vaidenosi nepaprasto gro- 
žio veidas - jaunos mergaitės veidas. Jis buvo kerintis. Bet 
aš nežinojau, ar tą mergaitę mačiau iš tikrųjų, ar ji man 
pasisapnavo. Šio veido bruožai mano akyse stovėjo tokie 
ryškūs ir aiškūs, kad jei būčiau buvęs dailininkas, būčiau 
galėjęs juos nupiešti. Bet aš atsiminiau tik veidą - daugiau 

nieko! Man jis vaidenosi kaip opijaus rūkytojui vaidenasi 
jo vizijos arba kaip žmogui, svaigulio akimirką mačiusiam 
gražų 4pidą ir tik jį vos beprisimenančiam. Bet kaip keista, 
kad šio paveikslo aš nesiejau su savo nakties palydove: jis 
nė kiek man neatrodė panašus į Eženę Bezanson! 

Ar tarp laivo keleivių buvo bent viena, panaši į tą viziją? 
Ne, aš negalėjau prisiminti nė vienos. Nė viena iš jų neža- 
dino man net trumpalaikio dėmesio, tik kreolė. Bet mano 
įsivaizduoto ar matyto veido bruožai su ja neturėjo jokio 
panašumo. "Tai buvo visiškai kitas tipas. 

Mano atmintyje šmėkšojo nuostabiai gražūs juodi plau- 
kai, kurie vijosi ant kaktos ir stambiomis garbanomis krito 
ant pečių. Šis tamsus rėmas ryškino veido bruožus, vertus 
didžio skulptoriaus kalto. Švelnios, gražiai pabrėžtos skais- 
čiai raudonos lūpos, tiesi daili nosis su plonomis šnervė- 
mis, tamsūs lenkti, antakiai, akys, apriestos ilgų blakstie- 
nų - šis veidas kaip gyvas stovėjo prieš mane, ir jis niekuo 
nepriminė Eženės Bezanson bruožų. Net veido spalva bu- 
vo visiškai kitokia. Oda ne pieno baltumo kaip kreolės, nors 
tokia pat vaiski, turėjo tamsų atspalvį, kuris jos skruostų 
raudonumui teikė sodresnio švitesio. Geriausiai aš atsimi- 
niau arba vaizdavausi akis, dideles, tamsiai rudas, apvalios 
formos; gražiausia buvo jų išraiška, man nesuprantama, 
bet žavinga. Jos labai spindėjo, bet neblizgėjo ir nežiburia- 
vo, O veikiau panėšėjo į švelniai žėrinčius deimantus. jų 
žvilgsnis ne degino, bet švietė. 

Nors ir skaudžiai gėlė ranką, aš gana ilgai gulėjau gro- 
žėdamasis tuo žaviu paveikslu ir klausiau savęs: ar ta mer- 

gina buvo iš tikrųjų; ar čia tik sapnas? Staiga man dingte- 
lėjo netikėta mintis. Pagalvojau, kad jei ši vizija būtų gyva 
būtybė, dėl jos galėčiau užmiršti Eženę Bezanson, nepai- 
sydamas romantiško nuotykio, nuo kurio prasidėjo mūsų 
pažintis. 

"Tačiau rankos skausmas galų gale užtemdė nuostabųjį 
paveikslą ir mane grąžino į tikrovę. Pakėlęs antklodę aš 
nustebęs pamačiau, kad mano žaizda aprišta, ir, matyt, pri- 
tyrusio chirurgo. "Tuo apsidžiaugęs apsidairiau aplink no- 
rėdamas suprasti, kur esu. 

Kambarys, kur gulėjau, buvo nedidelis, ir pro tinklelį 
nuo uodų nesunkiai galėjai įžiūrėti, kad jis įruoštas pra- 
bangiai ir skoningai. Jame stovėjo lengvi, daugiausia iš 
meldų pinti baldai, o ant grindų buvo patiesti ryškių raš- 
tų ploni jūržolių dembliai. Ant langų kabojo tos pačios 
spalvos kaip ir sienos damasto ir muslino užuolaidos. Vi- 
duryje kambario stovėjo stalas su brangiomis inkrustaci- 
jomis, o prie sienos - kitas staliukas, mažesnis, ant kurio 
prie dailiais raštais išpuoštos rašalinės gulėjo plunksnos 
i: biuvaras; raudonmedžio lentynos šalia staliuko buvo 
pristatytos knygų. Židinį puošė brangus laikrodis, o už 
pakuros grotelių buvo matyti židinio žnyplės su sidabri- 
nėmis įmantrios kalybos rankenomis. Tuo metų laiku, su- 
prantama, židinys nebuvo kūrenamas. Man būtų buvę 
tvanku net po tinkleliu nuo uodų, bet didelės stiklinės 
durys, o priešais jas platus langas buvo iki galo atidaryti, 
taigi kambaryje šlamėjo lengvas vėjelis, prasiskverbiantis 


ir pro mano tinklą. 

Šis vėjelis nešė į kambarį nuostabius sodo kvapus. Pro 
langą ir atviras duris aš mačiau tūkstančius įvairiausių gė- 
lių: raudonųjų, rausvųjų ir baltųjų rožių, nematytų kame- 
lijų, azalijų ir jazminų, gardžiai kvepiančių kinmedžių,;. o 
toliau įžiūrėjau vaškinius lapus ir į dideles lelijas panašius 
amerikinių laurų žiedus. Girdėjau čiulbant daugybę paukš- 
čių ir kažką lygiai čiurlenant - matyt, tryško fontanas. Dau- 
giau kitokių garsų negirdėjau. 

„Nejaugi aš čia vienas?“ Dar kartą įdėmiai apsidairiau. 
"Taip turbūt vienas. Nemačiau nė vienos gyvos būtybės. 

Mane nustebino vienas šio kambario ypatumas. Atro- 
dė, kad jis buvo visai atskiras ir nesijungė nė su jokia kita 
patalpa. Vienintelės durys, kurias mačiau, kaip ir grindis 
siekiantis langas, ėjo tiesiai į sodą, kuriame augo daug gė- 
lių ir krūmų. Matyt, šalia manęs niekas negyveno. 

Iš pradžių tai man pasirodė keista, bet pagalvojęs viską 
supratau. Dažnai Amerikos plantatoriai atskirai nuo didžio- 
jo gyvenamojo namo statydinasi mažą paviljoną, arba va- 
sarinį namelį, ir jį įruošia su visais patogumais arba net 
prabangiai. Kartais jame įkurdinami svečiai..Veikiausiai aš 
gulėjau tokiame namelyje. | 

Šiaip ar taip, buvau atsidūręs svetingoje pastogėje ir pa- 
tekęs į geras rankas. Dėl to abejoti nereikėjo. Mano lova ir 
viskas, kas buvo aplinkui, pavyzdžiui, indai pusryčiams, 
kuriuos pamačiau ant stalo, patvirtino šį mano įsitikini- 
mą. Bet kas čia šeimininkas? Arba šeimininkė? Gal Eženė 
Bezanson? Ji, rodos, kažką panašiai sakė: „Štai mano na- 
mai“. O gal man tik taip pasivaideno? 

Aš gulėjau mąstydamas ir perkratinėjau atmintį, bet vis 
tiek negalėjau suprasti, kieno esu svečias. Vis dėlto, nors 
ir neaiškiai, nujaučiau, kad esu patekęs į naktinės savo ben- 
drakeleivės namus. 

| Pagaliau pradėjau nerimauti ir, būdamas labai silpnas, 
pajutau net tam tikrą nuoskaudą, kad esu paliktas visiškai 
vienas. Norėjau paskambinti, bet prie manęs nebuvo var- 
pelio. Tą akimirką išgirdau artėjančius žingsnius. 

Nekantriosios skaitytojos! "Turbūt vaizduojatės, kad tie 
žingsniai buvo lengvi ir vos girdimi, kad kojelės su mažo- 
mis šilkinėmis šlepetėmis vos lietė bi1ų žvirgždą, stengda- 
mosi nedrumsti ramybės sergančiam ligoniui; vaizduoja- 
tės, kad paukščiams čiulbant, čiurlenant fontanui, 
dvelkiant svaigiam gėlių aromatui tarpduryje pasirodė nuo- 
stabi esybė ir aš pamačiau švelnų veidelį ir dideles romias 
akis, įsmeigtas į mane su nebyliu klausimu. Žinoma, jūs 
vaizduojatės visa tai - neabejoju! Tačiau labai klystate, - iš 
tikrųjų buvo visai ne taip. 

Žingsniai, kuriuos išgirdau, buvo sunkūs, ir po trum- 
pos valandėlės ant mano kambario slenksčio pasirodė du 
keverziški krokodilo odos batai daugiau kaip pėdos ilgio ir 
sustojo tiesiai prieš mane. 

Aš truputį pakėliau akis ir pamačiau dvi kojas su pla- 
„čiomis mėlynomis drobės kelnėmis, o pažvelgęs dar aukš- 
čiau, - didžiulę krūtinę su dryžuotais medvilniniais marš- 
kiniais, paskui dvi tvirtas rankas, plačius pečius ir pagaliau 


žvilgantį veidą ir garbanotą juodo kaip smala negro galvą. 

Galvą ir veidą pamačiau paskiausiai. Tačiau į juos 1- 
giausiai žiūrėjau. Aš spoksojau į negrą įsmeigęs akis ir pa- 
galiau, nors ir labai skaudėjo ranką, prapliupau nesulai- 
komai kvatotis. Jei net būčiau merdėjęs, ir tada, rodos, 
nebūčiau likęs rimtas. Šio juodo ateivio fizionomija buvo 
neapsakomai juokinga. 

"Tai buvo aukštas, stambus negras, juodas kaip anglis 
su baltais lyg dramblio kaulas dantimis ir tokiais pat žvil- 
gančiais akių baltymais. Bet mane stebino ne tai, o keista 
jo galvos forina ir ausų pavidalas bei dydis. Jo galva buvo 
apskrita kaip rutulys ir tankiai apaugusi smulkiai susirai- 
čiusiais juodais plaukais, taip prilipusiais, lyg jie būtų jau- 
gę į galvą abiem galais tarsi pūkas. O to rutulio šonuose 
stypsojo dvi didžiulės, atvipusios kaip sparnai ausys, ir dėl 
to galva atrodė neapsakomai keista. | 

Štai iš ko aš juokiausi; ir nors tai buvo labai nemanda- 
gu, nebūčiau galėjęs susilaikyti, net jei kas būtų grasinęs 
man nuimti galvą. 

"Tačiau mano lankytojas, matyt, nė kiek neįsižeidė. Prie- 
šingai, storos jo lūpos beregint plačiai geraširdiškai prasi- 
šiepė atverdamos dvi eiles akinamai baltų dantų, ir jis pra- 
pliupo juoktis taip pat garsiai kaip ir aš. 

Iš viso ko galėjau matyti, kad jis labai geros širdies. Nors 
jo ausys buvo panašios į šikšnosparnio sparnus, bet būdu 
jis nė kiek nepanėšėjo į vampyrą. Mano lankytojas buvo 
vadinamas Scipionu Bezansonu, ir apskritas juodas jo vei- 
das švietė gerumu ir linksmumu. 

XV SKYRIUS 
Senasis Žipas 


„Scipionas prabilo pirmasis: 

— Laba diena, jaunasis masa! Senasis Zipas labai džiau- 
giasi, kad jūs jau pasveikote. Labai džiaugiasi! 

- "Tai tavo vardas Scipionas? 

E "Taip, masa, - Zipas, senis negras. Gydytojas jam liepė 
slaugyti baltąjį poną. Tada bus patenkinta jaunoji misa, bal- 
tieji žmonės, juodieji Žmonės - visi bus patenkinti! Uch-ch! 

Pastarasis garsas, vienas iš tų gerklinių šūksnių, kurie 
dažnai ištrūksta Amerikos negrams, užvis labiausiai panė- 
šėjo į hipopotamo prunkštimą. Jis reiškė, kad pašnekovas 
baigė kalbėti ir laukia mano atsakymo. 

— O kas ta „jaunoji misa“? — paklausiau aš. 

— Dieve gailestingas! Argi masa nežino? "Ta pati jaunoji 
dama, kurią jūs išgelbėjote, kai užsidegė laivas. Dieve tu mano! 
Kaip gerai masa plaukiate! Perplaukėte pusę upės! Uch-ch! 

— O dabar aš jos namuose? 

— Na, žinoma, masa, jūs esate vasariniame namelyje. 
Juk didysis namas kitame sodo gale. Bet juk vis tiek, masa. 

— O kaip aš čia patekau? 

— Dieve mano! Nejaugi masa ir to neatsimena? Juk sena- 
sis Zipas Jį čia atnešė štai ant šitų rankų! Masa ir jaunoji 
ponia išplaukė į į krantą tiesiai prie mūsų vartų. Misa suriko, 
ir juodieji žmonės išbėgo ir juos surado. Baltasis masa buvo 
visas kruvinas, jis pargriuvo, ir ji liepė atnešti jį čionai. 

— O paskui? 

— Zipas šoko ant pačio greičiausio arklio, ant Baltosios 
Lapės, ir nulėkė gydytojo, lėkė kaip velnias! Na, o gydyto- 
jas, žinoma, atvyko ir jaunajam masai aprišo ranką. Bet 
kaip... - kalbėjo toliau Scipionas klausiamai žiūrėdamas į 
mane, - kaip jaunasis masa gavo tą didelę bjaurią žaizdą? 
Gydytojas irgi klausė, o jaunoji misa pati nieko nežinojo. 

Tam tikrais sumetimais aš nusprendžiau kol kas nepa- 
tenkinti juodojo slaugytojo smalsumo ir keletą minučių 
gulėjau mąstydamas. Iš tikrųjų, mano bendrakeleivė nie- 
ko nežinojo, kad buvau susigrūmęs su anuo niekšu. Na, o 
kaip Antuanas? Ar jis nusikasė iki kranto? O gal?.. Bet 
Scipionas atspėjo mano klausimą. 

— Ak jaunasis masa, - tarė jis, i“ jo veidas apsiniaukė, — 
misa Ženė šiandien prislėgta didelio sielvarto. Masa To- 
nis, vargšas masa "Tonis! | 

— Tu kalbi apie valdytoją Antuaną? Kas jam atsitiko? Jis 
negrįžo namo? 

< Ne, masa, ir manau, kad niekada niekada nebegrįš! 
Visi žmonės galvoja, kad jis prigėrė. Žmonės buvo nuėję į 
kaimą, ėjo pakrante žemyn ir aukštyn, visur išvaikščiojo. 
Nėra "Tonio... Kapitonas išskrido aukštyn, tiesiai į dangų, 
o penkiasdešimt keleivių nugrimzdo į dugną. Kitas garlai- 
vis išgriebė keletą žmonių, kėletas priplaukė krantą kaip 
jaunasis masa. Bet nėra masos Tonio, niekur nėra masės 
"Tonio. 

— O tu nežinai, ar jis mokėjo plaukti? 

- Ne, masa, visai nemokėjo. Aš žinau: kartą jis buvo 
įkritęs į užutekį, ir senasis Zipas jį ištraukė. Ne, jis visai 
nemokėjo plaukti. 

— Jei taip, tai jis galėjo žūti. 

Aš atsiminiau, kad mūsų laivas nuskendo anksčiau, ne- 
gu prie jo priplaukė „Magnolija“. Aš tai mačiau, kai atsi- 
gręžiau plaukdamas į krantą. Tie, kurie nemokėjo plauk- 
ti, veikiausiai bus žuvę. 

|- Ir vargšas Pjeras. Ir Pjeras taip pat. 

- Pjeras? Kas jis toks? 

— Vežėjas, masa. Štai kas. 

— A, atsimenu! Manai, ir jis nuskendo? 

— Manau, kad ir jis, masa. Senasis Zipas labai gailisi Pje- 
ro. Jis buvo geras negras, tas Pjeras. Bet masa "Tonis, masa 
"Tonis... visi žmonės gailisi masos Tonio! 

— Ar jis čia buvo mylimas? 

- Visi jį mylėjo — balti žmonės, juodi žmonės, - visi jį 
mylėjo! Ir misa Ženė mylėjo. Jis visą amžių išbuvo pas ma- 
są Sansoną. Man rodos, jis buvo misos Ženės globėjas ar 
kaip ten vadinasi... Dieve gailestingas! Ką dabar darys jau- 
noji misa? Ji neturi daugiau draugų. O sena lapė Gaja- 
ras.- labai negeras... 

Bet Scipionas staiga nutilo tartum susigriebęs, kad per 
daug išsiplepėjo. 

Negro paminėtas žmogus ir žodžiai, kuriais jisai jį api- 
būdino, tuoj sužadino mano dėmesį, ypač jo vardas. 

„Jei čia tas pats, - pagalvojau aš, — Scipionas jį taikliai 
pavadino. Bet ar tikrai jis?“ 

— Ar tu kalbi apie advokatą Dominiką Gajarą? - paklau- 
siau patylėjęs. 

Scipionas, nustebęs ir išsigandęs, pastatė apskritas sa- 
vo akis su blizgančiais baltymais ir užsikirsdamas tarė: 

- "Taigi tokia to pono pavardė. Ar jaunasis masa jį pažįsta? 

— Labai nedaug, - atsakiau, ir mano atsakymas, matyt, 
jį nuramino. 

Tiesą sakant, aš niekados nebuvo matęs Gajaro, bet gy- 
vendamas Naujajame Orleane atsitiktinai šį tą girdėjau apie 
jį. Aš turėjau nedidelį nuotykį, kuriame jis netiesiogiai da- 
lyvavo i1, reikia pasakyti, suvaidino negražų vaidmenį. Nuo 
to laiko aš pradėjau labai nemėgti to žmogaus, kuris, kaip 
ką tik minėjau, buvo advokatas Naujajame Orleane. Tai, 
be abejo, buvo tas pats Gajaras, apie kurį kalbėjo Scipio- 
nas. Tokią pavardę labai retai kur išgirsi, todėl sunku pati- 
kėti, kad ją turėtų du tokie panašūs žmonės. Be to, aš gir- 
dėjau, kad jis turi plantaciją kažkur aukščiau prie upės — 
Brindžerse, kaip dabar atsiminiau. Viskas rodė, kad čia tas 
pats asmuo. Jei Eženei Bezanson neliko kitų draugų kaip 
tik jis, tada Scipiono tiesa - ji dabar nebeturi draugų. 

Scipiono žodžiai ne tik sužadino man smalsumą, bet ir 
sukėlė keistą nerimą. Neverta nė sakyti, kad buvau labai 
susidomėjęs jaunąja kreole. Žmogus, išgelbėjęs gyvybę ki- 
tam, be to, gražiai moteriai ir dar tokiomis aplinkybėmis, 
negali likti abejingas tolesniam jos likimui. Ar meilė man 
sužadino šitą domėjimąsi ja? 

Kaip nustebau, kai mano širdis atsakė: ne! Garlaivyje 
tariausi beveik įsimylėjęs šią merginą, o dabar, po to 10- 

mantiško nuotykio, kuris, rodos, turėjo sutvirtinti šį jaus- 
mą, aš visiškai ramiai galvojau apie praėjusios nakties įvy- 
kį 1r pats stebėjausi savo šaltumu. Aš nustojau daug krau- 
jo - ar tik su juo neištekėjo ir man įsižiebęs jausmas? 
Mėginau sau paaiškinti šį keistą reiškinį, bet tuo metu dar 
tik mokiausi pažinti žmogaus širdį. Meilė man buvo neiš- 
tyrinėta Žemė. 

Vienas dalykas mane stebino: kai aš mėgindavau vaiz- 
duotis kreolės veidą, man akyse nepaprastai ryškiai iškil- 
davo kito asmens bruožai iš mano vizijų pasaulio. 

„Kaip keista, — galvodavau, — ir vėl tas nuostabus re- 
ginys! Liguistas mano vaizduotės vaisius. Ak, kažin ką ati- 
duočiau, jei tik tas paveikslas galėtų virsti gyva būtybe!“ 

Dabar jau neabejojau: aš nebuvau pamilęs Eženės Be- 
zanson, bet ir nelikau jai abejingas. Jaučiau jai draugystę, 
ir mano dėmesys jai - draugiškumo jausmas. Tas draugiš- 
kumas buvo toks didelis, kad aš būgštavau dėl jo ir norė- 
jau kuo daugiau sužinoti apie ją ir jos interesus. 

Scipionas nemokėjo laikyti liežuvio už dantų; nepraėjo 
nė pusvalandžio, o jis man jau buvo papasakojęs viską, ką 
pats Žinojo apie ją. 

Eženė Bezanson buvo vienintelė prieš kokius dvejus me- 
tus mirusio plantatoriaus kreolo duktė ir turto paveldėto- 
ja; kai kurie jį laikė labai turtingu, kiti tvirtino, kad jo rei- 
kalai smarkiai pašliję. Visų savo dvarų priežiūrą jis 
testamentu patikėjo Dominikui Gajarui ir valdytojui An- 
tuanui. Abu jie buvo paskirti jaunosios mergaitės globė- 
jais. Gajaras buvo Bezansono advokatas, o Antuanas - se- 

nas jo tarnas. Šeimininkas visada itin pasitikėjo Antuanu, 
O pastaraisiais metais jis tapo veikiau jo draugu ir kompa- 
nionu negu tarnu. 

Po kelių mėnesių Eženei Bezanson turėjo sukakti pil- 
nametystė, bet ar didelis bus jos palikimas, to Scipionas 
nežinojo. Jis tik žinojo, kad po jos tėvo mirties Gajaras, 
vyriausiasis viso turto tvarkytojas, jai duodavo pinigų, kiek 
ji panorėdavo, ir visai jos nevaržė; kad ji buvo labai dosni 
ir net išlaidi ir, anot Scipiono, „švaistė auksinius dolerius 
tartum paprasčiausius akmenukus“. 

Ir Scipionas pradėjo man pasakoti, kokius šaunius po- 
būvius ji keldavo savo plantacijoje ir kaip brangiai kaštuo- 
davo „jaunajai misai“ gyvenimas mieste, kur ji leisdavo di- 
desnę žiemos pusę. Visu tuo buvo nesunku patikėti. 
Sprendžiant iš to, ką man teko matyti garlaivyje, susidarė 
įspūdis, kad Scipionas visiškai teisingai apibūdino savo po- 
nią. Kaištagalvė ir lengvai viskuo susižavinti, kilniaširdė ir 
nesantūri, lengvapėdiškai švaistanti pinigus, gyvenanti tik 
Šia diena ir nesirūpinanti rytojumi, —- tokia paveldėtoja buvo 
tikras laimikis nesąžiningam globėjui. 

Aš mačiau, kad vargšas Scipionas labai prisirišęs prie 
savo šeimininkės; nors ir prasčiokas, jis vis dėlto numanė, 
kad toks išlaidumas gerai jai nesibaigs. 

— Aš labai bijau, masa, — tarė jis linguodamas galvą, — 
kad taip negali ilgai trukti. Net pats Kolonijinis bankas, ir 
tas bankrutuotų, jei nuolat laidytų pinigus vėjais. 

Pradėjęs pasakoti apie Gajarą, Scipionas dar išraiškin- 
giau ėmė linguoti galvą. Matyt, jis tą žmogų kažkuo įtari- 

nėjo, bet nenorėjo pasakyti. Aš jau buvau pakankamai su- 
žinojęs, kad galėčiau įsitikinti, jog Dominikas Gajaras ir 
yra tas pats advokatas, kuris gyveno Naujajame Orleane*** 
gatvėje. Man neliko jokių abejonių, kad čia jis. Teisininkas 
iš profesijos, bet iš tikrųjų biržos spekuliantas, leidžiąs sa- 
vo pinigus į kreditą, kitais žodžiais tariant, palūkininkas, 
jis, be to, dar buvo turtingas plantatorius, kurio didelis 
dvaras ribojosi su Bezansonų dvaru; jis turėjo daugiau kaip 
šimtą vergų ir su jais elgėsi itin Žiauriai. Visa tai sutapo su 
tuo, ką aš buvau girdėjęs apie man žinomo Dominiko Ga- 
jaro būdą ir padėtį. Be jokios abejonės, tai buvo jis. 

Scipionas man papasakojo apie jį dar šiokių tokių smul- 
kmenų. Šeimininko nelaimei, Scipiono žodžiais tariant, Ga- 
jaras buvo senojo Bezansono draugas ir patarėjas; ištiki- 
masis negras manė, kad dėl tos pažinties Bezansonas 
smarkiai nukentėjo. 

— Masa Gajaras ne kartą apgavo senąjį šeimininką. Jis jį 
apsuko daug daug kartų. Galite patikėti Zipo žodžiais, — 
pasakė jis. 

Dar iš jo sužinojau, kad vasaros mėnesius Gajaras lei- 
džia savo dvare, kad kas dieną lankosi „didžiajame name“, 
kur gyvena panelė Bezanson ir kur jis jaučiasi kaip namie, 
o elgiasi taip, „lyg čia jam viskas priklausytų ir lyg jis būtų 
visos plantacijos šeimininkas“. 

Man atrodė, kad Scipionas dar kažką Žino apie šį žmo- 
g, kažką konkrečiau, bet nenori sakyti. Ką gi, visiškai su- 
prantama — mes buvome per mažai pažįstami. Aš mačiau, 
kad Gajaro jis negali pakęsti, bet man buvo sunku spręsti, 

ar dėl to, kad negras jį gerai pažįsta, ar dėl to, kad klauso 
instinktyvios nuojautos, labai gerai išsivysčiusios kaip ir 
visų nelaimingų vergų, kuriems uždrausta samprotauti. 

"Tačiau pasakodamas jis pateikė tiek daug faktų, jog tos 
nuojautos negalėjai laikyti instinktyvia. Matyt, jis iš tikrų- 
jų daug žinojo. Kažkas jam turėjo suteikti šias žinias. Iš ko 
Jis jas gavo? 
“ - Kas tau, Scipionai, visa tai papasakojo? 

— Aurora, masa. 

— Aurora?! 


XVI SKYRIUS 
Dominikas Gajaras 


Aš tuoj pajutau stiprų, beveik aistringą norą sužinoti, 
kas tokia ta Aurora. Kodėl? Gal šis nepaprastas, gražus var- 
das ypač maloniai suskambėjo saksiškai mano ausiai? Ne. 
Arba šis gražiai skambantis vardas man sukėlė mitologi- 
nes asociacijas, primindamas pirmuosius rausvus tekan- 
čios saulės spindulius arba švelnų šiaurės pašvaistės švytė- 
jimą? Gal kaip tik šie vaizdiniai man sužadino tokį 
nepaaiškinamą dėmesį „Auroros“ vardui? 

Bet kol aš spėjau tai suvokti arba Scipionui pateikti dar 
vieną klausimą, tarpduryje pasirodė du žmonės; nė žo- 
džio netarę, jie įėjo į kambarį. 

- Čia gydytojas, masa, - sušnabždėjo Scipionas ir pasi- 
traukė į šalį, praleisdamas prie manęs įėjusiuosius. 

Man buvo nesunku suprasti, katras iš jų gydytojas. Aš 
jį bemat pažinau iš išorės ir nesuklysdamas atspėjau, kad 
aukštas išblyškęs žmogus, įdėmiai žiūrintis į mane, - gy- 
dytojas, tarsi jis vienoje rankoje būtų laikęs diplomą, o ki- 
toje iškabą su savo pavarde. 

Gydytojas galėjo turėti apie keturiasdešimt metų; ne- 
pasakytum, kad malonus, ramus jo veidas būtų buvęs gra- 
žus, bet užtat iš jo švietė protas ir nuoširdus gerumas. Vei- 
kiausiai jo protėviai čia buvo atsikėlę iš Vokietijos, bet 
amerikietiškas gyvenimo būdas, tikriau, politikos santvar- 
ka, sušvelnino rūsčius bruožus —- amžius trukusio Euro- 
pos despotizmo uždėtą antspaudą, - ir jo veidui sugrąži- 
no įgimtą kilnumą. Vėliau, kai pradėjau geriau pažinti 
amerikiečius, būčiau pasakęs, kad jis - Pensilvanijos gy- 
ventojas, ir taip iš tikrųjų buvo. Prie manęs stovėjo vienos 
iš didžiausių Filadelfijos medicinos mokyklų auklėtinis gy- 
dytojas Edvardas Reigartas. Ši pavardė patvirtino mano spė- 
jimą, kad jis vokiečių kilmės. 

Šiaip ar taip, mano gydytojas jau iš pirmo žvilgsnio pa- 
darė malonų įspūdį. 

+ Visai kitaip nusiteikiau pažvelgęs į jo palydovą. Aš tuoj 
jam pajutau nepalankumą, panieką, pasibjaurėjimą, ne- 
apykantą! Jo veidas buvo grynai prancūziškas, bet neturė- 
jo to kilnumo, būdingo senam rūsčiam hugenotui,; jis ne- 
buvo panašus ir į tokius mūsų amžininkus, kaip Rolanas 
arba Hugo, kaip Arago arba Pia'; jo fizionomija buvo vie- 

na iš tų, kurių šimtus sutiksi prie biržos ir Operos užkuli- 
siuose arba pamatysi piktai į jus spoksant iš po tūkstančių 
kareiviškų kiverių. Trumpai apibūdindamas jo išorę, pasa- 
kysiu, kad užvis labiausiai jis buvo panašus į lapę. Iš tikrų- 
jų, aš nėjuokauju: panašumas buvo nepaprastas. Tokios 
pat gudrios nerimstančios akutės, toks pat staigus ir skvar- 
bus žvilgsnis, išduodantis slepiamą veidmainystę, neapsa- 
komai didelę savimeilę ir žvėrišką žiaurumą. 

"Taigi gydytojo palydovas iš tikrųjų buvo panašus į lapę 
žmogaus kailiu su visais ryškiai išreikštais jos bruožais. Mu- 
du su Scipionu visiškai sutarėme jį vertindami - man neli- 
ko jokių abejonių, kad prieš mane stovi Dominikas Gaja- 
ras. Taip, tai buvo jis. 

„Jis buvo nedidelio ūgio ir posausis, bet, matyt, iš tų, 
kurie nesileidžia skriaudžiami. Jo lankstumas, jo išvaizda 
rodė, kad jam nesvetimi grobuonies įpročiai ir klasta. Gud- 

rias žvairas savo akutes jis beveik visą laiką buvo nudelbęs 
žemyn. Juodos ir blizgančios kaip žebenkšties, jos buvo 
iškilos, bet ne apskritos, veikiau kūgio pavidalo, o vyzdžiai 
atrodė tartum to buko kūgio viršūnės. Jo veidas vis šiepė- 
si, todėl išraiška atrodė ciniška ir kupina paniekos. "Tas, 
kas jautėsi padaręs kokią nors klaidą, turįs silpnybę arba 
buvo nusikaltęs, būtų galėjęs pagalvoti, kad Dominikui Ga- 
jarui viskas žinoma ir kad šis šaiposi iš jo. Kai Gajaras iš- 
girsdavo, kad kam nors atsitiko nelaimė, jo šypsena dary- 
davosi dartulžingesnė, o mažose iškilose akutėse šviesdavo 
neslepiamas pasitenkinimas. Jis mylėjo tiktai save ir ne- 


kentė kitų. 

Riebūs jo plaukai buvo juodi ir ploni, o įstriži antakiai 
tamsūs ir tankūs; barzdos jis neaugino, ir blyškiame it nu- 
mirėlio veide stypsojo didelė nosis, panaši į papūgos sna- 
pą. Gajaro drabužiai rodė jo profesiją; jis nešiojo tamsų 
surdutą ir juodą šilkinę liemenę, o ant kaklo, vietoj kakla- 
raiščio, -tųrėjo pasirišęs platų juodą kaspiną. Iš pažiūros jis 
galėjo turėti apie penkiasdešimt metų. 

Gydytojas pačiupinėjo mano pulsą, paklausė, kaip mie- 
gojau, pažiūrėjo mano liežuvį, vėl pačiupinėjo pulsą, o pas- 
kui draugiškai patarė kuo ramiau gulėti. Paaiškino, kad 
esu dar labai silpnas, nes netekau daug kraujo, bet jis tiki- 
si, kad po kelių dienų sustiprėsiu ir būsiu sveikas. Scipio- 
nui paliepė mane gerai maitinti ir pusryčiams atnešti kep- 
tų viščiukų, arbatos ir džiūvėsių. 

Gydytojas manęs neklausė, kaip buvau sužeistas. Iš pra- 
džių man pasirodė keista, bet vėliau nusprendžiau, kad jis 
tiesiog nenori manęs varginti. Gal bijojo, kad praėjusios 
nakties atsiminimai mane sujaudins. Bet man taip rūpėjo 
Antuanas, kad nenorėjau tylėti, ir paklausiau, ar yra apie 
jį kokių nors žinių. Ne, jie nieko negirdėję. Jis, be abejo- 
nės, bus žuvęs. Aš jiems pasakiau, kokiomis aplinkybėmis 
jį mačiau paskutinį kartą, ir, žinoma, papasakojau, kaip 
grūmiausi su įžūliu keleiviu ir kaip jis mane sužeidė. Aš 
visą laiką stebėjau keistą Gajaro išraišką man pasakojant. 
Jis klausėsi itin įdėmiai, o kai paminėjau plaustą, padarytą 
iš kėdžių, ir pridūriau, kad Antuanas nė minutės nebūtų 
galėjęs su juo išsilaikyti ant vandens, man pasirodė, kad 
tamsiose advokato akutėse blykstelėjo piktas džiaugsmas. 

Be abejonės, jo veidas rodė slaptą džiugesį, 17 man buvo 
bjauru į jį žiūrėti. Galimas daiktas, aš to būčiau nepastebė- 
jęs arba bent jau. neatspėjęs, jei ne Scipiono pasakojimas. 
Bet dabar aš puikiai supratau Gajarą, ir nors jis keletą kartų 
veidmainiškai sušuko: „Vargšas Antuanas!“ - puikiai mačiau, 
kaip jis slapčia džiūgauja, kad senasis valdytojas paskendo. 

Kai baigiau, Gajaras pasivedė gydytoją į šalį, ir jie kurį 
laiką pusbalsiu kalbėjosi. Man pavyko nugirsti tik atski- 
rus žodžius. Matyt, gydytojui buvo vis tiek, ar aš jį gir- 
džiu, ar ne, bet jo pašnekovas stengėsi kalbėti tyliai. Iš 
gydytojo atsakymų aš supratau, kad Gajaras nori mane 
išsiųsti į artimiausios gyvenvietės viešbutį. Jis įtikinėjo, į 
kokią „keblią padėtį“ pateksianti jaunoji mergina - Eže- 
nė Bezanson - viena su svetimšaliu, jaunu vyru, ir taip 
toliau, ir panašiai. 

Šiuos samprotavimus gydytojas laikė nepagrįstais ir ne- 
norėjo manęs išvežti. Pati panelė Bezanson to nenorinti, 
net klausyti atsisakanti! „Keblią padėtį“ gerasis gydytojas 
Reigartas laikė tikru svaičiojimu. Viešbutyje nesą būtiniau- 
sių patogumų; be to, jis esąs prigrūstas kitų nukentėjusių- 
jų. Dabar kalbantysis prislopino balsą, ir aš galėjau nugirs- 
ti tik atskirus žodžiu: „užsienietis“, „ne amerikietis“, 
„netekęs viso savo turto“, „draugai toli“, „viešbutis nepri- 
1ms nuolatinio gyventojo be pinigų“. Tada Gajaras atsakė, 
kad sutinka apmokėti visas išlaidas. 

Pastaruosius žodžius jis tyčia pasakė garsiai, kad aš gir- 
dėčiau. Aš jam būčiau buvęs dėkingas už tokį pasiūlymą, 
jei nebūčiau įtaręs, kad šiuo savo kilnumu jis dangsto kaž- 

kokius kėslus. Bet gydytojas griežtai priešinosi tokiam jo 
sumanymu. 

— Taip negalima, - tarė jis. - Pakils karštis... Didelė ri- 

zika... Nesiimu tokios atsakomybės! Bjauri žaizda. Daug 
nutekėjo kraujo... Turi pasilikti čia, bent jau kol kas... Į 
viešbutį būtų galima išvežti po kokių dviejų dienų, kai su- 
stiprės. 
“Gavęs leidimą mane išvežti po dviejų dienų, lapė Ga- 
Jaras atrodė lyg ir patenkintas, arba jis įsitikino, kad nieko 
daugiau tuo tarpu padaryti neįmanoma, ir pasitarimas 
baigėsi. 

Gajaras priėjo su manimi atsisveikinti, 17 kai man pabė- 
rė keletą apsimestinai meilių žodžių, mažose jo akutėse 
vėl pastebėjau pašaipų blizgesį. Jis nenumanė, su kuo kal- 
ba. Jei jam būčiau pasakęs savo pavardę, blyškūs jo skruostai 
gal būtų pasidarę raudonesni ir Gajaras būtų pasiskubi- 
nęs išsinešdinti. Bet mane sulaikė atsargumas, ir kai gydy- 
tojas paklausė, ką jis turįs malonumo gydyti, aš gmiebiausi 
covanotinos gudrybės, kurios dažnai griebdavosi dauge- 
lis: garsių keliautojų, ir pasivadinau išgalvota pavarde, tai 
yra mergautinė savo motinos pavarde ir prisistačiau kaip 
Edvardas Ruterfordas. 

" Pakartojęs, kad gulėčiau ramiai ir nemėginčiau keltis iš 
lovos, gydytojas išrašė šiokių tokių vaistų ir nurodęs, kaip 
juos vartoti, nusilenkęs išėjo. Gajaras jau buvo anksčiau 
išėjęs. 


89 


XVII SKYRIUS 
Aurora 


Scipionas išėjo į virtuvę atnešti arbatos, džiūvėsių ir viš- 
čiuko, o aš tuo tarpu likau vienas. Gulėjau galvodamas apie 
šį atsilankymą ir ypač apie gydytojo pokalbį su Gajaru; kai 
kurie nugirsti jų žodžiai man kėlė nerimą. Gydytojas elgėsi 
visiškai natūraliai ir kaip tikras džentelmenas, bet aš neabejo- 
jau, kad jo pašnekovas turi sumanęs kažkokį klastingą kėslą. 

Iš kur šitas nerimas, tas karštas noras kuo greičiau ma- 
ne išsiųsti į viešbutį? Matyt, jis turėjo labai rimtą priežastį, 
jei siūlo apmokėti visas išlaidas; kiek buvau girdėjęs, tas 
žmogus niekad negarsėjo dosnumu. 

„Kuo paaiškinti jo norą kuo greičiau manimi nusikra- 
tyti?“ — klausiau aš savęs. 

„Aha, žinau! Atspėjau! Supratau slaptus jo sumanymus! 
Ši gudri lapė, klastingas advokatas, vadinamasis globėjas, 
turbūt pats yra įsimylėjęs savo globotinę! Kas čia tokio, kad 
ji jauna, turtinga, daili, tikra gražuolė, o jis senas, bjaurus; 
žemo ūgio ir atgrasus! Juk jis savęs tokiu nelaiko. O ji? Ką 
gi! Jis vis dėlto gali tikėtis. Kartais išsipildo ir dar beprotiš- 
kesnės svajonės. Jis pažįsta gyvenimą - jis teisininkas. Jam 
žinoma viskas, kas aplink ją dedasi, - jis jos globėjas, įgalio- 
tinis, kasininkas, - žodžiu, visų jos reikalų tvarkytojas. "Tu- 
rint tokią valdžią, visko galima pasiekti! Jis nori arba ją vesti, 
arba ją apiplėšti. Vargšė mergaitė! Kaip 1man jos gaila!“ 

Keista, bet aš jaučiau tik gailestį. Kiti jausmai tylėjo, ir 
negalėjau suprasti kodėl. 


90 


*++Xk 


Bet tuo tarpu pasirodė Scipionas ir nutraukė visus ma- 
no apmąstymus. Paskui jį įėjo kokių trylikos metų mergai- 
tė; ji nešė lėkštes ir dubenis su valgiu. Tai buvo Chloja, 
Scipiono duktė, bet ne tokia juoda kaip tėvas. Jos oda buvo 
geltona, o veidelis malonus. Scipionas man paaiškino, kad 
„mažutės Chlo“ — taip jis vadino dukterį, - motina esanti 
mulatė, o „mūsų Chlo - gyva mamytė. Cha cha cha!“ 

Linksmas Scipiono juokas rodė, kad jis labai patenkin- 
tas ir didžiuojasi gražute šviesiaode dukterimi. 

Chloja, kaip ir kiekviena moteris, buvo neapsakomai 
smalsi, apskritos jos akys su blizgančiais baltymais vis žvilg- 
čiojo į baltąjį svetimšalį, išgelbėjusį jos ponią, ir ji vos ne- 
sudaužė visų puodukų ir lėkščių. Jei nebūčiau užstojęs, 
Sapionas tikriausiai būtų ją apkūlęs. Keisti tėvo ir dukters 
mostai ir kalba, savotiškos jų manieros ir apskritai visi ver- 
gų gyvenimo ypatumai labai mane sudomino. 

Nors ir buvau silpnas, apetitą turėjau gerą. Aš nieko 
nevalgiau garlaivyje; lenktynėmis susidomėję keleiviai be- 
veik visi užmiršo vakarienę, tarp jų ir aš. Dabar, pamatęs 
atneštus pusryčius, pajutau stiprų alkį ir deramai įverti- 
nau virėją, Chlojos mamytę, kuri, anot Scipiono, savo ran- 
kose laikė visą virtuvę. Arbata mane sustiprino, o gardžiai 
iškeptas viščiukas tartum įliejo į mano gyslas šviežio krau- 
jo. Jei ne skausmas rankoje, būčiau jautęsis visai sveikas. 

" Tėvas ir duktė nuvalė stalą, ir Scipionas veikiai grįžo, 
nes jam buvo liepta sėdėti prie manęs. 

- O dabar, - tariau, kai tik likome vieni, - papasakok 


man apie Aurorą. 

— Apie Rorą, masa? 

— "Taip. Kas tokia ta Aurora? 

— Vargšė belaisvė, masa, tokia pat kaip ir senasis Zipas. 

Mano dėmesys Aurorai staiga išblėso. 

— Ji yra misos Ženės tarnaitė, - toliau kalbėjo Scipio- 
nas. - Ji ją šukuoja, rengia, sėdi su ja, skaito jai, viską 
daro... 

— Skaito jai? Kaip! Belaisvė? 

Mano domėjimasis ja vėl padidėjo. 

— Taip, masa. "Tuoj paaiškinsiu. Senasis masa Sansonas 
negrams buvo labai geras, ir daugelį išmokė skaityti. Jis 
Rorą išmokė skaityti, rašyti ir daug kitų dalykų, o misa Že- 
nė ją išmokė muzikos. Rora - mokyta mergaitė! Ji žino 
labai daug dalykų, visai kaip baltieji žmonės. Skambina pia- 
ninu, skambina gitara. Gitara panaši į bandžo, ir senasis 
Zipas taip pat moka ja groti. Taip, jis irgi. Uch-ch! 

— Scipionai, o šiaip jau Aurora tokia pat vargšė vergė, 
kaip ir jūs visi? 

— One, masa, ji ne tokia kaip visi. Ir gyvena ne taip kaip 
kiti negrai. Ji nedirba sunkaus darbo ir kaštuoja kur kas 
daugiau — du tūkstančius dolerių! 

— Du tūkstančius dolerių? 

— Taip, masa, du tūkstančius, ne mažiau! 

— Iš kur tu žinai? 

— Ogi daugelis ją norėjo pirkti. Masa Marinis norėjo 
pirkti Rorą, ir masa Kroza — taip pat, ir dar amerikietis. 
pulkininkas iš anapus upės, - ir visi jie siūlė du tūkstan- 
čius. O senasis ponas tik juokdavosi. Jis sakydavo, kad jos 
neparduotų nė už jokius pinigus. 

— Ir tai buvo dar esant gyvam senajam ponui? 

— Taip, taip... Bet paskui buvo dar vienas, upių laivo 
savininkas, jis Rorą norėjo padaryti tarnaite moterų salone. 
Šiurkščiai su ja šnekėjo. Misa labai supyko ir jį išvarė. Masa 
"Tonis labai supyko ir jį išvarė. Ir kapitonas labai supyko ir 
išėjo. Cha cha cha! 

— O kodėl Aurora tiek daug kaštuoja? 

— O-o! Ji labai gera mergaitė, labai labai gera mergaitė, 
bet... —- čia Scipionas užsikirto, - bet... Man rodosi, masa, 
kad visai dėl kitko. "Ieisybę sakant, masa, aš manau, kad 
tie žmonės, kurie ją norėjo pirkti, buvo blogi. 

Jis pasakė labai švelniai, bet aš supratau jo užuominą. 

- Jei taip, tai Aurora labai graži. "Tiesa, Scipionai? 

— Senasis negras, masa, nieko neišmano apie tai, bet 
žmonės sako — ir baltieji, 17 juodieji - kad ji yra gražiausia 
kvarteronė“ visoje Luizianoje. 

—+ Mat kaip! Ji kvarteronė? 

— Taip, tas tiesa, masa. Aurora — spalvotoji, bet jūs to 
nepasakytumėte: ji tokia pat balta kaip ir misa Ženė. Bet 
tarp jų yra labai didelis skirtumas: viena turtinga ponia, 
kita — vargšė belaisvė kaip senasis Zipas, ai ai, visai kaip 
senasis Zipas! | 

— Scipionai, ar gali papasakoti, kaip Aurora atrodo? 

Paklausiau ne iš tuščio smalsumo: tam turėjau rimtą 
priežastį. Nakties vizija vis dar persekiojo mane, akyse sto- 
vėjo paslaptingi to nuostabaus veido bruožai, nepriskirti- 
ni nei Kaukazo, nei Indijos, nei mongolų rasei. 

— Scipionai, ar tu man gali papasakoti, kokia ji? 

— Papasakoti apie ją, masa? Jei norite, ga-galiu. 

Nesitikėjau susidaryti aiškaus vaizdo, bet maniau, kad 
iš kai kurių bruožų galėsiu spręsti, ar ta mergaitė panaši į 
mano viziją. Tas paveikslas man atmintyje įsispaudė taip 
aiškiai, lyg jį būčiau matęs prieš save. 

— Taigi, masa, kai kas sako, kad ji išdidi, nes jai pavydi. 
"Tiesa, yra tokių negrų. Bet ji visai nesididžiuoja prieš se- 
nąjį Zipą, tai tiesa. Ji kalbasi su juo, ir jam daug pasakoja, 
ir šenąjį negrą moko skaityti, senąją Chloją - taip pat, ir 
mažutę Chlo, ir... 

— Aš tavęs, Scipionai, prašiau papasakoti, kaip ji atrodo. 

— O! Papasakoti, kaip ji atrodo?.. Vadinasi, į ką ji panaši? 

- Taigi. Pavyzdžiui, kokie jos plaukai? Kokios spalvos? 

— Juodi, masa, juodi kaip batas. 

— Jie tiesūs? 

— Ne, masa, ką jūs! Juk ji kvarteronė. 

— Vadinasi, garbiniuoti? 

— Ne tokie kaip šitie, - Scipionas parodė į savo galvą su 
smulkiomis garbanomis, - o ilgi ir panašūs į bangas. 

— Suprantu. Jie leidžiasi jai ant pečių? 

— Taigi, taigi, masa, ant nugaros ir pečių. 

— Ir vešlūs? 

— Ką tai reiškia, masa? 

— Tankūs, papurę? 

— Dieve mano! Tokie tankūs kaip seno meškėno uodega! 

— Na, o akys? 

Apie jaunosios kvarteronės akis Scipionas papasakojo 
gana miglotai, tačiau vienas vykęs jo palyginimas mane pa- 
tenkino: „Jos didelės ir apskritos ir blizga kaip danielės 
akys“. Pavaizduoti nosį jam niekaip nesisekė, bet po kelių 

klausimų aš sužinojau, kad jos nosis yra mažutė ir tiesi. 
Antakius, dantis, veido spalvą jis nupasakojo labai teisin- 
gai,-o apie skruostus pasakė: „Raudoni kaip persikas“. 

Nors negras ir labai linksmai pasakojo apie kvarteronę, 
man tai visai nekėlė juoko. Aš buvau labai susidomėjęs ir 
kiekvienos smulkmenos klausiausi jaudindamasis, nė pats 
nesuprasdamas kodėl. Pagaliau portretas buvo baigtas, ir 
aš įsitikinau, kad Scipionas pavaizdavo naktinį mano re- 
gėjimą. Kai jis nutilo, mane apėmė troškimas pamatyti tą 
nuostabiąją, tą brangiąją kvarteronę. 

Staiga suskambėjo varpelis. 

— Masa, Zipą kažkas šaukia. jam skamibina iš namų. Jis 
tučtuojau sugrįš. 

"Taręs tuos žodžius, Scipionas išėjo ir nubėgo į namą. 

Aš gulėjau ir galvojau, į kokią keistą, galima sakyti, ro- 
mantišką padėtį buvau patekęs. Dar vakar, net šiąnakt, aš 
tebuvau vargšas klajūnas be dolerio kišenėje ir nežinojau, 
kieno pastogėje rasiu sau prieglobstį. O šiandien aš - gra- 
žios moters svečias, jaunos, turtingos, laisvos, didelis jos 
svečias, atgulęs į ligonio patalą nežinia kuriam laikui; čia 
aš slaugomas, čia manimi rūpinamasi. 

Netrukus šias mintis nustelbė kitos. Aš prisiminiau nak- 
tinę savo viziją ir ją ėmiau lyginti su Scipiono nupieštu 
kvarteronės paveikslu. Kuo daugiau galvojau, tuo daugiau 
panašumo radau tarp jų. Ir kaip aš galėčiau įsivaizduoti 
jos veidą, jei niekados nebūčiau jo matęs. Tai beveik ne- 
įmanoma. "Turėjau ją matyti. Ir kodėl gi ne? Kai netekau 
sąmonės ir buvau nuneštas, kodėl gi ji negalėjo būti tarp 
manimi besirūpinančių žmonių? "Tai buvo labai įtikėtina, 

1r viską galėjai tuo paaiškinti. Bet ar tikrai ji ten buvo? Rei- 
kia paklausti Scipioną, kai sugrįš. 

Ilgas pokalbis su juo mane nuvargino, nes dar buvau 
silpnas ir išsekęs. Nors į mano kambarį švietė skaisti saulė, 
aš pradėjau snaušti, o po kelių minučių nuvirtau ant prie- 
galvio ir kietai užmigau. 


XVIII SKYRIUS 
Kreolė ir kvarteronė 


Taip išmiegojau turbūt kokią valandą. Paskui kažkas ma- 
ne pažadino, bet aš vis tebegulėjau nejudėdamas, pusiau 
snausdamas, ir išorinio pasaulio įspūdžiai vos tesiekė ma- 
no sąmonę. Tai buvo malonūs įspūdžiai. Ore dvelkė švel- 
nus aromatas, girdėjau silpną šilko šiugždesį ir iš to supra- 
tau, kad netoli esama išsipuošusių moterų. 

— Jis bunda, panele, - tyliai pasakė švelnus balsas. 

Aš atsimerkiau ir pažvelgiau į kalbančiąją. Iš pradžių 
man pasirodė, kad vis dar tebesapnuoju. Prie manęs sto- 
vėjo mano vizija: nuostabiai gražus veidas, juodi banguoti 
plaukai, blizgančios akys, riesti antakiai, švelnios, gražiai 
apibrėžtos lūpos, raudoni skruostai - aš vėl ją pamačiau! 

„Tai sapnas? Ne, ji kvėpuoja, ji juda, ji kalba!“ 

— Matote, panele, jis žiūri į mus! Jis pabudo! 

„Ne - čia ne sapnas, ne vizija! Čia ji - Aurora!“ 

Matyt, aš dar ne visai buvau atsipeikėjęs ir pro miegą 
kalbėjau balsu. Bet tik paskutinius žodžius ištariau taip gar- 
siai, kad juos buvo galima išgirsti. Po jų tuoj pasigirdo šūkte- 
lėjimas, kuris galutinai mane pažadino. Dabar aš pamačiau 
dvi moteris, stovinčias prie mano lovos. Jos nustebusios žiū- 
rėjo viena į kitą. Viena buvo Eženė, kita, be abejonės, Aurora. 

- Jis tave šaukia! — nustebusi pasakė šeimininkė. 

— Jis mane šaukia! - taip pat nustebusi pakartojo belaisvė. 

— Bet iš kur jis žino tavo vardą? 

— Negaliu pasakyti, panele. 

— Tu jau čia buvai anksčiau? 

— Ne, tiktai dabar... 

— Labai keista! - tarė Eženė atsigręždama ir klausiamai 
žiūrėdama į mane. 

Dabar aš visai išsibudinau ir supratau, kad nejučiomis 
kalbėjau balsu. Turėjau paaiškinti, kaip sužinojau kvarte- 
ronės vardą, bet ir labiausiai norėdamas nežinojau, ką sa- 
kyti. Prisipažindamas, apie ką galvojau, kai tas žodis iš- 
sprūdo man iš lūpų, būčiau pasijutęs labai kvailai; nieko 
nesakydamas, būčiau suteikęs progą panelei Bezanson da- 
ryti visokias prielaidas. Reikėjo ką nors sugalvoti, ir trupu- 
t; nepamelavus niekaip nebuvo galima išsiversti. | 

Tikėdamasis, kad panelė Bezanson prakalbės pirmoji 
ir užmins kokį nors atsakymą, aš keletą minučių gulėjau 
neatverdamas burnos. Dėjausi, kad man labai skauda ran- 
ką, ir apsiverčiau lovoje. Bet ji apsimetė nepastebėjusi ma- 
no judesio ir, vis tebežiūrėdama į mane nuostabos kupinu 


žvilgsniu, pakartojo: 

— Kaip keista, kad jis žino tavo vardą! 

Neatsargūs mano žodžiai jai padarė didelį įspūdį. Dau- 
giau nebegalėjau tylėti ir vėl atsigręžęs dėjausi, kad tik da- 
bar ją pamačiau. Pareiškiau, jog džiaugiuosi ją matydamas, 
ir padėkojau už prieglobstį. 

Pasiteiravusi apie mano sveikatą, ji paklausė: 

— Bet iš kur jūs žinote Auroros vardą? 

— Auroros? — atsakiau aš. — Jums atrodo keista, kad aš 
žinau jos vardą? Scipionas taip vaizdžiai nupiešė man jos 
paveikslą, kad ją pažinau iš pirmo žvilgsnio. Štai ji! 

Ir aš parodžiau į kvarteronę, kuri pasitraukė kiek atgal 
1r stovėjo tylėdama, matyt, nustebusi. 

— Mat kaip! Scipionas jums pasakojo apie ją? 

— Taip, panele. Šiandien mudu labai ilgai kalbėjomės. 
Jis man daug pripasakojo apie plantaciją. Aš jau pažįsta- 
mas ir su senąja Chloja, ir sa mažute Chlo, ir su daugeliu 
jūsų Žmonių. Juk aš dar esu naujokas Luizianoje, ir visa 
tai man be galo įdomu. 

— Aš džiaugiuosi, kad jūs taip gerai jaučiatės, imesjė, — 
atsakė Eženė, lyg pasitenkinusi mano paaiškinimu. — Gy- 
dytojas sako, kad netrukus visai pasitaisysite. Kilnusis sve- 
timšali! Aš girdėjau, kur jūs buvote sužeistas. Per mane! 
Jūs mane gynėte! Ak, kaip aš jums atsidėkosiu! Kuo aš 
jums atsilyginsiu, kad išgelbėjote gyvybę? 

— Jums, panele, nėra už ką man dėkoti. Aš tik vykdžiau 
savo pareigą. Jus gelbstint man nebuvo didelio pavojaus. 

— Nebuvo didelio pavojaus, mesjė? Jūs dukart 11zikavo- 
te gyvybe! Jums grėsė žudiko peilis ir mirtis upės dugne. 

Bet užtikrinu jus, mano dėkingumas nebus mažesnis už 
jūsų kilnumą. "Taip liepia man širdis! Deja, vargšė mano 
širdis kupina dėkingumo ir liūdesio. 

— Taip, ponia, aš suprantu, — jūs liūdite netekusi ištiki- 
mo tarno. 

— Ne, mesjė, ne tarno, o draugo. Verčiau sakykite - išti- 
kimo draugo! Po tėvo mirties jis man tapo antruoju tėvu. 
Visi mano rūpesčiai buvo jo rūpesčiai, visi mano reikalai 
perėjo į jo rankas. Aš neturėjau jokių rūpesčių. O dabar - 
deja! - nežinau, kaip reikės gyventi. 

Bet jos balsas tuoj pasikeitė, ir ji susijaudinusi paklausė: 

— Jūs sakėte paskutinę akimirką matęs, kaip jis grūmėsi 
su jus sužeidusiu niekšų? 

— "Taip, ir paskui nebemačiau nei vieno, nei antro. 

— Vadinasi, nėra jokios vilties! Už kelių minučių garlai- 
vis nuskendo. Ak! Vargšas Antuanas! Vargšas Antuanas! 

Ji graudžiai pravirko; aš ir anksčiau jos veide mačiau 
ašarų pėdsakus. Niekuo negalėjau jos paguosti. Be to, nė 
nemėginau. Jai buvo geriau išsiverkti. Tik ašaros jai galėjo 
palengvinti širdį. 

— Ir vežėjas Pjeras, vienas ištikimiausių mano tarnų, taip 
pat žuvo. Aš labai gailiuosi jo. Bet Antuanas buvo mano 
tėčio bičiulis ir mano draugas. Oi varge, varge! Viena be 
draugų. O greitai man taip reikės draugų! Vargšas Antuanas! 

Pagaliau Eženė nutraukė šią liūdną sceną. Sutvardžiusi 
savo sielvartą, ji priėjo prie manęs ir tarė: 

— Mesjė, bijau, kad dabar aš būsiu nelabai linksma šei- 
mininkė. Man nelengya užmiršti savo draugą, bet esu tik- 

ra, kad jūs atleisite, jei kartais paskęsiu savo liūdesyje. O 
dabar lig pasimatymo. Netrukus vėl jus aplankysiu ir pasi- 
rūpinsiu, kad būtumėte gerai slaugomas. Šiame namelyje 
jūs būsite toli nuo triukšmo, ir niekas nedrums jums ra- 
mybės. Žinoma, negerai, kad aš šiandien pas jus įsibro- 
viau. Gydytojas neleido jūsų varginti, bet aš... aš nebegalė- 
jau laukti... Turėjau pamatyti savo gelbėtoją ir jam padėkoti. 
Sudie, sudie! Einam, Aurora! 


+++ k 

Likęs vienas mąsčiau apie šį apsilankymą. Eženei Be- 
zanson aš pajutau nuoširdžią draugystę, net daugiau ne- 
gu draugystę, - karštą simpatiją, ir jaučiau, kad jai gresia 
kažkokia nelaimė ir kad ties šia jauna galvele, dar vakar 
tokia nerūpestinga ir linksma, telkiasi audros debesys. 

Taip, aš jaučiau jai prielankumą, draugystę, simpatiją, 
bet daugiau nieko. Kodėl nepamilau jos, tokios jaunos, gra- 
žios, turtingos? Kodėl? 

Todėl, kad mylėjau kitą. Aš mylėjau Aurorą! 

XIX SKYRIUS 
Luizianos peizažas 


Kam gali būti įdomios smulkmenos, kaip gyvena ligo- 
nis, prikaustytas prie savo lovos? Niekam, nebent tik pa- 
čiam ligoniui. Mano dienos slinko labai monotoniškai, jos 
buvo pertekusios visokių smulkmenų, ir nuobodi jų tėk- 
mė pagreitėdavo tik tada, kai pasirodydavo mylima mer- 
gaitė. Tomis akimirkomis mano liūdesys bematant praei- 
davo, o įgrisęs kambarys atrodydavo tikras rojus. 

Deja! Šitie apsilankymai teužtrukdavo vos keletą minu- 
čių, 0 protarpiai tarp jų tęsėsi valandų valandas. Tos ilgos 
valandos man virsdavo metais... Dukart per dieną mane 
lankydavo gražioji šeimininkė su savo tarnaite. Bet nei ši, 
nei ana niekados neateidavo po vieną. 

"Tai mane labai varžė, o kartais varė į nevltį. Aš kalbėda- 
vau su kreole, o visas mano mintis traukė kvarteronė, su 
kuria galėdavau tik keistis žvilgsniais. Pagal čionykščius pa- 
pročius man nederėjo šnekėtis su belaisve, tačiau visi pa- 
saulio sąlygiškumai man negalėjo sutrukdyti su ja kalbėtis 
nebylia, bet išraiškinga kalba. 

Bet ir čia man teko tvardytis. Aš tik vogčiomis galėjau į ją 
pažvelgti susižavėjimo kupinu žvilgsniu, nes bijojau išsiduo- 
ti. Pirmiausia aš būgštavau, kad kvarteronė gali neteisingai 
juos išsiaiškinti ir neatsiliepti į mano meilę. Antra, kad kreolė 
per daug gerai manęs nesuprastų, o tai būtų galėję sukelti 
jos rūstybę ir pasipiktinimą. Aš visai nemaniau, kad galiu 

sužadinti jos pavyduliavimą, man tai nė į galvą neatėjo. Eže- 
nė su manimi buvo rimta, mandagi ir draugiška, bet ramus 
jos elgesys ir santūrus balsas nė kiek nedvelkė meile. Tia- 
giškas įvykis ir skaudus nuostolis, matyt, smarkiai pakeitė 
jos charakterį. Ji tartum buvo visai netekusi savo nerūpes- 
tingumo ir linksmumo. Iš linksmos mergaitės staiga virto 
rimta moterimi. Tebebuvo tokia pat graži, bet į ją aš žiūrė- 
jau kaip į dailią statulą. Jos grožis nieko nesakė mano šir- 
džiai, kuri buvo užimta nepaprastesnio ir savotiškesnio g10- 
žio. Kreolė nemylėjo manęs, ir, keista, ši mintis neskaudino 
mano savimeilės, o, atvirkščiai, džiugino. 

Būdavo visai kas kita, kai galvodavau apie kvarteronę! 
Ar myli ji mane? Štai klausimas, į kurį skausmingai lau- 
kiau atsakymo. Ji visada lydėdavo savo šeimininkę, kai ta 
mane lankydavo, bet mudu nepratarėme vienas kitam nė 
žodžio, nors mano širdis troško pasakyti jai savo paslaptį. 
Aš net bijojau, kad karšti mano žvilgsniai manęs neišduo- 
tų. Jei panelė Eženė būtų sužinojusi apie mano meilę, bū- 
tų pasipiktinusi. Kaip! Pamilti belaisvę! Jos belaisvę! 

Aš supratau jos jausmus - juk ji gyveno tokioje šalyje, 
kur juoda odos spalva užtraukdavo žmogui panieką. Bet 
kas man? Kas man papročiai ir prietarai, kuriuos aš visa- 
dos širdyje niekinau? Tuo labiau dabar. Juk meilė visus 
sulygina! Meilės akivaizdoje aukšta kilmė netenka tuščio 
savo žavesio, o skambūs titulai virsta tik banaliu tuščiažo- 
džiavimu. Vien tik Grožis vertas pagarbos. 

Aš pats nebūčiau pabijojęs apskelbti savo meilės visam 
pasauliui, jo panieka nė kiek nejaudino manęs. Varžė kit- 

kas: mandagumas, kuriuo turėjau atsilyginti už svetingą 
prieglobstį 17 draugystę, ir ne toks kilnus, bet labai protin- 
gas noras paisyti atsargumo. Mano padėtis buvo be galo 
paini, ir aš puikiai tą supratau. Žinojau, kad net tada, jei 
kvarteronė atsilieptų į mano širdies šauksmą, jo nieku gy- 
vu nevalia atskleisti. Jei man būtų reikėję merginti kilmin- 
gą, jauną merginą, didelio turto paveldėtoją, akylai saugo- 
mą griežtos auklėtojos arba armijos sargų, man būtų buvę 
vieni niekai įveikti ją supančias kliūtis. Rašyti sonetus ir 
karstytis ant sienų — vaikų žaidimas, palyginus su kova prieš 
visos tautos aistras ir prietarus. 

Man iškilo labai sunkus uždavinys. Mano meilės kelias, 
matyt, bus erškėčiais klotas. 


+++ 


Nors mano dienos taip keturių sienų slinko vienodai, 
vis dėlto tas laikas, kol sveikau, buvo gana malonus. Aš 
turėjau visus patogumus, visko, kas galėjo man suteikti 
pasitenkinimo. Valgomieji ledai, gaivūs gėrimai, puikiau- 
sios gėlės, brangūs vaisiai - viso to buvo kiek troško širdis. 
O dėl savo mitybos, tai galiu pasakyti, kad Scipiono drau- 
gės Chlojos kulinarinis menas mane supažindino su to- 
kiais įmantriais kreoliškais patiekalais, kaip „gumbas“ - vir- 
ta žuvis su prieskoniais, keptos varlės, karšti vailiai, troškinti 
pomidorai ir daugeliu kitų luizianiškos virtuvės skanumy- 
nų. Aš net neatsisakiau suvalgyti kąsnelį kepto oposumo, 
pataisyto paties Scipiono rankomis, o sykį surizikavau pa- 
ragauti meškėno spirgę, bet tai buvo tik vieną kartą, ir vis 

tiek pajutau, kad ir to vieno karto buvo daugiau negu ga- 
na. O Scipionas be jokios atodairos valgė šiuos savotiškus 
lapių giminės atstovus ir vienu atsisėdimu galėjo sukirsti 
didesnę pusę tokio žvėries. 

Pamažu susipažinau su Luizianos plantacijų gyveni- 
mo būdu ir papročiais. Senasis Zipas buvo mano moky- 
tojas ir nuolatinis pašnekovas. Kai įgrisdavo su juo plepėti, 
mano paslaugoms buvo knygos, daugiausia prancūziš- 
kos, gulinčios lentynose mano kambaryje. "Tarp jų radau 
beveik viską, kas buvo parašyta apie Luizianą; matyt, tos 
nedidelės bibliotekos sudarytojas buvo labai apsišvietęs 
žmogus. Ten suradau ir puikų Šatobriano romaną", taip 
pat diu Praco istoriją!*. Perskaitęs romaną įsitikinau, kad 
jam trūksta to tikroviškumo, kuris, mano nuomone, su- 
daro svarbiausią meninio kūrinio vertę ir kurio negali pa- 
siekti autorius, vaizduojąs įvykius ir papročius tik iš kitų 
pasakojimų. 

O istoriko knygoje buvo daugybė visokių pagražinimų 
ir prasimanymų, būdingų to meto rašytojams. "Tą galima 
prikišti visiems be išimties seniesiems autoriams, rašiusiems 
apie Ameriką, vis tiek, ar jie būtų anglai, ispanai, ar pran- 
cūzai - jie aprašinėjo dvigalvius žalčius, krokodilus dvide- 
šimties jardų ilgio arba smauglius tokio dydžio, kad jie 
prarydavo raitelį kartu su arkliu. Sunku suprasti, kaip skai- 
tytojai tikėdavo tais autoriais, rašiusiais tokius nebūtus daik- 
tus. Tačiau nereikia užmiršti, kad gamtos mokslai tuo me- 
tu dar tebegyveno kūdikystės amžių, ir niekas negalėjo 
patikrinti, kas paistoma tuose „pasakojimuose“. 

Labiausiai mane domino Lasalio nuotykiai ir liūdnas jo 
likimas, 1r aš labai stebėjausi, kad Amerikos rašytojai nepa- 
sistengė nušviesti to šaunaus riterio gyvenimo, taip pat ir 
vieno iš pačių ryškiausių epizodų savo šalies istorijoj, to- 
kių pat įdomių kaip ir jos gamta. 

„O kaip čia gražu!“ — sušukau aš, kai pirmą kartą atsi- 
sėdau prie lango ir apžvelgiau Luizianos peizažą. 

Mano kambario langas, kaip ir visi langai kreolų na- 
muose, siekė pačias grindis. Žemame krėsle atsisėdęs prie 
atlapoto lango ir praskleidęs plonas užuolaidas, pamačiau 
plačią lygumą. 

"Tai buvo nuostabus vaizdas! Ryškios jo spalvos, jei dai- 
lininkas jas būtų perkėlęs į paveikslą, būtų atrodžiusios 
netikioviškos. Mano langas buvo į vakarų pusę, ir didinga 
upė varė pro mane geltonus savo -vandenis, bližgančius 
prieš saulę lyg grynas auksas. Anapus upės driekėsi dirba- 
mi laukai, kuriuose bangavo aukšti cukranendrių stiebai, 
labai išsiskiriantys iš tamsesnio žalumo tabako plantacijų. 
Šiapus upės, netoli manęs, stovėjo gražus namas, panašus 
į itališką vilą, su žaliomis žaliuzėmis ir plačiomis verando- 
mis. Jį supo apelsinmedžiai ir citrinmedžiai, ir gelsvai žali 
jų lapai linksmai blizgėjo prieš saulę. Aplink nebuvo maty- 
ti kalnų — Luizianoje jų nėra, bet aukšta, tamsi kiparisų 
siena, stūksanti vakariniame lygumos krašte, atrodė pana- 
ši į tolimą kalnų grandinę. 

Aš gyvenau labai gražiame kampelyje - tvoros apsupta- 
me Bezansonų dvaro parke. Iš čia galėjau įžiūrėti artimiau- 
sius augalus ir pažinti, kokie medžiai ir krūmai augo palei 

alėjas. Mačiau magnoliją su dideliais baltais tarsi vaškiniais 

žiedais, panašiais į didžiulę Gvianos „nimfą“. Kai kurie jos 
žiedai.jau biro, ir jų vietoj buvo matyti kaip koralai raudo- 
ni kankorėžiai su sėklomis - gal nė kiek ne mažiau gražūs 
už žiedus. 

Šalia magnolijos, vakarinių miškų karalienės, su ja lenk- 
tyniaudamas grožiu ir kvapnumu ir nenusileisdamas gar- 
be, augo kitas svetimų kraštų medis, čionai atvežtas iš Ry- 
tų ir seniai įsigyvenęs šioje šalyje. Platūs plunksniniai jo 
lapai buvo mišrios spalvos — tamsiai ir šviesiai žalios, Žie- 
dai violetiniai, ilgais žirginiais pakibę ant šakų galų, vaisiai 
geltoni, panašūs į vyšnias, kai kur jau pakeitę žiedus ir net 
prinokę - iš visko galėjai aiškiai surpasti, kas čia per me- 
dis. Jis priklausė „medingiesiems augalams“ ir buvo vadi- 
namas „Indijos alyva“ arba „Kinijos pasididžiavimu“. Var- 
„dai, kuriais tas medis vadinamas įvairiuose kraštuose, rodė, 
kaip labai jis yra branginamas. „Nuostabusis medis“ — taip 
poetiškai jis vadinamas Persijoje, savo tėvynėje; „rojaus me- 
dis“ - sakoma Ispanijoje, kur jis buvo atvežtas. Tokie įvai- 
rūs to medžio vardai. 

Aš čia mačiau daug medžių, ir vietinių, ir kitų kraštų. 
Pirmiau už visus kitus pamačiau katalpą su sidabrine žie- 
ve ir tūtelės pavidalo žiedais, makliūrą su blizgančiais tam- 
siais lapais, raudonąjį šilkmedį su tamsia ūksminga lapija 
ir ilgais melsvai raudonais vaisiais, panašiais į dyglius. Iš 
egzotinių medžių mačiau apelsinus, citrinas Vakarų Indi- 
jos ir Floridos guavas, kurių lapai yra panašūs į buksme- 
džio lapus; tamariską su tankiais smulkiais lapeliais ir ap- 

lipusį vešliomis šviesiai rausvomis žiedų šluotelėmis, gra- 
natus, laikomus demokratijos simboliu, - „karalių, savo 
karūną nešiojantį ant krūtinės“, - ir garsų figmedį, netu- 
Tintį žiedų; čia jis nebuvo paremtas į sieną ir išdidžiai stie- 
pėsi aukštyn, siekdamas trisdešimt pėdų aukščio. 
Negalima svetimų kraštų augalais laikyti ir tokių kaip 
juka su smailių, į visas puses atsikišusių lapų puokštelė- 
mis, arba įvairių kaktusų, nes jie nesvetimi Luizianos že- 
mei ir aptinkami tarp gretimų sričių augmenijos pasaulio. 
Kraštovaizdį, kurį stebiu pro langą, paįvairina žmo- 
nės. Virš krūmų baltuoja parko vartai, o už jų matyti ke- 
lias, vingiuojantis pakrante. Nors vietomis nuo manęs jį 
slepia medžiai, pro jų tarpus aš vis dėlto matau, kaip juo 
eina ir važiuoja žmonės. Paprastai kreolai dėvi žydrus kos- 
tiumus; ant galvų jie nešioja skrybėles, vadinamas „pal- 
meto“, arba už jas brangesnes panamas su plačiais kraš- 
tais, dengiančiais nuo saulės. Retkarčiais prajoja raitas 
negras; jo galva aprišta nelyginant kokia čalma, nes mad- 
rasinis languotas galvos apdangalas labai panašus į tur- 
kišką, bet kur kas lengvesnis ir gražesnis. Kartais prava- 
žiuoja atviras ekipažas, ir aš probėgšmais matau jaunas 
moteris lengvomis muslino suknelėmis. Girdžiu skambų 
jų juoką ir žinau, kad jos važiuoja į kokią nors linksmą 
šventę. Pro šalį eina ir vergai iš tolimų cukraus plantaci- 
jų, jie dažnai dainuoja sutartines; kartais upe pro šalį 
triukšmingai praplaukia garlaivis, o dar dažniau tyliai 
slenka plokščiadugnė barža arba sielis, ant kurio matyti 


sielininkai raudonais marškiniais. 

Visa tai dedasi prieš mano akis, ir tai rodo, kad čia ver- 
da pilnakraujis gyvenimas. 

Dar arčiau, prie pat mano lango, skraido daugybė paukš- 
čių. Aukštos magnolijos viršūnėje švilpauja šaipokas, o tik- 
roji jo sesuo —- raudongūžė — apsvaigusi nuo melijos vai- 
sių, jam atsiliepia švelniai čiulbėdama. Volungė šokinėja 
nuo vienos šakos ant kitos tarp apelsinų, o raudonasis kar- 
dinolas, ištiesęs tamsiai raudonus savo sparnus, purpčioja 
tarp sužėlusio krūmo. Kartais mažutis „rubinkaklis“, arba 
kolibris, blyksteli ore kaip brangakmenis. Užvis dažniau- 
siai jis suka virš raudono bekvapio amerikietiškojo kašto- 
no arba ties dideliais tūtelės pavidalo begonijos žiedais. 


+++ 


"Tai toks vaizdas buvo matyti pro mano kambario langą. 
Man rodėsi, kad aš niekad nesu regėjęs gražesnio krašto- 
vaizdžio. Tiesa, aš nebuvau nešališkas stebėtojas. Meilė man 
temdė akis, ir tikriausiai viską vaizdavausi rausvoje švieso- 
je. Aš negalėjau dairytis aplink, negalvodamas apie gražią- 
ją mergaitę, ir jei tik ji būtų buvusi čia, viskas man būtų 
atrodę didžiausia tobulybė. 

XX SKYRIUS 
Mano dienoraštis 


Norėdamas paįvairinti nuobodžiai slenkantį laiką, aš 
pradėjau rašyti dienoraštį. Žinoma, ligonis, neišeinantis iš 
kambario, savo dienoraštyje nepapasakos kokių nors ypa- 
tingų įvykių. Jame buvo daugiau apmąstymų negu faktų. 
Aš pateiksiu iš jo keletą ištraukų ne dėl to, kad jos būtų 
labai įdomios, o dėl to, kad tuo metu parašytos teisingai 
atspindi mano mintis ir keletą smulkių atsitikimų iš mano 
gyvenimo Bezansonų dvare. 


+5*+* 

Liepos 12. Šiandien aš galiu pasėdėti ir net truputį ra- 
šyti. Kepina baisus karštis. Jis būtų nepakeliamas, jei ne 
lengvas vėjelis, vėsinantis mano kambarį ir jį pripildantis 
gėlių kvapo. Šis vėjelis pučia nuo Meksikos įlankos ir 
skrenda per Borno, Ponšartreno ir Moreno ežerus. Da- 
bar aš esu už šimto mylių nuo įlankos aukštyn palei upės 
tėkmę, bet šios didelės vidaus jūros siekiasi su Misisipės 
delta, ir jūra potvynių metu savo bangas atvaro beveik iki 
Naujojo Orleano ir net dar toliau į šiaurę. Nuo Brindžer- 
so galima greitai pasiekti jūros vandenis, jei eitum tiesiai 
per pelkes. 

Jūros vėjas - didelė gėrybė Žemosios Luizianos gyven- 
tojams. Jei ne gaivus jo alsavimas, gyventi Naujajame Or- 
leane vasarą būtų beveik neįmanoma. 

Scipionas man sakė, kad į plantaciją atvyko naujas prie- 
vaizdas. Matyt, jį čia bus atsiuntęs „masa Dominikas“, nes 
jis atvyko su Gajaro laišku. "Tai visiškai galimas daiktas. 

Naujai atvykusysis Scipionui padarė nelabai malonų 
įspūdį. Anot negro, jis esąs iš „baltųjų plikšių“, ir, be to, 
dar jankis. Aš pastebėjau, kad negrai daugiausia nepalan- 
kiai žiūri į „baltuosius plikšius“, kaip jie vadina Žmones, 
neturinčius nei žemės, nei vergų. Jau pats tas žodis reiškia 
panieką, ir kai negras taip pavadina baltąjį, tai gali pagrįs- 
tai tikėtis, kad baltasis tuojau griebsis šikšninio rimbo arba 
„Išdirbs jam kailį“ lazda. 

"Tarp vergų paplitęs įsitikinimas, kad patys Žiaurieji 
prievaizdai — išeiviai iš Naujosios Anglijos, arba jankiai, 
kaip jie paprastai vadinami Pietuose. Tas vardas, kuriuo 
užsieniečiai niekindami vadina kiekvieną amerikietį, 
Jungtinėse Valstijose turi daug siauresnę prasmę, ir pa- 
vartotas kaip įžeidimas reiškia tik išeivį iš Naujosios Angli- 
jos. Šiaip jam yra teikiamas pašaipiai patriotinis atspal- 
vis, ir šia prasme kiekvienas amerikietis išdidžiai save 
vadina jankiu. Bet Pietų negrams „jankis“ — plūstamasis 
žodis; jų vaizduotėje šis žmogus - be pinigų, žemų po- 
linkių, piktas. Šis vardas jiems reiškia bjaurų keiksmą, mu- 
šimą ir visokias patyčias. Nors ir keista, bet jiems žodis 
„jankis“ - botago, trinkų ir nežmoniško elgesio simbolis. 
"Tuo nuostabiau, kad Naujosios Anglijos valstijos — puri- 
tonizmo lopšys, kur išpažįstama pati kiečiausia religija, 


griežčiausia moralė. 

Bet keista gali pasirodyti tik iš pirmo žvilgsnio. Tą reiš- 
kinį vienas pietietis man taip išaiškino: „Kaip tik tuose kraš- 
tuose, kur paplitusios puritoniškosios pažiūros, labiausiai 
klesti visokios nedorybės. Naujoji Anglija — puritonizmo 
ramstis - daugiausia duoda apgavikų, sukčių ir perėjūnų, 
darančių gėdą amerikiečio vardui, ir dėl to nėra ko stebė- 
tis: tokios būna religinio veidmainiškumo pasekmės. Tik- 
rąjį tikėjimą pakeičia grynai išorinis dievobaimingumas ir 
formalus apeigų klausymas, ir žmonės užmiršta pareigą 
savo artimui; pareigos samprata niekinama 11 laikoma ant- 
raeiliu dalyku“. 

"Toks paaiškinimas man atrodė įtikinamas. 


+++ 


Liepos 14. Šiandien panelė Eženė pas mane buvo atėju- 
si du kartus; kaip visada ją lydėjo Aurora. 

Negalėtum pasakyti, kad mūsų pokalbiai būtų laisvi, 
jie visada šiek tiek suvaržyti ir labai trumpi. Eženė vis to- 
kia pat nusiminusi, kiekviename jos žodyje justi liūdesys. 
Iš pradžių maniau, kad ji vis dar gailisi Antuano, bet jau 
laikas būtų jai apsiprasti su šiuo smūgiu. Man rodosi, kad 
čia kalta kita priežastis. Ją slegia dar kažkoks rūpestis. O 
aš esu priverstas nuolat tvardytis. Kai tik pasirodo Aurora, 
sutrinku ir vos galiu kalbėtis apie nereikšmingus dalykus. 
Aurora nedalyvauja pašnekesyje, ji stovi prie durų arba už 
savo ponios, pagarbiai klausydamasi. Kai aš įdėmiai žiūriu 
į ją, ilgos jos blakstienos tuoj nusileidžia ir neduoda man 
pažvelgti į jos sielą. O kaip man išreikšti jai savo jausmus? 

Liepos 15. Ne veltui Scipionui nepatiko prievaizdas. Pir- 
masis įspūdis jo neapvylė. Iš kelių smulkių faktų, kuriuos 
man papasakojo, aš įsitikinau, kad šis žmogus - bloga ge- 
rojo Antuano pakaita. 

Beje, dar apie vargšą Antuaną: pasklido gandas, kad jo 
kūnas buvęs išmestas į krantą kartu su plaukiančiu rąst- 
galiu žemiau mūsų plantacijos, bet pasirodė, kad tai netei- 
sybė. "Ten iš tikrųjų žmonės surado lavoną, bet ne valdytojo, 
o kažkokio kito nelaimingojo, susilaukusio tokio pat liki- 
mo. Būtų įdomu žinoti, ar paskendo mane sužeidęs niekšas. 

Brindžerse prieglobstį susirado dar daug nukentėjusių- 
jų. Kai kurie mirė nuo žaizdų ir apdegimų, gautų garlai- 
vyje. Pati sunkiausia mirtis — nusiplikius garu. Kai kurie 
manė lengvai išsisukę, bet dabar laukia paskutinės valan- 
dos. Gydytojas man papasakojo daug baisių smulkmenų. 

Vienas kūrikas buvo bjauriai sužalotas: jam nunešė no- 
sį. Jis suprato, kad jo dienos neilgos, tačiau pareikalavo 
veidrodžio. Kai jo pageidavimas buvo patenkintas, jis pa- 
žvelgė į save, prapliupo velniškai kvatotis ir sušuko: „Ak, 
kad tu sudegtum! Na ir išeis iš manęs klaikus numirėlis!“ 

"Toks padaužiškumas būdingas čionykščiams upeiviams. 
Dar neišnyko Maiko Finko" palikuonys, daug šitų pra- 
muštgalvių giminės atstovų ir lig šiol teberaižo plačių Va- 
karų upių vandenį. 

Liebos 20. Šiandien man daug geriau. Gydytojas sakė, 
kad už savaitės jau galėsiu išeiti iš kambario. Tas mane 
labai džiugina, nors savaitė atrodo ilga tam, kas nepratęs 
sėdėti uždarytas. Tačiau knygos man padės greičiau pra- 
stumti laiką. Didelė garbė žmonėms, rašantiems knygas! 


*+*+x* 


Liepos 21. Scipionas nepakeitė savo nuomonės apie nau- 
Jąjį prievaizdą. Jo pavardė — Larkinas. Negrai sako, kad 
Brindžerse visi gerai jį pažįsta ir vadina „Biliu Banditu“ — 
vardas, iš kurio galima spręsti, koks jo būdas. Daugelis neg- 
rų, dirbančių laukuose, Scipionui skundėsi jo žiaurumu ir 
kalbėjo, kad jis kasdien darosi vis blogesnis. Niekad iš ran- 
kos nepaleidžia šikšninio rimbo ir jau kokius du kartus 
žvėriškai su juo darbavosi. 

Šiandien sekmadienis, ir sprendžiant iš triukšmo neg- 
rų sodyboje ten smagiai linksminamasi. Matau, kaip mar- 
gais drabužiais išsipuošę negrai vaikštinėja paupio keliu. 
Vyrai — baltomis kastoro skrybėlėmis, ilgais mėlynos spal- 
vos surdutais ir baltais marškiniais su didžiulėmis krūti- 
nėlėmis, o moterys - gėlėtomis perkelinėmis suknelėmis, 
kai kurios net margomis šilkinėmis, tarytum būtų susirin- 
kusios į pobūvį. Daugelio rankose šilkiniai skėčiai, žino- 
ma, kuo ryškiausių spalvų. Žiūrint į tuos vergus, galėtum 
pamanyti, kad jų gyvenimas ne toks jau sunkus; bet vos 
tik pažvelgsi į šikšninį pono Larkino vimbą, šitas įspūdis 


tuoj išnyks. 

Liepos 24. Šiandien man ypač į akis krito sielvartas, tem- 
dantis Eženės veidą. Dabar esu įsitikinęs, kad ji liūdi ne 
dėl Antuano mirties. Ją slegia dar kažkoks kitas rūpestis. 
Ką tik ji taip paslaptingai į mane pažvelgė, kaip ir tą dieną, 
kai pirmą kartą susitikome. Bet šiandien jos žvilgsnis buvo 
toks trumpas, kad aš nesupratau jo reikšmės, nes ir mano 
akis, ir mano širdį traukė kita. 

Aurora į mane Žiūri jau nebe taip bailiai ir, rodos, įdėmiai 
klausosi mano žodžių, nors jie sakomi ne jai. Juk taip? Jei 
aš galėčiau su ja pasikalbėti, tai bent kiek nurimtų mano 
širdis, kuriai vis sunkiau darosi iškęsti šį priverstinį tylėjimą. 


**+x* 


Liepos 25. Keletas negrų vakar buvo nubausti. Jie gavo 
leidimą apsilankyti mieste ir namo parėjo labai vėlai. Bilis 
Banditas visą rytą juos paeiliui plakė, ir jie sugrįžo apsipy- 
lę krauju. Kaip prievaizdas naujokas, jis parodė per didelį 
uolumą, bet Scipionas kažkur buvo girdėjęs, kad toks dar- 
bas jam ne naujiena. Jų ponia, suprantama, nieko nežino 
apie tokį jo žiaurumą. 


*++ 


Liebos 26. Gydytojas žada mane išleisti iš kambario už 
trijų dienų. Aš vis labiau gerbiu tą Žmogų, ypač nuo to 
laiko, kai sužinojau, kad jis nemėgsta Gajaro. Net jo negy- 
do. Miestelyje yra kitas gydytojas, gydantis Gajarą ir jo ver- 
gus, taip pat Bezansonų plantacijos negrus. Bet jis buvo 

kažkur išvažiavęs, todėl man pašaukė Reigartą. Paisant gy- 
dytojo etikos, be to, man pačiam prašant, manęs neperdavė 
kitam gydytojui, ir Reigartas gydo mane toliau. Aš mačiau 
jo kolegą, - kartą buvo užėjęs pas mane su gydytoju Reigar- 
tu, ir man pasirodė, kad jis labai tinka Gajarui į draugus. 

Reigartas ne per seniai atvažiavo į Brindžersą ir greitai 
nusipelnė vietinių plantatorių pagarbos. Tiesa, daugelis 
jų, ypač stambesni, laiko savo gydytojus ir jiems moka di- 
delius pinigus. Jiems ne vis tiek, kokia jų vergų sveikata, ir 
todėl čia dažnai gydoma geriau, rniegu kad gydomi „baltie- 
ji plikšiai“ daugelyje Europos šalių. 

Iš gydytojo aš stengiausi iškvosti, kokie Gajaro ir Be- 
zansonų santykiai. Suprantama, šia tema galėjau kalbėti 
tik užuominomis ir labai mažai ką tesužinojau. Gydytojas 
buvo nešnekus žmogus, be to, nereikalingas plepumas ne- 
siderina su jo profesija ir galėtų jam pakenkti vietinių gy- 
ventojų akyse. Jis arba mažai ką žino apie tuos dalykus, 
arba dedasi mažai Žinąs; tačiau iš vieno kito jo žodžio nu- 
sprendžiau, kad paskutinis spėjimas teisingesnis. 

— Vargšė jaunoji ledi, - tarė jis, - vienui viena pasaulyje! 
Naujajame Orleane ji, rodos, turi tetą ar kažkokią kitą gi- 
minaitę, bet nėra vyriškio, kuris tvarkytų jos reikalus. Ma- 
tyt, viskas dabar Gajaro rankose. 

Iš gydytojo aš sužinojau, kad Eženės tėvas anksčiau bu- 
vo didžiausias plantatorius visame pamisisipyje, kad jis gar- 
sėjo vaišingumu ir jo namų durys buvo atdaros visiems. Jo 
dvare nesibaigdavo pobūviai ir šventės, ypač paskutiniai- 
siais metais. Šis išlaidumas nesiliovė ir po jo mirties, ir Eženė 

Bezanson po senovei priiminėjo tėvo svečius su tokiu pat 
dosnumu kaip ir jos tėvas. Ji turinti labai daug garbintojų, 
bet gydytojas negirdėjęs, kad kuriam nors iš jų būtų skyrusi 
pirmenybę. Gajaras buvo artimas Bezansono draugas. Ko- 
dėl - niekas negalėjo pasakyti. Būtų sunku rasti žmonių su 
tokiais priešingais charakteriais. Kai kurie manė, kad jų 
draugystė buvo panaši į kreditoriaus ir skolininko santykius. 

Žinios, gautos iš gydytojo patvirtino tai, ką pasakojo Sci- 
pionas. Jos taip pat patvirtino mano spėjimus, kad virš 
kreolės galvos kaupiasi debesys, tokie tamsūs, kokie dar nie- 
kad netemdė jos jaunystės, net baisesni už Antuano mirtį. 


+++ 


Liepos 26. Pas mus šiandien buvo Gajaras, aš noriu pa- 
sakyti - didžiajame name. Beje, pas panelę Eženę jis lan- 
kosi beveik kas dieną; bet šiandien Scipionas man papasa- 
kojo vieną naujieną, ir gana keistą. Keli vergai, sumušti 
naujojo prižiūrėtojo, pasiskundė poniai, ir ji apie tai kal- 
bėjosi su Gajaru. Jis jai atsakė, kad „tie niekšai gavo pagal 
nuopelnus, ir dar ne tiek kiek buvo verti“, o paskui piestu 
stojo už niekšą Larkiną, kurį akivaizdžiai globoja. Eženė 
jo klausėsi tylėdama. 

Visa tai Scipionas sužinojo iš Auroros. Ši jo pasakyta 
žinia labai reikšminga. 

Vargšas Scipionas man dar pasipasakojo savo paties bė- 
das. Jis pastebėjo, kad prižiūrėtojas per dažnai žvilgčioja į 
mažutę Chlo. Koks niekšas! Nejaugi tai tiesa? Man krau- 
jas verda iš pasipiktinimo! Oi, ta vergija! 

Rugpjūčio 2. Aš vėl šį tą išgirdau apie Gajarą. Jis buvo 
didžiajame name ir pas panelę Eženę išsėdėjo daug ilgiau 
nei visada. Apie ką jie galėjo kalbėti? Nejaugi jai malonu 
sėdėti su juo? Ne, negali būti! Kam tos dažnos viešnagės, 
tos ilgos kalbos? Jei ji ištekės.už to žmogaus, man bus la- 
bai jos gaila. Nelaiminga auka, nes ji, žinoma, taps jo au- 
ka. Matyt, jis jai turi kažkokią valdžią, jei drįsta taip elgtis. 
Plantacijoje jis jaučiasi kaip koks šeimininkas, sako Scipio- 
nas, ir įsakinėja visiems lyg ponas. Visi bijosi jo ir „Varo- 
vo“, kaip negrai vadina niekšą Larkiną. Labiausiai jo bijo 
Scipionas, pamatęs, kaip tas vėl ėmė kibti prie mažosios 
Chlo. Vargšelis! Jis tiesiog eina iš proto. Ir visiškai supran- 
tama, juk net įstatymas atima jam teisę ginti dukters gar- 
bę. Aš jam pažadėjau pasikalbėti su panele Ežene, bet, 
sprendžiant iš to, ką tenka girdėti, bijau, kad ir ji tokia pat 
bejėgė kaip ir pats Scipionas. 


*++ 

Rugpjūčio 3. Šiandien pirmą kartą išėjau iš kambario. 
Vaikščiojau po vaismedžių sodą ir gėlynus. Po apelsinme- 
džiais radau Aurorą, skinančią auksinius vaisius; bet su ja 
buvo mažoji Chloja, laikanti jai pintinę. Kažin ką būčiau 
atidavęs, kad tik Aurorą būčiau sutikęs vieną! Deja, mes 
galėjom tarstelėti vos keletą žodžių, o paskui ji nuėjo. 

Aurora mane pasveikino, kad aš jau galiu vaikščioti, ir 
tartum apsidžiaugė pamačiusi mane - taip man pasirodė. 
Ji buvo graži kaip niekados. Skindama apelsinus sušilo, 

skruostus nudažė ryškus raudonis, ir tamsios akys spin- 
dėjo kaip safyrai. Jos krūtinė kilo ir leidosi, o lengva suk- 
nelė neslėpė taurių jos linijų. 

Aš buvau sužavėtas lengvos jos eisenos, kai ji tolinosi 
nuo manęs. Kas žingsnis jos liemuo grakščiai siūbavo, ir 
tai rodė būdingą jos genties moterims polinkį pilnėti. Ji 
labai moteriška ir gražiai sudėta. Rankos mažos, grakščios, 
o lengvos kojelės, regis, vos siekė žemę. Sužavėtas aš ilgai 
lydėjau ją žvilgsniu. O kai sugrįžau į vienišą savo kambarį, 
mano meilė įsiliepsnojo dar karščiau. 


XXI SKYRIUS 
Persikėlimas į viešbutį 


Aš galvojau apie trumpą savo pasimatymą su Aurora, 
man širdį džiugino kėletas jos pasakytų švelnių žodžių, ir 
buvau laimingas, kad dabar, kai galiu išeiti į sodą, mes tu- 
rėsime progos matytis dažniau, tik staiga, per patį mano 
svajonių saldumą, kambario tarpdury užstodama šviesą iš- 
dygo kažkokia tamsi žmogysta. 

Aš pakėliau akis ir pamačiau nekenčiamą Dominiko Ga- 
jaro veidą. 

Nuo tos dienos, kai atsidūriau plantacijoje, štai jis atsi- 
lanko jau antrą kartą. Ko jam reikia iš manęs? 

Man neilgai teko spėlioti, nes mano lankytojas, nė neat- 
siprašęs už staigų įsibrovimą, pradėjo tiesiai nuo reikalo. 

— Pone, - tarė jis, - aš ką tik liepiau jus nuvežt į Brin- 
džerso viešbutį. 

— Mat kaip? — pasipiktinęs atsakiau tokiu pat griežtu 
tonu kaip ir jis. - O kas, leiskite paklausti, uždėjo jums šį 
rūpestį? 

— A... a... - sumurmėjo jis, kiek sumišęs dėl rūstaus pri- 
ėmimo. - Atleiskite, pone, galbūt jūs nežinote, kad aš esu 
panelės Bezanson patikėtinis, draugas, globėjas ir... ir... 

- Vadinasi, panelė Bezanson pageidauja, kad aš persi- 
kelčiau į Brindžersą? | 

— Film... "Tiesą sakant, čia ne visai jos pageidavimas, bet 
juk matote, brangusis sere, kad tai labai opus dalykas. Jei 
čia pasiliksite dabar, kada jūs jau beveik išgijęs, - dėl to aš 
jus, žinoma, sveikinu, - jūs... jūs... 

— "Toliau, toliau, sere! 

- Jei jūs ilgiau čia pasiliksite tokiomis aplinkybėmis, tai 
duotų progą, jūs patys, sere, suprantate... duotų progą kai- 
mynams skleisti visokias apkalbas. Tai galėtų atrodyti ne- 
padouu... 

— Palaukite, pone Gajarai! Aš jau išaugau iš tokio am- 
žiaus, kad klausyčiau jūsų pamokymų. 

- Atleiskite, sere. Aš nenorėjau jūsų mokyti, bet... Su- 
praskite mane, aš, kaip jaunosios merginos globėjas... 

— Gana, sere! Aš jus puikiai supratau. Vaduodamasis 
asmeniniais savo tikslais, vis tiek kokie jie būtų, jūs nori- 
te, kad aš kuo greičiau išsikelčiau iš plantacijos. Jūsų pa- 
geidavimas bus patenkintas. Aš išvažiuosiu iš čia, nors ir 
ne dėl to, kad norėčiau jums įtikti. Išvažiuosiu dar šian- 
dien vakare. 

a 5 

Supratęs slaptą mano žodžių reikšmę, jis krūptelėjo kaip 
nuo elektros srovės. Jo veidas pabalo, o antakiai susiraukė. 
Aš paliečiau slaptas jo širdies stygas, ir tai jam buvo labai 
nemalonu, tačiau senasis sukčius tuoj pat susivaldė ir, tar- 
tum nesupratęs mano užuominos, tarė su veidmainiška 
širdgėla: 

- Sere, aš labai apgailestauju, bet tai būtina. Supranta: 
te, visuomenės nuomonė... smalsios, įkyrios visuomenės... 

- Liaukitės man skaitęs moralus, sere! Jūs pasiekėte, ko 
norėjote, ir čia esate daugiau nepageidaujamas. 

- Hm... - sumurmėjo jis. - Man labai gaila, kad jūs taip 
priėmėte mano žodžius, labai gaila... - Ir dar kažką neaiš- 
kiai sumurmėjęs Jis pasišalino. 

Puoliau prie duių norėdamas pažvelgti, kur Gajaras eis 
iš manęs. Jis pasuko tiesiai prie. didžiojo namo. Mačiau, 
kaip jis ten įėjo. 

Šitas apsilankymas mane užklupo netikėtai, nors ir ne- 
buvo staigmena. Po Gajaro pokalbio su gydytoju, visa tai 
buvo galima numatyti. Bet aš nemaniau, kad man taip grei- 
tai teks palikti plantaciją. Ketinau čia pagyventi dar savai- 
tę kitą ir į viešbutį keltis jau visiškai pasveikęs. 

Sielojausi dėl daugelio priežasčių. Mane pykino, kad 
šis niekšas čia turi tokią didelę valdžią, nes buvau įsitiki- 
nęs, kad dėl mano išvarymo panelė Bezanson niekuo dė- 
ta. Atvirkščiai, ji tik prieš kelias valandas lankėsi pas mane 
ir nė žodžio apie tai neprasitarė. Gal ji žinojo, bet nenorė- 
jo kalbėti? Ne, kažin. Nepastebėjau, kad jos elgesys būtų 
pasikeitęs. Ji tebebuvo tokia pat maloni, vis taip pat neri- 

1mavo dėl mano sveikatos, vis taip pat rūpinosi mano pato- 
gumais, maistu, visomis mano gyvenimo smulkmenomis. 
Žinoma, ji tada nenumatė tos staigios permainos, apie ku- 
rią kalbėjo Gajaras. Pagalvojęs supratau, kad jis net nepa- 
sitarė su ja. Iš kur šis žmogus turi tiek galios, kad pajėgia 
priversti ją laužyti svetingumo papročius! Man buvo skau- 
du, kad ši graži būtybė yra tokio niekšo. valdžioje. 

Bet kita mintis buvo dar skaudesnė - mintis, kad teks 
skirtis su Aurora. Žinoma, man nė į galvą neatėjo, kad ski- 
riuosi su ja amžinai. Ne! Šiuo atveju aš nebūčiau taip leng- 
vai nusileidęs. Gajarui būtų tekę jėga mane varyti iš namų. 
Suprantama, aš nemaniau, kad perėjęs į viešbutį neteksiu 
galimybės lankytis plantacijoje kiek tik panorėsiu. Jei ne 
tas įsitikinimas, aš iš tikrųjų būčiau labai nusiminęs. 

"Teisybę sakant, mano padėtis išvykus maža kuo pasi- 
keis. Jas lankydamas kaip pažįstamas, aš jausiuosi daug 
laisviau negu gyvendamas jų namuose. Gal net bus leng- 
viau susitikinėti su ta, kurią myliu. Aš čia galėsiu važinėti 
taip dažnai kaip man patiks. Ją matyti man liks tos pačios 
galimybės. Aš nieko daugiau netroškau kaip tik susitikti 
su Aurora vienu du, o paskui - arba didžiausia laimė, arba 
sudužusios viltys! 

"Tačiau šią valandą mane slėgė ir kiti rūpesčiai. Iš ko aš 
gyvensiu viešbutyje? Ar šeimininkas patikės mano žodžiu 
ir panorės laukti, kol iš namų gausiu pinigų? Drabužių aš 
turėjau, nors juos gavau paslaptingai: kartą pabudęs rytą 
radau prie savo lovos. Neklausinėjau, iš kur jie atsirado 
manydamas apie tai pakalbėti vėliau. Bet kaip bus dėl pi- 

nigų, iš kur jų gauti? Nejaugi prašyti panelės Bezanson, 
kad paskolintų? Arba kreiptis į Gajarą? Kebli padėtis! 

Bet tuo tarpu atsiminiau gydytoją Reigartą. Ramus, ma- 
lonus jo veidas iškilo man prieš akis. 

„Štai kur išsigelbėjimas! - pagalvojau. - Jis man padės!“ 
Atrodė, lyg mano mintys būtų nuskridusios ligi jo, nes tą 
pačią akimirką įėjo mielasis mano gydytojas, ir aš jam pa: 
sipasakojau visas savo bėdas. 

Ir neklydau. Jis tuoj pat padėjo ant stalo savo piniginę, 
pasiūlė iš jos pasiimti tiek pinigų, kiek man reikia. 

— Aš stebiuosi, kodėl Gajaras nori kuo greičiau jus iš čia 
pašalinti, — tarė jis. — Čia kaltas ne vien rūpestis dėl gero 
jaunosios mergaitės vardo. Ne, čia kažkas kita. Bet kas? 

Gydytojas kalbėjo lyg pats su savimi, tartum ir atsaky- 
mo būtų ieškojęs savo paties mintyse. 

— Aš labai mažai tepažįstamas su panele Bezanson, — 
kalbėjo jis toliau, — kitaip laikyčiau savo pareiga iš jos iš- 
gauti šią paslaptį. Bet Gajaras - jos globėjas, ir jei jis reika- 
lauja, kad išvažiuotumėte, tai gal jums reikėtų patenkinti 
jo norą. Ji, rodos, neturi teisės tvarkyti net asmeninių savo 
reikalų. Vargšelė! Manau, kad už viso to slypi didelė skola. 
O jei taip, jos netrukus laukia dar blogesnė nelaisvė negu 
jos vergų. Vargšė mergaitė! 

Reigartas sakė tiesą. Jei čia likčiau, tas galėtų jai tik pa- 
kenkti. Aš sutikau su juo. 

— Aš norėčiau, daktare, tuoj pat išvažiuoti iš čia. 

— Mano vežimaitis stovi prie vartų. Prašom, aš jus galiu 


nuvežti į Brindžersą. 

„— Ačiū! Aš kaip tik to ir norėjau jūsų paprašyti. Su 
džiaugsmu priimu jūsų pasiūlymą. Ruoša mano trumpa - 
po kelių minučių jau būsiu pasirengęs į kelionę. 

— O aš tuo tarpu nueisiu į didįjį namą ir panelę Bezan- 
son įspėsiu, kad išvažiuojate. 

— Būkite toks geras. Gajaras turbūt dar ten? 

— Ne. Advokatą aš sutikau netoli vartų, jis ėjo namo. Ma- 
nau, kad ji dabar viena. Aš pakalbėsiu su ja ir grįšiu pas jus. 

Gydytojas mane paliko ir nuėjo į namą. Netrukus grįžo 
ir man papasakojo viską, ką sužinojo. Jis buvo labai nuste- 
bęs dėl to, ką išgirdo iš panelės Bezanson. Prieš valandą 
Gajaras jai sakęs, kad aš pareiškęs norą keltis į viešbutį. Ji 
apstulbusi, nes aš apie tai nė žodžiu neužsiminęs per pas- 
kutinįjį mūsų pokalbį. Iš pradžių apie mano išvykimą nė 
girdėti nenorėjusi, bet Gajaras pateikęs svarių argumentų 
stengdamasis ją įtikinti tokio žingsnio protingumu; gydy- 
tojas mano vardu irgi įrodinėjo tą pat. Galų gale ji sutiko, 
nors ir labai nenoriai. Visa tai man papasakojęs, Reigartas 
pridūrė, kad ji manęs laukianti. 

Scipionas mane nuvedė į svetainę. Panelė Eženė sėdėjo 
sofoje, bet man įėjus pakilo ir žengė pasitikti. Jos akyse 
pamačiau ašaras. 

— Ar tiesa, pone, kad jūs norite mus palikti? 

— "Taip, panele. Aš jau visiškai sveikas. Atėjau padėkoti 
už nuoširdų svetingumą ir su jumis atsisveikinti. 

— Svetingumas! Ak pone, koks čia svetingumas, jei aš 
jums leidžiu taip greitai mus palikti! Norėčiau, kad pasi- 
liktumėte, bet... - Ji sumišo. - Bet jūs neturite čia savęs 

laikyti svetimu, net jei persikelsite į viešbuų. Brindžersas 
nuo čia labai arti. Pažadėkite, kad nuolat mus lankysite 
kiekvieną dieną! 

Nėra ko nė sakyti, kad aš mielai ir su dideliu džiaugs- 
mu daviau šį pažadą. 

— Dabar, kai davėte žodį, man bus ne taip liūdna skirtis 
su jumis. Ligi pasimatymo! 

Ji padavė man ranką atsisveikinti, o aš paėmiau švel- 
nius jos pirštelius ir pagarbiai pabučiavau. Jos akys vėl pri- 
tvinko ašarų, ir ji nusisuko norėdama jas paslėpti. 

Buvau tikras, kad jei būtų jos valia, ji nebūtų leidusi 
man išvažiuoti. Ji ne iš tų, kurios bijo liežuvių ir paskalų. 
Ne, čia slypėjo kita priežastis. 

Išėjau į prieangį ir neramiai apsidairiau aplink. Kur ji? 
Nejaugi atsisveikindamas neišgirsiu Iš jos nė vieno žodžio? 
Tuo tarpu šoninės durys tyliai prasivėrė. Širdis smarkiai. 
sutuksėjo mano krūtinėje. Aurora! Aš nedrįsau kalbėti gar- 
siai, kad manęs neišgirstų svetainėje. Žvilgsnis, šnibžde- 
sys, greitas rankos spūstelėjimas - ir aš išėjau. Nors atsaky- 
daina ji man paspaudė ranką labai silpnai ir baikščiai, mano 
širdį užliejo džiaugsmas, ir aš pasukau į vartus išdidžiu 


nugalėtojo žingsniu. 

XXII SKYRIUS 
Aurora mane myli! 


„Aurora mane myli!“ 

Taip nusprendžiau gerokai vėliau, palikęs plantaciją ir 
persikėlęs į Brindžersą. O nuo tos dienos jau buvo pra- 
slinkęs visas mėnuo. 

Mano gyvenimas per tą mėnesį kažin ar bus įdomus 
skaitytojams, nors kiekviena valanda, kupina vilčių ir ne- 
rimo, ligi šiol tebėra gyva mano atmintyje. Kai širdis perte- 
kusi meilės, kiekvienas menkniekis, susijęs su ta meile, at- 
rodo svarbus ir reikšmingas, ir atmintyje palieka įstrigę 
godos ir įvykiai, kurie kitu metu greitai pasimirštų. Apie 
savo gyvenimą per tą mėnesį galėčiau parašyti visą tomą, 
ir kiekviena jo eilutė būtų įdomi man, bet ne jums. Todėl 
jo ir neparašiau, ir net skaitytojui nepateikiu to laiko savo 
dienoraščio. 

Aš vis tebegyvenau Brindžerso viešbutyje ir greitai stip- 
rėjau. Dažniausiai vaikščiodavau po laukus arba paupio 
vieškeliu, irstydavausi valtimi ir meškeriodavau tyliose ne- 
rijose arba medžiodavau meldynuose ir kiparisų giraitėse; 
kartais laiką leisdavau žaisdamas biliardą, kurį galite rasti 
kiekviename Luizianos kaime. 

Susidraugavau su gydytoju Reigartu ir kai jis būdavo 
laisvas nuo ligonių, laiką leisdavau su juo. 

Jo knygos irgi tapo mano draugėmis, ir iš jų pirmąkart 
pažinau botaniką. Pradėjau tyrinėti aplinkinių miškų aug- 

meniją ir netrukus išmokau iš pirmo žvilgsnio skirti me- 
džių veisles: milžiniški kiparisai, liūdesio simbolis, aukš- 
tais piramidiniais liemenimis ir plačiai išsiskleidusiais niū- 
riais tamsiai žaliais vainikais; nisos, tos vandeninės nimtos, 
ilgais švelniais lapais ir panašiais į alyvuoges vaisiais; per- 
simonai arba „amerikiniai lotosai“ šviesiai žaliais lapais ir 
raudonais, į slyvas panašiais vaisiais; didingosios magnoli- 
jos ir jų giminaičiai — aukštieji tulpmedžiai; gledičijos ir 
tos pat šeimos baltosios akacijos trišakiais spygliais 17 leng- 
vais plunksniniais lapais, beveik neduodančiais šešėlio; pla- 
tanai lygiais liemenimis ir plačiai išsikėtojusiomis sidabri- 
nėmis šakomis; stirakso medžiai, nuo kurių teka cukraus 
lašai; kvapnieji, gydomieji ir raudonieji laurai, kvepiantys 
cinamonu; įvairios ąžuolų rūšys, kurių svarbiausia — di- 
dingasis amžinai žaliuojantis Virginijos ąžuolas, augantis 
Pietų miškuose; raudonieji bukai su svyrančiais Žirginiais; 
ūksiningieji šaltekšniai plačiais širdies pavidalo lapais ir juo- 
domis uogomis ir galiausiai ne mažiau įdomūs medžiai — 
vandenį mėgstančios tuopos. "Tokie miškai dengia sąnaši- 
nę Luizianos lygumą. 

Šių miškų sritis driekiasi toliau už tas platumas, kur 
auga tikros palmės, bet ir čia aptinkamos kai kurios jų rū- 
šys, pavyzdžiui, įvairių atmainų latanijos ir sagų palmės, 
vadinamosios „palmeto“; vietomis jos sudaro tankius s4- 
žalynus ir visam miškui teikia atogrąžų vaizdą. 

Domėjausi ir šios augalų karalystės parazitais: milžiniš- 
komis juodomis gumbuotomis lianomis, storomis kaip me- 
džio kamienas; susipynusiais meldais gražiais į Žvaigždu- 


128 


tes panašiais žiedais; muskatinėmis vynuogėmis su tam- 
siai raudonomis uogų kekėmis; begonijomis tūtos pavida- 
lo žiedais; tankiais bambukų atvašynais; kvapniosiomis sar- 
saparelėmis ir daugeliu kitų augalų. 

Man buvo įdomios ir įvairios kultūrinių augalų veis- 
lės — šios šalies turtų šaltinis, — tokios kaip cukranendrės, 
ryžiai, kukurūzai, tabakas, medvilnė ir indigas. Visi šie au- 
galai man buvo nepažįstami, ir aš susidomėjęs tyrinėjau jų 
savybes ir auginimo būdus. 

Galėtum pamanyti, kad šis mėnuo man praėjo dykinė- 
jant, bet iš tikrųjų jis buvo naudingiausias per visą mano 
gyvenimą. Per tą trumpą mėnesį aš gavau daugiau nau- 
dingų žinių kaip per ilgus metus mokydamasis koledže. 
Bet svarbiausia, aš sužinojau tai, kas man pasaulyje buvo 
brangiausia: aš sužinojau, kad Aurora mane myli! 

"Tą sužinojau ne iš jos lūpų - ji nė žodžio man nesakė, 
ir vis dėlto buvau tikras, kad taip, tikras kaip 11 tuo, kad 
esu gyvas. Jokie mokslai pasaulyje man negalėjo duoti to- 
kio džiaugsmo kaip viena ta mintis! 

p 
+++ 

— Aurora mane myli! — taip sušukau aš vieną rytą joda- 
mas iš Brindžerso į plantaciją. 

Čia aš lankydavausi kokius tris kartus per savaitę, o tar- 
pais 17 dažniau. Kai kada pas jas rasdavau svečių, Eženės 
bičiulių; kartais ji būdavo viena arba su Aurora. Bet nie- 
kad man netekdavo likti tik sa Aurora. Ak, kaip aš laukiau 
tokios valandos! 

Žinoma, ateidavau į svečius neva pas panelę Eženę. Aš 
nedrįsau ieškoti pasimatymo su jos belaisve. 

Eženė vis tebebuvo liūdna; dabar jau niekad nebema- 
tydavau jos tokios linksmos kaip anksčiau. Kartais ji bū- 
davo labai nusiminusi ir išvis nesijuokdavo. Man savo rū- 
pesčių nepasipasakodavo, tad apie jų priežastis galėjau tik 
spėlioti. Bet neabejojau, kad dėl visko kaltas Gajaras. 

Pastaruoju metu mažai apie jį tegirdėjau. Viešose vieto- 
se jis vengė su manimi susitikti, o pats į jo valdas niekad 
neužsukdavau. Pastebėjau, kad nedaug kas iš kaimynų jį 
gerbė, išskyrus tuos, kurie lenkėsi jo turtams. Ar jam pa- 
vyko pasiekti laimėjimų meilinantis Eženei, nežinojau. Žmo- 
nėms atrodė, kad tokia santuoka „visiškai galima“, nors 
niekas jai nepritarė. Aš labai atjaučiau jaunąją kreolę, bet 
tik tiek. Žinoma, jei nebūčiau taip mylėjęs Auroros, jos šei- 
mininkės likimas būtų mane labiau jaudinęs. 

„Taip, Aurora mane myli!“ — sakydavau sau vienas, suk- 
damas į paupio vieškelį. 

Aš jodavau raitas. Kilniaširdis Reigartas man pavedė 
puikų Žirgą, 11 jis nerimdavo po manimi, tartum degina- 
mas aistringo mano nekantrumo. 

Gerai išjodinėtas žirgas pats žinojo kelią, taigi aš paleis- 
davau pavadžius leisdamas jam laisvai bėgti, o pats atsidė- 
davau savo mintims. Ė 

Aš mylėjau kvarteronę, mylėjau karštai ir ištikimai. Ir ji 
mane mylėjo. Savo meilės ji niekad nepasakė žodžiais, bet 
aš mokėjau ją suvokti. Skubus žvilgsnis, judesys, atodū- 


sis — štai kas mane įtikino. 

„Meilė mane išmokė ypatingos savo kalbos. Man nerei- 
kėjo jokių tarpininkų, jokių žodžių, kad suprasčiau, jog 
esu mylimas. 

Šios mintys be galo mane džiugino, ir mano širdis buvo 
kupina neapsakomos laimės, bet greitai man į galvą atėjo 
kitos, daug nemalonesnės. 

Ką aš myliu? Vergę. Tiesa, gražią vergę, bet vis dėlto 
vergę. Visas pasaulis juoksis iš manęs. Visa Luiziana juok- 
sis iš manęs —- ne, ne juoksis, o niekins ir persekios mane. 
Vien tik mano noras imti ją į žmonas sukels pašaipas ir 
įžeidinėjimus: „Kaip! Vesti vergę! To nepakęs mūsų šalies 
įstatymai!“ Vesti kvarteronę, net jei ji būtų laisva, - vadina- 
si, užsitraukti bėdą. Veikiausiai mane išvytų iš šalies, o gal 
net pasodintų į kalėjimą. 

Visa tai Žinojau, bet manęs tas nė kiek nebaugino. Ką 
man reiškė viso pasaulio pasmerkimas, palyginus su Au- 
roros meile? Visiškai nieko. Žinoma, aš be galo liūdėjau, 
kad Aurora vergė, bet visai dėl kitko. Kaip ją išlaisvinti? 
Štai klausimas, kuris mane jaudino. 

Lig šiol mažai apie tai galvojau. Kol įsitikinau, kad esu 
mylimas, man rodėsi, kad tai tolimos ateities dalykas. Bet 
dabar, kai patikėjau jos meile, visas savo dvasios jėgas pa- 
skyriau vienai minčiai: „Kaip ją išlaisvinti?“ Jei ji būtų bu- 
vusi paprasta vergė, atsakymas būtų buvęs labai papras- 
tas. Nors ir nebuvau turtingas, vis dėlto man būtų užtekę 
lėšų nupirkti gyvam žmogui. 

Žinoma, mano akimis žiūrint, Aurora kainos neturėjo. 
Bet ką apie tai galvoja jaunoji jos šeimininkė? Ligi šiol ji 

niekam nenorėjo parduoti mano nuotakos. Bet jei net ga- 
lima įvertinti merginą pinigais, ar panelė Eženė sutiks man 
ją parduoti? Koks kvailas klausimas: parduoti man vergę, 
kad galėčiau ją vesti! Kaip į tai pažiūrės Eženė Bezanson? 

Net pagalvoti bijojau, kad reikės apie tai su ja kalbėti, 
bet to pokalbio laikas dar nebuvo pribrendęs. 

„Pirma reikia pasimatyti su Aurora vienui vieniems, jos 
paklausti, ar ji mane myli, o paskui, jei sutiks būti mano 
žmona, aš mokėsiu savo pasiekti. Dar nežinau kaip, bet 
mano meilė įveiks visas kliūtis. Ji man suteiks nenugali- 
mos jėgos, drąsos ir ryžto. Aš sulaužysiu visas užtvaras. 
Perkalbėsiu arba sutriuškinsiu visus savo priešus. Nušluo- 
siu viską, kas stos tarp manęs ir mano meilės! Aurora, aš 
skubu pas tave!“ | 


XXIII SKYRIUS 
Staigmena 


Staiga arklys garsiai sužvengė nutraukdamas mano 
apmąstymus. Aš pažvelgiau į priekį norėdamas sužinoti, 
kas atsitiko, ir pamačiau, kad artinuosi prie Bezansonų 
plantacijos. Pro vartus išvažiavo karieta. Arkliai risčia pa- 
suko į vieškelį ir nudūmė tolyn; netrukus karieta dingo 
dulkių debesy. 

Atpažinau panelės Bezanson karietą. Nors ir nespėjau 
įžiūrėti, kas joje sėdi, bet pastebėjau, kad ten buvo moterys. 

„Turbūt panelė Eženė su Aurora“, - pagalvojau. 

Už aukštos tvoros veikiausiai jos manęs nepamatė, o 
išvažiavūsios pro vartus staiga pasuko į šalį. 

Aš buvau labai nusivylęs. Vadinasi, skubėjau veltui, ir 
man teliko grįžti atgal į Brindžersą. 

Jau buvau betempiąs pavadžius norėdamas sukti atgal, 
bet tuo tarpu man dingtelėjo į galvą, kad galėčiau jas pa- 
vyti ir tarstelėti vieną kitą žodį. Jei man pavyks pasikeisti 
žvilgsniu su Aurora, bus atlyginta už visą šį žygį. Aš pa- 
spaudžiau pentinais arklį ir nulėkiau pirmyn. 

Pasiekęs vartus pamačiau Scipioną. Jis juos rakino išva- 
Žiavus karietai. 

„Aha! Štai iš ko sužinosiu, ką ketinu pasivyti“, — nu- 
sprendžiau ir pristabdęs žirgą pasukau prie jo. 

— Dieve gailestingas! Kaip greitai joja jaunasis masa! "Iar- 
tum visą amžių nebūtų išlipęs iš balno! Uch! 

Nekreipdamas dėmesio į šį komplimentą, aš skubiai pa- 
klausiau, ar jo ponia namie. 

— Ne, masa, ji ką tik išvyko. Išvažiavo pas masą Maninį. 

- Viena? 

— "Taip, masa. 

— Su ja turbūt ir Aurora? 

— Ne, masa. Ji išvažiavo viena. Rora namie. 

Jei Scipionas būtų mane stebėjęs, būtų pamatęs, kokį 
įspūdį man padarė jo žodžiai, nes esu tikras, kad mano 
veidas pasikeitė. Širdis ėmė šokinėti krūtinėje, kraujas mušė 
į skruostus. 

„Aurora namie, ji viena!“ 


133 


Pirmą kartą per visą laiką man pasitaikė tokia laiminga 
proga, ir aš nejučiom parodžiau savo džiaugsmą. 

Laimė, negras nieko nepastebėjo, nes net ištikimajam 
Scipionui negalėjau atskleisti savo paslapties. 

Šiaip taip susivaldęs sutramdžiau arklį, kuris veržėsi pir- 
myn, ir netyčia per daug staigiai apgręžiau. Scipionas pa- 
manė, kad ketinu grįžti į Brindžersą. 

— Nejaugi masa nori išjoti, nė valandėlės nepailsėjęs pas 
mus? Misos Ženės nėra namie, bet Rora pasiliko. Rora duos 
masai stiklinę klareto, o senasis Zipas paruoš gaivaus gėri- 
mo. Šiandien labai labai karšta! Uch-ch! 

— Teisybę sakai, Scipionai, - tariau dėdamasis, kad nu- 
sileidžiu tik jo įkalbinėjamas. - Nuvesk mano žirgą į arkli- 
dę, aš truputį pailsėsiu. | 

Ir nušokęs nuo arklio atidaviau pavadžius Scipionui, o 
pats įėjau pro vartus. 

"Nuo vartų ligi namo, einant plačiąja alėja tiesiai į prie- 
angį, buvo koks šimtas žingsnių. Bet tarp krūmų ir nedi- 
delių medžių - laurų, mirtų, apelsinų — vingiavo dar du 
šoniniai takeliai. Jei eitum vienu kuriuo nors iš tų dviejų 
takelių, iš namo niekas tavęs negalėtų pamatyti, kol atsi- 
duisi visai prie pat langų. Abiem takeliais, nesiekdamas 
pagrindinių durų, galėjai patekti į žemą verandą. Palypė- 
jęs keletu jos pakopų, galėjai įeiti tiesiai į namą, kadangi 
langai kreolų papročiu siekė pačias grindis. | 

ĮJėjęs pro vartus pasukau vienu iš tų šalutinių takelių ir 
neskubėdamas patraukiau namo link. Aš pasirinkau ilgė- 
lesnį kelią ir ėjau palengva, norėdamas sutvardyti savo jau- 

dulį. Girdėjau, kaip garsiai daužėsi širdis, ir man atrodė, 
kad skubėdami pasiekti trokštamą tikslą šie dūžiai lenkė 
mano žingsnius. Tikriausiai būčiau geriau valdęsis net sto- 
vėdamas prieš pistoleto vamzdį. 

Ilgėjausi šio susitikimo, nujaučiau didžią laimę, kad pa- 
simatysiu be pašalinių akių su mylimąja, — visa tai ir ši ne- 
laukta sėkmė suaudrino mano jausmus. Tad nenuostabu, 
kad truputį netekau galvos. 

"Tuojau pamatysiu Aurorą vieną, ir tik meilė bus mūsų 
liudytoja. Aš jai viską apsakysiu laisvai, niekieno netruk- 
domas. Išgirsiu jos balsą, švelnų jos prisipažinimą... Ap- 
kabinsiu ją ir priglausiu prie krūtinės! Gersiu ašaras iš jos 
akių, bučiuosiu rausvus skruostus, koralines jos lūpas! Kal- 
bėsiu ir klausysiuosi meilės žodžių! O, aš apsvaigsiu nuo 
tų saldžių akimirkų! 

Manęs laukė begalinė laimė. Nenuostabu, kad buvau 
nepaprastai susijaudinęs ir veltui stengiausi nuraminti sa- 
vo jausmus. 

Prie namo priėjau iš šono ir pakilau į verandą. Jos grin- 
dys buvo išklotos jūržolių dembliais, ir lengvais savo pus- 
bačiais aš žengiau beveik negirdimai. Prisiartinau prie sve- 
tainės; du dideli jos langai, kaip jau minėjau, siekė grindis. 

Jau buvau prie vieno iš jų, bet tuo tarpu kažkokie gar- 
sai mane privertė sustoti. Iš svetainės sklido žmonių bal- 
sai, 11 aš tuoj pažinau Auroros balsą. 

„Ji su kažkuo kalbasi. Su kuo gi? Su mažąja Chloja? Ar 
su jos motina? O gal su kuriuo nors tarnu?“ 

Aš suklusau. 

„O Dieve! Čia juk kalba vyras!.. Bet kas jis? Scipionas? 
Ne, Scipionas dar negalėjo sugrįžti iš arklidės. Čia ne jis. 
Gal kuris nors tarnas? Žiulis - medkirtys? Batistas — pa- 
siuntinys? Ne, kalba ne negras. Čia baltojo žmogaus bal- 
sas. Nejaugi prižiūrėtojas?“ | 

Kai ši mintis man dingtelėjo į galvą, aš pajutau tartum 
dūrį į širdį; tai buvo ne pavydas. Kol kas juk dar nieko 
nebuvau išgirdęs, kas galėtų man sukelti pavydą. "Tai, kad 
jis sėdi prie jos ir su ja kalbasi - dar ne dingstis.kilti pavydui. 

„Šit kaip, vikrusis mano „varove“, — pagalvojau aš, — 
tavo žavėjimasis mažąja Chloja jau praėjo! Ir nenuostabu. 
Kas Žiūrės į žvaigždes, kai danguje šviečia mėnulis? Nors 
tu ir neraliuotas galvijas, betgi ne aklas. Matau, tu irgi ne- 
žiopsai ir lauki patogios progos ateiti į svetainę“. 

Bet - tss... 

Aš vėl suklusau. Iš pradžių buvau sustojęs iš mandagu- 
mo, vengdamas staiga pasirodyti prieš atvirą langą, pro kurį 
matyti viskas, kas darosi kambaryje. Norėjau kaip nors pa- 
sigarsinti — sukosėti arba subrūžinti kojomis. Bet dabar nu- 
sprendžiau kitaip. Aš negalėjau ištverti ir ėmiau klaušytis. 

Kalbėjo Aurora. 

Matyt, ji stovėjo toli nuo lango arba kalbėjo labai tyliai, 
nes aš negalėjau suprasti jos žodžių. Girdėjau tik sidabrinį 
jos balsą. „Ji turbūt kitame kambario gale“, - pagalvojau. 

Bet štai ji nutilo. Aš laukiau atsakant į jos žodžius. Gal 
iš atsakymo suprasiu, ką ji kalbėjo. Vyriškas balsas tikriau- 
siai bus garsesnis, ir man pavyks... 

Bet - tss... 

Išgirdau tik balsą, bet ne žodžius. Šis balsas man buvo 
per daug gerai pažįstamas! Jį pažinęs krūptelėjau kaip nuo 
gyvatės įkandimo. Tai buvo Dominiko Gajaro balsas! 


XXIV SKYRIUS 
Varžovas 


Negaliu apsakyti, kaip mane sukrėtė ši naujiena. Stovė- 
jau tartum perkūno trenktas, negalėdamas nė pajudėti ir 
lyg netekęs sąmonės. Jei Gajaras net labai garsiai būtų kal- 
bėjęs, vis tiek nebūčiau girdėjęs jo žodžių: buvau apdujęs 
iš nuostabos. 

Nepasitenkinimas, kuris man kilo pagalvojus, kad ten 
kalba stuobrys Larkinas, buvo menkniekis, palyginus su 
tuo pykčiu, kuris mane apėmė dabar. Nors Larkinas jau- 
nas ir gražus — tiesa, anot Scipiono, to nepasakytum, - bet 
jei net ir taip, jo konkurencijos aš nebijojau. Tikėjau, kad 
Auroros širdis priklauso man, ir žinojau, kad prižiūrėtojas 
neturi jai jokios valios. Jis tvarkė vergus, dirbančius lauke 
ir sodyboje, ir buvo tikras jų šeimininkas. Bet Auroros jo 
valdžia nesiekė. Nežinau kodėl, bet su kvarterone visada 
buvo elgiamasi visai kitaip negu su vergais plantacjoje. Ne 
dėl šviesios odos ir ne dėl grožio į ją kitaip buvo Žiūrima. 
Tiesa, grožis dažnai palengvina sunkią vergės padėtį, bet 
kartu jai ruošia daug žiauresnį likimą. Tačiau su Aurora, 

kiek galėjau spręsti, švelniai buvo elgiamasi dėl kitų prie- 
žasčių. Ji buvo rūpestingai auklėjama drauge su panele 
Ežene ir gavo tokį pat išsilavinimą kaip ir jaunoji jos šei- 
mininkė, kuri su ja elgėsi veikiau kaip su seserimi negu 
kaip su verge. Niekas negalėjo jai įsakinėti, tik jos ponia. 
„Varovas“ su ja neturėjo nieko bendro, todėl nesibijojau, 
kad jis ją persekios. 

Bet kai išgirdau Gajaro balsą, man kilo kuo blogiausi 
būgštavimai. Jo valioje buvo ne tik vergė, bet ir jos ponia. 
Mergindamasis panelei Eženei, kaip lig šiol maniau, žino- 
ma, jis nebuvo aklas ir nepaprasto grožio Aurorai. Šitam 
bjauriam niekšui tikriausiai nesvetimas ir meilės jausmas. 
Žemų polinkių žmogus dažnai linksta prie grožio. Pabai- 
sai gali įsiliepsnoti aistra gražuolei. 

Laikas, kurį Gajaras pasirinko vizitui, taip pat kėlė įta- 
rimą. Jis atvyko kaip tik tuo metu, kai panelė. Eženė buvo 
išvažiavusi! Gal atėjo dar tada, kai ji buvo namie, ir pasili- 
ko jai išvažiavus? Vargu. Scipionas nenujautė, kad jis čia, 
kitaip man būtų pasakęs. Negras žinojo, kad Gajaro aš ne- 
galiu pakęsti ir nenoriu susitikti su juo. Aišku, jis mane 
būtų įspėjęs. " 

„Ne, jis, be abejo, čia atėjo slapta, - pagalvojau aš. — 
Atidūlino aplinkiniu keliu, per savo plantaciją, ir palau- 
kęs, kol karieta išvažiavo, įsmuko į namą norėdamas rasti 
kvarteronę vieną“. Vos tik šita mintis dingtelėjo man į gal- 
vą, aš jau nebeabejojau, kad jis čia atsidūrė ne atsitiktinai, 
o iš anksto numatęs. Jis atėjo pas Aurorą. Tuo aš buvau 
tikras. 

Kai atsipeikėjau nuo pirmo smūgio, visi mano jausmai 
vėl įsiliepsnojo. Nervai buvo įtempti, klausa paaštrėjusi. 
Aš priėjau kuo arčiau prie atviro lango ir ėmiau klausytis. 
Taip elgtis nepadoru, aš sutinku, bet kai susiduri su tokiu 
niekšu, tai ir pats norom nenorom daraisi nepadorus. Ap- 
linkybės mane privertė pasielgti negražiai, ir aš ėmiau klau- 
sytis. Bet juk čia buvo dovanotinas įsimylėjusiojo pavydu- 
liavimas, ir aš prašau nesmerkti manęs per daug griežtai. 

Aš klausiausi. Didelėmis valios pastangomis tvardžiau 
pašėlusius širdies dūžius ir sulaikęs kvapą klausiausi. Ga- 
limas daiktas, kad balsai sustiprėjo arba kalbantieji priėjo 
arčiau lango, bet dabar girdėjau kiekvieną žodį. Matyt, jie 
buvo už kelių žingsnių nuo manęs. Kalbėjo Gajaras. 

— Ar tik šitas jaunikaitis kartais nebus sumanęs mergin- 
tis tavo šeimininkei? 

— Iš kur aš galiu žinoti, mesjė Dominikai? Šiaip ar taip, 
aš niekada to nepastebėjau. Man rodosi, kad jis labai kuk- 
lus džentelmenas, ir panelė Eženė yra tokios pat nuomo- 
nės. Iš jo lūpų negirdėjau nė žodžio apie meilę. Ne, nė 
vieno žodžio! 

Pasigirdo gilus atodūsis. 

— Tegu tik jis išdrįsta, — sušuko Gajaras piktai, — tegu 
tik jis užsimena apie meilę panelei Eženei arba net tau, 
Aurora, - jam neišeis tas į sveikatą! Jis kaipmat užmirš ke- 
lią į šiuos namus, tas pasigailėtinas avantiūristas! "Tuo gali 
neabejoti! 

- Ak mesjė Gajarai! Tuo jūs labai užgausite širdį mano 
poniai. Atsiminkite - juk jis jai išgelbėjo gyvybę! Ji jam 

be galo dėkinga. Ji vis apie tai kalba ir nusimins, jei po- 
nas Edvardas ims mūsų nebelankyti. Aš žinau, kad ji la- 
bai nusimins! 

Auroros balse buvo girdėti jaudinimasis, beveik mal- 
davimas, tarsi muzika nuskambėjęs mano ausyse. Atro- 
dė, kad ir ji nusimins, jei ponas Edvardas nustos lankęsis 
pas juos. 

Gali būti, tokia pat mintis atėjo ir Gajarui, bet, matyt, ji 
Jam teikė pasitenkinimo. Jis atsakė klausimu, kuriame bu- 
vo girdėti irzulys ir pašaipa:. | 

— O gal tai nuliūdins ir dar ką nors? Tave, pavyzdžiui? 
Na, žinoma! Juk taip? "Tu įsimylėjusi jį? Prakeikimas! 

Pastarąjį žodį jis sušnypštė tulžingai; matyt, siuto ir ken- 
tėjo — kentėjo nuo skaudaus pavyduliavimo. 

— Ak, pone! — sušuko Aurora. - Ką jūs kalbate? Aš įsi- 
mylėjusi? Juk aš tik vargšė vergė! Deja! 

Ir jos žodžių prasmė, ir tonas skaudžiai atsiliepė mano 
širdyje. Tačiau aš tikėjausi, kad čia tik meilės padiktuotas 
manevras, gudrybė, kurią mielai jai atleidau. Gajarui jos 
žodžiai paliko malonų įspūdį, ir jo balsas tuojau sušvelnė- 
jo ir pasidarė linksmesnis. . 

— "Tu — vergė, gražioji Aurora? Ne, mano akyse tu esi 
karalienė! Vergė? "Iu pati kalta, kad likai belaisvė. Juk Ži- 
nai, kas tau gali suteikti laisvę. Gali ir nori - nori, Aurora! 

— Prašau man nekalbėti apie tai, pone Gajarai! Aš jau 
jums sakiau, kad nenoriu klausyti tokių kalbų. Kartoju: 
negaliu ir nenoriu! 

Jos balso tvirtumas mane nudžiugino. 

— Ką tu, gražioji Aurora! - praskydo Gajaras. - Nepyk 
ant manęs! Aš kitaip negaliu! Negaliu negalvoti apie tavo 
laimę. Tu būsi laisva, nebebūsi kaprizingos šeimininkės 
vergė... | 

— Mesjė Gajarai, - sušuko Aurora, nutraukdama jo žo- 
džius, — taip nekalbėkite apie panelę Fženę! Netiesa, ji vi- 
sai nekaprizinga. Kas būtų, jei ji išgirstų... 

- Prakeikimas! - sušuko Gajaras ir vėl ėmė kalbėti grės- 
mingu tonu: - Tegu girdi! Kas man ji? Visi mano, kad aš 
Jai peršuosi. Cha cha cha! Ir tegu sau mano! Kvailiai! Greit 
jie sužinos, kad tai visai ne taip. Cha cha cha! Jie mano, 
kad aš čia lankausi pas ją. Cha cha cha!.. Ne, Aurora, my- 
limoji mano, aš čia lankausi ne pas ją, o pas tave - tave, 
Aurora, mano mylimoji, mano... 

— Mesjė Gajarai, kartoju jums... 

— Brangioji Aurora, sakyk, kad tu mane pamilsi, tark 
tik vieną žodį! Tark — ir tu nebebūsi vergė! Būsi tokia pat 
laisva kaip ir tavo ponia. Turėsi visko: drabužių, brange- 
nybių, pramogų - visko, ko panorėsi! Visi mano namai bus 
tavo paslaugoms, tu juose tvarkysies kaip šeimininkė, tar- 
si būtum mano žmona... 

— Užteks, pone! Liaukitės! Jūs mane įžeidinėjate! Aš 
daugiau jūsų nesiklausau! 

Jos balsas skambėjo ryžtingai ir piktai. Valio! 

— Ką tu, brangioji mano, mieloji Aurora! Neišeik! Iš- 
klausyk mane!.. 

— Aš jūsų neklausau, pone. Aš viską pasakysiu panelei 
Eženei... 

— "Tark man nors vieną žodį, nors vieną meilės žodį! 
Vieną bučinį, Aurora! Atsiklaupęs maldauju!.. 

Aš išgirdau, kaip jis suklupo ant kelių, o paskui grum- 
tynių triukšmą, kupinus pykčio Auroros šūksnius. 

Nusprendžiau, kad atėjo laikas veikti, ir dviem šuoliais 
atsidūriau kambaryje, kurio vidury klūpojo įsiaudrinęs ka- 
valierius. Jis tvirtai laikė mergaitę už rankos ir mėgino ją 
prisitraukti. O Aurora, stengdamasi ištrūkti, — ji buvo ga- 
na stipri, - greitai vilko kilimu aistringąjį savo garbintoją. 
Vaizdas buvo be galo juokingas. 

Jis nematė, kada įėjau, ir mane išgirdo tik iš skardaus 
Juoko, kurio nebūčiau galėjęs sulaikyti net grasinamas mir- 
timi. Aš vis tebekvatojau. Net tada, kai jis paleido savo au- 
ką ir pašoko ant kojų, aš juokiausi taip garsiai, kad negir- 
dėjau jo keiksmų ir grasinimų, pasipylusių ant manęs. 

— Ko jums čia reikia? - buvo pirmieji jo žodžiai, kuriuos 
aš supratau. — Ko jums čia reikia? 

— Na, o man neverta jūsų to klausti, pone Gajarai. Aš ir 
pats matau, ko jums reikia. Cha cha cha! 

- Aš jus klausiu, - pakartojo jis dar pikčiau: - Ko j a 
čia reikia? 

— Man nieko nereikia, pone, - atsakiau vis taip pat pa- 
šaipiai, — teisingiau bus pasakius, mano reikalas nepana- 
šus į jūsų. 

Ši užuomina, regis, sukėlė jam įsiūtį. 

— Jei taip, tai kuo greičiau iš čia išsinešdinsite, tuo bus 
geriau! — suriko jis, rūsčiai suraukęs antakius. 

- Kam geriau? - paklausiau aš. 

— Jums! - atsakė jis. 

Mano kantrybė jau baigė išsekti, nors vis dar tvardžiausi. 

— Pone, - tariau prieidamas visai arti, - pirmą kartą gir- 
džiu, kad panelės Bezanson namai priklauso Dominikui 
Gajarui. Jei taip būtų, aš daug mažiau gerbčiau šitą šventą 
židinį. Jūs jo visai negerbiate. Įžeidėte jauną merginą, šitą 
jauną ledi, nes ji šio vardo verta ne mažiau už pačią kilmin- 
giausią moterį jūsų šalyje. Aš savo akimis mačiau, kaip ne- 
dorai jūs elgėtės, ir girdėjau niekšingus jūsų pasiūlymus... 

Gajaras krūptelėjo, bet nepasakė nė žodžio. Aš kalbė- 
jau toliau: 

— Jūs ne džentelmenas, pone, ir nesate vertas susitikti 
su manimi kaip lygus, su ginklu rankoje. Šių namų šeimi- 
ninkės dabar nėra. Jūs čia esate toks pat svečias kaip ir aš. 
Taigi duodu jums žodį: jei neišsinešdinsite iš čia per de- 
šimt sekundžių, aš kirsiu jums vytiniu! 

Aš kalbėjau ryžtingai ir šaltai. 

Gajaras matė, kad nejuokauju ir ketinu ištesėti savo žodį. 

- Jūs man brangiai už tai užmokėsite! - sušnypštė jis. — 
Ir pamatysite, kad mūsų šalyje šnipams vietos nėra. 

— Lauk! 

— Ojūs, sektinas dorovingosios kvarteronės pavyzdy, — 
pridūrė jis piktai žvilgtelėjęs į Aurorą, - atsiminkite: ateis 
diena, kai būsite ne tokia skrupulinga. Tada neturėsite to- 
kio malonaus gynėjo. 

— Dar žodis - ir... 

Aš užsimojau vytiniu, bet Gajaras nelaukė smūgio ir sku- 
biai šmurkštelėjęs pro duris nusileido nuo verandos. Aš 

išsekiau paskui jį norėdamas įsitikinti, ar jis tikrai išėjo. 
Pasiekęs verandos kraštą pažiūrėjau į sodą. Staiga pakilęs 
paukščių klegesys rodė, kad kažkas skverbiasi pro krūmus. 

Palaukiau, kol atsidarė vartai. Netrukus virš tvoros pa- 
sirodė keliu einančio žmogaus galva. Aš tuoj pažinau nu- 
tvertą gundytoją. 

Bet vos tik nusigręžiau nuo jo ir pasukau į svetainę, 
bematant jį užmiršau. 


XXV SKYRIUS 
Neapsakoma laimė 


Visada malonu, kai jums kas nors reiškia dėkingumą, 
bet šimtą kartų maloniau jį įskaityti mylimosios akyse ir 
girdėti iš mylimų lūpų! 

Kai įėjau į kambarį, mano širdis plazdėjo nuo džiugaus 
jaudulio. Aurora puolė man dėkoti kuo jausmingiausiais 
ir karščiausiais žodžiais. Ir nespėjau jai atsakyti, nespėjau 
ištiesti rankos ir jos sulaikyti, ji pribėgo prie manęs ir sū- 
klupo ant kelių. Ji man dėkojo iš visos širdies. 

— Stokite, brangioji Aurora! — sušukau aš ir paėmęs jai 
už rankos nuvedžiau prie sofos. - Mano poelgis nėra to 
vertas. Kiekvienas manim dėtas būtų padaręs tą pat. 

— Ak pone, anaiptol ne kiekvienas! Jūs nepažįstate šios 
šalies. Kas čia užtars vargšę belaisvę? Riteriška garbė, ku- 

ria čia taip mėgstama didžiuotis, netaikoma mums. Mes, 
visų niekinama gentis, esame už garbės ir globos įstatymų 
ribų. Ak kilnusis svetimšali! Jūs net nenujaučiate, kiek aš 
jums skolinga! 

— Nevadinkite manęs svetimšalių, Aurora! Tiesa, mums 
retai tekdavo pasikalbėti, bet mes taip seniai pažįstame vie- 
nas kitą, kad jūs neturite manęs laikyti svetimu. Aš norė- 
čiau, kad jūs į mane žiūrėtumėte kaip į artimą žmogų. 

- Artimą? Aš jūsų nesuprantu, pone! — Didelės rudos 
jos akys į mane žiūrėjo nebyliai klausdamas. 

— "Taip, kaip į artimą... Aš noriu pasakyti, Aurora, kad 
jūs neturite manęs saugotis, kad jūs galite būti man nuo- 
širdi ir mane laikyti savo draugu, broliu. 

— Ką jūs, pone! Jus —- savo broliu? Jūs esate baltasis, 
džentelmenas, kilmingas, apsišvietęs! O aš... O Dieve! Kas 
aš? Vergė... Vergė, kurią kiekvienas gali įžeidinėti. Dieve, 
Dieve, kam Tu man skyrei tokią sunkią dalią! - Ir ji ranko- 
mis užsidengė veidą. | | 

— Aurora! - sušukau aš; jos nusiminimas teikė man vil- 
čių. - Aurora, paklausykite manęs. Išklausykite jūsų drau- 
go, jūsų... 

Ji atitraukė rankas nuo veido ir pakėlė galvą. Ašarų ku- 
pinos jos akys įdėmiai pasižiūrėjo į manąsias, ir aš vėl jose 
įskaičiau klausimą. 

Tą akimirką man dingtelėjo mintis: „Ar ilgai būsime 
vieni? Mums gali kas nors sutrukdyti. Ir aš nebeturėsiu 
kitos progos su ja pasikalbėti. Negaliu gaišti nė akimirkos. 
Privalau jai viską pasakyti dabar“. 

— Aurora, — pradėjau aš, - mudu pirmą kartą likome 
vieni. Aš labai laukiau šio susitikimo. Noriu jums pasakyti 
keletą žodžių — tik jums vienai. 

— Man.vienai, pone? Apie ką? 

— Aurora, aš jus myliu! 

— Mane? Ak pone, tai neįmanoma! 

— Ne tik įmanoma, Aurora, - tai tiesa. Išklausykite ma- 
nęs. Aš jus pamilau iš pirmo žvilgsnio, net dar anksčiau, 
nes jūs mano širdyje buvote dar prieš tai, negu suvokiau, 
kad jus esu matęs... Nuo tos akimirkos jus pamilau tyra ir 
karšta meile, O ne ta žema aistra, kurią ką tik atstūmėte. 
Vien tik šitas jausmas liepsnoja mano širdyje. Dieną ir naktį 
tik apie jus galvoju, Aurora! Aš jus matau sapne ir visą 
dieną širdyje nešiojuosi jūsų paveikslą. Nemanykite, kad 
mano meilė šalta, nors aš dabar taip blaiviai kalbu su ju- 
mis. Turiu tvardytis. Aš atėjau pas jus tvirtai, apgalvotai 
pasiryžęs, štai kodėl galiu ramiai kalbėti apie savo meilę. 
Aš jau jums sakiau, Aurora, kad myliu jus. Ir kartoju: my- 
liu jus visa širdimi, visa siela! 

— Jūs mylite mane? Ak, vargšė mergaitė! 

Pastarieji jos žodžiai nuskambėjo taip keistai, kad aš ne- 
jučiom nutilau. Atrodė, kad šis sielvartingas šūksnis mi- 
nėjo ne ją, o kurią nors kitą. 

— Aurora, — kalbėjau toliau, — aš viską jums pasakiau. 
Buvau jums nuoširdus. Būkite ir jūs man atvira. Sakykite, 
ar mylite mane? 

Šį klausimą būčiau pateikęs su didesne baime, jei nebū- 
čiau buvęs beveik tikras, kad susilauksiu palankaus atsakymo. 


147 


Mes sėdėjome šalia kits kito ant žemos sofos. Dar ne- 
spėjęs baigti, pajutau, kaip ploni jos piršteliai palietė ma- 
no ranką ir švelniai ją suspaudė. Kai aš nutilau, jos galvelė 
nusviro man ant krūtinės, ir ji sušnibždėjo: 

— Ir aš... iš pirmo žvilgsnio! 

„Mano rankos apsivijo aplink jos liemenį, ir keletą mi- 
nučių mudu sėdėjome tylėdami. "Tikrai meilei nereikia 11- 
gų kalbų. Karštas bučinys, gilus žvilgsnis, švelnus rankos 
paspaudimas, apsikabinimas suprantami be žodžių. Ilgą 
laiką mudu keitėmės tik nerišliais šūksniais. Buvome per 
daug laimingi, kad būtume galėję kalbėti. Mes tylėjome — 
kalbėjo mudviejų širdys. 

"Iačiau dar buvo ne laikas ir ne vieta mėgautis meilės 
džiaugsmais, ir veikiai atsargumas mane privertė atsipeikėti. 

Reikėjo dėl daug ko susitarti ir apsvarstyti tolesnius pla- 
nus, kad būtų sutvirtinta ką tik pražydusi mūsų laimė. Ži- 
nojome, kokia bedugnė mus skiria šiuo metu. Supratome, 
kad reikės nueiti ilgą ir erškėčiuotą kelią, kol pasieksime 
laimės viršūnę. Nors ir džiaugėmės šios akimirkos laime, 
mūsų ateitis buvo tamsi ir kupina pavojų. Neramios min- 
tys greitai išblaškė saldžias mūsų svajones. 

Dabar Aurora nebebijojo mano meilės. Ji niekad nebū- 
tų pagalvojusi, kad aš ją galėčiau apvilti. Ji neabejojo, kad 
ją noriu vesti. Meilė ir dėkingumas jai įteigė visišką pasiti- 
kėjimą manimi, ir mes kalbėjomės taip atvirai, kaip kalba- 
masi tik po ilgos draugystės. Bet reikėjo skubėti. Kiekvie- 

ną akimirką kas nors galėjo mums sutrukdyti. Mes neži- 
nojome, kada vėl susitiksime. Reikėjo viską nutarti labai 
trumpu laiku. 

Aurorai paaiškinau savo padėtį: už kelių dienų turėjau 
gauti pinigų, kurių, tikiuosi, užteks įvykdyti sumanymui. 
Kokiam sumanymui? Išpirkti savo nuotakai! 

— O tada, - baigiau aš, - mums, Aurora, beliks tik susi- 
tuokti! 

— Deja! - atsakė ji atsidususi. — Jei net būčiau laisva, 
mudu negalėtume čia susituokti. Argi nežinote, kad žiaurus 
įstatymas mus persekioja net tada, kai mes laikomi laisvi? 

Aš pakraipiau galvą. 

— Mudu negalėsime susituokti, :— kalbėjo ji liūdnai, - 
kol jūs prisieksite, kad jūsų gyslomis taip pat teka Afrikos 
kraujas. 

Sunku patikėti, kad toks įstatymas galiotų krikščioniš- 
koje šalyje. 

— Negalvokite apie tai, Aurora, - tariau aš stengdamasis 
ją nuraminti. - Man nieko nereiškia duoti tokią priesaiką. 
Aš ištrauksiu auksinį smeigtuką iš jūsų plaukų, pradursiu 
štai šitą mėlyną gyslelę gražiojoje jūsų rankelėje, išgersiu 
lašą jūsų kraujo ir duosiu reikalaujamą priesaiką! 

Aurora nusišypsojo, bet netrukus jos veidas vėl apsi- 
niaukė. 

— Gana, brangioji Aurora! Vykite šalin liūdnas mintis! 
Kam mums tuoktis būtinai čia?. Mes galime išvykti į kitą 
vietą. Yra kitų šalių, tokių pat puikių kaip Luiziana, ir baž- 
nyčių, tokių pat gražių kaip Archangelo Gabrieliaus ka- 

tedra, kur mudu galėsime susituokti. Išvažiuosime į šiaurę, 
į Angliją, Prancūziją - vis tiek kur. Tegu tai jūsų nebaugina! 

— Mane baugina ne tai. 

— O kas gi, mieloji? 

— Ak, aš bijau... 

— Nebijokite, sakykite man. 

— Kad jums nepavyks... 

— Kas nepavyks, Aurora? 

- Tapti mano šeimininku... pirkti mane!.. 

Ir vargšelė nuleido galvą, tarsi drovėdamasi savo padė- 
ties. Karštos ašaros pabiro jai iš akių. 

— Kodėl jūs taip manote? 

- Iodėl, kad daugelis norėjo 1mane nupirkti. Siūlė daug 
pinigų, daug daugiau negu jūs manote, bet iš to nieko ne- 
išėjo: mano šeimininkė jiems nepardavė manęs. Oi, kaip 
aš būdavau dėkinga panelei Eženei! Ji visada mane apgin- 
davo. Nenorėdavo skirtis su manimi. Kokia aš tada būda- 
vau laiminga! Bet dabar... dabar visai kas kita. Dabar vis- 
kas atvirkščiai. | 

— Na, tai aš duosiu dar daugiau. Atiduosiu visą savo 
turtą. Manau, tiek užteks... Anksčiau jus norėdavo pirkti 
blogais tikslais, tokiais kaip Gajaras. Jūsų šeimininkė tai 
žinojo ir todėl nesutikdavo. 

— Tas tiesa. Bet ji atsakys ir jums. Aš taip bijau! 

— Ne, aš viską prisipažinsiu panelei Eženei. Pasakysiu 
jai, kad mano sumanymai yra kuo garbingiausi. Išprašy- 
sių jos sutikimą. Ir esu tikras, kad man ji neatsakys. jei ji 


man dėkinga... 

— Ak, - sušuko Aurora, nutraukdama mano žodžius, — 
ji jums labai dėkinga, jūs net nežinote, kokia dėkinga! Ir 
vis dėlto ji niekada nesutiks, niekada! Jūs nežinote visko... 
Deja, deja! 

Jai iš akių vėl pabiro ašaros, ji palinko ant sofos, ir tan- 
kios garbanos paslėpė jos veidą nuo manęs. 

Jos žodžiai mane sudomino, ir aš buvau beprašąs pa- 
aiškinti, bet tuo tarpu subildėjo privažiuojanti karieta. Šo- 
kau prie atviro lango ir pažvelgiau virš apelsinų giraitės. 
Pro medžių viršūnes pasirodė galva, ir aš pažinau panelės 
Bezanson vežėją. Karieta atriedėjo prie vartų. 

Aš buvau toks susijaudinęs, kad nenorėjau su ja susi- 
tikti, ir skubiai atsisveikinęs su Aurora išėjau iš kambario. 
Verandoje pamačiau, kad eidamas pagrindine alėja susi- 
dursiu su panele Ežene. Žinojau, kad į arklidę galima pa- 
tekti pro šoninius vartelius, o iš ten yra takas į mišką. "Taigi 
Brindžersą galėjau pasiekti aplinkiniu keliu. Nusileidęs ve- 
randos laipteliais, aš išėjau pro tuos vartelius ir pasukau 
arklidės link. 

XXVI SKYRIUS 
Negrų kaimelis 


Netrukus buvau arklidėje, kur mano Žirgas mane pa- 
sveikino linksmu žvengimu. Scipiono ten nebuvo. 

„Jis turbūt užsiėmęs, —- pagalvojau. — Tikriausiai išėjo 
pasitikti savo šeimininkės. Nedidelė bėda, aš jo nešauksiu. 
Arklys stovi pabalnotas, o pasižabosiu jį pats. Tiktai gaila, 
kad Scipionas negaus kasdienių arbatpinigių“. Pasižabo- 
Jęs žirgą, išsivedžiau pro vartus ir įšokau į balną. 

„Kelias, kurį pasirinkau, ėjo į negrų kaimelį, o toliau per 
lauką ir tankų kiparisų mišką. Ten jį skersai kirto takas, vėl 
sukantis į paupio miškelį. Aš daug kartų buvau jojęs tuo 
taku ir gerai jį pažinojau. 

Negrų kaimelis buvo maždaug už dviejų šimtų metių 
nuo ponų namo: abipus plataus kelio stovėjo penkiasde- 
šimt ar šešiasdešimt švarutėlių trobelių. Visos jos buvo kaip 
du vandens lašai panašios viena į kitą, ir prie kiekvienos jų 
augo didelė magnolija arba gražus kinmedis tankiu vaini- 
ku ir kvapniais žiedais. "Tų medžių pavėsyje nuo ryto ligi 
vakaro dulkėse kapstėsi daugybė negriukų. Jų buvo viso- 
kio ūgio — nuo mažiukų, dar žeme tebešliaužiojančių, ligi 
ilgablauzdžių paauglių, ir įvairiausių odos atspalvių - pra- 
dedant šviesiaodžiais kvarteronais ir baigiant juodais bam- 
bara, ant kurių odos, anot amerikiečių sąmojo, „net anglis 
palieka baltą dėmę“. Jei neskaitysime storo dulkių sluoks- 
nio, niekas nedengė plikų jų kūnų, nes jie kiaurą dieną 

lakstė nuogi. Šitie juodi ir geltoni padaužos nuo ryto ligi 
vakaro kniūstėsi dulkėse prie trobelių, žaisdami cukra- 
nendrių stiebais, arbūzų Žievėmis ir kukurūzų kotais, to- 
kie pat laimingi ir be rūpesčių kaip koks nors mažas lor- 
dukas kilimais nukabinėtame vaikų kambaryje tarp brangių 
užsieninių žaislų. 

Negrų kaime jums į akis krinta prie daugelio trobelių 
susmeigtos ilgos kartys arba tvirti nendrių stiebai, ant kurių 
pamauti didžiuliai tušti moliūgai su šone pramušta skyle. 

"Tai nameliai, įtaisyti raudonosioms kregždėms, gražiau- 
sių amerikinių kregždžių rūšiai, kurią labai mėgsta čionykš- 
čiai negrai, kaip ją kadaise mėgo ir raudonodžiai šių vietų 
gyventojai. 

Jūs pamatysite, kad ant trobelių sienų kabo ilgos virti- 
nės žaliųjų ir raudonųjų ankštinių pipirų, o kai kur ryše- 
liai džiovintų vaistažolių, vartojamų „negrų medicinos“. 
Jas čia pakabino kokia nors tetulė Feba arba tetulė Kleo- 
patra, arba senelė Filisa, o labiausiai išlepintas smaližius, 
pamatęs nuostabų patiekalą, kurį gali pataisyti kiekviena 
iš jų, paėmusi ką tik minėtų raudonųjų ir žaliųjų ankščių 
ir jas uždariusi įvairiomis kvapiosiomis žolelėmis, augan- 
čiomis mažame darže prie trobelės, imtų varvinti seilę. - 

"Ant kai kurių trobelių sienų jūs pamatysite: gyvūnijos 
pasaulio atstovų kailiukus: triušio, meškėno, oposumo ar- 
ba sidabrinės lapės, kartais muskusinės žiurkės ir net „lau- 
kinės pelkių katės“, arba lūšies. Jei ant kurios nors trobe- 
lės džiūsta lūšies kailis, jos šeimininkas laikomas dienos 
didvyriu, kadangi lūšis - dabar labai retas žvėris prie Misi- 

sipės krantų. Čia jūs nepamatysite kaguaro arba danieliaus 
kailiuko; nors šie gyvūnai ir veisiasi aplinkiniuose miškuo- 
se, jie nepasiekiami negrų medžiotojui, kuriam draudžia- 
ma turėti šaunamąjį ginklą. Smulkesnius žvėrelius, apie 
kuriuos čia kalbėjome, galima medžioti ir be šautuvo, ir 
kailiai, džiūstą prie trobelių — daugelio naktinių medžiok- 
lių trofėjai, laimikis, parneštas kokio nors Cezario, Scipio- 
no, Hanibalo arba Pompėjaus. Girdėdami negrų sodyboje 
visus šiuos vardus, jūs galite vaizduotis atsidūrę senovės 
Romoje arba Kartaginoje. 

"Tačiau šiems skambiais vardais besivadinantiems žmo- 
nėms neleidžiama laikyti tokio pavojingo ginklo kaip ka- 
rabinas. Medžioklėje jie gali pasikliauti tik savo vikrumu; 
jų ginklas tik lazda ir kirvis, o vietoj medžioklinio šuns — 
paprastas sargis. Daugybė šios veislės atstovų voliojasi dul- 
kėse kartu su negriukais ir, matyt, jaučiasi ne mažiau lai- 
mingi už juos. Medžioklės trofėjai ant namų sienų kabina- 
mi.ne kaip puošmena. Ne, jie pakabinami džiūti, o paskui 
jų vietą užims kiti, o šie bus nunešti parduoti. Sekmadie- 
nį, kai dėdė Siras arba Zipas, dėdė Henis arba Pompas, 
šventadieniškai apsitaisę, eis į miestą, kiekvienas iš jų pasi- 
1ms po ryšulį kailiukų. Jie užsuks paplepėti pas krautuvi- 
ninką, tas jiems išmes „piką“!? už muskusinę žiurkę, „bi- 
tą“ (ispaniškąjį realą) už meškėną ir „ketvirtuką“ už lapę 
arba „katę“, o paskui keturi seni medžiotojai už gautas mo- 
netas pirks keturioms namie likusioms tetulėms įvairiau- 
sių lauktuvių; tos „gėrybės“ paskanins kasdienį ryžių da- 
vinį su kiauliena, kurią negrai gauna plantacijoje. 

Tai tokia nesudėtinga negrų sodybos ekonomika. 

Jėję į negrų kaimą (negrų kaimelį didelėje plantacijoje 
tikrai galima pavadinti kaimu), jūs patys savo akimis galite 
stebėti šias jo gyvenimo smulkmenas. Jos matyti ir nepri- 
tyrusiai akiai. 

Dar jūs pamatysite nuošaliai stovintį prievaizdo namą. 
Bezansonų dvare jis stovėjo kaimelio krašte, fasadu į vieškelį. 

Žinoma, namas buvo su pretenzijomis į architektūrą: 
dviaukštis, su žaliuzėmis ant langų ir veranda. 

Neaukšta tvora jį saugojo nuo negrų vaikų įsibrovimo, 
tačiau bijodami paragauti šikšninio vytinio jie ir be tvoros 
nebūtų kėlę ten kojos. | 


+++ 

Kai prijojau prie kaimelio, man tuoj į akis krito jo savo- 
tiškumas; prievaizdo namas, prasikišęs pro mažutes pir- 
keles, rodos, jas saugojo ir ganė tarsi perekšlė višta savo 
viščiukus. 

Didelės raudonos kregždės lyg strėlės nardė šen ir ten, 
akimirksnį sustingdavo prie moliūginių savo namelių an- 
gos ir linksinai krykšdamos „vyt vyt, vyt vyt“ nulėkdavo 
šalin. Kinmedžio ir magnolijos aromatas toli sklido aplink. 

Prijojęs dar arčiau, išgirdau klegant daugybę balsų: vy- 
riškų, moteriškų ir vaikiškų su negrų kalbai būdinga into- 
nacija. Maniau išvysiąs jau ne kartą matytą paveikslą — vy- 
rai ir moterys dirbinėja įvairius namų darbus: vieni, susėdę 
prie savo pirkelių po medžiais, ilsisi po sunkių lauko dar- 
bų (o šiuo metu jie jau baigti) arba susirinkę būreliais, links- 

mai šnekučiuojasi; kiti prie slenksčio taiso žvejybos tink- 
lus arba kilpas, kuriomis tikisi pagauti „didžiąją katę“ ar- 
ba tylioje nerijoje sužvejoti „buivolžuvę“; kai kurie vyrai 
skaldo malkas, jas traukdami iš bendros didelės pliauskų 
krūvos, o ilgakojai paaugliai neša į trobeles, kur juodosios 
tetulės verda vakarienę. 

Šis patriarchalinis vaizdas man įteigė mintį, kad „vien- 
valdystė“ kaime turi tam tikių privalumų, jei ne vergval- 
džio pavidalu, tai bent jau tokia, kaip ją sukūrė Rapas" ir 
„socialekonomistai“. 

„Kaip tik esant tokiai santvarkai galima išsiversti be pai- 
naus valstybės aparato, — tariau aš sau. - Kaip viskas čia 
paprasta, miela ir tikslinga!“ 

"Taip, Žinoma. Bet aš išleidau iš akių vieną aplinkybę — 
žmogaus prigimties netobulumą: išleidau galimybę, tikimy- 
bę, deja, dažniausiai būtinybę - patriarcho virtimą despotu. 

Bet kas čia? Skardus balsas... tikriau, riksmas. 

Džiaugsmo riksmas? Ne, atvirkščiai, jame girdėti skaus- 
mas. [ai liguistas vaitojimas, mirštamas kančios riksmas. 
Kiti mano ausis pasiekę garsai buvo kupini jaudulio, net 
pikti ir atrodė nepanašūs į paprastą kaimo klegesį. 

Aš paspaudžiau pentinais savo arklį ir šuoliais nulėkiau 
į kaimą. 

XXVII SKYRIUS 
„Velnio dušas“ 


Po kelių sekundžių įjojau į platų kelią tarp dviejų eilių 
trobelių ir įtempęs pavadžius apsidairiau. 

Vaizdas, kurį pamačiau, akimirksniu išblaškė mano pa- 
triarchalinės idilijos svajones. Išvydau tironijos ir kankini- 
mų paveikslą - tragišką vergų gyvenimo sceną. 

Pačiame sodybos pakraštyje, šalia prievaizdo namo, už 
tvoros, buvo matyti didelė troba — cukraus virykla. Apsup- 
tas tvoros, stovėjo didžiulis dešimties pėdų aukščio siur- 
blys su vandens nuolaja viršutiniame gale. Siurblys teikė 
vandenį cukraus viryklai, į kurią vanduo tekėjo siauru lo- 
viu. Po siurbliu buvo padaryta kelių pėdų aukščio pakyla, 
kad vandenį pumpuojąs žmogus galėtų pasiekti jo rankeną. 

Aš tuoj atkreipiau dėmesį į tą pakylą, kadangi vyrai ją 
buvo apsupę ankštu ratu, o moterys ir vaikai, aplipę tvorą, 
žiūrėjo į tą pusę. 

Visi susirinkusieji buvo niūrūs ir prislėgti, jų veiduose at- 
sispindėjo gailestis ir baimė. Girdėjau, kaip jie murmėjo, šūk- 
čiojo ir šniurkščiojo, iš visko buvo numanu, kad jie kažką 
užjaučia, kad kažkas kenčia. Mačiau rūsčiai surauktus anta- 
kius, rodančius keršto troškimą. Bet tokių buvo tik vienas ki- 
tas; daugumos veiduose atsispindėjo siaubas ir nuolankumas. 

Buvo aišku, kad riksmas sklinda iš būrelio, stovinčio 
aplink siurblį, ir pažvelgęs tenai tuojau viską supratau. Čia 
buvo baudžiamas kažkuris vergas. 

Į krūvą susispietę Žmonės užstojo nuo manęs nelaimin- 
gąjį, bet virš jų galvų, ant pakylos, aš pamačiau ligi pusės 
nuogą negrą Gabrielių, iš visų jėgų pumpuojantį vandenį. 

Gabrielius — aukštas ir labai stiprus negras bambara; jo 
pečiuose buvo išdeginta po „Karališkąją leliją“. Tas nuož- 
maus veido žmogus, kaip man pasakojo žmonės, buvo žiau- 
rus ir šiurkštus; jo bijojo ne tik negrai, bet netgi baltieji, 
kuriems kada nors teko su juo susidurti. Dabar buvo 
baudžiamas ne jis — atvirkščiai, jis, matyt, ėjo kankintojo 
pareigas. 

"Taip, šita bausmė buvo tikras kankinimas, tą aš gerai 
žinojau. 

Vandens nutekamasis lovys buvo nustumtas į šalį; auka 
stovėjo po siurbliu, toje vietoje, kur liejosi vandens čiurkš- 
lė. Nelaimingasis taip stipriai buvo pririštas prie kuolų, 
kad negalėjo pasijudinti, ir vandens čiurkšlė be pertrūkio 
pliaupė jam ant pakaušio. 

„Ir čia kankinimas?“ - paklausite. "Turbūt jūs netikite? 
Manote, kad čia ne taip jau skausminga? Paprasta maudy- 
nė, šalias dušas — ir nieko daugiau! 

Jūsų tiesa. Iš pat pradžių tai tik šaltas dušas, bet to- 
liau... Patikėkite, srovė ištirpinto švino arba dažni smūgiai 
į galvą kirvapente suteiks ne daugiau skausmo negu ta be 
paliovos krintanti vandens srovė. "Tai nepakenčiama kan- 
kynė, žiauri kankynė! Ne veltui ji praminta „velnio dušu |! 

Bet štai vėl mirštamos kančios riksmas, nuo kurio krau- 


jas stingsta gyslose. 

Kaip jau minėjau, iš pradžių nemačiau to kankinimo 
aukos. Bet kai prijojau arčiau, negrai paskubom atsitrau- 
kė, tartum norėdami mane padaryti šio įvykio liudytoju. 
Visi jie mane pažinojo ir veikiausiai buvo pastebėję, kad aš 
iš visos širdies užjaučiu bedalę jų giminę. 

„Dabar aš išvydau baisią sceną; ją pamatęs krūptelėjau. 
Buvo kankinamas aukštas, tamsus negras. Šalia apsikabi- 
nusios stovėjo senyva mulatė ir jaunutė mergaitė - motina 
ir duktė — ir graudžiai verkė. Aš girdėjau jų riksmus ir rau- 
das, nors garsiai pliaupė vanduo ir mus skyrė nemažas 
nuotolis. Aš jas pažinau iš pirmo žvilgsnio: tai buvo mažu- 
tė Chloja ir jos motina! 

Aš greitai pažvelgiau į nelaimingąją auką. Vandens sro- 
vė krito jam ant galvos ir lyg stora uždanga dengė jo veidą, 
bet iš didelių kaip sparnai į šalis atsikišusių ausų tuoj jį 
pažinau. "Tai buvo Scipionas. 

Ir vėl išgirdau mirštamos kančios riksmą, tokį gailų ir 
ilgą, tartum jis būtų ėjęs iš jo širdies gelmių. 

Aš nelaukiau, kol jis nutils. Nuo kankinio mane skyrė 
lentinė tvora. Na ką gi? Nė akimirkos negaišdamas, pasu- 
kau arklį norėdamas duoti jam įsibėgėti, spustelėjau pen- 
tinais, ir jis kaip paukštis perskrido tvorą. Nesustodamas 
ir nenulipdamas nuo arklio, aš prilėkiau prie pakylos, pa- 
kėliau vytinį ir plačiai užsimojęs šmaukštelėjau Gabrieliui 
per pliką nugarą. Negras aiktelėjo, paleido siurblio ranke- 
ną, tartum ji būtų buvusi padaryta iš karštos geležies, ir 
nušokęs nuo pakylos kaukdamas nudūmė į savo trobelę. 

Negrų būryje pasigirdo pritarimo šūksniai, bet mano 
arklys, įkaitintas netikėto šuolio, prunkštė ir veržėsi į prie- 
kį, tad praėjo kelios minutės, kol jį nuraminau. Dabar aš 
pastebėjau, kad negrai staiga nuščiuvo, pritarimo šūksniai 
nutilo ir įsigalėjo nejauki tyla. Išgirdau, kaip tie, kurie sto- 
vėjo arčiau, murmėjo, kad pasisaugočiau, tarsi būgštau- 
dami dėl manęs. Kažkas riktelėjo: 

“ - Larkinas, Larkinas! Saugokitės, masa! Jis eina čionai! 

"Tuo tarpu man už nugaros kažkas bjauriai susikeikė. 
Aš atsigręžiau. Taip, tai buvo prievaizdas. | 

Jis ką tik buvo išėjęs pro užpakalines savo namo duris; 
visą tą laiką pro savo langą stebėjo kankinimą. 

Man ligi tol nebuvo tekę su juo susidurti. Prie manęs 
artinosi šiurkštaus ir Žiauraus veido žmogus, dabitiškai, 
bet neskoningai apsirengęs, rankoje laikydamas sunkų rim- 
bą. Jis visas buvo pabalęs iš pykčio ir, matyt, ketino mane 
pulti. Aš neturėjau kitokio ginklo kaip tik ploną vytinį, bet 
pasiruošiau gintis. 

Larkinas bėgo svaidydamas baisius keiksmus. 

Pasiekęs mano arklį, jis sustojo ir subliuvo: 

— Kaip tu drsti, velniai tave parautų, kišti nosį ne į savo 
reikalus? Kas tu toks, kad tu prasmegtum?! Argi tu... 

Staiga jis nutilo šaukęs ir įsmeigė į mane akis. Aš žiūrė- 
jau į jį taip pat nustebęs, nes pažinau savo priešą iš garlai- 
vio. "Tai buvo didvyris su medžiokliniu peiliu! Tą pat aki- 
mirką ir jis mane pažino. Jį apstulbino ši staigmena, bet 
tuoj atsikvošėjo. 

— Prasmek į pragarą! — suriko jis, dar labiau įsiutęs. — 
Tai tu čia? Velnio pagaikšti! Aš tau turiu šio to geresnio! 

"Tardamas šiuos žodžius, jis išsitraukė iš kišenės pisto- 
letą ir atlaužė gaiduką, taikydamas man į krūtinę. 

Aš buvau raitas, ir mano arklys nestygo vietoje, kitaip 
prievaizdas būtų tuoj šovęs į mane; bet kai pistoletas blyks- 
telėjo jo rankoje, arklys pasistojo piestu ir savimi uždengė 
mane. 

Kaip jau sakiau, aš neturėjau daugiau jokio ginklo, tik 
vytinį. Laimė, tas vytinis buvo stiprus, sunkiu kaustytu ko- 
tu. Aš greitai jį apgręžiau rankoje ir, kai priekinės mano 
arklio kojos vėl palietė žemę, smarkiai spustelėjau jam į 
šonus pentinais: jis liuoktelėjo milžinišką šuolį į priekį. Da- 
bar atsidūriau tiesiai priešais savo priešininką; kai arklys 
pašoko, Larkinas pasitraukė atbulas ir nesuspėjo iš naujo 
nusitaikyti. Kol jis vėl atkišo į mane pistoletą, aš iš visų 
Jėgų kirtau jam į galvą vytinio kotu, ir jis dvilinkas griuvo 
žemėn. Virsdamas paspaudė gaiduką, bet, laimė, kulka 
įsmigo į Žemę tarp mano arklio kanopų, nieko nekliudžiu- 
si. O pistoletas nulėkė į šalį ir nukrito netoli jo. 

Man iš tikrųjų pasisekė: aš laiku paspaudžiau penti- 
nais arklį, ir jis padarė tikslų šuolį. Jei būčiau nepataikęs, 
man nebūtų pavykę dar kartą jam smogti. Pistoletas buvo 
dvivamzdis, be to, vėliau pasirodė, kad Larkinas turėjo ir 
antrą tokį pat. 

Prievaizdas gulėjo nejudėdamas lyg negyvas ir aš pra- 
dėjau bijoti, kad nebūčiau jo užmušęs. Dėl to man būtų 
tekę skaudžiai nukentėti. Nors jo neužpuoliau, o gyniau- 
si, bet kas galėjo tai įrodyti? Visi aplinkiniai, kartu paimt, 
kaip liudytojai neatstojo nė vieno baltojo, o jau šiuo atveju 
jie visiškai nieko nereiškė. Imant dėmesin mūsų susikirti- 

mo priežastį, jie savo liudijimu greičiau galėjo man pakenk- 
ti negu padėti. "Taip, kebli padėtis... 

Nusėdęs nuo arklio, aš priėjau prie žemėje gulinčio Lar- 
kino, kurį buvo apstoję negrai. Jie prasiskyrė ir davė man 
kelią. Atsiklaupęs apžiūrėjau jo galvą. Oda buvo prakirsta, 
ir iš žaizdos tekėjo kraujas, bet kiaušas nebuvo sužalotas. 

Tuo įsitikinęs aš nusiraminau. Ir tikrai, nespėjau dar 
nė atsistoti, lengviau atsidusęs pamačiau, kad Larkinas, 
kurį negrai šlakstė šaltu vandeniu, pradeda atsipeikėti. Da- 
bar aš pamačiau jo užantyje antrą pistoletą. Ištraukiau jį, 
paėmiau tą, kuris gulėjo ant žemės, ir įsikišau juos sau. 

— Kai jis atsigaus, pasakykite, - tariau, - kad jei susima- 
nys mane užpulti antrą kartą, aš irgi turėsiu ginklą. 

Paskui paliepiau nunešti Larkiną namo, o pats ėmiau 
rūpintis jo auka. Vargšas Scipionas! Jis iškentė tokias bai- 
sias kančias, kad dar ilgai negalėjo man paaiškinti, už ką 
taip rūsčiai buvo nubaustas. Bet kai pagaliau jis papasako- 
jo, kaip viskas buvo, kraujas užvirė mano gyslose iš pasi- 
pikūnimo. 

Scipionas užtiko Larkiną už kaimo palei daržinę, į ku- 
1ią Šis tempė mažąją Chloją; mergaitė klykė ir stengėsi iš- 
trūkti. Suprantama, pasipiktinęs tėvas stojo ginti dukters 
ir sudavė prievaizdui. Už tai, pagal įstatymą, negrui buvo 
galima nukirsti ranką. Bet baltasis niekšas pabijojo garsin- 
ti šį įvykį nenorėdamas pakenkti pats sau ir teisėtą bausmę 
pakeitė savarankišku kankinimu po siurbliu. 

Išgirdęs šią bjaurią istoriją, aš norėjau grįžti į plantaci- 
ją, viską papasakoti panelei Bezanson ir ją įtikinti, jog bū- 


162 


tina atsikratyti šiuo niekšu, nors ir kaip jai tas būtų nenau- 
dinga. Bet apsvarstęs pakeičiau savo sumanymą. Pagalvo- 
jau, kad bus geriau nueiti rytoj rytą ir vienu kartu sutvar- 
"kyti ir kitą reikalą, kuris man buvo daug svarbesnis. 
„Aš galiu pradėti kalbą apie vargšą Scipioną, - pagalvo- 
jau. - Tai bus įžanga į daug svarbesnę temą“. 
Pažadėjęs senajam savo bičiuliui užtarti jį, šokau į balną 
ir leidausi į kelią, lydimas karštai man dėkojančių negrų. 
Kol per kaimą jojau žingine, moterys ir paauglės mer- 
gaitės bėgo iš trobelių ir graibstydamos už kilpsaičių bu- 
čiavo man kojas. 
Akimirką net buvau užmiršęs karštą savo meilę, visą tą 
laiką liepsnojančią širdyje. Jos vietą užėmė rami, saldi lai- 
mė, laimė, kad jaučiausi atlikęs gerą darbą. 


- 


XXVIII SKYRIUS 


Gajaras ir Bilis Banditas 

Palikęs negrų kaimelį, aš nusprendžiau joti aplinkiniu 
keliu. Dabar panelė Bezanson tikriausiai sužinos, kad bu- 
vau apsilankęs jos plantacijoje, ir nesvarbu, ar ji mane pa- 
matys iš savo namų. Buvau įsikarščiavęs ne mažiau už sa- 
vo žirgą, ir mums nieko nereiškė nugalėti bet kokią kliūtį. 
Taigi pasukau atgal, peršokau dvi ar tris tvoras, perbridau 
medvilnės lauką ir išjojau į pakrantės vieškelį. 

Netrukus mano žirgas nurimo, ir aš ėmiau joti lėčiau, 
galvodamas apie ką tik įvykusį atsitikimą. 

Buvau tikras, kad Gajaras šį niekšą įtaisė plantacijoje 
kažkuriuo slaptu tikslu. Ar jie. anksčiau buvo pažįstami, 
negalėjau pasakyti, bet tokie žmonės instinktyviai suran- 
da ir iš pirmo žodžio supranta vienas kitą; visai galimas 
daiktas, kad Gajaras pasirinko jį tik nuskendus laivui. 

Garlaivyje, spręsdamas iš to, kaip azartiškai Larkinas 
ėjo lažybų, maniau, kad jis paprasčiausias sukčius; gali- 
mas daiktas, kad pastaruoju metu jis iš to ir gyveno. Ta- 
čiau neabejotina, kad jam ir anksčiau buvo tekę „gainioti“ 
negrus; šiaip ar taip, jis šiame darbe nebuvo naujokas. 

Keista, kad tiek laiko jis ištarnavo plantacijoje ir apie 
mane nieko nežinojo. Beje, tą galima paaiškinti labai pa- 
prastai: kol gyvenau pas panelę Eženę, jis nė karto su ma- 
nimi nesusitiko. Be to, turbūt nė nenumanė, kad ji - ta 
pati dama, kurios gelbėjimosi juostą jis norėjo išplėšti. Ši 
prielaida buvo visiškai pagrįsta, nes laive buvo ir daugiau 
moterų, kurios gelbėjosi kibdamos į kėdes, krėslus ir kamš- 
tines juostas. Veikiausiai jis nematė panelės Eženės, kol ji 
nušoko į vandenį, 11 todėl dabar negalėjo jos pažinti. 

Mano ligos priežastį žinojo tik panelė Eženė, Aurora ir 
Scipionas, kuriam buvo įsakyta neplepėti apie tai negrams. 
Be to, prievaizdas, kaip naujas žmogus plantacijoje, beveik 
nematė savo šeimininkės ir visus nurodymus gaudavo iš 
Gajaro; kita vertus, jis buvo tamsus ir bukaprotis bernas. 

Veikiausiai iki mūsų susidūrimo jis ir nenujautė, kad aš 
esu buvęs jo priešininkas laive, o Eženė Bezanson - ta pati 

dama, kurią jis vijosi. Žinoma, jis girdėjo, kad aš gyvenu 
plantacijoje, bet manė, kad esu paprastas avariją patyru- 
SiO garlaivio keleivis, sužeistas arba nuplikytas, kurių labai 
daug buvo surasta krante; paupy beveik nebuvo nė vieno 
namo, kuriame nebūtų radęs prieglobstį sužeistas arba vos 
nepaskendęs žmogus. Be to, jis buvo labai užsiėmęs savo 
reikalais, arba, tikriau, Gajaro reikalais, nes aš neabejojau, 
kad juos sieja kažkoks slaptas sąmokslas. Nors ir baisus 
kietakaktis, jis turi ypatybių, kurias jo šeimininkas galėjo 
vertinti labiau už protą ir kurių pats neturėjo: žiaurią jėgą 
ir įžūlumą. Žinoma, jis Gajarui buvo reikalingas, kitaip šis 
nebūtų čia jo laikęs. Dabar jis mane pažino ir, matyt, ne- 
greit užmirš. Ar ieškos progos man atkeršyti? Taip, neabe- 
jotina, bet veikiausiai kaip nors slaptai, niekšiškai. Aš ne- 
maniau, kad jis mane puls atvirai. Buvau tikras, kad jis 
jaučiasi nugalėtas ir manęs bijo. Man jau buvo tekę sutikti 
tokių žmonių, ir žinojau, kad pralaimėję jie tuoj pabruka 
uodegą. Tai buvo ne drąsuolis, o akiplėša. 

Aš nebijojau atviro užpuolimo. Bet man galėjo grėsti 
kerštas iš pasalų, o galbūt ir įstatymo persekiojimas. 

Tikriausiai jūs nustebsite, kad pagalvojau apie įstaty- 
mą? O vis dėlto pagalvojau, ir tam turėjau pagrindą. 


**x* 

Sužinojęs slaptus Gajaro tikslus, išaiškinęs niekšiškus 
jo kėslus suvilioti Aurorą ir susidūręs su Larkinu, supra- 
tau, kad atėjo metas veikti. Mane apėmė baimė, ir aš nu- 
sprendžiau, kad kuo greičiau turiu pasikalbėti su panele 

Bezanson apie tai, kas labiausiai mane jaudino, - apie Au- 
roros išpirkimą. Dabar, kai mudu su Aurora prisipažino- 
me vienas kitą mylį ir, teisybę sakant, susižadėjome, nebu- 
vo galima tuščiai gaišti nė vienos valandos. 

Aš buvau beketinąs joti atgal ir jau sukau savo arklį, bet. 
vėl sudvejojau. Mane apėmė abejonės. Aš vėl apgręžiau ar- 
klį 17 nujojau į Brindžersą pasiryžęs grįžti rytoj anksti rytą. 

Įjojęs į miestelį, pasukau tiesiai į viešbutį. Savo kamba- 
ryje ant stalo radau laišką su čekiu dviem šimtams svarų 
sterlingų. Man jį atsiuntė Naujojo Orleano bankas, gavęs 
mano vardu pinigus iš Anglijos. Laiške buvo pranešama, 
kad po kelių dienų man bus išsiųsta dar penki šimtai sva- 
rų. Gavęs tuos pinigus, aš labai apsidžiaugiau, kadangi da- 
bar galėjau sumokėti savo skolą Reigartui, ir tai padariau 
su dideliu pasitenkinimu tą pačią dieną. 

Naktų praleidau labai nerimaudamas ir beveik nesumer- 
kęs akių. Ir nenuostabu: rytoj turėjo būti išspręstas mano 
likimas. Ką duos man ši diena? Laimę visam gyvenimui ar 
nusivylimą? Man nedavė ramybės tūkstančiai šviesių ir juo- 
dų minčių; mano likimas priklausė nuo pokalbio su Eže- 
ne Bezanson. To pokalbio aš laukiau dar labiau jaudinda- 
masis negu prieš pasimatymą su Aurora galbūt todėl, kad 
dabar mažiau tikėjausi sėkmingos baigties. 

Anksti rytą, kai tik buvo galima lankytis su vizitu nelau- 
žant mandagumo taisyklių, aš jau sėdėjau balne ir šuoliais 
lėkiau į Bezansonų plantaciją. 

Išjojęs iš miestelio, pamačiau, kad sutiktieji į mane žiū- 
ri kažkaip ypatingai susidomėję. 

„Matyt, jie jau Žino apie mano kivirčą su prievaizdu, — 
pagalvojau. - Veikiausiai negrai jau bus viską išplepėję. "Io- 
kios naujienos greit sužinomos“. 

Tačiau man pasirodė, kad žmonės į mane žiūri anaip- 
tol ne draugiškai. Nejaugi jie mane smerkia už tai, kad 
gyniausi? Šiaip jau tokių grumtynių laimėtojas susilaukia 
visuotinės užuojautos, ypač riteriškoms tradicijoms išti- 
kimoje Luizianoje. Tad kodėl tie žmonės į mane žvairuo- 
ja? Kuo aš nusikaltau? Rėžiau vytiniu žmogui, kurį visi 
laiko akiplėša, ir tai padariau tik gindamasis. Pagal čionykš- 
tes pažiūras mano elgesys turėjo nusipelnyti visuotinio pri- 
tarimo. 

Tai kodėl gi... Beje, supratau! Ogi štai: kodėl: aš įsimai- 
šiau tarp baltojo ir juodojo. Užstojau negrą ir neleidau jo 
nubausti. Štai kokia galėjo būti to nepalankumo priežas- 
tis. Galimas daiktas, kad buvo dar ir kita priežastis, nors ir 
be galo absurdiška. Aplink sklido gandai apie „artimus ma- 
no santykius su panele Bezanson“ ir kad *ieną gražią die- 
ną „šis Išsišokėlis“, kurio čia niekas NED“ B pagrobsiąs 
turtingąją paveldėtoją. Į 

Nėra žemėje tokio kampelio, kur panašaus pobūdžio 
sėkmė nesukeltų pavydo. Jungtinės Valstijos nebuvo išim- 
tis iš bendros taisyklės, ir aš žinojau, kad dėl šių kvailų 
plepalų į mane šnairuoja daugelis jaunų plantatorių ir da- 
bitų vertelgų, slankiojančių Brindžerso gatvėmis. 

Aš jojau nepaisydamas šių priešiškų žvilgsnių ir greitai 
juos visai pamiršau. Mano širdis buvo nerami dėl būsimo 
pasimatymo, ir tokios smulkmenos manęs nejaudino. 

Aišku, Eženė jau žino vakarykštį įvykį. Įdomu, ką ji apie 
jį mano? Aš buvau tikras, kad tą niekšą prievaizdą jai pri-. 
metė Gajaras. Vargu ar jis galėjo jai patikti. Tik nežinia, ar 
jai užteks drąsos, teisingiau — ar ji turės valią išvyti jį, net 
kai sužinos, kas jis per niekšas. Štai kuo abejojau. 

Aš karštai atjaučiau vargšę merginą. Buvau įsitikinęs, 
kad ji skolinga Gajarui daug pinigų ir dėl to jis ją laiko 
savo rankose. Viskas, ką jis vakar kalbėjo Aurorai, tik pa- 
tvirtino mano spėliones. Be to, Reigartą pasiekė gandai, 
kad Gajaras neseniai pareikalavęs per teismą skolos ir kad 
Naujojo Orleano teismas patenkinęs jo ieškinį; jam nesą 
Jokių kliūčių, ir jis, kada panorėjęs, galįs uždėti areštą vi- 
sam jos turtui arba jo daliai, padengiančiai reikalingą su- 
mą. Visa tai Reigartas man papasakojo iš vakaro; ši Žinia 
dar labiau mane sujaudino ir vertė ypatingai skubėti iš- 
pirkti Aurorą. 

Paspaudęs pentinais arklį, leidausi šuoliais ir netrukus 
prijojau plantaciją. Prie vartų nusėdau žemėn. Čia nieko 
nebuvo, kas galėtų iš manęs priimti arklį, bet Amerikoje į 
tai nekreipiama dėmesio, ir sodų pinučiai ar tiesiog me- 
džio šaka dažnai pavaduoja arklininką. 

Atsiminęs šį paprotį, pririšau arklį prie tvoros ir nuėjau 


į namą. 

XXIX SKYRIUS 
„Ji jus myli!“ 


Visiškai suprantama, kad vėl prisiminiau vakarykšų sa- 
vo priešininką. Ar sutiksiu jį? Vargu. Pažintis su mano vy- 
tiniu tikriausiai jam įvarė tokį galvos skausmą, kad jis ke- 
lias dienas neišeis iš namų. Vis dėlto buvau pasiruošęs 
netikėtam susitikimui. Man užantyje pūpsojo dvivamzdis 
jo pistoletas, kurį ketinau panaudoti, jei jis mane užpultų. 
Pirmą kartą gyvenime nešiojau uždraustą ginklą, bet tais 
laikais šioje šalyje toks jau buvo įprotis, kurio laikėsi devy- 
niolika iš dvidešimties gatvėje sutiktųjų - plantatorių, pir- 
klių, advokatų, gydytojų ir net dvasininkų! "Taigi aš buvau 
pasiruošęs, ir manęs negąsdino susitikimas su Biliu Ban- 
ditu. Ir jei mano širdis plakė pernelyg dažnai, o eisena bu- 
vo nelabai tvirta, tai tik dėl būsimo pokalbio su jo ponia. 

Įėjau į namą, iš visų jėgų stengdamasis nuslopinti savo 
jaudulį. Panelė Eženė buvo svetainėje. Mane ji sutiko ramiai 
11 laisvai. Aš net nustebau ir apsidžiaugiau, kad ji atrodė 
linksmesnė negu paprastai ir jos veide išvydau reikšmingą 
šypseną. Aš net pamaniau, kad ji patenkinta dėl vakarykš- 
čio įvykio, kurį, be abejo, žino. Tą aš aiškiai mačiau. 

Auroros nebuvo svetainėje, ir aš džiaugiausi, kad jos nė- 
ra. Tikėjausi, kad ji visai neateis arba bent jau negreitai. 
Buvau sumišęs. Nežinojau, kaip pradėti kalbą, kaip pra- 
bilti apie klausimą, kuris seniai man slėgė širdį. Mes pasa- 
kėme vienas kitam keletą nereikšmingų žodžių, o paskui 

prašnekome apie vakarykščius įvykius. Aš viską papasako- 
jau, viską, išskyrus sceną su Aurora. "Tai aš nutylėjau.' 

Kurį laiką dvejojau, sakyti jai, ar ne, kas per paukštis 
jos prižiūrėtojas. Kai ji sužinos, kad čia tas pats niekšas, 
kuris sužeidė mane ir jei ne aš, būtų pražudęs ir ją, aišku, 
ji pareikalaus jį išvyti, kad ir kiek jai tas atsieitų. 

Valandėlę svarsčiau, kokios būtų tokio žingsnio pasek- 
mės. „Jei šis niekšas trainiosis netoli jos, ji niekada nebus 
saugi, - pagalvojau aš. - Būtų geriau, jei atsikratytų jo am- 
žinai“. Ir aš ryžausi jai viską papasakoti. Ji buvo sukrėsta; 
keletą minučių sėdėjo sunėrusi rankas ir tylėjo. Galiausiai 
Ji sudejavo: 

— Gajaras... Gajaras... Tai vis jis, vis jis... Dieve mano! 
Dieve mano! Kur mano tėvas? Kur Antuanas? O Dieve, 
pasigailėk manęs! 

Žavus, sielvarto aptemdytas jos veidas mane labai sujau- 
dino. Ji buvo panaši į sielvartingą angelą, liūdną, bet gražų. 

Mėginau ją nuraminti sakydamas įprastus paguodos žo- 
džius. Suprantama, aš nežinojau visų jos sielvarto priežas- 
čių, bet ji įdėmiai manęs išklausė, ir, rodos, mano žodžiai 
jai buvo malonūs. 

"Tada sukaupęs drąsą ryžausi paklausti, kas ją taip slegia. 

— Madmuazele Fžene, - tariau, —atleiskite man už smal- 
sumą, bet štai jau kuris laikas aš matau... tikriau, įžvelgiu, 
kad jus slegia kažkoks slaptas liūdesys... 

Ji pažiūrėjo į mane su tylia nuostaba. Aš truputį suglu- 


mau pamatęs šį keistą žvilgsnį, paskui kalbėjau toliau: 

- Atleiskite man, panele Ežene, jei pernelyg drąsiai kal- 
bu su jumis, bet, užtikrinu jus, mano norai... 

— Kalbėkite, pone, — atsakė ji ramiu, liūdnu balsu. 

— Apie tai aš kalbu todėl, kad tuomet, kai turėjau malo- 
numo pirmą kartą su jumis susipažinti, jūs buvote kito- 
kia... galima sakyti, visiškai ne tokia kaip dabar... 

“ Ji pažvelgė į mane ir atsakė tik liūdna šypsena. Valan- 
dėlę aš patylėjau, o paskui vėl tariau: 

— Kada pirmą kartą pamačiau tą jūsų permainą, panele 
Ežene, aš ją aiškinau sielvartu dėl žuvusio ištikimojo jūsų 
tarno ir draugo. 

Ji vėl liūdnai nusišypsojo. 

— Bet nuo tol jau praslinko nemažai laiko, o jūsų 
sielvartas... 

— Jūs matote, kad mano sielvartas vis nepraeina? 

— Taip. 

— Jūsų tiesa, pone, taip yra. 

— Todėl aš ir nusprendžiau, kad esama kažkokios kitos 
jūsų liūdesio priežasties, ir nejučiomis ėmiau jos ieškoti... 

Aš vėl sutikau smalsų, tiriamą jos žvilgsnį ir nutilau. 
Bet netrukus vėl prabilau norėdamas pasakyti viską iki galo: 

— Dovanokite, kad kišuosi į jūsų reikalus, bet leiskite 
paklausti... Man rodosi, kad jūsų nelaimės priežastis yra 
Gajaras? 

Ji krūptelėjo išgirdusi mano klausimą ir visa išbalo. Bet 
po akimirkos susivaldė ir atsakė ramiai, bet su keista veido 


išraiška: 

— Deja, pone, jūsų spėlionės teisingos tik dalinai... O 
Dieve, padėk man! — staiga sušuko ji, ir jos balse suskam- 
bėjo neviltis. Paskui sukaupusi visas jėgas pridūrė kitu, 
daug ramesniu tonu: - Meldžiamasis, meskime šią kalbą. 
Aš esu jums skolinga už gyvybę ir didžiai dėkinga. Jei ži- 
nočiau, kaip atsilyginti už jūsų kilnumą ir jūsų... jūsų drau- 
gystę! Gal kada nors viską sužinosite... Aš ir dabar jums 
pasakyčiau, bet čia... čia yra dar kita priežastis, ir aš... ne, 
aš negaliu! 

— Madmuazele Ežene, maldauju jus, nemanykite, kad 
čia tik tuščias klausimas. Aš teiravausi ne smalsumo skati- 
namas. Patikėkite, turėjau kilniausių no1ų... 

— Žinau, pone, žinau. Bet verčiau palikime šią temą. 
Geriau pakalbėkime apie ką nors kita. 

Apie ką nors kita! Man nereikėjo ieškoti naujos pokal- 
bio temos —- man reikėjo tik išlieti savo jausmus. Šitie 
jausmai, susitvenkę mano širdyje, patys prašėsi išsakomi. 
Ir aš skubiai, padrikais žodžiais jai prisipažinau, kad my- 
liu Aurorą. 

Aš smulkiai papasakojau savo meilės istoriją nuo pat 
pirmojo žvilgsnio, kai ją palaikiau vizija, ligi paskutiniojo 
prisipažinimo, kai mudu vienas kitam davėme žodį. 

Eženė sėdėjo priešais mane ant žemos kušetės, bet iš 
drovumo aš kalbėjau nepakeldamas akių. Ji klausėsi ma- 
nęs nenutraukdama, ir man rodėsi, kad čia geras ženklas. 

Štai aš baigiau ir nutirpusia širdimi laukiau jos atsakymo, 
bet staiga išgirdau gilų atodūsį, paskui duslų bildesį 11 iškart 
pakėliau akis. Eženė gulėjo ant grindų. Ji buvo apalpusi. 

Greitai pasilenkęs ją pakėliau ir paguldžiau ant kuše- 
tės. Paskui atsigręžiau norėdamas pašaukti pagalbos, bet 
tą akimirką durys atsidarė ir kažkas įbėgo į kambarį. "Tai 
buvo Aurora. 

- Dieve mano! - suriko ji. - Jūs nužudėte ją! Ji jus myli! 
Ji jus Myli! 


XXX SKYRIUS 
Neramios mintys 


"Tą naktų aš nemiegojau. Kaip dabar Eženė? Kaip Aurora? 

Visą naktį mane buvo apnikusios mintys, kuriose 
džiaugsmas įnoringai kaitaliojosi su liūdesiu. Kvarteronės 
meilė mano širdį pripildydavo džiaugsmo, bet, deja, pa- 
galvojus apie kreolę, mane apimdavo didis sielvartas. Da- 
bar neabejojau, kad Eženė mane myli, tačiau ši meilė ne 
tik: manęs nedžiugino, bet, atvirkščiai, kėlė begalinį gailes- 
tį. Tik žema, tuščia siela gali mėgautis tokia pergale, tik 
akmeninė širdis gali džiaugtis meile, į kurią ji nepajėgia 
atsiliepti! Aš nesidžiaugiau. Buvau be galo nusiminęs. 

Atmintyje stengiausi atgaivinti viską, kas buvo tarp ma- 
nęs ir Eženės Bezanson nuo to laiko, kai mes susipažino- 
me. Kvočiau savo sąžinę: ar buvau kuo nors kaltas jai? Ar 
mėginau žodžiu, žvilgsniu arba savo elgesiu nusipelnyti 
jos meilės? Padaryti jai ypatingą įspūdį, kuris tokioje pa- 

gailioje širdyje dažnai pavirsta karšta meile? Galbūt dar 
garlaivyje? Arba vėliau? Atsiminiau, kad pirmą kartą pa- 
matęs į ją Žiūrėjau susižavėjęs. Atsiminiau, kad jos žvilgs- 
nyje pastebėjau keistą domėjimąsi manimi ir jį palaikiau 
paprastu smalsumu arba kuo nors panašiai. Tuščiagarbiš- 
kumas, kuris man nėra svetimas kaip ir kiekvienam kitam, 
neprabilo tada manyje, nepaaiškino, ką reiškia tas švelnus 
žvilgsnis, nepasakė, kad tai meilės daigas, kuris gali pa- 
virsti vešlia gėle. Ar mano kaltė, kad ta lemtinga gėlė 1iš- 
skleidė žiedą? 

Aš smulkiai atsiminiau viską, kas tarp mūsų įvyko per 
tą laiką. Atsiminiau viską garlaivyje ir paskutinę tragiškąją 
sceną. Bet negalėjau atsiminti nei žvilgsnio, nei žodžio, 
nei poelgio, už kurį turėčiau save smerkti. Klausinėjau sa- 
vo sąžinę, ir ji man sakė, kad esu nekaltas. 

Ir toliau - po tos baisios nakties, kai paslaptingasis vei- 
das spindinčiomis akimis tarsi vizija šmėkštelėjo aptemu- 
sioje mano sąmonėje, aš nebuvau kaltas nė viena žema sa- 
vo mintimi. Mano sveikimo dienomis, per visą plantacijoje 
išbūtą laiką aš nieko negalėjau sau prikišti. Eženei Bezan- 
son rodžiau tik didžią pagarbą ir daugiau nieko. Slapčia 
jaučiau jai nuoširdžią simpatiją, ypač kai pastebėjau joje 
vykstančią permainą ir supratau, kad audringas debesis 
gresia jos laimei, bet savo jausmų jai nepasakiau. Vargšė 
Eženė! Ir aš nė nenumaniau, kas tai per debesis! Nenu- 
maniau, kad jis toks juodas. 

Nors ir nesijaučiau esąs kaltas, aš labai kentėjau. Jei Eže- 
nė Bezanson būtų buvusi šiaip jau moteris, aš į tai būčiau 

žiūrėjęs ramiau. Bet kaip iškęs apviltos meilės skausmą ši 
tauzi širdis, tokia karšta ir jausminga? Koks baisus jai smū- 
gis! Galbūt juo sunkesnis todėl, kad jos varžove tapo jos 
pačios vergė. 

"Tad štai kokiai patikėtinei aš atskleidžiau savo paslaptį! 
"Tad štai kam papasakojau savo meilės istoriją! Ak, kam aš 
jai prisipažinau? Kiek skausmo suteikiau gražiai ir nelai- 
mingai merginai! 

Visos tos liūdnos mintys persekiojo mane; bet buvo ir 
kitokių, ne mažiau karčių, nors jos ir ėjo iš kito šaltinio. 
Kokios bus mano atvirumo pasekmės? Kaip visa tai atsi- 
lieps mūsų likimui - mano ir Auroros? Kaip pasielgs Eže- 
nė? Kaip pažiūrės į mane? Ir į Aurorą, savo vergę? 

Ji nedavė atsako į mano prisipažinimą. Bežadės jos lū- 
pos nė žodžio nepratarė atsisveikinant. Valandėlę aš žiū- 
rėjau į nejudantį jos kūną. Bet Aurora man linktelėjo, kad 
išeičiau, ir aš jas palikau visiškai sutrikęs, nesuvokdamas, 
kur einu. 

Kas gi bus dabar? Aš virpėdamas galvojau apie tai. Pyk- 
tis, nesantaika, kerštas? 

Ar ši tyra, kilni širdis gali turėti tokių jausmų? 

„Ne, - galvojau, — Eženė Bezanson pernelyg gera, per- 
nelyg moteriška, ji negali būti tokia. Ar galiu tikėtis, kad ji 
manęs pasigailės, kaip aš jos gailiuosi? Ar negaliu? Juk ji 
kreolė ir yra paveldėjusi karštą savo protėvių kraują. Jei jos 
širdyje įsiliepsnos pavydas ir keršto troškulys, jos dėkingu- 
mas gali užgesti, o meilė pavirsti į neapykantą. Jos pačios 

Ak, aš puikiai suprantu visą panašių santykių reikšmę, 
"bet negaliu jums išaiškinti jų iki galo. Jūs nesuprasite tos 
"baisios nelygybės. Vaizduokitės žeminamą dvarininko aris- 
tokrato santuoką su jo baudžiauninko dukterimi arba kil- 
mingos damos su bekilmiu liokajumi ir pagalvokite, kokį 
pasipiktinimą, kokį skandalą sukels šis atsitiktinis įvykis. 
Bet visa tai menkniekis, palyginus su pasišlykštėjimu ir siau- 
bu, kuri sukels baltasis, teisėtai susituokęs su verge. "Tai 
kas, kad jos oda balta, tai kas, kad ji gražuolė kaip Auro- 
ra, — tas, kas panorės ją vesti, turi ją išgabenti kuo toliau 
nuo giminių, kuo toliau nuo tų vietų, kur ją kas nors pa- 
Žįsta. Imti ją kaip sugulovę — visai kas kita! Panašus ryšys 
'dovanotinas. Pietų „visuomenė“ gali pripažinti vergę su- 
gulovę, bet nė už kažin ką vergę žmoną: tai neįmanoma, 
tai skandalinga, visuomenė to nepakęs. 

Aš žinojau, kad išmintingoji Eženė aukščiau pakilusi už 
savo klasės prietarus, bet net ir iš jos buvo sunku tikėtis, 
kad ji nepaisys prietaro, draudžiančio vesti vergę. "Taip, rei- 
kia iš tikrųjų būti tvirtos dvasios norint nusimesti pančius, 
kuriais laiko sukaustę žmogų auklėjimas, įpročiai, papročiai, 
visas gyvenimo būdas. Nors ir gero buvo charakterio Eže- 
nė, noi:s ir prisirišusi prie Auroros, aš negalėjau to tikėtis. 

Aurora buvo jos numylėtinė, jos draugė, bet vis dėlto 
vergė! 

Aš drebėjau pagalvojęs apie ateitį. Drebėjau laukdamas 
naujo susitikimo su Ežene. Priekyje mačiau tik pavojus ir 
tamsą. Man tebuvo likusi viena viltis, vienas džiaugsmas — 


Auroros meilė! 

Aš pakilau iš lovos po nemigo nakties. Greitai apsiren- 
gęs paskubom suvalgiau pusryčius. Bet ką veikti toliau? 
Joti į plantaciją 17 pamėginti vėl pasimatyti su Ežene? Ne, 
ne dabar. Man neužteko drąsos. Tepraeina diena kita, ir 
tada nujosiu. Gal Eženė atsiųs ką nors manęs kviesti? Gal- 
būt... Šiaip ar taip, bus geriau palaukus keletą dienų. Ak, 
kokos jos man bus ilgos! 

Bendravimas su žmonėmis man buvo nepakenčiamas. 
Aš vengiau pokalbių, nors kaip ir vakar mačiau, kad į ma- 
ne krypsta visų žvilgsniai ir kad nuolatiniai baro lankytojai 
ir mano biliardo partneriai mane apkalba. Stengdamasis 
jų nesutikti, aš neidavau iš savo kambario ir laiką prastumti 
mėginau su knyga. 

Bet greitai man įkyrėjo tas atsiskyrėlio gyvenimas, ir 
trečią rytą pasiėmęs šautuvą išėjau į mišką. 

Netrukus aš jau Žžingsniavau tarp aukštų piramidinių 
kiparisų, kurių nepermatoma lapija sudarė skliautą virš 
manęs, uždengdama dangų ir saulę. Miško sambrėškis at- 
liepė mano nuotaiką, ir aš Žengiau paskendęs savo minty- 
se, nepastebėdamas, kur einu. 

Aš neieškojau žvėrelių. Nė neketinau medžioti. Šautu- 
vas kabaldavo man ant peties. Meškėnas, kuris paprastai 
išlenda tik naktį, šiame tamsiame miške sutinkamas ir die- 
ną. Mačiau, kaip tas žvėrelis slėpė nerijoje savo grobį ir 
šliaužė tarp kiparisų. Mačiau stambų pelkių zuikį, šokuo- 
jantį tankių meldynų pakraštyje, ir dar labiau viliojantį Žvė- 
relį - greitoji danielė dukart pralėkė prieš mane, išnirusi iš 

tamsios miško tankmės. Man ant kelio pasipainiojo ir lau- 
kinis kalakutas su puošniu žvilgančių plunksnų apdaru; 
o kai ėjau upės protakos krantu, man daug kartų pasitaikė 
proga nušauti mėlynąjį garnį arba baltąjį gandrą, laukinę 
antį, lieknąjį ibį arba ilgakoję gervę. Net pats to plunks- 
nuočių pasaulio karalius - baltagalvis erelis, - kuris garsiai 
kleketuodamas lekioja ties didžiulių kiparisų viršūnėmis, 
ne kartą buvo per šūvį nuo manęs. 

"Tačiau mano dvivamzdis vis tebekabojo ant pečių, nė 
sykio nebuvau jo prisidėjęs prie akies. Jokia medžioklė man 
nerūpėjo ir mano minčių negalėjo atitraukti nuo to, kas 
užvis svarbiausia man buvo pasaulyje — nuo kvarteronės 
Auroros. 


XXXI SKYRIUS 
Sapnas 


Nugrimzdęs savo godose ir meilės svajonėse, ėjau aki- 
plotu negalvodamas nei kur, nei kiek laiko einu. 
"Atsipeikėjau priešais save pamatęs prošvaistę ir netru- 
kus išėjau iš tamsaus miško, patekau į gražią aikštelę, nu- 
tviekstą saulės šviesos, nubertą žydinčių gėlių. Šiame pa- 
čios gamtos sukurtame sode, kuriame margavo visų 
atspalvių žiedai, į akis krito begonija ir skaisčios laukinių 
rožių galvutės. Medžiai aplink aikštelę taip pat buvo apli- 

pę žiedais. "Iai buvo įvairių rūšių magnolijos. Kai kurių 
dideli, į lelijas panašūs žiedai jau buvo pavirtę ne mažiau 
pastebimais ryškiai raudonais kankorėžiais su sėklutėmis, 
ir oras buvo pritvinkęs aitraus, bet malonaus aromato. Čia 
pat augo ir kiti žydintys medžiai, ir gardūs jų kvapai mai- 
šėsi su magnolijų aromatu. Ne mažiau buvo įdomi ir me- 
dingoji akacija su smulkučiais plunksniniais lapais ir il- 
gais, rausvai rudais vaisiais, ir Virginijos lotosas su pailgomis 
lyg gintaras geltonomis uogomis, ir savotiškoji makliūra 
su stambiais, į apelsinus panašiais apyvaisiais, tokiais pat 
kaip ir daugelio atogrąžų miškų. 

Ruduo po truputį buvo pradėjęs šeimininkauti miške 
1r ryškios jo paletės spalvos jau apšlaksčiusios lapus ame- 
rikiniam laurui, žagreniui, nisai ir kitiems Amerikos miškų 
atstovams, mėgstantiems pasipuošti margu apdaru prieš 
numetant lapus. Visur aplinkui tviskėjo geltonos, oranži- 
nės, raudonos, avietinės spalvos ir visi įmanomi jų atspal- 
viai. Šitos sodrios spalvos, žėrėdamos ryškiuose saulės spin- 
duliuose, sudarė nepaprastai gražų paveikslą. Jis veikiau 
buvo panašus į puošnias teatro dekoracijas negu į gyvą 
gamtą. 

Keletą minučių stovėjau lyg užkerėtas. Šios gamtos fo- 
ne mano meilės svajonės atrodė tartum dar ryškesnės. Jei 
Aurora būtų buvusi čia, jei ji būtų galėjusi grožėtis gamta, 
vaikščioti su manimi po žydinčią aikštelę, sėdėti šalia ma- 
nęs magnolijų pavėsyje, aš būčiau buvęs be galo laimin- 
gas. Visoje žemėje nesurasi puikesnio kampelio. Štai kur 
tikrasis meilės prieglobstis! 

„Netrukus iš tiesų pamačiau įsimylėjėlių porelę: du gra- 
žučiai balandžiai - švelnios meilės simbolis — tupėjo šalia 
kits kito ant tulpmedžio šakelės, ir bronziniai jų pagurkliai 
pūtėsi jiems meiliai burkuojant. 

„Ak, kaip aš pavydėjau tiems maloniems padarėliams! 
Kaip norėjau būtų jų vietoje! Būti dviese tarp margų žie- 
dų ir kvėpuoti saldžiu aromatu, visą dieną skirti meilei, ir 
taip visą gyvenimą! | 

Jiems nepatiko mano kaimynystė, ir mane pamatę jie 
mostelėjo sparneliais ir nupurpė. Veikiausiai išsigando už 
mano pečių. žvilgančio šautuvo. Bet jiems nieko nereikėjo 
bijoti: aš neketinau jų skriausti, nenorėjau trikdyti jų laimės. 

Beje, ne, jie manęs neišsigando, kitaip būtų nuskridę to- 
liau. Jie tik purptelėjo ant gretimo medžio ir ten vėl nutūpę 
šalia kits kito tęsė švelnų savo pokalbį. Atsidėję meilei jie 
visai mane užmiršo. Aš priėjau artyn, norėdamas stebėti 
šiuos gražučius paukštelius - ištikimybės ir meilės įsikūniji- 
mą. Atsiguliau ant žolės ir žiūrėjau, kaip jausmingai jie bu- 
čiuojasi ir burkuoja. Aš pavydėjau jiems laimės. 

Daug dienų mano nervai buvo nuolat įtempti, ir dabar 
atėjo natūrali reakcija: aš pajutau neapsakomą nuovargį. 
Saulės įšildytas oras tiesiog migdė, jame dvelkė svaigus gėlių 
aromatas. Jis nutildė mano nerimą, ir aš kietai užmigau. 

Miegojau turbūt ne daugiau kaip valandą, bet per tą 
laiką ilgai sapnavau. Mieguistoje mano sąmonėje plaukė 
vienas vaizdas paskui kitą... Ne visi jie buvo vienodai aiš- 

kūs, bet per juos visą laiką ėjo paveikslai, labai raiškūs, su 
gerai man pažįstamais bruožais: Eženė ir Aurora. 

"Tuose sapnuose pasirodydavo ir Gajaras, ir nuožmusis 
prievaizdas, ir Scipionas, ir malonus Reigarto veidas, ir 
kažkas dar, panašus į ištikimąjį Antuaną. Netgi nelaimin- 
gasis nuskendusio garlaivio kapitonas ir pati „Vakarų gra- 
žuolė“, ir „Magnolija“, ir mūsų katastrofa — viskas praslin- 
ko pro mane su košmarišku aiškumu. | 

Bet ne visos mano vizijos buvo slogios. Kai kurios, at- 
virkščiai, suteikė man džiaugsmo. Dviese su Aurora brai- 
dėme po žydinčias pievas ir kalbėjomės apie mūsų meilę. 
"Ta pati aikštelė, kurioje gulėjau, man pasirodė ir sapne. 

Bet keista: man pasisapnavo, kad Eženė taip pat buvo 
su mumis ir kad ji taip pat laiminga; kad ji davė man suti- 
kimą vesti Aurorą ir net padėjo sutvirtinti mūsų laimę. 

"Tame sapne Gajaras buvo piktasis mano demonas, jis 
mėgino atimti iš manęs Aurorą. Aš su juo stojau į dvikovą, 
bet čia mano sapnas staiga nutrūko... 

Pro mano akis slinko naujas paveikslas. Dabar piktasis 
mano demonas buvo Eženė. Sapnavau, kad ji atmetė ma- 
no prašymą, atsisakė man parduoti Aurorą. Ją mačiau pa- 
vydulingą, piktą ir kerštingą. Ji man siuntė prakeiksmus, 
o mano nuotakai grasino. Aurora raudojo... Tai buvo skaus- 


minga vizija. 

Paveikslas vėl pasikeitė. Mudu su Aurora buvome lai- 
mingi. Ji buvo laisva, ji tapo mano, mes buvome vedę. Bet 
mūsų laimę aptemdė juodas debesis: Eženė mirė. | 

Taip, mirė. Man rodėsi, kad aš pasilenkiau prie jos ir 
paėmiau ją už rankos. Staiga jos pirštai sugniaužė mano 
riešą ir ilgai laikė suspaudę. Jos prisilietimas man buvo 
nemalonus, ir aš stengiausi ištrūkti, išsivaduoti, bet nega- 
lėjau. Šalta, lipni ranka tvirtai spaudė mano pirštus, ir aš, 
nors ir kaip stengiausi, negalėjau ištrūkti. Staiga pajutau 
aštrų skausmą nuo įkandimo, ir tą pat akimirką šalta ran- 
ka atsigniaužė ir paleido manąją. 

"Tačiau skausmas mane pažadino, ir aš nejučiomis pa- 
žvelgiau į savo ranką, kurią vis tebeskaudėjo. Taip, be abe- 
Jonės, į ją buvo įkąsta, iš jos lašėjo kraujas! 

Kai šalia savęs išgirdau skardų garsą „br-r-r“ 17 supra- 
tau, kad tai buvo barškuolė gyvatė, mane apėmė siaubas. 
Aš atsigręžiau ir pamačiau ilgą, vinguriuojantį kūną, grei- 
tai šliaužiantį nuo manęs į tankią žolę. 

XXXII SKYRIUS 
Gyvatės įkandimas 


Kad skauda, aš nesapnavau, kraujas ant rankos buvo 
tikras. Dabar nemiegojau. Man įkando barškuolė gyvatė! 

Išsigandęs pašokau. Dar visai neatsipeikėjęs, aš mecha- 
niškai pakėliau ranką ir išspaudžiau iš žaizdelės kraują. 
Rieše buvo tik nedidelis įbrėžimas kaip nuo plono lance- 
to, ir iš jo išsisunkė tik keli lašai kraujo. 

"Toks įbrėžimas nebūtų išgąsdinęs net vaiko, bet mane, 
suaugusį žmogų, apėmė mirštama baimė: žinojau, kad ši- 
tas mažutis dūris yra padarytas baisaus įrankio — nuodin- 
gos gyvatės danties — ir kad po valandos turėsiu mirti! 

Pirmiausia, ko norėjau, tai pulti paskui gyvatę ir ją už- 
mušti, bet kol spėjau atsitokėti, ji jau buvo dingusi man 
iš akių. Netoliese gulėjo storas tulpmedžio kamienas iš- 
puvusia šerdimi. Be abejonės, čia ir buvo gyvatės prie- 
globstis, ir aš, dar nespėjęs pribėgti prie jo, pamačiau, 
kaip ilgas jos kūnas su rombo pavidalo dėmėmis dingo 
tamsioje angoje. Aš dar kartą išgirdau garsų „br-r-r“, ir 
gyvatė išnyko. Jos balse girdėjosi džiūgavimas, tarsi ji bū- 
tų mane erzinusi. 

Dabar negalėjau jos pasiekti, bet jei net ir būčiau ją už- 
mušęs, tas nė kiek man nebūtų padėję. Jos mirtis nebūtų 
sustabdžiusi nuodų, jau įsisunkusių į mano kraują. Aš tą 
puikiai žinojau, bet vis dėlto norėjau ją užmušti. Buvau 


įtūžęs ir troškau keršto. 

Bet tai buvo tik pirmasis mano noras. Netrukus mane 
apėmė siaubas. Tas gyvatės elgesys ir skvarbus jos žvilgs- 
nis buvo kažkoks kraupus; nesuprantamas jos užpuolimas, 
paskui sprukimas ir dingimas man įvarė slogią, prietarin- 
gą baimę, tartum čia būtų įsikūnijusi piktoji dvasia. 

Keletą minučių stovėjau kaip apdujęs... Bet vėl pajutęs 
skausmą i1 ant rankos pamatęs kraują atsitokėjau. Reikėjo 
tučtuojau ką nors daryti, tuoj pat gauti priešnuodžių. Bet 
kokių? 

Čia aš visiškai nieko neišmaniau. O juk buvau mokęsis 
klasikiniame koledže! Tiesa, paskutiniuoju metu truputį 
domėjausi botanika, bet tespėjau pažinti medžius, augan- 
čius miške; tačiau nė vienas iš jų neturėjo tokių gydomųjų 
savybių. O apie žoles, šaknis arba krūmus, kurie galėtų 
man padėti, nieko nežinojau. Miške gal buvo daug visokių 
vaistų nuo gyvatės nuodų, 0 aš numirsiu jais nepasinau- 
dojęs. Taip, galėjau gulėti tarp gyvatšaknės krūmų ir mirti 
baisiose kančiose, ligi paskutinio atodūsio nenumanyda- 
mas, kad mano sumaigyto kuklaus augalo sultys per kele- 
tą valandų galėtų sunaikinti kraujyje gyvatės nuodus ir su- 
grąžinti man gyvybę ir sveikatą. 

Bet aš negaišau laiko mąstymams apie tas pagalbos prie- 
mones. Aš tik galvojau, kaip kuo greičiau pasiekti Brin- 
džersą. Visa mano viltis buvo Reigartas. 

Griebiau šautuvą ir vėl įlindęs į tamsų kiparisų mišką 
nervingai žingsniavau atgal. Ėjau taip greitai kaip tik galė- 
jau, bet nuo patirto siaubo turbūt nusilpau — mano keliai 


tirtėjo ir kojos linko. 

Bet aš veržiausi pirmyn nepaisydamas savo silpnumo, į 
nieką aplinkui nekreipdamas dėmesio ir tik galvodamas 
kaip kuo greičiausiai nusigauti iki Brindžerso ir Reigarto. 
Šokinėjau per išvirtusius medžius, broviausi per meldyną, 
per tankų palmetų miškelį; šakos kliudė man eiti, draskė 
drabužius, braižė veidą. Pirmyn, per dumblinus upokš- 
nius, per žliugsinčias pelkes, per klampius tvenkinius, pil- 
nus bjaurių tritonų ir didžiulių varlių, kurios kiekvieną 
mano žingsnį palydėdavo kimiai kvaksėdamos lyg prana- 
šaudamos nelaimę. Pirmyn! 0 

„Bet kur aš einu? Kur takelis? Kur mano pėdos? Čia jų 
nėra. Šičia irgi nėra. Dieve visagalis! Nejaugi aš paklydau? 
Paklydau! Paklydau!“ 

Ši mintis kaip žaibas blykstelėjo mano galvoje. Aš susi- 
jaudinęs dairiausi į šalis. Įdėmiai apžiūrėjau žemę aplinkui. 
Nemačiau nei takelio, nei kitų pėdsakų, išskyrus tuos, ku- 
riuos ką tik palikau. Jokių ženklų, rodančių ankstesnį ma- 
no kelią! Aš pamečiau taką! Jokių abejonių - aš paklydau! 

Ėmiau drebėti iš nevilties. Pagalvojus, kad netrukus tu- 
rėsiu mirti, kraujas stingo gyslose. Ir ko čia stebėtis: jei 
paklydau - vadinasi, esu žuvęs! Gana vienos valandos: per 
tą laiką nuodai atliks savo darbą. Ir mane besuras tik vilkai 
ir maitvanagiai. O Dieve! 

Dabar aš dar aiškiau suvokiau, kokia siaubinga buvo pa- 
dėtis, nes atsiminiau, kad kažkas man kalbėjo, jog šiuo me- 
tų laiku - rudens pradžioje - gyvatės nuodai ypač pavo- 
jingi ir veikia greičiausiai. Buvo atsitikimų, kad mirtis 


ateidavo per valandą. 

„Dieve gailestingas! - pagalvojau aš. - Už valandos ma- 
nęs jau nebebus!“ Ir nejučiom suvaitojau. 

„Pavojus mane ragino, ir aš vėl šokau ieškoti kelio. Grį- 
žau atgal ir nuėjau savo pėdomis; tai buvo užvis geriau- 
sia, ką galėjau padaryti, kadangi po tamsiu miško skliau- 
tu nebuvo jokios prošvaistės, kuri parodytų, kad artinuosi 
prie plantacijų. Nemačiau nė lopelio mėlyno dangaus, 
ženklinančio, jog netoli aikštelė, tokia trokštama miške 
paklydusio keleivio. Net dangus virš mano galvos buvo 
aptrauktas nelyginant juodos skraistės, ir kai į jį kreipiausi 
su malda, mano akys tematė tankius, niūrius, tamsiai Žža- 
lius kiparisus, nuo kurių driekėsi gedulingas ispaniškųjų 
samanų aksomas. 

Man beliko arba grįžti atgal ir pamėginti rasti pamestą 
takelį, arba eiti pirmyn pasitikėjus akla laime. 

Aš pasirinkau pirmą variantą. Vėl broviausi per meldy- 
nus ir tankų miškelį, vėl bridau per klampius raistus ir 
grimzdau dumblinose pelkėse. 

Bet nenuėjęs atgal nė šimto jardų, pradėjau abejoti. Iš- 
ėjau į aukštesnę ir sausesnę vietą, kur nebuvo įsispaudu- 
sios mano pėdos, ir nežinojau, kur sukti. Puldinėjau čia į 
vieną, čia į kitą pusę, bet negalėjau aptikti ankstesniojo 
savo kelio. Man apsisuko galva, 17 aš galutinai sutrikau. 
Deja, vėl paklydau! 

Paklysti miške įprastomis aplinkybėmis būtų buvę ne taip 
jau baisu; paklajoti valandą kitą, net pernakvoti po medžiu 
nepasistiprinus. prieš miegą aš nebūčiau bijojęs. Bet dabar 
mano padėtis buvo visiškai kitokia, ir mintis apie tai man 

nedavė ramybės. Greit nuodai apnuodys mano kraują. Ro- 
dės, kad dabar jaučiu, kaip jie teka mano gyslomis. 

Reikia nepasiduoti, reikia ieškoti išeities! Vėl leidausi 
pirmyn, dabar jau pasitikėdamas vien laime. Mėginau eiti 
vis tiesiai, tačiau veltui. Stori spygliuočių kamienai vis pa- 
stodavo kelią, ir man nuolat tekdavo juos apeiti, taigi ne- 
trukus vėl iškrypau iš tiesios linkmės. Bet aš ėjau ir ėjau, 
čia sunkiai kapanodamasis per upelius, čia grimzdamas į 
liūnus, čia karstydamasis per išgriuvusius medžius.. Išbai- 
dydavau tūkstančius gūdaus miško gyventojų, ir jie mane 
lydėdavo klykdami įvairiausiais balsais. Nuostabiai trimi- 
tavo garnys, ūkavo balų pelėda, garsiai kvaksėjo milžiniš- 
kos varlės, maurojo bjaurus aligatorius, žiopčiodamas il- 
gus savo nasrus, ir piktai šliaužė man iš kelio, kartais man 
atrodydavo, kad jis tuoj tuoj puls ant manęs. 

„Valio! Matau šviesą! Antai dangus!“ 

Kol kas tik mažas mėlynas lopinėlis - apskritas lopinė- 
lis, ne didesnis už lėkštę. Bet jūs negalite įsivaizduoti, kaip 
apsidžiaugiau išvydęs tą mažutę prošvaistėlę. Ji man buvo 
tas pat kaip švyturys paklydusiam jūrininkui. 

Ten turbūt miško pakraštys! Taip, pro medžius jau 
skverbėsi saulės šviesa, ir miškas pamažu vis retėjo. Be abe- 
jonės, priekyje — plantacijos. Išlindęs iš miško greitai per- 
eisiu lauką ir pasieksiu žmonių gyvenamą vietą. Tada aš 
išgelbėtas! Tikriausiai Reigartas žino, kaip kovoti su nuo- 
dais, ir man duos reikalingų vaistų. 

Smarkiai plakančia širdimi, įsmeigęs žvilgsnį, skubėjau 
link šviesios laukymės. Mėlyna dėmė vis didėjo, pasirodė 

naujų prošvaisčių, miškas darėsi retesnis, ir jau netoli bu- 
vo jo pakraštys. 

Kas žingsnis žemė darėsi sausesnė ir kietesnė, o me- 
džių mažiau. Keisčiausiais pavidalais susipynusios kipari- 
sų šaknys dabar man nebetrukdė greitai žygiuoti pirmyn. 
Ėjau taip tulpmmedžių, sedulų ir magnolijų. Medžiai augo 
ne taip tankiai, jų žaluma buvo šviesesnė, o šešėlis ne toks 
tamsus. Ir štai pagaliau prasiskverbiau pro jaunuolyno at- 
žalas 17 patekau į saulėtą aikštelę. 

Sielvartingas riksmas išsprūdo iš mano lūpų, nevilties 
riksmas. Aš patekau į tą pačią vietą, iš kur išėjau, — vėl 
atsidūriau toje pačioje aikštelėje! 

Dabar jau nebemėginau žygiuoti pirmyn. Nuovargis, nu- 
sivylimas ir sielvartas pakirto man jėgas. Šlitiniuodamas 
priėjau prie tos pačios išvartos, kurioje pasislėpė mane 
įkandęs šliužas, ir atsisėdau visai palaužtas. 

Atrodė, kad man skirta numirti toje pačioje puikioje 
aikštelėje, tarp skaisčiai žydinčių gėlių, tarp vaizdingos 
gamtos, kuria taip neseniai grožėjausi, — toje pačioje vieto- 
je, kur gavau lemtingąją žaizdą... 

XXXIII SKYRIUS 
Bėglys 


Žmogus nenori skirtis su gyvenimu, kol išmėgina visas 
gelbėjimosi priemones. Nors ir kokia būtų didelė neviltis, 
yra žmonių, kurių dvasios ji negali palaužti. Vėliau pana- 
šiomis aplinkybėmis aš nebūčiau puolęs į neviltį, bet tada 
buvau dar jaunas 1r neprityręs. 

"Tačiau slogi mano nuotaika truko neilgai. Greitai vėl susi- 
valdžiau ir ryžausi pamėginti dar kartą gelbėti savo gyvybę. 

Neturėjau jokio plano, o tiesiog norėjau dar kartą pa- 
mėginti kapstytis iš šio brūzgynų ir pelkių labirinto ir pa- 
siekti žmones. Pagalvojau, kad man pavyks atsekti kryptį 
iš tos vietos, kur pirmą kartą patekau į aikštelę. Bet tuo 
nebuvau tikras. Aš čia užklydau nežiūrėdamas, kaip ir kur 
einu. Kol atsiguliau pamiegoti, keletą kartų buvau apėjęs 
aplink aikštelę. Galimas daiktas, kad dar jos nepamatęs 
sukiojausi apie ją, - juk visą rytą klaidžiojau po mišką. 

Kai dingtelėjo šios mintys, aš vėl buvau bepuoląs į ne- 
viltį, bet staiga atsiminiau, kad kažkas man sakė, jog; taba- 
kas — puikus vaistas nuo gyvatės įkandimo. Keista, kad tai 
anksčiau neatėjo man į galvą. Beje, suprantama, juk ligi 
tol aš tik galvojau, kaip nusigauti iki Brindžerso. 

Iš pradžių nepasitikėdamas savo paties žiniomis pasi- 
klioviau vien gydytoju. Ir tik pamatęs, kad negaliu prisi- 
šaukti jo pagalbos, ėmiau galvoti, kaip gelbėtis pačiam. Ir 
tada atsiminiau tabaką. 

Skubiai išsitraukiau portsigarą. Kaip apsidžiaugiau, kad 
jame buvo likęs dar vienas cigaras, ir jį išėmęs pradėjau 
kramtyti tabaką. Kaip buvau girdėjęs, jį tokiu pavidalu rei- 
kia uždėti ant žaizdos. Mano burna buvo išdžiūvusi, bet 
nuo kartaus tabako greitai joje vėl atsirado seilių, ir nors 
pyko širdis, aš greitai paverčiau sausus lapus į košelę, pri- 
sisunkusią stipraus nikotino. 

Išspjovęs šitą skystą masę sau ant delno, įtryniau ją į 
Žaizdelę. Dabar pamačiau, kad mano ranka smarkiai suti- 
nusi iki pat alkūnės ir ją vis labiau skauda. O Dieve mano! 
Nuodai jau veikia, greit ir nesulaikomai! Man rodėsi, kad 
Jaučiu, kaip ugnis tvinsta mano gyslomis. 

Nors ir uždėjau ant rankos nikotino, bet mažai betikė- 
jau jo galia, nes tik puse ausies buvau girdėjęs apie gydo- 
"mąsias jo savybes. Veikiausiai, galvojau aš, čia esama vieno 
iš tūkstančių liaudies medicinos vaistų, kuriuos vartoja 
lengvatikiai žmonės. Tik paskutinioji mane privertė jų 
griebtis. 

Nusiplėšęs marškinių rankovę ir pasidaręs tvarstį, ap- 
vyniojau ranką, o paskui apsigręžiau ir vėl leidausi į ke- 
lionę. Bet nespėjęs žengti nė kelių žingsnių sustojau kaip 
įbestas. Tiesiai prieš mane, aikštelės pakraštyje, stovėjo 
žmogus. 

Matyt, jis ką tik buvo išlindęs iš miško, į kurį aš ketinau 
eiti, ir dabar, tokioje nuošalioje vietoje pamatęs žmogų, su- 
stojo nustebęs. Jį išvydęs aš sušukau iš džiaugsmo. 

„Štai kas mane iš čia išves! Štai mano išgelbėtojas!“ — 


pagalvojau aš. 

Bet kaip nustebau, nusivyliau ir pasipiktinau, kai jis grei- 
tai nusigręžė nuo manęs, šoko į krūmus ir dingo. 

Keistas jo elgesys mane sukrėtė. Aš tik puse akies te- 
spėjau į jį pažvelgti ir pamačiau, kad jis negras ir kad jo 
veidas kupinas išgąsčio. Bet kuo galėjau jį išgąsdinti? 

Aš sušukau, kad jis sustotų ir grįžtų atgal. Iš pradžių aš 
Ji šaukiau maldaudamas, o paskui grasindamas. Bet vel- 
tui: jis nesustojo, neatsigręžė. Girdėjau, kaip braškėjo ša- 
kos, jam braunantis per tankumyną, ir kas akimirką šie 
garsai vis tolo nuo manęs. 

Šitas žmogus man buvo vienintelis išsigelbėjimas. Aš 
negalėjau jo paleisti, ir todėl šokau vytis. 

Jei ir galėjau kuo nors pasikliauti, tai tik greitomis savo 
kojomis. Jauno manęs net indėnų bėgikas nebūtų galėjęs 
pralenkti, o ką jau kalbėti apie nerangų, lepečkojį negrą. 
Aš žinojau, kad jei tik jį pamatysiu, jis nuo manęs jau ne- 
bepaspruks, bet čia ir buvo visa bėda. Kol aš galvojau, jis 
suskubo nubėgti gana toli ir dabar dingo iš akių pasislė- 
pęs miško tankumyne. 

Bet aš girdėjau, kaip jis tartum laukinis šernas braunasi 
pro krūmus, ir pagal tą traškesį jį vijausi toliau. | 

Ilgai beklaidžiodamas miške, aš jau truputį buvau nu- 
vargęs, bet suprasdamas, kad mano gyvybė priklauso nuo 
to, ar pavysiu negrą, įtempiau visas jėgas ir dūmiau pas- 
kui jį kaip skalikas. Nelaimė, kad sėkmė priklausė ne tik 
nuo mano vikrumo, kitaip lenktynės būtų pasibaigusios 
labai greit. Visa bėda buvo ta, kad man reikėjo skverbtis 
pro krūmus, lenkti storus medžius, visą laiką grumtis su 
mane čaižančiomis šakomis ii nuolat daryti vingius. 

Bet štai jį pamačiau. Smulkūs krūmokšniai baigėsi. Iš 
juodos klampios žemės stiepėsi tik milžiniški kiparisų lie- 
menys, ir toli priešakyje po tamsiais medžių skliautais pa- 
mačiau negrą, kuris vis tebebėgo nuo manęs kiek kojos 
neša. Laimė, jis vilkėjo šviesius marškinius, kitaip nebū- 
čiau jo įžiūrėjęs tamsiam pavėsyje. Beje, jis tik sušmėžavo 
priešais mane toli priekyje. 

Miškas čia nebuvo toks tankus, ir atžalos netrukdė man 
bėgti. Dabar viskas priklausė nuo greitumo, - netruko nė 
penkios minutės, ir aš jį prisivijau maldaudamas sustoti. 

— Stok! — šaukiau aš. — Stok, dėl Dievo meilės! 

Bet negras nieko neatsakė. Net galvos nepasuko ir vis 
bėgo taškydamas purvą. 

— Stok! — vis šaukiau aš, kiek leido pavargę mano plau- 
čiai, uždusęs nuo bėgimo. — Stok, bičiuli! Ko tu bėgi nuo 
manęs? Aš tau nedarysiu nieko blogo! 

Bet ir šie žodžiai jam nepadarė jokio įspūdžio, jis tar- 
tum nieko negirdėjo. Man pasirodė, kad jis dar greičiau 
ėmė dumti arba galbūt išėjo iš pelkės 17 dabar bėgo kieta 
žeme, o aš kaip tik patekau į klampynę. Nuotolis tarp mūsų, 
rodos, ėmė didėti, ir aš išsigandau, kad jis vėl dings man iš 
akių. Aš žinojau, kad nuo jo priklauso mano gyvybė. Jei jis 
manęs neišves iš miško, mirsiu baisia mirtimi. Jis turi man 
parodyti kelią. Nori jis, ar nenori, bet aš jį priversiu. 

— Stok! —- sušukau dar kartą. - Stok, jei ne - šausiu! 

Aš kilstelėjau šautuvą. Abu vamzdžiai buvo užtaisyti. Ir 
tai nebuvo tuščias grasinimas: aš iš tikrųjų žadėjau šauti, 
tik ne dėl to, kad būčiau norėjęs jį nužudyti, o vien norė- 


damas jį sustabdyti. 

Aišku, galėjau jį sužeisti, bet kas man beliko daryti? Aš 
negalėjau pasielgti kitaip, nežinojau kito būdo gelbėti sa- 
vo gyvybei. 

Aš pakartojau savo grasinimą: 

— Stok, jei ne - šausiu! 

Aš surikau taip įtūžęs, kad negras negalėjo abejoti ma- 
no kėslais. Matyt, jis tą suprato, nes iškart sustojo ir stai- 
giai atsigręžė. 

- Šauk, prakeiktas baltasis! - suriko jis. - Bet jei nepa- 
taikysi - saugokis! Tada atsisveikink su gyvybe, velnias tave 
griebtų! Matai šitą peilį? Šauk greičiau, ir būk prakeiktas! 

Jis stovėjo tiesiai prieš mane, drąsiai atstatęs kulkai pla- 
čią savo krūtinę; iškeltoje jo rankoje blizgėjo peilis. 

Aš žengiau keletą žingsnių ir priėjau visai arti prie jo; 
dabar staiga pažinau šitą Žmogų: priešais mane stovėjo neg- 
ras Gabrielius, nuožmusis bambara. 


XXXIV SKYRIUS 
Negras Gabrielius 


"Tvirtas negro stotas, grėsminga jo poza, žaižaruojan- 
čios, kraujo pritvinkusios akys, tulžinga veido išraiška, bal- 
ti, žvilgantys dantys - viskas jam teikė nuožmų vaizdą. Ki- 
tu atveju aš būčiau pabijojęs sutikti tokį baisų priešą — juk 
laikiau jį priešų; atsiminiau, kaip jam rėžiau vytintu, ir ne- 

abejojau, kad ir jis tai atsimena. Buvau tikras, kad jis da- 
bar nori man keršyti — ir dėl to kirčio, ir vykdydamas bai- 
laus savo šeimininko įsakymą. Jis tikriausiai mane sekė miš- 
ke; galimas daiktas, vaikščiojo paskui mane visą dieną, 
laukdamas patogios progos užpulti. 

Bet jei taip, tai ko jis bėgo? Gal bijojo mane užpulti atvi- 
rai? Na žinoma, jį gąsdino mano dvivamzdis. 

"Tačiau jis galėjo prisėlinti prie manęs, kai aš miegojau 
ir... Ak! Šis šūksnis nejučiomis išsprūdo man, kai mano 
galvoje lyg Žaibas šmėkštelėjo netikėtas spėjimas. Gabrie- 
lius, kaip esu girdėjęs, buvo gyvačių kerėtojas, jis prijau- 
kindavo net pačias nuodingiausias ir jas priversdavo klau- 
syti. Ar tik ne jis bus siuntęs man gyvatę, kada aš miegojau, 
ir ją privertęs man įkąsti? 

Nors ir keista, bet toks spėjimas šią akimirką man pasi- 
rodė galimas; maža to, aš patikėjau, kad kaip tik taip ir 
buvo. Atsiminiau keistą gyvatės elgesį, nepaprastą gudru- 
mą slepiantis nuo manęs ir klastingą niekuo nepagrįstą 
jos užpuolimą, nebūdingą barškuolei gyvatei. Visos tos min- 
tys lyg viesulas praskriejo galvoje ir mane įtikino, kad pra- 
gaištingasis įkandimas nebuvo atsitiktinis ir kad dėl viso 
to kaltas Gabrielius, gyvačių kerėtojas. 

Šitie samprotavimai netruko nė dešimtosios, netgi nė šim- 
tosios dalies to laiko, kurį sugaišau jums pasakodamas apie 
juos. Įsitikinimas Gabrieliaus kaltumu man kilo akimirks- 
niu, ypač kad praėję įvykiai dar visiškai tebebuvo gyvi mano 
atmintyje. Kol apie tai galvojau, negras net nespėjo pakeisti 
grėsmingos savo pozos, o aš - nustebimo išraiškos veide. 

Ir beveik taip pat greitai supratau, jog klystu. Paina- 
čiau, kad mano įtarinėjimai neteisingi. Aš. be reikalo ap- 
kaltinau Žmogų, stovintį priešais mane. 

Jo elgesys staiga pasikeitė. Iškelta ranka nusileido, išny- 
ko nuožini veido išraiška, ir kuo švelniausiu tonu, kokį tik 
galėjo suteikti šiurkščiam savo balsui, jis pasakė: 

— O-o! Tai jūs čia, masa, - juodųjų draugas? Šimts velnių! 
O aš jau maniau, čia būsiąs prakeiktasis jankis varovas! 

— "Tai todėl jūs 17 bėgote nuo manęs? 

— Nagi taip, masa, tik todėl. 

— Vadinasi, tu... 

— Aš bėglys, masa, štai kas aš esu - pabėgęs negras. Jums 
galima viską pasakyti. Gabrielius jumis pasitiki, jis žino — 
jūs esate vargšų negrų draugas. Pažiūrėkite čia! 

Jis pasikėlė geltonus marškinius, iš kurių bebuvo likę 
vieni skivytai, apsigręžė ir man parodė nuogą nugarą. 

Tai buvo baisus reginys! Šalia įdeginto „karališkosios leli- 
jos“ įspaudo ir kitų senų randų buvo matyti visai naujos Žaiz- 
dos. "Tamsią nugarą tarsi storas tinklas dengė ilgi išputę rau- 
doni rumbai. Oda vietomis buvo tamsiai violetinė nuo kraujo 
patakų, o ten, kur kliuvo susuktas šikšninio rimbo galas, rau- 
donavo gyva mėsa. Ant senų marškinių margavo rudos dė- 
mės nuo sukrešėjusio kraujo, kuris tryško bausmės metu. Man 
buvo skaudu žiūrėti į jį, ir aš nejučiomis sušukau: 

— Oi, vargšelis! 

Mano užuojauta, matyt, suvirpino rūsčią negro širdį. 

- Taip, masa, - kalbėjo toliau jis, - jūs irgi man sukirto- 
te vytiniu, bet tai menkniekis! Gabas nepyksta ant jūsų. 

Gabas nenorėjo lieti vandens ant senojo Zipo. Jis labai 
džiaugėsi, kad jaunasis masa jį nuvijo šalin! 

— "Tai tave varu privertė pumpuoti vandenį? 

— Na taip, masa. Jankis varovas privertė. Ir vėl norėjo 
priversti. O Gabas atsisakė dar kartą lieti vandenį ant se- 
nojo Zipo. Ir matote, ką padarė mano nugarai, tebūnie jis 
prakeiktas! 

- "Tave už tai nuplakė, kad tu atsisakei kankinti Scipioną? 

- Taip, masa Edvardai, iš tikrųjų taip ir buvo. Matote, 
kaip sučaižė! Bet aš... — Jis nutilo nesiryždamas visko pa- 
sakyti, ir jo veidas vėl pasidarė nuožmus. - Bet aš atkerši- 
jau tam jankiui, tebūnie jis prakeiktas! 

— Kaip? "Tu atkeršijai? Ką tu jam padarei? 

— Šį tą padariau, masa: partiesiau jį žemėn. Jis griuvo 
kaip bulius nuo kirvio. Toks vargšo negro kerštas. Dabar 
aš pabėgęs negras — tai irgi kerštas. Cha cha! Jie neteko 
gero negro: nėra gero darbininko medvilnės lauke, nėra 
gero darbininko cukranendrių lauke. Cha cha! 

Mane nustebino šiurkštus juokas, kuriuo bėglys reiškė 
savo džiaugsmą. 

— Vadinasi, tu pabėgai iš plantacijos? 

— Taip, masa, Edvardai, taip ir yra. Gabas niekad nesu- 
grįš atgal. - Ir tvirtai pridūrė: - Niekad atgal nebegrįš gyvas! 

Jis rūsčiai ir ryžtingai prispaudė ranką prie plačios sa- 
vo krūtinės. Aš supratau, kad neteisingai galvojau apie šį 
žmogų. Apie jį žinojau tik iš jo priešų - baltųjų, kurie jo 
bijojo. Nors jo veidas buvo žiaurus, bet jis turėjo gerą šir- 
dį. Jis buvo nuplaktas už tai, kad atsisakė kankinti savo 

draugą vergą. Pasipiktino žiauriu savo tironu ir jį partiesė 
žemėn. Taip darydamas rizikavo nusipelnyti dar skaudes- 
nės bausmės — rizikavo gyvybe! 

"Tam reikėjo didelės drąsos. Tiktai laisvės troškimas ga- 
lėjo jam įkvėpti tiek drąsos, laisvės troškimas, kuris paska- 
tino šveicarų patriotą peršauti Gesleriui!* kepurę. 

Žiūrėdamas į negrą, kuris stovėjo priešais mane susi- 
kryžiavęs ant plačios krūtinės tvirtas, raumeningas ran- 
kas, tiesus kaip styga ir atlošęs galvą, rūstybės ir ryžto ku- 
pinu žvilgsniu, aš stebėjausi didinga jo povyza ir 
pagalvojau, kad po suplėšytais sto10s drobės drabužiais pla- 
ka narsi ir kilni širdis. 


XXXV SKYRIUS 
Gydytojas nuo gyvatės įkandimo 


Kelias akimirkas aš susižavėjęs žiūrėjau į drąsųjį negrą, 
į tą didvyriškąjį vergą. Būčiau galėjęs ilgai juo grožėtis, bet 
stiprus skausmas rankoje man priminė gresianųį pavojų. 

— Ar tu mane palydėsi ligi Brindžerso? — skubiai jį pa- 
klausiau. 

— Nedrįstu, masa. 

— Nedrįsti? Kodėl? 

— Masa užmiršo. Aš - pabėgęs negras. Baltieji žmonės 
pagaus Gabą. Jie jam nukirs ranką. 

— Kaip? Nukirs tau ranką? 

— "Taip, tikrai, masa. "Toks Luizianos įstatymas. Baltasis 
žmogus muša negrą — visi juokiasi, visi šaukia: „Mušk pra- 
keiktąjį negrą! Mušk jį!“ Negras muša baltąjį žmogų - jam 
nukerta ranką. Gabas labai labai nori padėti masai Ed- 
vardui, bet jis nedrįs išeiti į pamiškę. Baltieji žmonės jau 
dvi dienos jo ieško. Jo pėdomis jie pasiuntė šunis ir negrų 
medžiotojus. Aš maniau, kad masa yra iš jų gaujos, todėl 
17 bėgau. 

— Jei tu manęs neišvesi iš miško, man teks mirti. 

— Mirti? Mirti? Kodėl masa taip kalba? 

— Aš paklydau ir negaliu rasti kelio iš miško. Jei per dvi- 
dešimt minučių nesurasiu gydytojo, aš žuvęs! O Dieve! 

— Gydytojo? Masa Edvardas serga? Kas jam yra? Saky- 
kite Gabui. Jei taip reikia, jis išves negrų draugą ir nepabi- 
jos rizikuoti gyvybe. Ką skauda jaunajam masai? 

- Žiūrėk, man įgėlė barškuolė gyvatė... 

Ir atrišęs ranką jam parodžiau žaizdelę ir patinimą. 

— O-o! "Taip, masa kalba teisybę. Tai barškuolės gyvatės 
dantys. Gydytojas netinka. "Tabakas irgi netinka. Gabas — 
geriausias gydytojas nuo barškuolės gyvatės. Einam grei- 
čiau, jaunasis masa! 

— Kaip! Vadinasi, tu mane išvesi? 

— Gabas gydys jus, masa. 

— "Tu? 

— Taip, masa. Sakau jums — gydytojas netinka, nieko 
nežino. Jis negydys, o žudys. Patikėkit manimi, senasis Ga- 
bas žino, jis išgydys. Einam greičiau, masa, negalima laukti! 

Tą akimirką aš visai buvau užmiršęs, kad Gabas garsėjo 
kaip gyvačių kerėtojas ir gydytojas nuo nuodingų įkandi- 
mų, nors ką tik apie tai galvojau. Dabar vėl viską atsimi- 
niau, bet su visai kita nuotaika. 

„Suprantama, - pagalvojau aš, - jis turi patirties, žino 
priešnuodžius ir moka juos vartoti. Čia kaip tik tas žmo- 
gus, kurio man reikia! Jis sakė tiesą: gydytojas man nieko 
nepadės“. 

Aš ir pats anksčiau nebuvau tikras, kad gydytojas mane 
išgelbės, ir bėgau pas jį, manydamas, kad jis paskutinė ma- 
no viltis. 

„Gabrielius, gyvačių kerėtojas, — pats reikalingiausias 
man žmogus. Kokia laimė, kad jį sutikau!“ 

Šios mintys akimirksniu praskriejo man galvoje, ir aš 
tariau nesvyruodamas: 

— Vesk! Aš eisiu paskui tave. 

Kur jis mane nuves? Ir ką darys? Ir kur ras priešnuo- 
džių? Kaip mane gydys? 

Į visus šiuos karštligiškus klausimus negavau atsakymo. 

— Tikėkime manimi, masa Edvardai, eikite paskui ma- 
ne! — tai ir viskas, ką pasakė negras, skubiai skverbdamasis 
pro medžius. 

Man beliko tik sekti paskui jį. 

Nuėjęs kelis šimtus jardų pelkėta vieta tarp kiparisų, 
priekyje pamačiau prošvaistę. Vadinasi, mes artinamės prie 
laukymės; turbūt į ją ir suka mano vadovas. Ir aš nenuste- 
bau, kai išėję iš miško mes vėl atsidūrėme aikštelėje - toje 


pat nelemtoje aikštelėje. 

Kaip ji dabar buvo pasikeitusi, mano akimis žiūrint! Man 
buvo nemaloni ją nutvieskusi saulės šviesa, gėlių margu- 
mynas skaudino akis, jų kvapas pykino man širdį. 

Beje, tikriausiai man tik taip pasirodė. Man buvo bloga 
dėl visai kitos priežasties. Nuodai paveikė mano kraują. 
Jie tarsi ugnis sruvo mano gyslomis. Aš jaučiau baisų troš- 
kulį, nepakeliamas sunkumas slėgė krūtinę, vos galėjau at- 
gauti kvapą — visa tai buvo aiškios gyvatės nuodų pasekmės. 

Galimas daiktas, kad aš perdėjau savo pojūčius. Žino- 
jau, kad man įkando nuodinga gyvatė, ir mano fantazija 
įsisiūbavo. Jausmai sudirgo, ir aš jaučiausi taip, tarsi liga 
jau būtų mane parbloškusi. 

Mano palydovas liepė man sėsti. Vaikščioti negerai, sa- 
kė jis. Reikia laukti ramiai ir kantriai. Ir vėl jis mane pa- 
prašė „tikėti Gabu“. Aš ryžausi kentėti, nors ir negalėjau 
būti 1amus: man grėsė per daug didelis pavojus. 

Bet Jo paklausiau. Atsisėdau ant išvirtusio tulpmedžio 
liemens, ant to paties drevėto kamieno, tankios sedulos 
pavėsyje. Kantriai tylomis laukiau juodojo savo gydytojo 
nurodymų. Jis mane paliko ir iš lėto vaikštinėjo po aikšte- 
lę, stebeilydamasis į žemę, tarsi ko ieškodamas. Tikriausiai 
kokios nors žolės, kuri čia turėjo augti. 

Nėra ko nė sakyti, kad jo judesius aš sekiau su didžiausiu 
dėmesiu. Juk mano gyvybė priklausė nuo jo ieškojimo išda- 
vų: jo sėkmė ar nesėkmė man reiškė gyvenimą arba mirtį. 

Kaip man suspurdėjo širdis pamačius, kad jis pasilen- 
kė kažką žiūrinėdamas, paskui dar žemiau palinko, lyg 
norėdamas kažką išrauti iš žemės. Iš jo lūpų išsprūdo 

džiaugsmingas riksmas, ir aš nejučiom jam atsakiau links- 
mu šūksniu. Užmiršęs jo prašymą sėdėti ramiai, pašokau 
iš savo vietos ir puoliau prie jo. 

Kai pribėgau, jis klūpojo ant kelių ir peiliu kasė kažkokį 
augalą, matyt, norėdamas jį išrauti su šaknimis. "Tai buvo 
nedidelis žolinis augalas tiesiu stiebu, pailgais ieties pavi- 
dalo lapeliais ir nedidele puokštele neišvaizdžių baltų 
žiedelių. Tada aš dar nežinojau, kad tai ir buvo garsioji 
gyvatšaknė. 

. Negras greitai supureno aplink augalą žemę ir jį išrovęs 
nukratė nuo šaknų žemes. Pamačiau, kad ant jo buvo daug 
standžių susiraičiusių šaknelių, vos storesnių už salsapa- 
relės šaknį. Odelė buvo juoda ir neturėjo jokio kvapo. Šio- 
se šaknyse buvo piiešnuodžių nuo gyvatės įkandimo, jų 
sultys turėjo išgelbėti man gyvybę! | 

Nė minutės nebuvo sugaištą tuos vaistus ruošiant; ma- 
no gydytojo recepte nebuvo nei paslaptingų hieroglifų, nei 
lotyniškų pavadinimų. Jis tiesiog pasakė: „Kramtykite!“ — 
ir įdėjo man į ranką gabalėlį nuluptos šaknies. Taip aš ir 
padariau. Po trumpos valandėlės šaknis mano burnoje pa- 
virto košele, 11 aš pradėjau ryti gydomąsias jos sultis. 

Iš pradžių košelė turėjo salstelėjusį skonį, nuo kurio 
man truputį supyko širdis. Bet kramtant toliau ji pasidarė 
aitri ir perši ir pradėjo graužti gomurį ir gerklę. 

"Tuo tarpu negras nubėgo į upelį, prisėmė vieną didelį 
savo batą vandens ir sugrįžęs nuplovė juo tabako sultis nuo 
mano rankos. Paskui sukramtė keletą to augalo lapelių, 
skystą jų košelę uždėjo ant žaizdos ix vėl aprišo man ranką. 

Dabar viskas, ką buvo galima padaryti, buvo padaryta. 
Gabrielius man pasakė, kad ramiai laukčiau ir nebijočiau. 


+5+3+ 


Greitai visą mane išpylė prakaitas, ir aš ėmiau kvėpuoti 
giliau ir laisviau. Be to, aš jaučiau didelį šleikštulį, ir jei 
būčiau prarijęs tų sulčių kiek daugiau, tikriausiai būčiau 
pradėjęs žiaukčioti, nes gyvatšaknė, ją vartojant didesniais 
kiekiais, yra stipri vimdomoji priemonė. 

Bet iš visų tos akimirkos pojūčių, kuriuos tada paty- 
riau, stipriausias buvo džiaugsmas, kad esu išgelbėtas. 

Nors 1r keista, bet tas džiaugsmas iš karto apėmė mane, 
ir buvau tikras, kad jis manęs neapvilia. Aš daugiau ne- 
abejojau savo gydytojo sugebėjimais. 


XXXVI SKYRIUS 
Gyvačių kerėtojas 


Netrukus gavau įsitikinti, kad naujasis mano bičiulis 
turi dar vieną nepaprastą sugebėjimą. 

Aš džiūgavau kaip ir kiekvienas žmogus, netikėtai ir be- 
veik per stebuklą išgelbėtas nuo mirtino pavojaus, kaip 
žmogus, kuris vos nenuskendo arba gyvas išliko mūšio lau- 
ke, žodžiu, ištrūko iš mirties nagų. Buvau neapsakomai 
laimingas. Jaučiau didžiausią dėkingumą savo išgelbėto- 


203 


jui ir buvau pasiruošęs apkabinti juodąjį savo bendrakėlei- 
vį kaip tikrą brolį, nepaisydamas žiaurios jo išorės. | 

Mudu susėdome šalia kitas kito ant išvirtusio medžio ir 
linksmai šnekučiavomės, Jei galima taip pasakyti apie žmo- 
nes, kurių ateitis tamsi ir kupina pavojų. Deja, tokia ji buvo 
mudviejų abiejų. Gyvenimas manęs nelepino pastaruoju me- 
tu, ojo... Kokias ateities viltis galėjo puoselėti vargšas belaisvis? 

"Tačiau net nelaimių suspausta mūsų širdis kartais guo- 
džiasi akimirkos džiaugsmu. Prigimtis neleidžia, kad siel- 
vartas tiuktų be galo, ir retkarčiais žmogus turi atsipalai- 
duoti nuo savo rūpesčių. Dabar tokia akimirka atėjo ir man. 
Džiaugsmas ir dėkingumas užliejo man širdį. Aš pamilau 
šitą negrą, šitą bėglį vergą, ir tą valandėlę buvau laimingas 
su juo. 

Suprantama, mes kalbėjome apie gyvates ir vaistus nuo 
jų įkandimų, o jis man papasakojo daug ką įdomaus apie 
roplių gyvenimą. Kiekvienas gamtininkas galėjo pavydėti 
tos valandos, mano praleistos su negiu Gabrieliumi. 

Mudviem kalbantis, mano pašnekovas staiga paklausė, 
ar aš neužmušęs mane įkandusios gyvatės. 

— Ne, - atsakiau aš, - ji nušliaužė. 

— Nušliaužė? Kur nušliaužė, masa? 

— Pasislėpė tuščiame medyje, tame pačiame, ant kurio 
mudu dabar sėdime. 

Negro akys sublizgėjo iš pasitenkinimo. 

- Šimts velnių! — sušuko jis pašokdamas. - Masa sako — 
gyvatė čia, šiame medyje? Štai šičia? - pakartojo jis. - Jei 
ta bjaurybė iš tikrųjų čia, Gabas kaipmat ją išims! 

— Bet kaip? Juk tu netuni kirvio. 

- Šitam negrui nereikia kirvio. 

— Tai kaipgi tu pasieksi gyvatę? Nori medį padegti? 

— Cho! Ugnis negerai. Šitas stuobrys degs visą mėnesį. 
Ugnis negerai: dūmus pamatys baltieji žmonės, Gabas — 
pabėgęs negras, jo ieškoti tuoj atlėks šunys. Negrui negali- 
ma kurti ugnies! 

— "Tai kaipgi tada? 

— Luktelėkite, masa Edvardai, tuoj pamatysite. Negras 
pašauks gyvatę, ir ji pati ateis pas jį. Būkit geras, masa, 
sėdėkite, sėdėkite ramiai ir nieko nekalbėkite: ta persenu- 
si bjaurybė girdi kiekvieną žodį. 

Dabar negras kalbėjo pašnibždom ir negirdimai šliaužė 
aplink medį. Aš sėdėjau nekrutėdamas ir tyliai stebėjau 
keistojo bičiulio judesius. 

Netoli augo amerikinių bambukų jaunuolynas. Gabrie- 
lius peiliu išsipjovė keletą vytelių ir nusmailinęs jų galus 
susmaigė į žemę priešais angą medyje. Surikiavo jas į eilę, 
vieną prie kitos tartum arfos stygas, bet tik tankiau. Paskui 
miške nusipjovė jauną medelį ir jį nugenėjęs paliko tik ilgą 
lazdą su dviem ražais gale. Į vieną ranką paėmęs tą lazdą, 
o į kitą - perskeltą nendrės galelį, jis išsitiesė šalia išvirtu- 
sio medžio taip, kad jo veidas atsidūrė prie pat angos. Bam- 
bukų tvora buvo tiesiai prieš jį, ir jis ją galėjo pasiekti ran- 
ka. Tuo baigėsi pasiruošimai, i“ negras pradėjo „kerėti“. 

Pasidėjęs šalia savęs dviražę šaką, jis saskaldytosios nen- 
drės galu pradėjo braukyti per bambuko lazdelių aštritvo- 
rę išgaudamas garsą, labai panašų į skardų barškuolės gy- 

vatės „br-r-r...“ Nežinodamas, kas jį sukelia, palaikytum 
tai barškuolės gyvatės tarškėjimu. Garsas buvo toks pana- 
šus, kad negras tikėjosi apgauti net gyvatę. Bet, matyt, jis 
nemanė, kad užteks šitos vienos gudrybės. Su paskubom iš 
smailių nendrės lapų padaryta švilpyne jis tuo pat metu spy- 
gavo ir ulbėjo pamėgdžiodamas raudonąjį kardinolą, kai šis 
ginasi nuo gyvatės, oposumo ar kito kurio savo priešo. 

"Tokį spygavimą dažnai tenka girdėti tankiuose Ameri- 
kos miškuose, kai baisioji gyvatė įsikrausto į Virginijos lakš- 
tingalos lizdą. | 

Vylius labai pavyko. Po kelių minučių iš kiaurymės iš- 
lindo rombinė gyvatės galva. Dvišakas jos geluonis kyšojo 
iš nasrų, 0 siauros, juodos akutės blizgėjo iš pykčio. Buvo 
girdėti, kaip ji barškėjo — matyt, ruošėsi stoti į grumtynes. 

Ji beveik visa išlindo iš urvo, bet tuoj pamatė spąstus ir 
apsisuko norėdama grįžti atgal. Tačiau barškuolė gyvatė 
labai nejudni, ir kol ji spėjo pasislėpti, negras dvivaže šaka 
apžergė jos kaklą ir prispaudė prie žemės. 

Ilgas ir bjaurus šliužas ėmė bejėgiškai raitytis žolėje mė- 
gindamas ištrūkti. Tai buvo nepaprastai didelė tos rūšies 
gyvatė, kokių aštuonių pėdų ilgio, ir tokio storio kaip Gab- 
rieliaus ranka. Net jį nustebino jos didumas, ir jis pasakė, 
kad tokią mato pirmą kartą. 

Aš maniau, kad jis tuoj padarys galą jos mėginimams 
ištrūkti ir ją užmuš. Norėdamas ateiti jam į talką aš pasi- 
griebiau šautuvą. 

— Ne, masa! - sušuko jis maldaujamu balsu. - Gink Die- 
ve, nešaukite! Masa ųžmiršo, kad vargšas negras - bėglys. 

Aš supratau jo baimę ir nuleidau šautuvą. 

— Ir paskui, masa, aš jums šį tą parodysiu. Masa mėgsta 
įdomius dalykus — tai gal jis nori pažiūrėti didžiosios gy- 
vatės pokštų? 

Aš atsakiau teigiamai. 

— Tai imkite, masa, palaikykite šaką. Negras matė labai 
įdomų augalą, ką tik matė retai aptinkamą augalą. Antai 
ten,:nendryne. Gerai laikykite, masa, aš eisiu jo atsinešti. 

Paėmęs į rankas šakę tvirtai ją spaudžiau prie Žemės ir 
būgštaudamas žiūrėjau, kaip bjaurus šliužas raitėsi ir vin- 
guriavo piie mano kojų. Man nebuvo ko bijoti: dvišakuma 
laikė gyvatę už kaklo, ir ji negalėjo pakelti galvos ir man 
įgelti. Nors ir labai buvo didelė. Pavojingi tebuvo jos dan- 
tys, nes barškuolė gyvatė, skirtingai nuo smauglių, neturi 
tokios didelės jėgos. 

Gabrielius nuėjo į krūmus ir netrukus grįžo atgal. Ran- 
koje jis nešėsi kažkokį augalą, taip pat išrautą su šaknimis. 
"Tai buvo visai kitos rūšies žolė. Ji turėjo širdies pavidalo 
lapus su smailiais galeliais, lenktą stiebą ir tamsiai raudo- 
nus Žiedus. 

Kai negras priėjo prie manęs, aš pamačiau, kaip jis į 
burną įsidėjo keletą to augalo lapų ir šaknelių i ėmė juos 
kramtyti. Ką jis ketina daryti? 

Man neilgai reikėjo laukti. Priėjęs prie gyvatės jis pasi- 
lenkė ir išspjovė jai ant galvos tos žolės sultis. Paskui, paėmęs 
iš mano rankų dvišakę lazdą, ją pakėlė ir nusviedė šalin. 

Kai pamačiau, kad gyvatė laisva, mane apėmė siaubas, 
ir aš, daug negaišdamas, šokau į šalį ir įsiropščiau į medį. 

Bet mano palydovas nė nepajudėjo; jis vėl pasilenkė 
prie gyvatės, paėmė į ranką bjaurųjį šliužą, ramiai jį pakėlė 
nuo žemės ir apsivyniojo sau aplink kaklą, tartum čia bū- 
tų buvusi paprasčiausia virvė. 

Gyvatė nemėgino jam įkąsti. Net nebandė ištrūkti iš jo 
rankų. Atrodė, kad ji apsvaigo ir jam negalėjo padaryti jo- 
kios žalos. 

Keletą minučių pažaidęs su gyvate, negras ją nusviedė 
žemėn. Bet ji ir dabar nemėgino slėptis. 

Pagaliau gyvačių kerėtojas iškilmingai atsigręžė į mane 
1 pasakė: 

— Na, masa Edvardai, dabar aš už jus atkeršysiu! Žiū- 
rėkite! 

"Taręs šiuos žodžius, vėl paėmė gyvatę ir nykščiais taip 
suspaudė jai kaklą, kad ji plačiai išžiojo nasrus. Aš puikiai 
mačiau baisius jos dantis ir nuodų liaukas. Paskui, pakėlęs 
jos galvą prie savo lūpų, jis išspjovė jai į pačią gerklę juo- 
das sultis ir vėl ją sviedė žemėn. 

Lig šiol jis jai nebuvo padaręs jokios žalos; visa, ką jis 
jai darė, negalėjo nugalabyti tokio gajaus padaro kaip gy- 
vatė, ir aš maniau, kad ji tuoj pat nušliauš. Bet ne, ji nė 
nemėgino šliaužti iš savo vietos, jos kūno žiedai nusilpo, ir 
ji gulėjo išsitiesusi, nekrutėdama, tik kartais per ją nubėg:- 
davo lengvi traukuliai. Nepraėjo nė dvi minutės, ir tie trau- 
kuliai liovėsi; gyvatė atrodė negyva. 

— Ji nudvėsė, masa, - atsakė negras į klausiamą mano 
žvilgsnį, — visai nusibaigė. 

— O kas čia per augalas, Gabrieliau? 

— Ė, čia gera žolė, masa, retai aptinkama žolė, labai re- 
tai. Pakramtykite tos žolės — ir jokia gyvatė jūsų nelies. Ma- 
tėete? Tai gyvačių kerėtojo žolė. 

Juodojo mano draugo botanikos žinios toliau nesiekė. 
Bet po kelerių metų man pavyko išaiškinti „stebuklingąją“ 
jo žolę; tai buvo Aristolochia serbentaria - augalas, išgarsin- 
tas Mučio“ ir Humboldto"* veikaluose. 

Mano bendrakeleivis liepė man sukramtyti kelias šak- 
neles; nors jis visiškai pasikliovė pirmuoju vaistu, tačiau 
manė, kad nepakenks dar kartą apsidrausti nuo pavojaus. 
Jis gyrė naujosios žolės gydomąsias savybes ir pasakė, kad 
būtų man jos davęs vietoj gyvatšaknės, bet nesitikėjo rasti, 
nes ji labai retai aptinkama šiuose kraštuose. | 

Aš mielai jo paklausiau ir truputį nurijau to augalo 
sulčių. Kaip ir gyvatšaknė, jis buvo aitrus, bent kiek de- 
ginantis, su kamparo spirito prieskoniu. Tik pirmasis buvo 
visai bekvapis, o šis turėjo stiprų aromatą, panašų į vale- 
rijono. 

Man tuoj pasidarė geriau - palengvėjo beveik iš karto. 
Netrukus patinimas visai atslūgo, ir jei ne raištis ant mano 
rankos, visai būčiau užmiršęs, kad man įkando gyvatė. 

XXXVII SKYRIUS 
Mėtome pėdas 


Praslinko kiek daugiau negu valanda, kai atsidūrėme 
aikštelėje, bet dabar ji man Jau nebeatrodė tokia pragaištin- 
ga. Ryškių spalvų gėlės vėl džiugino akį, ir aš su pasitenki- 
nimu traukiau į krūtinę jų aromatą. Paukščių giesmės ir 
vabzdžių zvimbesys vėl glamonėjo man ausį, .o ant šakelės 
kaip ir pirma tupėjo balandžių porelė, burkuodama: „bur- 
kū, burkū“ ir kartodama švelnius meilės prisipažinimus. 

Aš būčiau galėjęs dar ilgai sėdėti šioje puikioje aikštelė- 
je žavėdamasis gamtos grožiu, bet mes būname žvalūs, kol 
mūsų jėgos neišsekusios: pajutau, kad esu išalkęs, ir vei- 
kiai alkis ne juokais pradėjo mane kamuoti. 

Kaip gelbėtis iš šios bėdos? Kur surasti ką nors užkąs- 
ti? Negalėjau prašyti savo bendrakeleivio mane išvesti į plan- 
taciją, sužinojęs, koks pavojus jam dėl to gresia. Gabrielius 
sakė teisybę: jis 11z1kavo netekti rankos, o gal ir gyvybės. 
Jis negalėjo tikėtis atlaidumo, ypač kad neturėjo įtakingo 
šeimininko, kuris, nenorėdamas maitinti suluošinto ver- 
go, būtų jį užstojęs. 

Jei negras būtų išėjęs į plyną vietą, jį būtų galėję pama- 
tyti ir, kas dar blogiau, užsiundyti šunimis. Toks būdas ver- 
gams gaudyti tada buvo gana paplitęs, ir tarp baltųjų atsi- 
rasdavo niekšų, kurie šią medžioklę pavertė savo amatu. 
Taip sakė mano bendrakeleivis. O netrukus aš pats gavau 
įsitikinti, kad tai tikra tiesa. 

Buvau labai alkanas, bet ką turėjau daryti? Pats kelio 
nežinojau. Bijojau, kad vėl galiu paklysti ir turėsiu nakvoti 
miške. Ką gi daryti? 

Atsigręžiau į savo bendrakeleivį. Paskendęs mintyse, kurį 
laiką jis tylėjo. Galvojo tą patį kaip ir aš. Būdamas ištiki- 
mas draugas, jis neužmiršo manęs. 

- Žinote, masa, ką negras galvoja? - tarė jis man paga- 
liau. — Jis galvoja: kai nusileis saulė, jis jus palydės, tada jis 
nebijo. Gabas jus išves tiesiai į paupio vieškelį. Masa turi 
palaukti, kol nusileis saulė. 

— Bet... 

— Masa išalko? — paklausė jis nutraukdamas mane. 

Aš linktelėjau galvą. 

- Taip, Gabas žino. Čia nėra ko valgyti, nebent tą senąją 
gyvatę. Masa nevalgys gyvatės, o Gabas valgys. Ją iškeps 
nakčia, kai laužo dūmų nebus matyti virš miško. Yra tokia 
vieta, kur jis jas kepa, masa pamatys. Gabas pasitiki masa 
Edvardu. Jis masą nusives į pabėgusio negro slėptuvę. 

"Tuo tarpu negras nupjovė gyvatei galvą, plona vytele 
surišo kaklą su uodega, paėmė slidų šliužą ir, užsimetęs jį 
ant peties, atsistojo pasiruošęs į kelionę. 

— Dabar einam, masa, - tarė jis. - Einam su senuoju 
Gabu. Jis duos jums pavalgyti. - Taręs šiuos žodžius, jis 
apsigręžė ir nuėjo į krūmus. 

Aš paėmiau šautuvą ir nusekiau paskui jį. Man dau- 
giau nebuvo ko daryti. Mėginti pačiam surasti kelią buvo 
tuščias darbas, jau du mano bandymai nuėjo niekais. O 
skubėti neturėjau kur. Bus net geriau, jei namo sugrįšiu 

nakčia: verčiau niekam nesirodyti akyse suplėšytais ir kru- 
vinais drabužiais, jei nenori atkreipti dėmesio. Todėl aš mie- 
lai nusekiau paskui bėglį, nusprendęs pasinaudoti jo slėp- 
tuve ligi saulės laidos. 

Tylėdami nuėjome keletą šimtų jardų. Negras dairėsi 
aplink, tarsi kažko ieškodamas. Bet jis nežiūrėjo į žemę, jo 
akys bėginėjo medžiais, ir aš supratau, kad jis ieško ne kelio. 

Staiga jis kažką sumurmėjo ir pasuko į šalį. Aš nuėjau 
paskui. Netrukus jis sustojo po aukštu medžiu ir pradėjo 
įdėmiai apžiūrinėti jo šakas. 

"Tai buvo sakingoji pušis, kiek atsiminiau iš botanikos. 
Apie tai sprendžiau iš skujų ir šviesiai žalių spyglių. Ko jis 
čia sustojo? 

— Masa Edvardas netrukus pamatys, - atsakė jis į mano 
klausimą. — Imkit, masa, palaikykite gyvatę. Tik kad ji ne- 
paliestų žemės, kitaip prakeikti šunys ją suuos. 

Aš paėmiau jo naštą ir laikydamas gyvatę kuo aukščiau 
nuo žemės, kaip jis prašė, stovėjau ir tylėdamas į jį žiūrėjau. 

Sakingųjų pušų liemuo būna tiesus ir plikas, o viršū- 
nė piramidės pavidalo, dažnai jų šakos prasideda pen- 
kiasdešimties pėdų aukštyje nuo žemės. "Tačiau šios pu- 
šies liemuo dvidešimt pėdų nuo apačios buvo apaugęs 
nedidelėmis atžalomis; ant jų kabojo stambūs žali kan- 
korėžiai kokių penkių colių ilgio. Matyt, juos ir norėjo 
nusiskinti mano bendrakeleivis, nors ir negalėjau suprasti, 
kam jie jam reikalingi. 

Susiradęs ilgą kartį, jis ėmė ja daužyti kankorėžius kar- 
tu su šakelėmis, ant kurių jie kabojo. Numušęs tiek kanko- 

rėžių, kiek jam reikėjo, jis numetė savo kartį. O kas toliau? 
Aš jį stebėjau su vis didėjančiu dėmesiu. 

Jis sukuopė į krūvą kankorėžius kartu su šakelėmis, bet 
kaip aš nustebau, kai jis kankorėžius numetė į šalį - matyt, 
jie jam buvo nereikalingi - ir paliko tik jaunus rausvai ru- 
dus metūgius, gausiai aptekusius sakais. Ši pušis smalin- 
giausia iš visų tos rūšies medžių, iš to, matyt, ir kilo jos 
pavadinimas. 

Prisirinkęs pilnas saujas jaunų metūgių, mano bendra- 
keleivis atsisėdo ir stipriai įtrynė jais sunkių savo batų pa- 
dus ir viršų. Paskui priėjo prie manęs, pasilenkė ir tą pat 
padarė ir maniškiams. 

— Dabar, masa, viskas bus gerai. Prakeikti šunys neužuos 
senojo Gabo. Einam, masa Edvardai! Einam su manimi! 

Tai pasakęs jis vėl užsimetė gyvatę ant peties ir nudrožė 
| priekį, o aš nusekiau paskui jį. 


XXXVIII SKYRIUS 
Piroga 


Netrukus mes vėl įėjome į kiparisų mišką. Čia beveik 
jau nebuvo atžalyno. Tamsūs medžiai augo labai tankiai ir 
nustelbė visus kitus augalus; jų skėčio pavidalo viršūnes 
laikė apgožusios pilkšvos samanos, kurios driekėsi žemyn 
lyg ištisinė aksomo užuolaida ir nepraleido saulės šviesos, 

kitaip šį derlingą dirvožemį būtų apdengęs gėlių kilimas. 
Bet dabar mes buvom tokiose vietose, kurias kasmet užlieja 
potvyniai, todėl čia gyvuoti galėjo tik nedaugelis augalų. 

Netrukus pajutau, kad artinamės prie vandens. Vieto- 
vė žemėjo beveik nepastebimai, bet iš drėgno sušvinkusio 
pelkių kvapo, iš garsaus varlių kurkesio, iš balų paukščių 
klyksmo, aligatoriaus maurojimo buvo numanu, kad ne- 
toli esama stovinčio vandens - eže10 ar kūdros. 

Greit iš tikrųjų pasiekėme kūdros krantą; mes matėme 
tik nedidelę jos dalį, nes, kiek aprėpė akys, kiparisai augo 
tiesiai iš vandens ir taip tankiai, kad vietomis stori jų ka- 
mienai lietė vienas kitą. Kai kur iš vandens kyšojo juodos 
šaknys, fantastiškas jų raizginys panėšėjo į klaikias van- 
dens pabaisas ir visai aplinkai teikė pasakiškai kraupų vaiz- 
dą. Iš viršaus užtemdytas vanduo atrodė juodas kaip raša- 
las, o sunkus oras buvo pritvinkęs troškių garų. Iš tokio 
vaizdo Dantė galėjo imti spalvas savo „Pragarui“. 

Priėjęs tą niūrią kūdrą, mano bendrakeleivis sustojo. 
Prieš mus gulėjo milžiniškas išgriuvęs medis, anksčiau 
augęs ant pat kranto, o dabar savo viršūnę numetęs toli į 
vandenį. Jo šakos dar buvo sveikos, o nudžiūvę paraziti- 
niai augalai laikė tankiai jas apraizgę lyg numestas glėbys 
šieno. Kai kurios šakos mirko vandenyje, bet didesnė jų 
dalis kyšojo lauke. Mano palydovas sustojo prie to me- 
džio šaknų. 

Valandėlę jis manęs palaukė; kai tik priėjau, užsiruopš- 
tė ant išgriuvusio stuobrio ir davęs ranka ženklą, kad sek- 
čiau paskui, nužingsniavo medžiu link jo viršūnės. 

Aš taip pat užlipau ant stuobrio ir, atsargiai balansuo- 
damas, kad nenukrisčiau į vandenį, nuėjau paskui negrą. 

Prie viršūnės buvo daug storų šakų, ir mes vargais ne- 
galais lipdami per jas slinkome pirmyn. Aš maniau, kad 
jau artėjame prie slėptuvės. 

Bet ne, mano palydovas sustojo, ir nustebęs aš pama- 
čiau vandenyje nedidelę pirogą; ji buvo pakišta po sama- 
nomis ir taip gerai paslėpta, kad jos nebuvo galima matyti 
nė iš vienos pusės, išskyrus tą vietą, kur mes stovėjome. 

„Tai mat, kodėl mes lipome tuo medžiu!“ — pagalvojau 
supratęs, kad dar ne galas mūsų keliui. 

Negras atrišo laivelį ir mostelėjęs galva pakvietė mane 
sėstis. 

Aš įlipau į palaikį laivelį ir atsisėdau. Jis įžengė paskui ma- 
ne ir stvarstydamasis už medžio šakų plukdė po jomis valte- 
lę, kol pasiekėme plyną vandenį. Tada paėmė irklą, ir nešami 
ritmingų jo mostų tyliai nučiuožėme tamsiu vandeniu. 

Pirmuosius du tris šimtus jardų plaukėme labai paleng- 
va. Storos šaknys ir tankūs medžiai vis pastodavo mums 
kelią, ir tekdavo tarp jų sklandyti su didžiausiu atsargu- 
mu. Bet aš mačiau, kad mano palydovas vikriai vairuoja 
laivelį ir valdo irklą kaip tikras indėnas. Jis buvo laikomas 
puikiu meškėnų medžiotoju ir žveju ir savo išvykose, ma- 
tyt, išmoko plaukioti piroga. 

"Ta kelionė buvo nepaprasčiausia mano gyvenime. Piro- 
ga plaukė vandeniu, kuris atrodė labiau panašus į rašalą. 
Čia neprasiskverbė nė vienas saulės spindulėlis. Aplink buvo 
paslaptinga tamsa. 

Mes čiuožėme tamsiu koridoriumi tarp didžiulių juo- 
dų medžių, tarsi kolonos šaunančių viršun ir laikančių 
aukštą tankiai susipynusių šakų skliautą. Nuo šio gyvo sto- 
go driekėsi svyruoklės bromelijos, kartais jos nusileisdavo 
lig pat vandens ir liesdavo mūsų veidus. 

"Tačiau mes čia nebuvome vienintelės gyvos būtybės, net 
ši kraupi vieta turėjo savus gyventojus. Patikimą prieglobstį 
čia susirado aligatoriai; mums ne kartą prieblandoje pasi- 
painiojo šios pabaisos, čia šliaužiančios palei išvirtusį me- 
dį, čia besiropščiančios ant kyšančios iš vandens kipariso 
šaknies, čia iš lėto ir tyliai plaukiojančios juodame vande- 
nyje. Čia buvo ir didelių vandens gyvačių; jos plaukiojo 
nuo vieno medžio prie kito, vandenyje keldamos mažu- 
čius 1aibulius, arba susirietusios į kamuolį gulėjo ant ky- 
Šančių iš vandens kerplėšų. Ištiesusi didelius sparnus, ty- 
liai skrajojo balų pelėda, šmėkščiojo dideli tamsūs 
šikšnosparniai gaudydami savo grobį - uodus ir mašalus. 
Kartais jie praskrisdavo visai arti, vos neliesdami mūsų vei- 
dų, padvelkdami bjauriu savo kvapu ir garsiai tauškinda- 
mi žandikauliais nelyginant kastanjetėmis. 

Šitie nematyti gamtos vaizdai mane žavėjo, bet aš nega- 
lėjau nuslopinti neaiškios baimės. Mano atmintyje neju- 
čiom atgijo pažįstami vaizdai iš klasikinės literatūros. Čia 
buvo įsikūnijusios Romos poetų vizijos. Man rodėsi, kad 
aš plaukiu Stiksu ir mano keltininkas - baisusis Charonas. 

Priekyje staiga blykstelėjo skaistus spindulys. Dar kele- 
tas irklo mostų, ir visą mūsų pirogą apšvietė saulė. Aš leng-- 


viau atsikvėpiau. 

Dabar priešais mus tyvuliavo didelis vandens plotas tarsi 
koks apskritas ežeras. Iš tikrųjų čia ir prasidėjo ežeras, o ta 
jo dalis, per kurią plaukėme, buvo tik užlaja, ir visa ši miš- 
ku apaugusi vietovė kitu metų laiku visai išdžiūdavo. O 
pats dubuo buvo per daug gilus, kad jame galėtų augti 
pelkėtą dirvą mėgstantys kiparisai. 

Ežeras buvo nelabai didelis, apie pusmylio skersmens, 
ir iš visų pusių apgožtas samanoto miško, kuris niūksojo 
aplink tarsi pilka siena. Tokie medžių guotai pačiame eže- 
ro viduryje iš tolo atrodė nelyginant kokios salos. 

Šioje nuošalioje vietoje nebuvo tylu. Atvirkščiai, gyve- 
nimas čia virte virė. Matyt, ežerą mėgo įvairiausi plunks- 
nuočiai, gyvenantys plačiose Luizianos pelkėse. Čia galė- 
jai matyti baltųjų garnių, baltųjų ir raudonųjų ibių, gervių, 
flamingų, retai kada aptinkamą bjauriąją anchingą, kuri 
plaukioja giliai panirusi vandenyje ir tik iškišusi į paviršių 
siaurą tarsi gyvatės galvą. Nerangus baltasis pelikanas, šių 
vietų valdovas, stovėjo stebeilydamasis į savo grobį vande- 
nyje. Ežero paviršiuje knibždėjo aibės plaukiojančių paukš- 
čių — ten buvo ančių, žąsų, gulbių; viršum jų suko ratą 
būriai kuolingų, žuvėdrų, ir švilpiančiais sparnais skrajojo 
didžiosios antys. 

Bet ne vien tik vandens paukščiai mėgo šį nuošalų eže- 
rą. Žuvigaudis, aukštai pakilęs į orą, staiga lyg akmuo krinta 
žemyn, išgriebia iš ežero nelaimingą žuvelę, priplaukusią 
per daug arti vandens paviršiaus, ir nusineša savo laimikį, 
bet galop grobį iš jo čia pat paveržia už jį stipresnis jūrų 
erelis. Štai tiė gausingi plunksnuoti padarai, kuriuos ma- 

čiau, kai mudu įplaukėme į šį miško glūdumoje slypintį 
ežerą, ir aš su didžiausiu dėmesiu juos stebėjau. Šis ryškus 
gamtos gyvenimo paveikslas man paliko nepaprastą įspūdį, 
tačiau apie mano palydovą to negalėjai pasakyti. Visa tai jam 
nebuvo nei nauja, nei įdomu, ir jis plaukė abejingas jam 
įprastam reginiui. Nesustodamas ir nesidarydamas, jis leng:- 
vai skrodė vandenį irklu, vairuodamas pirogą į salelę. 

Dar keletas irklo mostų, ir priplaukęs prie jos mūsų lai- 
velis vėl pasislėpė medžių šešėlyje. Bet aš labai nustebau 
pamatęs, kad ten buvo visai ne sala. Tai, ką palaikiau me- 
džių guotu, buvo vienas didžiulis kiparisas, augantis sek- 
lumoje vidury ežero. Išsikerojusios jo šakos buvo apėjusios 
pilkšvomis samanomis, kurios lyg ilgas aksomas driekėsi 
ligi pat vandens užtemdydamos pusės akro plotą. Kipari- 
so liemuo palei pagrindą buvo nepaprastai storas; iš visų 
pusių jį laikė tvirtos atšakos nelyginant ramsčiai, įaugę į 
vandenį, ir vienas tik šis medis turėjo užėmęs plotą, kuria- 
me galėjo išsitekti nedidelis namas. Tarp tų ramsčių buvo 
likusios laisvos angos, ir kai prisiartinome prie šio milžino 
kipariso, aš pamačiau didelę tamsią drevę - matyt, kamie- 
nas viduryje buvo tuščias. 

Mano palydovas pasuko pirogą į vieną iš tų angų, ir 
netrukus jos priekis įsirėmė į medį. Aš pamačiau kamiene 
nedailiai iškirstas pakopas, einančias į drevę. Negras man 
parodė jas. Žvarbus išgąsdintų paukščių riksmas kliudė 
man išgirsti jo žodžius, bet supratau, kad jis man siūlo 
lipti jomis. Aš jo paklausiau ir išlipęs iš valties ėmiau kopti 


kamienu. 

Taip aš užsiropščiau iki angos, į kurią galėjo įlįsti 
žmogus, ir įsispraudęs vidun atsidūriau drevėje. Mes pa- 
siekėrne savo kelionės tikslą — čia buvo pabėgusiojo negro 
slėptuvė. 


XXXIX SKYRIUS 
Dreve 


Drevėje buvo tamsu, ir iš pradžių nieko negalėjau ma- 
tyti. Bet netrukus mano akys apsiprato su tamsa, ir aš ėmiau 
apžiūrinėti šį nepaprastą būstą. 

Pirmiausia mane nustebino jo dydis. Jame galėjo išsi- 
tekti gera dešimtis žmonių, ir ne tik stati, bet ir susėdę. Iš 
aukšto piramidinio Liemens bebuvo likusios tik plonos sie- 
nelės, o visa jo šerdis išpuvusi. Iš pribirusių trūnių pasida- 
rė grindys; jos gulėjo aukščiau už vandens lygį ir buvo 
kietos ir sausos. Drevės viduryje pamačiau krūvą pelenų ir 
anglių nuo laužo; netoliese buvo paklota minkštų ir sausų 
samanų, matyt, atstojančių guolį. Ant jų numesta sena ant- 
klodė patvirtino mano spėjimą. 

Čia nebuvo jokių baldų. Nedailiai nukirsta kipariso trin- 
ka pavadavo kėdę, o stalo visai nebuvo. "Tas, kas šią drevę 
pavertė gyvenamuoju būstu, matyt, nesirūpino patogumais. 
Tačiau visa, kas buvo reikalinga, jis turėjo. Kai mano akys 
apsiprato su prieblanda, aš pamačiau.daug daiktų, kurių iš 

pradžių neįžiūrėjau: molinį puodą valgiui virti ir didelį iš- 
skobtą moliūgą vandeniui laikyti, skardinį puodelį, seną kirvį, 
žvejybos įrankius ir šiokius tokius nudėvėtus drabužius. 

Bet mano žvilgsnį daugiau kreipė kitkas - maisto atsar- 
gos: geras gabalas keptos kiaulienos, didžiulis kukurūzi- 
nis paplotis, keletas virtų kukurūzų burbuolių ir beveik 
visa kepta višta. Visa tai buvo sudėta dideliame, iš tulpme- 
džio išskobtame dubenyje, kokius dažnai matydavau neg- 
rų trobelėse. Šalia to dubens buvo keletas didelių tamsiai 
žalių 17 mažesnių geltonų rutulių - arbūzų ir aguročių, 
kurie galėjo būti visai neblogas desertas. 

Visa tai suspėjau pamatyti, kol mano palydovas rišo prie 
medžio pirogą. Kai jis Įėjo, aš jau buvau viską apžiūrėjęs. 

— "Tai matote, masa, kokia senojo Gabo landynė. Pra- 
keikti negrų gaudytojai čia neatsibels! | 

— Čia tavo, Gabrieliau, tikras namas! Kaip tau pavyko 
rasti tokią vietą? 

— Gabas seniai Žino šią vietą, masa. Senajam kiparise 
slėpėsi ne vienas pabėgęs negras. Ir Gabas čia slėpėsi. Jis ir 
anksčiau buvo pabėgęs. Jis pabėgo, kai gyveno pas anks- 
tesnį šeimininką — Hiksą, kol jį nupirko masa Sansonas. 
Bet jis niekad nebėgo iš masos Sansono. Senasis šeiminin- 
kas buvo geras juodiesiems, ir masa Antuanas buvo geras. 
O dabar vargšas negras suvis negali daugiau kęsti: nauja- 
sis prižiūrėtojas — jis labai skaudžia muša, jis muša, kol 
pasirodo kraujas, riša prie stulpo, stato po siurbliu, čaižo 
šikšniniu rimbu ir ilgu botagu, jis daro viską, ko užsigei- 
džia! Tebūnie jis prakeiktas! Aš niekad nebegiįšiu, niekad! 

— Bet kaipgi tu gyvensi toliau? Juk negalėsi amžinai čia 
likti! Kur gausi valgyti? 

— Menkniekis, masa Edvardai, nebijokite! Gabui visuo- 
met užteks maisto. Vargšas bėglys turi plantacijoje drau- 
gų. O kai reikės, jis ir pats pasiims visko, ko reikia, kad 
nenumirtų badu. Cha cha cha! 

— O-o! 

— Bet Gabui dar nereikia vogti. Jis ima tik aguročius ir 
kukurūzus. Žiūrėkite, ko senasis Zipas jam atnešė. Praėju- 
sią naktį Zipas atėjo į laukymę ir atgabeno visas šias gėry- 
bes...- Oi masa, atleiskite man! Aš visai užmiršau - jūs labai 
alkanas. Valgykite kiaulienos, valgykite vištienos. Ją iškepė 
Chloja - labai skani vištelė. Valgykite, masa! 

"Tai pasakęs jis pastatė priešais mane medinį dubenį su 
viskuo, kas jame buvo. Mudu neilgam nutilome, nes ir aš, 
ir mano palydovas godžiai puolėme valgyti. Gal pusvalan- 
dį mudu pasigardžiuodami kimšomės pilvus, o arbūzai ir 
aguročiai buvo nuostabus desertas. Galop mudu numalši- 
nome alkį sukirtę didesnę pusę Gabielio atsargų. 

Po pietų ilgai šnekėjomės neatsisakydami malonumo 
ir parūkyti. Pasirodė, kad tarp Gabo atsargų buvo keletas 
ryšulėlių sauso tabako, o kukurūzų stiebai, įkišus į juos 
nendrės stiebą, mums atstojo pypkes, ir mudu pasisko- 
nėdami dūmėme, tartum būtume rūkę kvapniausią Ha- 
vanos cigarą. 

Aš buvau didžiai dėkingas savo išgelbėtojui 11 labai rū- 
pinausi jo likimu, tad pradėjome kalbą apie tolesnius jo 
sumanymus. Jis neturėjo aiškių planų, nors ir ketino kaip 

nors pasiekti Kanadą arba Meksiką, o gal net iš Naujojo 
Orleano bėgti laivu. 

Man dingtelėjo viena mintis, bet nenorėjau jam nieko 
sakyti, nes nebuvau tikras, ar pavyks man ją įgyvendinti. 
Vis dėlto jį paprašiau niekur nepasišalinti iš slėptuvės ne- 
pasitarus su manimi ir pažadėjau, kad pasistengsiu jam 
surasti gerą šeimininką. 

Jis noriai sutiko manęs paklausyti, ir kadangi artinosi 
vakaras, aš ėmiau ruoštis namo. 

Mes susitarėme, kokiu ženklu aš jį pašauksiu su piroga, 
kai norėsiu jį pamatyti; paskui sėdom į pirogą ir leidomės 
atgalios. 

Perplaukę ežerą ir valtį paslėpę po išvirtusiu medžiu, 
nuėjome gilyn į mišką. | 

Bet dabar man buvo lengva žingsniuoti paskui Gabrie- 
lių; eidamas jis medžiuose darė įkirtimus ir rodė kitas Žy- 
mes, pagal kurias galėčiau atsekti kelią pas jį. 

Nesugaišę nė valandos, išėjome į pamiškę. Iš čia negras 
leidosi į kažkokį sutartą pasimatymą, o aš pasukau į kaimą 
takeliu tarp dviejų tvorų, taigi man jau nebegrėsė pavojus 
išklysti iš kelio. 

XL SKYRIUS 
Paskalos viešbutyje 


Kada sugrįžau į miestelį, dar nebuvo labai vėlu. Aš at- 
sargiai slinkau gatvėmis viešbučio link, stengdamasis nie- 
kam nekristi į akis. Deja, norint patekti į savo kambarį, 
man reikėjo pereiti per barą. Artinosi vakarienės metas, ir 
klientai būriavosi prie bufeto ir verandoje. 

Sudraskyti mano drabužiai, aptaškyti krauju ir sutepti 
dumblu, atkreipė visų dėmesį. Praeiviai mane varstė nuo- 
stabos kupinais žvilgsniais, o kartais atsisukę ir Žiūrėjo man 
įkandin. Viešbučio gyventojai mane stabdė ir teiravosi, kur 
aš buvęs. Kažkas man riktelėjo: 

— Ei, pone! Ar tik nebūsite susikibęs su laukine kate? 

Aš nieko neatsakiau. Greitai užbėgęs laiptais, užsiraki- 
nau kambaryje ir pagaliau atsikračiau smalsuolių. 

Dygiuose krūmuose buvau smarkiai susidraskęs, ir man 
reikėjo apsirišti žaizdas. Teko šauktis gydytojo Reigarto. 
Laimė, jis buvo namie ir tuoj atskubėjo .pas mane. Įėjęs į 
kambarį, jis sustojo ir nustebęs apžiūrinėjo mane. 

— Brangusis mano Edvardai, kur jūs buvote? — paklau- 
sė jis pagaliau. 

— Pelkėse. 

— O ką reiškia sudraskyti jūsų drabužiai, šios mėlynės ir 
kraujas? 

— Dagiai sudraskė, daugiau nieko. 

— Tai kurgi jūs buvote? 

— Pelkėse. 

— Pelkėse? Bet kas gi jus taip smarkiai apipešiojo? 

— Man įkando barškuolė gyvatė. 

— Kaip"! Barškuolė gyvatė? Jūs juokaujate? 

— Ne, tikra tiesa. Bet aš valgiau priešnuodžių. Aš jau 
išgydytas. 

— Kokių priešnuodžių? Išgydytas? Kuo? Kas jums davė 
priešnuodžių? 

— Draugas, kurį sutikau pelkėse. 

— Draugas pelkėse? — sušuko Reigartas, vis labiau ste- 
bėdamasis. 

Aš buvau beveik užmiršęs, kad turiu laikyti paslaptį, ir 
supratau, kad kalbu pernelyg neatsargiai. Smalsios akys 
žvilgčiojo pro mano durų plyšius, godžios ausys gaudė kiek- 
vieną žodį. 

Nors pamisisipiečiai ir nėra ypatingai smalsūs, kaip juos 
apkalba plepūs turistai, bet apipešiota mano išvaizda ir ne- 
noras nieko aiškinti galėjo sužadinti smalsumą net patiems 
abejingiausiems. Susijaudinę viešbučio įnamiai būriavosi 
koridoriuje prie mano kambario durų, vienas kitą klausinė- 
dami, kas būtų galėję man atsitikti, ir įvai1iai tarpusavyje 
spėliodami. Aš juos aiškiai girdėjau, nors jie to ir nežinojo. 

— Tikriausiai jis ėmėsi su pantera, — tarė vienas. 

— Su pantera arba su lokiu, - pridūrė antras. 

— Kad ir koks būtų laukinis žvėris, jis vis tiek palieka 
savo žymę. 

— Ar čia tas pats vaikinas, kuris partiesė Bilį Banditą? 


- "Tas pats. 

— Kažin, ar jis anglas? 

— Nežinau. Jis iš Anglijos, o ar jis anglas, ar airis, ar 
škotas — kas ten žino! Verčiau su juo neprasidėti. Šimts 
velnių! Jis paguldė Bilį Banditą, galima sakyti, plikomis 
rankomis, vien su botagu, ir atėmė iš jo du pistoletus. Cha 
cha cha! 

— Nieko sau! 

— "Tokiam vyrui ir laukinę katę suraityti vieni juokai. Tik- 
Tiausiai jis užmušė lūšį, štai kas! 

— Greičiausiai taip ir bus! 

Aš maniau, kad savo peštynėmis su Biliu Banditu įsigy- 
siu priešų tarp tų žmonių. Bet iš visos pašnekovų kalbos ir 
tono buvo aišku, kad ne visai taip. Nors jiems gal kiek ir 
nepatiko, kad užsienietis, ir dar toks jaunas kaip aš nuga- 
lėjo vieną iš jų bičiulių, tačiau tie miško vaikai ne per daug 
noriai guldė galvas vienas už kitą, o nepraustaburnio Lar- 
kino tiesiog nemėgo. Jei jį būčiau prilupęs dėl kitko, be 
abejonės, būčiau nusipelnęs visuotinio pritarimo. Bet aš gy- 
niau negrą - aš, užsienietis, ir, be to, dar anglas! To jie man 
negalėjo dovanoti. Štai kas kenkė mano populiarumui, štai 
kodėl šiose vietose buvau laikomas įtartinu žmogumi. 

Šios apkalbos tol man buvo įdomios, kol laukiau atei- 
nant Reigarto, tačiau didelės reikšmės joms neteikiau. 

Bet staiga kažkieno garsiai pasakyta pastaba privertė ma- 
ne suklusti. 

— Sklinda gandai, kad jis sekioja paskui panelę Bezanson. 

Dabar aš susidomėjau. Priėjau prie durų ir priglaudęs 
ausį prie rakto skylutės ėmiau klausytis. 

— "Tikriau, paskui jos plantaciją, - pridūrė kitas, ir jo 
žodžius palydėjo reikšmingas juokas. 

— Na ką gi, - įsiterpė trečias savimi labai pasitikintis bal- 
sas, — tada jis sekioja paskui tą, ko negaus. 

— Kaip? Kodėl? — suklego keletas balsų. 

— Jis gal ir gaus jaunąją ledi, - traukė tas pats įtaigus 
balsas, — bet plantacijos jis nematys kaip savo ausų. 

— Kodėl? Ką jūs norite pasakyti, pone Moksli? — vėl pa- 
klausė keletas balsų. | 

— Ogi tai, ką sakau, džentelmenai, - atsakė pirmasis bal- 
sas ir vėl savo žodžius pakartojo tuo pačiu žinovo tonu: — 
Jaunąją ledi jis gal ir gaus, bet plantacijos nematys. 

- O, vadinasi, tai tiesa? - sušuko naujas balsas. - Ji ne- 
išsimokanti skolininkė? Taip? O senis Gajaras?.. 

— Greitai nusavins plantaciją. 

— Kartu su negrais? 

— Su visu geru, kas joje yra. Rytoj šerifas uždės areštą 
visam turtui. | 

Šie žodžiai sukėlė nuostabos šūksnius, kuriuose buvo 
girdėti pasmerkimas ir užuojauta. 

— Vargšė mergina! Kaip gaila! 

— Nebėra ko stebėtis! Po tėvo mirties ji švaistė pinigus į 
dešinę ir į kairę. 

— Girdėjau, kad jis ne taip jau daug jai palikęs. Didesnę 
dalį dvaro jis pats praskolino... 

Bet tuo tarpu atėjęs gydytojas nutraukė šį pokalbį 11 
mane išvadavo iš tikrų kančių. 

— Jūs sakote, kad pelkėse sutikote draugą? - vėl paklau- 
sė jis. 

Aš nesiryžau jam atsakyti prisiminęs stovinčią už durų 
minią ir tariau tyliu rimtu balsu: 

— Mielas drauge, miške aš turėjau nuotykį. Kaip mato- 
te, aš smarkiai apsidraskęs. Išgydykite mano mėlynes, bet 
neklausinėkite smulkmenų. Tam tikrais sumetimais aš da- 
bar nieko nenoriu jums sakyti. Vėliau jums viską papasa- 
kosiu. O kol kas... 

— Gerai! Gerai! - nutraukė mane gydytojas. - Nesijau- 
dinkite. Leiskite apžiūrėti jūsų žaizdas. 

Gerasis gydytojas nutilo ir pradėjo raišioti mano įdrės- 
kimus. 

Kitomis aplinkybėmis šitų skaudžių žaizdų aprišimas 
būtų buvęs gana nemalonus, bet ką tik išgirstos naujienos 
taip mane sujaudino, kad visai nieko nejutau. Aš labai no- 
rėjau paklausti Reigartą, kas dedasi plantacijoje, koks bus 
Eženės ir Auroros likimas. Bet to padaryti negalėjau, užtat 
kad buvome ne vieni. Į kambarį įėjo viešbučio šeimininkas 
ir negras, jo tarnas, padėti gydytojui. Aš nesiryžau apie tai 
kalbėti jiems esant, ir man beliko tvardyti savo nekantru- 
mą, kol baigus aprišti žaizdas jie išėjo. 

— Sakykite, gydytojau, ką žmonės kalba apie panelę Be- 
zanson. 

— Argi jūs nieko nežinote? 

— Tiktai tiek, kiek dabar išgirdau iš tų plepių už durų. — 
Ir aš Reigartui papasakojau mano girdėtą pašnekesį. 

— O aš maniau, kad jums žinomos visos šios naujienos. 
Aš net galvojau, kad dėl jų ir nesirodėte taip ilgai, nors ir 
nesupratau, koks čia ryšys galėtų būti su jumis. 

— Aš nieko nežinau, tik tai, ką čia atsitiktinai išgirdau. 
Būkite geras, papasakokite man viską! Vadinasi, tai tiesa? 

— Deja, tikra tiesa. 

— Vargšė Eženė! 

— Gajaras turėjo įkaito raštą visam dvarui. Aš seniai tą 
Jaučiau ir bijojau, kad jis lošia negarbingą lošimą. Teisme 
Gajaras pateikė ieškinį ir, kalbama, jau išgavo nuosavybės 
pripažinimą. Dabar viskas priklauso jam. 

— Viskas? 

- Viskas, kas yra plantacijoje. 

-O vergai? 

"— Suprantama, 1r jie. 

— Visi... visi... 17 Aurora? 

Aš ne iškart 1yžausi jo šito klausti. Reigartas nežinojo 
mano jausmų Aurorai. | 

— Jūs kalbate apie kvarteronę? Aišku, ir ji kartu su vi- 
sais. Ji tokia pat vergė kaip ir visi kiti. Ji bus parduota. 

„Tokia pat vergė! Bus parduota kartu su visais!“ Bet to 
aš nepasakiau garsiai. 

Negaliu apsakyti, kokią audrą sukėlė man jo žodžiai. 
Kraujas mušė man į galvą, ir aš vos susilaikiau nesurikęs iš 
pykčio. Bet ir labiausiai stengdamasis valdytis, matyt, nepajė- 
giau nuslėpti jaudulio, nes visada ramios Reigarto akys nu- 
stebusios sužiuro į mane. Bet jei gydytojas ir numanė mano 
paslaptį, jis buvo kilniaširdis ir nieko manęs neklausinėjo. 

— Vadinasi, visi vergai bus parduoti? -sumurmėjau aš vėl. 

— Be abejonės, visi eis iš varžytinių — toks įstatymas. 
Reikia manyti, Gajaras nupirks plantaciją, juk ji ribojasi su 
jo žeme. 

— Gajaras! Tas niekšas! O ką darys panelė Bezanson? 
Nejaugi ji neturi draugų? 

— Girdėjau, kad mieste yra kažkokia jos tetulė, valdan- 
ti nedidelį turtą. Turbūt Eženė dabar gyvens pas ją. Te- 
tulė, rodos, bevaikė, ir Eženė — vienintelė jos turto pavel- 
dėtoja. Beje, negaliu užtikrinti, kad viskas yra taip. Žinau 
tik 1š girdų. 

Reigartas kalbėjo ramiu, santūriu balsu. Iš pradžių man 
net keistas pasirodė jo tonas, bet aš supratau to santūru- 
mo priežastį. Jis klaidingai vaizdavosi mano jausmus Eže- 
nei. Bet aš nenorėjau griauti šių jo įsitikinimų. 

„Vargšė Eženė! ją ištiko dvi nelaimės! Tad nenuostabu, 
kad ji taip pasikeitė pastaruoju metu! Nenuostabu, kad ji 
buvo tokia liūdna!“ 

Visa tai aš pagalvojau sau vienas. 

- Daktare, — tariau garsiai, - man būtinai reikia vykt į 
plantaciją. 

— Tik ne šiandien. 

- Šiandien, tuoj pat! 

— Brangusis mano Edvardai, jūs neturite to daryti! 

— Kodėl? 

— Tai neįmanoma, to aš negaliu jums leisti. Jums prasi- 
dės karštinė. Už tai galite užmokėti gyvybe! 

— Bet... 

— Ne, ne! Nė klausyti jūsų nenoriu! Užtikrinu, jums 
gresia karštinė. Jūs neturite išeiti iš kambario bent iki ryto- 
jaus. Rytoj rytą - kas kita. Šiandien negalima. 

Man teko jo paklausyti, nors anaiptol nebuvau tikras, 
kad likęs namie pasirinkau geriausią būdą saugotis nuo 
karštinės. Jos priežastis slypėjo pačiame manyje, ir visai 
nebuvo dėl to kaltas pavojingas nakties oras. 


LT. 

Širdis man daužėsi krūtinėje, kraujas suplūdo į galvą, 
sąmonė aptemo. 

„Aurora — Gajaro vergė! Cha cha cha! Jo vergė! Gaja- 
ras — Aurora! Cha cha cha! "Tai juk jam aš griebiau už ger- 
klės. Ne! Čia gyvatė! Gelbėkite! Gelbėkite! Vandens, van- 
dens! Aš dūstu!.. Ne, čia Gajaras! Aš laikau jį! Vėl ne jis — 
čia gyvatė! O Dieve! Ji apsirangė man aplink kaklą! Ji ma- 
ne dusina! Gelbėkite! Aurora! Mylimoji! Nepasiduok jam!“ 

„Aš mirsiu, bet nepasiduosiu!“ | 

„Aš taip ir maniau, kilnioji mergele! Skubu tau į pagalbą!“ 

Kaip ji blaškosi jo rankose! Šalin, šėtone, šalin! Aurora, 
tu laisva! Laisva! Aukštybių angelai! 


+++ 


Tokie buvo mano sapnai tą naktį - karštligiškas apte- 
musio proto kliedesys. 


230 


XLI SKYRIUS 
Laiškas 


Visą naktį išgulėjau čia apalpdamas, čia vėl atsigauda- 
mas, čia kliedėdamas, čia vėl atsipeikėdamas. 

Naktis man nesuteikė poilsio, ir rytą pabudau beveik 
neatgavęs jėgų. Kurį laiką gulėjau atmintyje perkratinė- 
damas vakarykščios dienos įvykius ir galvojau, ką toliau 
daryti. Pagaliau nusprendžiau tuoj pat joti į plantaciją ir 
įsitikinti, kas ten dedasi. Taip pasiryžęs, pakilau iš lovos. 

Rengdamasis atsitiktinai pažvelgiau į stalą ir pamačiau 
laišką. Ant jo nebuvo pašto ženklo, ir jis buvo parašytas 
moteriškos rankos; aš tuoj supratau, nuo ko jis. 

Atplėšęs voką perskaičiau: 


„Pone! 

Šiandien pagal Luizianos įstatymus aš tapau pilname- 
tė, bet nėra pasaulyje moters, nelaimingesnės už mane. 
Saulė, apšvietusi mano pilnametystės dieną, apšvietė ir ma- 
no elgetystę! 

Aš ketinau sutvirtinti jūsų laimę: įrodyti, kad moku bū- 
ti dėkinga. Deja! "Tai jau nebe mano galioje! Aš nebesu Be- 
zansonų plantacijos valdytoja ir ne Auroros šeimininkė. 
Aš netekau visko: Eženė Bezanson dabar elgeta. Ak pone! 
Tai liūdna istorija, ir aš nežinau, kuo ji baigsis. 

Bet deja! Yra nelaimių dar didesnių negu netekti tur- 
to. Toks nuostolis ilgainiui gali būti atlygintas, bet liūde- 

sys dėl apviltos meilės — karštos, vienintelės ir tyros meilės 
kaip manoji - trunka ilgai, gal net amžinai. 

Žinokite, pone, kad toje karčioje taurėje, kurią man skir- 
ta išgerti, nėra nė lašelio pavydo ar priekaišto. Aš viena 
kalta dėl mane ištikusios nelaimės. 

Likite sveikas, pone! Likite sveikas ir būkite laimingas! 
Bus geriau, jei mes daugiau nesusitiksime. O, būkite lai- 
mingas! Nė vienas mano skundas nepasieks jūsų ausies ir 
neaptemdys šviesios jūsų laimės. Nuo šiol vien tik Šven- 
čiausiosios Širdies vienuolyno sienos tematys, kokį skaus- 
mą kenčia nelaiminga, bet dėkinga 

Eženė“. 


Laiškas buvo parašytas vakar. Aš žinojau, kad tai.buvo 
jos gimimo diena: vakar ji tapo pilnametė. 

„Vargšė Eženė, - galvojau aš, - jos laimė pasibaigė su 
nerūpestinga jaunyste! Vargšė Eženė!“ 

Ašaros ritosi man iš akių, kai skaičiau tą laišką. Skubiai 
jas nusišluosčiau ir paskambinęs tarnui liepiau pabalnoti 
mano arklį. Greitai apsirengęs išėjau. Arklys jau stovėjo prie 
vartelių. Aš užšokau ant jo ir nulėkiau į plantaciją. 

Išjojęs iš kaimo, netrukus pavijau du raitelius; jie jojo 
ta pačia linkme kaip ir aš, bet tik ne taip greitai. Apsirengę 
buvo kaip paprasti plantatoriai, ir neprityrusi akis juos bū- 
tų palaikiusi vietiniais žemvaldžiais. Tačiau jų išorė buvo 
kitokia, ir jie neatrodė panašūs nei į plantatorius, nei į pir- 
klius, nei apskritai į žmones, kurie čia verčiasi viena iš tų 
labiausiai paplitusių profesijų. Aš sprendžiau ne iš jų dra- 

bužių, o to ypatingo atspaudo, kurį apskritai sunku nusa- 
kyti žodžiais, bet iš kurio lengva pažinti įstatymo tarną. 
Net Amerikoje, kur jie nenešioja uniforminių drabužių nei 
specialių ženklų, aš tuoj pastebėjau tą antspaudą ir ma- 
nau, kad būčiau galėjęs pažinti policininką su bet kokiais 
civiliniais drabužiais. 

"Tų Žmonių, apie kuriuos kalbu, ši ypatinga išraiška tuoj 
man krito į akis, ir aš pagalvojau, kad čia būsią konstebliai 
arba šerifai. O tuo tarpu jodamas pro juos tik probėgšmais 
tespėjau pažvelgti jiems į veidus ir kitomis aplinkybėmis 
nebūčiau atkreipęs į juos dėmesio. 

Aš nenusilenkiau tiems žmonėms, bet pamačiau, kad 
jie manimi susidomėjo. Grįžtelėjęs atgal, išvydau, kaip jie 
prijojo arti vienas kito ir kažką gyvai kalbasi, o iš jų judesių 
supratau, kad apie mane. 

Netrukus aš nujojau toli į priekį ir lioviausi apie juos 
galvojęs. Skubėjau į plantaciją dar nežinodamas, ką ten 
darysiu. Išjojau paragintas pirmojo paskato, tik norėda- 
mas iš Eženės arba iš pačios Auroros kuo greičiau sužino- 
ti, kas ten dedasi. 

Taip nieko ir nesugalvojęs, prijojau beveik ligi pačios 
plantacijos. Dabar truputį pristabdžiau arklį norėdamas 
sukaupti pakrikusias mintis. Aš net valandėlę stabtelėjau. 
Šioje vietoje upės krantas darė nedidelį vingį, ir kelias tar- 
tum jį kirto pusiau. Ši kranto dalis buvo nedirbama ir ne- 
aptverta. Pasukęs arčiau upės, prie vandens sulaikiau arklį 
ir neišlipdamas iš balno sėdėjau paskendęs savo apmąsty- 


muosc. 

Stengiausi susidaryti šiokį tokį planą. Ką pasakysiu Eže- 
nei? Ką Aurorai? Ar Eženė panorės mane matyti po to, ką 
parašė? Laiške ji man pasakė „likit sveikas“, bet dabar bu- 
vo ne laikas paisyti kokių nors ceremonijų. O jei ji nepano- 
rės, ar man pavyks pasimatyti su Aurora? Aš turiu pa- 
matyti ją. Kas gali man uždrausti? Man taip daug reikia jai 
pasakyti! Mano širdis buvo perpildyta. Tik pokalbis su sa- 
vo sužadėtine galėjo man atnešti palengvėjimą. 

"Taip nieko ir nesugalvojęs, aš vėl pasukau arklį ir pa- 
spaudęs pentinais nudūmiau pakrantės keliu. 

Prijojęs plantaciją, prie vartų pamačiau du pabalnotus 
arklius. Tuoj juos pažinau - arkliai buvo tų pačių raitelių, 
kuriuos ką tik pralenkiau kelyje. Jie mane paliko, kol aš 
stovėjau ant upės kranto. Raitelių dabar nebuvo matyti: 
tikriausiai buvo įėję į vidų. 

Arklius laikė negras. Tai buvo senas mano draugas Zipas. 

Aš prijojau ir jį užkalbinau neišlipdamas iš balno. No- 
rėjau sužinoti, kas tokie tie žmonės. 

Jo atsakymas manęs nenustebino. Mano spėjimas pasi- 
tvirtino. "Tai buvo įstatymo saugotojai - vietinis šerifas ir jo 
padėjėjas. Nevertėjo nė klausinėti, kokiu reikalu jie atjojo, 
aš ir pats viską supratau. 

"Tik paklausiau Scipioną smulkmenų. Jis trumpai man 
papasakojo viską, ką žinojo, o aš klausiau jo nepertrauk- 
damas. Šerifas uždėjęs areštą namui ir visam turtui; Lar- 
kinas kol kas dar prižiūrįs negrų sodybą, bet greitai visi 
negrai būsią parduoti; Gajaras nuolat čia sėdįs, 0 „misa 


Ženė išvažiavo“. 

— Išvažiavo? Kur? 

— Nežinau, masa. Turbūt į miestą. Ji išvažiavo šią naktį. 

— O... 

Valandėlę aš tylėjau, širdis pašėlusiai daužėsi. 

— O Aurora? - vos ne vos pralemenau. 

— Rora taip pat išvažiavo, masa. Išvažiavo kartu su misa 
Žene. 

— Aurora išvažiavo?! 

— Taip, masa, išvažiavo, tikra teisybė. 

Ši žinia man buvo labai netikėta, mane nustebino tas 
paslaptingas išvažiavimas. Eženė išvažiavo nakčia! Kartu 
su Aurora! Ką tai reiškia? Kur jos išvažiavo? 

Nors ir kiek klausinėjau Scipioną, man nepavyko išaiš- 
kinti šios paslapties. Jis nieko neišmanė apie savo ponios 
reikalus, išskyrus tai, kas buvo susiję su negrų kaimeliu. 
Jis girdėjęs, kad pats, jo žmona ir duktė, mažoji Chlo, kaip 
ir visi jo draugai negrai, būsią nugabenti į miestą ir par- 
duoti iš varžytynių vergų prekyvietėje. Išvykti jie turėjo kitą 
dieną. Skelbimas dėl varžytynių jau esąs išsiųstas į laikraš- 
čius. Tai ir viskas, ką jis žinojo. Ne, ne viskas. Jis turėjo 
man dar vieną naujieną. Tai esanti tikra tiesa, jis girdėjęs, 
kaip apie tai kalbėję baltieji žmonės — Larkinas, Gajaras ir 
vergų pirklys, kuris dabar rūpinąsis jų pardavimu. Jie kal- 
bėję apie kvarteronę. Ji turinti būti parduota kartu su visais. 

Man užvirė kraujas, kai išklausiau Scipioną. Neverta nė 
sakyti, kad aš juo tikėjau. Visos to pokalbio smulkmenos 
jo lūpose skambėjo visai įtikinamai. Negalėjo būti jokių 
abejonių, kad jis sakė tiesą. 

Bezansonų plantacija man neteko bet kokio žavesio. Be 
to, ir Brindžerse man nebuvo ko daugiau veikti. Naujasis 
Orleanas - štai kas mane dabar traukė. 

Draugiškai atsisveikinęs su Scipionu, apgręžiau arklį ir 
nujojau atgal. Taurusis gyvulys jautė mano nerimą ir lėkė 
šuoliais. Šitas nutrūktgalviškas šuoliavimas atliepė įsiaud- 
rinusius mano jausmus. 

Po keliolikos minučių aš jau buvau arklį atidavęs į arkli- 
dę 1r pakilęs į savo kambarį ėmiau ruoštis kelionėn. 


XLII SKYRIUS 
Plaukiojančioji prieplauka 


Dabar aš tik laukiau garlaivio, kuris mane nuvežtų į 
Naująjį Orleaną. Žinojau, kad ilgai laukti nereikės. Kas- 
metinė epidemija buvo praėjusi, mieste jau turėjo prasi- 
dėti įprastas verslus gyvenimas ir pramogų sezonas. 
Garlaiviai, išplaukę į šiaurę, jau buvo aplankę visus. Misi- 
sipės intakus ir, prisikrovę derlingo šios didžiulės upės 
slėnio gėrybių, jau grįžo į didįjį pietinį Amerikos preky- 
bos sandėlį. 

Garlaivis turėjo ateiti kasdien, tikriau - kas valandą. 

Aš ketinau plaukti su pirmuoju iš jų. 

Viešbutis, kuriame gyvenau, kaip ir pats miestėlis buvo 
tolokai nuo prieplaukos; iš protingo atsargumo jie buvo 

pastatyti toliau nuo upės. Čia, kaip ir tūkstančius mylių 
aukštyn ir žemyn, Misisipės krantai vos per kelias pėdas 
tepakilę nuo jos lygio, vanduo diena iš dienos plauna grun- 
tą, ir rausva srovė kartais nusineša ištisus sluoksnius pa- 
krantės. žemės. 

Atrodytų, kad dėl tokio nepaliaujamo vandens darbo 
upės vaga turėtų nepaprastai išsiplėsti į šalis. Bet ne: tai, 
ką srovė nuneša nuo vieno kranto sudarydama naują kil- 
pą, nugula antrame, ir upės plotis išlieka vis toks pat. Šis 
įsidėmėtinas reiškinys pastebimas nuo Ohajo žiočių ligi pat 
Misisipės deltos, nors anaiptol nevienodu mastu. Kai ku- 
1i0s€ vietovėse potvynis būna toks staigus, kad per keletą 
dienų vanduo gali nunešti ne tik dalį gyvenvietės, bet ir 
visą plantaciją. Taip pat neretai per pavasario paplūdžius 
aikštinga upė kerta savo vingius ir per kelias valandas iš- 
sigraužia naują vagą, kuria ir varo savo vandenis. ĮsivaiZ- 
duokite, kad toli vingyje stovi plantacija, o kartais net trys 
keturios, — ir štai vieną gražią dieną jos šeimininkas, kuris 
nuėjo gulti tvirtai įsitikinęs, kad jis nepajudinamai įsikūrė 
žemyne, rytą pabunda saloje. Apimtas siaubo jis mato, kaip 
pro jį kunkuliuodama plaukia rausvai 1uda srovė, atkirtu- 
si jį nuo sausumos. Dabar be kelto, atsieinančio nepigiai, 
jis jau nepasieks gretimo kaimo; nepasieks prekyvietės ir 
furgonai, prikrauti didžiulių medvilnės ryšulių ir statinių 
su tabaku ir cukrumi. Dar vienas toks antpuolis — ir negai- 
lestinga upė, jei kokios, nuneš patį šeimininką ir jo namą, 
o drauge ir keletą šimtų pusnuogių jo negrų. Bijodamas 
gresiančios pražūties, Žmogus meta giintąjį židinį ir keliasi 

kur nors aukštyn ar žemyn palei upės srovę, kur, kaip jam 
rodosi, bus geriau apsaugotas nuo netikėtos nelaimės. 

Dėl Misisipės įnorių sunku rasti jos žemupyje saugią 
vietą būstui. Beveik per penkis šimtus mylių nuo žiočių 
tik retai kur pamatysi nedideles, gyventi tinkamas aukštu- 
mėles, bet dirbtinis pylimas panaikina šį trūkumą, ir čio- 
nykščiai miestai ir plantacijos jaučiasi palyginti saugiai. 

Jau minėjau, kad mano viešbutis buvo kiek atokiau, ir 
iš aukštupio atplaukęs garlaivis į prieplauką galėjo pasiša- 
linti anksčiau, negu tarnas mane įspėtų. Prisikrovęs pre- 
kių ir nesuinteresuotas frachtu, laivas nenorės ilgai čia už- 
trukti, o smuklė prie Misisipės — ne Londono viešbutis, 
kur jūs drąsiai galite pasikliauti pareigingu koridoriniu. 
Galimybės, kad Sambas laiku jus pažadins, buvo ne dau- 
giau kaip viena iš šimto, nes jo miegas kietesnis už jūsų. 

"Tuo aš buvau seniai įsitikinęs, ir dabar, bijodamas pra- 
leisti garlaivį, nusprendžiau atsiskaityti su šeimininku ir 
susirinkęs savo mantą išėjau į prieplauką. 

Man negrėsė pavojus nakvoti po plynu dangumi. Tik- 
ros prieplaukos čia nebuvo, užtat stovėjo milžiniški seniai 
jau atitarnavusio laivo griaučiai. 

Šis griozdas, tvirtais lynais pririštas prie kranto, buvo 
puiki prieplauka, o erdvus jo denis, salonai ir kajutės pa- 
vadavo sandėlį įvairiausios rūšies kroviniui. Senasis laivas 
sėkmingai ėjo ir vienas, ir kitas pareigas ir buvo žinomas 
„plaukiojančiosios prieplaukos“ vardu. 

Kai užlipau į jo denį, buvo jau vėlu, beveik vidurnaktis. 
Net paskutiniai čia užgaišę vietiniai gyventojai jau seniai 

buvo išsiskirstę; buvo išėjęs ir sandėlių šeimininkas. Vie- 
nintelis žmogus, kurį čia pamačiau, buvo mieguistas neg- 
ras. Jis sėdėjo prekystaliu atitvertame žemutinio denio 
kampe. Prie jo stovėjo svarstyklės su svarsčiais, buvo pa- 
dėtas didelis storos virvės kamuolys, virtuvės peilis ir kiti 
prekybai būtini reikmenys, kuriuos rasite kiekvienoje 
smulkių prekių parduotuvėje. Užpakalyje, ant lentynos, 
stovėjo įvairiaspalviai gėrimai, stiklinės, dėžės su džio- 
vintais paplotėliais, „Vakarų rezervacijos“ sūris, apkartu- 
sio sviesto statinaitės, pakeliai kramtomojo tabako ir pi- 
gių cigarų — žodžiu, įprastos bakalėjinės krautuvėlės 
prekės. Kita didelės patalpos dalis buvo užversta įvairiau- 
siai įpakuotomis prekėmis: ryšuliais, maišais, statinėmis 
ir dėžėmis. Vienos per Naująjį Orleaną buvo atvežtos iš 
tolimų kraštų ir upe turėjo plaukti aukštyn, kitos - gau- 
sūs dosnios Žemės vaisiai — ėjo priešinga kryptimi, į Misi- 
sipės žiotis, o paskui toliau, per Atlanto vandenyną, su- 
krautos į didelių laivų triumus. Apatiniame denyje tiesiog 
nebuvo kur pastatyti kojos, ir aš dairydamasis aplink sten- 
giausi surasti vietą, kur galėčiau atsigulti ir truputį nu- 
snūsti. Šviesoje tikriausiai būčiau susiradęs nuošalų kam- 
pelį, bet lajinė žvakė, įkišta į butelį nuo šampano, buvo 
smarkiai apvarvėjusi ir vos teįstengė apšviesti čia viešpa- 
taujančią netvarką. Vis dėlto aš vargais negalais pasiekiau 
vienintelę čia esančią žmogystą, ant kurios juodo veido 
mirgėjo silpni žvakės liepsnelės atspindžiai. 

— Tai ką, dėdule, snūduriuojate? - paklausiau prieida- 


mas prie prekystalio. 

Amerikos negras niekad neišdrįs jums atsakyti šiurkš- 
čiai, ypač jei maloniai jį prakalbinsite. Mandagus mano 
kreipimasis, matyt, palietė jautrią juodaodžio širdies sty- 
gą, 1r jo veide nušvito geraširdiška šypsena. Jis nemiegojo, 
ir savo klausimu teturėjau vienintelę dingstį užmegzti su 
juo pokalbį. | 
“| — Ak Dieve tu mano, juk čia masa Edvardas! Dėdė Se- 
mas jus pažįsta. Jūs neskriaudžiate juodųjų žmonių. Kuo 
galiu jums patarnauti, masa Edvardai? 

— Nagi štai plaukiu žemyn, į Naująjį Oileaną, ir noriu 
čia palaukti garlaivio. Girdėjau, būsiąs kažkoks šiąnakt. 

— Tikrai bus, masa Edvardai, tikrų tikriausiai! Šeimi- 
ninkas irgi laukia. Kaip tik šiąnakt turi atplaukti vienas 
garlaivis iš Red Riverio - „Houma“ arba „Čoktuma“. 

— Puiku! "Taigi, dėde Semai, jei pas jus atsirastų laisvas 
grindų plotelis kokių šešių pėdų ilgio ir neatsisakytumėte 
manęs pažadinti, kai tik pasirodys garlaivis, šitas pusdole- 
ris bus jūsų. 

Kai Semas pamatė sidabrinę monetą, jo akys išsiplėtė iš 
pasitenkinimo ir dar ryškiau sublizgėjo ir be to ryškūs jo 
akių baltymai. Ilgai nesvarstęs jis čiupo butelį su įstatyta 
žvake ir vingiuodamas tarp ryšulių ir dėžių mane nuvedė 
prie laiptų. Mudu pakilome į antrąjį, vadinamąjį keleivių, 
denį ir atsidūrėme salone. 

— Žiūrėkite, kiek čia daug vietos, masa Edvardai! Gaila, 
nėra lovos. Bet jei masa neatsisakys pamiegoti ant kavos 
maišų, Semas labai džiaugsis, labai. Aš jums pastatysiu žva- 
kę, ten, žemai, turiu kitą. Labanakt, masa Edvardai, laba- 
nakt. Aš pažadinsiu, pažadinsiu jus, nebijokite. 

"Tai pasakęs gerasis negras pastatė žvakę ant grindų 11 
pasuko į laiptus, o aš likau vienas su savo mintimis. 

Blausioje lajinės žvakės šviesoje apžiūrėjau savo miega- 
mąjį. Kadaise čia buvo keleivių patalpa, bet pertvarą tarp 
moterų ir bendrojo salono išardžius pasidarė viena didžiulė 
salė, daugiau kaip šimto pėdų ilgio. Aš stovėjau beveik vi- 
duryje, ir abu jos galai nubėgdami tolumon skendo kaž- 
kur tamsoje. Kajutės abipus salės ir net durys su dailiai 
išraižytais stiklais pasiliko nejudintos; vienos buvo aklinai 
uždarytos, kitos praviros arba iki galo atlapotos. Lubų ta- 
pyba ir salono sienų paauksinimai buvo pajuodę ir apšiu- 
pėję, tik ant bendrojo salono durų arkos ryškiai blizgėjo 
auksinis užrašas: „Sultonė“, rodantis, kad šis skeletas pri- 
klauso vienam iš pačių garsiųjų garlaivių, kurie tik kada 
nors vagojo Misisipės vandenis. 

Kol dairydamasis stovėjau šioje apleistoje salėje, mano 
galvoje klaidžiojo keistos mintys. Bežadė ir ištuštėjusi, ji 
man kėlė tokią slogią vienatvės nuotaiką, kurios nejausda- 
vau net atsidūręs glūdžiausiame miške. 

Nebuvo girdėti jokio garso — nei dunksint mašinų, nei 
šnypščiant besiveržiančio garo, nei vyriškų balsų klegesio ar 
skambaus juoko; nebuvo matyti įprastų daiktų - blizgančių 
žvakidžių, ilgų, spindinčiu krištolu nustatytų stalų, ir ši ty- 
la, ši iškilmingo puošnumo stoka kadaise prabangioje salė- 
je dar labiau didino tuštumo įspūdį. Atrodė, kad stovi tarp 
seno vienuolyno griuvėsių arba senose kapinėse. 

Čia nebuvo likę jokių baldų. Ant grindų gulėjo tiktai 
stori džiuto maišai su kava, Semo paslaugiai man pasiūlyti 
vietoj guolio. 

Apžiūrėjęs neįprastą savo miegamąjį, tokia keista tėk- 
me pakreipusį mano mintis, ėmiau galvoti, kad jau reikia 
gulti. Mano sveikata dar ne visai buvo sustiprėjusi, ir aš 
smarkiai pavargau. Kavos maišai mane viliojo. Atsivilkau 
jų visą pustuzinį, sudėjau į eilę ir išsitiesęs aukštielninkas 
užsiklojau apsiaustu. Kavos pupelės įdubo nuo mano svo- 
rio, Ir pasidarė gana patogus guolis; nepraėjus nė kelioms 
minutėms, aš jau miegojau. 


XLIII SKYRIUS 
Žiurkės 


Miegojau turbūt valandą, o gal ir ilgiau. Kai atsiguliau, 
man neatėjo į galvą žvilgtelėti į laikrodį, o kai pabudau, 
jau ne tas rūpėjo. Bet kad buvo praėję nę mažiau kaip va- 
landa, galėjau spręsti iš žvakigalio. | 

Ši valanda buvo viena iš pačių baisiųjų mano gyveni- 
me. Aš sapnavau bjaurų sapną. Bet sakyčiau netiesą, jį pa- 
vadindamas tuo vardu. Tai nebuvo sapnas, nors tada man 
rodėsi, kad miegu ir visa man tik vaidenasi. 

Bet paklausykite! 

Kaip jau buvo sakyta, aš atsiguliau aukšiielninkas3 17 platų 
savo apsiaustą užsitraukiau ligi pat pasmakrės. Neprideng- 
tas liko tik veidas ir batai. Vieną maišą pasidėjau po galva 
vietoj priegalvio, kad.man būtų gerai matyti visas ant mai- 

šų išsitiesęs mano kūnas ir iš po apsiausto išlindę batų ga- 
lai. Žvakę pastačiau tiesiai prieš save kojūgalyje, ir grindys 
man buvo matyti per keletą jardų. Aš dar kartą primenu, 
kad kritau kaip negyvas. Bent jau man taip atrodė ir dabar 
dar rodosi, nors mano akys buvo atmerktos ir aiškiai prieš 
save mačiau ir žvakę, ir dalį jos apšviestų grindų. Sten- 
giausi užsimerkti, bet negalėjau; negalėjau pakeisti ir savo 
padėties ir gulėjau žiūrėdamas į liepsnos liežuvėlį ir švie- 
sos ratą ant grindų. Netrukus išvydau keistą reginį. Prie- 
šais mane tamsoje staiga ėmė šokinėti keletas mažučių švie- 
sos taškelių. Iš pradžių tuos taškelius palaikiau jonvabaliais, 
kurių daugybė veisiasi čionykštėse vietose, bet kaip jie ga- 
lėjo patekti į uždarą patalpą? Ir, be to, jie šmėkščiojo prie 
pat grindų, o ne ore, o tai jau buvo visai keistas daiktas. 

Šviesos taškelių vis daugėjo ir daugėjo. Dabar jų buvo 
ne mažiau kaip šimtinė, ir kas nuostabiausia, jie judėjo 
tarsi poromis. Ne, tai negalėjo būti jonvabaliai! 

Mane apėmė baimė, aš staiga pajutau, kad iš didelės 
daugybės šitų grindimis zujančių ugnies taškelių man gresia 
pavojus. Bet kas jie galėjo būti? 

Vos tik sau pateikiau šį klausimą, tuoj į jį gavau ir atsaky- 
mą, beje, nė kiek manęs neraminantį. Staiga man lyg protas 
būtų nušvitęs: kiekviena pora šių šviesių taškelių — akys! 

Suvokti, kad čia žiurkių akys, nereikėjo didelio vargo, 
bet man tai buvo menka paguoda. Veikiausiai jūs pasijuok- 
site iš mano baimės, bet aš ne juokais jums sakau: jei pa- 
budęs būčiau priešais save pamatęs šokti ant manęs pasi- 
ruošusią panterą, būčiau išsigandęs nė kiek ne daugiau. 

Buvau girdėjęs nemažai atsitikimų ir net pats savo akimis 
buvau matęs įžūlius šių žiurkių antpuolius ir kruvinus žyg- 
darbius Naujajame Orleane, kur tuo metu jų buvo privisusi 
neregėta daugybė, ir dabar vien tik jas pamačius mane ap- 
ėmė siaubas ir pasišlykštėjimas. Bet užvis baisiausia buvo 
tai, kad jos prie manęs slinko vis artyn ir artyn, o nuo jų 
bėgti aš negalėjau. Taip, negalėjau! Mano rankos ir kojos 
buvo tartum švino pripiltos, ir aš nepajėgiau net pasijudinti. 

"Tada aš 11 pagalvojau, kad man tik taip vaidenasi. 

„Na, žinoma, - samprotavau, nes dar nebuvau prara- 
dęs sugebėjimo samprotauti, —- man tik taip sapnuojasi. 
Bet koks klaikus, šlykštus sapnas! Kad tik greičiau pabus- 
čiau! Štai jis, tikrasis košmaras! Taip visada ir būna. Kad 
bent pirštą galėčiau pajudinti! Viešpatie!“ 

Šitos mintys iš tikrųjų šmėkštelėjo mano sąmonėje. Taip 
man atsitikdavo ir anksčiau, kai manc imdavo kamuoti koš- 
maras. Bet nuo to laiko, kai išmokau išblaškyti šiuos sun- 
kius sapnus, jie manęs nebegąsdino. 

Bet dabar negalėjau to padaryti. Gulėjau kaip lavonas, 
kuriam niekas neužspaudė akių. Man rodėsi, kad miegu. 
Bet ar miegojau, ar nemiegojau, pats baisumas dar nebu- 
vo prasidėjęs. 

Vis tebežiūrėdamas į tamsą, pamačiau, kad tų bjaurių 
gyvūnų greitai daugėja. Štai jau jie pasiekė apšviestą grin- 
dų plotą, ir aš jau matau jų kūnus, apaugusius rudais plau- 
keliais. Jos užplūdo visą patapą aplinkui. Grindys knibž- 
dėjo nuo jų ir bangavo kaip vilnys, genamos vėjo. Šlykštus 


reginys! 

Žiurkės lindo vis artyn ir artyn. Aš jau įžiūrėjau pailgus 
jų snukučius su pilkais atsikišusiais ūsais, aštrius dantis, 
mačiau piktas, skvarbias akutes. 

Vis arčiau!.. Jos ropščiasi ant maišų, jau šmižinėja ma- 
no kūnu... Vaikosi viena kitą mano apsiausto klostėse, 
graužia mano batus... Siaubas! Siaubas! Jos nori suryti 
mane!.. 

Jų miriadai! Jos visur! Man nematyti, kas darosi deši- 
nėje 11 kairėje nuo manęs, bet aš žinau, kad jos čia. Gir- 
džiu, kaip jos plonai cypauja, oras pritvinkęs šitų bjaurių 
padainų kvapo. Aš dūstu nuo jo. Siaubas!.. Siaubas!.. „O 
Dieve gailestingas, pažadink mane iš to baisaus sapno!..“ 

"Tokios buvo mano mintys ir jausmai tą akimirką. Aš 
puikiai suvokiau viską, kas aplinkui dėjosi, ir todėl buvau 
tikras, kad visa tai sapnas. 

Nežmoniškai stengiausi pabusti, pajūdinti ranką arba 
koją. Bet veltui: nė vienas raumuo manęs neklausė, kiek- 
vienas mano nervas buvo sukaustytas. Kraujas sustingo 
gyslose. 

Man rodėsi, kad šita kančia trunka jau visą amžinybę. 
Apmiriau pagalvojęs, kad jos mane suės gyvą. "Tiesa, krau- 
geriški žvėriūkščiai kol kas puolė tik mano apsiaustą 17 ba- 
tus, bet mano siaubas buvo begalinis. Laukiau, kad štai 
štai jos kibs man į gerklę... 

Bet kažkas jas nubaidė nuo mano veido. Ar ne įdėmus 
plačiai išplėstų mano akių žvilgsnis? Ar ne tas jas laikė nuo 
užpuolimo? Be abejonės! Žiurkės knibždėjo aplink mane, 
lipo net ant krūtinės, bet nedrįso artintis prie veido. 

Nežinau, ar ilgai jas būtų laikiusi ši man išganinga bai- 
mė, bet mano kančios staiga pasibaigė. 

Žvakė sudegė, jos pagrindas garsiai šnypšdamas įsmu- 
ko į butelio kaklą, ir viskas aplinkui sutemo. 

Bjaurieji gyvūnai, išsigandę staiga užėjusios tamsos, bai- 
siai cypaudami pasklido į šalis. Aš tik girdėjau, kaip jų ko- 
jytės greitai trepsėjo į medines grindis. 

Galėjai pamanyti, kad ši šviesa mane magiškai veikė ir 
laikė geležiniuose košmaro gniaužtuose. Kai tik šviesa užge- 
so, man grįžo jėgos. Pašokęs čiupau apsiaustą, lyg apdujęs 
ėmiau juo švaistytis aplinkui ir surikau, kiek tik galėjau. 

Mane išpylė šaltas prakaitas, jaučiau, kaip mano plau- 
kai stojosi piestu. Bet aš vis dar buvau įsitikinęs, kad sap- 
navau. Tik kai išsigandęs Semas su žvake rankoje atbėgo į 
mano riksmą, iš pasigailėtinai atrodančio savo apsiausto 11 
batų įsitikinau, kad mane iš tikrųjų buvo aplankę gauruo- 
tieji svečiai ir kad visa tai nebuvo kliedesys. 

Aš šokau iš salono ir susisupęs į apsiaustą susiradau 


patogesnę vietą denyje. 

XLIV SKYRIUS 
„Houma“ 


Prieplaukoje sėdėjau neilgai. Netrukus mano ausis pa- 
siekė duslus šniokštesys, toli pasirodė žioruojančios paku- 
ros, skleidžiančios ant vandens raudoną atšvaitą, paskui 
ėmė plumpsėti garlaivio mentės, plakančios rudą Misisi- 
pės vandenį, pasigirdo varpo dūžiai, garsūs, įsakmūs ka- 
kelių minučių „Houmos“ garlaivis, plaukiantis iš Red Ri- 
verio, prisiglaudė prie senosios „Sultonės“. 

Aš užbėgau tilteliu, numečiau ant denio savo daiktus, 
pakilau laiptais ir atsisėdau po tentu. 

Dešimties minučių sąmyšis, sunkiai trepsi kojos lieptu 
ir po denį - vieni keleiviai skuba išlipti į krantą, kiti bėga į 
garlaivį - ūkčioja skardūs švilpukai, dusliai trinksi didelės 
pliauskos, metamos į pakurą; protarpiais - skardi koman- 
da, nesulaikomo juoko pliūpsnis iš nešvankaus sąmojo ir 
santūrus atsisveikinimo kuždesys... Dešimt minučių triukš- 
mo ir maišaties, ir vėl skamba didysis varpas, skelbiantis, 
kad laikas išplaukti. 

Aš atsisėdau į krėslą prie tento atramos, beveik prie pat 
denio krašto. Iš čia buvo matyti lieptas, jungiąs garlaivį su 
plaukiojančiąja prieplauka, kurią ką tik buvau palikęs. 

Išsiblaškęs ir abejingas, aš žiūrėjau į sambrūzdį apačio- 
je. Jei ir galvojau ką nors, tai mano mintys skrido ten, kur 
buvo ji, ir vien tik ją prisiminęs nusigręždavau nuo šių 

skubančių žmonių ir žvelgdavau į kairįjį upės krantą. Gal 
šiuos trumpus žvilgsnius lydėjo atodūsiai, bet kai aš vėl 
atsisukdavau, mano mintyse neįgaudavo aiškaus pavidalo 
nė vienas kuris nors daiktas, ir prieš mane šmėkščioję žmo- 
nės man atrodė tarsi šešėliai. 

Staiga mane kažkas pažadino iš niūrios apatijos. Mano 
žvilgsnis netyčia stabtelėjo prie dviejų žmonių, stovinčių 
plaukiojančiojoje prieplaukoje, bet ne prie tiltelių, kur Ži- 
bintas skleidė aiškią šviesą ant bėgiojančių keleivių, o toli- 
mame kampe, po tentu. Aš neįžiūrėjau nei jų veidų, nei 
figūrų pro juodus apsiaustus, bet iš jų pozų, iš to, kad jie 
stengėsi stovėti atokiau nuo šviesos, ir iš jausmingo jų šnibž- 
desio nusprendžiau, kad čia būsią įsimylėjėliai. Širdis man 
pakuždėjo šią išvadą, ir aš jau nebeieškojau kitos. 

„Taip, čia įsimylėjėliai! Laimingi įsimylėjėliai! Beje, ne, 
ne tokie jau laimingi: jiems reikės skirtis. Matyt, vaikinas — 
jaunas tarnautojas arba pirklys - išplaukia žiemos sezonui 
į miestą. Na ką gi! Pavasarį sugrįš ir vėl paspaus šiuos plo- 
nus pirštelius, apkabins šį gražų liemenį, pakartos tuos 
pačius švelnius žodelius, kurie po ilgo tylėjimo nuskam- 
bės dar švelniau... Laimingas jaunuolis! Laiminga mergi- 
na! Kas yra jūsų atsisveikinimo liūdesys, palyginus su tuo 
žiauriu išsiskyrimu, kuris atiteko mano daliai! Aurora! Au- 
rora!.. O, jei tu būtum laisva! Jei būtum kilmingų žmonių 
duktė! Ne todėl, kad tave mylėčiau dar labiau - labiau, 
kaip dabar myliu, mylėti negalima! — bet aš galėčiau drą- 
siau siekti tavo meilės puoselėdamas viltį... O dabar - de- 
ja! - tarp mūsų atvira bedugnė, mus skiria socialinės nely- 

gybės praraja! Bet ir ji neatskirs mūsų širdžių! Meilė nu- 
gali viską!..“ Ak!.. 

— Ei, pone! Kas atsitiko? Kas nors įkrito į vandenį? 

Aš neatsiliepiau taip šiurkščiai pašauktas. Begalinis 
skausmas suspaudė man širdį, iš krūtinės nejučiom išsi- 
veržė aimana, kuri ir buvo dingstis šiam klausimui. 

Paspaudusi vienas kitam rankas ir pasibučiavusi, jau- 
noji porelė išsiskyrė. Jaunuolis greitai užbėgo lieptu. Aš 
net nepažvelgiau į jį, kai jis ėjo pro mane apšviestas ryš- 
kios žibinto šviesos. Jis man nerūpėjo. Aš negalėjau atplėšti 
akių nuo merginos. Norėjau pamatyti, kaip ji elgsis pas- 
kutinę išsiskyrimo akimirką. 

Jūrininkai nuėmė lieptą. Suskambėjo varpas. Mes ėmėm 
pamažu tolti nuo prieplaukos. 

Šią akimirką apsiaustu susisupusi moteriška figūra iš- 
lindo iš šešėlio, kurį metė tentas. Mergina norėjo sugauti 
atsisveikinamąjį mylimojo žvilgsnį. Pabėgėjusi keletą žings- 
nių, ji atsidūrė prie pat plaukiojančiosios prieplaukos kraš- 
to, ten, kur degė žibintas. Šiaudinė skrybėlė, surišta po 
smakru kaip gaubtuvėlis, nuslinko ant pakaušio. Šviesos 
spindulys apšvietė jos veidą, nušliaužė juodų plaukų ban- 
gomis, blykstelėjo nuostabiose akyse. 

Dieve gailestingas, Auroros akys!.. 

Nenuostabu, kad aš sušukau sielvartingu balsu: 

— Tai ji! 

— Ką jūs pasakėte? Moteris iškrito? Kur? Kur? 

Žmogus ne juokais buvo išsigandęs. Išgirdęs mano riks- 
mą, jis, matyt, pamanė, kad atsakiau į ankstesnį jo klausi- 

mą, O persimainęs mano veidas patvirtino jo spėjimą, kad 
kažkokia moteris įkrito į vandenį. 

Netoli stovėję keleiviai išgirdo jo žodžius ir pasakė savo 
kaimynams. Šis gandas laive plito kaip miško gaisras. Ke- 
leiviai bėgo iš kajučių ir salonų ir lėkė į priešakinį tentą 
šaukdami: „Kas? Kaip? Kur?“ Kažkas garsiai riktelėjo: 
„Žmogus vandeny! Moteris!“ 

O aš žinojau, dėl ko kilo šis nelemtas sambrūzdis, ir 
todėl nė neatsigręžiau. Dabar man galvoje buvo kitkas. Ma- 
ne staiga apėmė bjaurus pavydas, ir aš nekreipiau dėme- 
S1O į visa tai, kas dėjosi aplinkui. 

Man nespėjus gerai įsižiūrėti į merginos veidą, laivas ap- 
sigręžė prieš vandenį ją užstodamas nuo manęs. Aš puo- 
liau pirmyn, prie laiptų. Bet dabar vairininko būdelė už- 
dengė visą krantą. Bet ši kliūtis manęs nesulaikė. Ryžausi 
užlipti ant jos. Susijaudinę keleiviai man painiojosi po kojų, 
ir praėjo nemažai laiko, kol pavyko užsiropšti ant nuolai- 
daus būdelės stogo. O kai pagaliau mano pastangas apvaini- 
kavo sėkinė, buvo jau vėlu: garlaivis atsitolino per kelis šim- 
tus jardų. Iš tolo pamačiau plaukiojančiąją prieplauką su 
ryškiai degančiais žibintais, įžiūrėjau net joje stovinčius žmo- 
nes, bet jau nebeišvydau tos, kurios ieškojo mano žvilgsnis. 

Nusivylęs perėjau ant šturmano tiltelio, kuris beveik sie- 
kėsi su vairininko būdelės stogu. "Ten aš tikėjausi likti vie- 
nas su liūdnomis savo mintimis. 

Bet ir čia neradau ramybės. Vėl pasigirdo skardūs bal- 
sai, sunkių batų bildesys ir smulkūs moterų žingsniai, ir tą 
pat akimirką minia keleivių siūbtelėjo ant šturmano tiltelio. 

— Štai tas džentelmenas! Štai jis! - pasigirdo kažkieno 
balsas. 

Akimirksniu mane apsupo susijaudinusi minia. 

— Kas įkrito į vandenį? Kas? Kur? - pasipylė klausimai. 

Aišku, aš tuoj supratau, kad klausimai buvo skiriami 
man ir kad laikas pagaliau išsiaiškinti ir baigti šią tuščiai 
sukeltą paniką. 

— Ledi ir džentelmenai! — pasakiau. - Aš nieko neži- 
nau, kad kas nors būtų įkritęs į vandenį. Kodėl jūs klau- 
siate manęs? 

— Ei pone! - šūktelėjo sąmyšio kaltininkas. — Argi jūs 
nesakėte... 

— Nieko aš nesakiau. 

— Bet juk aš jus klausiau, kas įkrito į vandenį? 

— Klausėte. 

— Ir jūs man atsakėte... 

— Nieko aš nesakiau. 

— Tebūnie aš prakeiktas, jei jūs man nesakėte, ar: „An- 
tai ji!“, ar: „Iai ji!“, ar kaip nors panašiai. 

Aš pasisukau į kalbantįjį, kuris, kaip pamačiau, ėmė ne- 
tekti keleivių pasitikėjimo. 

— Pone, - tariau jam į jo toną, - matyt, jūs niekad nesat 
girdėjęs apie žmogų, kuris susikrovė didelį turtą tegalvo- 
damas vien apie savo paties reikalus. 

Mano žodžiai padarė galą sambrūzdžiui. Keleiviai pratrū- 
ko kvatoti, ir tas juokas galutinai pribaigė mano priešininką; 
truputį pasikarščiavęs ir pašūkavęs, jis nudūlino į barą norė- 
damas stiklelyje degtinės paskandinti patirtą nuoskaudą. 

Publika pamažu išsivaikščiojo po kajutes ir salonus, ir 
ant šturmano tiltelio vėl likau aš vienas. 


XLV SKYRIUS 
Pavydas 


Ar jūs esate kada nors mylėję paprastą merginą? Gražią 
jauną merginą, kuriai gyvenime skirta kukliausia dalia, bet 
dėl kurios nuostabaus grožio jūs nė iš tolo nepagalvosite 
apie socialinę nelygybę? Patarlė „Meilei visi lygūs“ yra sena 
kaip pasaulis. Meilė tramdo išdidžias širdis, išpuikusias 
moko nuolankumo, bet svarbiausioji jos ypatybė - viską 
išaukštinti, viską sutaurinti. Princo ji nepavers prastuoliu, 
bet užtat prastuolį pavers princu. 

Pažvelkite į savo deivę, kada ji triūsia namie. Štai ji 
grįžta nuo šulinio su ąsočiu vandens. Gerai pažįstamu 
takeliu eina basa, ir nekalto tų švelnių kojelių nuogumo 
negalėtų labiau papuošti net grakščiausi atlasiniai ar šil- 
kiniai bateliai. Argi prieš išsidraikiusių juodų jos plaukų 
blizgesį neblanksta auksinės segės ir brangios diademos, 
gėlių vainikai ir perlų vėriniai, puošiantys įmantrias šu- 
kuosenas aukštakilmių damų, išdidžiai sėdinčių beleta- 
žo ložėse? Molinį savo ąsotį ji nešioja taip grakščiai, tarsi 
jos galvą puoštų auksinė karūna, ir kiekvienas jos mos- 
tas, kiekvienas judesys prašyte prašosi skulptoriaus kalto 

ar dailininko teptuko. Palaikė drobinė jos suknelė jūsų 
akyse yra mielesnė už kuo brangiausią Liano aksomo dra- 
bužį. Bet ką čia jos apdaras! Jus žavi ne kiautas, o perlas, 
uždarytas jame. 

Ir štai mergina dingsta savo lūšnelėje, varganame savo 
būste. Varganame? Jūsų akyse jis anaiptol ne varganas. Ši 
maža virtuvėlė su taburetėmis ir nedažyto medžio stalu, 
pušine lentyna, kur tvarkingai sudėlioti puodeliai, stiklinės 
1r raštuotos lėkštės, su baltintomis sienomis, nukabinėto- 
mis pigiomis litografijomis — vienoje pavaizduotas kareivis 
raudonu munduru, kitoje jūrininkas mėlyna palaidine, — 
ši lūšnelė, mažutė šventovė, skirta vargšo penatams, staiga 
taip sutviska, įgyja tokį blizgesį ir grožį, prieš kurį nublanks- 
ta auksu išpuoštos turčių menės. Mažutis žalumynais ap- 
sivijęs namelis žemu stogu virsta 1ūmais. Meilės šviesa jį 
pakeitė! "Tai rojus, ir užgintas rojus. Taip, nors ir kažin koks 
turtingas būtumėt, nors ir kažin kokią valdžią turėtumėte, 
jūs, šaunus kavalierius, besivadinąs skambiais titulais, be- 
sipuikuojąs nepriekaištingu kostiumu ir lakuotais pusba- 
čiais, neišdrįstumėt peržengti jo slenksčio. 

Ir kaip jūs pavydite drąsuoliui, išdrįsusiam įeiti tenai! 
Kaip jūs pavydite išsipusčiusiam pameistriui ar šitam bermui 
drobine palaidine, kuris skambiai pliauškina botagu ir ne- 
rūpestingai švilpiniuoja, tarsi eidamas paskui plūgą, nors 
pagarbus virpulys gražiosios vizijos akivaizdoje turėtų su- 
kaustyti jam lūpas! Nors jis ir nevikrus kaip lokys, bet jus 
graužia pavydas, ir jūs jį galėtumėte užmušti už švelnias 
šypsenas, kurias, kaip jums atrodo, ji siunčia tik jam vienam. 

Gali būti, kad tos šypsenos nieko nereiškia, kad jos tik 
rodo širdies gerumą, draugystę ir nekaltą koketavimą, bet 
jūs nepajėgiate nuslopinti širdyje pavydo ir įtarinėjimų. O 
jei ji šypsosi ne be priežasties, jeigu ši šypsena yra meilės 
šypsena ir jeigu šis jaunasis pameistrys arba šis gremėzdas 
su botagu yra tos paprastos mergaitės išrinktasis - jūs ken- 
tėsite neįmanomas kančias, nebepakeliamas žmogaus šir- 
džiai. Tai nėra vien paprastas pavydas. Tai nepalyginamai 
sunkesnis jausmas, nes jis ąpnuodytas įžeistos savimeilės 
nuodais. O, jį nelengva iškęsti! 

Lygiai tokias pat kančias aš kenčiau žingsniuodamas po 
šturmano tiltelį iš vieno jo krašto į kitą. Dar laimė, kad visi 
keleiviai buvo išsiskirstę. Aš nepajėgiau nuslėpti įsiaudri- 
nusių savo jausmų. Mano išorė ir smarkūs mostai jiems 
būtų buvusi dingstis iš manęs juoktis ir šaipytis. Bet aš 
buvau vienas. Vairininkas stiklinėje savo būdelėje manęs 
nematė. Jis sėdėjo nugara į mane, įsmeigęs įdėmų žvilgsnį 
į vandenį, akylai stebėdamas, ar kur nepasirodys smėlio 
sekluma, kerplėša ar upe plaukiantis rąstas, todėl į mano 
paikiojimą nekreipė dėmesio. 

Tai buvo Aurora! Tuo nė kiek neabejojau. Aš negalėjau 
suklysti, negalėjau jos supainioti su kuria nors kita. Tik 
jos vienos pasaulyje tebuvo toks žavus, bet, deja, toks pra- 
žūtingas grožis! 

Bet kas toks jis? Koks nors miesto donžuanas? Jaunas 
prekybininko parankinis? Plantacijos tarnautojas? Kas? O 
galbūt - apie tai pagalvojus, man sudrebėjo širdis, - gal jis 
taip pat iš ujamos rasės? Gal jis negras, mulatas arba kvar- 

teronas, žodžiu, vergas? Mano varžovas vergas? Varžovas? 
Jis - laimingas jos išrinktasis! Niekšinga koketė! Kaip aš 
galėjau leistis suvedžiojamas jos burtų, jos vylių palaikyti 
naivumu, jos veidmainystę - nuoširdumu? 


* ** 

Bet kas gi jis? Aš išieškosiu visą garlaivį ir jį surasiu! 
Deja, nemačiau jo veido ir neįsidėmėjau, kaip jis apsiren- 
gęs. Kai jie atsisveikino, aš spoksojau tik į ją. Tamsoje ne- 
galėjau jo gerai įžiūrėti, o kai jis ėjo pro žibintą, net nepa- 
žvelgiau į jo pusę. Tad ar ne kvailystė sakyti, kad surasiu? 
Kaip jį pažinsi keleivių minioje? 

Aš nusileidau žemyn, per saloną nuėjau į priešakinį 
tentą, apžiūrėjau denį. Žvelgiau kiekvienam į veidą taip 
prisispyręs, kad tai galėjo būti palaikyta įžūlumu. Visi jau- 
ni, gražūs vyrai žadino man pavydą, ir aš įdėmiai juos 
stebėjau. "Tarp keleivių tokių atsirado keletas, ir aš sten- 
giausi atspėti, kuris iš jų įsėdo Brindžerse. Iš visko spren- 
džiant, kai kurie buvo įsėdę neseniai, bet tai buvo tik spė- 
lionės, ir mano pastangos surasti laimingąjį varžovą 
nedavė naudos. 

Suirzęs dėl savo nesėkmės, grįžau atgal ant šturmano 
tiltelio, bet vos tik pakilau, staiga man dingtelėjo nauja min- 
tis. Aš atsiminiau, kad visi belaisviai turėjo būti išsiųsti į 
prekyvietę pirmuoju garlaiviu. Ar tik ne su mūsuoju jie 
plaukia? Aš mačiau, kaip minią negrų - vyrų, moteių ir 
vaikų —- varovai ginė lieptu aukštyn. Tada neatkreipiau į 
juos ypatingo dėmesio, kadangi šį vaizdą galėjai sutikti kas 

dieną ir kas valandą. Man nė į galvą neatėjo, kad ten galė- 
tų būti belaisviai iš Besansonų plantacijos. 

Jeigu ten iš tikrųjų buvo jie, dar ne viskas prarasta. "Iėgu 
Auroros ir nebus su jais, bet tas ne taip svarbu. Nors ji tokia 
patėtergė kaip ir visi kiti, kažin ar ją bus galėję priversti sė- 
dėti denyje. Kai ją pamačiau plaukiojančiojoje prieplauko- 
je, lieptas jau buvo nuimtas, vadinasi, ji pasiliko. Pagalvojęs, 
kad Bezansonų belaisviai plaukia mūsų garlaiviu, aš nusira- 
minau. Ėmiau tikėti, kad mano būgštavimai buvo tušti. 

„Kodėl?“ - paklausite jūs. Ogi paprasčiausiai todėl, kad 
jaunuolis, kuris taip švelniai atsisveikino su Aurora, galėjo 
būti jos brolis arba artimas giminaitis. Aš nežinojau, ar ji 
turi giminių, bet tai buvo visai galimas daiktas, o antra, 
pavydo iškamuota mano širdis godžiai ieškojo. bet kokių 
spėliojimų patvirtinimo. 

„Reikia padaryti galą skausmingoms abejonėms“, - nu- 
sprendžiau aš ir liovęsis vaikščioti nuskubėjau žemyn, į ke- 
leivių denį, 0 iš ten didžiausiais laiptais į apatinįjį, kur sto- 
vėjo garo katilai. Vikriai sukiodamasis tarp maišų su 
kukurūzais ir statinių su cukrumi, čia landžiodamas po 
vandens ratų velenu, čia ropšdamasis ant didžiulių med- 
vilnės 1yšulių, aš pasiekiau vairagalį, skirtą denio keleiviams, 
kur neturtingi airių ir vokiečių imigrantai kamšėsi su juo- 
daodžiais pietinių valstijų vergais. 

Aš nesuklydau. Štai geraširdiški juodi jų veidai. Čia bu- 
vo visi: ir senasis Zipas, ir tetulė Chloja, ir mažutė Chlo, ir 
naujasis vežėjas Hanibalas, 17 Cezaris, 17 Pompėjus - žo- 
džiu tariant, visi, kurių laukė baisi vergų prekyvietė. 

Aš ne iš karto priėjau prie jų. Šviesa krito į jų pusę, ir 
tuo naudodamasis aš valandėlę žiūrėjau į juos, kol jie ma- 
ne pamatė. Tai buvo liūdnas žmonių sambūris. Čia negir- 
dėjau nei juoko, nei kandžių sąmojų, kaip būdavo, kai jie 
po ilgos darbo dienos susėdavo ant savo trobelių slenks- 
čių. Dabar čia viešpatavo liūdesys ir nusiminimas. Net maži 
vaikai, kurie šiaip negalvoja apie savo likimą, rodos, buvo 
paveikti neramios vyresniųjų nuotaikos. Jie nebėgiojo, ne- 
išdykavo. Net nežaidė, o sėdėjo nuščiuvę ir tylūs. Šie ma- 
Žžučiai vergai jau gana gerai žinojo, kad reikia bijoti dėl sa- 
vo ateities ir drebėti vien nuo žodžio „vergų prekyvietė“. 

Visi buvo prislėgti. Ir suprantama: jie buvo pripratę prie 
gero elgesio ir dabar bijojo patekti į žiauraus prižiūrėtojo 
nagus. Niekas nežinojo, kur jis atsidurs rytoj ir koks despo- 
tas bus jo šeimininkas. Bet čia dar ne viskas, jų laukė dar 
baisesnis likimas. Vergų prekyvietė atskirs draugą nuo drau- 
go, savuosius išblaškys po įvairias plantacijas, ir kas gali Ži- 
noti, ar bus lemta jiems kada nors pasimatyti! Su skausmu 
širdyje, su karčiu liūdesiu dabar žiūrėjo vyras į žmoną, bro- 
lis į seserį, tėvas į sūnelį, motina į bejėgį savo mažylį. 

Kaip buvo sunku žiūrėti į šiuos nelaiminguosius, maty- 
ti jų kančias, kiekviename veide skaityti dvasinio nerimo 
pėdsakus, galvoti apie tą neteisingumą, kurį vienas žŽmo- 
gus, dangstydamasis įstatymu, turėjo teisę daryti kitam, 
pamindamas visus žmogiškosios širdies įstatymus! O, kaip 
buvo sunku žiūrėti į šį paveikslą! 

Aš žinojau, kad atėjęs bent trumpam išblaškysiu liūd- 
nas jų mintis, ir tai man buvo vienintelė paguoda. Mane 

pamatę jie ėmė linksmai šūkčioti ir šypsotis, ir tos šypse- 
nos nuvijo nuo jų veidų rūškanus šešėlius. Jei aš net bū- 
čiau buvęs jų išgelbėtojas, ir tada nebūčiau galėjęs tikėtis 
didesnio širdingumo. 

Tarp triukšmingų džiaugsmo pareiškimų buvo girdėti 
karšti maldavimai pirkti juos, tapti jų ponu, ir iškilmingi 
pažadai ištikimai man tarnauti. Deja, jie nežinojo, kokias 
kančias aš dabar dėl to kenčiu galvodamas, ar man pavyks 
išgelbėti tą, kurią aš taip aistringai svajojau išpirkti. 

Aš stengiausi rodytis linksmas, padrąsinti juos ir pa- 
guosti, nors pats ieškojau paguodos. 

Tuo pat metu aš akylai stebėjau mane supančius vei- 
dus. Čia degė du žibintai, taigi buvo pakankamai šviesu. 
Tarp jaunų vyrų pamačiau keletą mulatų ir įtariamai ste- 
beilijau į kiekvieną iš jų. Kaip man tada drebėjo širdis! Oi, 
koks džiaugsmas! Aš neradau nė vieno, kuris būtų buvęs 
vertas jos meilės. Bet ar visi čia? Scipionas tikino, kad vi- 
si —- visi, išskyrus Aurorą. 

— O kur Aurora? - paklausiau. — Ar tu ką nors girdėjai 
apie ją? 

— Ne, masa! Kalbama, kad Rora išvažiavusi į miestą. Ji ten 
išvažiavo karieta, ne garlaiviu. Taip man pasakojo Žmonės. 

Man pasirodė keista. Pasivedęs negrą į šalį, aš paklausiau: 

— Sakyk, Scipionai, ar tarp jūsų nėra kokių Auroros gi- 
minaičių? Seserų, brolių, tikrų ar netikrų? 

— Ne, masa, nėra! Dievaži nieko nėra, Rora beveik tokia 
pat balta kaip misa Ženė, o čia visi juodaodžiai ar tamsia- 
veidžiai. Rora - kvarteronė, o pas mus visi mulatai. Rora 


neturi jokių giminių. 

Aš buvau išsigandęs ir nustebęs. Mane vėl apniko seni 
įtarinėjimai, ir vėl įsiliepsnojo pavydas. 

Scipionas man negalėjo paaiškinti šios paslapties. Jo at- 
sakymai į kitus mano klausimus irgi nepadėjo jos išaiškin- 
ti, ir aš sugrįžau į viršų apsunkusia širdimi ir sutrikęs. 

Man jėgų teikė tik mintis, kad būsiu suklydęs. Veikiau- 
siai ten vis dėlto buvo ne Aurora. 


XLVI SKYRIUS 


Džulepas pagal 
paskutinį mokslo žodį 


Žmonės geria norėdami vyne paskandinti savo rūpes- 
čius ir sielvartą. Svaigieji gėrimai, kai jų išgeri tam tikrą 
dozę, gali numalšinti ir fizinį, 17 dvasinį skausmą — tiesa, 
tik laikinai. Bet nėra tokių fizinių ir dvasinių skausmų, ku- 
riuos būtų sunkiau nuslopinti kaip pavydo kančias. Rei- 
kia daug, labai daug gerti, kol nuplausi tuos širdį grau- 
žiančius nuodus. 

Tačiau ir vyno taurė gali šiek tiek palengvinti, ir aš grie- 
biausi šios priemonės. Žinojau, kad jos poveikis bus trum- 
pas ir kad mano kančios netrukus vėl atsinaujins, bet net- 
gi toks neilgas atokvėpis man buvo naudingas. Per daug 
jau buvo sunku likti vienišam su savo mintimis. 

Aš ne iš tų, kurie vyriškai ištveria skausmą. Kiek kartų 
vadavausi vynu stengdamasis nuraminti maudžiantį dan- 

tį! Lygiai taip nusprendžiau malšinti ir žiaurias širdies kan- 
čias. Vaistai buvo parankėje ir, be to, kokių tik nori - pasi- 
rinktinai. 

Viename rūkomojo salono kampe stovėjo prabangus 
bufeto prekystalis, nustatinėtas eilėmis ropinių ir butelių 
su etiketėmis ir sidabriniais kamščiais, stiklinėmis, nukrau- 
tas kalnais citrinų; čia pat stovėjo grūstuvės cukrui ir prie- 
skoniams, kabojo gardžiai kvepiančių mėtų ryšeliai, pui- 
kavosi aromatingi ananasai, bokalai su šiaudeliais mėtiniam 
džulepui čiulpti, kobleris su cheresu ir kiti ne mažiau praš- 
matnūs gėrimai. 

Visas šias grožybes rikiavo barmenas. Tik nemanykite, 
kad tai buvo koks nors subjektas iš padavėjų padermės, 
sumenkęs, pilkšvos spalvos skruostais ir nešvarios odos, 
koks abejotinos vertės visų Anglijos viešbučių papuošalas, 
kuris vien savo išvaizda gali sugadinti apetitą. Atvirkščiai: 
vaizduokitės dabitą, apsirengusį pagal paskutinę madą, — 
suprantama, pagal savo šalies ir savo luomo madą, taigi 
pagal pamisisipio madą. Eidamas savo pareigas, jis nedėvi 
nei surduto, nei liemenės, bet jo marškiniai verti ypatingo 
dėmesio: jie pasiūti iš ploniausios Airijos audėjų drobės, 
per daug plonos, kad juos galėtų nešioti tie, kurie audžia, 
o tokiu gražiu darbu negalėtų pasigirti net pirmaklasis Lon- 
dono prekybininkas iš Bono gatvės. Rankogaliuose šviečia 
auksinės sąsagos, giliose krūtinėlės klostėsė spindi brilian- 
tai. Iš po atverstos apykaklės matyti juodas kaspinas, prie- 
kyje surištas d /a Bairon; beje, čia jau veikiau kalta tropikų 
saulė negu noras pamėgdžioti poetą jūrininką. Ant marš- 

kinių jis nešioja šilkines, gražiai išsiuvinėtas petnešas su 
didelėmis auksinėmis sagtimis. Panama, nupinta iš bran- 
gios Ramiojo vandenyno salų žolės, dengia pomada su- 
teptas garbanas. "Toks mūsų garlaivio barmenas. Apie že- 
mutinę jo figūros dalį neverta kalbėti: ši barmeno dalis 
mums nematoma, ją užstojo prekystalis. 

Žodžiu, tai anaiptol ne meilikaujamai šypsantis lioka- 
jus, o išsipustęs, itin savimi pasitikintis dabita; dažniausiai 
jam priklauso bufetas su viskuo, kas jame yra, ir jis laikosi 
taip pat oriai kaip stiuardas arba net pats kapitonas. 

Aš dar nespėjau prieiti prie bufeto, o jau ant prekysta- 
lio atsirado stiklinė, ir šis džentelmenas įmetė į ją keletą 
gabalėlių ledo. O juk mes dar nė žodžio nebuvom suspėję 
vienas kitam pasakyti. Jis nelaukė, kol užsisakysiu, mano 
akyse išskaitęs tvirtą ryžtą išgerti. 

— Koblerio? 

— Ne, - tariau, — mėtinio džulepo. 

— Labai malonu! Aš jums paruošiu tokio džulepo, kad 
ant kojų nepastovėsite. 

„- Ačiū. Kaip tik tokio man ir reikia. 

Barmenas pastatė greta viena kitos dvi dideles taures. Į 
vieną įbėrė šaukštą cukraus pudros, įmetė griežinėlį citri- 
nos, griežinėlį apelsino, keletą žalių mėtos šakelių, paskui 
saują grūsto ledo, įpylė trečdalį stiklo vandens ir pagaliau 
didelį stiklą konjako. Tada paėmė į abi rankas po taurę ir 
tą mišinį ėmė pilstyti iš vienos į kitą taip greitai, kad ledas, 
konjakas, citrinos ir visa kita tartum pakibo ore tarp dviejų 
indų. Pridursime, kad nuotolis tarp abiejų taurių buvo ma- 

žiausiai dvi pėdos. Šiuo menu, pasiekiamu tik per ilgą prak- 
tiką, barmenas, matyt, itin didžiavosi, ir tai sudarė būtiną 
jo amato atributą. Po daugelio pilstymų džulepui buvo leista 
pasilikti viename inde ir papuošti bufeto prekystalį. 

Dabar bereikėjo tik pabaigti šį kūrinį. Nuo ananaso bu- 
vo atpjautas plonas griežinėlis, paskui tas griežinėlis su- 
spaustas tarp nykščio ir smiliaus, sulenktas pusiau ir, vik- 
riai sukant aplinkui, juo ištrinti taurės kraštai. 

— Naujausioji Orleano mada, - pasakė šypsodamasis bar- 
menas, baigdamas manipuliaciją. 

Paskutinioji procedūra turėjo dvejopą reikšmę. Anana- 
so griežinėlis ne tik nušluostė nuo stiklo cukraus liekanas 
ir mėtos trupinėlius, bet ištekinęs sultis pagardino savo 
aromatu gėrimą. 

— Naujausioji Orleano mada, —- pakartojo barmenas. — 
Paskutinis mokslo žodis. 

Pritarimo ženklan linktelėjau galvą. 

Pagaliau džulepas buvo gatavas - tai paaiškėjo iš to, kad 
barmenas man pastūmė taurę marmuriniu prekystaliu. 

— Šiaudelį? - sekė trumpas klausimas. 

— "Taip, malonėkite. 

Į taurę buvo įdėtas šiaudelis, ir suspaudęs jį tarp lūpų 
aš ėmiau godžiai traukti galbūt patį svaigiausią iš visų al- 
koholinių gėrimų — mėtinį džulepą. 

Jau nurijęs pirmąjį gurkšnį, pajutau, kaip jis pradėjo 
veikti. Pulsas pasidarė lygesnis, nustojo krėtęs šaltis, krau- 
jas ėmė ramiau srūti gyslomis, o širdis tartum nugrimzdo 
į Letos sietuvas. Sunkumas atslūgo beveik akimirksniu, ir 

aš nežinojau, kodėl anksčiau tai padaryti nesusipratau. Tie- 
sa, širdyje vis dar tebebuvo nesmagu, bet dabar žinojau, 
kad esu suradęs tikrą nusiraminimo vaistą. Tegu jis veiks 
neilgai, bet džiaugiausi jau ir tuo. Ir apžiojęs šiaudelį ėmiau 
godžiai, dideliais gurkšniais traukti dieviškąjį gėrimą, ir jį 
traukiau tol, kol šiaudelio sujudinti ledokšniai skambtelėjo 
į taurės dugną tuo pagarsindami, kad džulepas pasibaigė. 

— Malonėkite dar vieną! 

— Jums patiko? 

— Nepaprastai! 

— Aš sakiau. Drįstu jus patikinti, pone, kad mūsų lai- 
viūkštyje mėtinį džulepą jums sumaišys ne blogiau, jei tik 
ne geriau kaip Sent Čarlze arba Verandoje. 

— Puikus dalykėlis! 

— Galiu jums pasiūlyti koblerio su cheresu — taip pat 
liežuvį nurysite. 

— Neabejoju, bet aš nemėgstu chereso — verčiau tegu 
būna štai šitas. 

— Jūsų tiesa. Aš pats — irgi. O ananasas — tai naujovė, ir 
aš manau - vykusi naujovė. 

— Ir aš manau. 

— Paimkite kitą šiaudėelį. 

— Ačiū. 

Barmenas buvo nepaprastai malonus. Spėjau, kad tokio 
palankumo nusipelniau pagirdamas jo džulepą. Bet, kaip 
vėliau paaiškėjo, priežastis buvo visai kita. Luizianoje žmo- 
nės ne per daug linkę pigiai meilikauti. Gerą nuomonę apie 
mane jis susidarė visai dėl kitko — už tai, kad aš taip vykusiai 

nuraminau įkyrųjį keleivį! Be to, jis dar galėjo Žinoti, kaip aš 
pamokiau niekšą Larkiną. Garsas apie tokio pobūdžio „žyg- 
darbius“ plinta labai greitai, nes tokios savybės kaip jėga ir 
drąsa prie Misisipės vertinamos užvis labiausiai. Todėl bar- 
meno akyse aš buvau toks asmuo, kurį galima pagerbti pa- 
rodant dėmesį, tad draugiškai su juo šnekučiuodamas; iš- 
lenkiau antrą taurę džulepo, o paskui ir tiečią. 

Aurora laikinai buvo pamiršta, o jei jos paveikslas ir iš- 
nirdavo lyg pro rūką mano vaizduotėje, tai jau nebekelda- 
vo tokio sielvarto. Kartais vėl išvysdavau atsisveikinimo sce- 
ną, bet širdies skausmas pamažu rimo, darėsi nė toks 
sunkus kaip pirma. 


XLVII SKYRIUS 
Visto partija 


Rūkomosios salės viduryje stovėjo stalas, prie kurio sė- 
dėjo kokie keturi penki vyrai. Maždaug tiek pat stovėjo už 
jų, žiūrėdami jiems pro pečius. | 

Tų vynų judesiai ir susikaupę veidai, be to, būdingas 
pliaukšėjimas į stalą, dolerių skambesys ir dažni šūkčioji- 
mai: „tūzas“, „valetas“, „koziris“ rodė, kad čia. lošiama kor- 
tomis. "Tai buvo jukras. 

Aš jau seniai norėjau išmokti šio Amerikoje labai papli- 
tusio lošimo, todėl priėjau artyn ir ėmiau stebėti lošėjus. 

Vienas iš jų buvo mano pažįstamas, laive pakėlęs netikrą 
pavojų. Jis sėdėjo atsukęs į mane nugarą ir ne iš karto ma- 
ne pamatė. 

Du ar trys lošėjai buvo puikiai apsirengę. Vilkėjo plo- 
niausios gelumbės surdutus, jų krūtinėlės buvo brangiau- 
sio batisto, rankogaliuose spindėjo brangios sąsagos, ant 
rankų — brangūs žiedai. Bet viską gadino rankos. Jos 
aiškiausiai rodė, kad šie ponai ne visada nešiojo tokias rink- 
tines puošmenas. Joks tualetinis muilas negalėjo nei su- 
švelninti šiurkščios pašiurpusios odos, nei nuplauti nuo- 
spaudų - sunkaus darbo pėdsakų. 

"Tai kas iš to! Nuospaudos ant rankų nekliudo būti džen- 
telmenu. "I6limuosiuose Vakaruose kilmė nevaidina dide- 
lio vaidmens, ir paprastas kaimo bernas čia gali būti iš- 
rinktas prezidentu. 

Bet šių džentelmenų išorė kažkuo, ko aš negaliu net 
nusakyti žodžiais, kėlė man abejonių, ar jie džentelmenai. 
"Tačiau jų manieros nedvelkė nei įsivaizdavimu, nei tuščiu 
pasipūtimu. Atvirkščiai, iš visų prie stalo sėdinčiųjų jie at- 
rodė labiausiai išauklėti. Lošė nepaprastai santūriai ir ra- 
miai. Ir, galimas daiktas, kaip tik tas pernelyg didelis san- 
tūrumas, ramumas ir kėlė man neaiškius įtarimus. "Tikri 
džentelmenai iš Tenesio arba Kentukio, kaip ir jauni plan- 
tatoriai iš Misisipės slėnio ar prancūzų kreolai iš Naujojo 
Orleano, būtų elgęsi kitaip. Šaltakraujiškumas ir valdyma- 
sis, visiška ramybė, kai būdavo išmetami koziriai, nė šešė- 
lio pykčio pralošus rodė, pirmiausia, kad jie visko matę 
žmonės, o, antra, kad jukras jiems ne naujiena. "Tai ir vis- 

kas, ką man pavyko nuspręsti iš jų išorės. Jie galėjo būti 
gydytojai, advokatai arba tiesiog žmonės be jokio darbo — 
kategorija, neretai sutinkama Amerikoje. 

"Tuo metu aš dar per menkai pažinojau "Iolimuosius Va- 
karus, kad būčiau galėjęs šiuos lošėjus priskirti kuriai nors 
aiškiai visuomenės grupei. Be to, Jungtinėse Valstijose, o 
ypač Vakaruose, ne taip kaip Senajame Pasaulyje, drabu- 
žių ar išorės skirtumas nerodo žmogaus priklausomybės 
tai ar kitai profesijai. Jūs sutinkate dvasininką mėlynu fra- 
ku ir blizgančiomis sagomis; teisėją tokiu pat fraku, tiktai 
žaliu; gydytoją baltu drobiniu švarku, o kepėją — nuo kojų 
iki galvos apsitaisiusį plona juoda gelumbe. Ten, kur kiek- 
vienas Žmogus nori vadintis džentelmenu, jis stengiasi ne- 
pabrėžti savo profesijos nei drabužiais, nei kuo nors kitu. 
Net siuvėjas niekuo neišsiskiria nuo klientų vietinių gy- 
ventojų minioje. Charakteringų drabužių šalis yra toliau į 
pietvakarius — turiu galvoje Meksiką. 

Kurį laiką aš stovėjau ir stebėjau lošėjus ir jų lošimą. Jei 
nebūčiau pažinojęs pinigų apyvartos Vakaruose, būčiau pa- 
manęs, kad jie lošia didelėmis sumomis. Prie dešiniosios 
kiekvieno lošėjo rankos, šalia nedidelių stulpelių iš sidab- 
rinių monetų vieno, pusės ir ketvirčio dolerio vertės, gulė- 
jo krūva banknotų. Kadangi mano akys buvo pripratusios 
matyti penkių svarų sterlingų kupiūras, tai tie pinigai man 
galėjo atrodyti milžiniški, bet aš jau žinojau, kad šie įtai- 
gaus dydžio banknotai su efektingu piešiniu ir vandeni- 
niais ženklais — tai tik smukusios asignacijos nuo vieno 
dolerio iki šešių su ketvirčiu cento vertės. Vis dėlto buvo 

lošiama anaiptol ne mažomis sumomis, ir dažnai vienoje 
partijoje iš rankų į rankas eidavo po dvidešimt, penkias- 
dešimt ir net po šimtą dolerių. 

Aš pastebėjau, kad netikro aliarmo kaltininkas taip pat 
dalyvavo lošime. Jis sėdėjo atsukęs į mane nugarą ir, ro- 
dos, taip buvo įnikęs į jukrą, kad net neatsigręždavo. Ir 
savo drabužiais, ir visa savo išore jis labai skyrėsi nuo kitų. 
Buvo su kastorine balta skrybėle plačiais kraštais ir plačiu 
laisvomis rankovėmis švarku. Atrodė panašus gal į pasitu- 
rintį fermerį iš Indianos, gal į kiaulienos pirklį iš Cincina- 
čio. Tačiau galėjai jausti, kad jis nebe pirmąsyk keliauja 
upe ir kad ne kartą yra lankęsis Pietuose. Veikiausiai ant- 
roji mano prielaida buvo teisinga - jis iš tikrųjų vertėsi kiau-. 
lienos prekyba. 

Vienas iš čia minėtų džentelmenų sėdėjo tiesiai prieš 
mane. Man bežiūrint jis iš eilės keletą kartų prametė stam- 
bias sumas, kurios subiro į kiaulienos pirklio arba ferme- 
TiO kišenę. Čia piršosi išvada, kad korta eina ne tam, kas 
geriau apsirengęs, ir tai savaip skatino paprastus žmones 
pamėginti laimę. 

Aš net ėmiau užjausti elegantiškąjį džentelmeną - jau 
labai jam nesisekė. Buvo tiesiog sunku nesižavėti, su kokia 
savitvarda jis pakeldavo eilinį pralaimėjimą. 

Bet štai jis kilstelėjo akis ir įdėmiai apžvelgė aplinkinius. 
Matyt, nusprendė mesti lošęs. Mudviejų žvilgsniai susitiko. 

— Gal pageidaujate, jaunuoli, palošti? Jei norite, galite 
užimti mano vietą. Man šiandien nesiseka, ir aš jau netu- 
riu vilties atsilošti. Teks mesti. 

Sulig tais žodžiais jo partneriai, tarp jų ir kiaulienos pi1- 
klys, atsigręžė į mane. Aš laukiau, kad jis tuoj mane užsi- 
puls, bet klydau. Labai nustebau, kai kiaulienos pirklys 
draugiškai kreipėsi į mane. 

— Ei pone! - šūktelėjo jis. - Tikiuosi, jūs ant manęs ne- 
pykstate! 

— Nė kiek! - atsakiau. 

— Ir gerai darote. Juk aš nenorėjau jūsų įžeisti. Maniau, 
kad kažkas iš laivo iškrito. Tebūnu prakeiktas, jei meluoju! 

— Aš nejsižeidžiau, - patvirtinau, - ir tai įrodydamas 
siūlau išgerti su manimi. | 

Keletas taurių džulepo ir noras užsimiršti nuteikė ma- 
ne draugiškai, ir aš atleidau kiaulienos pirkliui nusikalti- 
mą ne iš blogos valios. 

— Puiku! — sutiko pirklys. — Jūsų paslaugoms, nepažįs- 
tamasis! Bet tik leiskite man jus pavaišinti. Matote, aš čia 
truputį išlošiau, taigi jau mano pareiga aplaistyti taiką. 

— Neprieštarauju. 

— Tai, vadinasi, išlenksime po taurelę. Moku už visus. Ką 
jūs į tai pasakysite, bičiuliai? - kreipėsi jis į visus aplinkinius. 

Iš visų pusių pasigirdo pritarimo šūksniai. 

— Labai gerai! Nagi bufetininke, atnešk visai garbinga- 
jai draugijai! 

"Taręs šiuos žodžius, kiaulienos pirklys priėjo prie bute- 
to ir numetė ant prekystalio keletą dolerių. Visi, kas stovė- 
jo arčiau, nusekė paskui jį ir kiekvienas stengėsi kuo gar- 
siau sušukti savo mėgstamo gėrimo pavadinimą. Vieni 
reikalavo džinslingo, kiti kokteilio arba koblerio, džulepo 
ir kitų gudriai sutaisytų mišinių. | 

Amerikoje nepriimta gerti vyną mažais gurkšniais sė- 
dint prie stalo: čia geriama stovint, tikriau - paskubom. 
Ar vynas būtų šaltas, ar karštas, sumaišytas su kuo nors ar 
praskiestas - amerikietis jį ryja vienu mauku, o paskui su- 
grįžta į savo vietą ir ten rūko cigarą arba kramto tabaką ligi 
naujo raginimo: „Nagi, išmeskim po taurelę!“ 

Visi išgėrė, ir lošėjai vėl susėdo aplink stalą. Džentelme- 
nas, man pasiūlęs savo vietą, atsisakė dalyvauti lošime. Jam 
šiandien nesiseką, pakartojo jis, todėl daugiau neketinąs lošti. 

Aš padėkojau naujiesiems savo pažįstamiems, bet griež- 
tai atsisakiau. Jukro aš niekad nelošiau ir apie jį nieko ne- 
išmanau, paaiškinau, jei neskaitysime, ką išmokau stebė- 
damas jų lošimą. 

— Na, tai mums nieko neišeina! - pareiškė kiaulienos 
pirklys. - Kaipgi liksime be partnerio? Prašom, pone Čor- 
li, — taip, rodos, jūs vadinatės? (Šitie žodžiai buvo taikomi 
džentelmenui, pasišalinusiam iš savo vietos.) Kodėl jūs mus 
suvedžiojote? Jūs gadinate visą lošimą. 

— Jei vėl sėsiu, - prieštaravo Čorlis, - galutinai prasilo- 
šiu. Ne, nenoriu rizikuoti. 

— Tai galbūt šis džentelmenas lošia vistą? — pasiūlė ki- 
tas, rodydamas į mane. - Juk jūs, sere, esate anglas, o jūsų 
tautiečiai visi gerai lošia vistą. 

— "Taip, vistą aš lošiu, — atsakiau visai nepagalvojęs. 

— Labai gerai!.. Ką jūs pasakysite dėl visto? —- paklausė tas 
pats džentelmenas, kreipdamasis į sėdinčiuosius prie stalo. 

- Na, čia aš menkas lošėjas, - nepatenkintas pareiškė 
kiaulienos pirklys. - Bet tegu jau, rizikuosiu, vien tam, kad 
neardyčiau draugijos. 

— O aš esu tikras, kad vistą jūs lošiate ne blogiau už 
mane, - tarė šį lošimą pasiūlęs džentelmenas. 

— Aš jau nė neatsimenu, kada lošiau. Bet jei negalima 
surinkti jukro partijos —- tegu jau, pamėginsiu... | 

— Bet atleiskite... Jei jau jūs lošiate vistą... - nutraukė jį 
džentelmenas, pasišalinęs nuo jukro, - jei jau lošiate vistą, 
ir aš neatsisakyčiau dėtis prie jūsų — gal bent dabar pasi- 
seks. Ir jei šis džentelinenas neprieštarauja, aš jį mielai no- 
rėčiau turėti savo partneriu. Kaip jūs teisingai teikėtės pa- 
sakyti, sere, anglai puikiai lošia vistą. Tai tautinis jų lošimas, 
kiek man žinoma. 

— Mudviem, pone Čorli, gal ir nebūtų išskaičiavimo, — 
įsiterpė kumpių specialistas. — Bet kadangi jūs siūlote ir 
ponas Hetčeris... Hetčeris, jei neklystu? 

— Taip, aš vadinuosi Hetčeriu, - atsakė visto šalininkas, 
kuriam buvo skiriamas tas klausimas. 

— Jei ponas Hetčeris sutinka, - kalbėjo toliau baltoji skry- 
bėlė, - tai ir aš nesispirsiu, velniai mane griebtų! 

— O! Man tai visiškai nesvarbu, - pasakė Hetčeris mos- 
telėjęs ranka, - kad tik būtų galima lošti. 

Turiu pridurti, kad aš niekad per daug nemėgau kor- 
tų, juoba nelošiau sistemingai, bet tam tikromis aplinky- 
bėmis pakenčiamai lošiau vistą ir žinojau, kad ne kiekvie- 
nas mane aploš. Jeigu mano partneris gerai loštų, tai jau 
bent smarkiai nenukentėtume, o iš visa ko sprendžiant, 
šitas mokėjo savo darbą. Kažkas iš šalia stovinčiųjų suspė- 
jo man šnabžtelėti, kad jis čia kietas riešutas. 

Gal todėl, kad mane apėmė kažkoks pakvaišimas, gal 
todėl, kad mane stūmė kažkoks slaptas skatulys, kuris pas- 

kutinę akimirką ypač sustiprėjo, gal todėl, kad mane tiesiog 
apmulkino ir prirėmė prie sienos, aš sutikau, ir mudu su 
Čorliu pradėjome lošti prieš Hetčerį ir kiaulienos pirklį. 

Partneriai susėdo aplink stalą vienas priešais kitą, kor- 
tos buvo sumaišytos, išdalintos, ir prasidėjo lošimas. 


XLVIII SKYRIUS 
Nutrauktas lošimas 


Pirmąsias dvi ar tris partijas lošėme mažomis sumomis — 
tik po pusę dolerio. Taip pasiūlė Hetčeris ir kiaulienos 
pirklys, kurie nenorėjo rizikuoti, kadangi seniai buvo lošę 
vistą. Užtat juodu abu įsismaginę kirto lažybų su mano 
partneriu Čorliu ir su kiekvienu, kas tik panorėjo. Ginči- 
josi, koks bus išmestas koziris, kokia kortų spalva, kiek akių, 
koks „paskutinis kirtis“. 

Pirmąsias dvi partijas mudu su Čorliu nesunkiai laimė- 
jome. Aš pastebėjau, kad mūsų partneriai padarė kelias 
dideles klaidas, ir nusprendžiau, kad mes juos suriesime į 
ožio ragą. Čorlis nepraleido progos apie tai pareikšti, tarsi 
mes būtume lošę ne iš pinigų, o tik norėdami pasirodyti 
vienas prieš kitą. Netrukus, kai mes išlošėme dar vieną par- 
tiją, jis ėmė vėl girtis. 

Kiaulienos pirklys ir jo partneris pradėjo pykti. 

— Nesiseka korta, ir viskas! - su nuoskauda teisinosi pas- 
tarasis. 

— Kokia čia korta! - patvirtino kastorinė skrybėlė. - Kad 
bent kartą iškristų padoresnė. Na štai ir vėl! 

— Vėl bloga? - niūriu veidu pasiteiravo jo partneris. 

— Blogesnės negali nė būti! Su tokia nė bulvių lupenos 
neišloši. 

— Nagi, džentelmenai! - įsiterpė mano partneris Čor- 
lis. — Ar nebūtų galima be pokalbių? Vis dėlto nepatogu! 

— Et! — šūktelėjo kiaulienos pirklys. — Jei jau taip, aš 
jums galiu parodyti savo kortas, kad norite? Vis tiek nė 
vieno kirčio. 

Ir vėl mudu išlošėme! 

"Tai dar labiau įsiutino mūsų priešininkus, ir jie pasiūlė 
padvigubinti sumą. Mes sutikome, ir lošimas ėjo toliau. 

Vėl mudu su Čorliu išlošėme, ir kiaulienos pirklys pa- 
klausė savo partnerį, ar jis sutinkąs padidinti banką. "Tas 
paabejojo truputį, tarsi suma jam būtų atrodžiusi per di- 
delė, bet galų gale sutiko. Mums, keletą kartų iš eilės išlo- 
šusiems, tuo labiau buvo nepatogu atsisakyti, ir mes, kaip 
vaizdingai pareiškė Čorlis, vėl „susišlavėme visą kasą“. 

Indėlis vėl buvo padvigubintas ir, galimas daiktas, ir to- 
liau būtų buvęs didinamas ta pačia proporcija, jei aš nebū- 
čiau griežtai atsisakęs lošti tokiomis sąlygomis. Aš žinojau, 
kiek turiu pinigų, ir supratau, kad jei indėliai vis taip be- 
atodairiškai bus didinami, o laimė staiga nuo manęs nu- 
sigręš, liksiu plikas kaip tilvikas. Vis dėlto sutikau padi- 
dinti indėlį ligi dešimties dolerių, ir mes lošėme toliau. 

Gerai, kad laiku susigriebėme, nes nuo tos akimirkos 
laimė mus paliko. Mes beveik kas kartą ėmėme prakišti, o 

indėlis buvo dešimt dolerių! Mano piniginė greitai ėmė 
plonėti. Dar truputėlis, ir aš būčiau grynai prasilošęs. 

Mano partneris, ligi tol lošęs šaltakraujiškai, staiga pra- 
dėjo karščiuotis, keikti kortas ir tą nelemtą valandą, kai 
sėdo lošti to „idiotiško visto“. Ar 1š susijaudinimo, ar dėl 
kitos priežasties, bet dabar jis lošė labai blogai. Keletą kar- 
tų neapgalvotai išmetė ne tą kortą ir darė neteisingus ėji- 
mus. Matyt, mūsų nesėkmės taip jį prislėgė, kad jis niršo, 
lošė vis nerūpestingiau ir, rodos, visai negalvojo, kokių ap- 
verktinų rezultatų galima susilaukti dėl tokio jo neapdai- 
rumo. Prisipažįstu, kad aš tiesiog juo stebėjausi, nes tik 
prieš valandą mano akivaizdoje jis pavydėtinai ramiai, loš- 
damas jukrą, prakišdavo kur kas daugiau. 

Nepasakyčiau, kad mums labai nesisekė. Mūsų korta 
buvo nebloga, ir keletą kartų mes, be abejonės, galėjome 
laimėti, jei mano partneris būtų lošęs sumaniau. Bet dėl jo 
klaidų mus lydėjo viena nesėkmė po kitos, ir netrukus di- 
desnė pusė mano turimų pinigų sėkmingai persikraustė į 
Hetčerio ir kiaulienos pirklio kišenes. 

Tikriausiai ten būtų nuėję 1r visi mano kapitalo liku- 
čiai, jei mūsų vistas nebūtų buvęs nutrauktas, ir dar labai 
paslaptingai. 

Staiga mes išgirdome kažkokius šūksnius, sklindančius, 
matyt, iš apatinio denio, paskui du pistoleto šūvius, tar- 
tum šūviu būtų buvę atsakyta į šūvį, ir po akimirkos kaž- 
kas suriko: 

— Viešpatie, žmogų nušovė! 

Kortos mums iškrito iš rankų, kiekvienas, pašokdamas 
iš užstalės, susižėrė savo indėlį, - lošėjai, tie, kurie lažinosi 

už juos, ir šiaip žiūrovai, — ir visi puolė prie šoninių 1r prie- 
kinių salonų durų. Vieni nubildėjo žemyn, kiti užlipo ant 
šturmano tiltelio, kas nubėgo į vairagalį, kas į laivo priekį, 
ir vis už kits kito šaukė: „Kas yra? Kas atsitiko? Kas šovė?.. 
Nužudytas?“ O pro visą šį triukšmą dar spiegė moterys, 
užsidariusios savo kajutėse. Aliarmas, sukeltas riksmo: „Mo- 
tenis iškrito“, nė iš tolo negalėjo lygintis su dabar kilusiu 
sąmyšiu. Bet keista: nei nužudytojo, nei sužeistojo niekam 
nepavyko rasti. Nepavyko rasti nei to, kuris šovė arba bent 
būtų matęs šovusijį. Taigi lyg ir niekas nešovė ir niekas 
nebuvo nušautas. 

Ką visa tai galėjo reikšti? Ir kas gi tada niktelėjo, kad kaž- 
kas nušautas? Niekas nieko nežinojo. Stebuklai, ir tiek! Su 
žibintu buvo apieškoti visi garlaivio kampai ir užkaboriai, 
bet niekas nerado nei nužudyto, nei sužeisto, net kraujo 
pėdsakų. Baigėsi tuo, kad keleiviai pasijuokė ir nutarė, kad 
kažkas bus iškrėtęs jiems pokštą. Bent jau taip tvirtino kiau- 
lienos pirklys, patenkintas, kad šįkart visus sukėlė ne jis. 


XLIX SKYRIUS 
„Medžiotojai“ Misisipėje 
Keistojo nuotykio paslaptis man paaiškėjo daug anks- 
čiau, negu nurimo sambrūzdis. Tiktai aš ir dar vienas žmo- 


gus - sąmyšio kaltininkas žinojome, kas įvyko iš tikrųjų. 

Kai ėmė poškėti šūviai, aš išbėgau po tentu i1 persisvė- 
riau per turėklus. Man pasirodė, kad šūvius lydėję šauks- 
mai sklido iš priekinės apatinio denio dalies, kur stovėjo 
garo katilai, nors šūviai nuskambėjo tartum daug arčiau. 

Dauguma keleivių nuskubėjo prie šoninių durų ir da- 
bar stovėjo susispietę į krūvą denyje, taigi aš, apgaubtas 
nepermatomos tamsos, buvau čia vienas arba beveik vie- 
nas. Ilgai netrukus kažkokia tamsi žmogysta atsirėmė šalia 
į turėklus ir mane palietė alkūne. Aš atsigręžiau ir paklau- 
siau, su kuo turiu garbės kalbėti ir kuo galiu būti naudin- 
gas. Tamsioji žmogysta man atsakė prancūziškai: 

— Aš esu jūsų draugas, mesjė, ir noriu suteikti jums pa- 
slaugą. 

— O, tas pats balsas! "Tai, vadinasi, jūs šaukėte... 

— Taip, aš šaukiau. 

— Ir jūs... 

- Ir aš šoviau. 

— "Tai, vadinasi, niekas nenužudytas? 

= Kiek man žinoma, niekas. Aš šoviau į orą ir, be to, dar 
tuščiais šoviniais. 

— Malonu tai girdėti, mesjė. Bet, leiskite paklausti, ko- 
dėl jūs... 

- Vien tik norėdamas suteikti paslaugą, kaip jau sakiau. 

— Bet, meldžiamasis, kokia gi čia paslauga: šaudyti iš 
pistoleto, mirtinai gąsdinti visus keleivius? 

— Na, čia nedidelė bėda. Jie greit atsipeikės iš baimės. 
Man reikėjo su jumis pasikalbėti akis į akį, ir aš negalėjau 
sugalvoti, kaip kitaip jus atskirti nuo naujųjų jūsų pažįsta- 

mų. Pistoleto šūviai buvo tik maža karinė gudrybė. Kaip 
matote, ji pavyko. 

— A, tai, vadinasi, jūs, mesjė, pašnibždom mane įspėjo- 
te, kai aš sėdau lošti kortomis? 

— "Taip. O argi mano pranašystės nepasitvirtino? 

— Kol kas - taip. Ir, vadinasi, jūs stovėjote priešais mane 
"salono kampe? 

— Aš. 

Pastarieji du mano klausimai reikalingi šiokio tokio pa- 
aiškinimo. Kai aš sutikau sėsti prie kortų stalo, kažkas man 
peštelėjo už alkūnės ir sušnibždėjo prancūziškai: 

— Neloškite, mesjė! Jūs tikriausiai būsite aploštas. 

Aš atsigręžiau ir pamačiau, kad nuo manęs pasišalino 
kažkoks jaunuolis. Bet nebuvau tikras, kad būtent jis davė 
man šį geraširdišką patarimą, ir, kaip žinoma, jo nepaklau- 
siau. 

Paskui jau lošdamas vėl išvydau tą patį jaunuolį; jis sto- 
vėjo priešais mane nulindęs į patį tolimiausią ir tamsų sa- 
lono kampą. Nors buvo prieblanda, aš vis dėlto mačiau, 
kad jis nenuleidžia nuo manęs akių ir įdėmiai stebi loši- 
mą. Jau vien tai galėjo atkreipti mano dėmesį, bet dar la- 
biau mane sudomino jo veido išraiška; ir kas kartą, kai 
būdavo dalinamos kortos, aš nepraleisdavau progos pa- 
žvelgti į paslaptingą nepažįstamąjį. 

"Tai buvo lieknas jaunuolis, kiek mažesnio negu viduti- 
nio ūgio, veikiausiai ne daugiau kaip dvidešimties metų, 
tačiau jo veidą temdąs liūdesys truputį jį sendino. Jo vei- 
das buvo subtilaus gymio, smulkių bruožų, nosis ir lūpos 

gal net per daug inoteriškos, skruostai vos vos rausvi, O 
juodi, švelnūs kaip šilkas plaukai, pagal tuometinę kreolų 
mėgstamą madą, vešliomis garbanomis driekėsi ant kaklo 
ir pečių. Irjo veido bruožai, ir rengimosi maniera, ir pran- 
cūzų kalba, - aš buvau tikras, kad jis į mane kreipėsi salo- 
ne, — rodė, kad tas jaunuolis yra kreolas. Bent jau jo kos- 
tiumas buvo visai toks, kokius nešioja kreolai: nebaltintos 
drobės palaidinė, bet pasiūta ne pagal prancūzų madą, o 
kaip medžiotojų kreolų striukė su daugybe klosčių ant krū- 
tinės ir gražiai drapiruota ties šlaunimis. Be to, pats audi- 
nys — labai plona nebaltinta lininė drobė, - rodė, kad jau- 
nuolis labiau rūpinosi tualeto elegancija negu jo 
praktiškumu. Jaunuolio kelnės buvo iš puikios žydros 
medvilninės medžiagos, austos Opelūzo manufaktūros 
fabrikuose. Palei juosmenį surauktos didelėmis raukšlė- 
mis, prie kulkšnių jos baigėsi praskiepu, papuoštu ilga ei- 
le sagų, kurias panorėjęs galėjai susagstyti. Liemenės jis 
neturėjo. Vietoj jos krūtinę puošė prašmatnūs nėriniai. Ap- 
siavęs jis buvo priuneliniais lakuotais šviesiai rudais ba- 
tais, suvarstytais šilkiniais raišteliais. Plačiais kraštais pa- 
nama vainikavo šį tikrai pietietišką apdarą. 

Bet nei skrybėlė, nei avalynė, nei palaidinė ir kelnės ne- 
rodė jokio nesaikingumo. Viskas derėjo vienas prie kito ir 
viskas atitiko tuometinę madą, paplitusią Misisipės žemu- 
pyje. Taigi ne jaunuolio apdaras atkreipė mano dėmesį — 
tokių kostiumų man tekdavo matyti vos ne kiekvieną die- 
ną. Vadinasi, buvo ne tai svarbu. Ne, ne dėl drabužių aš 
juo domėjausi. Gal čia atsiliepė ta aplinkybė, kad jis - arba 

bent jau taip man pasirodė - pašnibždom man davė pata- 
rimą. Bet ir ne tai buvo svarbiausia. Kažkas jo veide pri- 
kaustė mano dėmesį. Aš net pagalvojau: ar tik nebūsiu 
kur jį sutikęs anksčiau? Prie ryškesnės šviesos aš, galimas 
daiktas, būčiau jį atsiminęs, bet jis stovėjo šešėlyje, ir man 
niekaip nepavyko gerai jo apžiūrėti. 

O kai vėl pakėliau akis, jo jau nebebuvo salono kampe, 
ir po kelių minučių denyje pokštelėjo šūviai ir pasigirdo 
šauksmai... 

— O dabar, mesjė, leiskite sužinoti, kodėl jūs būtinai no- 
rite su manimi pasikalbėti ir ką man norite pasakyti? 

Neprašytas jaunuolio kišimmasis į mano reikalus pradėjo 
mane erzinti. Ir kam gi pagaliau būtų malonu, jei jį nei iš 
šio, nei iš to kas nors atitrauktų nuo visto partijos, nors ir 
praloštos? 

— Aš noriu su jumis pasikalbėti, nes linkiu jums gero. O 
ką noriu pasakyti, tuojau sužinosite. 

— Linkite man gero! Bet kuo čia aš dėtas, leiskite pa- 
klausti? 

— Ogi bent jau tuo, kad esate užsienietis, kurį ketinama 
apiplėšti. Kad jūs - mulkis. 

— Kaip pasakėte, mesjė? 

— Ne, ne, nepykite ant manęs! Aš pats girdėjau, kaip 
tarp savęs jus tuo vardu vadino naujieji jūsų pažįstami. Ir 
jei vėl sėsite lošti su jais, bijau, kad pateisinsite šį garbingą 
titulą. 

- Tai galų gale nepakenčiama, mesjė! Jūs tiesiog kišatės 
ne į savo reikalus! 

— Jūsų tiesa, mesjė, čia ne mano, bet jūsų reikalas ir... ak! 

Aš jau buvau beketinąs palikti nepakenčiamą jaunuolį 
ir grįžti prie visto partijos, bet staiga jo balse pasigirdęs 
liūdesys privertė mane pakeisti savo sprendimą, ir aš pa- 
silikau. 

— Bet jūs man nieko taip ir nepasakėte. 

— Ne, pasakiau. Aš jus įspėjau, kad nesėstumėte prie 
kortų stalo, jei nenorite pralošti. Aš galiu tik pakartoti sa- 
vo patarimą. 

— Tiesa, aš truputį pralošiau, bet tai dar nereiškia, kad 
laimė nepasikeis. O dėl to veikiau galima kaltinti mano part- 
nerį — jis lošia labai blogai. 

— Jūsų partneris, kiek aš suprantu, yra vienas iš geriau- 
sių lošėjų visoje Misisipėje. Jei neklystu, aš jau kažkada 
esu sutikęs šį džentelmeną. 

— A, tai jūs jį pažįstate? 

— Bent kiek. Tikriau sakant, šį tą Žinau apie jį. O jūs jo 
nepažįstate? 

— Pirmą kartą matau. 

— O kitus? 

— Nė vieno iš jų nepažįstu. 

— Vadinasi, jūs nežinote, kad lošiate su „medžiotojais“? 

— Ne, bet man malonu tai girdėti. Aš ir pats esu šioks 
toks medžiotojas ir tikriausiai ne mažiau už juos mėgstu 
šunis, arklius, gerus šautuvus. 

— Mesjė, jūs, matyt, manęs nesupratote. Medžiotojas 
jūsų šalyje ir „medžiotojas“ Misisipėje — ne tas pat. Jūs 
medžiojate lapes, kiškius, kurapkas. O tokių ponų kaip 

šitie medžioklės grobis yra „mulkiai“, arba, tikriau sakant, 
jų piniginės. 

— Tai galbūt aš lošiu su... 

— Su kortininkais profesionalais — garlaivių sukčiais. 

— Jūs tuo įsitikinęs, mesjė? 

— Visiškai įsitikinęs. Man dažnai tenka plaukti į Naująjį 
Orleaną, ir ne kartą buvau sutikęs šitą kompaniją. 

— Atleiskite, bet vienas iš jų - neabejotinas fermeris ar- 
ba pirklys, greičiausiai kiaulienos pirklys iš Cincinačio, jo 
ir tartis tokia. 

— Fermenis... pirklys... Cha cha cha! Fermeris be žemės, 
pirklys be prekių! Mesjė, šitas senis fermerio drabužiais - pats 
pasiučiausias, anot jankių, tai yra pats gudriausias sukčius 
visoje Misisipėje, o tokių čia nemažai, galiu jus užtikrinti. 

— Bet juk jie tik atsitiktiniai keleiviai, o vienas jų yra net 
mano partneris. Aš neįsivaizduoju, kaip... 

— Atsitiktiniai keleiviai! — nutraukė mane naujasis ma- 
no pažįstamas. — Jūs manote, kad jie ką tik susitiko? O juk 
aš pats visus tuos tris draugužius matydavau, ir vis lošiant 
kortomis, beveik kiekvieną kartą, kai tik plaukdavau upe. 
Žinoma, iš jų kalbos sprendžiant atrodo, lyg jie pirmą kar- 
tą matytųsi. Bet tai iš anksto sugalvota gudrybė, kad L 
lengviau apgauti tokius kaip jūs. 

— Ir jūs iš tikrųjų manote, kad jie sukčiavo? 

— Kai indėliai pakilo iki dešimties dolerių, neabejotinai. 

— Kaip? 

- Ogi labai paprastai: kai kada jūsų partneris tyčia iš- 
mesdavo ne tą kortą... 

— Šit kaip! Dabar suprantu. Gal ir jūsų tiesa. 

— Beje, nebūtinai dėl to. Jei jūsų partneris būtų garbin- 
gas, vis tiek viskas baigtųsi taip pat. Jūsų priešininkai turi 
visą sistemą sutartinių ženklų, kuriais jie vienas kitam pa- 
sako, kokios jiems teko kortos — spalva, akys ir taip toliau. 
Jūs neatkreipėte dėmesio, kaip jie laiko rankas, o aš atkrei- 
piau. Kai jie deda ant stalo krašto vieną pirštą, tai reiškia 
vieną kozirį, du pirštus - du kozirius, tris - tris kozirius ir 
taip toliau. Sulenkti pirštai rodo, kokie yra didžiausi kozi- 
riai, pakeltas nykštys — tūzas. Šitaip abu jūsų priešininkai 
žinodavo, kokios kortos jūsų rankose. Norint jus aplošti, 
trečio pagalbininko, aišku, ir nereikia. 

— Koks niekšiškumas! 

- Žinoma, niekšiškumas, ir aš būčiau jus įspėjęs anks- 
čiau, jei būtų buvusi bent mažiausia galimybė. Įspėti jus 
viešai, į akis pavadinti juos sukčiais nesukeliant pavojaus 
sau pačiam aš negalėjau. Ir ėmiausi gudrybės. Šitie po- 
nai - tai ne kokie nors smulkūs apgavikai. Kiekvienas iš jų 
mano įsikišimą būtų palaikęs įžeidimu ir gynęs savo gar- 
bę. Du iš tų ponų garsėja dvikovomis. Tikriausiai rytoj bū- 
čiau buvęs iškviestas į dvikovą ir nušautas. Be to, ir jūs 
vargu ar būtumėte pasidžiaugę dėl tokio mano žygio. 

— Aš jurns labai dėkingas, pone. Jūs mane galutinai įti- 
kinote. Bet kaip jūs man patartumėte pasielgti dabar? 

— Susitaikyti su pralaimėjimu ir mesti lošimą, tik tiek. 
Vis vien neatsigriebsite. 

— Kaipgi taip? Leisti jiems iš manęs pasijuokti? Klus- 
niai duotis apiplėšti? Aš vėl sėsiuosi, aš juos stebėsiu ir... 

— "Tai neprotinga. Kartoju, mesjė, - jie ne tik sukčiai, 
bet išgarsėję peštukai, ir dar ne iš bailiųjų. Vienas, kaip tik 
jūsų partneris, tą jau įrodė, važiavęs tris šimtus mylių peš- 
tis su džentelmenu, tariamai jį apšmeižusiu, iš tikrųjų pa- 
sakiušiu tikrą teisybę. Ir, be viso to, jis dar nužudė savo 
„įžeidėją“. Užtikrinu jus, mesjė, kad nieko nelaimėsite pra- 
dėjęs su jais ginčą, nebent tik tiek, kad gausite kulką į kak- 
tą. Jūs esate užsienietis ir nepažįstate čionykščių papro- 
čių. Paklausykite gero patarimo ir darykite kaip jums sakiau. 
Palikite jiems tuos pinigus. Jau vėlyvas metas. Eikite į savo 
kajutę ir nebegalvokite apie pralošimą. 

Gal mane veikė netikro aliarmo sukeltas jaudinimasis 
ar kiek neįprastas mūsų pokalbis, taip pat vėsus upės oras, 
bet, šiaip ar taip, svaigulys praėjo, ir mano galva prablaivė- 
jo. Dabar jau neabejojau, kad jaunasis kreolas kalba tiesą. 
Jo manieros, tonas, pateikti įrodymai galutinai mane įtiki- 
no. Aš buvau jam didžiai dėkingas už paslaugą, kurią jis 
man padarė labai rizikuodamas, nes jau vien jo pavartota 
gudrybė jam galėjo turėti nemalonių pasekmių, jei kas nors 
būtų matęs, kaip jis iššovė iš savo pistoleto. 

Bet kodėl jis taip padarė? Kodėl jis taip karštai mane 
atjautė? Ar jis man atskleidė tokio savo elgesio priežastį? 
Ar jis taip darė vadovaudamasis riteriškais jausmais? Aš 
daug buvau girdėjęs, kokie kilnūs ir taurūs yra Luizianos 
prancūzų kreolai, ir tuo dabar akivaizdžiai pats įsitikinau. 
Kaip jau sakiau, aš buvau didžiai dėkingas jaunuoliui ir 
ryžausi paklausyti jo patarimo. 

— Aš padarysiu, kaip jūs sakėte, mesjė, bet tiktai su vie- 
na sąlyga, - tariau aš. 

— Su kokia, leiskite pasidomėti? 

— Duokite man savo adresą, kad galėčiau Naujajame Or- 
leane atnaujinti su jumis pažintį ir įrodyti savo dėkingumą. 

— Deja, mesjė, aš neturiu adreso. 

Aš sumišau. 

Liūdesys, su kuriuo jis ištarė šiuos žodžius, nekėlė abe- 
jonių; ir aš pajutau, kad kažkoks didelis sielvartas slegia 
šią jauną ir kilnią širdį. 

Ne man buvo klausinėti, kokia jo priežastis, o ypač da- 
bar. Tačiau kankinamas slapto savo paties sielvarto dabar 
aš labiau atjaučiau kitų sielvartą ir mačiau, kad mano aki- 
vaizdoje stovi žmogus, virš kurio galvos susitelkė debesys. 
Jo atsakymas mane sujaudino ir pastatė į gana keblią pa- 
dėtį. Pagaliau aš tariau: 

— Jei taip, tai gal jūs man suteiksite garbės, mane aplan- 
kydamas? Aš apsistosiu „Šventojo Liudviko“ viešbutyje. 

— Su didžiausiu malonumu. 

— Rytoj? 

— Rytoj vakare. 

— Aš jūsų lauksiu. Labos nakties, mesjė. 

Mes atsisveikinome ir nuėjome kiekvienas į savo kajutę. 

Aš nuvirtau ant lovos ir po dešimties minučių jau mie- 
gojau, o dar po dešimties valandų gėriau kavą „Šventojo 
Liudviko“ viešbutyje. 

L SKYRIUS 
Miestas 


Mielas mano širdžiai kaimo gyvenimas. Esu aistringas 
medžiotojas ir aistringas žvejys. Bet labiau įsigilinus pasi- 
rodo, kad mano aistra, matyt, išteka iš tyresnio šaltinio - iš 
pačios meilės gamtai. Aš seku danielių, nes jo pėdsakai 
mane atveda į miško tankumyną. Aš einu paupiu pasigau- 
ti upėtakio, užtat, kad jis mane veda ūksmingų nerijų 17 
tylių kampelių pakraščiais, kur retai kada įžengia žmogaus 
koja. Bet vos tik atsiduriu nuošaliame jų prieglobstyje, ma- 
no karštis medžioti atslūgsta; meškerė palieka įsmeigta į 
žeinę, šautuvas nerūpestingai žlagso šalia, ir mane apima 
neapsakomas džiaugsmas - gamtos žavesys. Mažai kas taip 
myli mišką, kaip myliu aš. 

Ir vis dėlto nesiginsiu, kad pirmosios valandos, pate- 
kus į didelį miestą, visados man kelia ir ateityje kels neap- 
sakomą žavesį. Staiga jums darosi pasiekiamas visas naujų 
malonumų pasaulis, kaip iš gausybės rago pasipila dar ne- 
patirti džiaugsmai. Širdį užburia šaunios pramogos. Gro- 
žis ir dainos, vynas ir šokiai jus traukia į savo pagundų 
verpetą. Meilė, taip pat ir aistra, jus vilioja į painiausius ir 
vingiausius romantiškus nuotykius, nes romantika klesti 
ir tarp miesto sienų. Tikroji jos buveinė - žmogaus širdis, 
1r tik donkichotiški svajotojai gali ginčytis, kad garas ir ci- 
vilizacija nedera su aukštais poezijos polėkiais. Laukinio 
kilnumas - tik tuščias sofizmas. Kad ir kokie vaizdingi bū- 

tų jo skarmalai, dažniausiai jie dengia nuo šalčio sužvar- 
busį kūną ir tuščią pilvą. Nors gyvenu kareivio gyvenimą, 
bet mano ausiai mielesnis linksmas fabriko dundesys ne- 
gu patrankų kanonados griaudimas, o fabriko kaminas su 
juodų dūmų sultonu, mano akimis, daug gražesnis negu 
tvirtovės bokštas su išdidžiai plevėsuojančia, tačiau neil- 
gaamže vėliava. Garlaivio menčių pliaukšėjimas į vande- 
nį — pati gražiausia muzika, ir garvežio švilpukas daug gra- 
žesnis už risto kavalerijos žirgo žvengimą. Iš patrankų 
šaudyti gali ir beždžionė, bet valdyti galingą garo stichiją 
geba tik žmonės. 

Esu įsitikinęs, kad šios mano mintys neras atbalsio pri- 
kvėpintuose buduaruose ir kilmingųjų mergaičių pensio- 
nuose, šių laikų donkichotai iškoneveiks nepraustaburnį 
rašeivą, išdrįsusį pakelti ranką prieš šarvuotą riterį, mėgi- 
nusį atimti jam garbę ir nuplėšti nuo galvos plunksnomis 
papuoštą šalmą. Net kvailiausių prietarų ir klaidingų įsiti- 
kimų Žmogus atsisako nenoriai. Prisipažinsiu, ir šios kny- 
gos autoriui teko atlaikyti žiaurią vidinę kovą. Nelengva 
jam buvo atsisakyti homeriškų iliuzijų ir patikėti, kad grai- 
kai buvo paprasti žmonės, o ne pusdieviai; nelengva buvo 
sutikti, kad gatvės muzikantas ir operos dainininkas - tai 
palikuonys tų pačių herojų, kuriuos apdainavo Vergilijus; 
ir vis dėlto, kai svajingos jaunystės dienomis leidausi į Va- 
lis, o poezijos šalis lieka užpakaly. 

Dar laimė, kad medžioklės pomėgis ir aukso skambe- 
sys, kurį girdėjau žodyje „Meksika“, mane atvedė į šiuos 

kraštus. Bet vos spėjau išlipti į tą pašlovintą krantą, kur 
kadaise įžengė Kolumbo ir Korteso koja, tuoj supratau, kad 
čia ir yra tikroji poezijos ir romantikos tėvynė. Šioje šaly- 
je - dolerių šalyje, vadinamoje prozos šalimi, - aš pajutau 
poezijos dvasią, bet ne knygose, o pačiuose tobuliausiuose 
žmogaus kūnuose, kilniausiuose žmogaus sielos polėkiuo- 
se, upėse ir kalnuose, paukščiuose, medžiuose, gėlėse. 

"Tame pačiame mieste, kurį dėl nesąžiningų ir nepalan- 
kiai nusiteikusių keliautojų kaltės visuomet vaizdavausi 
kaip savotišką atskalūnų stovyklą, aš radau nuostabius žmo- 
nes, pažangą, nesišalinančią žemiškų malonumų, kultūrą, 
kupiną riteriškos dvasios! Proziška šalis! Žmonės, ištroškę 
dolerių! Drįstu tvirtinti, kad tame plote, kur pusmėnuliu 
išsiskleidęs Naujasis Orleanas, galima rasti daug daugiau 
žmogaus tipų ir charakterių negu bet kuriame kitame Že- 
mės rutulio mieste su tokiu pat gyventojų skaičiumi. Po 
palaimintu šio krašto dangumi žmogaus aistros pasiekia 
didžiausio suklestėjimo. Meilė ir neapykanta, džiaugsmas 
ir sielvartas, šykštumas, garbės troškimas čia žydi vešliais 
žiedais. Bet ir dorybių sutiksite tobuliausio pavidalo. Šven- 
teiviškumui čia nėra vietos, ir veidmainystė turi griebtis 
vingrybių, jei nenori būti demaskuota ir susilaukti rūsčios 
bausmės. Talentai čia sutinkami kiekviename žingsnyje, 
taip pat kaip ir nenumaldoma energija. Kvailys ir slunkius 
nepritaps šiame kunkuliuojančios veiklos ir pomėgių vai- 
kymosi verpete. 

Ne mažiau įvairumo teikia šis įdomus miestas ir etnine 
savo gyventojų sudėtimi. Gal niekur kitur pasaulyje nepa- 

matysite gatvėse tokios margos minios. Įkurtas prancūzų, 
paveržtas ispanų, „aneksuotas“ amerikiečių, Naujasis Or- 
leanas sudaro šitų trijų tautų mišinį. Bet čia sutiksi beveik 
visų civilizuotų 17 vadinamųjų „laukinių“ tautų atstovus. 
"Turkas su turbanu, arabas su burnusu, kinas su skustu 
viršugalviu 17 ilga kasa, juodaodis Afrikos sūnus, raudon- 
odis indėnas, tamsiaveidis metisas, geltonasis mulatas, žals- 
vai gelsvas imalajietis, grakštus kreolas ir ne mažiau grakš- 
tus kvarteronas vaikšto jo šaligatviais ir varžosi su 
drąsiausiais šiauriečiais — vokiečiu ir galu, rusu ir švedu, 
flamandu, jankiu, anglu. Naujojo Orleano gyventojai — 
nuostabi žmonių mozaika, margas ir įvairiaspalvis mišinys. 
Ir iš tiesų Naujasis Orleanas - labai didelis šiuolaikinis 
miestas ir daug labiau panašus į sostinę negu daugelis Eu- 
ropos ir Amerikos miestų su didesniu gyventojų skaičiu- 
mi. Naujajame Orleane nėra jokių atkampių vietų, kaip 
lengva įsitikinti pavaikščiojus jo gatvėmis. Krautuvių vitri- 
nose išdėstytos tik pirmarūšės geriausio darbo prekės. Jo 
prospektus puošia į rūmus panašūs viešbučiai. Prabangios 
kavinės svetingai jus kviečia atverdamos savo duris. Jo teat- 
rai — didingos architektūros šventovės, kurių scenose gali- 
te pamatyti gerai vaidinamą dramą prancūzų, vokiečių ar- 
ba anglų kalbomis, o prasidėjus žiemos sezonui paklausyti 
išraiškingai atliekamos italų operos. O jeigu jūs esate Terp- 
sichoros gerbėjas, Naujasis Orleanas ypač jus patenkins. 

Aš žinojau, kiek galimybių Naujasis Orleanas teikia pra- 
mogų mėgėjui. Žinojau, kur ieškoti tų malonumų, ir vis 
dėlto jų neieškojau. Ilgai pagyvenęs mažame miestelyje, aš 
čia atvažiavau negalvodamas apie miestiškas linksmybes, — 
šitaip retai kada pasielgtų net solidžiausi ir oriausi žmo- 
nės. Maskaradai, kvarteronų baliai, saldžiausios operų me- 
lodijos man neteko viso savo žavesio. Jokios pramogos ne- 
galėjo manęs pralinksminti. Viena vienintelė mintis nedavė 
man ramybės — Aurora! Ir ši mintis nustelbė visas kitas. 

Aš nežinojau, ką daryti. 

Vaizduokitės save mano vietoje, ir jūs sutiksite, kad ma- 
no padėtis iš tikrųjų buvo nepavydėtina. Pirmiausia, aš bu- 
vau įsimylėjęs, beprotiškai įsimylėjęs gražiąją kvarteronę! 
Antra, ji, mano aistros kaltininkė, turėjo būti parduota iš 
viešų varžytynių! Trečia, aš pavyduliavau, - ir dar kaip pa- 
vyduliavau! - tos, kurią buvo galima pirkti ir parduoti kaip 
ryšulį medvilnės arba maišą cukraus! Ketvirta, aš net ne- 
buvau tikras, ar išgalėsiu ją nupirkti. Kas žino, ar jau atėjo 
laiškas nuo mano bankininko į Naująjį Orleaną! Vandeny- 
no garlaivių tada dar nebuvo, ir paštas iš Europos vaikš- 
čiojo labai nereguliariai. Jei laiškas pavėlavo, aš žuvęs! Kas 
nors kitas paims tą, kuri man buvo visų brangiausia pa- 
saulyje, taps jos ponu ir visišku valdovu. Kraujas stingo 
man gyslose vien apie tai pagalvojus, ir aš vijau šią mintį 
nuo savęs. 

O, be to, net jei laiškas ateis laiku, ar man užteks atsiųs- 
tųjų pinigų? Penki šimtai svarų sterlingų - penkiskart penki 

— tai du su puse tūkstančio dolerių. Ar bus įvertinta dviem 
su puse tūkstančio tai, kam iš viso nėra kainos? 

Mane kankino abejonės. Žinojau, kad vidutinė vergo 
kaina tuo metu buvo tūkstantis dolerių. Mokėti du kartus 
daugiau galėjo nebent tik už kokį stiprų vyrą - gabų me- 
chaniką, gerą kalvį, įgudusį kirpėją. 

Bet čia buvo Aurora! Aš girdėjau nemažai atsitikimų, 
kad už tokią „prekę“ būdavo mokami tiesiog fantastiški 
pinigai — vyrai su storomis piniginėmis ir piktais kėslais su 
niekuo nesiskaitydami vis keldavo ir keldavo kainą steng- 
damiesi nugalėti savo varžovą, kitą tokį pat švaistūną. 

"Tokios mintys būtų buvusios skaudžios ir pašaliniam 
stebėtojui. O kaip buvo man! Sunku apsakyti, kaip aš ken- 
tėjau. O jei pinigai ir laiku ateis, jei net jų bus pakanka- 
mai, jei man iš tikrųjų nusišypsotų laimė tapti Auroros „šei- 
mininku“, tai kas iš to? Kas bus, jei ji manęs nemyli? Iš 
tikrųjų buvo dėl ko eiti iš galvos. Man priklausys tik jos 
kūnas, o širdis ir siela bus kito. Baisi dalia būti vergės vergu! 

Bet kam iš viso galvoti apie jos pirkimą? Kam kurstyti 
širdyje liepsnojančią aistrą, kai didvyriškai pasistengęs ga- 
lėčiau amžinai nuslopinti kančias? Aurora neverta tos au- 
kos, kurią ketinu jai paaukoti. Ne, ji mane apgavo, begė- 
diškai apgavo! Kodėl turėčiau laikytis ištikimybės 
priesaikos, duotos nors ir karštos meilės žodžiu? Kodėl ne- 
bėgus iš čia, nepamėginus vyti nuo savęs burtus, graužian- 
čius man širdį 17 protą? Kodėl? 

Ramybės akimirkomis gal ir verta pagalvoti apie tokius 
klausimus, bet dabar: man tai buvo neįmanoma. Aš jų ne- 

kėliau sau, nors jie ir šmėkščiojo nelyginant kokie šešėliai 
mano sąmonėje. Tokiomis aplinkybėmis kaip mano ma- 
žiausiai galvojama apie atsargumą. Išmintis tada neaplan- 
ko. Pagaliau aš vis tiek nebūčiau paklausęs šaltų jos patari- 
mų. Tas, kas aistringai mylėjo, supras mane. Aš ryžausi 
statyti ant kortos viską: savo turtą, gerą vardą ir net gyvy- 
bę, kad tik turėčiau tą, kurią taip dievinau. 


LI SKYRIUS 
Didelis negrų išpardavimas: 


— „Bitę“, mesjė? 

Padavėjas, pastatęs ant stalo puodelį kvapnios kavos, 
padavė man naują laikraščio numerį. 

Vienoje plataus puslapio pusėje pavadinimas buvo už- 
rašytas prancūziškai: „LAbeillle“, o kitoje - angliškai: „The 
Bee“. "Tekstas taip pat buvo spausdinamas dviem kalbo- 
mis - prancūzų ir anglų. 

Aš mašinaliai paėmiau iš padavėjo rankų laikraštį, ne- 
ketindamas ir, be to, neturėdamas jokio noro jį skaityti, ir 
taip pat mašinaliai ėmiau žvilgsniu bėgioti po jo skiltis. 
Staiga >man į akis krito juodu šriftu atspausdintas skelbi- 
mas. Jį pamačiau prancūziškojoje laikraščio pusėje: 

ANNONCE! 
VENTE IMPORTANTE DE NEGRES! 

Be jokios abejonės, tai buvo jie. Skelbimas manęs nenu- 
stebino, aš to laukiau. 

Pažvelgiau į vertimą antroje laikraščio pusėje, norėda- 
mas geriau suprasti jo turinį. Taip, ten irgi juodavo krau- 
pūs Žodžiai: 

DIDELIS NEGRŲ IŠPARDAVIMAS! 

Aš ėmiau skaityti toliau: 


TURTAS PARDUODAMAS UŽ SKOLAS. 
BEZANSONŲ PLANTACIJA! 


Vargšė Eženė! 

Ir toliau: 

„Keturiasdešimt stiprių ir sveikų įvairaus amžiaus neg- 
rų, mokančių dirbti laukų darbus. Keletas gerai apmokytų 
tarnų, vežėjas, virėjai, kambarinės, vežikai. Būrys gražių 
mulatų, berniukų ir mergaičių, nuo dešimties iki dvide- 
šimties metų amžiaus“... ir t. t., ir t. t. 

"Toliau ėjo smulkus apyrašas. Aš pradėjau jį skaityti: 

Nr. 1.Scipionas, 48 metų. Stiprus negras 5 pėdų ir 
11 colių ūgio. Gali tvarkyti ūkį, prižiūrėti arklius. Sveikas, 
fizinių trūkumų neturi. 

Nr. 2. Hanibalas, 40 metų. Tamsus mulatas 5 pėdų 
ir 9 colių ūgio. Geras vežėjas. Sveikas. Negeria. | 

Nr. 3. Cezaris, 43 metų. Negras. Tinka laukų dar- 
bams. Sveikas...“ ir t. t. 

Man pritrūko kantrybės skaityti šias piktinančias smul- 
kmenas. Aš karštligiškai perbėgau akimis visą skiltį. Tik- 
riausiai jos vardą būčiau suradęs greičiau, jei man nebūtų 
taip drebėjusios rankos; laikraščio lapas tirtėjo, eilutės rai- 
buliavo. Bet štai ir jis, paskutinis sąraše. Kodėl gi ją įtraukė 
paskutinę? Ar ne vis tiek? Štai jos apyrašas: 

„Nr. 65. Aurora, 19 metų, kvarteronė. Apveidi, su- 
mani šeimininkė ir siuvėja“. 

"Tai jau iš tikrųjų vykęs portretas — trumpai ir vaizdžiai! 

„Apveidi!“ Cha cha cha! „Apveidi!“ Neraliuotas galvi- 
jas, tas apyrašo autorius, ir pačią Venerą būtų pavadinęs 
„Apveidžia mergiščia“. Prakeikimas! Bet man nė juokai bu- 
vo galvoje. Skaitydamas, kaip išniekinama visa, kas man 
buvo gražiausia, kas man buvo švenčiausia ir brangiausia, 
aš kentėjau baisiausias kančias. Kraujas virė gyslose, krūti- 
nę slėgė baisus jaudulys. | 

| Laikraštis iškrito man iš rankų, ir aš žemai pasilenkiau 
prie stalo, ligi skausmo sugniaužęs pirštus. Jei būčiau bu- 
vęs vienas, tikriausiai būčiau sudejavęs. Bet iš visų pusių 
buvo žmonės — aš sėdėjau didelio viešbučio restorane. Ir 
jei aplinkiniai būtų žinoję mano širdgėlos priežastį, jie, be 
abejo, būtų iš manęs pasijuokę. 

Kol susikaupiau, praėjo kelios minutės. Įaudrintas apy- 
rašo, sėdėjau lyg apdujęs. 

Pagaliau atsipeikėjau, ir pirmoji mano mintis buvo veikti! 
Dabar labiau negu bet kada aš norėjau nupirkti gražuolę 
vergę ir ją išvaduoti iš šlykščios vergijos. Nupirksiu ir su- 
teiksiu jai laisvę. Ar ji man ištikima, ar ne - nesvarbu. Man 

nereikalingas jos dėkingumas. Ji galės pati pasirinkti. Meilės 
prisipažinimas tenesuriša jai širdies, ir tesielgia pagal savo 
pačios valią. Meilės iš dėkingumo aš nepriimsiu. Tokia meilė 
neamžina. Tepaklauso savo širdies. Jei aš ją laimėjau - ge- 
rai. Jei ne, jei ji atiduota kitam, - liksiu vienas su savo siel- 
vartu. Užtat Aurora bus laiminga. 

Meilės jėga apšvietė man protą ir padiktavo šį kilnų 
sprendimą. 

"Taigi imsimės darbo! 

Bet kada prasidės tie šlykštūs sandoriai, šis „didelis iš- 
pardavimas“? Kada bus išvesta į varžytynių pakylą mano 
sužadėtinė ir aš išvysiu šį gėdingą reginį? 

Pagriebiau laikraštį norėdamas sužinoti, kur 17 kada 
įvyks varžytynės. Pasirodo, kad gerai žinojau tą vietą - Šven- 
tojo Liudviko biržos rotondą. Ji buvo greta viešbučio, ir tik 
už dviejų šimtų žingsnių nuo restorano, kur dabar sėdė- 
jau. Ten ir buvo vergų prekyvietė. Bet kurią dieną paskir- 
tos varžytynės — štai kas svarbu, štai kas užvis svarbiausia! 
Keista, kaip anksčiau apie tai nepagalvojau! Kas bus, jei 
varžytinės įvyks vieną kurią artimiausią dieną ir laiškas ne- 
suspės ateiti? Aš stengiausi išblaškyti šias niūrias mintis. 
Vargu ar tokios didelės varžytynės bus paskirtos greičiau 
kaip po savaitės ar bent po keleto dienų. O jei skelbimas 
spausdinamas jau ne pirmą kartą? Juk negrus galima at- 
vežti ir paskutinę akimirką. 

Vos valdydamas drebulį, ėmiau akimis ieškoti skelbimo. 
Bet štai 1r jis. Ir su pasibaisėjimu perskaičiau: 

„Rytoj, dvyliktą valandą dienos!“ 

Pažiūrėjau, kurią dieną išėjęs laikraštis. Taip, tai buvo 
rytinė laida. Pažvelgiau į kabantį ant sienos laikrodį: ro- 
dyklės stovėjo ant dvyliktos. Man bebuvo likusios tik dvi- 
dešimt keturios valandos! | 

Dieve mano, kas bus, jei laiškas dar neatėjo! 

Aš išsiėmiau piniginę ir susiskaičiavau savo pinigus. Net 
nežinau, kodėl taip padariau. Gerai žinojau, kad joje buvo 
viso labo tik šimtas dolerių: „medžiotojai“ smarkiai mane 
apšvarino. Baigęs skaičiuoti, aš karčiai šyptelėjau: „Šimtas 
dolerių už kvarteronę! Daili, gera šeimininkė, ir taip to- 
liau, ir panašiai! Šimtas dolerių! Kas daugiau?“ Varžytinių 
vedėjas kažin ar panorės skelbti tokią sumą. 

Dabar viskas priklausė nuo pašto iš Anglijos. Jei jis dar 
neatėjo arba neateis ligi ryto, aš būsiu bejėgis ką nors pa- 
daryti. Be laiško mano bankininkui Naujajame Orleane aš 
nesurinksiu nė penkiasdešimt svarų, jei net parduočiau 
arba užstatyčiau viską, ką turiu - laikrodį, brangenybes, 
drabužius. Apie paskolą nė galvoti negalėjau. Kas man sko- 
lins, kas skolins nepažįstamam tokią didelę sumą? Žino- 
ma, niekas. Reigartas negalėjo turėti tiek pinigų, net jei 
būtų buvę laiko su juo susisiekti. Ne, nebuvo nė vieno žmo- 
gaus, kas būtų panorėjęs ir galėjęs ateiti man į pagalbą. 
Bent jau aš tokio nepažinojau. 

Palauk! O mano bankininkas? Puiki mintis - bankinin- 
kas Braunas! Geras, kilniaširdis Braunas iš anglų banko 
Braunas ir K“, kuris su malonia šypsena man išmokėdavo 
pinigus pagal perlaidas. Jis man padės! Jis man neatsakys. 
Kaip anksčiau apie tai nepagalvojau? Na žinoma, jei laiš- 

kas ir neatėjo, aš pasakysiu, kad jo laukiu diena iš dienos, 
nurodysiu perlaidos sumą, ir jis man paskolins. 
Bet jau pirma valanda. Negalima gaišti nė akimirkos. 
Dabar jis sėdi savo kontoroje. "Tiesiai iš čia einu pas jį. 
Čiupęs skrybėlę, išbėgau iš viešbučio ir nuskubėjau į 
Brauno ir K" banką. 


LII SKYRIUS 
Braunasir K" 


Brauno ir K" bankas stovėjo Kenelio gatvėje. Nuo Šven- 
tojo Liudviko biržos į Kenelio gatvę galėjau patekti per Kon- 
čio gatvę, einančią lygiagrečiai su Rojalio gatve. Pastaroji — 
mėgstama linksmųjų kreolų prancūzų pasivaikščiojimo vieta, 
visiškai tokia pat kaip Šventojo Karolio gatvė - amerikiečių. 

"Turbūt jus nustebins šitas prancūziškų ir angliškų pa- 
vadinimų mišinys. Mat Naujasis Orleanas turi vieną gerą 
keistą savybę: jis susideda iš dviejų skirtin gų miestų - pran- 
cūziškojo ir amerikietiškojo. Tiesą sakant - net iš trijų, nes 
ten yra dar ir ispanų kvartalas, labai skirtingas nuo pirmų- 
jų dviejų, kurio sankryžose perskaitysite žodį „kaljė“, 0 is- 
paniškai tai reiškia „gatvė“, pavyzdžiui: kaljė de Kasakailj- 
vo, kaljė del Obispo ir t. t. Šią savybę nulėmė istorinė 
Luizianos pračitis. Aštuonioliktojo šimtmečio pradžioje ją 
kolonizavo prancūzai, o Naujasis Orleanas buvo įkurtas 

1717 metais. Ligi 1762 metų Luiziana priklausė prancū- 
zams, paskui ji perėjo ispanams, kurie ją valdė beveik pu- 
sę šimtmečio - ligi 1798 metų, paskui vėl atiteko prancū- 
zams. Po penkerių metų - 1803-aisiais —- Napoleonas šią 
turtingą šalį už penkiolika milijonų dolerių pardavė Ame- 
rikos vyriausybei - labai patogus sandoris broliui Džonata- 
nui!', ir, kaip matyt, ne toks vykęs Napoleonui. Beje, Na- 
poleonas nepralošė. Ioliaregis korsikietis turbūt suprato, 
kad Luizianos prancūzai ilgai neišlaikys. Amerikiečiai vis 
tiek kada nors būtų iškėlę savo vėliavą virš Naujojo Orlea- 
no, ir Napoleono nuolaidumas tik išgelbėjo Jungtines Vals- 
tijas nuo karo, o Prancūziją nuo pažeminimo. 

Ši šeimininkų kaita ir nulėmė Naujojo Orleano bei jo 
gyventojų savitumą. Visų trijų tautų bruožai jaučiami iš jo 
gatvių ir pastatų, gyventojų tipų, papročių ir drabužių. O 
ypač tautiškumas atsiliepia architektūros stiliui. Amerikie- 
tiškoje miesto dalyje jūs matote didelius kelių aukštų pa- 
status su eilėmis langų per visą fasadą - čia lengvumas ir 
grakštumas dera su patvarumu ir patogumais, o tai bū- 
dinga anglams ir amerikiečiams. Prancūzo charakteriui tiek 
pat tipingi nedideli vienaaukščiai mediniai namukai, nu- 
dažyti šviesiomis spalvomis, su žaliomis baliustradomis ir 
kaip durys atsidarančiais langais, už kurių plevėsuoja leng- 
vos tiulio užuolaidos. 

Niūriam ispanų iškilmingumui atliepia masyvūs rūš- 
kani puošnaus maurų stiliaus mūro pastatai, kurie ir po 
šiai dienai stūkso daugelyje Naujojo Orleano gatvių. Pui- 
kus to stiliaus pavyzdys gali būti katedra — ispanų valdy- 

mo paminklas, kuris stovės dar ir tada, kai to miesto gy- 
ventojai ispanai ir prancūzai seniai bus suvirę ir ištirpę ang- 
lų ir amerikiečių propagandos katile. Amerikietiškoji Nau- 
Jojo Orleano dalis stovi aukščiau palei upės tėkmę ir yra 
vadinama Šventosios Marijos Apreiškimo priemiesčiu. Ke- 
nelio gatvė šį priemiestį skiria nuo prancūzų kvartalo, va- 
dinamojo senamiesčio, kur daugiausia gyvena kreolai — 
prancūzai ir ispanai. 

Dar prieš keletą metų prancūzų ir amerikiečių buvo maž- 
daug po lygiai. Dabar saksai neabejotinai vyrauja ir greitai 
suvirškins visus kitus. Ilgainiui vangus kreolas turės už- 
leisti savo vietą už jį energingesniam amerikiečiui - kitais 
žodžiais tariant, Naujasis Orleanas amerikonėja. Progre- 
sas ir civilizacija iš to tik laimės, nors galbūt, sentimenta- 
liosios mokyklos šalininko požiūriu, nukentės miesto po- 
etiškumas ir vaizdingumas. 

"Taigi Naujasis Orleanas yra pasidalijęs į du visiškai skir- 
tingus miestus. Ir vienas, ir kitas turi savo biržą, savo at- 
skirą municipalitetą ir miesto valdžią; ir vienas, ir kitas tu- 
ri savo turtingųjų kvartalus ir mėgstamą prospektą arba 
promenadą, brūžuojamą dabitų ir dykūnų, kurių nema- 
žai surasi tame pietų mieste, taip pat savo teatrus, pokylių 
sales, viešbučius ir kavines. Bet užvis įdomiausia tai, kad 
vos žengę kelis žingsnius jūs atsiduriate visai kitame pa- 
saulyje. Perėję Kenelio gatvę jūs tartum iš Brodvėjaus pa- 
tenkate į Paryžiaus bulvarus. 

Ir savo verslu tų dviejų kvartalų gyventojai labai skiriasi 
vieni nuo kitų. Amerikiečiai prekiauja pirmos būtinybės 

prekėmis. Jiems priklauso maisto produktų, medvilnės, ta- 
bako, miško medžiagos ir visokių žaliavų sandėliai. O pra- 
bangos reikmenys - nėriniai, brangenybės, drabužiai ir skry- 
bėlės, šilkas ir atlasas, juvelyriniai dirbiniai ir antikvarinės 
retenybės — eina per rinklias kreolų.rankas; įgūdį ir skonį 
šiam darbui jie paveldėjo iš savo protėvių paryžiečių. Pran- 
cūzų kvartale gyvena ir nemažai turtingų vyno pirklių, kurie 
susikrovė didelį turtą įveždami vyną iš Bordo ir Šampa- 
nės, nes raudonasis vynas ir šampanas gausiai liejasi Misi- 
sipės krantuose. 

"Tarp šitų dviejų tautų vyksta pavydus lenktyniavimas. 
Stiprus energingas kentukietis dedasi niekinąs linksmus, 
lengvabūdžius prancūzus, o tie savo ruožtu - ypač senbu- 
vė kreolų diduomenė, - iš aukšto žiūri į šiauriečių keiste- 
nybes, taigi konfliktai ir susidūrimai tarp jų nėra retenybė. 
Naujasis Orleanas teisėtai gali vadintis dvikovų miestu. 
Spręsdami garbės ginčus, kentukiečiai ir kreolai susitinka 
kautynių lauke kaip lygiaverčiai priešininkai, nenusilei- 
džiantys vieni kitiems nei drąsa, nei taiklumu. Aš pažįstu 
nemažai kreolų, kurie kovėsi nesuskaitomą daugybę kar- 
tų. Operos dainininkė ar šokėja dėl gerųjų arba, tikriau, 
dėl blogųjų savo ypatumų labai dažnai būna dešimties ir 
net daugiau dvikovų priežastis. Kvarteronų maskaradus ir 
pokylius taip pat dažnai savo vaidų arena paverčia nuo 
vyno įkaitę jauni pramuštgalviai — nuolatiniai šios rūšies 
pasilinksminimo vietų lankytojai. Taigi nemanykite, kad 
Naujajame Orleane mažai tesurasi nuotykių. Šiam mies- 
tui kuo mažiausiai tinka epitetas „proziškas“. 

Bet kai ėjau į Brauno ir K“ banką, tokios mintys anaip- 
tol man nelindo į galvą. Man rūpėjo kitkas, ir aš su tvas- 
kančia širdimi nejučiom vis spartinau ir spartinau žingsnį. 

Ligi banko buvo gana toli, ir per tą laiką galėjau ap- 
svarstyti visas galimybes. Jei laiškas ir perlaida atėjo, aš tuoj 
pat gausiu pinigus, ir, kaip spėjau, gana didelę sumą, kad 
galėčiau išpirkti savo sužadėtinę vergę. Na, o jei ne, kas 
tada bus? Ar Braunas man paskolins pinigų? Ir kiekvieną 
kartą, kai tik apie tai pagalvodavau, man neramiai suplas- 
tėdavo širdis. Palankus ar nepalankus atsakymas man reiš- 
kė gyvenimą arba mirtį. 

Ir vis dėlto buvau beveik įsitikinęs, kad Braunas man 
padės. Nejaugi plačiai šypsantis geraširdis Džono Bulio!š 
veidas staiga apsiniauks ir aš išgirsiu rūstų „ne“? To nega- 
lėjau nė įsivaizduoti. Pernelyg daug priklausė nuo jo atsa- 
kymo. Ir, be to, juk jis negali nė abejoti, kad pinigai jam 
bus sugrąžinti ne vėliau kaip po keleto dienų, net, galimas 
daiktas, po kelių valandų. Ne, jis neatsakys! Ką reiškia jam, 
žmogui, vartančiam milijonus, paskolinti penkis šimtus sva- 
rų sterlingų? Žinoma, jis neatsakys. Negali atsakyti. 

Įeidamas į namus, kurių šeimininkas vartė milijonus, 
aš buvau kupinas kuo šviesiausių vilčių, o išėjau su apkar- 
tusia širdimi. Laiškas dar nebuvo atėjęs, o Braunas atsisa- 
kė paskolinti. 

Aš buvau jaunas ir neprityręs ir nežinojau, nei kas yra 
savanaudiškas išskaičiavimas, nei šaltas verslo Žmogaus 
mandagumas. Kas bankininkui neatidėliotinas mano rei- 

kalas? Kas jam karšti mano maldavimai? Jei būčiau pasa- 
kęs, kodėl ir kuriam reikalui man reikalingi pinigai, dėl to 
niekas nebūtų pasikeitę. Jis būtų atsakęs su ta pačia šalta 
šypsena, nors nuo to būtų priklausiusi net mano gyvybė. 

Ar verta smulkiai pasakoti, ką mes kalbėjomės? Jis atsa- 
kė labai trumpai. Su mandagia šypsena man buvo pareikš- 
ta, kad laiškas dar neatėjęs. O kai užsiminiau apie paskolą, 
maloni šypsena akimirksniu dingo nuo raudono Brauno 
veido. Jis be ceremonijų man atrėžė: „Ne, tokie dalykai 
taip nedaromi. Deja, nieko negaliu padėti“. Ir viskas! Iš jo 
tono supratau, kad kalba baigta. Aš būčiau galėjęs mal- 
dauti. Būčiau galėjęs atvirai jam pasakyti, kam man reika- 
lingi pinigai, bet iš Brauno veido mačiau, kad jis nenusi- 
teikęs klausytis mano prisipažinimų. Beje, taip dar geriau. 
Braunas tik būtų pasijuokęs iš mano širdį graužusios pa- 
slapties, ir dar šiandien visas miestas būtų mėgavęsis prie 
arbatos puodelio juokinga istorija. 

Bet, šiaip ar taip, laiškas neatėjo, ir Braunas atsisakė 
man paskolinti reikalingą sumą. 

Mano viltys žlugo, ir aš prislėgta širdimi grįžau atgal į 


viešbutį. 

LIII SKYRIUS 
Eženas D'Otvilis 


Visa likusi dalis dienos praėjo beieškant Auroros. Man 
nieko nepavyko apie ją sužinoti, net ar ji yra mieste. 

Užsukau į barakus, kur buvo laikinai suvaryti negrai, 
bet Auroros ir ten neradau. Jos arba neatvežė, arba laikė 
kitoje vietoje. 

Niekas jos nebuvo matęs, niekas nieko apie ją nebuvo 
girdėjęs. 

Nusivylęs ir išvargęs tuščiai bebėginėdamas karštomis 
ir dulkėtomis gatvėmis, aš sugrįžau į savo viešbutį. 

Laukiau vakaro. Laukiau Eženo d'Otvilio — taip vadi- 
nosi naujasis mano pažįstamas. 

Šis jaunuolis nepaprastai mane sudomino. Trumpa mū- 
sų pažintis man įteigė nuostabų pasitikėjimą juo. Jis įrodė 
savo draugiškumą ir mane nustebino gyvenimo pažinimu. 
Nors ir jaunas, bet atrodė nepaprastai įžvalgus. Ir man kaž- 
kodėl rodėsi, kad jis man padės. Dėl to, kad buvo toks jau- 
nas ir drauge toks prityręs, stebėtis nereikėjo: amerikiečiai 
anksti subręsta, ypač vietiniai naujao:leaniečiai. Penkioli- 
kos. metų kreolas - jau suaugęs vyras. Ir, žinoma, d'Otvi- 
lis - galimas daiktas, mano vienmetis, - gyvenimą pažino- 
jo nepalyginamai geriau, negu pažinojau aš, jaunystę 
praleidęs tarp seno koledžo sienų. 

Slapta nuojauta man sakė, kad jis nori ir gali man pa- 
dėti. „Kaip? — jūs paklausite. - Man paskolindamas rei- 
kalingą sumą?“ 

Ne! Man susidarė įspūdis, kad jis pats visai neturi arba 
labai mažai teturi pinigų, — per mažai, kad galėtų man pa- 
dėti. Kitaip į mano klausimą, kur Naujajame Orleane jo 
ieškoti, jis man nebūtų davęs tokio atsakymo. Iš jo tono 
nutuokiau, kad jis liko ne tik be pinigų, bet net be pasto- 
gės. Gal jis atleistas tarnautojas, pamaniau aš, arba netur- 
tingas dailininkas. Tiesa, jis apsirengęs gerai, net prašmat- 
niai, bet drabužiai visiškai nieko nereiškia, ypač garlaivyje, 
plaukiojančiame Misisipėje. 

Taigi aš nė kiek nedėjau vilčių į jo piniginę, ir vis dėl- 
to, nors ir keista, man rodėsi, kad jis gali mane išvaduoti 
iš bėdos. Ir man knietėjo kuo greičiau jam atskleisti savo 
paslapį. 

O gal ir ne vien tik tai mane ragino atverti jam savo 
širdį. | 
"Tas, kas pats kentė sielvartą, žino, kokį palengvinimą 
suteikia nuoširdus užuojautos žodis. Draugiška užuojau- 
ta yra gaivi ir saldi. Geras draugo patarimas it balzamas 
mažina sielos skausmą. 

Aš pernelyg ilgai slėpiau savo liūdesį ir dabar troškau 
atverti kam nors širdį. Kas svetimoje šalyje atjaus užsienie- 
čio sielvartą? Aš nieko neišdrįsau pasakyti net gerajam Rei- 
gartui. Išskyrus pačią Aurorą, tik vienai Eženei, vargšei 
Eženei, tebuvo žinoma mano paslaptis. Bet geriau, kad ji 
nebūtų jos Žinojusi! | 

Dabar aš ryžausi palengvinti savo skausmą, patikėda- 


mas paslaptį jaunajam Eženui — koks keistas sutapimas! 

Gal pokalbis su juo bent mažumėlę mane paguos, bent 
mažumėlę palengvins man skausmą. 

Laukiau vakaro. Vakare jis žadėjo ateiti. Laukiau nekant- 
raudamas, nenuleisdamas akių nuo laikrodžio rodyklių, 
pykdamas ant švytuoklės, lėtai skaičiuojančios sekundes. 

D'Otvilis neapgavo manęs. Pagaliau jis atėjo. Aš išgir- 
dau sidabrinį jo balsą... Štai ir jis pats. 

Kai jis įėjo į kambarį, mane vėl nustebino liūdna jo nuo- 
taika, jo blyškumas ir panašumas į kažkokį man jau maty- 
tą Žmogų. 

Kambaryje buvo tvanku ir karšta. Vasara užtruko. Aš 
pasiūliau pasivaikščioti. Kalbėtis galima ir po plynu dan- 
gumi, o skaistus mėnulis pašvies mums kelią. 

Kada mudu išėjome iš viešbučio, aš išsiėmiau tabakinę 
11 pasiūliau savo svečiui cigarą. Bet jis atsisakė pareiškęs, 
kad nerūko. 

„Nuostabu! - pagalvojau. - Kreolai dažniausiai yra vi- 
si užkietėję rūkaliai. Dar viena naujojo mano bičiulio 
keistenybė!“ 

Mudu nudrožėme Rojalio gatve, paskui Kenelio gatve 
pasukome į pelkių pusę. Perėję de Remparo gatvę, netru- 
kus atsidūrėme už miesto. 

Priekyje pasirodė kažkokie pastatai, bet ne namai, bent 
jau ne gyvųjų būstai: daugybė kupolų su kryžiais, sudu- 
žusios kolonos, mėnesienoje baltuojantys paminklai. Su- 
pratome, kad čia mirusiųjų miestas. "Tai buvo garsiosios 
Naujojo Orleano kapinės, tos pačios kapinės, kur mirę varg- 

šai nuleidžiami į skystą purvą, o turtingieji - beje, kažin ar 
daug geriau - džiovinami karštame smėlyje. 

Vartai buvo atviri. Mane viliojo niūrus šios vietos iškil- 
mingumas, jis atliepė mano nuotaiką. Bendrakeleivis ne- 
prieštaravo, ir mes įėjome. 

Mudu ilgai klaidžiojome tarp antkapių, statulų, pamink- 
lų, miniatiūrinių koplytėlių, kolonų, obeliskų, sarkofagų, 
iškaltų iš balto kaip sniegas marmuro, sukinėjomės pro nau- 
jai supiltus žemės kauburėlius, rodančius, kad neseniai kaž- 
ką prislėgė didelis sielvartas, ir pro senus kapus, papuoš- 
tus šviežiomis gėlėmis — dar nenuvytusios meilės ir 
prieraišumo simbolis, - ir pagaliau susėdome ant apsama- 
nojusio kapo akmens, ties kuriuo liūdnai lingavo ilgas sa- 
vo šakas babiloniškasis Žilvitis. 


LIV SKYRIUS 
Užuojauta vietoj meilės 


Eidami kalbėjomės apie visai nereikšmingus dalykus: 
apie tai, kaip garlaivyje sutikau sukčius, apie Naujojo Or- 
leano „medžiotojus“, apie gražią mėnesieną. 

Kol atsidūrėme kapinėse, kol greta susėdome ant apsa- 
manojusio kapo akmens, aš nieko neprasitariau, kas užvis 
labiausiai audrino mano mintis. Bet dabar atėjo metas at- 
verti širdį, ir po pusvalandžio Eženas d'Otvilis jau žinojo 

mano meilės istoriją. Aš jam papasakojau viską, ką paty- 
riau nuo to laiko, kai išvažiavau iš Naujojo Orleano, ligi 
pat tos akimirkos, kai susitikome garlaivyje. Smulkiai pa- 
pasakojau apie savo pokalbį su bankininku Braunu ir apie 
tai, kaip ilgai ir nesėkmingai tą dieną ieškojau Auroros. 

Jis kantriai ligi galo išklausė mano išpažinties ir mane 
nutraukė tik vieną kartą, kai ėmiau pasakoti savo aiškini- 
mąsi su Ežene ir liūdną šios scenos pabaigą. Matyt, ma- 
no žodžiai jį ne tik labai sudomino, bet ir be galo sujau- 
dino. Girdėjau, kaip jis kukčiojo, mėnesienoje mačiau 
ašarotą jo veidą. 

„Iaurus jaunuolis, - galvojau. — Kaip giliai į širdį deda- 
si visiškai jam svetimo žmogaus sielvartą!“ 

— Nelaimingoji Eženė! - sušnibždėjo jis. - Nejaugi jums 
jos negaila? 

- Negaila! Ak pone, jūs neįsivaizduojate, kaip aš jos gai- 
liuosi! Ši scena niekados neišdils iš mano atminties! Su 
kokiu džiaugsmu pasiūlyčiau Eženei savo užuojautą, drau- 
gystę, sudėčiau bet kurią auką, jei tik visa tai bent kiek 
galėtų jai atitaisyti skriaudą, bent kiek ją paguosti! Vieno, 
ko jai negaliu duoti —tai savo meilės. Neapsakoma širdgėla 
mane graužia dėl šios kilnios merginos, pone d'Otvili. Ir 
aš atiduočiau viską, kad tik galėčiau išgydyti žaizdą, kurią 
jai padariau prieš savo valią. Bet ji, žinoma, užmirš nelai- 
mingą savo meilę ir ilgainiui... 

—- One, niekados! - nutraukė d'Otvilis taip karštai, kad 
aš nustebau. 

— Kodėl jūs taip manote? 


307 


— Kodėl? "Iodėl, kad žinau iš savo patirties. Nors aš ir 
jaunas, bet jau išgyvenau kažką panašiai... Vargšė Eženė! 
okios Žaizdos neužgyja. Ji niekados neatsigaus. Niekados! 

— Vargšelė! Man jos gaila, gaila iš visos širdies. 

— Tai kodėl jums tada jos nesuradus ir nepasakius to? 

— Kam gi? — paklausiau kiek nustebęs dėl tokio pa- 
siūlymo. 

— Gal jūsų užuojauta bent truputėlį ją paguostų. 

— Ką jūs! Atvirkščiai. Man rodosi, jos sielvartas dar 
padidės. 

— Jūs klystate, mesjė. Apviltą meilę lengviau iškentėti, 
jei surandi šiltą užuojautą. Juk širdis paplūsta krauju, su- 
tikus išdidžią panieką ir piktdžiugišką žiaurumą. Meilės 
žaizdoms draugiška užuojauta — tikras balzamas. Patikė- 
kite manimi! Aš jaučiu, aš žinau, kad tik taip tegali būti. 

Pastaruosius žodžius jis ištarė su tokiu įsitikinimu, ku- 
ris man pasirodė net truputį keistas. 

„Paslaptingas jaunuolis! - pagalvojau. — Toks švelnus, 
jausmingas ir drauge toks prityręs!“ 

Man atrodė, kad aš kalbuosi su nepaprasta būtybe — 
didelio proto žmogumi, kuris viską mato ir viską supranta. 

Jo pažiūros man buvo naujos ir prieštaravo visų priim- 
tai nuomonei, bet vėliau įsitikinau, kad jis sakė tiesą. 

— Jei galėčiau tikėti, kad Eženė priims draugišką mano 
užuojautą, pamėginčiau ją surasti, pasiūlyti jai... 

-— Tą jūs dar suspėsite padaryti, - nutraukė mane d'Ot- 
vilis, - o dabar jūs turite kitą darbą, kurio negalima atidė- 
lioti. Ar jūs pasiryžęs išpirkti kvarteronę? 

— Ryžausi dar šiandien rytą. Deja, dabar dingo ir ši vil- 
tis! Ją išpirkti neleidžia mano išgalės. 

- Kiek pinigų teikėsi jums palikti tie sukčiai? 

— Truputį daugiau negu šimtą dolerių. 

- Taip, to nepakanka. Sprendžiant iš jūsų pasakojimo, 
už ją bus sumokėta dešimt kartų daugiau. Kaip pikta, kad 
aš ne didesnis turtuolis už jus! Mano kišenėje nesukrapš- 
tysi nė šimto dolerių. Iš tiesų, kaip visa tai liūdna! 

D'Otvilis susiėmė rankomis už galvos ir keletą akimirkų 
sėdėjo tylėdamas, giliai susimąstęs. Žiūrėdamas į Ji, aš kaž- 
kodėl tikėjau, kad jis nuoširdžiai užjaučia mano sielvartą 
1r ieško būdų man padėti. 

- O jeigu jai nepavyks? - sumurmėjo jis vienas sau, bet 
taip garsiai, kad aš išgirdau. — Jei ji nesuras dokumentų, 
brangiai sumokės. Tai rizikinga! Gal geriau bus nė nemė- 
ginus?.. 

— Pone, apie ką jūs čia? —- nutraukiau jį. 

— Ak taip... Atleiskite! Aš čia galvojau apie vieną daly- 
ką... Bet tas nesvarbu. Ar ne geriau būtų mums grįžus? 
Man šalta. Aš sustirau tarp tų niūrių antkapių ir paminklų. 

Jis atrodė sutrikęs, tartum nejučiom būtų išsakęs balsu 
slapčiausias savo mintis. 

Nors jo žodžiai manęs ir nenustebino, supratau, kad 
nedera iš jo reikalauti paaiškinimų, ir tylėdamas pakilau. 
Aš visiškai nusiminiau. Matyt, ne jo galioje man padėti. 

Ir dabar man staiga dingtelėjo mintis, sužadinus: viltį, 
tikriau - silpną vilties kibirkštėlę. Šią mintį pasakiau savo 
bendrakeleiviui. 

— Aš turiu tuos šimtą dolerių, — tariau jam. — Aurorai 
išpirkti tai vis tiek kaip ir nieko. Ar man nepamėginus lai- 
*mės prie žaliojo stalo? Vis dėlto šiokia tokia galimybė. 

— Manau, kad be naudos. Jūs pralošite kaip jau pralošėte. 

— Dar nežinia. Aš turiu tiek pat galimybių pralošti kaip 
ir išlošti. Juk visiškai nebūtina sėstis lošti su profesionalais 
kortininkais kaip gailaivyje. Naujajame Orleane rasi pa- 
kankamai lošimo namų, kur klesti tikrasis azartas: farao- 
nas, kauliukai, loto, ruletė - rinkis, ką nori. Laimė čia pri- 
klauso nuo to, kokia iškris korta arba apsivers kauliukas. 
O čia jau atsitiktinumo dalykas. Na kaip, pone? Ką jūs 
man patartumėte? | 

— Jūsų tiesa, — atsakė jis. — Čia viskas priklauso nuo 
laimės. Galima tikėtis ir išlošti. Jei jūs net praloštumėte, 
tai nė kiek neatsilieps rytojaus dienai. Užtat j jei išloštumėte... 

— "Taigi, taigi!.. Jei išloščiau... 

— Jei taip, negalima gaišti nė akimirkos. Jau vėlus metas. 
Lošimo namai atidaryti. Ten dabar pats darbymetis. Einam! 

— Jūs eisite su manim? Ačiū, pone d'Otvili! Ačiū! 

Mes skubiai nužingsniavome takeliu link kapinių vartų 
ir atsidūrę už jų pasukome į miestą. 

Ėjome į tą pačią vietą, iš kurios pradėjome savo išvy- 
ką, - Šventojo Liudviko gatvės link, nes greta jos spietėsi 
didžiausios Naujojo Orleano lošėjų landynės. 

Jas surasti nebuvo sunku: tuo metu lošėjams nereikėjo 
slėptis. Azartinių lošimų aistra, kreolų paveldėta iš to miesto 
įkūrėjų, buvo taip paplitusi, kad policija nepajėgė su ja 
kovoti. Tiesa, municipalinė amerikiečių kvartalo vyresny- 

bė padarė šiokių tokių žygių, norėdama užkirsti kelią šiai 
piktybei, bet jų įstatymai nesiekė kitos, prancūziškosios, 
Kenelio gavės, o kreolų policija šiuo klausimu turėjo kitas 
pažiūras ir kitas instrukcijas. Azartiniai lošimai prancūzų 
priemiestyje nebuvo laikomi nusikaltimu, lošimo namai 
veikė atvirai su valdžios palaiminimu. 

Eidami Končio, Šventojo Liudviko arba Burbonų gat- 
vėmis, jūs būtinai pamatysite didelius paauksuotus žibin- 
tus su užrašais: „Faraonas“, „Krapsas“, „Loto“ arba „Ru- 
letė“ — keisti žodžiai nieko neišmanantiems, bet gerai 
suprantami tiems, kieno pareiga žiūrėti tvarkos „Pirmojo 
municipaliteto“ gatvėse. Netrukus mes atsidūrėme prie vie- 
nos tokios įstaigos durų, kurių žibintas nedviprasmiškai 
rodė, kad čia lošiamas faraonas. 

Šie namai mums pasipainiojo pirmieji, ir mes nesvy- 
ruodami įėjome į vidų. 

Kai pakilome plačiais laiptais, mus sustabdė kažkoks 
žmogėnas su žandenomis, lyg durininkas, lyg tarnas. Aš 
maniau, kad jis iš mūsų pareikalaus mokesčio už įėjimą. 
Bet klydau: kelias čia laisvas. Durininkas mus sustabdė to- 
dėl, kad jo pareiga buvo paimti iš mūsų ginklus ir išduoti 
kvitą, su kuriuo išeidami galėjome juos atgauti. Atimtus 
ginklus jis statė priemenės kampe į tam tyčia lentynoje 
padarytus lizdus ir, sprendžiant pagal kyšančias pistoletų 
buožes, medžioklinių peilių kriaunas ir durklų rankenas, 
jau buvo suspėjęs nuginkluoti nemažai žmonių. 

Visa ši procedūra labai priminė visiems pažįstamą vaiz- 
dą, kai muziejų ir galerijų drabužinėse paimami saugoti 

skėčiai ir lazdelės. Beje, dėl šio protingo atsargumo ne kartą 
pavykdavo prie lošimo stalo išvengti kraujo praliejimo. | 

Mes atidavėme savo ginklus: aš — du pistoletus, o ma- 
no draugas —- mažutį sidabrinį durklą. Durininkas užklija- 
vo ant jų etiketes, dublikatus. atidavė mums į rankas, ir 


kelias į salę buvo laisvas. 


LV SKYRIUS 
Apie lošimus ir azartą 


Lošimo aistra labai paplitusi. Kiekviena tauta daugiau 
ar mažiau yra ja užsikrėtusi, ir kiekviena tauta, civilizuota 
ar laukinė, turi savo lošimą, vis tiek, ar jis būtų vistas, ar 
kribidžas, lošiamas madinguose Londono klubuose, ar 
„skaitmuo-erelis“ ir „lygu-nelygu“ dykumose ir prerijose. 

Dorovingoji Anglija laiko save neturinčia šios ydos. Ir 
niurnantis anglų keliautojas dažnai pamato krislą svetimoje 
akyje. Prancūzus, vokiečius, ispanus, meksikiečius — visus 
iš eilės jis kaltina per didele azartinių lošimų aistra. Bet tai 
veidmainystė ir fariziejiškumas! Dorovingojoje Anglijoje 
azartas klesti labiau nei kurioje nors kitoje šalyje. Aš jau ne- 
kalbu apie kortų lošimus Pikadilio apylinkėse. Tik nuvažiuo- 
kite į Epsomo arklių lenktynes, į „derbio dieną“ - ten jūs 
susidarysite tikrą vaizdą, kaip Anglijoje paplitę azartiniai lo- 
šimai, nes kitaip kaip azartu, ir dar blogiausios rūšies azar- 

tu, šio reginio nepavadinsi. Tegul anglai neplepa apie taurų 

sportą, apie tai, kad jie myli arklius, šiuos gražiausius gyvu- 
lius iš visų gyvulių. Melas! Koks jau ten taurumas! Argi gali 
nučiurę sukčiai, kurie tūkstančiais ir dešimtimis tūkstančių 
suplūsta į lenktynes su ištvirkusiomis savo draugužėmis, 
bent kiek nutuokti, kas yra grožis ir taurumas! Iš visų gyvų 
būtybių hipodrome taurūs tėra vien arkliai, ir nėra dides- 
nės niekšybės kaip ta, kuri aplink juos daroma. 

Ne, dorovingoji Anglija! Ne tu pavyzdys kitoms tau- 
toms. Ir tu ne be nuodėmės, nors ir kaip gintumeisi. Drįs- 
tu tvirtinti, kad nė vienoje tautoje nesurasi tokios daugy- 
bės azartinių lošėjų kaip Anglijoje ir tegu tauriausias būna 
Jojamasis sportas, tavo lošėjai - bjauriausia, begėdiškiau- 
sia ir šlykščiausia jų padermė iš viso pasaulio lošėjų. Kaž- 
kuo be galo žema dvelkia papročiai ir elgsena tų iš pažiū- 
ros amžinai alkanų maitvanagių, kurie praplyšusiomis 
alkūnėmis stypso ties Koventrio gatvės i Haimarketo kam- 
pu, bėginėdami iš smuklės pas bukmekerį ir iš bukmeke- 
rio į smuklę. Palyginus su jais, drąsus lošėjas kauliukais 
atrodytų beveik kilnus asmuo. Nerūpestingasis ispanas, 1š- 
kratantis savo paskutines aukso uncijas dėl vieno kauliu- 
kų metimo, arba meksikietis montės lošėjas, statantis ant 
kortos auksinius dublonus, vis dėlto yra tauresni, nes jie 
labiau rizikuoja. Jiems lošimas - tikroji aistra, jie mėgsta 
stiprius dirgiklius; bet Smitas, ir Braunas, ir Džonsas ne- 
gali vaduotis aistra — net jos neturi savo širdyse. 

Iš visų lošėjų profesionalų Misisipės kortininkai galbūt 
atrodo pavaizdžiausiai. Aš jau kalbėjau apie jų pomėgį ma- 

nieringai puoštis, bet, be viso to, jie turi ir kai kurių tikrojo 
džentelmeniškumo bruožų, savotiško riteriškumo, juos ski- 
riančio nuo kitų šio verslo žmonių. Audringos jaunystės 
dienomis turėjau garbės pažinti kai kuriuos iš tų ponų ir 
laikau savo pareiga juos užtarti vienu kitu žodeliu. Kai ku- 
rie iš jų sušvisdavo didžiausiomis dorybėmis, beje, ne visai 
atitinkančiomis puritoniškos moralės reikalavimus. Kiti pa- 
rodydavo kilnią ir taurią širdį, ryždavosi gražiausiems po- 
elgiams, ir nors ir pamindavo visuomenės įstatymus, bet 
nepamindavo žmogaus prigimties įstatymų ir savo garbę 
sugebėdavo apginti bet kuriomis aplinkybėmis. Žinoma, 
pasitaikydavo sutikti ir kitokių, panašių į Čorlį ir Hetčerį, 
kurių nepriskirsi prie mano suminėtųjų, bet jie veikiau iš- 
imtis negu taisyklė. 

Keletas žodžių apie amerikiečių lošimus. Tikrasis na- 
cionalinis Jungtinių Valstijų lošimas, be abejo, yra rinki- 
mai. Vietiniai rinkimai arba rinkimai į valstijų atstovų rū- 
mus teikia ne mažiau galimybių lažintis negu arklių 
lenktynės Anglijoje, o prezidento rinkimus, kartą per ket- 
verius metus, visai pagrįstai galima pavadinti „Amerikos 
derbio diena“. Sunku įsivaizduoti, kokios didžiulės sumos 
tada eina iš rankų į rankas ir kokia daugybė lažybų suker- 
tama tomis dienomis. Jei būtų vedama šių lažybų statisti- 
ka, jos duomenys nustebintų net labiausiai „apsišvietusius“ 
Jungtinių Valstijų piliečius. Užsienietis nesupras to jau- 
dulio, kuris lydi rinkimus visuose šalies kampeliuose. Šitą 
sunku paaiškinti tokioje valstybėje, kurioje apskritai visi 
žino, kad vieno ar kito kandidato laimėjimas ar pralaimė- 

jimas mažai teatsiliepia į materialinę jų pačių gerovę. Tie- 
sa, varžybų dvasia tarp besirungiančių partijų ir pats di- 
džiausias laimėjimas - valstybinės pareigos, paskirstomos 
tarp nugalėjusios partijos narių — šiek tiek paaiškina do- 
mėjimąsi rezultatais, bet vis dėlto nevisiškai. Man pačiam 
rodėsi, kad jaudulys kyla svarbiausia dėl azarto. Vos ne kas 
antras žmogus, kurį sutikdavau, lažindavosi dėl preziden- 
to rinkimų baigties, ir net ne vieną, o daugelį kartų. 

Žodžiu, rinkimai - tai tikras nacionalinis amerikiečių 
lošimas, kur su vienoda aistra lošia ir aukštuomenė, ir pras- 
tuomenė, ir turtingi, ir beturčiai. 

Lažybos dėl rinkimų rezultatų nelaikomos azartu. Rin- 
kimai prie azartinių lošimų nepriskiriami. 

Užtat esama nemažai kitų įvairių lošimų, kur laimę nu- 
lemia kortos. Kauliukai ir biliardas taip pat labai mėgsta- 
mi, ypač pastarasis. Beveik kiekviename Jungtinių Valstijų 
kaimelyje, ypač Pietuose ir Vakaruose, rasite biliardo stalą, 
kartais net du, o tarp amerikiečių sutiksite tikrai puikių 
lošėjų. Luizianos kreolai, galima sakyti, laiko biliardo pir- 
menybės palmę. 

Kėgliai irgi labai paplitę, ir net skurdžiausias miestelis 
turi savo kėgelbaną. Bet ir biliardas, ir kėgliai iš esmės nė- 
ra azartiniai lošimai: pirmasis — veikiau pramoga, antra- 
sis — sportas. Kortos ir kauliukai — pats tikrasis azarto mė- 
gėjų įnagis; kortos užvis labiausiai. Be anglų visto ir 
kribidžo, prancūzų „dvidešimt vienas“ ir „raudona ir juo- 
da“, amerikiečiai lošia pokerį, jukrą, septynakę ir daug ki- 
tų lošimų. Tarp Naujojo Orleano kreolų ypač didelį pasi- 

sekimą turi lošimas kauliukais, vadinamasis krapsas, taip 
pat mėgstamas keno, loto ir ruletė. "Toliau į pietus, tarp 
Meksikos ispanų, labai paplitusi montė - lošimas, skirtin- 
gas nuo visų kitų čia mūsų suminėtų. Montė - nacionali- 
nis meksikiečių lošimas. 

"Tačiau geriausiu būdu traukti iš kišenės pinigus piet- 
vakarių kortininkai profesionalai laiko farą, arba faraoną. 
Kaip sako pats pavadinimas, šis lošimas yra ispanų kilmės. 
"Tačiau ar jis būtų vietinės kilmės, ar atvežtinis, puikiai pri- 
gijo visuose Misisipės slėnio miestuose ir kaimuose, ir Va- 
karuose nėra tokio kortininko, kuris nemėgtų faraono. 

Be to, faraonas visai nesudėtingas. Trumpai jį apra- 
šysime. 

Stalas apdengiamas žalia gelumbe ar bajumi ir dviem 
eilėm išklojamos visos trylika kortų vienos kurios nors 
spalvos. Paprastai kortos priklijuojamos, kad nepajudėtų 
iš vietos. | | 

Paskui bankininko rankose pasirodo stačiakampė dė- 
žutė, panaši į didelę tabakinę. Jos apimtis.- kaip dvi mal- 
kos kortų. Tokia dėžutė paprastai daroma iš sidabro. Ne 
mažiau tiktų ir bet kuri kita medžiaga, tačiau bankininkas 
laikytų pažeminimu vartoti pigų savo amato įrankį. "Ta dė- 
žutė reikalinga tam, kad lengviau būtų išdalinti joje sudė- 
tas kortas. Aš nesiimu smulkiai aiškinti, kaip įtaisytas jos 
vidaus mechanizmas, galiu tik pasakyti: dangtelio ji netu- 
Ti, viena jos pusė atvira, ir ten įstumiamos dvi kortų mal- 
kos, o viduje esanti spyruoklė leidžia bankininkui išmesti 
kortas vieną po kitos ta tvarka, kaip jos sudėtos malkoje. 

Beje, šis įtaisas faraonui nėra būtinas; lygiai taip pat sėk- 
mingai galima lošti ir be dėžutės. Bet tokia dėžutė užtikri- 
na sąžiningą lošimą: čia jau niekaip neatskirsi vienos kor- 
tos nuo kitos pagal nugarėlės raštą arba pagal kurį kitą 
ženklą - kortų visai nematyti. Graži dėžutė faraonui lošti — 
kiekvieno save gerbiančio bankininko pasididžiavimas, ir 
be jos nė vienas jų nesės prie lošimo stalo. 

Dvi gerai sumaišytos kortų malkos įkišamos į dėžutę, ir 
bankininkas, padėjęs ant jos kairiąją ranką ir laikydamas 
dešiniąją su atkištu nykščiu, laukia, kol keletas lošėjų įvar- 
dys savo statomas sumas. Bankininkas — vienintelis jūsų 
priešininkas; jis jums išmoka visus jūsų laimėjimus ir pa- 
siima jūsų praloštus pinigus. Lošti gali kiekvienas prie stalo 
sėdintis arba stovintis žmogus, bet visi jie lošia tik su vienu 
bankininku. Norėdamas vadovauti tokiam lošimui, banki- 
ninkas, be abejonės, turi būti savotiškas savininkas, sukau- 
pęs keletą ar net kelias dešimtis tūkstančių dolerių kapita- 
lo. Kartais atsitinka, kad nusigręžus sėkmei bankas žlunga, 
o tada gali praeiti keleri metai, kol bankininkas atsigaus ir 
vėl galės verstis senuoju verslu. Šalia bankininko paprastai 
sėdi jo padėjėjas arba krupjė. Jo pareigos - keisti žetonus į 
pinigus ir išmokėti laimėjimus; jis taip pat lopetėle susiže- 
ria banko išloštas sumas. 

Žetonai, vartojami šiame lošime, - plokšti kauliniai skri- 
dinėliai, dolerio dydžio ir įvairių spalvų — baltos, raudo- 
nos, mėlynos, su juose pažymėtomis sumomis. Žetonai pa- 
togumo sumetimais vartojami vietoj pinigų. Jei lošėjas 
atsisako lošti, žetonai jam iškeičiami į pinigus. 

Paprasčiausias būdas statyti lošiant faraoną - uždėti pi- 
nigus ant vienos kurios nors gulinčios ant stalo kortos. Jūs 
galite pasirinkti bet kurią iš trylikos. Sakykime, kad nužiū- 
rėjote tūzą 1r ant tos kortos padėjote pinigus: Bankininkas 
pradeda vieną po kitos mesti iš dėžutės kortas. Kiekvieną 
kartą, išmetęs dvi kortas, jis sustoja. Ir kol iš eilės iškris du 
tūzai, rezultatas nėra žinomas. O jei iškrito du tūzai, skel- 
biamas laimėjimas. "Tuo atveju, jei pagrečiui iškrinta du 
tūzai, jūsų pinigai atitenka bankininkui. Jei iškrinta tik vie- 
nas, o antrasis pasirodo per antrą metimą, išlošėte jūs. "IA- 
da jūs galite antrą kartą dėti ant tūzo, panorėjęs dvigubai 
padidinti sumą, arba perkelti pinigus ant kitos kortos. Vi- 
sas šias manipuliacijas galite daryti bet kuriuo lošimo me- 
tu, bet tik kol bankininkas neišmetė pirmosios kortos. 

Suprantama, lošimas eina vis tiek, ar jūs statote, ar ne. 
Stalas apsuptas lošėjų; vieni deda ant vienos kortos, kiti 
ant kitos, treti vienu metu ant dviejų ir daugiau, taigi nuo- 
lat kam nors išmokami pinigai, nuolat tarška žetonai ir 
skamba doleriai. 

Faraoną lošti mokėti nereikia: viskas čia priklauso nuo 
laimės. Todėl, ko gero, jūs, kaip ir daug kas, pamanysite, 
kad bankininko ir lošėjų galimybės vienodos. Anaiptol. Tam 
tikra kortų kombinacija garantuoja bankininkui tvirtą pro- 
centą, kitaip kam gi būtų noro verstis tokiu amatu. Nors ir 
atsitinka, kad bankininkui ima labai nesisekti, jis vis tiek 
jus aploš, jei tik jam pavyks atsilaikyti. 

Šį procentą bankininkui užtikrina visi azartiniai lošimai — 
faraonas, montė, krapsas ir kit. Žinoma, bankininkas to ir 

neginčija, bet į jūsų klausimą atsakys, kad šis nedidelis pro- 
centas eina „mokesčiams apmokėti“. Ir būkite ramūs, nuo 
mokesčių jam dar lieka su kaupu. 

"Tai toks tas faraonas, kurio sėsdamas lošti, ryžausi 1š- 
mesti paskutinį centą arba laimėti reikalingą sumą savo 
sužadėtinei išpirkti. 


LVI SKYRIUS 
Faraonas 


Įėjome į salę. Štai ir jis, išgarsėjęs faraonas! 

Viename salės gale stovėjo stalas, prie kurio buvo lošia- 
ma. Bet nei kortų, nei bankininko nematėme: dvigubas 
sėdinčiųjų ir stačiųjų ratas supo stalą, slėpė jį nuo mūsų. 
Čia buvo ir moterų, jos irgi sėdėjo arba stovėjo, linksmų ir 
gražių mote1ų, išsipuošusių pagal paskutinę madą, bet iš 
jų manierų buvo matyti, kad jos - laisvo elgesio būtybės. 

D'Otvilis įspėjo: buvo pats lošimo įkarštis. Lošėjų iš- 
vaizda ir pozos, šmėkščiojančios rankos, dedančios ant kor- 
tos pinigus, kauliukų ir žetonų tarškėjimas, dolerių skam- 
besys rodė, kad laikas čia tuščiai neleidžiamas. 

Ties stalu kabantis didžiulis sietynas skleidė ryškią šviesą 
ant žalios gelumbės ir lošėjų veidų. 

Viduryje salės stovėjo didelis stalas, apkrautas visokiais 
užkandžiais. Čia buvo šaltos paukštienos, kumpio, liežu- 

vių, viščiukų mėsos salotų, omarų, vyno krištolo ropinėse, 
konjako, likerio. Dalis lėkščių ir taurelių jau buvo panaudo- 
tos, kitos stovėjo dar švarios ir laukė norinčiųjų užkąsti. Iš 
esmės tai buvo nemokami pavakariai, arba greičiau vaka- 
1ienė, kurią gauna visi lankytojai. Toks yra Amerikos loši- 
mo namų paprotys. Bet tos gausios vaišės neviliojo nei ma- 
nęs, nei mano draugo. Mes nuėjome tiesiai prie stalo, kur 
buvo lošiamas faraonas. 

Priėję artyn, pažvelgėme pro lošėjų pečius. Kas per bur- 
tai! Čorlis ir Hetčeris! 

"Taip, abū sukčiai sėdėjo greta vienas kito prie žaliojo 
stalo, bet ne kaip paprasti lošėjai, o kaip bankininkas ir 
krupjė! Čozlis laikė rankose dėžutę su kortomis, Hetčeris 
sėdėjo jam iš dešinės, ir prieš jį ant stalo buvo krūva žeto- 
nų, dolerių ir banknotų. Apžvelgę lošėjus pamatėme ir kiau- 
lienos pirklį. Vis su ta pačia palaida striuke ir balta plačia- 
krašte skrybėle jis sėdėjo lyg nieko dėtas, tarsi nė akyse 
niekad nematęs bankininko ir krupjė, ir šauniai statė, kaip 
paprastai įpindamas į savo kalbą provincijos žodelių: 

Aš ir mano draugas nustebę pažvelgėme į kits kitą. 

"Tiesą sakant, stebėtis nebuvo ko. Norint būti faraono 
bankininku, patento nereikia, pakanka tik uždegti siety- 
ną ties stalu, išskleisti žalią gelumbę ir imtis dalinti kor- 
tas. Šie apgavikai čia jautėsi kaip žuvys vandenyje. Kelio- 
nė upe jiems buvo tarsi kokia pramoginė vasaros išvyka, 
bet Naujajame Orleane tuo tarpu prasidėjo sezonas, ir 
jie paskubėjo grįžti atgal, tad neteko stebėtis, kad susiti- 


kome čia. 

Iš pat pradžių mudu su d'Otviliu apstulbome. Aš jau 
buvau benorįs pasiūlyti savo draugui išeiti iš salės, bet tą 
akimirką mane pamatė kiaulienos pirklys. 

- Ė, juk čia nepažįstamasis iš garlaivio! - sušuko jis dė- 
damasis nustebęs. — Ir jūs čia? 

— Kaip matote, - atsakiau nerūpestingai. 

- Na, na! Tada lyg skradžiai žemę prasmegai. Tai kurgi 
dingai? - pasiteiravo jis familiariai ir taip garsiai, kad visi 
sužiuro į mane ir d'Otvilį. 

— Kur dingau? - atsiliepiau stengdamasis likti ramus, 
nors mane supykino įžūlus jo tonas. 

— Taigi, taigi! Kaip tik tai ir norėjau sužinoti. 

— Labai norėtumėte? — paklausiau aš. 

— Na ne... ne taip jau labai. 

— Malonu girdėti, - atsakiau jam. — Todėl, kad visai ne- 
manau jums aiškintis. 

Aš su pasitenkinimu įsitikinau, kad bendras visos salės 
juokas, kurį sukėlė nelauktas mano atkirtis, aplaužė aki- 
plėšai ragus. 

— Nesuprantu, ko jūs šiaušiatės! — tarė jis lyg nuolai- 
džiu, lyg i1zliu tonu. — Aš visai nenorėjau jūsų įžeisti, bet 
jūs tada kaip vandeny dingote... Beje, tai man nerūpi. Gal 
manote pamėginti laimę su faraonu? 

— O kodėl gi ne? 

— Lošimas tartum eitų neblogai. Aš šiandien pirmą kar- 
tą sėdau. Čia kaip „lygu— nelygu“, viskas priklauso nuo 
laimės. Kol kas man sekasi. - Tai pasakęs jis nusigręžė į 
stalą ir ėmė dėlioti ant kortų pinigus. 

Bankininkas pradėjo traukti iš savo dėžutės kortas, ir 
lošėjai, kuriuos trumpam sugaišino mūsų pokalbis, vėl sa- 
vo dėmesį sutelkė į tai, kas jiems buvo svarbiausia - į krū- 
vas pinigų, sudėtas ant kortų. 

Ir Čorlis, ir Hetčeris, aišku, mane irgi pažino, bet tik 
draugiškai linktelėjo galvas ir pažvelgė tokiu žvilgsniu, kuris 
labai iškalbingai sakė: 

„Tai, vadinasi, jis čia! Puiku! Jau jis neišeis nepamėginęs 
atsilošti savo šimto dolerių. Galvą dedu, kad pamėgins!“ 

Jei jie iš tikrųjų taip samprotavo, reikia pripažinti, nela- 
bai klydo. Nes aš tuo tarpu galvojau: | 

„Juk galima pagaliau laimę pamėginti ir čia. Faraonas 
yra faraonas, vis tiek, kas būtų bankininkas. Kai kortos trau- 
kiamos iš šitokios štai dėžutės, apgaudinėti neįmanoma. 
Be to, ir pats lošimas neteikia progos sukčiauti. Vienas ban- 
kui pralošia, o kitas iš jo išlošia, taigi bankininkui nėra pras- 
mės mulkinti, nors ir turėtų tokią galimybę. Ir tikrai, ko- 
dėl gi man nepamėginus sulošti su ponais Čorliu ir 
Hetčeriu, juo labiau kad išlošti man bus itin malonu: aš su 
jais atsiskaitysiu už aną pralaimėjimą. Sėdu lošti!“ 

— Ką jūs į tai pasakysite, pone? 

Su kai kuriais iš tų samprotavimų ir su paskutiniuoju 
klausimu aš ir kreipiausi pusbalsiu į jaunąjį kreolą. 

D'Otvilis su manimi sutiko ir patarė likti. Ir jis manė, 
kad mano laimė čia bus tokia pat kaip ir kitur. 

"Taigi aš išsiėmiau iš piniginės auksinį ir jį padėjau ant tūzo. 

Nei bankininkas, nei krupjė net antakio nekilstelėjo, net 
nepažvelgė į mano pinigą. Žinoma, menkavertė penkių 

dolerių moneta negalėjo padaryti įspūdžio prityrusiems 
lošėjams, per kurių rankas perėjo dešimtys, šimtai ir net 
tūkstančiai dolerių. 

Čorlis traukė kortas su tuo neįžvelgiamai šaltu veidu, 
kuris būdingas visiems jo amato žmonėms. 

— Išlošė tūzas! — sušuko kažkieno balsas, kai iškrito du 
tūzai iš eilės. 

— Gal paimsite žetonais? — pasiteiravo krupjė. 

Aš pasakiau, kad žetonais, ir krupjė padėjo ant mano 
auksinio raudoną kaulinį skridinėlį su viduryje įrašytu 
skaitmeniu penki. Visus dešimt dolerių nusprendžiau pa- 
likti ant tūzo. 

Bankininkas vis traukė kortas, ir netrukus vėl išėjo du 
tūzai, ir aš gavau dar du raudonus žetonus. 

Aš ir dabar neatsiėmiau savo laimėjimo, taigi ant mano 
kortos jau gulėjo dvidešimt dolerių. Juk aš čia atėjau ne 
pramogos dėlei. Mano tikslas buvo visai kitoks, ir aš ne- 
maniau tuščiai leisti laiką. Jei fortūna panorės būti man 
palanki, kodėl ji iš karto negalėtų man nusišypsoti? Ir, be 
to, kai galvojau apie tą, kuri iš tikrųjų buvo pastatyta ant 
šios kortos, aš tik troškau padaryti galą nežinomybei. Nors 
man kėlė šleikštulį ta šiurkšti ir palaida draugija, susigrū- 
dusi aplink lošimo stalą. 

Lošimas ėjo toliau, ir po kurio laiko vėl pasirodė du tū- 
zai. Bet šį kartą aš pralošiau. 

Netardamas nė žodžio, krupjė susižėrė žetonus ir auk- 


są ir viską uždarė lakuotoje savo dėžutėje. 

Aš vėl išsitraukiau piniginę, padėjau dešimt dolerių ant 
damos ir išlošiau. Paskui padvigubinau sumą ir vėl pralo- 
šiau. Paskui vėl išlošiau dešimt dolerių, vėl juos pralošiau, 
ir taip vėl — čia išlošdamas, čia pralošdamas, čia dėdamas 
žetonus, čia auksą — ištuštinau savo piniginę! 


LVII SKYRIUS 
Laikrodis ir žiedas 


Aš pakilau iš užstalės ir nusiminęs pažvelgiau į d'Otvi- 
Iį. Man nereikėjo jam pranešti liūdnos žinios: mano žvilgs- 
nis buvo iškalbingesnis už žodžius, be to, jaunuolis stebė- 
jo lošimą, pasilenkęs per mano petį. 

— Ką gi, einam, mesjė? — tariau aš. “ 

— Ne, dar palaukite valandėlę, - atsakė jis dėdamas ranką 
man ant peties. | 

— Bet kam? Man nieko nebeliko. Aš pralošiau viską — 
viską ligi paskutinio dolerio! To reikėjo ir tikėtis. Mums 
nėra ko čia veikti! | 

Galbūt šiuos žodžius pasakiau per daug griežtai. Prisi- 
pažinsiu, aš buvau įtūžęs. Ką jau kalbėti apie baisią rytdie- 
nos perspektyvą, aš staiga suabejojau ir naujuoju savo drau- 
gu. Jo pažintis su šiais žmonėmis, patarimas lošti čia, mažų 
mažiausiai keistas susitikimas su sukčiais garlaivyje, grei- 
tai ištuštėjusi mano piniginė - visi šie samprotavimai lyg 

žaibas praskriejo mano mintyse, ir aš nejučiom pagalvojau, 
ar tik ne apgavikas šitas d'Otvilis? Stengiausi prisiminti pas- 
kutinį mudviejų pokalbį. Ar tik nebus jis man pakišęs min- 
ties užsukti kaip tik į šią landynę, ar nebus kuo nors prie to 
prisidėjęs? Bet iš tikro tai lošti jis man nesiūlė, o veikiau 
atkalbinėjo, ir aš negalėjau prisiminti, kad jis kaip nors bū- 
tų mane traukęs į lošimų namus. Be to, jis ne mažiau už 
mane nustebo pamatęs tuos ponus už stalo. 

"Tai kas iš to? Argi jau taip sunku suvaidinti nustebu- 
sį? O jei ponas d'Otvilis, kaip ir tas kiaulienos pirklys, 
taip gudriai man apdūmęs akis, irgi garbingosios firmos 
Čorlis, Hetčeris ir K“ dalininkas? Aš atsigręžiau į jį ir vos 
sulaikiau nepaleidęs tulžingos pastabos, bet staiga supra- 
tau klydęs. Įsmeigęs į mane nuostabias savo akis, jauna- 
sis kreolas žiūrėjo man į veidą iš apačios — jis buvo že- 
mesnio ūgio už mane - ir laukė, kol aš susitvardysiu. 
Kažkas sublizgėjo ištiestoje jo rankoje. "Tai buvo pinigi- 
nė. Pro šilkinį tinklelį žvilgėjo geltonos monetos. Jis man 
siūlė savo piniginę su auksu. 

— Imkite! — pratarė jis švelniu sidabriniu balsu. 

Man skaudžiai sugnybo širdį. Aš vos ne vos išspaudžiau 
atsakymą. Jei jis būtų žinojęs, ką aš galvojau tik prieš se- 
kundę, būtų supratęs, kodėl mano skruostai staiga parau- 
do iš gėdos. 

— Ne, pone, - sumurmėjau. - Jūs per daug kilnios šir- 
dies! Aš negaliu priimti šitų pinigų. 

— Na, na, menkniekis! Paimkite, būkit malonus, ir rizi- 
kuokite dar kartą. Fortūna jums buvo rūsti pastaruoju me- 

tu, bet ji - lengvabūdė deivė ir galbūt dar kartą jums nusi- 
šypsos. Imkite piniginę. 

— Iš tiesų, pone, aš negaliu... Atleiskite man!.. Jei jūs 
žinotumėt... 

— "Tai, vadinasi, man teks už jus lošti. Atsiminkite, dėl 
ko mes čia atėjome! Prisiminkite Aurorą! 

— O! 

Šis „o“, išsiveržęs iš mano krūtinės, buvo vienintelis at- 
sakymas jaunajam kreolui, kūris jau nusigręžė į stalą ir už- 
dėjo savo auksinius. 

Aš žiūrėjau į jį nustebęs ir apimtas džiaugsmo, kurį tem- 
dė baimė dėl lošimo baigties. 

Kokios mažos baltos rankelės! Koks puikus žiedas su 
deimantu spindi ant bevardžio piršto! Lošėjai lyg užkerėti 
žiūri į brangakmenį, vos tik sujuda ranka, gausiai žerianti 
ant stalo auksą. Čorlis ir Hetčeris irgi pastebėjo žiedą. Aš 
mačiau, kaip jie reikšmingai pažvelgė vienas į kitą. Abu 
tapo perdėtai mandagūs jaunajam kreolui. Leisdamas di- 
deles sumas, jis iš karto nusipelnė jų pagarbos. Jie su pa- 
brėžtu dėmesiu įvardija kortą, kada jis išlošia, ir įteikia jam 
žetonus. Visas stalas žavisi juo, moterys vogčiomis jį vars- 
to paslaptingais žvilgsniais. Jei tik galėtų, kiekviena jam 
pultų ant kaklo vien dėl žvilgančio brilianto. 

Aš stovėjau šalia jo ir jaudindamasis stebėjau lošimą, 
daug labiau jaudindamasis negu kad pats būčiau lošęs. 
Bet juk čia buvo ir mano ėjimas. Jis lošė už mane. Už ma- 
ne šis kilniaširdis jaunuolis rizikavo paskutiniais savo pi- 
nigais. Bet man neilgai teko kamuotis dėl lošimo baigties. 

Štai jis deda ant kortos auksinį ir pralošia — ir dar padvigu- 
bina sumą. Jis užėmė prie stalo mano vietą ir kartu su ja 
perėmė ir mano nesėkmę. Beveik kiekvieną kartą pasibai- 
gus partijai krupjė susižerdavo pinigus, kol pagaliau pas- 
kutinė moneta buvo padėta ant kortos. Dar valandėlė - ir 
štai ji skambtelėjo krisdama į dėžutę. 

- Einam, d'Otvili! Einam iš čia! - sušnibždėjau aš pasi- 
lenkęs prie jo ir imdamas už rankos. 

— Kiek jūs vertinate šitą? — paklausė jis bankininko, ne- 
kreipdamas į mane dėmesio. 

"Tai pasakęs nusimovė per galvą auksinę grandinėlę su 
laikrodžiu. 

To aš ir bijojau, kada jam siūliau išeiti. Aš pakartojau 
savo prašymą, aš jį maldavau, bet jis nieko nenorėjo girdė- 
ti ir ragino Čorlį kuo greičiau siūlyti savo kainą. 

Čorlis, matyt, nemėgo tuščiai aušinti burnos. 

- Šimtas dolerių už laikrodį, - atsiliepė jis, - ir penkias- 
dešimt už grandinėlę. 

— Puiku! - šūktelėjo kažkuris iš lošėjų. 

— Juk jis vertas daug daugiau, - burbtelėjo kitas. 

„Sudiržusiose čia susirinkusiųjų širdyse dar nebuvo už- 
gesusi žmoniškumo kibirkštėlė. "Tas, kas nesėkmingai lo- 
šia nenuleisdamas galvos, visada susilaukia visuotinės 
užuojautos, ir šūksniai, lydintys kiekvieną jaunojo kreolo 
pralaimėjimą, rodė, kad jis pelnė simpatiją. 

— Teisingai, laikrodis ir grandinėlė kainuoja daug dau- 
giau, — įsiterpė aukšto ūgio žmogus juodomis žandeno- 
mis, sėdintis gale stalo. 

Įtaigus ir tvirtas tonas, kuriuo buvo pasakyti šie žodžiai, 
atliko savo darbą. 

— Leiskite, aš dar kartą pažiūrėsiu, - tarė Čorlis, pasi- 
lenkdamas per stalą prie d'Otvilio, kuris sėdėjo su laik- 
rodžiu rankoje. 

D'Otvilis vėl padavė laikrodį sukčiui, o tas atvožęs dang- 
telį atidžiai apžiūrėjo mechanizmą. "Tai buvo dailus laikrodis 
su grandinėle, tokius paprastai nešioja moterys. Ir, žino- 
ma, jis kainavo daug daugiau, negu kad siūlė Čorlis, nors 
kiaulienos pirklys dėl jo kainos buvo kitos nuomonės. 

- Šimtas penkiasdešimt dolerių - nemaži pinigai, - nu- 
tęsė jis. — Lengva pasakyti — šimtas penkiasdešimt dole- 
rių! Tiesa, aš menkai teišmanau apie tokius dzinguliukus, 
bet, man rodos, pusantro šimto dolerių - gera kaina už 
laikrodį su grandinėle. 

— Nesąmonė! - suriko keletas žmonių. - Vien tik laikrodis 
vertas ne mažiau kaip du šimtus. Pažiūrėkite į akmenis! 

Čorlis ginčams padarė galą. 

— Žinote ką! - tarė jis.- Nemanau, kad laikrodis būtų ver- 
tas daugiau, kiek už jį duodu, pone, bet kadangi nonte atsiloš- 
ti, tegu būna du šimtai už laikrodį ir grandinėlę. Sutinkate? 

— Meskite! — trumpai atsakė karštasis kreolas,; jis ištrau- 
kė laikrodį Čorliui iš rankų ir jį padėjo ant vienos kortos. 

Pigiai atsiėjo laikrodis Čorliui. 

Jis išmetė gal pustuzinį kortų, ir laikrodis atiteko jam. 

— O kiek jūs už šitą siūlote? 

D'Otvilis nusimovė nuo piršto žiedą ir jį atkišo Čorliui, 
kuris jo briliantą tiesiog ryte rijo akimis. 

Aš dar kartą mėginau įsikišti, bet d'Otvilis vėl nenorėjo 
manęs klausyti. Atkalbinėti karštagalvį kreolą būtų buvęs 
tuščias darbas. 

Žiedas buvo deimantinis, tikriau sakant, į auksinį ap- 
taisą įstatyti keli deimantai. Kaip ir laikrodis, žiedas panė- 
šėjo į tuos, kuriuos nešioja moterys, ir aš išgirdau, kaip 
šaipokai šnibždėjosi: 

„Jaunasis vėjavaikis, matyt, turi turtingą mylimąją!“, „Pra- 
švilps šitą — kitą padovanos“, ir taip toliau, ir panašiai. 

Veikiausiai žiedas iš tikrųjų buvo brangus, nes Čorlis, 
įdėmiai apžiūrėjęs, pasiūlė jį įkainoti keturiais šimtais do- 
lerių. Aukštasis žmogus juodomis žandenomis vėl įsikišo 
ir pareiškė, kad jis vertas visų penkių. Jam pritarė lošėjai, 
17 bankininkas galų gale sutiko duoti už žiedą šią sumą. 

— Malonėsite paimti žetonais? - paklausė jis d'Otvilį. — 
Ar statysime visą sumą iš karto? 

— Iš karto! — pasigirdo atsakymas. 

— Ne, ne! - suklegėjo d'Otvilio šalininkai. 

— Iš karto! - griežtai pakartojo d'Otvilis. - Statykite žie- 
dą ant tūzo. 

— Kaip jums atrodo geriau, pone, - ramiai atsakė Čor- 
lis, grąžindamas žiedą. | 

D'Otvilis paėmė žiedą į ploną baltą savo rankelę ir pa- 
dėjo ant nužiūrėtosios kortos. Tai buvo vienintelis kirtis. 
Kiti lošėjai metė lošę - kiekvienam buvo įdomu pamatyti, 
kuo baigsis ši dvikova. | 

Čorlis pradėjo mesti kortas. Visi laukė karštligiškai jau- 
dindamiesi, o kai iš dėžutės pasirodydavo kraštelis tūzo, 

dviakės arba triakės su plačiais baltais kraštais, visiems už- 
gniauždavo kvapą. 

Praslinko nemažai laiko, kol pagaliau iškrito du tūzai, 
tarsi dėl tokios didelės sumos lošimas turėjo užtrukti dvi- 
gubai ilgiau negu paprastai. 

Ir štai baigtis nulemta. Paskui laikrodį pas Čorlį nuėjo 
ir žiedas. 

Aš čiupau d'Otvilį už rankos ir jį nutempiau link durų. 
Šį kartą jis klusniai sekė paskui mane - jam nebuvo likę 
nieko, visiškai nieko, ką būtų galėjęs statyti ant kortos. 

— Ak, ar ne vis tiek! — nerūpestingai ištarė kreolas, 
išeidamas iš salės. — Beje, ne, - susigriebė jis ir jau visai 
kitu balsu pridūrė: — Ne, ne vis tiek! Jums ir Aurorai tai 
ne vis tiek! 


LVIII SKYRIUS 
Tuščios viltys 


Kaip buvo malonu ištrūkus iš tvankios salės į tyrą orą, 
virš savo galvos išvydus švelniai spindintųį mėnulį! Tikriau 
sakant, būtų buvę malonu kitomis aplinkybėmis, bet da- 
bar ir gražiausia pietų krašto naktis, ir žavingiausia gamta 
man nebūtų padariusi jokio įspūdžio. 

Ponas d'Otvilis, rodos, atjautė mano jausmus. Paguo- 
dos žodžiai, kuriuos jis man kalbėjo, švelnino mano sielos 

skausimą; aš Žinojau, kad jis mane užjaučia iš visos širdies. 
Tą jis įrodė ir visais savo poelgiais. 

Naktis iš tiesų buvo nuostabi. Šviesus mėnulio diskas 
čia pasislėpdavo, čia vėl pasirodydavo pro garbanotus de- 
besėlius, pasklidusius po tamsiai mėlyną Luizianos dan- 
gų, lengvas vėjelis dvelkė nurimusiomis miesto gatvėmis. 
Nuostabi naktis, bet per daug švelni, per daug idiliška. 
Mano širdžiai labiau būtų tikusi audra. Kaip mane būtų 
džiuginę juodi debesys, ugniniai žaibai, griausmingas per- 
kūnijos dundesys danguje! Kaip būtų džiuginęs vėjo stau- 
gimas, lietaus lašų bilsnojimas! Viesulas būtų atliepęs ma- 
no širdyje šėlstančią audrą. 

Ligi viešbučio buvo tik kėletas žingsnių, bet mes jį pra- 
ėjome. Kur kas geriau mąstyti ir šnekučiuotis tyrame ore. 
Nei aš, nei mano draugas ir negalvojome apie miegą, Nes 
vėl pasiekę miesto pakraštį nejučiom pasukome pelkių link. 

Kurį laiką tylėdami žingsniavome greta vienas kito. Ir 
jis, ir aš galvojome tik apie rytdienos varžytuvės. Rytdie- 
nos? Ne, jau šios dienos: didysis katedros bokšto laikrodis 
ką tik išmušė vidurnaktį. Po dvylikos valandų prasidės auk- 
cionas, po dvylikos valandų mano sužadėtinė bus išvesta į 
pakylą ir parduota iš viešų varžytynių. 

Plentas ėjo „Kriauklių vieškelio“ pusėn, ir netrukus po 
kojomis ėmė traškėti dvigeldės ir vienpusės, sveikos ir su- 
trupėjusios geldelės ir kiaukutai. Gamta čia labiau adiepė 
mano mintis. Aplinkui stūksojo tamsūs, iškilmingi kipari- 
sai - liūdesio simbolis, - kurie atrodė dar niūresni po ispa- 
niškųjų pilkų samanų drobule, užmesta ant jų šakų. Ir čio- 

nykščiai garsai ramino sudirgusias mūsų širdis. Gūdžiai 
ūkė pelkių pelėda, čirškė miško svirpliai ir cikados, kurkė 
varlės, kimiais balsais trimitavo rupūžės ir aukštai ties gal- 
vomis žvarbiai klykavo didžiulis šikšnosparnis — visi tie gar- 
sai sudarė nedarnų koncertą, kuris kitomis aplinkybėmis 
būtų erzinęs ausį, bet dabar man atrodė vos ne muzika ir 
net kėlė saldų liūdesį. | 

Ir vis dėlto dar nebuvau iki dugno išgėręs kartybės tau- 
rės. Manęs laukė dar skaudesnės kančios. Nors padėtis buvo 
beviltiška, aš vis dar puoselėjau miglotą viltį. Tegu ši vilūs ir 
buvo iliuzinė, vis dėlto man ji teikė šiokios tokios stiprybės. 
Prie kelio gulėjo išvirtęs kiparisas, mes susėdome ant jo. 

Nuo to laiko, kai išėjome iš lošimo namų, mes vienas 
kitam nepratarėme nė žodžio. Mano mintys sukosi apie 
rytojaus dieną; jaunasis mano bendrakeleivis, kurį aš dabar 
laikiau ištikimu ir patikrintu draugu, galvojo apie tą patį. 

Kokia kilni širdis! Juk aš jam esu visiškai svetimas žmo- 
gus. Koks pasiaukojimas! Ak, aš ir nenutuokiau tada viso 
tos aukos taurumo, visos jos didybės! 

— Dabar belieka paskutinė galimybė, - tariau aš. - Tikė- 
simės, kad su rytdienos, arba, teisingiau, su šios dienos 
paštu ateis man laiškas. Gal jis dar suspės laiku: paštas 
paprastai atvežamas dešimtą valandą ryto. 

— Taip, žinoma, - išsiblaškęs atsakė d'Otvilis, matyt, pa- 
skendęs savo mintyse. 

— Ojei ne, - kalbėjau aš toliau, - lieka dar viena viltis — 
atpirkti ją iš to, kam ji šiandien atiteks per varžytynes. Aš 
sumokėsiu didžiausius pinigus, kad tik... 

— Ak! O mane kaip tik tai ir gąsdina, - nutraukė d'Otvi- 
lis, atbudęs iš savo susimąstymo. — Apie tai aš dabar ir gal- 
voju. Bijau, pone, labai bijau, kad... 

— Sakykite! | 

- Bijau, kad tas, kas nupirks Aurorą, nepanorės jos 
perleisti. | 

— Bet kodėl gi? Net už didelius pinigus?.. 

— Taip, bijau, kad tas, kas nupirks Aurorą, nepanorės 
jos perlėisti nė už Jokius pinigus. 

— O! Bet kodėl jūs taip manote, pone d'Otvili? 

— Turiu pagrindą spėti, kad vienas asmuo ketina... 

— Kas toks? 

- Dominikas Gajaras. 

— O Dieve! Gajaras? Gajaras? 

— Taip, aš tai sprendžiu iš to, ką jūs man kalbėjote, ir iš 
to, ką žinau pats, nes ir aš šį tą žinau apie Dominiką Gajarą. 

— Gajaras! Gajaras! Viešpatie! - beprasmiškai kartojau aš. 

Baisi Žinia mane pritrenkė. Aš visas nutirpau sukausty- 
tas keisto stingulio, tartum baisus pavojus būtų iškilęs man 
pačiam ir jau niekas nebūtų galėjęs jo nukreipti. 

Keista, kaip anksčiau ši mintis neatėjo man į galvą? Aš 
kažkodėl maniau, kad kvarteronė atiteks paprastam pir- 
kėjui, kuris mielai man ją perleis už gerą kainą, tegu ir 
gerai pasipelnydamas, bet juk ilgainiui aš išgalėsiu sumo- 
kėti bet kuriuos pinigus. Keista, kaip nepagalvojau, kad 
Gajaras užsinorės pirkti Aurorą! Beje, nuo tos akimirkos, 
kai sužinojau apie Eženės Bezanson bankrotą, aš visiškai 
sutrikau ir nebegalėjau šaltai galvoti. O dabar mano akys 

praregėjo. Tai buvo jau nebe spėlionės ir prielaidos. Be 
jokių abejonių, Gajaras taps Auroros šeimininku. Dar ligi 
vakaro ji taps jo nuosavybe. Bet jos širdis... O Dieve! Ar tik 
nesapnuoju? | 

— Aš ir anksčiau kažką panašiai nujaučiau, —- kalbėjo 
toliau d'Otvilis. —- Aš šį tą Žinau apie Bezansonų šeimą — 
apie Eženę, apie Aurorą, apie advokatą Gajarą. Aš ir anks- 
čiau nujaučiau, kad Gajaras panorės įsigyti Aurorą. O dabar, 
kai man papasakojote nuotykį svetainėje, neabejoju dėl pik- 
tų jo kėslų. Oi, kokia niekšybė! Mano spėliones patvirtina 
ir tai, kad garlaivyje buvo Gajaro patikėtinis. Tas žmogus 
paprastai sudarinėja advokatui visus šios rūšies sandorius, 
— jūs veikiausiai jį matėte. Jis vergų pirklys — tinkamiausias 
žmogus tokiam reikalui. Aišku, jis plaukė į miestą daly- 
vauti varžytynėse ir šią nelaimingąją nupirkti Gajarui... 

— Bet kodėl... - paklausiau lyg skęstantis griebdamasis 
šiaudo, - jei jis nori pirkti Aurorą, kodėl jis to nepadarė 
paprastai? Kodėl jam prireikė ją siųsti į belaisvių rinką? 

— "Toks įstatymas. Subankrutavusių žemvaldžių belais- 
viai turi būti parduodami iš viešų varžytynių todėl, kad už 
juos būtų galima gauti didžiausią kainą. Be to, pone, nors 
Gajaras niekšas ir nenaudėlis, bet brangina viešąją nuo- 
monę ir nedrįsta veikti atvirai. Jis veidmainys 17 daryda- 
mas nešvarius savo darbelius stengiasi išsaugoti gerą var- 
dą. Juk daug kas Gajarą laiko padoriu žmogumi! Todėl jis 
ir nedrįsta elgtis beatodairiškai ir verčiau lieka šešėlyje. No- 
rėdamas išvengti nereikalingų kalbų, paves Aurorą nupirkti 
savo statytiniui, šiam vergų pirkliui. Kokia niekšybė! 

— Negirdėta niekšybė! Bet ką daryti, kad ją išgelbėtume 
nuo to baisaus žmogaus? Kaip gelbėtis man pačiame.. 

— Dėl to aš ir suku galvą. Nenusiminkite, pone! Dar ne 
viskas prarasta. Dar yra viena galimybė išgelbėti Aurorą. 
Dar yra viena viltis. Deja! Aš taip pat patyriau sielvaitą, aš 
taip pat iškenčiau nemažai... taip, nemažai! Bet ne tai svar- 
bu. Nekalbėsime apie mano sielvartus, kol jūs nelaimin- 
gas. Gal kada nors jūs daugiau sužinosite apie mane ir 
mano sielvartus, bet dabar gana apie tai! Yra dar viena 
viltis, ir jūs, ir Aurora — jūs abu būsite laimingi. "Taip turi 
būti. Aš taip nusprendžiau. Šis žingsnis bus beprotiškas, 
bet juk ar visa tai ne beprotybė? "Tačiau gana! Aš nebeturiu 
laiko, man reikia skubėti. Eikite į savo viešbutį. Pailsėkite. 
Rytoj dvyliktą aš būsiu su jumis. Taigi dvyliktą rotondoje. 
Labos nakties! Likite sveikas! 

Aš norėjau paprašyti paaiškinimų arba šį tą pasakyti, 
bet kreolas skubiai pasišalino, pasuko į siaurą gatvelę ir 
dingo iš akių. 

Galvodaimas apie padrikus d'Otvilio žodžius, apie neaiš- 
kius jo pažadus ir keistą elgesį, aš pamažu nuėjau į viešbutį. 

Atsidūręs kambaryje, nenusirengęs nuvirtau ant lovos. 


Bet miegas manęs neėmė. 

LIX SKYRIUS 
Rotonda 


Visą tą nemigos nakų man galvą kvaršino tūkstančiai 
minčių, tūkstančius kartų čia grimzdau į neviltį, čia kan- 
kino abejonės ir baimė, ir aš kūriau šimtus įvairiausių pla- 
nų. Bet kai išaušo rytas ir man į akis tvykstelėjo skaisti saulės 
šviesa, aš vis dar nieko nebuvau sugalvojęs. Visas viltis dė- 
jau; d'Otvilį, nes supratau, kad paštu pasikliauti neverta. 

"Tačiau norėdamas tuo įsitikinti, kai tik išaušo rytas, dar 
kartą nuėjau į Brauno ir K“ banką. Gavęs neigiamą atsaky- 
mą, nepajutau nusivylimo — to ir tikėjausi. Kai žmogus pa- 
tenka į bėdą, ar buvo kada nors toks atsitikimas, kad pinigai 
ateitų laiku? Pamažu ritasi auksiniai skridinėliai, pamažu 
jie eina iš rankų į rankas, ir niekas su jais geruoju nesiskiria. 
Paštas turėjo pristatyti pinigus laiku, bet draugai, kuriuos 
įgaliojau tvarkyti savo reikalus, matyt, pavėlavo išsiųsti. 

„Niekados nepaveskite savo reikalų tvarkyti draugams! 
Niekados nesitikėkite gauti pinigus pažadėtu laiku, jei juos 
išsiųsti paprašėte savo draugą!“ — taip aš guodžiausi išei- 
damas iš Brauno ir K“? banko namų. 

Kai pasukau į Šventojo Liudviko gatvę, jau buvo dvylikta 
valanda. Bet aš nėjau į viešbutį, o tiesiai nudrožiau į rotondą. 

Per menka mano plunksna aprašyti niūriems jausmams, 
draskiusiems mano širdį, kai įžengiau po aukštais roton- 
dos skliautais. Kiek pamenu, niekados nebuvau patyręs 


panašaus skausmo. 

Ne kartą man teko stovėti po aukštais katedros skliau- 
tais, ir jos didingumas sukeldavo pagarbos virpulį; esu bu- 
vęs paauksuotose karaliaus rūmų salėse, ir manyje grum- 
davosi du jausmai — gailestis ir panieka: aš gailėdavau 
vergų, ant kurių kaulų buvo pastatyti šie rūmai, ir niekin- 
davau aplink susispietusius keliaklupsčiautojus ir palaižū- 
nus; esu buvęs tamsiose kalėjimo kamerose, ir širdį man 
suspausdavo gailestis, bet nė vienas iš tų reginių man ne- 
padarė tokio slogaus įspūdžio kaip tas, kurį dabar išvydo 
mano akys. 

Ši vieta nebuvo šventa. Atvirkščiai, ji buvo išniekinta 
šlykščiausios šventvagystės. Čia buvo garsioji Naujojo Or- 
leano vergų prekyvietė, kur Žmonės, jų kūnas ir net siela 
buvo pardavinėjami iš varžytynių! 

Šios sienos matė daug žiaurių vaizdų. Čia vyras būdavo 
atplėšiamas nuo žmonos, vaikai nuo motinų. Kaip dažnai 
karštos ašaros vilgė šias marmurines plytas, kaip dažnai 
po aukštais skliautais sklido sunkūs atodūsiai, ir ne tik ato- 
dūsiai, bet ir sukruvintų širdžių riksmas! 

Aš jau sakiau, kad įėjus po šios didelės salės skliautais 
mane apėmė niūriausios mintys. Tad nenuostabu, kad re- 
ginys, kurį išvydau, suspaudė man širdį. 

"Turbūt jūs tikitės, kad aš smulkiai jums viską aprašy- 
siu. Bet nusivilsite: aš neįstengiu to padaryti. Jei čia bū- 
čiau atėjęs kaip pašalinis žiūrovas, kaip šaltas reporteris, 
kurio nejaudina tai, kas dedasi jo akivaizdoje, būčiau pa- 
matęs visas smulkmenas ir jums jas apsakęs. Bet buvo vi- 
siškai kitaip. Mane persekiojo viena vienintelė mintis, ma- 


338 


no akys ieškojo tik vieno veido, ir tai man trukdė stebėti, 
kas darosi aplinkui. | 

Vis dėlto šis tas išliko mano atmintyje. Atsimenu, kad 
rotonda, kaip sako pats pavadinimas, buvo didelė apskrita 
salė marmurinėmis plytelių grindimis, skliautinėmis lu- 
bomis ir baltomis sienomis. Langų ji neturėjo, ir šviesa į ją 
patekdavo iš viršaus. Salės gilumoje ant pakylos stovėjo 
nelyginant kokia katedra, o šalia - didelis kubo pavidalo 
akmuo. Aš tuoj supratau, kam buvo reikalingi šie daiktai. 

Palei sieną ėjo nelyginant koks akmeninis suolas. Jo pa- 
skirtį taip pat supratau be didelio vargo. 

Kai įžengiau į salę, joje jau buvo daug žmonių. Publi- 
kos priėjo įvairiausios, visokio amžiaus ir luomų. Žmonės 
stovėjo būreliais, atsainiai šnekučiavosi, kaip paprastai su- 
sirinkę į kokias nors iškilmes arba į pasilinksminimą ir 
belaukią pradžios. Į juos pažiūrėjus galėjai matyti, kad bū- 
simasis reginys nenuteikė jų šventiškai; atvirkščiai, spren- 
džiant iš šiurkščių pokštų ir skardaus juoko, kuris nuola- 
tos pratrūkdavo ir nusirisdavo per salę, galėjai spėti, kad 
jie laukia kažkokios pramogos. 

Bet čia dar buvo grupė Žmonių, ryškiai išsiskiriančių iš 
triukšmaujančios minios. Šie žmonės sėdėjo ant akmeninio 
suolo arba tupėjo netoli jo, kiti stovėjo įvairiausiomis pozomis 
atsirėmę į sieną. Juoda arba bronzinė jų oda, tankūs garba- 
noti plaukai, nedailūs raudoni batai, pigaus medvilninio au- 
dinio drabužiai, katalpų sultimis nudažyti ruda kaip cina- 
monas spalva, - visi šie būdingi bruožai juos skyrė nuo kitų 
salėje susirinkusių žmonių; tai buvo kito pasaulio būtybės. 

"Tačiau net nežiūrėdamas drabužių skirtumo arba odos 
spalvos, storų lūpų, plačių skruostų ir garbanotų plaukų, 
galėjai iš karto pasakyti, kad žmonės ant akmeninio suolo 
buvo visai kitos padėties negu tie, kurie vaikštinėjo po sa- 
lę. Pirmieji garsiai kalbėjosi ir linksmai juokėsi, o antrieji 
sėdėjo tylūs ir prislėgti. Pirmieji atrodė tarsi nugalėtojai, 
antrieji apimti nevilties liūdnai žiūrėjo į vieną tašką kaip 
belaisviai: Pirmieji buvo ponai, antrieji - vergai! Tai buvo 
Bezansonų plantacijos vergai. 

Visi tylėjo arba pakuždomis kalbėjosi. Daugelis atrodė 
išsigandę. Motinos sėdėjo švelniai spausdamos prie krūti- 
nių savo mažylius, jiems šnibždėjo malonius žodžius ir liū- 
liuodamos stengėsi numaldyti. Kartais, kai motinos širdį 
suspausdavo baimė, didelė ašara nuriedėdavo tamsiu jos 
skruostu. Tėvai į juos žiūrėjo skausmo kupinomis akimis, 
o rūsčiuose jų veiduose buvo sustingęs bejėgiškumas ir 
neviltis; jie žinojo, kad ne jų valioje pakeisti savo likimą, 
ne jų valioje atsispirti šiems beširdžiams niekšams, kad ir 
ką šie jiems darytų. 

Beje, ne visi atrodė nuliūdę ir išsigandę. Kai kurie iš 
jaunųjų vergų, vaikinai ir merginos, buvo su ryškių spalvų 
kostiumais ir parauktomis, klostėmis ar kaspinais papuoš- 
tomis suknelėmis. Matyt, jie nebijojo ateities ir atrodė net 
patenkinti: linksmai juokėsi, kalbėjosi tarp savęs, o kartais 
vieną kitą žodį pasakydavo ir kuriam nors iš baltųjų. Šei- 
mininko pasikeitimas jiems neatrodė toks jau baisus, paly- 
ginus su tuo elgesiu, kurį jie patyrė paskutiniuoju metu. 
Kai kurie iš jų laukė permainos net su didžia viltimi. Taip 

buvo nusiteikę jauni dabitos ir šviesiaodės Bezansonų plan- 
tacijos gražuolės. Gal jie liks šiame mieste, apie kurį tiek 
daug buvo girdėję; gal jų čia laukia šviesesnė ateitis. O jei 
ir ne šviesi, tai sunku patikėti, kad ji bus niūresnė negu 
nesena jų praeitis. 

Aš probėgšmais apžvelgiau visą būrį, bet tuoj pamačiau, 
kad Auroros ten nėra. Buvo sunku ją supainioti su kuriuo 
nors iš šių žmonių. Jos čia nebuvo. Maloningas dangau! 
Jis mane išgelbėjo nuo šio pažeminimo. Aurora turbūt kur 
nors netoli, ir ją atves, kai ateis jos eilė. 

Man galvoje negalėjo sutilpti, kad ji bus viešai išstatyta, 
kad ją 1š visų pusių varstys šiurkštūs ir užgaulūs minios 
žvilgsniai, o gal ir įžeidžiamos pastabos. Tačiau šios kan- 
čios dar laukė manęs. 

Aš nesirodžiau vergams: žinojau, kokie jie man buvo 
palankūs, ir numačiau, kokią sceną tai galėtų sukelti. Jie 
mane sutiktų sveikinimais 17 maldavimais, ir skardūs jų 
balsai atkreiptų į mane visų susirinkusiųjų dėmesį. 

Norėdamas to išvengti, užsiglaudžiau už būrio žmo- 
nių, kad jie mane nuo vergų užstotų, ir dažnai žvilgčioda- 
mas į duris laukiau d'Otvilio. Dabar jis man buvo vienin- 
telė ir paskutinė viltis. 

Aš nejučiom sekiau visus, kas įėjo ar išėjo iš salės. Aišku, 
čia buvo tik vyrai, bet labai įvairios išorės. Štai, pavyzdžiui, 
tipiškas vergų pirklys, ilgšis vaikinas šiurkštaus spekulianto 
veido, apsirengęs bet kaip, su plačia striuke, ant akių užsi- 
maukšlinęs plačiakraštę skrybėlę, sunkiais batais ir su žalia- 
minės odos vytiniu rankoje — savo amato emblema. 

Nuo jo ryškiai skyrėsi jauni, dailiai apsirengę kreolai iš- 
eiginiais kostiumais: vyšninės ar žydros spalvos švarkais 
auksinėmis sagomis, palei juosmenį surauktomis kelnėmis, 
priuneliniais batais, marškiniais su nėrinių krūtinėlėmis ir 
briliantiniais segtukais. 

"Ten buvo ir senesnių kreolų - plačiomis šviesiomis kel- 
nėmis, tokios pat spalvos nankiniais švarkais, su Manilos 
šiaudelių skrybėle arba panama ant baltų kaip sniegas, 
trumpai pakirptų plaukų. . 

Dar buvo amerikiečių pirklių juodos gelumbės frakais, 
Juodom blizgančio atlaso liemenėm ir tokio pat kaip fra- 
kas audinio kelnėmis, veršiuko odos batais ir be pirštinių. 

Buvo ir išsipusčiusių garlaivio stiuardų arba krautuvės 
pardavėjų — drobiniais švarkais, baltomis kaip sniegas kilti- 
nėmis kelnėmis ir geltonomis kastoro skrybėlėmis su ilgu 
pūku. Čia galėjai pamatyti storapilvį puošeivą bankininką; 
savimi patenkintą advokatą, ne tokį pasipūtusį ir orų kaip 
savo kontorojė, o spalvingai apsirengusį; upių kapitoną, ne- 
be tokį rūstų kaip laive; turtingą Misisipės slėnio plantato- 
rių; medvilnės valymo įmonės savininką. Visi šie tipai ir ki- 
tos ne tokios išraiškios figūros būriavosi rotondoje. 

"Tuo tarpu, kai aš stovėjau, stebeilydamasįs į veidus ir 
kostiumus, į salę įėjo augalotas kresnas raudonskruostis 
žmogus žaliu švarku. Vienoje rankoje jis laikė pluoštą po- 
pierių, kitoje - nedidelį dramblio kaulo plaktuką, rodantį 
jo amatą. 

Jį pamačiusi minia suūžė ir sujudo. Aš išgirdau žodžius: 
„Štai jis!“, „Jis atėjo!“, „Štai eina majoras!“ 

Čia esantiems nereikėjo aiškinti, kas toks tas žmogus. 
Naujojo Orleano gyventojai gerai pažinojo majorą B. - gar- 
sų aukciono vadovą. Jis buvo tokia pat Naujojo Orleano 
įžymybė kaip ir gražioji Šventojo Karolio bažnyčia. 

Netrukus apskritas, geraširdiškas majoro veidas pasiro- 
dė virš katedros, keletas jo plaktuko smūgių nutildė mi- 
nią, 1r varžytynės prasidėjo. 


**++ 

Scipioną pirmąjį pastatė ant akmens. Jį apspito būrys 
pirkėjų; jie jam čiupinėjo šonus, plekšnojo per šlaunis, tar- 
tum jis būtų buvęs nupenėtas jautis, žiodė burną, lyg ar- 
kliui žiūrėdami į dantis, ir siūlinėjo kainą kaip už jautį ar 
už arklį. 

Kitu metu būčiau gailėjęsis nelaimingojo negro, bet da- 
bar mano širdis buvo perpildyta, joje nebeliko vietos varg- 
šui Scipionui, ir aš nusigręžiau nuo to šlykštaus reginio. 


LX SKYRIUS 
Vergų rinka 


Aš vėl įsistebeilijau į duris įdėmiai apžiūrinėdamas kiek- 
vieną, įeinantį į salę, o d'Otvilis vis nesirodė. Žinoma, jis 
greit ateis. Sakė būsiąs lygiai dvyliktą, bet jau išmušė pir- 
mą, O jo vis nėra. 

"Tikriausiai greit pasirodys, nepavėluos. Ir iš tikrųjų man 
buvo per anksti nerimauti: sąraše Aurora stovėjo paskuti- 
nė. Dar buvo daug laiko. Aš visiškai pasiklioviau naujuoju 
savo draugu, nors ir mažai man pažįstamu, bet jau išban- 
dytu. Savo elgesiu praėjusią naktį jis nusipelnė visiško ma- 
no pasitikėjimo. Jis manęs neapgaus. Jo vėlavimas nepa- 
keitė geros mano nuomonės apie jį. Jį, matyt, sutrukdė 
pinigų paieškos, mat aš tikėjau, kad jis man atneš pinigų. 
Pats man apie tai buvo užsiminęs. Štai dėl ko užgaišo, bet 
dar suspės. Jis žino, kad jos vardas sąraše įrašytas paskuti- 
nis - nr. 65. 

Nors ir labai pasitikėjau d'Otviliu, vis dėlto buvau be 
galo susirūpinęs. Bet tai ir suprantama.' Nenuleidau nuo 
durų akių vildamasis, kad tuoj jį pamatysiu. 

Varžytynių vedėjas man už nugaros pratisu balsu karto- 
jo vis tuos pačius žodžius; retkarčiais juos nutraukdavo skar- 
dus plaktuko kaukštelėjimas. Aš žinojau, kad varžytynės jau 
pačiame įkarštyje, o dažni plaktuko smūgiai rodė, kad jos 
nesulaikomai stumiasi į priekį. Nors tuo tarpu tebuvo par- 
duota vos pustuzinis vergų, aš su nerimu galvojau, kad 5ą- 
rašas greitai artėja į galą ir greitai - deja, pernelyg greitai! - 
ateis ir jos eilė. Apie tai pagalvojus, širdis pašėlusiai blaškėsi 
krūtinėje. Kad tik d'Otvilis manęs neapgautų. 

Netoli stovėjo būrelis gražiai apsirengusių jaunuolių; 
visi jie, matyt, buvo kilę iš žymių kreolų šeimų. Jie links- 
mai plepėjo, ir aš aiškiai girdėjau jų pokalbį. 

Gal nė nebūčiau į juos atkreipęs dėmesio, jei vienas iš 
jų nebūtų paminėjęs man girdėtos Marinio pavardės. Apie 

tą pavardę man buvo likęs nemalonus atsiminimas. Sci- 
pionas kadaise pasakojo, kad kažkoks Marinis norėjęs pirkti 
Aurorą. Aš tuoj prisiminiau tą vardą. 

Dabar ėmiau klausytis. 

— "Tai jūs, Marini, nusprendėte ją pirkti? — klausinėjo 
vienas jo pašnekovas. 

- Taip, — atsakė jaunas dabita, apsirengęs pagal paskuti- 
nę madą ir net per daug išsipustęs. - Ta-aip, ta-aip, - traukė 
jis vangiai tęsdamas žodžius ir pasitaisęs alyvinės spalvos pirš- 
tines ėmė mojuoti lazdele. - Tikra tiesa... Manau ją pirkti... 

— O kiek už ją ketinate duoti? 

— Hm... Ne taip jau daug, mano mielas. . 

— Už mažai jūs jos negausite, — prieštaravo pirmasis. — 
Aš jau žinau gal penkis žmones, kurie stengsis ją įsigyti, 1T 
visi jie velniškai turtingi. 

— Kas jie tokie? — paklausė Marinis, tuojau netekdamas 
vangaus savo abejingumo. - Kas jie tokie, leiskite paklausti? 

— Kas jie tokie? Prašau! Gardetas — dantų gydytojas, jis 
tiesiog dėl jos eina iš proto. Paskui senasis markizas. Pas- 
kui plantatoriai Vilaras ir Lebonas iš Lafuršo, o dar jauna- 
sis Moras — vyno pirklys iš Dofino gatvės. O kas žino, kiek 
dar turtingų jankių medvilnės augintojų nori imti ją sau 
už ekonomę! Cha cha cha! 

— Aš galiu įvardinti dar vieną, - įsiterpė trečiasis pa- 
šnekovas. 

— Ką tokį? —- paklausė keletas balsų. — Gal save patį, Le 
Berai? Rodos, jums reikia siuvėjos siūti sagoms į jūsų marš- 

— Ne, ne save, — prieštaravo tas. - Aš neketinu pirkti 
siuvėjos už tokią beprotišką kainą. Ji verta ne mažiau kaip 
du tūkstančius dolerių, drauguži mano. Ne, ne! Aš rasiu 
pigesnę siuvėją. 

— Tai ką gi tokį? Sakykite! 

— Tvirtai įsitikinęs galiu įvardinti senąjį kremblį Gajarą. 

— Gajarą? Advokatą? 

— Kaip, Dominiką Gajarą? 

— Negali būti! — ginčijosi trečiasis. - Gajaras — griežtos 
moralės žmogus, santūrus, šykštus. 

— Cha cha cha! - nusijuokė Le Beras. - Ponai, aš ma- 
tau, kad jūs visiškai neįsivaizduojate Gajaro būdo. Aš jį pa- 
žįstu geriau už jus. Žinoma, jis šykštuolis, apskritai kal- 
bant, bet yra dalykų, kuriems jis negaili pinigų. Jis yra 
turėjęs bent dešimt meilužių. Be to, jūs žinote, kad jis vien- 
gungis ir jam reikalinga gera ekonomė arba tarnaitė. Taip, 
bičiuliai mano. Aš šį tą girdėjau apie tai. Galiu lažintis, kad 
tas šykštuolis pasiūlys aukštesnę kainą už kiekvieną iš jū- 
sų, net už patį Marinį! 

Marinis stovėjo kramtydamas lūpas. Bet jis tik jautė ap- 
maudą arba nusivylimą, o aš kenčiau mirštamas kančias. 
Neabejojau, apie ką jie šneka. 

— Ar bankrotas buvo paskelbtas pagal Gajaro ieškinį? — 
paklausė pirmasis pašnekovas. 

— Taip kalbama. 

— Bet juk jis buvo laikomas senu šeimos draugu, senojo 

- "Taigi, taigi, jo patarėju ir advokatu. Cha cha! - reikš- 
mingai nusijuokė kitas. 

— Vargšė Eženė! Dabar jau ji nebebus pirmoji gražuolė 
visoje apylinkėje. Ir jai nebeteks vaizduoti išrankią nuotaką. 

— O tai jums teikia paguodos, Le Berai, cha cha! 

— Pastaruoju metu Le Berui mažai bebuvo likę šansų, — 
įsiterpė trečiasis. - Girdėjau jos favoritu tapo jaunasis ang- 
zxlas, tas pats, kuris su ja išplaukė į krantą po sprogimo 
„Gražuolėje“. Bent taip man pasakojo žmonės. Ar tiesa, 
Le Berai? 

- Geriau padarytumėt paklausęs pačią Eženę Bezan- 
son, - atsikirto Le Beras sui1zęs, ir visi nusijuokė. 

- Tikrai paklausčiau, - kalbėjo toliau jo pašnekovas, — 
bet kad nežinau, kur Ją rasti. Kur ji dabar galėtų būti? Plan- 
tacijoje jos nėra. Aš ten buvau užsukęs, bet jos tarnai pasa- 
kė, kad prieš dvi dienas ji išvažiavusi. Nėra jos ir pas tetą. 
Kur ji galėtų būti, ponai? 

Aš nekantriai laukiau atsakymo į šį klausimą. Mat irgi 
nežinojau, kur galėtų būti Eženė, ir dar šiandien mėginau 
ją surasti, bet veltui. Buvo kalbama, kad ji atvažiavusi į mies- 
tą, bet niekas negalėjo pasakyti, kur ji apsistojo. Atsimi- 
niau, kad savo laiške ji minėjo Švenčiausiosios Jėzaus Šir- 
dies vienuolyną. Galbūt, galvojau, ji iš tikrųjų nuėjo į 
vienuolyną? Vargšė Eženė! 

— Iš tiesų, ponai, kurgi ji tada? —- paklausė kitas. 

— Labai keista! — nusistebėjo dar keli. — Kur ji galėtų 
būti? Le Berai, jūs tikriausiai žinote? 

— Nė nenutuokiu, ką veikia madmuazelė Bezanson, — 
atsakė jaunuolis, piktas ir nepatenkintas; matyt, jis tikrai 
apie ją nieko nežinojo, ir jį įžeidė pašnekovų pastabos. 

— Čia kažkokia paslaptis, - tarė vienas. — Aš labai nu- 
stebčiau, jei taip padarytų kas kitas, bet Eženės Bezanson 
poelgiais stebėtis netenka. 

Nėra ko sakyti, kad šis pokalbis mane labai sudomino. 
Kiekvienas žodis mane degino lyg karšta geležis, aš norė- 
jau pulti ir pasmaugti šituos plepius. Jie nė nenumanė, 
kad „jaunasis anglas“ stovėjo čia ir girdėjo jų pokalbį, ne- 
žinojo, kaip baisu jam buvo klausytis jų žodžių. 

Man širdį draskė ne jų samprotavimai apie Eženę, bet 
nekuklūs atsiliepimai apie Aurorą. Aš čia nekartosiu šiurkš- 
čių juokų apie ją, nešvankių užuominų, nepadorių spėlio- 
nių dėl jos nekaltybės. | 

Vienas pašnekovas, kažkoks Sevinjė, buvo ypač atgra- 
sus, ir aš kokius du kartus vos nepuoliau jo. Man buvo be 
galo sunku, bet šiaip taip vis dėlto pasisekė susivaldyti. 
Nežinau, ar ilgai būčiau ištvėręs šią kankynę, bet tuo tar- 
pu įvyko tai, dėl ko užmiršau tuos liežuvautojus ir bjau- 
rius jų plepalus: salėje pasirodė Aurora. | 

Jie vėl šnekėjo apie ją, apie jos skaistumą ir nepaprastą 
grožį. Jie ginčijosi, kam ji teksianti, ir tikino, kad vis tiek, 
kas būtų jos šeimininkas, jis ją padarys savo sugulove. Jie 
karščiavosi aptardami jos žavumą ir pradėjo lažintis, kuo 
baigsis varžytynės, tik staiga jų ginčą nutraukė žodžiai: 

— Žiūrėkite, žiūrėkite! Antai ji! 

Aš nejučiomis atsigręžiau. Tarpduryje stovėjo Aurora. 

LXI SKYRIUS 


Mano sužadėtinė 
parduodama iš varžytynių 


"Taip, Aurora pasirodė tos prakeiktos salės tarpduryje ir 
baikščiai sustojo ant slenksčio. 

Ji buvo ne viena. Šalia jos stovėjo jauna mulatė, taip pat 
vergė kaip ir Aurora ir taip pat atvesta parduoti. 

Su jomis įėjo dar vienas žmogus, tikriau sakant, jis jas 
įvedė į salę, nes ėjo pirma jų, — ir tiesiai pasuko į varžyty- 
nių vietą. "Tai buvo ne kas kitas kaip Larkinas, žiaurusis 
prižiūrėtojas. 

— Na, judinkitės! - šiurkščiai pasakė jis, atsigręžęs į jas. 
— Greičiau, merginos! Eikite paskui mane! 

Jos pakluso šiurkščiam jo balsui ir įėjusios į salę nusekė 
paskui jį prie pakylos. 

Aš stovėjau nuleidęs galvą ir užsismaukęs ant akių skry- 
bėlę. Aurora manęs nematė. Kai tik jos praėjo pro mane, 
aš atsigręžiau ir pažiūrėjau joms įkandin. Oi, kokia graži 
ta Aurora! Graži kaip visados! 

Ne aš vienas ja žavėjausi. Kvarteronės pasirodymas bu- 
vo sensacija. Triukšmas nurimo, tarsi kam nors ženklą da- 
vus. Garsios kalbos nutilo, ir kol ji ėjo per salę, visų akys 
buvo įsmeigtos į ją. Kas stovėjo toli, skubėjo prasibrauti 
arčiau norėdamas geriau ją matyti; kiti, duodami jai kelią, 
pagarbiai traukėsi į šalį lyg prieš karalienę. Ir taip elgėsi 
tie, kuriė niekada nebūtų parodę pagarbos kitai jos rasės 

moteriai, nors ir jaunai mulatei, ėjusiai su ja. O groži! Nie- 
kados tavo galia nepasireiškė taip stipriai kaip įėjus šiai 
nelaimingajai vergei. 

Aš girdėjau nustebimo šnibždesį, mačiau žavesio kupi- 
nus ir akiplėšiškus žvilgsnius, sekančius ir gaudančius kiek- 
vieną grakštaus jos stoto judesį, kai ji ėjo pro šalį. 

Visa tai draskė man širdį labiau negu pavydo kančios, 
kurias neseniai buvau patyręs. Mano varžovų šiurkštumas 
dešimteriopai didino mano sopulį. 

Aurora buvo labai kukliai apsirengusi. Ji nepasistengė 1š- 
sidabinti kaip daug tamsesnio gymio jos palydovė, kurios 
suknelę puošė daugybė rankinių ir kaspinų. Toks koketavi- 
mas būtų nesiderinęs su išdidžiu gražaus jos veido liūde- 
siu. Šviesaus muslino suknelė, pasiūta paprastai ir skoningai, 
su ilgu sijonu ir siauromis rankovėmis, kaip buvo nešiojama 
tuo metu, ryškino moteriškos jos figūros linijas. Madrasinė 
languota skarelė, surišta nelyginant turbanas — visų kvarte- 
ronių galvos apdangalas — atrodė lyg karūna ant aukštos 
kaktos. Raudoni, žali ir geltoni jos langeliai gražiai pabrėžė 
jos plaukų juodumą. Ji neturėjo jokių brangenybių, tik du 
auksinius žiedus ausyse, kurių blizgesys adiepė skaistų raus- 
vumną jos veide, o ant rankos piršto mūvėjo auksinį žiedelį — 
mūsų sužadėtuvių simbolį. Kaip gerai aš jį pažinojau! 

Aš pasislėpiau minioje ir skrybėlę užsismaukiau taip, 
kad nuo pakylos nebūtų matyti mano veido. Nenorėjau, 
kad ji mane pastebėtų, bet pats negalėjau atplėšti nuo jos 
akių. Tuo pat metu žvilgčiojau į salės duris. D'Otvilis vis 
nesirodė, ir aš ėmiau labai nerimauti. 

„Aurorą pastatė prie pakylos. Pro žmonių galvas aš ma- 
čiau kraštelį jos turbano, o jei pasistiebdavau, tai ir veidą; 
laimė, ji stovėjo pusiau nusisukusi nuo manęs. Ak, kaip 
man spaudė širdį, kai aš stengiausi suprasti jos išraišką, 
kai stengiausi įskaityti jos mintis! 

Ji atrodė liūdna ir išsigandusi, ir tai buvo visiškai su- 
prantama. Bet aš norėjau jos veide pamatyti kitą išraišką — 
nekantrų lūkestį, kai baimė kaitaliojasi su viltimi. 

„Jos akys klaidžiojo minioje. Ji žiūrėjo į aplinkinius vei- 
dus. Kažko ieškojo. Ar ne manęs? 

Kai pažvelgė į mano pusę, aš nuleidau galvą. Nedrįsau 
sutikti jos žvilgsnio. Bijojau, kad nesusilaikysiu ir ją pa- 
šauksiu. Mylimoji Aurora! 

Aš vėl pažiūrėjau į ją. Jos akys vis kažko tebeieškojo. Ak, 
žinoma, manęs! Bet aš pasislėpiau minioje, ir jos žvilgsnis 
neužkliudė manęs. 

Paskui aš vėl pasižiūrėjau į ją. Jos veidas apsiniaukė. 
Akys tartum patamsėjo - jose atsispindėjo nusivylimas. 

„Nenusimink, Aurora! — sušnabždėjau sau vienas. - Pa- 
žvelk dar kartą čionai, mylimoji! Dabar aš sutiksiu tavo 
žvilgsnį. Mano akys kalbėsis su tavosiomis. Aš atsiliepsiu į 
tavo šauksmą“. 

Ji žiūri... Ji mane pažino! Džiaugsmas sušvito jos akyse. 
Lūpų kampučuose pasirodė šypsena. Akys nebeklaidžiojo — 
žiūrėjo į manąsias... O ištikimoji širdie! Ji manęs ieškojo! 

Taip, mūsų akys pagaliau susitiko ir suliepsnojo karšta 
meile. Valandėlę netekau savitvardos, negalėjau atplėšti 
akių nuo jos ir visas degiau iš laimės. Ir ji - taip pat. Tuo aš 

neabejojau. Pajutau, kaip tarp mūsų nusidriekė meilės spin- 
dulys, 17 iškart užmiršau, kur esu. 

Minios šurmuliavimas ir bruzdesys privertė mane atsi- 
peikėti. Aplinkiniai pastebėjo įdėmų jos žvilgsnį, ir dauge- 
lis, mokėję skaityti tokius žvilgsnius, suprato jo reikšmę. 
Jie ėmė gręžiotis atgal, ieškoti, kas buvo tas jos išrinktasis. 
Aš laiku pastebėjau tuos judesius 17 nusisukau. 

Vis tebežiūrėjau į duris ir laukiau d'Otvilio. Kodėl jo vis 
nėra? Mano nerimas didėjo kas akimirką. 

"Tiesa, užtruks dar valanda, o gal ir dvi, kol prieis jos 
eilė... Bet kas čia?.. 

Staiga įsigalėjo tyla - matyt, minią kažkas sudomino... 
Aš pažvelgiau į pakylą norėdamas sužinoti, kas atsitiko. 
Kažkoks tamsiaveidis žmogus užkopė laipteliais ir ėmė 
šnibždėtis su varžytynių vedėju. 

Jie kalbėjosi labai neilgai. Atrodė, kad žmogus kažko 
paprašė ir gavęs sutikimą pasitraukė į savo vietą minioje. 

Praėjo trumpa valandėlė, ir kaip aš nustebau ir išsigan- 
dau pamatęs, kad prižiūrėtojas paėmė Aurorą už rankos ir 
jai padėjo užlipti ant akmens. Viskas buvo aišku: bus par- 
duodama ji. š 

Dabar negaliu prisiminti, ką dariau pirmomis akimir- 
komis. | 

Kaip beprotis šokau prie durų ir iškišau galvą laukan. 
Dairiausi į dešinę ir į kairę žiūrėdamas į praeivius. D'Otvi- 
lio nebuvo. 

Puoliau atgal braudamasis pro minią, apstojusią pakylą. 


352 


Varžytynės jau buvo prasidėjusios. Aš negirdėjau, kiek 
buvo pasiūlyta iš pradžių, bet kai priėjau, prie ausies man 
suskambėjo baisūs žodžiai: 

— "Tūkstantis dolerių už kvarteronę! Tūkstantis dolerių! 

„O dangau! D'Otvilis mane apgavo! Ji žuvusi! Žuvusi!“ 

Visai nusiminęs, aš norėjau nutraukti varžytynes. No- 
rėjau garsiai paskelbti, kad jos neteisėtos, nes buvo sulau- 
žyta eilės tvarka, nurodyta skelbime. Net čia aš mačiau pas- 
kutinę viltį. Tai buvo šiaudelis, už kurio griebiasi 
skęstantysis, bet aš ryžausi pamėginti. 

Iš mano lūpų vos neišsprūdo protesto šūksnis, bet tuo 
tarpu pajutau, kad kažkas mane tempia už rankovės, ir at- 
sigręžiau. "Tai buvo d'Otvilis. Garbė Dievui, tai buvo d'Otvilis! 

Vos susilaikiau nesušukęs iš džiaugsmo. Jo žvilgsnis man 
sakė, kad jis atnešė pinigus. 

— Dar ne vėlu, bet negalima gaišti nė akimirkos, — su- 
šnibždėjo jis, brukdamas man į ranką piniginę. - Čia trys 
tūkstančiai dolerių, jų turi užtekti. Tai viskas, ką man pavy- 
ko gauti. Aš negaliu likti su jumis. Čia yra žmonių, su ku- 
riais nenoriu susitikti. Pasimatysime po varžytynių. Adieu! 

Aš vos suspėjau jam padėkoti. Nemačiau nė kaip jis iš- 
ėjo: mano akys Žiūrėjo kitur. 

— Tūkstantis penki šimtai dolerių už kvarteronę, pui- 
kią ekonomę ir siuvėją! Tūkstantis penki šimtai dolerių! 

— Du tūkstančiai! — surikau kimiu nuo jaudulio balsu. 

"Toks didelis priedas atkreipė į mane visų dėmesį. Žmo- 
nės reikšmingai į vienas kitą žvilgčiojo, šaipėsi ir laidė ma- 
no adresu kandžias pastabas. 

Aš jų nemačiau, tiesą sakant, visai jų nepaisiau. Mačiau 
tik Aurorą, stovinčią ant akmens kaip statulą ant pjedestalo, 
liūdesio ir grožio įsikūnijimą. Kuo greičiau ją išvesiu 1š čia, 
tuo bus geriau. Todėl ir pasiūliau iškart tokią didelę sumą. 

— Du tūkstančiai dolerių! Du tūkstančiai! Du tūkstan- 
čiai šimtas? Kas daugiau? Du tūkstančius du šimtus? Du 
tūkstančiai du šimtai! 

— Du tūkstančiai penki šimtai! — vėl riktelėjau kaip ga- 
lėdamas garsiau. 

— Du tūkstančiai penki šimtai dolerių! - pakartojo var- 
žytynių vedėjas, monotoniškai tęsdamas žodžius. - Du 
tūkstančiai penki šimtai! Kas daugiau? Šeši šimtai, sere? 
Gerai, dėkoju. Du tūkstančiai šeši šimtai dolerių už kvar- 
teronę! Du tūkstančiai šeši šimtai! 

„O Dieve! Jie gali duoti daugiau negu tris tūkstančius, 
1r tada...“ 

- Du tūkstančiai septyni šimtai! - riktelėjo dabita Marinis. 

— Du tūkstančiai aštuoni šimtai! - atsiliepė senasis mar- 
kizas. 

- Du tūkstančiai aštuoni šimtai penkiasdešimt! — pri- 
dėjo jaunas pirklys Moras. 

— Devyni šimtai! - pridėjo tamsiaveidis žmogus, kuris 
neseniai šnibždėjosi su varžytynių vedėju. 

— Du tūkstančiai devyni šimtai! Du ir devyni šimtai! 

— Trys tūkstančiai! - 1iktelėjau aš nusiminęs slopiu balsu. 

"Tai buvo daugiausia, ką galėjau pasiūlyti. 

Aš laukiau, kas bus toliau, kaip kad nuteistasis mirti 
laukia, kada jam ant, kaklo nukris kirvis arba kai budelis 

išspirs suolą jam iš po kojų. Mano širdis nebūtų ilgiau iš- 
tvėrusi tokios nežinios. Bet ilgai laukti nereikėjo. 

— "Trys tūkstančiai šimtas dolerių! Trys tūkstančiai šimtas! 

Aš pažiūrėjau į Aurorą. Mano žvilgsnyje atsispindėjo be- 
galinis nusiminimas, ir apsigręžęs nusvirduliavau per salę. 

Bet dar nespėjęs prieiti ligi durų išgirdau, kaip mono- 
toniškas varžytynių vedėjo balsas, vis taip pat tęsdamas žo- 
džius, nuskambėjo: 

— Trys tūkstančiai penki šimtai už kvarteronę! 

Aš sustojau ir ėmiau klausytis. Matyt, varžytynės artėjo 
į galą. 

— Trys tūkstančiai penki šimtai — viens! "Irys tūkstan- 
čiai penki šimtai —- du! Trys tūkstančiai penki šimtai - trys! 

„Garsiai trinktelėjo plaktukas. Jis nuskambėjo vienkart 
su žodžiu „parduota“, kuris mirštamu skausmu atsiliepė 
mano širdyje. 

Salėje kilo triukšmas ir bruzdesys; susijaudinę piktai šū- 
kavo nusivylę pirkėjai. Kas buvo tas laimingasis nugalėtojas? 

Aš pažvelgiau per minios galvas. Aukštasis tamnsiavei- 
dis žmogus kalbėjosi su varžytynių vedėju. Aurora stovėjo 
šalia jo. 

Dabar atsiminiau, kad buvau jį matęs garlaivyje: tai bu- 
vo tas pats agentas, apie kurį kalbėjo d'Otvilis. Jaunasis 
kreolas numatė, kuo visa tai baigsis. Jo buvo tiesa. Tiesą 
sakė ir Le Beras. 

Gajaras paveržė ją 1š visų kitų pretendentų! 

LXII SKYRIUS 
Samdytas ekipažas 


Kurį laiką stovėjau kaip apdujęs, tuščia galva, nežino- 
damas, ką daryti. Įstatymas, visuotinai pripažintas įstaty- 
mas, man atėmė tą, kurią aš mylėjau ir kuri mane mylėjo. 
Ją negailestingai atplėšė nuo manęs, pagrobė mano aki- 
vaizdoje, ir aš gal jau niekad jos nebepamatysiu. "Taip, la- 
bai gali būti, kad aš nebepamatysiu Auroros! Ji man žuvu- 
si, labiau žuvusi negu kad būtų kito sužadėtinė. Tada galėtų 
bent laisvai mąstyti ir elgtis. Tada aš turėčiau vilties sutikti 
ją, pamatyti bent iš tolo, mintimis jai nusilenkti savo širdy- 
je, pasiguosti, kad ji mane dar tebemyli. Tebūnie ji kieno 
nors kito sužadėtinė, net žmona, vis tiek man būtų leng- 
viau iškentėti. Bet dabar ji taps kažkieno ne žmona, o ver- 
gė, jis ją prievarta padarys savo sugulove. Ir bus jos ponas. 
O! Man širdis plyšo taip pagalvojus. 

Tai ką daryti? Kaip man pasielgti? Nusilenkti likimui? 
Išsižadėti bet kokių mėginimų jai padėti... ją išgelbėti? 

Ne, dar ne viskas prarasta! Nors ir kokia niūri būtų mū- 
sų ateitis, vis dar lieka kad ir silpnutė vilties kibirkštėlė, 
šita kibirkštėlė teikė man stiprybės, teikė naujų jėgų toles- 
nei kovai. 

Aš dar neturėjau apgalvoto plano, bet užtat buvo aiš- 
kus tikslas: išvaduoti Aurorą ir susijungti su ja nepaisant 
jokių pavojų. Aš jau nebesitikėjau jos išpirkti. Žinojau, kad 
jos šeimininku tapo Gajaras, ir supratau, kad dabar išpirkti 

jos nebeįmanoma. Už ją jis sumokėjo labai didelę kainą ir 
už jokius pinigus neparduos. O juk tam nebūtų užtekę 
viso mano turto. Išpirkti jos nebesvajojau žinodamas, kad 
tai tuščios pastangos. 

Dabar mano galvoje brendo naujas sprendimas, atgai- 
vinęs beužgęstančią vilų. Aš pasakiau - brendo! Ne, tuo 
metu, kai nutilo varžytynių vedėjas, ištaręs paskutiniuo- 
sius žodžius, šis sprendimas jau buvo subrendęs. Kai nu- 
skambėjo plaktuko smūgis, aš jau buvau jį sugalvojęs. Tiks- 
las buvo aiškus, beliko tik apmesti veiksmų planą: Ryžausi 
sulaužyti įstatymą ir tapti vagimi arba plėšiku - kuo liki- 
inas užsigeis mane padaryti. Ryžausi pagrobti sužadėtinę. 

Man grėsė gėda, nelaisvė, net mirtis. Bet pavojus ne- 
baidė manęs, ir aš negalvojau apie pavojų. Burtas buvo 
mestas, sprendimas priimtas. 

Priėmiau jį ilgai nesvarstęs. Ypač kad ir anksčiau jis man 
ateidavo į galvą, o dabar supratau, kad nėra kito būdo 1š- 
vaduoti Aurorą. "Tai buvo vienintelė išeitis, kitaip man bū- 
tų tekę užleisti be kovos tą, kurią mylėjau užvis labiausiai 
pasaulyje. O aš niekam nenorėjau jos užleisti. Gėda, net 
pati mirtis mažiau mane gąsdino negu išsiskyrimas su ja. 

"Tuo tarpu dar neturėjau jokio plano. Apie jį bus galima 
pagalvoti vėliau, bet imtis darbo reikia tučtuojau. Vargšė 
mano širdis plyšo iš skausmo pagalvojus, kad Aurora bent 
vieną naktį praleis po to niekšo stogu. 

Kad ir kur ji atsidurtų šiąnak, aš tvirtai pasiryžau būti 
netoli jos. Tegu mus skiria sienos, bet Aurora turi žinoti, 
kad aš esu čia, netoli. Šis sprendimas kol kas atstojo planą. 


357 


Paėjęs į šalį, išsiėmiau užrašų knygutę ir skubiai pa- 
rašiau: 

„Lauk manęs šiandien vakare. Edvardas“. | 

Man nebuvo kada daugiau rašyti: kas akimirką ji galėjo 
būti išvesta. Išplėšęs lapelį, jį sulanksčiau ir atsistojau prie 
durų iš rotondos. 

Prie jų netrukus privažiavo samdytas ekipažas ir susto- 
jo. Supratęs, kam jis skirtas, aš kuo greičiausiai artimiau- 
sioje stovėjimo vietoje nusisamdžiau antrą ir, parskubėjau 
atgal. Sugrįžau kaip tik laiku. Kai įėjau į salę, Aurora jau 
buvo vedama nuo pakylos. 

Įsimaišęs į minią, atsistojau.tokioje vietoje, kur Aurora 
turėjo eiti pro pat mane. Kai ji atsidūrė ties manimi, mūsų 
rankos susitiko, ir aš jai įbrukau raštelį. Nespėjau šnabžte- 
lėti nė žodžio, net švelniai paspausti rankos — ją greitai nu- 
vedė per minią, ir karietos durelės užsitrenkė. 

Aurorą lydėjo jaunoji mulatė ir dar viena belaisvė. Jos 
visos susėdo į karietą. Vergų pirklys užlipo pas vežiką ant 
pasostės, ir ekipažas nudardėjo gatvės grindiniu. 

Aš linktelėjau savajam, ir jis, mostelėjęs botagu, nusekė 


paskui juos. 

LXIII SKYRIUS 
Į Brindžersą 


Naujojo Orleano vežikai yra gana nuovokūs, ir vienas 
sidabrinis viršaus jiems skamba viliojamai ir įtikinamai. 
Jiems tenka matyti įvairiausių romantiškų nuotykių ir sau- 
goti daugelį meilės paslapčių. Už šimto jardų pirma mūsų 
riedėjo ekipažas, veždamas Aurorą, čia pasukdamas už 
kampo, čia aplenkdamas vežimus su medvilnės ryšuliais 
ar statinėmis cukraus, bet mano vežikas akylai jį stebėjo, ir 
man niekuo nereikėjo rūpintis. 

Jis nuvažiavo Šartro gatve ir netrukus įsuko į vieną skers- 
gatvį, einantį nuo jos stačiu kampu į upės krantinę. Iš pra- 
džių pamaniau, kad ekipažas važiuoja į prieplauką, bet pa- 
siekęs gatvės kampą išvydau, kad jis sustojo gatvės vidury. 
Mano vežikas, su kuriuo dėl visko buvau susitaręs iš anks- 
to, truktelėjo arklius ir sustojo už kampo, laukdamas to- 
lesnių mano nurodymų. 

Ekipažas, paskui kurį sekėme, sustojo prie kažkokio na- 
mo; pažvelgęs pro kampą, pamačiau, kaip keletas žmonių 
perėjo šaligatvį ir dingo priebutyje. Be abejonės, visi važia- 
vusieji, tarp jų ir Aurora, įėjo į tą namą. 

Paskui iš namo išėjo žmogus ir sumokėjęs vežikui su- 
grįžo atgal. Vežikas timptelėjo vadžias, užsimojo botagu, 
ekipažas apsisuko ir nuvažiavo į Šartro gatvę. Kai jis važia- 
vo pro mane, aš pažvelgiau į vidų: ten nieko nebuvo. Vadi- 
nasi, Aurora įėjo į namus kartu su visais. 

Dabar žinojau, kur ji atvežta. Ant namo kampo per- 
skaičiau: „Bjenvilio gatvė“. Name, prie kurio stovėjo eki- 
pažas, buvo Dominiko Gajaro butas. 

Keletą minučių sėdėjau karietoje galvodamas, ką daryti 
toliau. Ar ji čia visada gyvens? Ar atvežta tik laikinai, o 
paskui vėl bus išsiųsta į plantaciją? 0 

Vidinis balsas man sakė, kad ji neliks Bjenvilio gatvėje, 
o bus išgabenta į seną niūrų namą Brindžerse. Nežinau, 
kodėl taip maniau. Gal todėl, kad šito norėjau. 

Nusprendžiau būtinai ją saugoti čia, kad ji niekur ne- 
dingtų be mano žinios. Kad ir kur būtų siunčiama, nu- 
sprendžiau sekti paskui ją. | 

Laimė, aš galėjau leistis į kelionę. Mano kišenėje buvo 
trys tūkstančiai dolerių, gautų iš d'Otvilio. Su tokiais pini- 
gais galėjai važiuoti nors į pasaulio kraštą. 

Gailėjausi, kad su manimi nebuvo jaunojo kreolo. Pasi- 
gedau jo patarimų ir jo draugijos. Kaip dabar jį rasti? Jis 
nepasakė, kur pasimatysime, tik pažadėjo susitikti su ma- 
nim po varžytynių. Išeidamas iš rotondos jo nemačiau. "Tik- 
riausiai jis norėjo pas mane ateiti ten, o gal į viešbutį? Bet 
dabar negalėjau pasitraukti iš savo vietos ir jo ieškoti. 

Vis svarsčiau, kaip man susižinoti su d'Otviliu. Bet staiga 
dingtelėjo mintis, kad mano vežikas galėtų pasaugoti namus, 
kol ieškosiu kreolo. Reikia tik sumokėti, ir jis mielai sutiks. 

Aš jam jau pradėjau aiškinti savo sumanymą, bet tuo 
tarpu išgirdau ratų bildesį. Atsigręžęs pamačiau, kad į Bjen- 
vilio gatvę suka senamadiška karieta, traukiama poros mu- 
lų. Ant vežiko pasostės sėdėjo negras. 

Naujajame Orleane tai buvo įprastas reiškinys; tokias 
karietas, traukiamas arklių arba mulų, galėjai matyti Čio- 
nykštėse gatvėse kas valandą. Bet šiuos mulus ir šį negrą 
aš kaipmat pažinau. 

Taip, aš pažinau šį kinkinį. Dažnai jį sutikdavau va- 
žinėjantį netoli Brindžerso. Jis priklausė Dominikui Ga- 
jarui! 

"Tuo greit įsitikinau pamatęs, kad jis sustojo prie jo na- 
mų. "Tuoj pat atsižadėjęs minties ieškoti d'Otvilio, atsišlie- 
jau savo karietos kampe, norėdamas pro langą stebėti, kas 
dedasi gatvėje. 

Matyt, šiuo senu griozdu kažkas turėjo išvažiuoti. Na- 
mo ir karietos durys liko atdaros, o tarnas šnekučiavosi su 
vežiku. Iš negro judesių buvo matyti, kad netrukus jis ke- 
tina leistis į kelionę. 

Vėl pasirodė tarnas, apsikrovęs įvairiausiais daiktais, 
17 ėmė juos dėlioti ant karietos stogo; paskui jį išėjo vy- 
ras — tai buvo vergų pirklys — ir užsikraustė ant pasostės, 
netrukus pasirodė dar vienas vyras, bet jis taip greit per- 
bėgo šaligatvį ir dingo karietoje, kad nespėjau jo pamaty- 
ti; bet numaniau, kas jis toks. Paskui iš namo išėjo dvi 
moterys: senyva mulatė ir mergina; nors ji rūpestingai 
buvo susupta į apsiaustą, aš pažinau Aurorą. Mulatė pa- 
sodino Aurorą į karietą, o paskui ir pati atsisėdo šalia jos. 
Tą akimirką gatvėje pasirodė raitelis: jis prijojo artyn ir 
sustojo šalia karietos. Pasikalbėjęs su kažkuo jos viduje, 
jis vėl paragino arklį ir nulėkė į priekį. Šis raitelis buvo 
prižiūrėtojas Larkinas. 

Durelės užsitrenkė, pliaukštelėjo botagas, karieta trink- 
sėdama nuriedėjo gatve ir netrukus pasuko į dešinę, į pa- 
krantės kelią. 

Mano vežikas, gavęs įsakymą, sušėrė arkliams ir leidosi 
iš paskos, atsilikęs per tam tikrą nuotolį. | 

Mes pervažiavome ilgą Čupitulo gatvę, palikome už sa- 
vęs Marinio priemiestį ir jau buvome pasiekę pusiaukelį 
ligi Lafajeto miestelio, bet tuo tarpu pagalvojau: kurgi aš 
važiuoju? Ligi tol tik stengiausi neišleisti iš akių Gajaro 
karietos. Dabar savęs paklausiau: ko aš važiuoju paskui jį? 
Ar tik nemanau jo vytis ligi pat namų, trisdešimt mylių 
nuo miesto? 

Jei net ir būčiau taip nusprendęs, dar nežinia, ką būtų 
pasakęs mano vežikas, ir ar būtų ištvėręs tokią ilgą kelionę 
jo dvasna kuinas. 

Kam aš juos vejuosi? Ar noriu užpulti ant kelio ir atimti 
Aurorą? Bet juk jie trys vyrai ir veikiausiai gerai ginkluoti, 
O aš vienas! 

Kol supratau, koks beprasmiškas šis vijimasis, jau bu- 
vau spėjęs nuvažiuoti keletą mylių. Dabar liepiau vežikui 
sustoti. Kurį laiką sėdėjau savo ekipaže, žiūrėdamas pro 
langą į nutolstančią karietą, kol ji už posūkio visai dingo 
man iš akių. 

„O vis dėlto, - tariau sau vienas, — gerai padariau, kad 
sekiau paskui juos. Bent jau žinosiu, kur jie ją nuvežė“. 

— O dabar - atgal, į „Šventojo Liudviko“ viešbutį! 

Pastaruosius žodžius pasakiau vežikui, ir šis apgręžęs 


arklį leidosi atgal. 

Aš jam pažadėjau gerai užmokėti, jei paskubės, ir ne- 
trukus mano karietos ratai jau bildėjo Šventojo Liudviko 
gatve. 

Atsiskaitęs su vežiku, įėjau į viešbuų. Kaip apsidžiau- 
giau ten radęs d'Otvilį, belaukiantį manęs. Nepraėjus nė 
kelioms minutėms, jis jau žinojo mano sumanymą pagrobti 
Aurorą. 

Ištikimas ir atsidavęs draugas! Jis pritarė šiam mano 
žygiui 1r pasiūlė savo pagalbą. 

Veltui įrodinėjau, kokie pavojai jam gresia dėl šitokio 
Žygio. Su nesuprantamu, mane labai nustebinusiu įkarš- 
čiu jis spyrėsi mane lydėsiąs ir dalinsiąsis su manimi visais 
pavojais. 

Jį atkalbinėdamas gal turėjau parodyti daugiau kietu- 
mo, bet man buvo labai reikalinga jo pagalba. 

Žodžiais negaliu apsakyti, kiek man tvirtybės teikė šis 
jaunas, bet drąsus kreolas. Prieš savo paties norą jį įtikinė- 
jau mesti šį sumanymą. "Tačiau širdyje troškau, kad jis vyktų 
su manimi, ir buvau laimingas, kai pagaliau jis pasiekė savo. 

"Tą vakarą neplaukė nė vienas garlaivis, bet mums pa- 
vyko rasti išeitį iš šios padėties. Mes gavome jojamuosius 
arklius, geriausius, kokius tik buvo galima nusisamdyti, ir, 
saulei leidžiantis palikę Naujojo Orleano priemiesčius, jau 
lėkėme keliu, einančiu į Brindžersą. 

LXIV SKYRIUS 
Du niekšai 


Mes greitai varėmės pirmyn. Kelias neturėjo jokių įkal- 
nių, kurios būtų galėjusios mums trukdyti. Jojome pakran- 
tės vieškeliu, kuris nuo pat Naujojo Orleano vingiavo upės 
pakraščiu pro plantacijas ir kaimus, per keletą šimtų jardų 
išsimėčiusius vienas nuo kito. Tas kelias buvo lygus kaip 
bėgimo takelis; arklių kanopos švelniai žengė storu sumin- 
tu dulkių sluoksniu, ir mes jojome be jokių kliūčių. Mūsų 
arkliai - Teksaso prerijų mustangai —- bėgo lengva ristele 
kaip ir visi arkliai pietvakarių valstijose. Tai buvo puikūs 
ristūnai, ir ligi nakties sukorėme didesnę pusę kelio. 

Visą tą laiką beveik nesikalbėjome. Aš tylėjau svarstyda- 
mas tolesnį savo planą; jaunasis mano palydovas, matyt, 
irgi buvo paskendęs mintyse. 

Pradėjus temti, prijojome arčiau prie vienas kito, ir aš 
papasakojau savo sugalvotą planą. 

Beje, koks ten tas planas! Aš tiesiog norėjau įsibrauti į 
Gajaro plantaciją, nepastebimai įsmukti į namą ir per kurį 
nors tarną perduoti Aurorai raštelį. Jei man tai pavyks, pa- 
sistengsiu išsiaiškinti, kurioje namo dalyje ji turi praleisti 
naktį, ir kai visi sumigs, įlįsiu į jos kambarį, pasiūlysiu jai 
bėgti ir šiokiu ar tokiu keliu ją išvesiu. 

Kad tik pasprukus iš namo! Aš mažai tegalvojau, kas 
bus paskui. Toliau man viskas atrodė paprasta. Arkliai mus 
nuneš į miestą. Ten galėsime pasislėpti, kol kuris nors gar- 

laivis mus išveš iš šitos šalies. Toks buvo mano planas, ir jį 
išdėstęs laukiau, kaip į tai pažiūrės d'Otvilis. 

Keletą minučių pagalvojęs, jis pasakė, kad pritaria. Kaip 
ir aš, jis nieko protingiau negalėjo sugalvoti. Visų pirma 
žūtbūt reikėjo išplėšti Aurorą iš Gajaro nagų. 

Dabar mums beliko aptarti smulkmenas. Mes stengė- 
mės numatyti kiekvieną kliūų, galinčią mums sutrukdyti. 

Abu manėme, kad užvis sunkiausia bus susižinoti su 
Aurora. Ar mums tai pavyks? Reikia tikėtis, kad ji nebus 
užrakinta. Nors ir koks įtarus, Gajaras vargu ją laikys už- 
daręs ar pastatęs prie jos sargybą. Dabar ši brangenybė, 
kurios jis taip ilgai ir atkakliai siekė, atsidūrė visiškoje jo 
valdžioje, ir kiekvienas, kas pamėgins išplėšti iš jo belais- 
vę, sulaužys įstatymą ir rizikuos užsitraukti sunkią baus- 
mę. Gal jis ir numano, kad tarp manęs ir Auroros esama 
kažkokio ryšio, bet jis neįsivaizduoja, kaip karštai ją myliu, 
nežino, kad dėl jos aš galiu atiduoti. viską, net gyvybę. 

Ką ten jis! Spręsdamas pagal save, pagal niekšišką savo 
prigimtį, Gajaras galėjo pagalvoti, kad mane, kaip ir jį, su- 
žavėjo tik kvarteronės grožis ir kad tokius didelius pinigus — 
tris tūkstančius dolerių — buvau pasiryžęs sumokėti vien tik 
norėdamas ją įsigyti. Bet tai, kad nedaviau daugiau, - o jo 
agentas, žinoma, viską jam išpasakojo, - jį įtikino, kad ma- 
no meilė turi ribas ir kad tuo viskas ir baigėsi. Daugiau jis 
manęs nebelaikė savo varžovu. Dominikas Gajaras net ne- 
nutuokia, kad esama tokios meilės kaip mano, ir negali įsi- 
vaizduoti, ką aš galiu iš šios meilės padaryti. Romantiškas 
mano žygis jam būtų atrodęs tiesiog neįtikėtinas. Todėl (taip 

sampirotavome mudu su d'Otviliu) vargu ar jis laikys Auro- 
rą užrakintą ar pastatęs prie jos.sargybą. 

Bet jei ji net ir laisva, kaip jai duoti žinią? "Tai padaryti 
be galo sunku. 

Visas viltis dėjau į lapelį popieriaus su žodžiais: „Lauk 
manęs šiandien vakare“. Žinoma, Aurora neis gulti. Taip 
man sakė širdis, ir tai man teikė drąsos ir pasitikėjimo. Šią- 
nakt pasistengsiu ją išsivesti. Aš negalėjau nė pagalvoti, 
kad ji bent vieną naktį praleistų po tirono stogu. 

Atrodė, kad naktis mums turėjo būti palanki. Vos nusi- 
leido saulė, dangus tuoj apsitraukė nelyginant švinine 
skraiste. "Trumpa prieblanda greitai baigėsi, ir visas dan- 
gaus skliautas taip patamsėjo, kad mes negalėjome įžiūrė- 
ti net miško viršūnių. Nebuvo matyti nė vienos žvaigždės: 
žemi, juodi debesys jas dengė nuo mūsų akių. Net gelsvą 
vandenį buvo sunku atskirti nuo upės krantų, ir tik dul- 
kėtas kelias vos ne vos baltavo priešakyje. 

Miške arba tarp tamsių laukų niekad nebūtume suradę 
kelio, nes viską aplinkui dengė juodos sutemos. 

Mums grėsė pavojus tokioje tamsoje paklysti, bet aš nie- 
ko nebijojau. Buvau įsitikinęs, kad mane veda pati meilės 
žvaigždė. 

"Tamsa mums padėjo. Po globiančia jos skraiste mes ga- 
lėjome vogčiomis prisėlinti prie namų, o mėnesienoje mus 
būtų pastebėję. 

Oro pasikeitimą aš laikiau ne blogu ženklu, o sėkmės laidu. 

Iš visa ko buvo justi artėjanti audra. Bet ir kam mums 
geras oras? Hepratrūksta liūtis, tedunda audra, tešėlsta vie- 
sulas - tebūnie, kas tik nori, tik ne šviesi naktis! 


366 


Kai pasiekėme Bezansonų plantaciją, buvo nelabai vė- 
lus metas, pusiaunaktis dar nebuvo atėjęs. Mes lėkėme kaip 
be dvasios, kad tik suspėtume, kol Gajaro namuose dar ne 
visi sugulė. Tikėjomės, kad kaip nors per vergus Aurorai 
pranešime, jog esame atvykę. Vieną iš jų aš pažinojau. Dar 
gyvendamas Brindžerse, jam buvau padaręs nedidelę pa- 
slaugą. Jis taip manimi pasitikėjo, kad jį galėjau papirkti. 
Jis mums padės, kad tik pavyktų jį surasti. 

Bezansonų plantacijoje viešpatavo ramybė. Didysis na- 
mas atrodė ištuštėjęs. Niekur nebuvo matyti šviesos; tiktai 
toli prižiūrėtojo lange spindėjo mažutis žiburėlis. Negrų kai- 
melis tylėjo, tamsoje nebuvo girdėti žmonių klegesio kaip 
paprastai tokiu vakaro metu. Tie, kurių balsai dar taip nese- 
niai skambėjo prie šių trobelių, dabar buvo toli. Jų namai 
ištuštėjo. Dainos, pokštai, linksmas juokas nuščiuvo,; tiktai 
staugė be šeimininkų likę šunys, trikdydami nakties tylą. 

Netardami vienas kitam nė žodžio, prajojome vartus aky- 
lai stebeilydami į kelią pirma savęs. Jojome su didžiausiu 
atsargumu. Čia galėjome sutikti tuos, kurių labiausiai bi- 
Jojome - prižiūrėtoją, vergų pirklį ar net paųį Gajarą. Net 
sutiktas kuris nors jo vergas galėjo sugadinti visus mūsų 
sumanymus. Aš taip bijojau tokio susidūrimo, kad jei ne 
juoda tamsa, būčiau sukęs. iš kelio į kurį nors pažįstamą 
miško taką. Bet buvo tokia tamsybė, kad braudamiesi taku 
būtume sugaišę daug laiko. Todėl kol kas tebejojome keliu 
ketindami sukti iš jo, priartėję prie Gajaro plantacijos. 

Šias dvi plantacijas jungė paprastas kaimo kelias, ku- 
riuo iš miško būdavo vežamos malkos. Į jį ir ketinome suk- 
ti. Čia vargu ar galėjome ką sutikti, o arklius nutarėme 

paslėpti po medžiais netoli cukranendrių lauko. Tokią naktį 
net meškėnus medžiojantys negrai nebūtų drįsę leistis į 
mišką. Tyliai jodami pirmyn, jau buvome besuką į tą kelią, 
tik staiga priekyje išgirdome žmonių balsus. 

Mes truktelėjome pavadžius ir suklusome. Balsai buvo 
vyriški ir darėsi vis garsesni — vadinasi, žmonės artėjo prie 
mūsų. Jie slinko nuo kaimo pusės. Iš kanopų trepsėjimo 
supratau, kad jie joja raiti, - taigi čia baltieji. 

Netoli kelio augo didžiulė tuopa. Nuo jos šakų beveik 
iki žemės driekėsi ilgos ispaniškųjų samanų sruogos. 
Medis galėjo būti puikiausia slėptuvė, ir vos tik spėjome 
su savo arkliais palįsti po jo šakomis, raiteliai atsidūrė ties 
mumis. 

Nors buvo labai tamsu, mes juos įžiūrėjome, kai jie jojo 
pro mus. Jie buvo dviese: jų siluetai aiškiai skyrėsi gelsva- 
me upės paviršiuje. Jei jie būtų joję tylėdami, mes veikiau- 
siai nebūtume pažinę, kas jie tokie, bet jų balsai juos išda- 
vė. Tai buvo Larkinas ir vergų pirklys. 

— Puiku! - sušnibždėjo d'Otvilis, kai mes juos pažino- 
me. — Jie išjojo iš Gajaro ir dabar traukia namo, į Bezanso- 
nų plantaciją. 

Tą patį pamaniau ir aš. Jie, matyt, grįžta namo: prižiū- 
rėtojas — į Bezansonų plantaciją, o vergų pirklys — į savo 
sodybą; aš Žinojau, kad jis gyvena Žemiau prie upės. Dabar 
atsiminiau, kad tą žmogų dažnai matydavau su Gajaru. 

Ši mintis man į galvą dingtelėjo tuo pačiu metu kaip ir 
d'Otviliui. Bet iš kur jis tai žinojo? Matyt, ne kartą lankėsi 

Bet dabar buvo ne laikas samprotauti ar ko nors jo klau- 
sinėti. Visą savo dėmesį nukreipiau į šių dviejų niekšų po- 
kalbį, nes, be abejo, abu jie buvo niekšai. Matyt, jie buvo 
kuo puikiausiai nusiteikę ir garsiai kvatojo laidydami šiurkš- 
čius pokštus. Reikėjo manyti, kad už nešvarų savo darbą 
jie gavo gerą atlyginimą. 

— Na, Bili, - tarė vergų pirklys, - kaip gyvas nesu mokė- 
Jęs tokių pasiutusių pinigų už negrą! 

— Velniai žino! Oi, tas senas ištvirkėlis! Brangiai jam at- 
siėjo naujasis žaisliukas! Šiaip jau jis nemėgsta švaistyti pi- 
nigų. Prakeiktas šykštuolis! 

— Na, bet ir graži, nėr ko sakyti! Už ją nieko negaila, jei 
tik turi atliekamą dolerį. Tokios malonios paukštytės ne- 
rasi visoje Luizianoje. Man ir pačiam nebūtų pro šalį... 

— Cha cha cha! - garsiai nusikvatojo prižiūrėtojas. - Ką 
gi, pamėgink, jei yra noro, - pridūrė jis reikšmingai. 

— Prisipažink, Bili, tik neišsisukinėk, gal ir pats būsi 
mėginęs?.. 

— Tiesą sakant - ne, neteko. Žinoma, būtų pavykę, jei 
būčiau ėmęsis kaip reikiant. "Tik kad per trumpai gyvenau 
plantacijoje. Be to, baisiai jau ji riečia nosį, didžiuojasi sa- 
vo mokytumu ir kitkuo ir mano, kad nėra blogesnė už bal- 
tąją. Man rodos, kad senoji lapė greitai jai aplaužys ragus. 
Pagyvens truputį mergiščia su juo — o jau tada mielai atsi- 
duos kiekvienam, kas tik panorės. "Tada mes jau atsigrieb- 
sim, būk ramus! 

Vergų pirklys kažką sumurmėjo, bet jie jau buvo spėję 
nujoti gana toli, ir mes nebeišgirdome tolesnio jų pokal- 

bio. Nors ir kokie buvo kvaili tie jų plepalai, bet jie tik dar 
labiau įskaudino man širdį ir sustiprino troškimą kuo grei- 
čiau išgelbėti Aurorą iš jai gresiančio žiauraus likimo. 
Savo palydovui daviau ženklą, ir mudu išjojome iš po 
medžio, o po kelių minučių pasukome taku į mišką. 


LXV SKYRIUS 
Miško tankmėje 


Dabar reikėjo joti labai palengva. Čia nebuvo baltų dul- 
kių, kurios mums būtų rodžiusios kelią. Beveik apgraibo- 
mis slinkome vingiuotais patvoriais. Arkliai klupo į gilias 
provėžas, įspaustas sunkių vežimų, ir mes vos ne vos kaps- 
tėmės į priekį. Man rodėsi, kad mano draugas geriau orien- 
tuojasi už mane. Jis taip tvirtai vedė arklį, lyg kelias jam 
būtų buvęs gerai pažįstamas arba jis būtų buvęs dar 
beatodairiškesnis už mane. Aš Juo stebėjausi, bet nieko ne- 
sakiau. 

Po pusvalandį trukusio labai sunkaus kelio tvoros pasi- 
baigė; toliau buvo miškas. Dar šimtas jardų - ir mes atsi- 
dūrėme po aukštais medžiais, po kuriais sustojome pail- 
sėti ir pasitarti, ką darysime toliau. Aš atsiminiau, kad netoli 
šios vietos esu matęs tankius papajų brūzgynus. 

— Būtų gerai juos susiradus ir ten piisirišus arklius, — 

— Ką gi, ne taip jau sunku, - atsakė jis, - nors nebūtina 
ieškoti tankumyno. Dabar taip tamsu, kad arklių galima ir 
neslėpti... Bet ne! Žiūrėkite! 

Skaistus mėlynas žaibas nutvieskė tamsų dangaus skliau- 
tą. Jis apšvietė juodą miško gelmę, 17 mes neaiškiai pama- 
tėme mus supančių didžiulių medžių kamienus ir šakas. 
Keletą akimirkų ši šviesa virpėjo tartum markstanti lempa 
ir staiga visai užgeso, o paskui mus gaubianti tamsa atrodė 
tartum dar juodesnė. 

Bet žaibo nelydėjo griaustinis - tai buvo begarsis amalas. 
Tačiau po jo tuoj pakilo laukinių miško gyventojų klegesys. 
Šviesa pabudino baltagalvį jūrų erelį, įsikorusį į aukšto tulp- 
medžio viršūnę, ir kraupus jo juokas šaižiai nuskambėjo nak- 
ties tyloje. Amalas pažadino ir pelkių gyventojus - antis, kuo- 
lingas ir didelius mėlynuosius garnius, kurie sukliko visi 
vienu balsu. Nemiegojęs apuokas riktelėjo dar garsiau, įky- 
riai kartodamas vis tą pačią gaidą, o iš miško gilumos pasi- 
girdo vilko staugimas ir dar šaižesnis kaguaro riksmas. 

Rodos, visa gamta krūptelėjo nuo to akinamo blykstelė- 
jimo. Bet netrukus vėl viskas nurimo ir nugrimzdo į tamsą. 

— Greitai prasidės audra, — pasakiau aš. 

— Ne, - užginčijo mano palydovas, —- audros nebus: jei. 
negirdėti griaustinio, vadinasi, nebus ir lietaus. Sutems tik 
tamsi naktis su ilgais amalo protarpiais. Ir vėl! 

Jis sušuko vėl blykstelėjus žaibui, skaisčiai nutviesku- 
siam mus supantį mišką; kaip ir pirmojo, jo nelydėjo griaus- 
tinis. Jo nelydėjo joks dundėjimas, joks gaudesys, tik lau- 
kiniai miško gyventojai vėl į jį atsiliepė įvairiausiais balsais. 

— Taip, mums teks slėpti arklius, - tarė mano palydo- 
vas. - Keliu gali pro šalį eiti koks nors valkata ir tokioje 
šviesoje iš tolo juos pamatys. Papajų tankumynai — tinka- 
miausia jiems vieta. Tuoj mes juos surasime, jie turi būti 
kur nors anoje pusėje... 

D'Otvilis jojo tarp medžių, o aš klusniai sekiau paskui 
ji. Džiaugiausi, kad vietovę jis pažįsta geriau už mane. Ži- 
noma, jis čia yra buvęs anksčiau, pagalvojau aš. 

Vos nujojus keletą žingsnių, vėl blykstelėjo amalas. Tie- 
siai prieš save pamatėme tankų papajų atvašyną su lygio- 
mis blizgančiomis šakomis ir plačiais žaliais lapais. 

Kai amalas sušvito dar kartą, mes jau buvome įlindę į 
jų tankumyną. 

Krūmuose nulipę nuo arklių, juos palikome vienus, pri- 
rišę prie šakų, ir leidomės į palaukę. 

Po dešimties minučių jau buvome prie tvoros, supan- 
čios Gajaro plantaciją. Eidami patvoriu, netrukus atsidū- 
rėme prie jo namo. Amalo šviesoje jį aiškiai matėme dunk- 
sant tarp aukštų tuopų lapijos. | 

Čia vėl sustojome apsižiūrėti ir nuspręsti, ką daryti toliau. 

Už tvoros driekėsi platus laukas, beveik siekiąs patį na- 
mą. Namą nuo lauko skyrė sodas, aptvertas neaukšta tvo- 
ra. Šone matėme daugelio trobelių stogus — ten gyveno 
negrai. Netoli stovėjo cukraus virykla ir dar kažkokie kiti 
pastatai; čia pat buvo ir prižiūrėtojo namelis. 

Šios vietos reikėjo lenktis iš tolo. Turėjome vengti ir neg- 
rų sodybos, kad nesukeltume triukšmo. Baisiausias prie- 
šas mums buvo šunys. Aš žinojau, kad Gajaras laiko daug 

šunų, ir dažnai matydavau, kaip jie bėgiodavo takeliais ap- 
link namą. Jie buvo dideli ir pikti. Kaip išsisaugoti, kad jų 
nesutiktume? Daugiausia jie slankiodavo aplink negrų tro- 
beles, todėl buvo geriau eiti prie namo iš kitos pusės. 

Jei mums nepavyktų sužinoti, kuriame kambaryje lai- 
koma Aurora, tada dar suspėtume nueiti žvalgybon į neg- 
rų sodybą ir pamėginti susirasti vergą Katoną. 

Matėme, kad name dega žiburiai. Daug apatinio aukš- 
to langų buvo ryškiai apšviesti. Vadinasi, žmonės išsivaikš- 
čiojo po visą namą. Tatai stiprino mūsų viltis. Viename iš 
tų kambarių turėjo būti Aurora. 

— O dabar, pone, - pasakė d'Otvilis, kai apsvarstėme 
visas smulkmenas, — tarkime, kad mums nepasiseks, kad 
pakils triukšmas ir jie mus aptiks anksčiau negu... 

Aš atsigręžiau, pažiūrėjau jaunajam savo bičiuliui tie- 
siai į veidą ir jį nutraukęs tariau: 

— D'Otvili, gal man niekad neteks jums atsilyginti už 
puikią jūsų draugystę. Jūs man padėjote daugiau negu 
ištikimiausias draugas. Bet aš neleisiu, kad dėl manęs rizi- 
kuotumėte gyvybe. Su tuo aš negaliu sutikti. 

— Argi aš rizikuoju gyvybe, pone? 

- Jei man nepasiseks, jei pakils triukšmas, jeigu mus 
pamatys ir ims vytis... — Aš atsilapojau striukę ir jam paro- 
džiau pistoletus. — Taip, - kalbėjau toliau, - aš nebūsiu 
per daug skrupulingas. Jei reikės, paleisiu juos į darbą. 
Nudėsiu kiekvieną, kas man stos skersai kelio! Aš pasiry- 
žęs viską padaryti. Bet jūs neturit lįsti į tokį pavojų. Jūs 
liksite čia, O į namą aš eisiu vienas. 

— Ne! - paskubom atsakė jis. —- Aš eisiu su jumis. 

— "Io aš neleisiu. Verčiau likite čia. Jūs galite palaukti 
prie tvoros, kol sugrįšiu pas jus... kol mes sugrįšime, noriu 
pasakyti, nes tvirtai nusprendžiau negrįžti be jos. 

— Nebūkite toks beatodairiškas, pone! 

— Ne, aš veiksiu ryžtingai. Aš pasiruošęs visam kam. 
Jums negalima eiti toliau. 

— O kodėl? Man šis reikalas irgi rūpi. 

— Jums? — paklausiau nustebintas tiek jo žodžių, tiek 
tono. — Jums rūpi? 

— Žinoma, - ramiai atsakė jis. - Aš mėgstu nuotykius. 
"Taip viskas įdomu! Jūs turite leisti man eiti kartu. 

— Jei taip, tai kaip norite, pone. Nebijokite, aš būsiu 
labai atsargus. Einam! 

Aš peršokau per tvorą, d'Otvilis nusekė paskui mane. 

Netardami daugiau nė žodžio, mudu patraukėme per 
lauką artyn prie namo. 


LXVI SKYRIUS 
Pagrobimas 


Ėjome per cukranendrių lauką. Tai buvo „ratanos“, ypa- 
tinga nendrių rūšis, pernykščiai sodiniai; nupjauti seni jų 
stiebai ir jaunos atžalos mus dengė aukščiau galvos. Net 
dienos šviesoje būtume galėję nematomi prieiti ligi pat namo. 

Netrukus atsidūrėme prie sodo tvoros. Čia sustojome 
apsidairyti. Iš pirmo žvilgsnio suvokėme, iš kurios pusės 
patogiau slinkti prie namo. 

Namas buvo senas ir apleistas, bet pastatytas su preten- 
zijomis. Tai buvo medinis dviejų aukštų pastatas su fron- 
tonais, plačiais langais ir iš lauko nuleidžiamomis žaliuzė- 
mis. Ir sienos, ir žaliuzės, kadaise dažytos, ilgainiui išbluko 
ir parudavo; žaliuzės kažkada, matyt, buvo žalios, bet da- 
bar jas sunkiai galėjai atskirti nuo pilkų sienų. Visą namą 
aplinkui juosė atvira galerija arba veranda, per kelias pė- 
das pakilusi nuo žemės. Į šią verandą su neaukšta baliust- 
rada žvelgė namo langai ir durys. Ties pagrindinėmis du- 
rimis stovėjo nedideli laipteliai sa penkiomis—šešiomis 
pakopomis, bet aplink namą, žemiau grindų, veranda bu- 
vo atvira, taigi truputį pasilenkęs galėjai po ja palįsti. 

Prisėlinę prie pat verandos, per baliustradą galėsime 
matyti visus į ją atsiveriančius langus ir jei kas, - slėpsimės 
po ja. Čia mes būsime saugūs, jei tik mūsų neužuos šunys. 

Mes pašnibždom susitarėme, ką darysime toliau. Ry- 
žomės tykinti ligi verandos kampo atidžiai žiūrėdami į lan- 
gus, kol prieisime Auroros kambarį; tada pasistengsime jai 
duoti ženklą ir ją išsivesti. Viskas priklausė nuo laimės, 
nuo palankaus likimo. 

Matyt, likimas mums buvo maloningas; dar nespėjome 
nė pasijudinti, o jau viename lange, tiesiai prieš mus, pasiro- 
dė moters stotas. Iš pirmo žvilgsnio pažinome kvarteronę. 

Kaip jau sakiau, langas siekė kone pačias verandos grin- 
dis, ir kai ji priėjo prie jo, mes pamatėme ją visą, nuo kojų 

iki galvos. Madrasine skarele apsupti juodi jos plaukai, 
grakščios stoto apybraižos, ryškiai išsiskiriančios skaisčiai 
apšviestame kambaryje, nekėlė jokių abejonių. 

— Čia Aurora! - šnabžtelėjo mano palydovas. 

„Iš kur jis žino! Argi jis ją matė? Ak, taip! - atsiminiau. — 
Jis ją matė šiandien rytą rotondoje“. 

— Taip, čia ji! - sumurmėjau, ir mano širdis taip smar- 
kiai pradėjo tuksėti, kad nebepajėgiau ištarti nė žodžio. 

Langą dengė užuolaida, bet Aurora ją kilstelėjo viena 
ranka ir pažiūrėjo į sodą. Jos žvilgsnis buvo įsmmeigtas į 
priekį, tartum ji būtų stengusis kažką pamatyti tamsoje. 
Aš tai pastebėjau net iš tolo, ir mano širdis ėmė plastėti iš 
džiaugsmo. Ji suprato mano raštelį. Ji laukė manęs! 

Ir d'Otvilis taip manė. Tai stiprino mūsų viltis. Jei ji 
supranta mūsų sumanymus, tuo mums bus lengviau juos 
įvykdyti. 

Bet prie lango ji išbuvo gal kelias akimirkas. Paskui pa- 
sitraukė šalin, ir užuolaida vėl nusileido; tačiau mes vis 
dėlto spėjome išvysti tamsų vyriškio šešėlį ant užpakalinės 
sienos. Be abejonės, ten buvo Gajaras! 

Aš nebepajėgiau tvardytis ir, peršokęs per sodo tvorą, 
lydimas d'Otvilio ėmiau slinkti prie verandos. 

Po valandėlės mes jau stovėjome iš anksto numatytoje 
vietoje - tiesiai prieš langą, nuo kurio mus dabar teskyrė 
medinė verandos baliustrada. Truputį pasilenkus mūsų 
akys atsidūrė lygiai ties grindimis. Užuolaida nusileido ne 
ligi galo ir uždengė ne visą langą, taigi pro pasilikusį nedi- 
delį plyšį galėjome matyti beveik viską, kas darėsi kamba- 

ryje. Nakties tyloje toli sklido kiekvienas garsas, ir mes aiš- 
kiai girdėjome, kas ten buvo kalbama. 

Mūsų spėlionės pasitvirtino: Aurora kalbėjosi su Gajaru. 

Jums nepasakosiu šios scenos. Aš negaliu čia ištarti tų 
žodžių, *kuriuos išgirdome. Negaliu čia kartoti šlykščių to 
niekšo kalbų, iš pradžių saldžių ir meilikaujamų, toliau vis 
šiurkštesnių, įžūlesnių ir įžeidžiamų. Pagaliau, nieko nelai- 
mėjęs įkalbinėjimais, jis ėmė grasinti. Gal du kartus jau bu- 
vau bešokąs į priekį, pasiryžęs išmušti langą ir nudėti niek- 
šą. Bet tramdomas savo palydovo šiaip taip susilaikiau. 

Scena kambaryje baigėsi tuo, kad Gajaras išėjo įsiutęs, 
bet vis dėlto bent kiek atlyžęs. Drąsiai atkirtusi, kvartero- 
nė, kuri bent jau nebuvo silpnesnė už suglebusį savo gar- 
bintoją, matyt, laikinai atvėsino jo karštį, kitaip jis tikriau- 
siai būtų griebęsis prievartos. 

"Tačiau iš to, kaip Gajaras išeidamas grasino, neliko abe- 
jonių, kad netrukus jis vėl atnaujins bjaurias savo užma- 
čias. Jis buvo tikras, kad sudoros savo auką: ji yra jo vergė 
ir privalo jam nusilenkti. Jis turi daug laiko ir būdų pri- 
versti ją paklusti. Jei tik panorės, net tuoj pat griebsis blo- 
giausių priemonių. Jis gali palaukt, kol jam grįš drąsa ir jį 
paskatins atnaujinti puolimą. 

Gajarui išėjus, atsirado patogi proga pranešti Aurorai, 
kad esame čia. Aš norėjau užlipti ant verandos ir pabelsti į 
langą, bet draugas mane sulaikė. 

— Nebelskite, - sušnibždėjo jis. - Ji žino, kad turite būti 
čia. Tikriausiai pati prieis prie lango. Kantrybės, pone! Ne- 
atsargus žingsnis gali viską pražudyti. Neužmirškite šunų! 

Patarimas buvo išmintingas, 1r aš jo paklausiau. Po ke- 
lių minučių viskas paaiškės. Abudu prigludome prie ba- 
liustrados, sekdami kiekvieną Auroros judesį. 

Mes atkreipėme dėmesį į jos kambarį. Tai buvo ne sve- 
tainė ir ne miegamasis, o veikiau biblioteka arba kabine- 
tas; jame stovėjo lentynos su knygomis ir rašomasis stalas, 
ant kurio gulėjo daug popierių. Matyt, čia buvo advokato 
darbo kabinetas, kuriame jis tvarkė savo klientų bylas. 

Kodėl jis čia uždarė Aurorą? Šis klausimas mums neda- 
vė ramybės, bet dabar nebuvo kada apie tai galvoti. Mano 
draugas spėjo, kad iš kelionės ji čia uždaryta laikinai, kol 
jai bus paruoštas kitas būstas. Apie tai jis sprendė iš tarnų 
balsų ir stumdomų baldų triukšmo viršutiniame aukšte. 
Matyt, ten buvo tvarkomas kažkuris kambarys. 

Dabar man į galvą atėjo nauja mintis: Aurora gali būti 
staiga išvesta iš bibliotekos ir išsiųsta į viršų, tada mums 
būtų daug sunkiau duoti jai žinią. Bus geriau pamėginus 
tučtuojau ją išvesti iš čia. 

Neklausydamas d'Otvilio patarimų, aš jau buvau bešo- 
kąs prie lango, bet mane sulaikė Auroros elgesys. 

Iš tos vietos, kur mes stovėjome, buvo matyti durys, 
pro kurias išėjo Gajaras. Aurora atsargiai priėjo prie jų, tarsi 
turėdama kažkokį slaptą sumanymą. Paėmusi už rakto, ji 
tyliai jį pasuko. Kodėl ji taip padarė? 

Pamanėme, kad ji ketina pro langą bėgti iš namo, o duris 
užrakino tam, kad jos niekas nesivytų. Jei taip, mums vei; 
čiau likti vietoje ir negadinti jos ketinimų. Mes suspėsime 
jai duoti ženklą, kai ji prieis prie lango. Taip patarė d'Otvilis. 

Kambario kampe stovėjo raudonmedžio stalas su dau- 
gybe lentynėlių. Jose buvo sudėta galybė popierių, matyt, 
visokių kvitų, raštelių ir kitokių advokato dokumentų. 

Kaip aš nustebau, kai Aurora, užrakinusi duris, skubiai 
priėjo prie to stalo ir sustojusi prie lentynėlių ėmė atidžiai 
žiūrinėti popierius, tartum stengdamasi surasti kažkokį do- 
kumentą. 

Matyt, toks ir buvo jos sumanymas, nes ji ištiesė ranką, 
ištraukė ryšulį kažkokių popieriaus lapelių i ir greitai juos 
pervertusi įsikišo sau prie krūtinės. 

„Dieve mano! - sušukau sau vienas. — Ką tai reiškia?“ 

Dar nespėjau apie tai nė pagalvoti, o Aurora priėjo prie 
lango. Ji pakėlė užuolaidą, ir ryški šviesa apšvietė mano ir 
mano draugo veidus, taigi ji iš karto mus pamatė ir tylutė- 
liai šūktelėjo — ne iš nuostabos, o iš džiaugsmo, bet tuoj 
pat susitvardė. Beje, šūksnis buvo toks tylus, kad niekas jo 
negalėjo išgirsti net gretimame kambaryje. 

Langas tyliai atsidarė, ji atsargiai išlindo į verandą, o 
dar po akimirkos mano sužadėtinė jau buvo mano glėby- 
je. Aš ją perkėliau per baliustradą, ir mes greitai perbėgo- 
me sodą. 

Niekieno nepastebėti išėjome į lauką, ir braudamiesi pro 
tankų nendryną, skubėjome į mišką, kuris dunksojo tolu- 
moje lyg tamsi siena. 

LXVII SKYRIUS 
Pabėgę mųstangai 


Danguje vis tebeblyksėjo amalas, ir mums buvo sunku 
rasti kelią. Mes atsidūrėme netoli tos vietos, kur buvome 
pasukę į cukranendrių lauką, ir eidami palei tvorą stengė- 
mės kuo greičiau pasiekti papajų atvašyną, kuriame stovė- 
jo mūsų arkliai. | 

Pagal mano planą dabar mums reikėjo tuoj pat leistis į 
kelią ir ligi aušros pasiekti miestą. Aš tikėjausi, kad mieste 
man pavyks pasislėpti su savo sužadėtine ir palaukti, kol 
galėsime išvykti į užjūrį arba upe aukštyn į kurią nors lais- 
vą valstiją. O miške slėptis man nė į galvą neatėjo. "Tiesa, aš 
atsitiktinai Žinojau puikų prieglobstį, kuriame, be abejo, 
galėjome ištūnoti kurį laiką. Nors man ir dingtelėjo ši min- 
tis, aš jai neteikiau reikšmės. Toks prieglobstis galėjo būti 
tik laikinas; mums vis tiek būtų reikėję jį palikti, ir tada 
išvykti iš šių kraštų būtų buvę taip pat sunku kaip ir dabar. 

Gaudomam žmogui, kaip ir nusikaltėliui, nėra geres- 
nio prieglobsčio kaip tirštai gyvenamas miestas su įvairia- 
spalve savo minia, o Naujajame Orleane, kur pusę gyven- 
tojų sudaro pakeleiviai, ypač lengva slėptis su pramanyta 
pavarde. 

"Todėl nusprendžiau - ir d'Otvilis man pritarė - tuoj 
pat sėsti ant arklių ir joti tiesiai į miestą. 

Vargšų mūsų arklių laukė sunkus darbas, ypač to, ku- 
riam turėjo tekti dviguba našta. Tiesa, šie ištvermingi gy- 

vuliai žvaliai nubėgo kelią ligi Brindžerso, bet dabar jiems 
reikės įtempti visas jėgas, kol ligi aušros sugrįš atgal. 

Blykčiojant žaibui, mes lengvai atsekėme kelią tarp me- 
džių ir netrukus pamatėme papajų atvašynus; nuo kitų 
žalumynų jie skyrėsi dideliais pailgais lapais, kurie švieso- 
je atrodė balkšvi. Džiaugdamiesi, kad pasiekėme tikslą, mes 
paspartinome žingsnius. Kai užsėsime ant arklių, mums 
nebebus baisūs jokie gaudytojai! 

— Keista, kad arkliai nei Žvengia, nei kaip kitaip garsi- 
nasi! O juk pajutę mus turėjo išsigąsti... Bet ne, negirdėti 
nei žvengimo, nei kanopų trepsėjimo, nors mes, rodos, vi- 
sai nuo jų arti. Negali būti, kad arkliai stovėtų taip tyliai. 
Kas jiems atsitiko? Kur jie? 

- Iš tikrųjų, kur jie? —- pakartojo d'Otvilis. - Štai ta vie- 
ta, kur juos palikome. 

— "Taip, žinoma, čia... Palaukite!.. Ogi štai ta pati šaka, 
prie kurios buvau pririšęs savo arklį. Žiūrėkite, štai ir ark- 
lių pėdos... O Dieve! Arkliai dingo! 

Aš įsitikinau, kad tikrai taip yra. Negalėjo būti jokių abe- 
jonių. Štai ištrypta žemė, kur jie stovėjo. Štai tas pats me- 
dis, prie kurio buvome juos pririšę, — aš iškart jį pažinau, 
jis buvo už kitus aukštesnis. 

„Kas juos nusivedė?“ — štai buvo pirmasis klausimas, 
kuris mums iškilo. Gal kas nors mus sekė? Arba kas nors 
atsitiktinai ėjo pro šalį ir juos pamatė? Šis spėjimas buvo 
mažiau įtikimas. Kas gali klaidžioti po mišką tokią naktį? 
O jei kas net ir ėjo pro šalį, ko jam reikėjo lįsti į šiuos tan- 
kumynus?.. Ei! Man dingtelėjo nauja mintis: gal arkliai 
bus patys pabėgę? 

Labai galimas daiktas. Kai tik vėl blykstelės amalas, mes 
pamatysime, ar jie patys nusitraukė nuo pavadžio, ar 
nežinoma kieno nors ranka juos atrišo? 

Mes stovėjome prie medžio laukdami žaibo. 

Ilgai laukti nereikėjo; netrukus šviesos blyksnis išsklai- 
dė mūsų abejones. Mano spėjimas pasirodė teisingas: ark- 
liai patys nusitraukė, tai buvo matyti iš nulaužtų šakų. Gal 
Juos išgąsdino amalas, o veikiausiai kuris nors arti sukli- 
kęs laukinis žvėris, ir jie nudūmė į mišką. 

Dabar mes prikaišiojome sau už tai, kad taip nerūpes- 
tingai juos pririšome ir kad tam pasirinkome papają - ne- 
abejotinai silpniausią medį už visus kitus, augančius miš- 
ke. Vis dėlto bent kiek pasidarė lengviau sužinojus, kad 
arkliai pabėgo patys. Mums dar liko viltis juo surasti. Gal 
jie rupšnoja žolę kurs nors netoli, vilkdami paskui save 
pavadžius, ir mes juos dar pagausime. 

Negaišdami laiko nuėjome jų ieškoti: d'Otvilis į vieną 
pusę, aš — į kitą, o Aurora liko atvašyne. 

Aš apžiūrėjau visas artimąsias vietas, sugrįžau atgal prie 
tvoros, paėjau palei ją ligi kelio ir net apžiūrėjau dalį kelio. 
Išnaršiau kiekvieną kampelį, apsukau aplink kiekvieną me- 
dį. Išlandžiojau krūmus ir nendrynus, o kai sušvisdavo 
amalas, apžiūrinėjau žemę ieškodamas pėdų. Keletą kartų 
grįžau atgal, bet ir čia pamatydavau, kad d'Otvilio pastan- 
gos tokios pat bevaisės kaip ir mano. 

Kokią valandą taip nesėkmingai paieškojęs, nuspren- 
džiau daugiau nevargti. Aš jau nebesitikėjau surasti arklių 
ir pasukau atgal su apkartusia širdimi. D'Otvilis buvo su- 
grįžęs dar anksčiau. 

Kai jau buvau netoli, amalo šviesoje pamačiau, kad jis 
stovi šalia Auroros ir laisvai šnekučiuojasi su ja. Man pasi- 
rodė, kad jis jai labai maloningas, o ji įsiteikiamai jo klau- 
sosi. Ši trumputė scena man uždavė širdį. 

D'Otvilis irgi neaptiko jokio dingusių mūsų arklių pėd- 
sako. Dabar jau buvo tuščias darbas jų ieškoti, ir mes nuta- 
rėme niekur nebeiti ir naktį praleisti miške. 

Su tuo sutikau sunkia širdimi, bet mums nebuvo ko dau- 
giau daryti, per naktį mes negalėjome spėti pėsčiom pa- 
siekti Naujojo Orleano; jei rytą mus kas pamatys kelyje, tai 
tučtuojau pagaus. Tokie žmonės kaip mes negalėjo pra- 
smukti nepastebėti, ir aš neabejojau, kad švintant mus pra- 
dės vytis ir kad mūsų ieškos kelyje į miestą. 

Buvo protingiausia nakvoti čia pat ir vėl leistis arklių 
ieškoti, kai tik ims brėkšti. Jei mums pavyks surasti arklius, 
mes juos ligi vakaro paslėpsime tankumyne, o kai sutems, 
josime į miestą. O jei jų nerasime, į kelionę kilsime, kai tik 
nusileis saulė, kitaip ligi aušros miesto nepasieksime. 

Dingus arkliams patekome į keblią padėtį. Dėl to labai 
sumažėjo mūsų galimybės pabėgti, o mums grėsęs pavo- 
jus padidėjo. | 

Aš sakau — pavojus. Taip, mums grėsė mirtinas pavo- 
jus. Jums sunku suprasti, kokia tragiška buvo mūsų padė- 
tis. Turbūt jums atrodo, kad skaitote apie paprasto įsimy- 
lėjėlio pabėgimą, kaip dažnai vaizduojama romanuose. 

Bet jūs klystate. Žinokite, kad mes visi padarėme tokį 
darbą, už kurį turėjome atsakyti teisme. Žinokite, kad aš 
įvykdžiau nusikaltimą, kurį rūsčiai baudžia šios šalies įsta- 
tymai, ir kad galėjau susilaukti dar griežtesnės bausmės 

iki atsakydamas tiems įstatymams. Visa tai aš žinojau. Ži- 
nojau, kad už savo poelgį galiu užmokėti gyvybe. 

Atsiminkite man grėsusį pavojų — ir jūs suprasite, su 
kokia nuotaika grįžome atgal po tuščių mėginimų surasti 
savo arklius. 

Mums nebuvo dviejų išeičių — reikėjo likti vietoje iki ryto. 

Pusvalandį sugaišome, kol prirovėme ispaniškųjų sama- 
nų ir priraškėme minkštų papajų lapų; ant jų aš pagul- 
džiau Aurorą ir užklojau savo apsiaustu. 

Man pačiam nereikėjo guolio. Atsisėdau prie savo suža- 
dėtinės ir nugara atsirėmiau į medį. Norėjau priglausti jos 
galvą sau prie krūtinės, bet d'Otvilio akivaizdoje varžiausi. 
Beje, gal nebūčiau ir jo paisęs, bet kai apie tai užsiminiau 
Aurorai, ji atmetė mano prašymą. Ir švelniai, bet ryžtingai 
ištraukė savo ranką, kai norėjau ją palaikyti savojoje. 

Prisipažinsiu, mane truputį nustebino ir įžeidė tas jos 
santūrumas. 


LXVIII SKYRIUS 
Naktis miške 


Aš buvau lengvai apsirengęs, ir nakties drėgmė nedavė 
man užmigti, tačiau jei būčiau turėjęs gagos pūkų patalą, 
vis tiek nebūčiau galėjęs sumerkti akių. 

D'Otvilis kilniaširdiškai man pasiūlė savo apsiaustą, bet 
aš atsisakiau. Jis irgi buvo apsirengęs lengvais drobiniais 

drabužiais, bet visai ne dėl to atmečiau jo pasiūlymą. Jei 
net būčiau žvarbęs nuo šalčio, nebūčiau priėmęs jo pa- 
slaugos. Aš pradėjau jo bijoti. 

Aurora greit užmigo. Amalo šviesoje mačiau, kad jos 
akys užmerktos, o ramus, vienodas jos alsavimas rodė, kad 
ji miega. "Tai irgi mane nuliūdino. 

Aš laukiau kiekvieno naujo amalo, kad tik galėčiau į ją 
pažvelgti. Kiekvieną kartą, kai tik žaibas nušviesdavo gra- 
žų jos veidą, aš žiūrėdavau į jo bruožus su meile ir skaus- 
mu širdyje. O gal klasta slypi po šiuo gražiu apvalkalu? O 
gal apgaulė įsismelkė į šią kilnią širdį? O argi aš nesu tik- 
ras, kad ji mane myli? 

Šiaip ar taip, man dabar nebėra jokio kelio atgal. Aš da- 
bar turiu baigti pradėtą žaidimą, nors už tai reikėtų paly- 
dėti savo gyvybę ir savo laimę. Aš turiu galvoti tik apie tikslą, 
atvedusį mane čionai. | 

Kai bent kiek apsiraminau, vėl ėmiau galvoti, kaip mums 
iš čia pasprukti. Kai tik prašvis, vėl eisiu ieškoti arklių, pa- 
sistengsiu juos surasti pagal pėdas ir pagauti, o paskui pa- 
slėpsiu miške, kur mums teks išlaukti ligi kito vakaro. 

O jei nesurasime arklių? 

Ilgai negalėjau nuspręsti, ką tada darysime. Pagaliau 
man dingtelėjo naujas, visiškai įvykdomas sumanymas, ir 
aš paskubėjau jį papasakoti d'Otviliui, kuris taip pat ne- 
miegojo. Mano sumanymas buvo toks paprastas, kad nu- 
sistebėjau, kodėl nepagalvojau apie tai anksčiau. D'Otvilis 
nuvyks į Brindžėrsą, nusamdys naujus arklius arba ekipa- 
žą ir kitą vakarą mūsų palauks ant pakrantės kelio. 

Kas galėjo būti paprasčiau? Brindžerse nebuvo sunku 
nusamdyti arklius, o ypač ekipažą. D'Otvilio ten niekas 
nepažįsta, ir, žinoma, niekas nenujaus, kad jis susirišęs su 
maniini. Neabejojau, kad kvarteronės pagrobimu būsiu kal- 
tinamas aš. Bent jau Gajaras taip manys - vadinasi, būsiu 
ieškomas tik aš vienas. D'Otvilis sutiko, kad taip ir reikia 
padaryti, jei nesurasime pabėgusių arklių; susitarę dėl 
smulkmenų, mes jau nebe taip bijodami laukėme aušros. 


+kX* 

Pagaliau prašvito. Pirmieji blyškūs saulės spinduliai pa- 
mažu skverbėsi pro medžių viršūnes, bet vis dėlto Jau buvo 
taip šviesu, kad galėjome vėl leistis ieškoti arklių. Aurora 
pasiliko atvašyne, o mudu su d'Otviliu nuėjome į priešin- 
gas puses. Jis įlindo gilyn į mišką, o aš pasukau link kelio. 

Netrukus priėjau tvorą, supančią Gajaro lauką, kadan- 
gi vis dar tebebuvome labai arti plantacijos. Paskui patrau- 
kiau palei tvorą, į tą vietą, kur kaimo kelias rėmėsi į mišką. 
Ryžausi vėl eiti tomis pačiomis vietomis, kuriomis jojome 
praėjusią naktį, nes maniau, kad arkliai galėjo pabėgti pa- 
žįstamu keliu. 

Ir neklydau. Kai atsidūriau toje vietoje, žemėje pama- 
čiau dviejų kaustytų arklių pėdas, einančias link upės. Ten 
pat buvo matyti ir pėdsakai, mūsų palikti praėjusią naktį. 
Aš juos palyginau. Be abejonės, ten būta tų pačių arklių. 
Vieno iš jų buvo sulūžusi pasaga, ir aš iš pirmo žvilgsnio 
pažinau jo pėdas. Pastebėjau dar vieną smulkmeną: šalia 
pasagos įspaudo buvo matyti šliūžė, nubruožta nulaužtų 

šakų, prie kurių už pavadžių buvome pririšę arklius. "Tai 
patvirtino mano spėliones, kad arkliai patys nusitraukė. 

Dabar buvo labai svarbu, ar toli jie nubėgo. Ar man ver- 
ta sekti jų pėdomis ir mėginti juos pagauti? Jau visai pra- 
švito, ir dėl to man grėsė didelis pavojus. Gajaras ir jo vy- 
rai tikriausiai jau seniai sukilę ir naršo apylinkę. Aišku, 
atskiri būreliai jau šuoliuoja pakrantės vieškeliu ir šniukš- 
tinėja keliukus tarp plantacijų. Kas žingsnis galiu ką nors 
sutikti iš jo gaujos. 

Iš arklių pėdų buvo matyti, kad jie lėkė kiek įkabinda- 
mi. Jie niekur nesustojo parupšnoti žolės. Veikiausiai jie 
pasiekė pakrantės vieškelį ir nudūmė tiesiai į miestą. Ark- 
liai buvo samdyti ir, matyt, gerai žinojo kelią į miestą. Be 
to, tai buvo Meksikos mustangai, kurie neretai yra pratę iš 
ilgos kelionės grįžti be raitelių. 

Mėginti juos vytis reiškė beprasmiškai lįsti į pavojų; aš 
iškart atsisakiau šios minties ir pasukau atgal į mišką. 

Artindamasis prie mūsų stovyklos, stengiausi žengti ne- 
girdimai —- gėda prisipažinti kodėl: man širdį graužė ne- 
garbingi įtarinėjimai. 

Staiga išgirdau žmonių balsus. 

„Dieve mano! Vėl d'Otvilis mane pralenkė!“ 

Keletą akimirkų kovojau su savimi, bet neištvėriau ir 
ėmiau artintis prie jų sėlindamas kaip vagis. 

„D'Otvilis vėl smagiai ir draugiškai kalbasi su ja! Juodu 
stovi taip arti vienas prie kito, kad jų veidai beveik liečiasi. 
Ir kaip jie užsiėmę savo pašnekesiu! Kalbasi labai tyliai, 
šnibždasi kaip įsimylėjėliai! O Dieve!“ 

Tą akimirką prisiminiau sceną prieplaukoje. Prisimi- 
niau, kad jaunuolis tada vilkėjo tokį pat apsiaustą ir kad 
jis buvo nedidelio ūgio... 

Tai jis dabar čia stovi! Paslaptis išaiškėjo. Aš buvau tik 
priedanga, menkutis žaisliukas šios koketės rankose! 

"Tai štai tikrasis Auroros mylimasis! 

Sustojau lyg perkūno trenktas. Aštrus skausmas nusmel- 
kė širdį, tartum užnuodyta strėlė būtų giliai įsmigusi į krū- 
tinę ir ten pasilikusi, kankindama mane. Kojos sulinko, ir 
aš vos nepraradau sąmonės. 

„Ji kažką ištraukė iš užančio. Ji kažką jam duoda! Meilės 
garantija!.. Ne, aš suklydau. Ten popieriai, tie patys, ku- 
riuos ji išėmė iš Gajaro lentynos. Ką tai reiškia? Čia yra kaž- 
kokia paslaptis. O! Aš pareikalausiu, kad jie abu man pasi- 
aiškintų! Aš viską sužinosiu! Kantrybės, širdie! Kantrybės!“ 

D'Otvilis paėmė popierius ir įsikišo sau už palaidinės. 
Paskui jis atsisuko ir pamatė mane. 

“ Ak pone! - šūktelėjo jis, eidamas manęs pasitikti. — 
Na, kaip sekasi? Nesuradote arklių? 

Sukaupęs visą savo valią, ramiai atsakiau: 

— Tik jų pėdas. 

Bet ir tariant tuos kelis žodžius mano balsas sudrebėjo 
nuo jaudulio. 

D'Otvilis turėjo pastebėti šią mano būseną, bet to visai 
neparodė. 

— Tik pėdas, pone? Į kui1ą pusę jos ėjo? 

— Link pakrantės vieškelio. Be abejo, arkliai bus sugrįžę 
atgal, į miestą. Neverta daugiau jais pasikliauti. 

— Vadinasi, man reikia tuojau eiti į Brindžersą" 

Jis teiravosi mano nuomonės. 

Jo klausimas mane nudžiugino. Aš norėjau, kad jis ei- 
tų: troškau pasilikti vienas su Aurora. 

— Būtų labai gerai, jei jūs nemanote, kad dar labai anksti. 

-- One! Be to, Brindžerse aš dar turiu reikalų, ir su jais 
teks sugaišti visą dieną. 

— Ak taip! 

— Būkite ramūs, aš laiku sugrįšiu. Neabejoju, kad gau- 
siu arklius arba ekipažą. Už pusvalandžio, kai tik sutems, 
jūsų lauksiu prie galulaukės kelio. Nebijokite, pone! Aš 
tvirtai tikiu, kad jums viskas baigsis laimingai. O man, deja!.. 

"Tardamas paskutinius žodžius, jis giliai atsiduso. 

„Ką tai reiškia? Ar tik jis nesijuokia iš manęs? Ar tik tas 
keistasis jaunuolis neturi dar daugiau paslapčių, be ma- 
nosios? Jis tikriausiai žino, kad Aurora jį myli! Nejaugi jis 
taip tvirtai tiki Auroros meile, kad nesvyruodamas palieka 
mus vienus? Arba jis žaidžia su manimi kaip tigras su savo 
auka? O gal jie abu su manimi žaidžia?..“ 

Visos šios baisios mintys maišėsi man galvoje ir sutruk- 
dė atsakyti į paskutiniąją jo pastabą. Aš tik sumurmėjau, 
kad dedu vilčių, bet jis neklausė mano žodžių. Kažkodėl 
norėjo kuo greičiau pasišalinti ir atsisveikinęs su Aurora ir 
su manim staiga apsigręžė ir skubiais, lengvais žingsniais 
nudrožė per mišką. 

Aš jį lydėjau žvilgsniu, kol jis dingo tarp medžių, ir leng:- 
viau atsikvėpiau jam nuėjus. Nors mums ir buvo reikalin- 
ga jo pagalba, nors tik nuo jo priklausė mūsų išsigelbėji- 
mas, tą akimirką norėjau niekad jo nebematyti. 

LXIX SKYRIUS 
Įsimylėjusiojo priekaištai 


Dabar išsiaiškinsiu su Aurora. Dabar nebeslopinsiu 
graužiančio pavydo, palengvinsiu sau širdį karčiai jai prie- 
kaištaudainas ir svaigsiu keršto saldybe apiberdamas ją kal- 
tinimais. 

Nebegalėjau valdyti savo jaudulio, nebegalėjau slėpti sa- 
vo jausmų. "Turėjau pasakyti viską! 

Kol d'Otvilis dingo iš akių, aš tyčia stovėjau nusigręžęs 
nuo Auroros. Ir net dar ilgiau. Stengiausi tramdyti pašėlu- 
sius savo širdies tvinksnius, stengiausi dėtis ramus ir abe- 
jingas. 

Tuščias apsimetimas! Nuo jos akių man nepavyko nu- 
slėpti savo būsenos, instinktas tokiais atvejais niekados ne- 
apvilia moters. 

Taip buvo ir šį kartą. Ji viską suprato. Štai kodėl tą aki- 
mirką nebeslėpė savo aistros. 

Aš atsigręžiau norėdamas ją užkalbinti, bet pajutau, 
kaip jos rankos apsivijo mano kaklą; ji švelniai prigludo 
prie manęs, ir didelės, ryškios jos akys pažvelgė į mane 
klausiamai ir meiliai. 

Kitu metu tas žvilgsnis būtų mane nuraminęs: jos aky- 
se švietė karšta meilė. Taip galėjo žiūrėti tik nuoširdžiai 
mylinčios merginos akys. 

"Bet dabar aš buvau negailestingas. Samurmėjau: 

— Aurora, tu manęs nemyli! 

— Ak, kodėl man esi toks Žiaurus? Aš myliu tave, mato 
Dievas, myliu iš visos širdies! | 

Bet ir šitie žodžiai neišsklaidė mano įtarimų. Mano kal- 
tinimai buvo per daug rimti, pavydas per daug giliai įleidęs 
šaknis, kad mane būtų galėję nuraminti karšti patikinimai. 
Tik įrodymai arba prisipažinimas tegalėjo mane įtikinti. 

Pradėjęs nebegalėjau sustoti. Priminiau jai viską: sce- 
ną, mano matytą prieplaukoje, tolesnį d'Otvilio elgesį ir 
tai, ką mačiau praėjusią naktį ir ką tik dabar. Aš jai smulkiai 
viską išpasakojau, bet nieko neprikaišiojau. Dar turėsiu laiko 
išdėstyti savo priekaištus, kai išgirsiu jos atsakymą. 

Ji man atsakinėjo su ašaromis. Taip, ji pažinojusi d'Ot- 
vilį anksčiau, ji tai man iš karto prisipažino. "Tarp jų buvu- 
si kažkokia paslaptis, bet ji mane maldavo nieko neklausi- 
nėti. Prašė mane būti kantriam. Ši paslaptis nesanti jos 
vienos. Aš greitai viską sužinosiąs. Praeis truputis laiko, ir 
viskas paaiškėsią. 

Kaip godžiai mano širdis gėrė šiuos paguodžiamus žo- 
džius! Aš daugiau nebeabejojau. Kaip galėjau netikėti šio- 
mis tyromis, ašarų nuplautomis akimis, spindinčiomis di- 
džia meile? 

Mano širdis atsileido. Aš vėl švelniai apkabinau savo su- 
žadėtinę, ir karštas bučinys sutvirtino mudviejų ištikimy- 
bės priesaiką. 


* k 
Mes galėjome ilgai išbūti šioje vietoje, palaimintoje mūsų 


meilės, bet atsargumas reikalavo ją palikti. Pavojus buvo 


391 


per daug netoli. Už dviejų šimtų jardų nuo mūsų tiesėsi 
tvora, skirianti Gajaro plantaciją nuo miško; iš čia net ga- 
lėjai matyti jo namą, stovintį tolumoje, vidury laukų. "Tei- 
sybė, mus slėpė tankūs krūmai, bet jei mūsų persekiotojai 
pasuktų į tą pusę, jie pirmiausia imtų naršyti šį tankumy- 
ną. Mums reikėjo susirasti kitą prieglobstį giliau miške. 

Aš atsiminiau žydinčią aikštelę, kur mane buvo įgėlusi 
gyvatė. Aplink ją augo tankus, ūksmingas atvašynas, ten ga- 
lėjai rasti ramią vietą, kur mūsų nebūtų užmačiusi net pa- 
stabiausia akis. Tą valandą aš galvojau tik apie slėptuvę. 'Ia- 
da man net tokia mintis nedingtelėjo, kad mus galima surasti 
nors ir didžiausiame tankumyne arba neįžengiamuose nen- 
drynuose. Aš nusprendžiau pasislėpti toje aikštelėje. 

Papajų atvašynai, kuriuose praleidome naktį, buvo ne- 
toli pietrytinio Gajaro plantacijos krašto. Norint patekti į 
aikštelę, mums reikėjo per kokią mylią nusigauti į šiaurę. 
Jei būtume ėję tiesiu keliu per mišką, tikriausiai būtume 
paklydę ir, galimas daiktas, neradę patikimojo prieglobs- 
čio. Be to, mes galėjome dar paklysti tarp pelkių ir prota- 
kų, visomis kryptimis išraižiusių mišką. 

Todėl nusprendžiau eiti palei plantaciją, kol pasieksi- 
me taką, kuriuo kadaise patekau į aikštelę, - aš gerai jį 
įsidėmėjau. Žinoma, kelio tarpas ligi šiaurinio plantacijos 
krašto buvo kiek rizikingas, bet mes galėjome laikytis ato- 
kiau tvoros, stengdamiesi neišlįsti iš atžalyno. Laimė, miš- 
ko pakraščiu palei tvorą ėjo siaura palmių juosta, rodanti 
kasmetinių potvynių ribą. Šie keisti augalai su plačiais vė- 
duoklės pavidalo lapais mums galėjo būti puikiausia prie- 

danga: pro ten einančio Žmogaus iš toli negalėjai matyti. 
"Tamsus grebėstinis jų šešėlis dar labiau darėsi nepermato- 
mas dėl piliarožių stiebų ir malvinių šeimos gėlių, tankiai 
augančių aplink. 

Mes atsargiai brovėmės pro tuos krūmus ir netrukus 
atsidūrėme toje pačioje vietoje, kur praeitą naktį išlindo- 
me pro tvorą. Miškas čia arčiausiai priėjo prie Gajaro na- 
mo. Kaip jau esu sakęs, čia mus nuo jo skyrė tik kokios 
mylios pločio laukas. Bet dėl lygaus jo paviršiaus nuotolis 
atrodė daug mažesnis, ir priėjęs prie tvoros galėjai aiškiai 
įžiūrėti namą. 

Dabar aš neketinau gėrėtis šiuo maloniu reginiu ir jau 
buvau beeinąs pro šalį, bet tuo tarpu mano ausis pasiekė 
garsas, nuo kurio kraujas sustingo gyslose. 

Aurora pagriebė mane už rankos ir išsigandusi pažvel- 
gė man į veidą. 

Aš tik mostelėjau galva, kad tylėtų, ir priglaudęs ausį 
prie žemės ėmiau klausytis. 

Laukti reikėjo neilgai. Netrukus vėl išgirdau tą patį garsą. 
Mano spėlionės pasitvirtino: tai buvo šunų lojimas! Aš ne- 
galėjau suklysti. Buvau gana prityręs medžiotojas, todėl 
iškart supratau, kad ten loja ilgaausiai mūsų persekiotojai. 
Nors jie amsėjo toli ir jų balsas atrodė ne garsesnis už bitės 
zvimbesį, aš daugiau neabejojau pragaištinga jų reikšme. 

Kodėl mane taip išgąsdino šunų lojimas? Juk buvo lai- 
kas, kai šunų lojimas ir šauksmai: „Paimk jį! Laikyk!“ man, 
kaip ir daugeliui kitų, skambėjo tarsi gražiausia muzika 
pasaulyje. O dabar?.. Ak, atsiminkite, kokia buvo mano 

padėtis, atsiminkite tas valandas, mano praleistas su gyva- 
čių kerėtoju, atsiminkite viską, ką jis man pasakojo tamsioje 
savo drevėje: apie bėglius, apie šunis, jų persekiotojus, bal- 
tuosius medžiotojus, negrų gaudynes, apie papročius, įma- 
nomus nebent tik Kuboje, bet kurie iš tikrųjų klestėjo ir 
Luizianoje - atsiminkite visa tai, ir jūs suprasite, kodėl aš 
suvirpėjau tolumoje išgirdęs šunų lojimą. 

Šunys lojo labai toli, kažkur apie Gajaro namą. Jie amsėjo 
su pertrūkiais, ir neatrodė, kad būtų loję tokie šunys, kurie 
bėga pėdsakais, 0 jų erzėjimas veikiau buvo panašus į pa- 
leistą iš šunidės gaują, besidžiaugiančią būsima medžiokle. 

Blogiausia mano nuojauta pasitvirtino: mūsų vytis jie 
paleis šunis! 


LXX SKYRIUS 
Gaudynės 


O Dieve! Mūsų vytis jie paleis šunis! Greit paleis arba 
jau paleido — to aš dar negalėjau suvokti, bet nesiryžau iš 
čia pasišalinti, kol tikrai sužinosiu. Aurorą palikau po me- 
džiais ir leidausi prie tvoros, prie kurios baigėsi miškas. 
Ją pribėgęs pagriebiau už šakos ir prisitraukęs už rankų 
pasikėliau aukštyn: dabar pro cukranendrių viršūnes aiš- 
kiai mačiau visą namą, ryškiai nušviestą tekančios saulės 
spindulių. 

Iš pirmo žvilgsnio supratau, jog neklydau. Nors ir toli 
buvo namas, įžiūrėjau aplink jį žmones; daugelis jų sėdė- 
jo ant arklių, jų galvos plaukė virš nendryno. O protar- 
piais pasigirstantis šunų lojimas rodė, kad jų ten visa gau- 
ja. Iš šalies žiūrėdamas galėjai pamanyti, kad būrys 
medžiotojų ruošiasi medžioti elnius, ir jei ne toksai metas, 
vieta ir kitos aplinkybės, gal ir aš būčiau juos palaikęs pa- 
prastais medžiotojais. Bet dabar jie man padarė visai kito- 
kį įspūdį. Aš puikiai supratau, ko jie susirinko aplink Ga- 
jaro namą. Žinojau, į kokią medžioklę jie pakilo. 

Pažiūrėjęs į juos ne ilgiau kaip minutę, supratau, kad 
persekiotojai jau pasiruošę leistis į kelionę. 

Smarkiai plakančia širdimi šokau atgal prie savo ben- 
drakeleivės, kuri manęs laukė drebėdama iš baimės. 

Man nereikėjo jai pasakoti, ką mačiau, - ji viską suprato 
iš mano veido. Ji taip pat girdėjo lojant šunis. Ji gimė šiose 
vietose ir pažinojo tos šalies papročius. Žinojo, kad su šuni- 
mis yra medžiojami elniai, lapės ir panteros, bet taip pat 
žinojo, kad daugelis plantacijų šunis laiko ir visai kitiems 
reikalams: šunis — pėdsekius, išmokytus gaudyti žmones! 

Jei nebūtų buvusi tokia įžvalgi, aš gal būčiau mėginęs 
nuslėpti nuo jos tai, ką mačiau, bet ji iškart viską suprato. 

Iš pradžių mus apėmė visiškas nusiminimas. Atrodė, 
kad mums nebeliko jokios vilties išsigelbėti. Kad ir kur bū- 
tume slėpęsi, šunys, išmokyti sekti žmones, visur mus suras. 
Tad nėra ko nė slėptis pelkėse ir krūmuose. Nei aukščiau- 
sias medis, nei tankiausi atvašynai negalės mūsų išgelbėti 
nuo tokių persekiotojų. 


395 


"Taigi pirmas mūsų nusiteikimas buvo visiška neviltis, 
pirmas nesąmoningas noras — niekur neiti, pasilikti čia 
pat ir leistis sugaunamiems. Gal mums ir negrėsė mirtis, 
nors žinojau, kad jei jie mane sugaus, turiu būti pasiruo- 
šęs viskam. 

Aš Žinojau, kokios čia vyravo pažiūros į abolicionis- 
tus'?: tuo metu jie buvo baisiausiai ujami. Man teko gir- 
dėti, kaip užkietėję vergvaldžiai žiauriai sudorodavo tuos, 
anot jų, „fanatikus“. Neabejoju, kad ir aš būsiu įskaitytas 
tarp jų, o galėjo baigtis dar blogiau — jie mane apkaltins 
„vergų vogimu“. Šiaip ar taip, man grėsė bausmė, ir vei- 
kiausiai labai skaudi. 

Bet ši mano baimė buvo menkniekis prisiminus tai, kad 
Aurora vėl pateks į Gajaro nagus, jei tik būsime sugauti. 

Štai kokios mintys mane užvis labiausiai kamavo, ir man 
nuo jų plyšo širdis. Bet tos mintys vėl man įkvėpė ryžto 
nepasiduoti, kol išmėginsime visas mūsų galioje esančias 
priemones. 

Akimirką aš stovėjau svarstydamas, ką mums reikėtų 
daryti. Ir dabar man dingtelėjo į galvą mintis, kuri mane 
išgelbėjo iš nusiminimo: aš atsiminiau pabėgusį negrą 
Gabrielių. 

Nemanykite, kad lig tos akimirkos buvau užmiršęs jį ir 
jo slėptuvę ir kad omenyje jos neturėjau anksčiau. Nuo to 
laiko, kai atsidūrėm miške, aš daug kartų galvojau apie pa- 
bėgusį negrą ir jo drevę. Kadangi po saulės laidos turėjo- 
me grįžti į paupio vieškelį, numačiau susirasti pažįstamą 


aikštelę, nes ji buvo arti. 

Dabar žinodamas, kad mūsų pėdomis bus paleisti šu- 
nys, aš vėl ėmiau galvoti apie Gabrieliaus prieglobstį, bet 
šios minties atsisakiau, manydamas, kad šunys visur mus 
suras, ir pasislėpę pas Gabrielių mes nenoromis dar ir jį 
išduosime. 

Visos šios mintys lyg viesulas praskrido mano galvoje, 
ir aš iš pradžių nesuvokiau, kad šunys negalės mūsų vytis 
vandeniu. Ir kai ėmiau ieškoti būdo paslėpti savo pėdsa- 
kus ir pagalvojau apie negrą ir jo pušies sakus, atsiminiau 
ir vandenį. 

"Štai kur mums beliko vienintelė viltis! Dabar aš supra- 
tau, kaip išmintingai jis pasirinko sau būstą. Taip, tai buvo 
kaip tik tokia vieta, kur jo negalėjo surasti prakeiktieji šunys. 

Kai tik apie tai pagalvojau, ryžausi bėgti pas Gabrielių. 

Buvau tikras, kad kelią surasiu. Ne veltui aš tada sten- 
giausi jį įsiminti. Tą dieną, kai įgėlė gyvatė, man į galvą 
buvo atėjusi kažkokia neaiški mintis, veikiau miglota nuo- 
jauta, kad negro prieglobstis man dar galės praversti. Vė- 
lesni įvykiai, ypač mano sumanymas iškart su Aurora bėg- 
ti į miestą, šias mintis išstūmė iš galvos. Šiaip ar taip, aš 
gerai atsiminiau kelią, kuriuo mane vedė Gabrielius, ir ga- 
lėjau greit jį surasti, nors miške nebuvo nei takelių, nei pra- 
mintų pėdų, o tik vos vos nubruožtos laukinių miško gy- 
ventojų šliūžės. 

Bet aš buvau tikras, kad neišklysiu iš kelio. Įsidėmėjau 
ženklus ir įpjovas medžiuose, kurias man rodė mano paly- 
dovas. Žinojau, kur reikia pereiti didžiąją protaką išvirtu- 
siu medžiu, atstojančiu negrui tiltelį. Įsidėmėjau, kur jis 

mane vedė per nedidelę pelkę, per kurią nebūtų galėjęs 
išklampoti arklys, kur broviausi pro meldyną, pro milži- 
niškus kiparisų liemenis ir šaknis, kur nusileidau žemyn, 
prie vandens. Įsidėmėjau, kur guli didžiulis išverstas me- 
dis, ištiesęs per ežerą storą savo kamieną su šakomis, gau- 
siai apaugusiomis samanomis — slaptą mažosios pirogos 
uostą, — ir buvau tikras, kad jį surasiu. 

Nebuvau užmiršęs ir sutartojo ženklo, kuriuo turėjau 
pasigarsinti bėgliui. Jis mane išmokė ypatingo švilpimo ir 
pasakė, kiek kartų turiu sušvilpti. 

Aš negaišau laiko daug galvodamas. Visa tai apsvars- 
čiau beeidamas. Vos atsiminiau ežerą, tuoj galutinai viską 
nusprendžiau. Pasakiau keletą padrąsinamų žodžių Auro- 
rai, ir mes tuoj leidomės į kelionę. 


LXXI SKYRIUS 


Zenklas 


Pakeitę planus, nepakeitėme krypties, kuria žygiavome. 
Vis tebeėjome į tą pačią pusę. Norint patekti prie ežero, 
reikėjo pasiekti aikštelę, kurioje iš pradžių ketinome pa- 
laukti nakties, - čia buvo trumpiausias kelias į pabėgusio- 
jo negro būstą. 

Tą atmintiną dieną, kai sutikau Gabrielių, jis mane va- 
kare išvedė į šiaurrytinį Gajaro plantacijos pakraštį. Dabar 

mes buvome kaip tik toje vietoje, kur galulaukės kelias rė- 
mėsi į mišką. Įpjova stirakso medyje, kurią gerai įsidėmė- 
jau, man rodė, kuria linkme reikia eiti. Ir aš paskubėjau iš 
krūmų pasukti į tankumyną, ypač kad atsidūrę toje vieto- 
je aiškiai girdėjome skardžiai ir pratisai lojant šunis. Pasi- 
klausęs nusprendžiau, kad šunys jau bus aptikę cukranen- 
drių lauke vakarykščias mūsų pėdas. 

Dar kelis šimtus jardų mums reikėjo eiti per miško kir- 
timą. Daugybė kelmų rodė, kad čia gerai pasidarbuota kir- 
vio. Miškas buvo kertamas plantacijos reikalams, ir deši- 
nėje, ir kairėje tako pusėje stovėjo sukrautos rietuvės malkų. 
Bijodami sutikti kirtėją arba malkavežį, paspartinome žings- 
nį. Toks susidūrimas mums galėjo baigtis blogai: kiekvie- 
nas mus pamatęs žmogus tikrai būtų parodęs persekioto- 
jams mūsų pėdsakus. 

Beje, jei tada būčiau sugebėjęs blaiviai samprotauti, bū- 
čiau supratęs, kad šita mano baimė tuščia. Jei šunys mus 
suuos, jokių kirtėjo ar malkavežio nurodymų nereikės. Bet 
tuomet apie tai negalvojau, ir lengviau atsidusau, kai kirti- 
mas baigėsi ir mus apgaubė gūdaus miško lapija. 

Dabar viskas priklausė nuo mūsų greitumo: ar suspėsi- 
me pasiekti ežerą, pašaukti negrą su piroga ir dingti iš akių, 
kol šunys atbėgs čionai? Jei mums tai pavyks - mes išsigel- 
bėję arba bent jau galėsime tikėtis išsigelbėjimo. Žinoma, 
šunys atves mūsų persekiotojus į tą vietą, kur sėsime į val- 
telę, — prie išvirtusio medžio, bet toliau ir šunys, ir žmonės 
pames mūsų pėdas. Niūrus miško ežeras atrodė lyg tikras 
labirintas. Gryno vandens plotas buvo labai nedidelis, bet 

užtat iš tos vietos, kur turėjome sėsti į laivelį, nei to akiva- 
ro, nei medžio, augusio jo viduryje ir panašaus į salelę, 
nebuvo matyti, o be to, apsemtas ruožas apėmė didelę dalį 
miško. Net jei Gajaras ir kiti būtų suvokę, kad mes pabė- 
gome vandeniu, jie būtų gerai pagalvoję, ar ne per didelė 
rizika mūsų ieškoti tuose šipšynuose, ypač tokiu metų lai- 
ku, kai vešli lapija nepraleidžia saulės spindulių ir miške 
visada būna prieblanda. 

Bet vargu ar jiems galėjo ateiti į galvą, kad mes nuo jų 
pabėgome tokiu keliu. Ant išvirtusio medžio, po kurio ša- 
komis buvo paslėpta piroga, neliks jokio pėdsako, jokio 
ženklo. O pagaliau kas pagalvos, kad tokioje tolimoje nuo 
žmogaus būsto vietoje, kažkokioje telkšančioje baloje, pro- 
takos nejungiamoje nei su upe, nei su kuriuo nors pelkėtu 
jos intaku, galėtų būti paslėpta piroga? Pėdsakų, kuriuos 
būtų pavykę įžiūrėti miško prieblandoje, mes stengėmės 
nepalikti, — to aš rūpestingai žiūrėjau. 

"Mūsų persekiotojai nuspręs, kad šunys bus aptikę lo- 
kio, pumos ar pelkių lūšies pėdas, - visi šie žvėrys, bėgda- 
mi nuo medžiotojų, paprastai leidžiasi plaukte plaukti. Taip 
samprotaudamnas stengiausi padrąsinti save ir bendrake- 
leivę, o tuo tarpu mes vis skubėjome tolyn. 

Ar greitai Gabrielius atsilieps į mūsų ženklą? Ši mintis 
man nedavė ramybės. Ar jis tuoj jį išgirs? Ar suspės at- 
plaukti mano šaukiamas? Ar nepavėluos? Štai kas man da- 
bar labiausiai rūpėjo. 

Dabar viskas priklausė nuo greitumo. O, kodėl aš neat- 
siminiau Gabrieliaus ankščiau? Kodėl mes iškart nėjome 

+ Kiek laiko užtruks, kol persekiotojai mus pavys? Apie 
tai bijojau net pagalvoti. 

Raitas visada pralenks pėsčius, o šunys, žinia, bėga pė- 
domis kiek įkerta. 

Viena viltis man dar teikė stiprybės. Mūsų nakvynės vie- 
tą jie suras be didelio vargo: į krūvą sukrauti papajų lapai ir 
samanos jiems parodys, kur mes praleidome nakų. Na, o 
toliau? Kai ieškojome dingusių arklių, mes išnaršėme miš- 
ką skersai ir išilgai. Aš sugrįžau į galulaukės kelią 17 geroką 
galą juo paėjau. Be abejonės, visa tai bent laikinai suklai- 
dins šunis. Be to, d'Otvilis buvo išėjęs iš papajų atvašyno 
kitu keliu. Šunys gali nusekti jo pėdomis. O, jei taip būtų! 

Visos šios spėlionės man nedavė ramybės, o tuo tarpu 
mes vis skubėjome pirmyn. Man net dingtelėjo į galvą iš- 
6lokšti šunis iš pėdų. Atsiminiau, kaip man negras pasako- 
jo apie sakuotosios pušies metūgius, kuriais jis naudodavo- 
si tokiais atvejais. Deja, nė vienos tokios pušies nepasitaikė 
aptikti pakely, o jos ieškoti ir gaišti laiką bijojau. Be to, aš ne 
taip jau labai ir tikėjau šia priemone, nors Gabrielius saiks- 
tėsi, kad taip galima apgauti kiekvieną šunį. Paprastas rau- 
donasis svogūnas, anot jo, irgi naikino kiekvieną kvapą. Bet 
raudonieji svogūnai miške neauga, o pušies neradau. 

"Tačiau aš ėmiauši visų man prieinamų atsargumo prie- 
monių. Nors ir jaunas, aš buvau senas medžiotojas ir šio 
to išmokau besekdamas elnius ir kitus gimtųjų kalnų žvė- 
ris. Be to, ir trys metų ketvirčiai, praleisti Naujajame Pa- 
saulyje, nepraėjo vien tik mieste, ir aš jau šiek tiek pažino- 
jau čionykščių miškų paslaptis. Todėl mes nebėgome lyg 
akis išdegę. Tėn, kur buvo galima, stengiausi mėtyti pėdas. 

Vienoje vietoje mums reikėjo pereiti nedidelę pelkę, sto- 
vinčio vandens plotą, prižėlusį nendrių ir vadinamųjų 
„raistmedžių“. Vanduo pelkėje siekė iki kelių, ir nebuvo 
sunku ją briste perbristi. Aš tai žinojau, kadangi neseniai 
ėjau per ją. Taigi susiėmę už rankų mes leidomės tiesiai 
per tą pelkę ir laimingai nusigavome į kitą pusę; bijodami 
purve palikti kojų įspaudus, iš pradžių susiradome krante 
sausą vietelę, iš kurios buvo galima tiesiai stoti į vandenį; 
taip pat padarėm ir išlipdami iš pelkės. 

Jei būčiau žinojęs, kad tarp mūsų persekiotojų yra pri- 
tyrusių „medžiotojų“, gal ir nebūčiau taip tuščiai stengę- 
sis. Maniau, kad Gajaras ir jo pakalikai bus paskubom su- 
rinkę vieną kitą apylinkės plantatorių ir kaimelio 
gyventojus, neprityrusius žmones, kuriuos lengva apgau- 
ti negudriomis išmonėmis. 

Jei būčiau nutuokęs, kad juos veda žmogus, apie kurį 
man pasakojo Gabrielius, - visoje apygardoje žinomas pėd- 
sekys, vergų medžioklę padaręs savo verslu, - nebūčiau 
tiek daug vargęs. Nenumaniau, kad mus vejasi šis niekšas 
su Žmones gaudyti išmokytais šunimis, todėl stengiausi 
apdumti savo persekiotojams akis. 

Perbridę pelkę, atsidūrėme prie didžiojo užtakio ir į ki- 
tą pusę perėjome pasvirusiu virš vandens medžiu. O, jei 
būčiau galėjęs suardyti šitą tiltą, įmesti jį į vandenį! Bet 
raminausi tuo, kad jei šunys ir perbėgs paskui mane tuo 
lLieptu, tai raiteliai užgaiš beieškodami brastos. 

Štai pagaliau ir ta pati aikštelė, bet aš negaišau nė aki- 
mirkos. Mes net nepažvelgėme į margą gėlių kilimą, ne- 

užuodėme nė jų kvapo. Kadaise svajojau pabūti čia su Au- 
rora. Štai ir patekome į šį žemiškąjį rojų, bet kokiomis ap- 
linkybėmis! Baisios mintys man kvaršino galvą, kai mes 
beveik bėgte perbėgome saulės nutviekstą ir nuo gėlių mar- 
guojančią laukymę, o paskui vėl įlindome į gūdžią miško 
prieblandą. 

"Taką buvau gerai įsidėmėjęs ir juo ėjau neabejodamas. 
Bet vis dėlto retkarčiais sustodavau pasiklausyti, ar nesiar- 
tina mūsų persekiotojai, ir leisdavau Aurorai pailsėti. Nuo 
neperstojamo bėgimo Aurorai sunkiai kilnojosi krūtinė, bet 
akyse švietė nepajudinamas ryžtas, o šypsena teikė man 
drąsos. 

Pagaliau atsidūrėme tarp pelkinių kiparisų, augančių 
aplink ežerą, ir sukinėdamiesi tarp storų jų kamienų ne- 
trukus pasiekėme išvirtusį medį. Dar kelios akimirkos - ir 
mus uždengė didžiulės šakos, apaugusios samanomis. 

Eidamas. pasidariau dūdelę, kurią atsiminęs negro pa- 
mokymus išsipjoviau iš nendrės; jų šioje vietoje augo labai 
gausiai. Šita dūdelė turėjo savotišką šaižų balsą, girdimą 
net tolimiausiuose ežero kampeliuose. 

Tvirtai nusitvėręs už šakos, aš pasilenkiau prie pat 
vandens ir prisidėjęs dūdelę prie lūpų sušvilpiau sutartą 
ženklą. 

LXXII SKYRIUS 
Pėdsekiai 


Šaižus garsas toli nuskardėjo vandeniu ir, rodos, įsiskver- 
bė į nuošaliausius miško užkampius. Jis išbudino plunks- 
nuočius ežero gyventojus, ir jie į neįprastą švilpesį atsilie- 
pė nedarniu rėksmingu koncertu. Pašėlusiai sukliko gervė 
17 Luizianos gandras, kimiai suūkė pelėda, o dar kimiau — 
pelikanas, ir visas šis klegesys virto ištisiniu gaudesiu, bet 
visus nustelbė žvejys ir baltagalvis jūrų erelis, kurio skar- 
dus balsas buvo nuostabiai panašus į dilde galandamo 
pjūklo zyzimą. 

"Triukšmas ilgai netilo, ir aš pamaniau, kad jei teks vėl 
pakartoti signalą, tai negras jo vis tiek neišgirs - net gar- 
siausias švilpesys paskęs šitoje balsų maišalynėje. 

Pasislėpę tarp šakų laukėme, kas bus toliau. Nesikalbė- 
jome. Pavojus buvo per daug didelis, kad šiomis nerimo 
akimirkomis būtume jautę ką nors daugiau kaip tik di- 
džiausią baimę. Retkarčiais ištartas paguodos žodis, pus- 
balsiu pareikštas vilties pragiedrulis — štai ir visas mūsų 
pokalbis. 

„Apimti didžiausio nerimo žiūrėjome į vandenį ir baikš- 
čiai žvilgčiojome į krantą. Su viltimi laukėme irklo 
pliaukštelėjimo ir su baime - stūgaujamo šunų lojimo. 
Niekados neužmiršiu tų akimirkų - slogių, kvapą gniau- 
žiančio nerimo akimirkų! Ligi mirties neišdils jos man iš 


atminties. 


4()4 


NUTS jų ui 
YwL „MS. 
4 si 4. o 


a V Siu 
I. „ At "M e 


i a 
. ————— 


Viskas, ką galvojau tomis minutėmis, viskas, kas tada 
nutiko - net mažiausios smulkmenos, akyse atgyja taip 1yš- 
kiai, lyg tai būtų buvę tik vakar. 

Atsimenu, kartą ar du mums pasirodė, kad medžių še- 
šėlyje suribuliavo smulkios bangelės. Mūsų širdys džiaugs- 
mingai sutuksėjo - pamaniau, kad atplaukia piroga. 

Bet mūsų džiaugsmas truko neilgai. Bangas sukėlė di- 
delis aligatorius, nes veikiai tas bjaurus gyvūnas, ilgio be- 
veik kaip valtelė, prašliaužė pro mus, nepaprastai greitai 
skirdamas vandenį. 

| Atsimenu, tada pagalvojau, kad negras savo slėptuvėje 
gali ir nesėdėti. Kas bus, jei jis medžioja miške? Ar maža 
kur jis gali išeiti? Jei taip būtų iš tikrųjų, prie medžio da- 
bar stovėtų jo piroga. O jei jis turi ir daugiau slaptų prie- 
plaukų - pavyzdžiui, kitapus ežero? To jis man niekad ne- 
minėjo, bet taip galėjo būti. Visi šie samprotavimai tik 
didino mano baimę. > 

Bet dabar man dingtelėjo nauja prielaida, daug baises- 
nė, nes ji buvo labiau įtikėtina: negras tiesiog galėjo mie- 
goti! Labiau įtikėtina dėl to, kad naktis jam buvo diena, o 
diena - naktis. Naktimis jis išsiropšdavo iš savo slėptuvės, 
bastydavosi po mišką, medžiodavo, o dieną lindėdavo dre- 
vėje ir miegodavo. 

„O Dieve! Nejaugi jis iš tikrųjų miega ir negirdi mūsų 
signalo?“ — apimtas siaubo klausiau savęs. 

Reikėjo pakartoti signalą, nors ir supratau, kad jei ma- 
no spėliojimai teisingi, jis vis tiek mūsų neišgirs. Negras 
miega kaip lokys savo lauže, jo ir su patrankomis nepriža- 

dinsi. Kaip galėčiau jį išbudinti menka savo dūdele, ypač 
kad paukščių klegesys vis dar nebuvo nurimęs? 

— Ojei Gabrielius ir išgirs, - kreipiausi į Aurorą, - vargu 
ar jis atskirs mano švilpesį nuo... Dieve gailestingas! 

Šis šūksnis man išsprūdo prieš mano valią, ir aš nespė- 
jau baigti pradėto sakinio. Pratisas ir lemtingas garsas, ku- 
rį išgirdau pro paukščių klegesį ir tuoj pažinau, buvo skam- 
bus pėdomis sekančio šuns lojimas. 

Aš pasilenkiau ir suklusau. Ir vėl! Šios melodijos nesu- 
painiosi su jokiu kitu garsu. Ne veltui aš turėjau išlavėju- 
sią medžiotojo klausą ir ne kartą žavėjausi šia muzika. 

Bet šis lojimas dabar man anaiptol neatrodė muzika- 
lus. Jis skambėjo kaip keršto šauksmas, kaip rūstus pražū- 
ties pranašas. 

Dabar aš nebeketinau kartoti signalo. Net jei negras ma- 
ne išgirstų, vis tiek būtų per vėlu. Numetęs dūdelę kaip 
nereikalingą žaisliuką, prisitraukiau Aurorą ir ją pastatęs už 
savęs išsitiesiau visu ūgiu ir atsigręžiau į krantą. Vėl suskam- 
bėjęs miške melodingas skaliko lojimas šįkart pasirodė taip 
arti, kad nejučiom pasilenkiau, tikėdamasis pamatyti šunį. 

Laukti neilgai reikėjo. Už šimto metrų žaliavo nendry- 
nas, Aš pamačiau, kaip susiūbavo nendrės. Viršūnės ėmė 
svyruoti, tuščiaviduriai stiebai subraškėjo ir gulė prie že- 
mės, lenkiami gyvos būtybės. Kažkoks žvėris brovėsi per 
tankumyną. 

Bet štai nendrės sujudėjo dar smarkiau, paskutinės jų 
eilės prasiskyrė, ir aš išvydau, ko laukiau - keršą didžiulio 
šuns nugarą! Jis vienu šuoliu stryktelėjo iš nendryno, aki- 

mirką stabtelėjo atviroje vietoje, pauostė orą, pratisai su- 
staugė ir leidosi į priekį. 

Paskui jį iššoko antras, prasiskyrusios nendrės susiglau- 
dė, ir abu nubėgo link išvirtusio medžio. 

Čia krūmų nebuvo, todėl šunis gerai mačiau. Nors ap- 
link viešpatavo prieblanda, aš net įžiūrėjau, kokios jie bu- 
vo veislės ir plauko: tai buvo didžiuliai skalikai, pilkšvai 
juodas ir rudas. Iš to, kaip jie artinosi, galėjai matyti, kad 
Jie geri pėdsekiai ir išmokyti sekti ne elnius, o žmones. Nė 
vienas medžioklinis šuva taip gerai neitų žmogaus pėdo- 
mis, kaip jie ėjo mūsiškėmis. 

Pamatęs šunis, tuoj pasiruošiau juos pasitikti. Jų dydis, 
plačios ir didelės žiaunos, pikta išvaizda rodė, kad čia bu- 
vo nuožmūs padarai. Galėjai neabejoti, kad jie puls, vos 
tik mane pastebės. Todėl išsitraukiau pistoletą ir nusitvė- 
ręs už šakos, kad neprarasčiau pusiausvyros, laukiau jų 
prisiartinant. 

Ir nesuklydau. Prilėkęs išvirtusį medį, šuva akimirką 
stabtelėjo, paskui užšoko ant kamieno ir ėmė bėgti į mus. 
Jis jau buvo užuodęs mūsų pėdas; aš mačiau iš pykčio pa- 
raudusias jo akis ir laukiau, kad jis tuoj tuoj mane puls. 

Jei šiam susitikimui būčiau ruošęsis iš anksto ir ieškojęs 
kuo patogiausios padėties, tai ir tada nebūčiau pasirinkęs 
geresnės. Priverstas artintis prie manęs tiesia linija, prie- 
šas negalėjo nukrypti nei į dešinę, nei į kairę, taigi man 
beliko tik tvirta ranka nutaikyti į jį pistoletą ir kai reikės, 
paspausti gaiduką. Net naujokas, pirmą kartą paėmęs šau- 
namąjį ginklą, ir tas nebūtų prašovęs pro šalį. 

Pyktis sudirgino mano nervus, krūtinėje suliepsnojo be- 
galinis apmaudas, man suteikęs plieno tvirtumą. Pagalvo- 
Jęs, kad esu pjudomas kaip vilkas, aš įtūžau, bet tai buvo 
šaltas įtūžis. 

Palaukiau, kol šuva atsidūrė per kelis colius nuo pisto- 
leto vamzdžio, ir paspaudžiau gaiduką. Šuva pliumptelė- 
jo į vandenį. 

Jam įkandin sekė antrasis. Nelaukdamas, kol išsisklaidys 
dūmų debesėlis, aš nutaikiau ir vėl paspaudžiau gaiduką. 

Gerasis mano pistoletas neapvylė. Nuskambėjus šūviui, 
aš išgirdau, kaip garsiai pūkštelėjo į vandenį sunkus kūnas. 

Ant medžio jau nebebuvo šunų. Vienas nukrito į deši- 
nę, kitas į kairę pusę, į juodą ežero vandenį. 


LXXIII SKYRIUS 
Žmonių medžiotojas 


Šunys nukrito į vandenį - vienas buvo nudėtas negy- 
vai, antras sunkiai sužeistas. Bet ir šio likimas buvo išspręs- 
tas: kulka jam kliudė koją, ir nors jis karštligiškai kapano- 
josi vandenyje mėgindamas plaukti, jam niekaip nesisekė. 
Po kelių minučių jis lyg akmuo būtų nugrimzdęs į dugną, 
bet, matyt, jam nebuvo lemta paskęsti. Likimas jam skyrė 
kitokį galą, ir priešmirtinis jo kauksmas nutilo gana nepa- 

Šuns cypimas - gražiausia muzika aligatoriui. Jam šu- 
va - skaniausias kąsnis, ir, išgirdęs staugiant skaliką ar net 
paprastą kiemo sargį, jis gali plaukti nors ir kažin kur. 

Šį įdomų reiškinį gamtininkai aiškina kitaip. Jie sako — 
ir tai iš tikrųjų atitinka tiesą, - kad šuns staugimas truputį 
panašus į jauno aligatoriuko riksmą, ir suaugusieji puola 
to garso link esą dėl dviejų priežasčių: patelė - gelbėti sa- 
vo vaiko, o patinas - jo suryti. 

Šią nuomonę mokslas dar tebeginčija, bet neginčijama 
yra tai, kad aligatorius niekada nepraleidžia progos pasi- 
skonėti šuniena. Baisiais žiomenimis čiupęs grobį, roplys 
Jį nusitraukia į povandeninę savo karalystę. Tą jis atlieka 
su tokiu godumu, kuris neabejotinai rodo, kad šuva jam iš 
tikrųjų yra mėgstamiausias kąsnis. 

"Todėl nė kiek nenustebau, kada apie pustuzinis milži- 
niškų roplių staiga išniro tarp tamsių medžių ir greitai nu- 
plaukė prie sužeisto šuns. 

Jie leidosi į tą vietą, iš kur buvo girdėti nepaliaujamas 
staugimas, ir, ankštu ratu apsupę savo auką, puolė ją. 

Net būrys ryklių nebūtų susidorojęs vikriau. Vienas ali- 
gatorius, mostelėjęs uodega, nutildė staugiantį šunį, trys ar 
keturios poros baisių žiaunų klaptelėjo kaip viena, po trum- 
pų grumtynių ilgos kaulėtos galvos užsičiaupė, ir pabaisos 
išsiskirstė kiekviena dantyse nusinešdama gabalą mėsos. Tik 
keletas burbulų ir raudonos putos, iškilusios į juodą van- 
dens paviršių, rodė tą vietą, kur dar neseniai spurdėjo šuva. 

Maždaug tokia pat scena įvyko ir kitapus išvirtusio me- 
džio - ežeras čia vos tesiekė keletą pėdų gylio, ir dugne 

buvo gerai matyti nušautas šuva. Trys ar keturi aligatoriai, 
prisiartinę prie medžio iš kitos pusės, pamatę negyvą šunį 
ir puolę į priekį, sudorojo jį taip pat greitai kaip ir jų gen- 
tainiai pirmąjį šunį. Du skalikai dingo tų rajūnų nasruose 
greičiau kaip duonos trupinėlis, numestas būriui alkanų 
gružlių. Nors ir koks stulbinamas buvo šis reginys, aš į jį 
beveik nekreipiau dėmesio. Mano mintys buvo kitur. 

Nuskambėjus šūviui, aš vis tebestovėjau ant išvirtusio 
medžio, įsmeigęs žvilgsnį į tą pusę, iš kur pasirodė šunys. 

Įdėmiai stebeilijausi į protarpius tarp medžių, į tamsią 
miško gelmę. Nenuleidau akių nuo nendryno, stengda- 
masis pamatyti bent mažiausią jo krustelėjimą, klausiausi 
kiekvieno garso ar krebždesio, bet pats tylėjau ir ženklu 
liepiau tylėti iš baimės virpančiai mano palydovei. 

Vilties beveik nebuvo likę. Rodos, tuoj tuoj iš tankumy- 
no išlįs daugiau šunų, lėtesnių pėdsekių, o su jais ir raite- 
liai - žmonių medžiotojai. Jie arti ir greitai prieis - greitai, 
kadangi mano šūviai jiems parodė kelią. Priešintis būriui 
įnirtusių žmonių būtų beprasmiška. Beliko tik pasiduoti. 

Aurora, pamačiusi, kad išsitraukiau antrąjį pistoletą, 
ėmė maldauti, kad pasiduočiau, kad nevartočiau ginklo. 
Bet aš nė nemaniau šaudyti į žmones —- užtaisiau pistoletą 
gintis nuo šunų, jei jie pasirodytų. 

Miške buvo tylu ir nematėme jokio ženklo, kad artintų- 
si mūsų persekiotojai. Kas juos galėjo sulaikyti? Gal jie mė- 
gina pereiti per protaką ar pelkę? Aš žinojau, kad arkliai 
ten nėišbris ir raiteliai turės ieškoti aplinkinio kelio.-Bet ar 


visi jie raiti? 

Aš net pradėjau tikėtis, kad Gabrielius suskubs atplauk- 
ti. Jei jis 17 negirdėjo mano švilpesio, tai mano šūvių juk 
negalėjo neišgirsti! Bet paskui man dingtelėjo mintis, kad 
mano šūviai, ko gero, dar galėjo jį atbaidyti. Jis nesupras, 
kas ir kodėl šaudė, ir pabijos leistis per ežerą savo piroga. 

Kaip būtų gerai, jei jis, išgirdęs pirmąjį signalą, dabar 
plauktų pas mus! Praėjo ne tiek jau daug laiko, ir dar liko 
šiokios tokios vilties. Nors šioje vietoje ir patyrėme nema- 
žai baimės, bet juk atėjome taip neseniai. Jei Gabrielius 
šūvius išgirdo plaukdamas čionai, tai pamatęs, kad aš šau- 
džiau iš savo dvivamzdžio, šoviau į kurį nors žvėrelį, ir ne- 
pabūgs. Gal jis dar laiku suspės, ir mes sėkmingai pasiek- 
sime jo drevę. 

Be kelių kraujo dėmių ant gruoblėtos medžio žievės, 
niekas daugiau nerodė, kad čia būta šunų, be to, ir tos 
pačios dėmės kažin ar galėjo būti matomos nuo kranto. 
Jei medžiotojai neturi kitų šunų, kurie juos atvestų į šią 
vietą, jiems bus nelengva aptikti tuos pėdsakus miško prie- 
blandoje, ir mums gal kaip nors pavyks pasprukti. 

Su atgimusia viltimi aš atsigręžiau į vandenį ir ėmiau 
žiūrėti į tą pusę, iš kur, kaip tikėjausi, turėjo pasirodyti 
piroga. Deja, nebuvo jokių ženklų, kad ji artintųsi. Išsky- 
rus išgąsdintų paukščių klegesį, jokio garso nebuvo girdė- 
ti ežere. 

Aš vėl atsigręžiau į krantą. 

Nendrynas siūbavo. Ilgi stiebai linko ir braškėjo nuo 
sunkių žmogaus žingsnių. Štai jis jau išlindo iš tankumy- 


no ir nukrypavo prie vandens. 

Jis ėjo vienas, arklio ir šunų neturėjo, bet ant peties už- 
kabintas ilgavamzdis vinčesteris ir medžiotojo reikmenys 
rodė, kad jis yra skalikų šeimininkas. 

"Tanki juoda barzda, elnio odos blauzdinės ir striukė, 
raudona kaklaskarė ir meškėno kepurė, o svarbiausia nuož- 
mus veidas nekėlė jokių abejonių, kas čia per žmogus. Jis 
atrodė visiškai taip, kaip man pasakojo pabėgęs negras. "Tai 
galėjo būti tik Rafjenas - žmonių medžiotojas. 


LXXIV SKYRIUS 


Sūvis po šūvio 

"Taip, vyras, išėjęs iš tankumyno, tikrai buvo Rafjenas, 
žmonių medžiotojas, ir jam priklausė nušauti šunys, du 
visoje apylinkėje gerai žinomi pėdsekiai, specialiai išmo- 
kyti sekti nelaimingus negrus, kai šie, neištvėrę žvėriško 
prižiūrėtojų elgesio, pabėgdavo į mišką. 

Ne mažiau garsėjo ir jų šeimininkas - ištvirkęs ir šiurkš- 
tus bernas, kuris vertėsi iš dalies medžiokle, iš dalies vog- 
damas kiaules. Jis gyveno miške lyg koks laukinis ir retkar- 
čiais samdydavosi aplinkiniams plantatoriams, teikdamas 
Jiems savo ir bjaurių savo šunų paslaugas. 

Kaip jau minėjau, man niekad nebuvo tekę susidurti su 
tuo žŽmogėnu, nors apie jį ganėtinai buvau girdėjęs iš Sci- 
piono, Katono ir Gabrieliaus. Pastarasis labai smulkiai man 

nupiešė, kaip Rafjenas atrodo, ir papasakojo tikrai baisių 
istorijų apie nuožmų ir siautulingą jo būdą: keletą pabėgu- 
sių negrų jis užmušė, o kitus užpjudė piktais savo šunimis. 

Negrai jo nekentė ir bijojo visuose paupio kaimuose, o 
motinos negrės Rafjenu gąsdindavo susiožiavusius vaikus, 
ir tie bematant nurimdavo. Ir ne veltui. Juk Rafjenas — 
galvažudys! 

"Toks garsas ėjo apie Rafjeną, žmonių medžiotoją, tarp 
Juodųjų plantacijos vergų. Jo vardas kėlė didesnę baimę 
negu kankinimai ir šikšninis rimbas. Palyginus su juo, koks 
nors Žiauriausias prižiūrėtojas, toks kaip Bilis Banditas, 
atrodė tikras angelas. 

Pamatęs šį Žmogų, aš tuoj atsisakiau minties pabėgti. 

Nuleidęs ranką su pistoletu ir nusprendęs pasiduoti, lau- 
kiau, kol jis prieis. Priešintis būtų buvęs tuščias darbas ir 
galėjo baigtis tik beprasmišku kraujo praliejimu. Todėl stovė- 
jau tylėdamas ir savo bendrakeleivei taip pat patariau tylėti. 

Išėjęs iš nendryno, Rafjenas ne tuoj mus pastebėjo. Ma- 
ne ligi pusės užstojo tankus ispaniškųjų samanų rezginys, o 
Auroros pro lapus visai nebuvo matyti. Be to, medžiotojas 
nežiūrėjo į mūsų pusę, jo akys buvo įsmeigtos į žemę. Žino- 
ma, jis girdėjo šūvius, bet daugiau pasikliovė savo uosle. Iš 
to, kaip jis ėjo žemai pasilenkęs prie žemės, supratau, kad 
jis seka savo šunų pėdomis beveik taip, kaip sektų skalikas. 

Kai jis priėjo prie ežero, į jį staiga padvelkė pašvinkusio 
vandens kvapas. Jis sustojo, pakėlė galvą ir pažiūrėjo į prie- 
kį. Tai, kad ežeras užkirto kelią, matyt, jam buvo netikėta, 
ir jis savo nuostabą išreiškė trumpu keiksmu: 

— Velnias! 

Paskui jo žvilgsnis užkliudė išvirtusį medį, ir, bėgda- 
mas akimis jo kamienu, jis pamatė mane. 

— Teišlupa man akį! — sušuko jis. — Tai čia jūs? O kur 
mano šunys? 

Aš irgi Žiūrėjau į jį, bet tylėjau. 

— Aš jūsų klausiu, velnias griebtų, kur mano šunys? 

Aš vis tebetylėjau. 

Jo žvilgsnis pakrypo į medžio kamieną. Jis pamatė krau- 
jo dėmes ant jo žievės, prisiminė girdėjęs šūvius. 

— Pasiutimas! — subliuvo jis. - "Tu nušovei mano šunis! 

Jis prapliupo keiktis ir grasinti, sykiu taip pašėlusiai mo- 
juodamas rankomis, kad aš pamaniau, ar tik jis nebus iš- 
protėjęs. | 

Bet netrukus jis liovėsi beprasmiškai skeryčiojęs ir dar- 
kęsis, plačiai išžergė kojas, nusikabino nuo peties vinčes- 
terį ir suriko: 

— Lipk nuo medžio ir tempk žemyn savo juodasnukę! 
Greičiau, velniai tave rautų! Lipk, sakau tau! Ilgai galvo- 
si - nušausiu! 

Jau minėjau, kad, vos tik pamatęs šį žmogų, aš atsisa- 
kiau minties priešintis ir ketinau iškart pasiduoti, bet įžū- 
lus jo reikalavimas ir užgaulus tonas mane skaudžiai įžei- 
dė, ir aš ryžausi gintis. 

Pyktis man suteikė naujų dvasinių ir fizinių jėgų, ir mano 
ranka atgavo buvusį tvirtumą. Šitas niekšas pjudo mane 


kaip laukinį žvėrį, bet aš jam nepasiduosiu! 

Be to, taip nusprendžiau dar ir todėl, kad Rafjenas čia 
pasirodė vienas. Jis sekė paskui savo šunis pėsčias, o kiti 
jojo raiti ir veikiausiai užtruko prie protakos ar pelkės. Jei 
persekiotojai būtų atgužėję visi kartu, aš norom nenorom 
būčiau turėjęs paklusti. Bet žmonių medžiotojas, nors ir 
koks buvo pavojingas priešas, čionai atėjo vienui vienas, o 
nuolankiai pasiduoti vienam žmogui neleido mano gar- 
bės samprata, paveldėta iš karingųjų protėvių. Šiaip ar taip, 
o mano gyslomis tekėjo laisvas kalniečių kraujas, ir aš Ty- 
žausi kautis, o jau paskui tebūnie, kas turi būti. 

Kietai suspaudęs rankoje pistoletą, tiesiai pažiūrėjau aki- 
plėšai į krauju aptekusias akis ir riktelėjau: 

— Šaukite! Tik žiūrėkite neprašaukite, nes aš tai jau tik- 
rai pataikysiu! 

Matydamas į save atsuktą pistoleto vamzdį, Rafjenas 
neteko ryžto, ir jei tik būtų turėjęs bent menkiausią gali- 
mybę trauktis, neabejoju, būtų pasistengęs išvengti dviko- 
vos. Jis nelaukė tokio sutikimo. 

Bet jis per toli buvo nuėjęs, ir trauktis buvo per vėlu. 
Šautuvą jau laikė nukabintą nuo peties, ir tą pat akimir- 
ką pamačiau ugnies blyksnį ir išgirdau šūvį. Išgirdau ir 
kaip čiaukštelėjo kulka, atsimušusi į šaką, į kurią buvau 
pasirėinęs. Nors Rafjenas pelnytai garsėjo kaip taiklus šau- 
lys, mano pistoletas jam sukliudė šaltakraujiškai nutai- 
kyti, ir jis prašovė. 

Užtat aš neprašoviau: Rafjenas griuvo kraupiai surikęs, 
ir kai šūvio dūmai išsisklaidė, jis jau kapanojosi juodame 
dumble. 

Aš norėjau pridurmu pasiųsti antrą kulką ir pribaigti 
niekšą, — toks didelis buvo mano pyktis, - bet tą akimirką 
už savęs išgirdau irklų pliaukštelėjimą ir žmogaus balsą. 
Atsisukęs pamačiau negrą. 

Gabrielius atvarė pirogą beveik į tą pačią vietą, kur mes 
stovėjome tarp šakų, ir dabar judesiais ir žodžiais mus ra- 
gino sėstis į ją: 

— Greičiau, masa! Greičiau, Rora! Šokite! Šokite grei- 
čiau! Tikėkite senuoju Gabu - jis numirs, o iš paskutinių- 
jų kausis kartu su jaunuoju masa. 

Nesąmoningai, nenutuokdamas, ką darau, aš paklau- 
siau bėglio, nors beveik netikėjau, kad mums pasiseks, ir, 
pasodinęs Aurorą į valtį, įšokau pats ir atsisėdau šalia jos. 
Keletas smarkių irklo mostų, ir krantas liko toli užpakaly, 
o po penkių minučių mes jau artinomės prie milžiniško 
kipariso, augančio viduryje ežero. 


LXXV SKYRIUS 
Meilė pavojaus valandą 


Valtis įplaukė po ūksmingu medžiu, ir mus uždengė 
nuo jo svyrinčios ispaniškųjų samanų girliandos. Dar aki- 
mirksnis — ir mūsų piroga atsirėmė į jo kamieną. Vis taip 
pat nesąmoningai išsiropščiau ant plataus drūtgalio ir pa- 
dėjau užlipti Aurorai. 

Ix štai mes drevėje, slaptame bėglio prieglobstyje, ir lai- 
kinai saugūs nuo pavojaus. Bet nesidžiaugėme. Suprato- 
me, kad gavome tik trumpą atokvėpį ir kad čia nepasi- 
slėpsime nuo persekiotojų. 

Susidūrimas su Rafjenu viską pražudė. Miręs ar gyvas, 
jis vis tiek čionai atves likusiuosius. Suprasti, kur mes nubė- 
gome, ne taip jau sunku, ir mūsų slėptuvė greitai bus surasta. 

Tai, kas įvyko, tik sustiprins mūsų priešų įniršį, ir jie 
dar atkakliau ieškos. Kol pasirodė Rafjenas, galėjo būti šio- 
kios tokios vilties pasprukti. Dauguma mūsų persekiotojų 
į gaudynes leidosi kaip į paprastą pabėgusio negro me- 
džioklę, ir jei tik pames mūsų pėdas, neteks ir kovos įkarš- 
čio. Be to, Gajaras nebuvo visų taip labai mėgstamas, kad 
dėl jo vertėjo ypatingai stengtis; gaudynių sėkmė labiau- 
siai rūpėjo tik pačiam Gajarui ir jo pakalikams. Jei prie 
išvirtusio medžio nebūtume palikę žymių, niūrus apsem- 
to miško labirintas, galimas daiktas, būtų atbaidęs mūsų 
persekiotojus, dauguma jų į beviltišką išmonę būtų nu- 
moję ranka ir išsiskirstę namo. "Tada, ligi vakaro pasėdėję 
drevėje, sutemus vėl būtume perplaukę ežerą, išlipę kitoje 
vietoje, ir negras būtų mus išvedęs į paupio kelią, kur mū- 
sų turėjo laukti d'Otvilis su arkliais. Iš ten, kaip tikėjomės 
anksčiau, būtume patraukę į miestą. 

"Toks buvo paskubom mano apmestas planas, ir jei ne 
Rafjenas, veikiausiai būtų pasisekę jį įvykdyti. 

Net kai nušoviau šunis, mes nenusiminėme: šiokių to- 
kių šansų mums vis dėlto dar buvo likę. Užgaišę prie pro- 
takos ir nematydami šunų, mūsų persekiotojai galėjo pa- 

mesti mūsų pėdas arba bent jau būtų žygiavę daug lėčiau. 
Jei net būtų suvokę, kas ištiko jų šunis, tai nei pėsčias, nei 
raitas vis tiek nebūtų galėjęs pasiekti mūsų slėptuvės. Jiems 
būtų reikėję valčių arba pirogų. Atsigabenti čionai iš upės 
valtis ne taip jau paprasta, o tuo tarpu būtų sutemę. Vie- 
nintelė mano viltis buvo nakties tamsa ir d'Otvilis. 

Bet susišaudymas su Rafjenu sumaišė visas kortas. 

Po mūsų kautynių padėtis pasikeitė. Gyvas ar miręs, 
Rafjenas atves persekiotojus į mūsų slėptuvę. Jei jis gy- 
vas, — dabar, kai mano pyktis atslūgo, aš brangiai būčiau 
sumokėjęs, kad jis būtų likęs gyvas, - žmonių medžiotojas 
iškart parodys kelią mūsų persekiotojams. | 

Man rodėsi, kad jis liko gyvas, kad aš jį tik sužeidžiau. 
Mirtinai sužeistas žmogus negalėtų taip kapanotis. Aš ma- 
niau ir tikėjausi, kad jis gyvas, bet ne todėl, kad būčiau 
jautęs sąžinės graužatį, O savisaugos sumetimais. Jei Raf- 
jenas mi1ęs, jo kūnas tuojau bus surastas prie išvirtusio 
medžio ir liudys prieš mane. Pagauti jie vis tiek mus pa- 
gaus, bet pasekmės bus kuo tragiškiausios. 

Žodžiu, susidūrimas su šiuo niekšu man buvo pragaiš- 
tingas. Jis iš pagrindų viską pakeitė. Ginant pabė gusią ver- 
ge, buvo pralietas baltojo kraujas! Ši žinia greitai pasieks 
kaimą, apskris visas plantacijas. Sukils visa apylinkė, ir per- 
sekiotojų patrigubės. Mane ims medžioti kaip žmogų, įvyk- 
džiusį dvigubą nusikaltimą, ir mano priešus dar labiau įkai- 
tins įtūžis ir keršto troškulys. Visa tai aš žinojau 1r jau 
nebesitikėjau išsigelbėti. Mums dabar nebuvo likę nė ki- 
birkštėlės vilties. 

Aš prisitraukiau prie savęs sužadėtinę, apkabinau ją ir 
prispaudžiau prie krūtinės. Mus išskirs tik mirtis! Šią baisią 
ir liūdną valandą ji man prisiekė. Tik mirtis mus išskirs! 

Auroros meilė man įkvėpė drąsos, ir aš narsiai laukiau 
to, kas ne mano galioje buvo sulaikyti. 

Praėjo dar valanda. 

Nors mums ir grėsė pavojus, nė nepajutome, kaip prabė- 
go laikas. Jūs turbūt nusistebėsite, jei pasakysiu, kad tai buvo 
viena laimingiausių valandų mano gyvenime. Pirmąkart po 
tylėjimo dienos aš su Aurora kalbėjausi be liudytojų. Mes li- 
kome vienudu - ištikimasis negras ėjo sargybą prie pirogos. 

Neseniai mane kankinę pavydulingi įtarinėjimai dar la- 
biau įkaitino mano jausmus, nes toks yra gamtos dėsnis, ir 
liepsnodamas iš meilės aš beveik užmiršau beviltišką mū- 
sų padėtį. 

Mes daug kartų pažadėjome vienas kitam ištikimybę, 
daug kartų prisiekėme abipusišką meilę taip karštai ir iš- 
kalbingai, kaip mums pasakinėjo tikroji aistra. 

Deja, mūsų laimei greitai atėjo galas. Galas liūdnas, bet 
ne netikėtas. Kai miške sugaudė ragas, kai ten ėmė garsiai 
šūkaut dešimtys žmonių, aš nė kiek nenustebau. Nenu- 
stebau ir tada, kai išgirdau skardžiai virš vandens aidin- 
čius balsus, besikeikiančius ir besiplūstančius, girgždant 
diles ir pliaukšint irklus. Ir kai Gabrielius pranešė, kad ke- 
lios valtys su ginkluotais vyrais artinasi prie mūsų medžio, 
ši žinia nebuvo man netikėta: to aš laukiau. 

Nusileidau medžio liemeniu žemyn ir pasilenkęs pažvel- 
giau pro nukarusių samanų uždangą. Iš čia buvo matyt vi- 
sas ežeras. Aš gerai įžiūrėjau žmones, susėdusius pirogose 
ir laiveliuose, mačiau, kaip jie yrė ir mosikavo rankomis. 

Pasiekę maždaug vidurį ežero, jie paleido irklus ir ėmė 
tartis. Netrukus jie pasiskirstė būreliais ir pradėjo ratu 
siausti medį, matyt, nutarę mus apsupti. 

Šį savo manevrą jie atliko per kelias minutes, ir dabar 
valtys iš visų pusių artinosi prie mūsų, kol pagaliau atsidūrė 
tarp nulinkusių prie pat vandens pelkinio kipariso šakų. Iš 
džiugių šauksmų supratome, kad mūsų slėptuvė surasta, ir 
pro ispaniškųjų samanų tarpus aš išvydau jų veidus. 

Jie mus pamatė: pamatė pirogą ir prie jos stovinčius 
Gabrielių ir mane. 

— Pasiduokite! - nuskambėjo įsakmus kažkieno balsas. — 
O jei priešinsitės - patys būsite kalti! 

Nors jie siūlė pasiduoti, valtys nejudėjo iš vietos. Jose 
sėdintieji žinojo, kad aš nešiojuosi du pistoletus ir gebu juos 
vartoti — jie turėjo progos tuo įsitikinti, — ir bijodami, kad 
vėl nepaleisčiau į darbą ginklo, nelabai skubėjo lįsti artyn. 

Bet jų baimė buvo tuščia — aš neketinau šauti. Mėginti 
priešintis dviem dešimtims gerai ginkluotų vyrų, - o valty- 
se sėdėjo nė kiek ne mažiau, - būtų buvusi tikra beprotys- 
tė. Neketinau to daryti. Tačiau jei būčiau ryžęsis tokiam 
žingsniui, neabejoju, kad Gabrielius iš paskutiniųjų būtų 
grūmęsis petys į petį drauge su manimi. Drąsusis negras, 
kurio narsą dešimteriopai padidino bausmės nuojauta, siū- 
lė stoti į kovą. Bet tas jo narsumas mažai kuo besiskyrė 


421 


nuo beprotybės, ir aš jį maldaute maldavau nesipriešinti, 
nes tikriausiai būtų paguldęs galvą. 

Aš nė nemaniau pavartoti ginklo, bet atsakyti delsiau. 

— Mes gerai ginkluoti, — toliau kalbėjo tas pats vyras, 
matyt, turėjęs tarp kitų autoritetą. — Priešintis nėra pras- 
mės, geriau bus iškart pasidavus... 

— Ką ten sujais daug kalbėti! - nutraukė jį antras šiurkš- 
tus balsas. - Padegsim medį ir išrūkysim juos iš ten. Sama- 
nos bematant suliepsnos! | 

Aš pažinau tą balsą. Nežmonišką patarimą pasiūlė ban- 
ditas Larkinas. 

— Aš ir nemanau priešintis, — atsakiau jų vadeivai, - ir 
esu pasiruošęs sekti paskui jus. Jokio nusikaltimo nepa- 
dariau. Už savo elgesį esu pasiruošęs atsakyti įstatymui. 

— Jūs atsakysite m u ms! - riktelėjo kažkas iš valties. — 
Mes čia įstatymas! 

Jo žodžiuose nuskambėjo slepiamas grasinimas, mane 
privertęs susirūpinti, bet tuo mūsų pokalbis ir baigėsi. Pi- 
rogos ir valtys leidosi prie medžio. Aš mačiau atsuktus į 
mane dešimtis vinčesterių ir pistoletų, ir dešimtys balsų 
sutartinai įsakė mums sėsti į valtis. | 

Iš nuožmios 1r griežtos tų šiurkščių žmonių išvaizdos 
aš supratau, kad mums nieko daugiau nebelieka kaip tik 
pasiduoti arba mirti. 

Aš nusigręžiau norėdamas atsisveikinti su Aurora; ji bu- 
vo išlindusi iš drevės ir raudodama stovėjo šalia manęs. 

Tuo pasinaudoję, keletas žmonių įlipo į medį, puolė ant 
manęs iš užpakalio, užlaužė už nugaros rankas ir tvirtai surišo, 

Aš vos spėjau pasakyti paskutinį atsisveikinimo žodį Au- 
rorai, kuri jau nebeverkė, o į plušančius aplink mane žmo- 
nes žiūrėjo su neslepiama panieka. O kada jie mane įstū- 
mė į valtį, narsi mergina sušuko iš pykčio drebančiu balsu: 

— Bailiai! Pasigailėjimo verti bailiai! Nė vienas iš jūsų 
nedrįs susitikti su juo atvirame mūšyje! Nė vienas! - Ir 
šiuose žodžiuose nuskambėjo visas jos širdies kilnumas. 

Šis mano sužadėtinės įkarštis mane sužavėjo, jis buvo 
geriausias jos meilės įrodymas. "Tuo ji mane nudžiugino, ir 
aš mielai būčiau jai išreiškęs savo džiaugsmą, jei mano sar- 
gybiniai, sugėdinti Auroros žodžių, nebūtų pasiskubinę iš- 
plaukti. Netrukus piroga, kurioje aš sėdėjau, išniro iš po 
žemai svyrinčių šakų ir nučiuožė ežero paviršiumi. 


LXXVISKYRIUS 
Baisus likimas 


Daugiau Auroros nebemačiau. Nebemačiau ir bėglio 
negro. Bet iš mane lydinčiųjų pokalbio supratau, kad jie 
abu turėjo būti išvežti viena kuria valtimi ir išlaipinti kitoje 
vietoje. Taip pat supratau, kad nelaimingasis negras laukė 
sunkios bausmės, kurios jis taip bijojo: jam turėjo būti nu- 
kirsta ranka! 

"Nors ir sunku buvo apie tai galvoti, dar buvo sunkiau klau- 
sytis šiurkščių patyčių. Aš negaliu net pakartoti tų įžeidinėji- 
mų, kurie buvo sakomi mano ir mano mylimosios adresu. 

Bet aš nebandžiau ginti nei jos, nei savęs. Aš jiems ne- 
atsakinėjau. Sėdėjau tylėdamas, įsmeigęs niūrų žvilgsnį į 
vandenį, ir man net kažkaip lengviau pasidarė, kai.piroga 
vėl ėmė plaukti tarp kyšančių iš vandens kiparisų ir kai 
tamsus jų šešėlis uždengė mano veidą nuo pašalinių žvilgs- 
nių. Mūsų piroga plaukė link išvirtusio medžio. 

Priartėjus prie jo, pamačiau ant kranto būrį žmonių ir 
tarp jų nuožmųjį Rafjeną su kruvinu skuduru apvyniota 
ranka, pakabinta ant raiščio, padaryto iš raudonos kaklas- 
karės. Lyg nieko dėtas jis stovėjo drauge su kitais. 

„Ačiū Dievui, aš jo nenušoviau! — apsidžiaugiau minty- 
se. — Bent už tai nereikės atsakyti!“ 

"Tuo tarpu atskubėjo kiti laiveliai ir pirogos, ir visi išli- 
po; nebuvo tik valties su negru ir Aurora. Krante stovėjo 
susirinkę kokie trisdešimt ar keturiasdešimt suaugusių 
vyrų ir paauglių. Dauguma turėjo pistoletus ar vinčeste- 
rius, ir tamsiai žaliame miško fone jie atrodė gana vaiz- 
dingai. Bet tą akimirką nebuvau nusiteikęs grožėtis to- 
kiais paveikslais. 3 

Aš išlipau kartu su kitais, ir tada du ginkluoti sargybi- 
niai, kurių vienas atsistojo pirma manęs, o antras iš užpa- 
kalio, liepė man eiti. Minia gužėjo paskui mus; vieni užbė- 
go į priekį, kiti atsiliko, o vaikiščiai ir kai kurie žiauresni 
suaugę vyrai žengė greta ir tyčiojosi iš manęs. 

"Tokio paniekinimo nebūčiau galėjęs iškęsti, bet supra- 
tau, kad rodydamas pyktį nieko nelaimėčiau, nebent tik 
suteikčiau malonumo savo kankintojams. Todėl atkakliai 


tylėjau ir stengiausi žiūrėti į šalį arba žemyn. 

Ėjome greitai, kiek buvo įmanoma per tankius krūmus, 
per kuriuos teko brautis apsuptam minios, ir aš tuo džiau- 
giausi. Spėjau, kad jie mane veda pas kokį nors valdžios 
pareigūną arba pas taikos teisėją, kaip jie čia paprastai va- 
dinami. Šiaip ar taip, globojamas įstatymo ir jo gynėjų, aš 
būsiu apsaugotas nuo patyčių ir įžeidinėjimų, kurie lyg 
kruša pylėsi ant manęs iš visų pusių. Viena, ko man nete- 
ko paragauti, tai smūgių, nors tarp mano palydos buvo ir 
tokių, kurie mielai būtų paleidę į darbą savo kumščius. 

Bet štai miškas praretėjo, tarp medžių pasirodė mėlyno 
dangaus lopinėliai. Aš maniau, kad mes kuriuo nors arti- 
miausiu taku būsim priėję miško kirtavietę. Bet klydau; 
nes po kelių akimirkų išėjome į aikštelę. Vėl ta aikštelė! 

Čia minia sustojo, ir skaisčioje saulės šviesoje galėjau 
pamatyti savo kankintojus. Iš pirmo žvilgsnio supratau, 
kad atsidūriau neraliuotos minios naguose. 

Čia buvo pats Gajaras su savo prižiūrėtoju, vergų pir- 
kliu ir niekšu Larkinu. Su juo atėjo kokie penki ar šeši 
kreolai prancūzai iš mažiau pasiturinčių savininkų, keli au- 
dimo staklių šeimininkai ir smulkūs plantatoriai. O visi 
kiti čia buvo pačios Brindžerso padugnės - girti valtinin- 
kai, kuriuos dažnai matydavau postringaujančius prie ba- 
kalėjos krautuvės, vietiniai mušeikos ir nepataisomi chuli- 
ganai. Ir nė vieno bent kiek gerbiamo žemvaldžio, nė vieno 
gerbiamo Žmogaus! 

Bet ko mes sustojome aikštelėje! Aš skubėjau kuo grei- 
čiau atsidurti pas teisėją ir piktinausi gaišatimi. 

— Ko mes čia sustojome? - suirzęs paklausiau. 

— Ramiau, pone! Labai jau tu greitas! - atsakė man kaž- 
kas iš minios. - Neskubėkim, tuoj viską sužinosi. 

— Aš protestuoju ir reikalauju tuojau mane vesti pas tei- 
sėją! — šaukiau pasipiktinęs. 

— Nebijok, nuves! Eiti reikės netoli: ios juk čia pat! 

— Kas? Kur! — paklausiau dairydamasis aplinkui ir ma- 
nydamas, kad teisėjas iš tikrųjų kur nors yra minioje. 

Aš girdėjau, kad būna medkirčių, kurie eina taikos tei- 
sėjų pareigas, net pats kartą buvau sutikęs tokį teisėją, to- 
dėl dabar, apžvelgdamas nuožmius veidus, tikėjausi su- 
rasti tarp jų įstatymo atstovą. 

— Kur tas teisėjas? — pakartojau klausimą. 

— Čia, čia, nebijokite! - atsakė vienas. 

— Kur teisėjas? — riktelėjo kitas. 

— Tėisėjau! Kur tu prasmegai? Tėisėjau! - šūktelėjo trečias, 
tartum kreipdamasis į kažką minioje. - Drožk čionai, jūsų 
malonybe! Greičiau greičiau, čia tave pageidauja matyti! 

Iš pradžių pamaniau, kad jis kalba rimtai ir kad minio- 
je iš tikrųjų stovi teisėjas. Tik mane labai stebino pernelyg 
storžieviškas kreipimasis į įstatymo atstovą. 

Bet mano nežinia truko neilgai, nes tuo pat akimirks- 
niu prie manęs prišoko apsiraišiojęs, visas dumblinas Raf- 
jenas ir peivėręs piktu, krauju aptekusių akių žvilgsniu, 
prisikišo man prie pat veido ir sušvokštė:. 

— Nejaugi, eidamas vergų vogti, ponas niekad negirdė- 
jo apie teisėją Linčą? 

Kraujas sustingo mano gyslose. Tik dabar supratau bai- 


sią tiesą: mane ruošiasi linčiuoti! 

LXXVII SKYRIUS 
Linčo teismo nuosprendis 


Man ir anksčiau buvo dingtelėjęs panašus įtarimas. Aš 
atsiminiau, kaip man riktelėjo iš valties: „Jūs atsakysite 
mums! Mes čia įstatymas!“ Kol ėjom per mišką, aš girdėjau 
paslaptingas kalbos nuotrupas, o kai atsidūrėme aikštelėje, 
atkreipiau dėmesį į tai, kad visi, kurie buvo mus aplenkę, 
kažko laukė, bet negalėjau suprasti to sustojimo priežasties. 

Dabar pamačiau, kad vyrai pasitraukė į šalį ir sustojo 
ratu; ori jų išvaizda rodė, kad čia ruošiamasi kažkokiam 
svarbiam darbui. Prie manęs liko tik vieni paaugliai ir neg- 
rai, kadangi ir negrai dalyvavo mano gaudynėse. O Rafje- 
nas priėjo prie manęs, matyt, norėdamas pasimėgauti keTš- 
tu ir mane pakankinti. 

Visa tai man sukėlė baisių įtarimų, kurie iš pradžių bu- 
vo tik įtarimai. Aš net vijau šalin tokias mintis; man rodėsi, 
"kad apie tai galvodamas aš būtinai prisišauksiu nelaimę. 
Bet dabar tai jau buvo nebe įtarimai — tai buvo tikrovė. Jie 
mane linčiuoja! 

Reikšmingą ir kandų Rafjeno klausimą apie teisėją Linčą 
sutartiniu juoku sutiko aplink mane susirinkę paaugliai. 
O Rafjenas varė toliau: 

— Ne, matyt, tu negirdėjai apie tokį teisėją - juk tu čia 
ateivis, anglas. O tarp jūsų perukų tokio nėra. Jis tavęs 
nemarinuos tardydamas dvidešimt metų. Na, nors išlupk 
man akį! Kaipmat nuteis! Nė mirktelėti nesuspėsi! 

Nesitenkindamas vien žodžiais, šis niekšas savo kalbą 
dar palydėjo pasityčiojamomis grimasomis ir mostais, tuo 
stengdamasis pralinksminti nereiklią savo auditoriją, kuri 
tiesiog leipo iš juoko. 

Jei būčiau buvęs laisvas, būčiau jį puolęs, tačiau net su- 
rištas ir net žinodamas, su kokiu šiurkščiu žmogumi esu 
susidūręs, aš neatsilaikiau pagundai ir surikau: 

— "Tu neišdrįstum taip tyčiotis iš manęs, niekše, jei ma- 
no rankos nebūtų surištos! O kol kas ne man kliuvo, o tau! 
Visą amžių liksi luošas! Beje, nedidelė ir bėda: šaulys tu 
vis vien nekoks. 

Mano žodžiai įsiutino Rafjeną, ypač kad vaikiščiai da- 
bar ėmė kvatotis jau iš jo. Neteisingai pasakytume, juos 
visus pavadindami galutinai sugedusiais. Jų akyse aš bu- 
vau abolicionistas ir, jų supratimu, tiesiog vogiau negrus, 
o vyresniųjų pavyzdys ir tiesioginis skatinimas jiems žadi- 
no tamsiausius instinktus. Tačiau iš esmės jie nebuvo pik- 
ti vaikai. Paprasti berniūkščiai, užaugę miško glūdumoje, 
jie įvertino mano atsakymo drąsumą ir daugiau iš manęs 
nebesišaipė. | 

Visai kitaip elgėsi Rafjenas. Jis prapliupo keiktis ir gra- 
sinti ir jau buvo betiesiąs ranką griebti man už gerklės, bet 
tuo tarpu kažkas jį pašaukė į pasitarimą, ir, keletą kartų 
pamojavęs man panosėje kumščiu ir nusikeikęs, jis paliko 
mane ramybėje. | 

Keletą minučių laukiau kankinamas didžiausio nerimo. 
Nežinojau, nei ką svarsto minia, nei ką ji ketina man dary- 
ti - tik Žinojau, kad pas teisėją nebūsiu vedamas. Iš mano 

ausis pasiekusių kalbos nuotrupų, pavyzdžiui: „Įkrėsti jam, 
bjaurybei!“, „Išvolioti degute ir plunksnose!“, aš supra- 
tau, kokios bausmės turiu laukti. Bet geriau pasiklausęs 
įsitikinau, kad dauguma mano teisėjų šią bausmę laiko per- 
nelyg švelnia. Kai kurie tiesiog reikalavo, kad už įstatymo 
sulaužymą atsakyčiau galva. 

Pamažu mane pradėjo imti baimė, tikriau - siaubas, ku- 
ris peržengė visas ribas, kai pamačiau, kad vyrų ratas ap- 
link mane užsidarė, o du iš jų paėmę virvę priėjo prie sti- 
rakso medžio, augančio aikštės pakraštyje, ir vieną jos galą 
užmetė ant storos šakos. | 

Bylos svarstymas pasibaigė, dabar beliko tik priimti 
nuosprendį. Net Linčo teismas turėjo savą procedūrą. 

Kai virvė buvo užrišta, vienas iš vyrų — tai buvo vergų 
pirklys — priėjo prie manęs ir pamėgdžiodamas teisėją pa- 
skelbė man kaltinimą ir nuosprendį. 

Aš sulaužęs įstatymą, padarydamas du labai sunkius nu- 
sikaltimus: pavogęs du vergus ir pasikėsinęs į savo artimo 
gyvybę. Dvylika prisiekusiųjų, išnagrinėję mano kaltinimą, 
pripažinę mane kaltą ir man skirią mirties bausmę paka- 
riant. Jis net tiksliai pakartojo teismo procese priimtą for- 
mulę: mane „laikyti pakabintą už kaklo, kol būsiu miręs — 
miręs!“ 

Jūs manote, kad pasakodamas aš viską pagražinau, kad 
tai tiesiog neįtikima. Jums atrodo, kad aš juokauju. Jūs ne- 
tikite, kad toks neteisėtumas galėtų vykti krikščioniškoje ir 
civilizuotoje šalyje. Jūs manote, kad šitie žmonės norėjo tik 
pajuokauti ir kad jiems nė į galvą neatėjo mane karti. 

Jūsų teisė abejoti, bet prisiekiu, kad iš tikrųjų tokie bu- 
vo jų kėslai ir tada buvau toks tikras, kad jie mane pakars, 
kaip kad dabar esu tikras, jog likau gyvas. | 

Norite - tikėkite, norite - netikėkite, bet tik neužmirš- 
kite, kad aš būčiau buvęs nebe pirmoji Linčo teismo auka, 
ir klausydamasis nuosprendžio šią aplinkybę gerai supra- 
tau. Be to, man prieš akis buvo tokie daiktiniai įrodymai 
kaip virvė, medis ir teisėjai, kurių vien tik išvaizda būtų 
galėjusi įtikinti kiekvieną. Nė šešėlio gailestingumo nebu- 
vo matyti jų veiduose! 

Nežinau, ką kalbėjau ir ką dariau tą baisią akimirką. 
"Tik atsimenu, kad mano tūžmastis nustelbė baimę, kad aš 
piktinausi, grasinau, keikiau ir prakeikiau juos, o negailes- 
tingi mano teisėjai tik juokėsi iš manęs. 

Nuosprendis turėjo būti tuoj įvykdytas, ir mane jau tem- 
pė prie medžio, bet tuo tarpu sutrepsėjo arklių. kanopos, 
ir netrukus iš miško išlėkė būrys raitelių. 


LXXVIII SKYRIUS 
Serifo rankose 
Pirmiausia, ką aš pamačiau, buvo ramus griežtas prie- 
kyje jojančio Reigarto veidas, ir mano širdis suvirpėjo iš 
džiaugsmo. Paskui jį jojo apygardos šerifas, lydimas savano- 


riškosios policijos, - kokių dvidešimties vyrų, tarp kurių 

buvo labiausiai gerbiami vietos žemvaldžiai. Jie šuoliais įlėkė 
į aikštelę, ir ši skuba rodė, kad jie čia atjojo ne šiaip sau. 
Visi turėjo vinčesterius arba pistoletus. 

Taip, mano širdis suvirpėjo iš džiaugsmo. Tikras nusi- 
kaltėlis, stovėdamas kartuvių papėdėje, nebūtų labiau ap- 
sidžiaugęs malonės raštą atnešusiu žygūnu, negu kad ap- 
sidžiaugiau aš, nes tuojau suvokiau, kad čia atvyko mano 
draugai, ir iš Jų veidų supratau, kad esu išgelbėtas. Todėl 
nė kiek nenusiminiau, kai šerifas, nulipęs nuo arklio, pri- 
ėjo prie manęs ir, padėjęs man ant peties ranką, pareiškė, 
kad „įstatymo vardu“ mane areštuojąs. Manęs nenugąsdi- 
no nė griežtas jo tonas, net šiurkštokas jo judesys. Buvo 
aiškiai matyti, kad jo griežtumas tik tariamas, areštą aš lai- 
kiau didžiausia laime, nes jis apsaugojo mano gyvybę. Aš 
supratau, kad esu išgelbėtas! 

Bet tai, kas mane taip nudžiugino, anaiptol nepatiko 
apsišaukėliams mano teisėjams, ir jie pradėjo garsiai reikš- 
ti savo nepasitenkinimą. Mane jau nuteisęs prisiekusiųjų 
teismas, sudarytas iš dvylikos laisvų piliečių, šaukė jie, teis- 
mas pripažinęs mane kaltą pavogus negrus, du negrus; 
kai panorėta mane suimti, aš priešinęsis ir „pažeidęs“ vie- 
ną žmogų, ir kadangi mano kaltė esanti įrodyta, nesą ko 
daug galvoti: reikia pakarti nusikaltėlį ant pirmojo medžio, 
ir viskas! 

Šerifas atsakė, kad jų elgesys neteisėtas, kad reikia gerbti 
teisėtvarką, kad jei aš padariau nusikaltimus, kuriais jie 
mane kaltina, tai būsiu nubaustas visu įstatymo griežtu- 
mu, bet pirma mane reikia nuvesti pas teisėją, kuris pa- 

teiks kaltinimą pagal visus formalumus, ir pagaliau pareiš- 
kė savo ketinimą mane pristatyti ponui Kleibornui, čio- 
nykščiam taikos teisėjui. 

Minia pradėjo garsiai vaidytis su šerifo būriu, ir negalė- 
tum pasakyti, kad šiam aukštam pareigūnui būtų buvusi 
parodyta tinkama pagarba; kurį laiką aš net būgštavau, kad 
tie niekšai nepaimtų viršaus. Bet Amerikos šerifas mažai 
tepanašus į pasyvų džentelmeną, paprastai einantį šias pa- 
reigas Anglijoje. Devyniais atvejais iš dešimties šis žmogus 
būna ryžtingas ir drąsus, ir šerifas Hikmenas nebuvo iš- 
imtis iš bendros taisyklės. Be to, mano laimė, paskubom 
surinktame mano draugo Reigarto būryje visi vyrai buvo 
tokio pat būdo. Pats Reigartas, nors ir ramus žmogus, bu- 
vo žinomas savo šaltakraujiškumu ir drąsa, o viešbučio šei- 
mininkas ir keletas jį lydinčių plantatorių garsėjo kaip pa- 
tikimi žmonės, kaip įstatymo ir teisėtvarkos gynėjai. 
Ginkluoti iki dantų, jie būtų paguldę galvas gindami šeri- 
fą ir jo reikalavimus. Tiesa, jų buvo mažiau, bet jų pusėje 
būvo įstatymas, ir tai jiems teikė pirmenybę. 

"Labiausiai man padėjo tai, kad mano kaltintojai netu- 
rėjo gero vardo. Nors Gajaras, kaip jau buvo minėta, visaip 
stengėsi nusipelnyti doro žmogaus reputaciją, jo negerbė 
kaimynai, ypač amerikiečių kilmės plantatoriai. Be to, visi 
suprato, kad svarbiausius rėksnius slapta prieš mane su- 
kurstė advokatas. O dėl Rafjeno, kurį aš „pažeidžiau“, tai 
mano suėmėjai girdėjo jo vinčesterio šūvį ir žinojo, kad 
pirmasis šovė jis. Ramiu metu jie būtų pripažinę mano 
teisę gintis, bent jau nuo šio žmogaus. 

Tačiau, jei aplinkybės būtų susiklosčiusios kitaip, jei 
„abu negrai“ būtų buvę pavogti iš visų gerbiamo žemval- 
džio, o ne iš mesjė Dominiko Gajaro, jei Rafjenas būtų bu- 
vęs padorus žmogus, o ne pasigailėjimo vertas girtuoklis 
ir valkata, ir jei ši minia iškart nebūtų pajutusi, kad čia ne 
paprasta vagystė, — tada visa byla man būtų galėjusi baig- 
tis blogai, nors ir įsikišo šenifas ir jo būrys. 

Bet vis tiek nebuvo išvengta ilgų ir piktų kivirčų, ir vie- 
na, ir kita pusė šaukė, grūmojo kumščiais, net tarškino 
atlaužiamus vinčesterių ir pistoletų gaidukus. 

Bet narsusis šerifas neišsigando, Reigartas laikėsi labai 
vyriškai, o viešbučio šeimininkas ir keletas jaunų plantato- 
11ų parodė didelę drąsą - ir įstatymas laimėjo. | 

Taigi likimo valia, įsikišus dęšimčiai kilnių žmonių, įsta- 
tymas laimėjo, kitaip nebūčiau gyvas išėjęs iš šios aikštelės. 

Linčo teisėjai turėjo nusileisti teisėjui Kleibornui, ir žiau- 
rusis nuosprendis laikinai buvo panaikintas. 

Laimėjęs pergalę, šerifas ir jo būrys mane apsupo, ir 
mes leidomės į kelią. 

Nors kraujo ištroškę mano teisėjai nusileido, jie galėjo 
dar apsigalvoti ir pamėginti mane išplėšti iš teisingumo 
rankų. Todėl šerifas įsakė man duoti arklį ir pats jojo greta 
manęs, o iš kitos pusės mane saugojo ištikimas jo padėjė- 
jas. Reigartas ir plantatoriai stengėsi būti arti mūsų, o šū- 
kaujanti ir besiplūstanti minia vilkosi iš paskos, kas raitas, 
o kas ir tiesiog pėsčias. | 

"Tokia tvarka mes peržygiavome mišką ir lauką, nusilei- 
dome į Brindžerso kelią 17 pagaliau atvykome į skvairo 
Kleiborno - apygardos taikos teisėjo — būstinę. 

Prie jo namo buvo pristatytas didelis kambarys, kuria- 
me skvairas turėjo įprotį spręsti bylas. Šią „teismo salę“ su 
namu jungė paprastos durys, ir jei ne keli suolai bei ne- 
aukšta katedra kampe, niekas nebūtų galėjęs atspėti šios 
salės paskirties. | 

Šioje katedroje teisėjas nagrinėdavo smulkius ginčus, 
prisaikdinęs užrašinėdavo už ketvirtį dolerio liudytojų pa- 
rodymus ir spręsdavo kitas civilines bylas. Bet dažniausiai 
jam tekdavo pagal sąžiningą šeimininko skundą skirti tam 
tikrą skaičių rimbų neklaužadai negrui, kadangi nelaimin- 
gas vergas, nors ir teoriškai, buvo ginamas įstatymo. 
sugriuvo paskui mus, ir netrukus ten uodas snapo nebū- 
tų galėjęs įkišti. 


LXXIX SKYRIUS 
Atomazga 


Matyt, teisėjui buvo pranešta iš anksto, nes skvairą Klei- 
borną radome sėdintį teisėjo krėsle ir pasiruošusį išklau- 
syti bylos puses. Jį pamatęs, aš tuoj supratau, kad šis lie- 
sas, žilaplaukis ir malonus senukas yra orus įstatymo 
atstovas — vienas iš tų garbingųjų teisėjų, kurie sukelia pa- 
garbą ne tik senyvu amžiumi ir einamomis pareigomis, bet 
visų pirma aukštomis savo dorybėmis. Nors aplink mane 

šurmuliavo palaida minia, iš aiškaus 1r tvirto jo žvilgsnio 
mačiau, kad jis iki galo liks nešališkas. 

Dabar aš jau nebebijojau. Kelyje Reigartas špėjo man 
pasakyti, kad nėra ko nusiminti. Jis man šnabžtelėjo, kad 
byla įgijo staigų, netikėtą posūkį, bet aš blogai išgirdau ar- 
ba nesuvokiau, ką jis turėjo galvoje, o skuba ir maišatis 
man sutrukdė smulkiau jį paklausinėti. 

— Nenusiminkite! - tarė jis, kai sukirtęs arkliui prijojo 
prie manęs. - Ir nebijokite. Viskas bus gerai. "Tai gana ne- 
paprasta byla, ir ji baigsis nepaprastai ir kai kam labai ne- 
tikėtai. Cha cha cha! 

Kaip aš nustebau, kai Reigartas nusikvatojo, - atrodė, 
jis kažkuo nuoširdžiai džiaugėsi. Nieko nesuprasdamas pa- 
žvelgiau į jį. 

Bet man nepavyko nieko sužinoti, nes tą akimirką šeri- 
fas griežtu tonu uždraudė „kalbėtis su areštuotuoju“, ir 
sargybiniai mus išskyrė. Nors ir keista, aš nesupykau ant 
šerifo. Kažkas man kuždėjo, kad jo griežtumas yra apsi- 
mestinis ir kad šerifas Hikmenas griebėsi šios gudrybės, 
tik norėdamas nuraminti minią. 

Kai buvau privestas prie katedros, šerifas ir teisėjas ne 
be vargo nutildė salę. Kai triukšmas bent kiek aprimo, tei- 
sėjas pagaliau pradėjo nagrinėti bylą. 

— Taigi, džentelmenai! — prabilo jis tvirtu oficialiu to- 
nu. — Aš esu pasiruošęs išklausyti keliamus šiam jaunuo- 
liui kaltinimus. Kuo jis kaltinamas, pulkininke Hikme- 
nai? - kreipėsi jis į šerifą. 

— Negrų vogimu, kiek suprantu, - atsakė tas. 

— Kas kaltino? 

— Dominikas Gajaras! - atsiliepė balsas iš minios, ir aš jį 
pažinau: tai buvo paties advokato balsas. 

— Ar ponas Gajaras čia dalyvauja asmeniškai? — pasitei- 
ravo teisėjas. 

Buvo atsakyta teigiamai, ir mano priešas su lapės fizio- 
nomija išniro iš minios. 

— Mesjė Dominikai Gajarai, - paklausė teisėjas, —- kuo 
jūs kaltinate suimtąjį? Išdėstykite savo kaltinimą smulkiai 
ir prisiekęs. 

Baigęs priesaikos formulę, Gajaras išdėstė savo ieškinį 
su visomis vingrybėmis ir gudrybėmis, kurių galėjo pavy- 
dėti net didžiausias sukčius. 

Aš čia nekartosiu visos teisinės jo kazuistikos. Bus gana 
pasakius, kad kaltinimas susidėjo iš kelių punktų. 

Pirma, esą aš kurstęs maištauti ir mėginęs sukelti Be- 
zansonų plantacijos belaisvius, sutrukdydamas įvykdyti 
„teisingą“ bausmę vienam negrui. Antra, aš pamokęs kitą 
belaisvį suduoti prižiūrėtojui, o paskui jį paskatinęs bėgti į 
mišką ir padėjęs jam pasislėpti. Galvoje jis turėjo minėtąjį 
Gabrielių, kuris šiandien buvo sugautas kartu su manimi. 
Trečia, - dabar Gajaras turėjo išdėstyti smogiamąjį savo 
kaltinimo punktą... 

— Trečia, - toliau kalbėjo jis, - spalio aštuonioliktosios 
naktį, įsibrovęs į mano namus, suimtasis pavogė vergę Au- 
rorą Bezanson... 

— Melas! - nutraukė jį kažkieno balsas. - Melas! Aurora 
Bezanson ne vergė! 

Gajaras krūptelėjo, tarsi jam kas peiliu būtų dūręs. 

— Kas drįsta taip tvirtinti? - paklausė jis, bet jau be LIP 
mykščio pasitikėjimo savimi. 

— Aš! — atsakė tas pats balsas, ir tą pat akimirką vienas 
jaunuolis užšoko ant suolo; dabar jis stovėjo visa galva aukš- 
čiau už minią. Tai buvo d'Otvilis. 

— Aš tvirtinu! — pakartojo jis taip pat tvirtai. —- Aurora 
Bezanson ne vergė, o laisva kvarteronė! "Teisėjau Kleibor- 
nai, - pridūrė d'Otvilis, - malonėkite perskaityti šį dokumen- 
tą! - Tai pasakęs, jis padavė šalia stovinčiam žmogui į ketu- 
rias dalis sulankstytą pergamentą, o tas jį perdavė toliau. 

Šerifas įteikė dokumentą teisėjui; šis išskleidė popierių 
ir garsiai jį perskaitė. 

"Tai buvo kvarteronės „paleidžiamasis raštas“, liudijan- 
tis, kad jai suteikiama laisvė, pagal visas taisykles surašytas 
velionio jos šeimininko Ogiusto Bezansono. Senis jį buvo 
pridėjęs prie savo testamento... 

Minia iš nuostabos neteko žado, niekas negalėjo ištarti 
nė žodžio. Salės nuotaika staiga pasikeitė. 

Visų akys pakrypo į Gajarą. O jis mikčiodamas, sumi- 
šęs teištarė: 

— Aš protestuoju!.. Šis dokumentas pavogtas iš mano 
stalčiaus ir... 

- Tuo geriau, mesjė Gajarai! — vėl jį nutraukė d'Otvi- 
lis. - Tuo geriau! Pripažindamas, kad dokumentas buvo 
pavogtas iš jūsų, jūs sykiu pripažįstate jo tikrumą. Bet sa- 
kykite, pone, kodėl, turėdamas rankose šį dokumentą ir 
žinodamas, kas jame parašyta, drįstate tvirtinti, kad Auro- 
ra Bezanson yra jūsų belaisvė? 

Gajaras buvo pribaigtas. Blyškus lyg numirėlio jo vei- 
das pasidarė žalsvai pilkas, įprastinė pikta išraiška dingo, 
ir jame pasirodė sąmyšis ir baimė. Galėjai nujausti, kad jis 
brangiai būtų davęs, jei būtų galėjęs atsidurti už devynių 
marių, už devynių kalnų; net dabar jis jau ėmė slėptis už 
stovinčių šalia jo vyrų. 

— Palaukite, mesjė Gajarai! — varė toliau nenumaldo- 
mas d'Otvilis. —- Aš dar nebaigiau. Būkite malonus, teisė- 
jau Kleibornai, štai dar vienas dokumentas, kuris galėtų 
būti jums įdomus. Prašau atkreipti į jį dėmesį. 

Tai pasakęs, d'Otvilis išsiėmė iš kišenės kitą sulanksty- 
tą pergamentą ir padavė teisėjui, o šis, jį išskleidęs, viešai 
paskelbė. | 

"Tai buvo papildomos Ogiusto Bezansono testamento 
nuorodos, kad jis paliko savo dukteriai, Eženei Bezanson, 
penkiasdešimt tūkstančių dolerių, kuriuos sulaukus pil- 
nametystės turėjo jai išmokėti abu jos globėjai - ponai Do- 
minikas Gajaras ir Antuanas Lerė: be to, žinia apie šiuos 
pinigus turėjo būti slepiama nuo globojamosios ligi jų iš- 
mokėjimo dienos. 

— O dabar, mesjė Dominikai Gajarai, - kalbėjo toliau 
d'Otvilis, kai tik teisėjas baigė skaityti dokumentą, - aš jus 
kaltinu pasisavinus šituos penkiasdešimt tūkstančių dole- 
rių, lygiai kaip ir kitus pinigus, apie kuriuos bus pranešta 
atskirai. Aš jus kaltinu tuo, kad jūs nuslėpėte patį šių pini- 
gų buvimo faktą ir jų neparodėte Bezansonų turto aktyve, 
taigi kaltinu tuo, kad jūs tiesiog juos pavogėte. 

— Tai labai sunkus kaltinimas! - prabilo teisėjas Klei- 
bornas; matyt, jis neabejojo visu tuo, kas buvo pasakyta, ir 

ketino duoti bylai eigą. - Bet gal leisite sužinot, pone, jū- 
sų vardą? — švelniai paklausė teisėjas. 

Aš pirmąkart mačiau d'Otvilį dienos šviesoje. Ligi šiol 
mes susitikdavome tik tamsoje arba dirbtinėje šviesoje. 
"Tiesa, šiandien rytą mes praleidome keletą minučių kartu, 
bet mus gaubė miško prieblanda, ir aš vos teįžiūrėjau jo 
veido bruožus. 

Dabar, kai pro langą ant jo krito skaisti saulės šviesa, aš 
galėjau gerai jį įžiūrėti. Ir vėl man pasirodė, kad kažkuv 
jau buvau jį matęs. Kuo akyliau į jį stebeilijausi, tuo labiau 
didėjo šis mano įsitikinimas, ir kai jis atsakė į teisėjo klau- 
simą, staigmena ne taip jau smarkiai mane pritrenkė, kaip 
buvo galima spėti. 

— Leiskite sužinoti, pone, jūsų vardą, - pakartojo teisėjas. 

— Eženė Bezanson! | 

Tą akimirką skrybėlė ir juodas perukas buvo nutraukti 
nuo galvos, ir ant gražiosios kreolės pečių nukrito auksi- 
nių plaukų banga. 

Salė sutartinai suriko „valio“, tylėjo tik vienas Gajaras ir 
du ar trys užkietėję galvažudžiai iš jo gaujos. Aš supratau, 
kad esu laisvas! 

Viskas pasikeitė, kaip burtininkui lazdele mostelėjus: 
kaltintojas virto kaltinamuoju. Triukšmas salėje dar nebu- 
vo nutilęs, kai šerifas, paragintas Reigarto ir kitų, priėjo 
prie Gajaro ir padėjęs jam ant peties ranką pareiškė, kad 
jis yra suimamas. 

— Visa tai melas! - šaukė Gajaras. - Visa tai sutabrikuo- 
ta, tyčia sufabrikuota! Dokumentai padirbti! Parašas pa- 
dirbtas! 

— Ne, pone Gajarai, — svariai tarė teisėjas, - dokumen- 
tai nepadirbti. "Tai Ogiusto Bezansono parašas. Aš turėjau 
garbės gerai jį pažinti ir tai galiu paliudyti. 

— Ir aš! - atsiliepė žemas griežtas balsas, ir visi atsigręžė 
atgal., 

Minią jau nustebino Eženo d'Otvilio virtimas Ežene Be- 
zanson, o dabar visi pamatė dar didesnį stebuklą — prisi- 
kėlė iš mirusiųjų žuvusiu laikytas prievaizdas Antuanas! 


*+5+ 

Skaitytojau! Mūsų istorija baigėsi. Čia leidžiasi šios ma- 
žutės dramos uždanga. Žinoma, jūsų dėmesiui aš galėčiau 
pasiūlyti paveikslų, piešiančių tolesnį romano veikėjų liki- 
mą, bet tai bus gana trumpos santraukos. Visa kita tegu 
papildo jūsų vaizduotė. 

Be abejonės, jums bus malonu sužinojus, kad Eženė 
Bezanson atgavo savo dvarą, kuris ištikimajam Antuanui 
prižiūrint vėl suklestėjo kaip buvęs. | 

Bet, deja, yra neatitaisomų nuostolių - ar besugrąžin- 
si jaunystės viltis, gyvenimo džiaugsmą, pirmosios mei- 
lės žavesį! | | 

Bet nemanykite, kad Eženė Bezanson puolė į neviltį, 
kad ji amžinai pasiliko nelaimingos meilės auka. Ne, ji tu- 
rėjo tvirtą valią ir pasistengusi išplėšė iš širdies pragaištin- 
gąją aist1ą. 

Laikas, tyras ir 7amus gyvenimas užgydo tokias žaizdas, 
bet labiausiai žmogaus kančias palengvina mylimojo užuo- 
jauta. Tą užuojautą vietoj meilės Eženė pažino su kaupu. 

Jaunystės viltys žlugo, linksmumas išnyko, bet juk gy- 
venime yra ir daugiau džiaugsmų, ne tik aistrų žaismas, ir 
galbūt ne vien meilės taku eidami surandame tikrąją laimę. 

O, jei galėčiau tuo patikėti! Jei galėčiau save įtikinti, 
kad ši nedrumsčiama rimtis, ši giedra šypsena atspindi dva- 
sios ramybę! Deja, aš negaliu meluoti. Likimas reikalauja 
aukų. Vargšė Eženė! Tepasigaili tavęs Dievas! O, jei aš ga- 
lėčiau nugramzdinti tavo širdį į Letos bangas! 

O Reigartas? Skaitytojas tikriausiai apsidžiaugs sužino- 
jęs, kad visų gerbiamam gydytojui pradėjo gerai klotis 1r, 
padėjęs į šalį lancetą, jis tapo stambiu žemvaldžių, dar dau- 
giau — įžymiu įstatymų leidėju, vienu iš tų, kurie nusipel- 
nė garbės sudarydami Luizianos valstijos įstatymų kodek- 
są, pažangiausią civilizuotajame pasaulyje. 

Jums taip pat bus malonu sužinojus, kad Scipionas su 
Chloja ir mažute Chlo sugrįžo į senąjį ir dabar laimingą 
savo lizdą, kad gyvačių kerėtojas tebeturi abi raumeningas 
savo rankas ir jam niekados daugiau nereikia ieškoti prie- 
globsčio drevėje. 

Jūs turbūt nenusiminsite sužinoję, kad Gajaras kelerius 
metus išsėdėjo Batonružo kalėjime, o paskui kažkur din- 
go be pėdsakų. Kalbama, kad jis sa pramanyta pavarde 
grįžęs į savo tėvynę, į Prancūziją. Jo kaltumą įrodyti nebu- 
vo sunku. Antuanas seniai įtarė klastingąjį advokatą su- 
manius apiplėšti jų globotinę ir nusprendė jį išmėginti. 
Kėdžių plaustas vis dėlto nenuskendo, o ištikimas valdy- 
tojas pasiekė krantą, bet tik daug žemiau pavandeniui. Nie- 
kas nežinojo, kad jis išsigelbėjo, ir keistuolis senukas nu- 

sprendė kuriam laikui pasislėpti, o tai jam suteikė galimy- 
bę būti nematomu visų nedorų Dominiko Gajaro darbų 
liudytoju. 

Advokatas, patikėjęs, kad Antuanas žuvo, ėmė veikti 
drąsiau ir netrukus, kaip mes jau žinome, paleido Bezan- 
sonų dvarą iš varžytynių. Viskas įvyko taip, kaip ir numatė 
Antuanas, ir, stojęs teisme kaip ieškovas, jis greitai įrodė 
advokato kaltę. Gavęs penkerius metus pataisos darbų ka- 
lėjimo, Gajaras iškrito iš šios istorijos veikėjų sąrašo. 

"Taip pat kažin ar gailėsitės sužinoję, kad ir prižiūrėto- 
jas Larkinas susilaukė maždaug tokio pat likimo, kad Rat- 
jenas - žmonių medžiotojas - nuskendo per potvynį ir kad 
negrų pirklys vėliau ėmė vogti negrus, ir už šį nusikaltimą 
Linčo teismas jį nuteisė išvolioti degute ir plunksnose. 

„Medžiotojų“ Čorlio ir Hetčerio niekados nebeteko 
matyti, bet man žinomas jų likimas. Drąsus, bet pasilei- 
dęs džentelmeniškasis sukčius Čorlis žuvo dvikovoje su 
vienu Naujojo Orleano kreolu, su kuriuo jis ssiyaidijo 
lošdamas kortomis. Hetčerio bankas netrukus „sprogo“, 
ir po ilgos nesėkmės lošėjas galiausiai virto smulkiu ap- 
gaviku. | 

„Kiaulienos pirklį“ po daugelio metų sutikau Meksiko- 
je jau kaip sėkmingai besiverčiantį bankininką prie kortų 
stalo. Ten jis nusekė Amerikos kariuomenės pėdomis ir 
susikrovė didelį turtą, įsteigęs lošimo namus karininkams. 
Bet jam neilgai teko džiaugtis nedorai įgytais turtais. Ve- 
rakruse jis susigriebė drugį, ir jo dulkės seniai jau susi- 
maišė su šios nykios jūros pakrantės smėliu. 

"Taigi, brangūs skaitytojai, man, kaip autoriui, teko lai- 
mė atmokėti pagal nuopelnus visiems šios istorijos veikė- 
jams, kurie praslinko pro jūsų akis šios knygos puslapiuose. 

Bet aš jau girdžiu, kaip jūs šaukiate: o kur dingo hero- 
jus ir herojė? Ar jis juos užmiršo? 

Ne, aš jų neužmiršau. Nejaugi jūs norėtumėte, kad ap- 
rašyčiau vestuves, jų šaunumą ir puošnumą, kaspinus ir 
butonjeres ir nežemišką laimę paskui? 

Apsaugok mane, Himenėjau! Visa tai palieku papildyti 
jūsų vaizduotei, jei tik ji panorės. Bet juk įsimylėjusiojo 
nuotykiai papratai įdomūs tol, kol jis pasiekia trokštamą 
tikslą, netgi ne visada reikia jį atvesti prie altoriaus. Ir skai- 
tytojas vargu ar pageidaus kilstelėti užuolaidą, slepiančią 
ramų vedybinį mano gyvenimą su gražiąja kvarterone. 


Paaiškinimai 


! De Sotas (Hernando de Soto, 1500-1542) - ispanų tyrinėtojas, 
atradęs Misisipę 1541 metais. 

“2 Ibervilis (Pierre Le Moyne d'Iberville, 1661-1706) - prancūzų ty1i- 
nėtojas, tyrinėjęs Šiaurės Ameriką, 1698 metais įsteigęs prancūzų kolo- 
niją Luizianą. | 

3 La Salis (Renė Robert Cavelier de La Salle, 1643-1687) - prancūzų 
keliautojas, pirmasis nuplaukęs Misisipe ligi pat jos žiočių. 

* 1815 metų vasario 8 d., kai tarp anglų ir amerikiečių jau buvo 
pasirašyta Gento sutartis, pagal kurią kariaujančios šalys susitarė baigti 
1812-1814 metų karą, prie Naujojo Orleano įvyko mūšis, ir negausi, 
blėgai organizuota amerikiečių kariuomenė nugalėjo reguliariąją anglų 
armiją. 

* Naujajame Orleane tuo metu buvo klubas, vienijęs žmones, kurie 
dėl tarnybos ir kitų reikalų turėdavo pasilikti mieste net per didžiausius 
karščius. (Autoriaus past.) | 

6 Autorius turi omenyje reakcingą anglų valstybės veikėją Palmersto- 
ną (Hen1y Temple Palmerston, 1784-1865) - ilgalaikį Anglijos užsienio 
reikalų ministrą ir ministrą pirmininką. Jis buvo kolonizacinės politikos 
šalininkas, daugelio grobiamųjų karų įkvėpėjas. Jam valdant, 1853-1856 
metais, vyko Krymo kampanija, kuri baigėsi 1856 metais kovo 30 d., 
pasirašius taikos sutartį Paryžiuje. 

7 Čia autorius mini garsius to meto prancūzų, rašytojus ir politikos 
veikėjus. 

8 Kvarteronas arba kvarteronė - žmogus, kurio senelis ar senelė buvo 
negrai. 

9 Čia galvoje turima prancūzų rašytojo F. G. Šatobriano (Francois 
Renė de Chateaubriand, 1768-1848) romanas „Atala“ (1801). Jo veiks- 
mas vyksta neįžengiamuose Amerikos miškuose. 

10 Diu Pracas Le Dažas (mirė 1775 m.) - prancūzų keliautojas, keliavęs 
Amerikoje „Luizianos istorijų“ (1758 m.) autorius. 

"! Maikas Finkas (1770-1822) - daugelio legendinių pasakojimų did- 
vyris. Jis valtimi kilnojo žmones per Ohajo ir Misisipės upes; pagarsėjo 
kaip nenugalimas mušeika, taiklus šaulys, pagyrūnas ir padauža. 

'* Pikas — smulki sidabrinė moneta 6,25 cento vertės. 

BRapas (Georg Rapp, 1757-1847) - vokietis, emigravęs į JAV, 1804 
metais įsteigė „Harmonijos“ koloniją, kurios nariai turėjo laikytis lygy- 
bės, bendrai valdyti turtą ir likti nevedę. 1823 metais „Harmonija“ buvo 
parduota žinomam socialistui utopistui Robertui Owenui. Paskui Rapas 
įsteigė kitą koloniją, kurią pavadino „Ekonomija“. | 

4 Hermanas Gesleris (Hermann Gessler) — Šveicarijos Švico ir Urio 
kantonų landfogtas (vietininkas). Imperatorius Albrechtas jį siuntė su- 
tramdyti tų kantonų ir priversti klausyti austrų valdžios. Pasak padavi- 
mo, jį nužudė 1307 metais nacionalinis šveicarų didvyris Vilhelmas Telis. 

15 Mutis (Josė Celestino Mutis, 1732-1808) - botanikas, Pietų Ame- 
rikos floros tyrinėtojas. 

16 Humboldtas (Alexander von Humbolt, 1769-1859) - garsus vokie- 
čių gamtininkas ir keliautojas. 1799-1804 metais keliavo po Ameriką. 

"7 Brolis Džonatanas — amerikiečių pravardė, tas pat kas ir „dėdė Se- 
mas“. 

Iš Džonas Bulis - pajuokiama anglų pravardė. 


9 Abolicionistas - negrų išlaisvinimo iš vergijos sąjūdžio dalyvis. 


Reid, Thomas Mayne 
Re78 Kvarteronė: romanas / Thomas Mayne Reid; vertė Pet- 
ras Velička. - Vilnius: Vaga, 2005. - 447. p. 


ISBN 5-415-01787-9 

THOMAS MAYNE REID 
(1818-1883) - garsus anglų 
romanistas, nuotykinės 
literatūros meistras. Dalyvavo 
1846-1848 m. JAV-Meksikos 
kare, patyrė daug nuotykių, 
buvo sužeistas. Grįžęs į Angliją, 
atsidėjo kūrybai. 


„Ryžausi sulaužyti įstatymą ir tapti vagimi arba 
plešiku — kuo likimas užsigeis mane padaryti. 
Ryžausi pagrobti sužadėtinę. Man grėsė gėda, net 
mirtis. Bet pavojus manęs nebaide. Burtas buvo 
mestas... Tai buvo vienintelė išeitis, kitaip man 
būtų tekę užleisti be kovos tą, kurią mylėjau užvis 
labiausiai pasaulyje. O aš niekam nenorėjau jos 
užleisti. Vargšė mano širdis plyšo iš skausmo 
pagalvojus, kad Aurora praleis naktį po to niekšo 


stogu“. 

